
The Transcriptions 

There are two transcriptions in this Octavo Edition: a Source transcription 
and a Reading transcription. The Source transcription forms the basis for 
the Reading transcription. Included in both transcriptions are the New Tes- 
tament text, book incipits and explicits, the prologues of Jerome, and the 
corrections to the original manuscript in the margins. Not included are tran- 
scriptions of the brief Latin annotations on the first few leaves, the mar- 
ginal notes by later hands, and the instructions on planting times and meth- 
ods on the final leaves. There is a single transcription of the list of readings 
for the days of the church calendar and other occasions, which appears after 
the main text of the New Testament. 

■ View the Reading Transcription ■ View the Source Transcription 
The Source Transcription 

The Source transcription follows the manuscript text with the following 
modernizations and stylistic consistencies: 

• The manuscript’s three-level system of punctuation is transcribed as fol- 
lows \punctus elevatus as space-period-space;/>zmcto cum virgula as a semi- 
colon; and a virgula as a virgule; question marks, used rarely, are tran- 
scribed as such. 

• Abbreviations and other marks of suspension or contraction, as well as 
sacred names, such as “ihc” for “ihesus” and “yrael” for “ysrael,” are silently 
expanded. 

• Thorn (P) is everywhere transcribed as th. 

• Yogh is transcribed as 3. 



• The classical sign for et (and) is similar to a crossed minuscule i and is 
transcribed as &. 

• Word division across lines is indicated by a hyphen. 

• Interlinear additions are indicated by italics. 

• Marginal notes are set in the far right column with an asterisk indicating 
their insertion point in the text. 

• Expunctuated words are indicated as struck-through. 

• Words written in red are set in bold face type. 

• Variations in the numbers of slashes around headings have been stan- 
dardized. 

Using Octavo Transcriptions 

This Source transcription is divided into pages with a single column of the 
Wycliffite text on each; since the Wycliffite manuscript is not foliated nor 
are the gatherings signed, the first column of the first page of the New 
Testament is indicated as “page lr, column l.”The larger left column con- 
tains the transcribed text; the narrow right margin contains the manuscript’s 
page references, thumbnail views of the manuscript, and marginal notes 
when appropriate. The page references indicate views from the Octavo 
Edition; clicking on a reference (displayed in red) or on the thumbnail will 
open that view in the Read file. 

This transcription file has been designed to be printed on letter-size paper. 





//Here bigynneth the newe testament// 
Matheu of Iewerie //prolog on math .// 
born as he is putt first in ordre, 
so first he wroot the gospel in lew- 
is langage, whos cleping to god was 
fro pupplicans dedis, he takinge bi- 
fore the bigynyngis of tweyne, A- 
braham & dauith in generacioun of crist: 
of oon that is abraham of the which the 
firste circumcisioun was in fleisch of 
anothir dauith whos eleccioun was aftir 
herte; of bothe fadris forsothe crist was 
born. & so the noumbre of fourtene thri- 
es putt, he strecchinge forth the bigyn- 
nyng fro the feith of beleuynge that was 
in abraham into the tyme of chesyng 
that was in dauith . & dressynge fro chesing, 
anoon into the day of transmygracioun; & 
diffyinge fro the day of transmygracioun, 
anoon into crist, he schewith the generaci- 
oun of the comyng of crist, fulfilde ethir 
passinge in rennyng that he makinge go- 
od bothe to the noumbre & to the tyme bo- 
the schulde schewe him silf what he we- 
re, and in hym silf mynistringe the 
werk of god also in hem whos kyn- 
rede he putte of schulde not denye 
the witnesse of crist, worchinge fro the 
bigynnyng of alle, whiche thingis the 
tyme the ordre the noumbre the dispo- 
sicioun ethir the resoun is that crist is god, 
that is necessarie to the feith the whi- 
ch was maad of awomman maad vn- 
dir lawe, born of amayde suffride 
in fleische al thing ficchid in the cross 
that he ouercomynge thilke thingis in hym 
silf rysinge in body bothe the name 
of the fadir in faddris to the sone; & 
the sones name to the fadir, restorin- 
ge in sones withoute bigynnyng with- 
oute endyng schewynge the fadir 

to be oon with him / for he is oon in the w- 
hich gospel it is profitable to me de- 
siringe god so to knowe the firste the 
mydmeste othir the laste that thei redinge 
bi alle thingis vndirstonde bothe the 
cleping of the apostle & the werk of the 
gospel & the loue of god kennynge in fle- 
isch; and thei biknowe in hym in the wh- 
ich thei beth knowe & desirith to knowe 
to us forsothe it was to studie of pre- 
uynge bothe to take the feith of thing do . 
&not to be stille to men sechinge bisy- 
liche the ordynaunce of god, worchinge 
to be vndirstonde. //Here endith the 
prolog; & bigynneth the gospel of math// 
The book of the generacioun of ihesus 
crist; the sone of dauith 
the sone of Abraham/ A- 
braham gendride or bigat Isa- 
ac/ Isaac forsothe bygaat Iacob/ la- 
cob forsothe bygaat Iudas & his 
britheren/ Iudas forsothe bygaat pha- 
res and zaram of thamar/ ffares for- 
sothe bygaat esrom/ Esrom forso- 
the bygaat aram/ Aram forsothe 
bygaat aminadab/ Aminadab for- 
sothe bygaat naason/Naason for- 
sothe bygaat salmon/ Salmon forsothe 
bigaat booz of raab / Booz forsothe 
bigaat obeth of ruth/ Obeth forso- 
the bigat iesse/ Iesse forsothe bigat da- 
vith the kyng/ dauith forsothe the king 
bigat Salomon of that womman that was 
vries wyf/ Salomon forsothe bigaat 
roboam / Roboam forsothe bigat aby- 
as/ Abias forsothe bigat asa / Asa for- 
sothe bigat Iosaphath/Iosaphath forso- 
the bigat ioram/ Ioram forsothe bigat 
osias/ Osias forsothe bigat ioathan/ 

Ioathan forsothe bigat achaz/ Achaz 

forsothe bigat esechie/ Esechie for- 
sothe bigat manasses/ Manasses for- 
sothe bigat amon/ Amon forsothe bi- 
gat iosias/ Iosyas forsothe bigat ie- 
conyas &hise britheren into the trans- 
migracioun of babiloyne/ and aftir 
the transmigracioun of babiloyne; 

Ieconyas bigat salatiel/ Salatiel 
forsothe bigat zorobabel/ zorobabel 
forsothe bigat abyut/ Abyut for- 
sothe bigat elyachym/ Elyachym for- 
sothe bigat asor/ Asor forsothe bigat 
sadoc/ Sadoc forsothe bigat achym/ 

Achym forsothe bigat elyut/ Elyut for- 
sothe bigat eleasar/ Eleasar forsothe 
bigat mathan/ Mathan forsothe by- 
gat Iacob/ Iacob forsothe bigat Ios- 
eph the hosebonde of Marie . of which 
Marie iesus was born . that is clepid crist/ 
Therefore alle generaciouns from abraham 
til to dauith . ben fourtene genera- 
ciouns/ & from dauith til to the transmigra- 
cioun of babiloyne; ben fourtene ge- 
neraciouns/ and fro the transmigraci- 
oun of babiloyne til to crist; ben for- 
tene generaciouns/ forsothe the genera- 
cioun of crist was thus/ If Whanne ma- 
rie his modir was spousid to Ioseph; 
bifore that thei camen to gidre . she was 
founden havynge of the hooly gost in 
the wombe/ Ioseph forsothe hir hose- 
bonde whanne he was iust man or 
rightful &wolde not pupplische hir; 
wolde pryveli forsake hir/ sotheli 
while he thouyte thes thingis: lo the aun- 
gel of the lord . apperide in sleep 
to hym & seide/ Ioseph the sone of da- 
uith; nyle thou drede to take Marie thi 
wyf/ for that this that is born in hir; 
is of the hooly gost/ sotheli she schal 
here a sone; & thou schalt clepe his 
name ihesus/ for he schal make his 







Wydiffite Ma 



England, 1400-1450. BRIDWELL LIBRARY 



Octavo 



page 1 v column 2 



name ihesus / for he schal make his 
peple saf fro her synnes/ forsothe 
al this thing was don . that it schulde be 
fulfillid that was seid of the lord bi a 
prophete seiyinge/ lo a virgyn schal ha- 
ue in wombe & she schal here a sone 
& thei schulen clepe his name ema- 
nuel . that is interpreted or expowned 
god with us/ sotheli Ioseph roos fro 
sleep & dide as the aungel of the lord 
comaundide hym . & took Marie his 
wyf/ and he knew hir not til she 
hadde born hir firste gendrid sone 
&clepid his name ihesus //c. ii.// 

Therfore whanne ihesus was bo- 
run in betleem of Iuda . in 
the dayes of king eroude; 
loo kyngis or wvse men camen fro 
the eest to ierusalem & seiden/ where is he that 
is born king of lewis/ for we han 
seyn his sterre in the eest; &we comen 
for to worschipe hym/ sotheli king 
eroude herde &was turblid; & al 
ierusalem with hym/ and he gedride to gy- 
dre alle the princes of prestis & scribis 
of the peple; & enqueride of hem 
where crist schulde be born/ & thei sei- 
den to hym/ in betleem of Iuda/ 
for so it is writun bi a profete/ & thou 
betleem the lond of Iuda . art not 
the leeste in the prinsis of Iuda/ for of 
thee a duke schal gon out; that schal 
gouerne my peple of israel/ thanne e- 
roude despide privyli the kingis &ler 
nede bisyli of hem the tyme of the 
sterre that apperide to hem/ & he sente 
hem into betleem; & seyde/ go 3e & 
axe 3e bisyli of the child/ & whanne ye 
han foundun . telle a3en to me; that & 

I come & worschipe hym/ whiche 
whanne thei hadden herd the kyng; 
wenten awey/ and lo thee sterr’ which 

thei say3en in the eest . wente bifore hem; 
til it cam & stood above where the child 
was; forsothe thei sy 3 en the sterre; 
and ioyeden with a fill greet io ye/ and thei 
entriden into the hous; & founden 
the child . with marie his modir/ & thei 
felden doun; &worschipide hym/ & 
whanne thei hadden openyd her tre- 
sours; thei offriden to him 3iftis gold en- 
cense &mirr/ & whanne thei hadden 
take answer in sleep . that thei schul- 
den not turne a 3 en to eroude; thei tur- 
neded a 3 en a 3 en bi another weye into 
her cuntre/ and whanne thei hadden gon 
awey; lo the aungel of the lord apperi- 
de in sleep to Ioseph/ & seide/ ryse up 
& take the child & his modir & flee 
into egipt/ &be thou there . til that I seie 
to thee/ for it is to come; that eroude 
seke the child for to leese hym/ which 
ioseph roos; & took the child & his 
modir bi ny3t . & wente into egipt/ 

& he was there til to the deeth of erou- 
de/ that it schulde be fiilfillid that was 
seid of the lord bi the prophete seiynge 
fro egypt; I have clepid my sone/ 
thanne eroud seynge . that he was stor 
nyd or dissevued of the kingis; was 
greedy wrooth/ &he sende &slow3 
alle the children that weren in betleem 
& in alle the endis of it . fro two 3 eer 
age &withynne . aftir the tyme that he 
hadde sou3t out . of the kingis/ thanne 
it was fulfillid that was seid bi ie- 
remye the profete seiynge/ a vois is 
herd an hi3 weping & moche weiling . 
rachel by wepinge hir sones . & she 
wolde not be coumfortid for thei ben 
not f Sotheli whanne eroud was de- 
ed; lo the aungel of the lord apperide 
in sleep to Ioseph in egipt . & seide/ ry 
se up & take the child & his modir; 

&go into the lond of israel/ for thei 

that sou 3 ten the lyf of the child; ben deed/ 
which Ioseph roos & took the child & 
his modir . & cam into the lond of is 
rael/ forsothe he herde that archelaus 
regnede in Iude for eroude his fa- 
dir . & dredde for to go thidur/ and 
he was monestid in sleep; & wen 
te into the parties of galilee/ & he 
cam & dwelte in a citee that is clepid 
nasareth/ that it schulde be fulfillid 
that was seid bi profetis . forwhi he 
schal be clepid nasarey //c. iii.// 

In the ilke dayes Iohn baptist 
cam; & prechide in the desert 
of Iude . & seide/ do 3e penaun 
ce . for the kingdom of heuenes schal 
nei3e or came ny^ / for this is he of 
whom it is seid bi Isaie the profete 
seiyinge/ a vois of a criere in desert/ 
make 3e redi the weyes of the lord; 
make 3e ri3tfiil the pathis of hym/ for- 
sothe thilke iohn hadde a cloth of the hee- 
ris of camels; & a girdil of skyn 
aboute his lendis/ sotheli his me 
ete was locustis of the wode & hony/ 
thanne ierusalem wente out to hym 
& al Iudee . & al the cuntre aboute Ior- 
dan; & thei weren waischun of him in iordan . 
& knowlechiden her synnes/ sotheli he 
si3 manye of farisees & of sadu- 
cees . comynge to his baptem; & sei- 
de to hem/ generaciouns of eddris;who 
schewide to 30 U . for to fie fro wrath- 
the to come/ therfore do 3e worthi fru- 
tis of penaunce; & nyle 3e seie with 
inne 30 U . we han the fadir abraham/ 
for I seye to 30 U . that god is my3ty 
to reyse up . of thes stoones . the 
sones of abraham/ for now the ax 
is put to the roote of the tree/ so- 
thely every tree that makith not 
good fruit; schal be kitt doun & 
schal be sent into fier/ forsothe 

I waische 30 U in watir; into penaunce/ 
but he that schal come aftir me . is str 
ongere than I; whos schoon I am not 
worthi to her’/ he schal baptise or cristne 
3ou in the hooly gost/ & fier/ whos wy 
newing cloth or fan is in his hond . & he schal 
fully dense his corn floor/ & schal 
gader’ his whete into his berne; but 
chaffis he schal brenne with fier unquen- 
chable or that never schal be quenched/ 
f thanne ihesus cam fro galile into Iordan 
to Iohn; for to be cristened of hym/ sothe- 
li . Iohn forbeed hym & seide/ 1 owe forto 
be cristenid of thee; &thou comest to 
me?/ forsothe ihesus answeyide ; & seide 
to hym/ suffer now/ for so it bicometh 
us to fiilfille al rigtfiilnesse/ thanne 
Iohn leet hym or suffride him/ forsothe 
ihesus was cristened & stei3 up anoon fro 
the watir/ and lo heuenes weren o- 
penid to hym; & he si3 the spirit of god 
comynge doun as a culver/ & comyn- 
ge on hym/ &lo a voys fro heuenes; 
seiyinge/ this is my loved sone; in whi- 
ch I have plesid to me //c. iiii.// 

Thanne ihesus was led of a spi- 
rit into desert; that he schul- 
de be temptid of the deuyl/ &whan- 
ne he hadde fastid fourty day- 
es . & fourty ny3tis; aftirward 
he hungride/ & the tempter; cam ny3; 

& seyde to hym/ if thou art godis sone; 
seye that thes stoones be maad looues// 
which answeride & seide to hym/ it 
is writun/ a man lyueth not in breed al- 
oone; but in euery wor d that cometh 
forth fro the mouth of god/ thanne the 
deuyl took him into an hooly citee; & 
settide him on the pynacle of the tem- 
ple & seide to him/ if thou art godis so- 
ne; sende thee doun/ for it is writun/ for 
to his aungelis he comaundide of thee; 

& thei schulen take thee in hondis . 

lest peraventur’ thou hirte thi foot at 
a stoon/ eftsoone ihesus seide to hym/ it is 
writun/ thou schalt not tempteth thi lord god/ 
eftsoone the deuyl took him into a fill 
hi 3 hil . & schewide to hym alle the rew- 
mes of the world . & the glorie of hem; 

& seide to hym/ alle thes thingis I schal 
3yue to thee; if thou falle doun &worschi- 
pe me/ thanne ihesus seide to him/ go satha- 
nas/ for it is writun/ thou schalt wor- 
schipe thi lord god; & to him aloone thou 
schalt seme/ thanne the deuyl lefte him/ 
and lo aunglis camen ny 3 ; & seruede 
to him f Sotheh whanne ihesus hadde he- 
rd . that iohn was takun; he wente into 
galile/ & he lefte the citee of nasareth 
& cam & dwelte in the citee of cafar- 
naum bisyde the se . in the endis of sabu- 
lon & nepthalym/ that it schulde be 
fulfillid that was seid by Isaye the 
profete/ the lond of sabulon & the lond 
of neptalym . the weye of the see . ouer 
Iordan . of galile of hethen men . the pe- 
ple that walkide in derknessis; sy3 greet 
li3t/ and while men saaten in the cuntre 
of schadewe of deeth; li3t roos to hem/ 
fro thennis forth ihesus bigan to preche 
& seye/ do 3e penaunce; for the kingdom 
of heuenes schal come ny 3 f Sothe 
ly ihesus walkide bisydis the see of ga 
lile; & si3 twey brithren . symount that 
is clepid petre . & andrew his brothir . 
puttinge nett into the see/ for thei we- 
ren fi3scheris/ & he seide to hem/ co- 
me 3e aftir me; & I schal make 30 U 
to be maad fi3scheris of men/ & anoon 
thei forsoken her nettis; & sueden 
hym/ & he 3ede forth fro that place; & 
sy3 tweyne other brithren . lames of 
sebede & Iohn his brother . in the schip . 
with sebede her fadir . makinge a 3 en 
or beetinge her nettis/ & he clepide hem/ 
sotheli anoon thei forsoken the nettis 

& the fadir; & sueden him/ and ihesus enuy- 
rowned al galilee; techinge in the 
synagogis of hem . &prechinge the 
gospel of kyngdom & heelinge al 
sorw or ac he . & al sykenesse in the 
peple/ &his opinyoun or fame ; wen- 
te into al sirie/ & thei brou3te to him 
alle men havynge yuel takun with 
dyverse sorwis & turmentis . & hem 
that hadden deuelis . &lunatyk men 
& men in palasie; & he heelide hem 
and there sueden him many cumpanies 
of galile & of decapoly . & of ierusalem . 

& of Iudee & of blonde Iordan/ 
ihesus forsothe si3 cum- //c. v.// 
panyes; &wente up . into an hil/ 
and whanne he hadde sete; hise disci- 
plis camen ny 3 to hym/ & he openyde 
his mouth & tau3te hem & seide/ bles- 
sid be the pore in spirit; for the king 
dom of heuenes is hern/ blissid be 
mylde men; for thei schulen welde the 
erthe/ blessid be thei that mornen for 
thei schulen be coumfortid/ blessid be 
thei that hungren & thirsten ri3twys- 
nesse; for thei schulen be fiilfillid/ bles- 
sid be merciful men; for thei schulen 
gete mercy/ blessid be thei that ben of 
clene herte; for thei schulen se god/ 
blessid be pesible men; for they schu- 
len be clepid the sones of god/ bles- 
sid be thei that suffren persecucioun 
for ri3tfulnesse; for the kingdom of he- 
uenes is hern/ 3e schulen be blessid 
whanne men schulen curse 30U . & schu- 
len pursue 30U . & schulen seye al yuel 
a3ens 30U . &lye for me/ Ioye 3e with 
inne . & glade 3e withoute forth; for sou- 
re mede is plenteous in heuenes/ 
for so thei han pursued also profetis 
that weren bifore 30U f 3e ben salt of 
the erthe/ that if the salt vanysche awey . 
wher inne schal it be saltid/ to no thing 

it is worth euer; no but that it be cast 
out &be defoulid of men f 3e ben li3t 
of the world/ a citee put on an hil; 
may not be hid/nether men tenden a 
lanterne . & putten it vndir a buschel . 
but on a candilsticke/ that it 3yue li3t 
to alle that ben in the hous/ so schyne 
3oure li3t bifore men; that thei se 3oure 
goode werkis . &glorifie 3oure fadb 
which is in heuenes f Nyle 3e gesse 
or deme that I cam to vndo or distrve 
the lawe or profetis/ 1 cam not to vn- 
do the lawe; but to fulfille/ forsothe 
I seie to 30U treuthe . til heuene & er- 
the passe . oon I that is the leeste lettre . 
or o titl . schal not passe fro the lawe; 
til alle thingis be don/ therfore he that vn- 
doth or brekith oon of thes leeste maun- 
dementis . & techith thus me; schal be 
clepid the leeste in the rewme of he- 
uenes/ forsothe this that doith & techith; 
schal be clepid greet in the kingdom of 
heuenes 51 Forsothe I seie to 30U that 
no but 3oure ri3tfulnesse be more 
plenteuous . than of scribis & farisees . 

3e schulen not entr’ into kingdom of 
heuenes/ 3e han herd that it was seid 
to elde men thou schalt not sle/ forso 
the he that sleeth; schal be gilty of dom/ 
but I seie to 30U for ech man that is 
wroth to his brother; schal be gilty of 
dom/ forsothe he that seith to his brother 
raca that is a word of scor n: schal be 
gilti of counceil/ sotheli he that seith fool . 
schal be gilty of the fyer; of helle/ ther- 
fore if you offrist thi 3ifte at the auter 
& ther’ bithenkest . that this brother hath sum 
what a3en thee; leef ther’ thi 3ifte bi- 
fore the auter . & go first for to be 
recouncelid to thi brother or acordid / & 
thanne thou schalt come ; & schalt of 
fre thi 3ifte 5f be thou consentinge to 
thi adversarie soone the while thou 

art in the weye with him; lest perauen- 

ture thin aduersarie take thee to the 

domesman/ & the domesman take thee 

to the mynystr’; & thou be sent into 

prisoun/ trewli I seie to thee . thou schalt 

not go out from thennis; til thou 3elde the 

laste ferthing f 3e han herd that it was 

seid to elde men . thou schalt not do lecche 

rie/ but I seye to 30U. that euery man that 

seeth a womman for to couette hir; 

hath now do leccherie bi hir. in his her- 

te/ that if thi ri3t y3e sclaundre thee; pul- 

le it out . & cast fro thee/ for it is be- 

tre to thee . that oon of thi membris per- 

ische; than that al thi body go into helle/ 

and if thi ri3thond sclaundre thee; kitt 

it awey & cast fro thee/ for it is bettr’ 

to thee that oon of thi membris perische; 

than that al thi body go into helle f for- 

sothe it is seid/ who euer leeueth his 

wyf; 3yue he to hir a libel that is a litil 

book of forsaking/ sotheli I seye to 

3ou that euery man that leeveth his wyf . 

but takun cause of fornicacioun; ma- 

keth hir to do leccherie/ and he that we- 

ddith the forsakun wyf : doith auoutrie 

f Eftsoone 3e han herd that it was seid 

to elde men . thou schalt not forswer’/ 

sotheli to the lord thou schalt 3elde thin oothis/ 

but I seie to 30U . to swer’ not in al 

maner/ nether bi heuene; for it is the 

trone of god/ nether bi the erthe; for it 

is the stool of his feet/ nether bi iersusalem; 

for it is the citee of a greet kyng/ 

nether thou schalt not swer’ bi thin heed; 

for thou maist not make oon heer 

whit or blac; but be 3 our word . 3he 

3he . nay nay/ forsothe that that is 

more than these; is of yuel If 3e han 

herd that it is seid . y3e for y3e & tooth 

for tooth/ but I seie to 30U . to not a3en 

stonde yuel/ but if ony smyte thee 

on the ri3t cheke; 3yue to hym also 

thetothir/ & to him that wole stryue with 
thee in dom . & take awey thi coote; 
leeue thou also thin ouer cloth/ and who euer 
constreyneth thee a thousynd pacis; 
go thou with hym other tweyne/ for- 
sothe 3yue thou to him that axith of thee; 

& turne not awey fro him that wole 
borwe of thee f 3e han herd that it is 
seid/ thou schalt loue thi newborn & 
hate thin enemye/ but I seie to 3011 / 
loue 3e 3 our’ enemies do 3e wel to 
hem that haten 30 U . & preye 3e for 
men pursuynge & falsly calenginge 
3ou . that 3e be the sones of 3 our fadir that 
is in heuenes that makith his sunne 
to ryse on goode &yuele men; &rey- 
neth on iust men &vniust men/ for if 
3e louen hem that louen 30 U; what me- 
ede schulen 3e have? whether & puppli- 
cans doen not this thing? And if 3e gre- 
ten or saluen 3oure brithren oonly; 
what more ouer schulen 3e do? whe- 
thir & paynyms doen not this thing? 
therfore be 3e parfyt; as & 3oure he- 
uenli fadir is parfit //c. vi.// 

Take 3e hede lest 3e do 3 our’ 
ri3tfulnesse bifore men; that 
3e be seyn of hem/ ellis 3e 
schulen not haue mede at 3oure 
fadir that is in heuenes/ therfore whan- 
ne thou doist almes; nyle thou singe 
bifore thee with a trumpe as ypocritis 
doen in synagogis & streetis . that thei 
be worschipid of men/ forsothe I seie 
to 3ou; thei han ressyued her mee- 
de/ but whanne thou doist almes . knowe 
not thi left hond . what thi ri3thond 
doith . that thin almes be in hidlis / & thi 
fadir that seeth in hidlis schal 3elde 
to thee/ & whanne 3e schulen preye; 3e 
schulen not be as ypocritis/ whiche 
stondinge louen to preye in syna- 
gogis & corneris of streetis that 

thei be seyn of men/ treuli I seie to 
3ou . thei han resseyued her mede/ 
but whanne thou schalt preye; en- 
tre into thi cowche & whanne the dore 
is schitt preye thi fadir in hidlis/ & thi 
fadir that seeth in hidlis; schal 3elde 
to thee/ sotheli 3e preiynge nyle spe- 
ke moche as hethen men doen/ for thei 
gessen that thei ben herd in her moche 
speche/ therfore nyle 3e be maad lyk 
to hem/ for 3our’ fadir woot what 
is nede to 30U bifore that 3e axen hym/ 
for thus 3e schulen preye/ Our’ fadir 
that art in heuenes halewid be thi na- 
me/ thi kingdom come/ be thi wille don; 
as in heuene & in erthe/ 3yue to us 
this day our’ breed ouer othir substaun- 
ce/ & for3yue to us our’ dettis as & 
we for 3 yuen to our’ dettours/ & lede 
us not into temptacioun but delyuer 
us from yuel amen/ that is so be it / for 
if 3e for3yue to men her synnes; & 3 our’ 
heuenli fadir . schal for3yue to 30U 
3our’ trespassis/ sotheli if 3e for 3 yuen 
not to men; nether 3our’ fadir schal for 
3yue to 30U 3our synnes f but whan 
ne 3e fasten; nyle 3e be maad as ypo- 
critis sorewfiil/ for thei putten her 
facis out of kyndely teermes that 
thei seme fastinge to men/ treuly I 
seie to 3ou; thei han resseyued her 
meede/ but whanne thou fastist anoyn- 
te thin heed &waische thi face/ that thou 
be not seyn fastinge to men . but to 
thi fadir that is in hidlis/ & thi fadir that 
seeth in hidlis schal 3elde to thee If Ny 
le 3e tresour’ to 30U tresours in 
erthe; where rust & mou3te distri- 
eth . & wher’ theuys deluen & ste- 
len; but tresour’ Je to 30U tresours 
in heuene; where nether rust ne mo- 
u3te distrieth & where theuys deluen 
not out or vndirmynen not ne ste- 

len/ for wher’ thi tresour is; ther’ & thin 
herte is f the lanterne of thi body; is 
thi y3 e/ if thin y3e be symple; al thi bo- 
dy schal be li3tflxl/ but if thin y3e be 
weyward; al thi body schal be derk- 
ful / therfore if the h3t that is in thee . be 
derknessis; hou grete schulen thilke 
derknessis be If No man may serue 
to twey lordis/ for ether he schal hate 
theton &loue thetothir ether he schal 
susteyne theton . & dispise thetother/ 3e 
mowen not serue to god & richessis/ 
therfore I seie to 30U . that 3 e be not bisy 
to 3oure lyf what 3e schulen ete . nethir 
to 3our’ body with what 3e schulen 
be clothid/ wher lyf is not more than 
mete; & the body more than cloth?/ 
biholde 3e the fleynge foulis of the eir . for 
thei sowen not nether repen nether gade- 
ren into bernes; & 3our’ fadir of 
heuene fedith hem/ wher 3e ben not 
more worthi than thei?/ but who of 
you thenkinge . may putte to to his 
statur’ o cubite? & of clothinge what 
ben 3e bisy? biholde 3e the lilies of 
the feeld how thei wexen / thei traue- 
len not . nether spynnen/ treuli I seie 
to 30U nethir Salomon in al his glorie 
was keuerid as oon of these/ for if 
god clothith thus the hey of the feeld . 
that to day is & to morwe is sent into 
an ouene; how moche more 30U of 
litil feith?/ therfore nyle 3e be bisy sei- 
ynge/ what schulen we ete or what 
schulen we drynke; or with what 
thing schulen we be keuerid? for the 
hethen men seken alle thes thingis/ treu- 
ly 3our’ fadir woot that 3e han nede 
to alle thes thingis/ therfore seke 3e first 
the kingdom of god & his ri3tfulnes 
se; & alle thes thingis schulen be cast 
to 3011/ therfore nyle 3e be bisy into the 
morwe/ for the morwe day . schal 

be bisy to hym silf/ sotheli it suffi- 
cith to the day . his malice that is travel 
Nyle 3e deme; that //c. vii.// 

3e be not demyd/for in what 
dom 3e demen; 3e schulen 
be demed/ & in what mesure 3e me- 
ten; it schal be metun a3en to 30U / but 
what seest thou a festu or litil mote in 
the y3e of thi brother . & thou seest not a be- 
em in thin owne y3e/ or what maner 
seist thou to thi brother . brother suffr’ 

I schal caste out a festu fro thin y3e . 

&lo a beem is in thin owne y3e?/ Ipo- 
crite cast out first a beem of thin y3e; 

& thanne thou schalt se . for to caste out 
a festu of the y3e of thi brother f Ny- 
le 3e 3yue hooly thing to houndis; ne- 
thir sende 3e 3our’ margaritis or pre- 
ciouse stoones bifore swyn/ lest per- 
auentur’ thei defoulen hem with her 
feet; &lest thei turned to gidre al 
to breke 30U f Axe 3e & it schal be 
3ouun to 3ou/ seke 3e & 3e schulen fyn- 
de knocke 3e & it schal be openyd to 
3011/ for ech that axith; takith/ &he that 
sekith; fyndith/ & it schal be opened 
to aman knockynge/ ether who of 30U 
is aman whom if his sone axe breed; 
wher he schal dresse to hym a stoon? 
ether if he axe a fi3sch; wher he schal 
dresse to hym a serpent?/ therfore if 3e 
whanne 3e ben yuele men kunnen 3yue 
goode 3iftis to 3our’ sones; hou mo- 
che more 3our’ fadir that is in heue- 
nes schal 3yue goode thingis to men 
axynge hym?/ therfore alle thingis what 
euer thingis 3e wolen that men do to 3ou; 

& 3e do to hem/ for this thing is the lawe 
& profetis f Entre 3e bi the streit 
3ate; for the 3ate that ledith to perdi- 
cioun or dampnacioun is large/ & the weie is 
od; & ther ben manye that entren 
bi it/ hou streit is the 3ate & narw3 

the weye that ledith to lyf; & ther ben 
fewe that fynde it f perseyue 3e 
& fie fro false profetis . whiche co- 
men to 30U in clothingis of scheep; 
but with inne thei ben rauyschinge 
wolues/ of her frutis 3e schulen 
knowe hem/ whether men gadren gra- 
pis of thornes; or fygis of breris? 
so euery good tree; makith goode frui- 
tis/ sotheli an yuel tre; makith yue- 
le fruitis/ a good tre . may not ma- 
ke yuele fruytis; nether an yuel tree 
make goode fruytis/ everi tre that 
makith not good fruyt; schal be kitt 
doun . & schal be sent into the fier/ ther 
fore of her fruytis 3e schulen kno- 
we hem f Not ech man that seith to me lord 
lord; schal entre into the kingdom 
of heuenes/ but he that doith the wil- 
le of my fadir that is in heuenes; sch- 
al entre into the kingdom of heue- 
nes/ many schulen seye to me in that 
day . lord lord whether we han not pro- 
fecied in thi name . & han cast out de- 
uelis in thi name . & han don many 
vertues in thi name?/&thanne I schal 
knowleche to hem that I knew 30 U 
neuere/ departe awey fro me; 3e that 
worchen wickidnesse/ therfore ech man 
that heerith thes my wordis & doith hem; 
schal be maad lyk to a wyse man that 
hath bildid his hous on a stoon/ & reyn 
cam doun . &floodis camen . &wyndis 
blewen . & ruscheden into that hous; & 
it felde not doun/ for it was foundid 
on a stoon/ and euery man that hee- 
rith thes myn wordis & doith hem not; 
is lyk to aman fool . that hath bildid 
his hous on grauel/ & reyn cam 
doun & floodis camen. & wyndis ble- 
wen; & thei hurleden into that hous . 

& it felde doun . & the falling doun therof 
was greet/ & it was maad . whanne 

ihesus hadde endid thes wordis; the cum- 
panyes wondriden on his teching/ for 
he tau3the hem as aman hauynge po- 
wer; & not as the scribis of hem 
&farisees //c.viii.// 

Forsothe whanne ihesus hadde 
comun doun fro the hil; ma- 
ny cumpanyes folewiden him’ & so 
a leprous man cam; &worschipide him 
& seide/ lord if thou wolt; thou maist 
make me clene/ & ihesus heeld forth 
the hond; & touchide hym & seide/I wole; 
be thou maad clene/ & anoon the lepre 
of hym was clensid/ & ihesus seide to him . 
se: seye to no man; but go . schewe 
thee to prestis . & offre 
that 3ifte that moyses comaundide in 
to witnessing to hem 51 Sotheli whanne 
he hadde entrid into cafarnaum; cen- 
turio nei3ede to him preyinge hym & seiyn- 
ge/ lord my child liyth in the hous . syk 
on the palesie; &is yuel turmentid/ 

& ihesus seide to him/I schal come & schal 
heele him/ & centurio answeride; & 
seide to him/ lord I am not worthi/ that 
thou entre vndir my roof/ but oon- 
ly seie thou bi word; & my child sch- 
al be heelid/ forwhi & I aman ordey- 
ned vndir power & haue kny3tis 
vndir me/ & I seie to this . go; & he 
goith/ & to another . come thou; & he cometh/ 
& to my seruaunt do thou this thing . & 
he doith/ sotheli ihesus herde thes thingis 
& wondride & seide to men suynge him/ 
treuly I seie to 3ou; I fond not so 
greet feith in israel/ sotheli I seie to 
3ou . that manye schulen come fro the 
eest & west; & schulen reste with a- 
braham & Isaac & Iacob in the kingdom 
of heuenes/ forsothe the soner of the 
rewme schulen be cast out into 
vtmer’ derknessis/ ther’ schal be we- 
pyng; & betyng togidre of teeth/ 

and ihesus seide to centurio/ go; & as thou 
hast bileued . be it don to thee/ & the ch- 
ild as heelid fro that our f And whan- 
ne ihesus hadde come into the hous of 
petre; he sy3 his wyues modir lig- 
gynge & schakun with feueris/ & he tou- 
chide hir hond; & the feuer lefte hir/ 

& she roos & seruyde hem/ sotheli whan- 
ne the euentyd was maad; thei brou3- 
ten to hym manye hauynge deuelis/ 
and he castide out spiritis by word . & 
heelide alle hauynge yuele. that it schul- 
de be fulfillid . that was seid by Isaye the 
profete seyyinge/ he took our’ infirmy- 
tees . & bar our’ syknessis If Sotheli 
ihesus sy3 many cumpanyes aboute him; 
&bad his disciplis go ouer the water/ 

& o scribe orman oflawe nei3ede; & 
seide to hym/ maister; I schal suwe thee 
whidur euer thou schalt go/ & ihesus seide 
to hym/ foxis han dychis or borowis 
&briddis of the eyr han nestis; but 
mannis sone hath not wher’ he schal 
reste his heed; sotheli another of his 
disciplis seide to him/ lord suffre me 
to go furst & birie my fadir/ forso- 
the ihesus seide to hym/ suwe thou me; & 
lete deed men birie her deedmen/ and 
whanne ihesus sti3ede into a litil schip; 
hise disciplis sueden hym/ &lo a greet 
stiring was maad in the see; so that 
the litil schip was hilid with wawis/ 
but he slepte/ & hise disciplis ca 
men ny3 to hym; & reisiden hym & seiden/ 
lord saue us; we perischen/ & ihesus 
seide to hem/ what ben 3e of litil feith 
agast; thanne he roos & comaundide 
to the wyndis & the see; & a greet 
pesiblenesse was maad/ forsothe 
men wondriden seyinge/ what maner 
man is he this; for the wyndis & the 
see obeischen to him?/ and whanne ihesus 
hadde comme ouer the watir into the 






Source Transcriptic 



Wydiffite Ma 



England, 1400-1450. BRIDWELL LIBRARY 



Octavo 



page 5v column 1 



cuntre of men of gerasa; twey men ha- 
uynge deuelis runnen to him & 3 eden out 
fro biriels &c weren fill feers or wic- 
kid so that no man my3tepasse bi that 
weye/ & lo thei crieden seiynge/ what 
to us & to thee ihesus the sone of god?/ ha- 
st thou comun hidur bifore the tyme 
for to turmente us?/Sotheli a flok 
or droue of many hoggis lesewin- 
ge was not fer fro hem/ but the 
deuelis preieden him & seiden/ if thou cas 
tist out us fro hennis; sende vs in 
to the droue of hoggis/ and he seide 
to hem/ go 3e/ &thei 3eden out &wenten 
into the d r oue o f hoggis/ & so in a 
greet bir’ . al the droue wente heed 
lynge into the see; & thei weren deed 
in watris/ forsothe the heerdis fled 
den awey; & thei camen into the cite 
& telden alle thes thingis . & of hem that 
hadden the fendis/ &lo al the cite 
wente out a3ens ihesus/ &whanne thei 
hadden seyn hym . thei preieden hym 
that he wolde passe fro her coostis/ 

And ihesus wente //c. ix.// 

up into aboot; & passide 

ouer the watir . & cam into 

his citee/ and lo thei brou3te to him 

aman syk in palesie; liggyge in a 

bedd/ forsothe ihesus sy3 the feith of hem; 

& seide to the man syk in palasie/ so 
ne haue thou trist; thi synnes ben 
for 3 ouun to thee/ &lo summe of the 
scribis; seiden with inne hem silf/ 
this blasfemeth/ and whanne ihesus had 
de seyn her thou3tis; he seide/ wher- 
to thenken 3e yuele thingis in 3 our’ 
hertis?/ what is it li 3 ter’ to seye 
thi synnes ben’ forouun to thee; ether to seye . 
ryse thou & walke?/ forsothe that 3e wite that 
mannes sone hath power . to for3yue 
synnes on erthe/ thanne he seide to the sy 
ke man in palesye/ ryse up & take thi 
f bed . &go into thi hows/ 

and he roos; &wente into his how 
s/ sotheli the cumpanyes sy 3 en & dred- 
den & glorifieden god that 3af such 
power to men f And whanne ihesus pa- 
sside fro thennis; he sy3 aman mattheu 
by name sittinge in a tolbothe/ & 
he seide to hym/ suwe thou me and 
he roos & foiewide hym/ & it was don 
the while he saat at the mete in the hous; 

10 many pupplicans & synfiil men 
camen & saten at the mete with ihesus 
& hise disciplis/ and farisees sy 3 en; 

& seiden to hise disciplis/ whi etith 
3 our’ maistir with pupplicans & syn 
ful men?/ & ihesus herde & seide/ a leche 
is not nedeful to men that 
faren wel; but to men hauynge yue- 
1 e/ but go 3e & lerne what it is . I 
wole mercy & not sacrifice/ for I 
cam not to clepe ri3tful men; but 
synfiil men If thanne the disciplis of 
Iohn camen ny3 to hym & seiden/ whi 
we & farisees fasten ofte; but thi 
disciplis fasten not?/ and ihesus seide 
to hem/ whether the sones of the spou 
se or hosebonde mown weile or mor- 
ne; as longe as spouse is with hem, 
sotheli dayes schulen come; whan- 
ne the spouse schal be takun awey 
fro hem; & thanne thei schulen faste/ 
sotheli no man sendith a medlyng 
of rude or newe cloth into an old/ 
for he takith awey . the plente of 
it fro the cloth; & a werse kittyng 
is maad/ nether men senden newe 
wyn into olde vessels/ ellis the wyn 
vessels ben frokun; & the wyn is sche- 
ed out & the wyn vessels perischen/ 
but men senden newe wyn into ne- 
we wyn vessels; &bothe ben kept 

11 whanne ihesus spak thes thingis to hem; 
lo o prince cam . &worschipide him 

& seide/ lord my dou 3 tir is now 

deed; but come thou &putte thin 
hond on hir . & she schal lyue/ & 
ihesus roos & suwede him; & hise disci- 
plis sueden/ and lo awomman that suf- 
fride flux or rennving of blood tw- 
elue 3eer; nei 3 ede bihynde & tou- 
chide the hem of his cloth/ for she sei- 
de with inne hir silf/ If I schal tou- 
che oonly the clothis of hym; I schal 
be saaf/ & ihesus turnyde & sy 3 hir; 

& seide/ dou3tir haue thou trist . thi 
feith hath maad thee saaf/ & the worn- 
man was maad saaf fro that our/ & 
whanne ihesus cam into the hous of the 
prince . & sy3 mynstrels & the cumpa- 
ny makinge noyse; he seide/ go 3e 
awey/ for the wenche is not deed; 
but slepith/ & thei scorneden hym/ 
and whanne the cumpany was cast 
out; he entride . & heeld hir hond/ 

&the wenche roos up/ and this fa- 
me wente out into al that lond f & 
whanne ihesus passide fro thennis twey blyn- 
de men cryinge sueden hym & seiynge/ thou 
sone of dauith haue mercy on us/ so 
theli whanne he cam into the hous; the 
blynde men camen ny3 to him/ & ihesus 
seide to hem/ what wolen 3e that I do 
to 3011/ & thei seiden lord; that our’ y3en 
be openyd/ & ihesus seide/ bileuen 3e; that 
I may do this thing to 30U?/ thei seiden 
to hym/ 3he lord/ thanne he touchide 
her y3en; & seide/ up 3our’ feith; be 
it don to 3011/ & the y3en of hem weren 
openyd/ & ihesus thretenyde hem; & seide/ 
se 3e that no man wite/ but thei 3eden 
out & deffamyden him thorw al that lond/ 
sotheli whanne thei weren gon out; lo 
thei brou3ten to hym a doumb man hauyn- 
ge a deuel/ & whanne the deuel was 
cast out; the doumb man spak/ & the 
cumpanyes wondriden seiynge’ it 
apperide neuer so in israel/ but the fa 

risees seiden/ in the prince of deuelis 
he castith out deuelis/ And ihesus cum- 
passide aboute alle sitees & castelis; 
techinge in synagogis of hem/ &pre- 
chinge the gospel of kyngdom . &hee- 
linge al langwisching or ache & al sy- 
kenes/ forsothe ihesus sy3 cumpanyes & 
hadde reuthe on hem; for thei weren 
trauelid & liggynge . as scheep not 
hauynge a scheparde/ thanne he seide 
to hise disciplis/ sotheli there is moche 
rype corn; but fewe werkmen/there 
fore preie 3e the lord of the rype corn; 
that he sende werkmen into his rype 
corn //c.x.// 

And whanne hise twelue dis- 
ciplis weren clepid to gi- 
dre; he 3af to hem power of vnclene 
spiritis . that thei schulden castehem out . 
& that thei schulden heele al ache & al 
syknesse/ forsothe thes ben the na- 
mes of twelue apostlils/ the firste 
Symount that is seid petre & andrew 
his brother/ James of sebede; & iohn 
his brother/ philip & bartholomew . 
thomas & matheu pupplican . & la 
mes alfey & tadee . symount cana- 
ne & Iudas scarioth which bitray- 
ede crist/ ihesus sente thes twelue . & co- 
maundide to hem & seide/ go 3e not 
into the weye of hethen men . &entr’ 

3e not into the citees of samari 
tans; but rathir go 3e to the scheep 
of the hous of ysrael that perischeden/ 
sothely 3e goynge preche . seiynge . 
for the kingdom of heuenes schal nei3e/ 
heele 3e syke men . reyse 3e deed men . 
dense 3e mesels . caste 3e out deue- 
lis/ freli 3e han takun; frely 3yue 
3 e/ nyle 3e welde gold . nethir siluer- 
ne money in 3 our’ girdlis . not a 
scrip in the weye. nethir twey cootis . 
nethir schoon nether a3erde/ for a werk 

man is worthi his mete/ into what 
euer citee or castel 3e schulen en 
tre; axe 3e who ther inne is worthi . & 
ther’ dwelle 3e til 3e go out/ forso- 
the 3e entringe into an hous. gree- 
te or salute 3e it & seye . pees to 
this hous/ & sotheli if thilke hous 
be worthi; 3oure pees schal come 
on it/ forsothe if that hous be not 
worthi; 3oure pees schal turne a- 
3en to 3011/ &who euere resseyueth 
not 30U . nether heerith 3 our’ wordis; 

3e goynge forth fro hous or citee . 
smyte awey the dust fro 3our’ feet/ 
treuly I seye to 30U . it schal be mo- 
re suffrable to the lond of men of 
sodom & of gomor . in the day of iuge- 
ment; than to thilke citee f lo I sen- 
de 30U as scheep in the myddel of wol- 
ues/ therfore be 3e war or wvs bifore 
as serpentis; & symple as dowfis/ 
but be 3e war of men/ for thei schulen 
take 30U in councelis; & thei schulen 
bete 30U in her synagogis/ & to mey- 
ris or presedentis . & to kingis 3e sch- 
ulen be led for me; into witnessing 
to hem/ & hethen men / but whanne 
thei schulen bitake or bitrave 3ou; 
nyle 3e thenke how or what thing 3e 
schulen speke/ * for it ben not 3e that 
speken; but the spirit of 3oure fa- 
dir that spekith in 3011/ sotheli the bro- 
thir schal take the brothir into deeth; & 
the fadir the sone/ & sones schulen 
ryse a3ens fadir & modir; & schu- 
len turmente hem bi deeth/ & 3e sch- 
ulen be in hate to alle men for my 
name/ forsothe he that schal dwelle 
stille til into the ende; schal be saaf / 
sotheli whanne thei schulen pursue 
3ou in this citee; fie 3e into anothir/ 
treuly I seye to 30U 3 e schulen not 
ende the citees of Ysrael; til mannus 




for it schal be gouun to you in 
our . what 3e schulen speke/ 

sone come/ the disciple is not a- 
boue the maistir; ne the seruaunt 
aboue his lord/ it is ynow to the 
disciple; that he be as his mais- 
tir/ & the seruaunt as his lord/ if 
thei han clepid the hosebonde man 
or the fadir of mev ne belsebub; 
hou moche more his houshold mey- 
ne/ therfore drede 3e not hem/ for 
no thing is keuerid or hid : that 
schal not be schewid/ & no thing 
is pryuy; that schal not be wist / 
that thing that I seye to 30 U in derk- 
nessis; seye 3e in the li3t/ and preche 
3e on housis that thing; that 3e heeren 
in the eere/ And nyle 3e drede hem 
that sleen the body/ treuly thei moun 
not sle the soule/ but rathere drede 
3e hym that may leese bothe soule & 
body into helle/ whether twey sparo- 
wis ben not seeld for an halpeny; 

&oon of hem schal not falle on the 
erthe with outen 3our’ fadir?/ forsothe 
alle the heeris of 3 our’ heed ben noum- 
brid/ therfore nyle 3e drede; 3e ben be- 
ter’ than many sparowis/ therfore 
euery man that schal knowleche 
me bifore men; & I schal knowleche 
hym bifore my fadir that is in he- 
uenes/ Nyle 3e deme that I cam to sen- 
de pees into erthe/ 1 cam not to sen- 
de pees; but swerd/ for I cam to 
departe a man a3ens his fadir . & 
the dou 3 tir a3ens hir modir . & the 
sones wyf a3ens the hosebondis 
modir/& the enemyes of aman; ben 
his homely meyne if He that loueth 
fadir or modir more than me; is not 
worthi of me/ and he that loueth so- 
ne or dou 3 tir ouer me is not wor- 

thi of me/ and he that takith not his 
cross & suweth not me; is not wor- 
thi of me/ He that fyndith not his 
soule that is temporal lvf schal lee- 
se it/ and he that leesith his soule 
that is lvf fro me; schal fynde it/ 
he that resseiueth 30 U; resseyueth 
me/ and he that resseyueth me; re- 
seyueth hym that sente me/ he that 
resseyueth a profete in the name 
of a profete; schal take the mede of 
a profete/ and he that resseyueth a 
iust man in the name of a iust man; 
schal take the mede of a iust man/ 
&whoeuer 3yueth drynke to oon of thes 
leeste . a cuppe of coold water oonly . 
in the name of a disciple; treuli 
I seye to 30 U . he schal not leese 
his meede //c. xi.// 

And it was don whanne ihesus 
hadded endid; he comaundide 
to his twelue disciplis . &passide 
fro thennis for to teche & preche in the 
sitees of hem/ Forsothe whanne iohn 
in boondis hadde herd the werkis 
of crist; he sente tweyne of his 
disciplis & seyde to hym/ art thou he 
that art to comynge; or we abiden 
anothir?/ & ihesus answeride & seide 
to hem/ go 3e & telle a 3 en to iohn 
tho thingis that 3e han herd & seyn/ 
blynde men seen . croked men wan- 
dren . mesels ben maad clene . deef 
men heeren . deed men rysen a3en . 
pore men ben takun to preching of 
the gospel or ben maad keperis 
of the gospel/ and he is blessid that 
schal not be sclaundrid in me/ sothe- 
ly whanne thei weren gon awey; 
ihesus bigan for to seye of Iohn to 
the cumpanyes/ what thing wenten 
3e out into desert for to se?/ Whe 
ther a reed wawid with the wynd? 

but what thing wenten 3e out for 
to se?/ whethir aman clothid with 
softe thingis; lo thei that ben clothid 
with softe thingis; ben in housis of 
kyngis/ but what thing wenten 3e 
out for to se?/ whethir a profete?/ 

3he I seie to 3 e/ & more than a pro 
fete/ for this is he of whom it 
is writun/ lo I sende myn aungel 
bifore thi face; that schal make 
redy thi weye bifore thee/ treuly 
I seye to 3ou; ther roos noon more than 
Iohn baptist among the children 
of wymmen/ but he that is lesse in the 
kingdom of heuenes; is more than 
he/ sothely fro the daies of Iohn bap- 
tist til now; the kingdom of heue 
nes suffrith strengthe or violence 
& violent men rauyschen it/ for 
alle profetis & the law til to Iohn 
baptist profecieden/ & if 3e wolen res- 
seyue; he is elye that is to comyn- 
g d he that hath eeris of heeringe; 
heere he/ but to whom schal I 
gesse this generacioun lychi?/ it is 
lichy to children sittinge in chepin- 
ge; whiche cryen to her perris 
& seyen/ we han songun to 3ou; & 3e 
han not daunsid/ we han morenyd 
to 3011/ & 3e han not weylid/ for iohn 
cam. nether etinge . ne drynkinge; & thei 
seyen . he hath a deuel/ the sone of 
man cam eting & drinkinge; & thei 
seyden/ lo aman deuourer’ or glotoun 
& drinker’ of wyn . & frend of pup- 
plicans & synfiil men; & wysdom is 
iustified of her sones f thanne ihesus 
bigan for to seye repref to citees 
in whiche fill many vertues of 
hym weren don; for thei diden not 
penaunce/ wo to thee corosaym . 
wo thee bethsaida/ for if the ver 
tues that ben don in 30U . hadden 

be don in tire & sydon; sum tyme thei 
hadden do penaunce in heire & aysch/ 
netheles I seie to 30U . it schal be 
mo r e softere . or lesse pevne . to ty- 
re & sidon; in the day of dom than to 
3011/ and thou cafarnaum . whethir til 
into heuene thou schalt be rerid 
up?/ thou schalt go doun til into hel- 
1 e/ for if the vertues . that ben don 
in thee . hadden be don in sodom; per 
auentur’ thei schulden haue dwel 
lid til into this day/ netheles I seie 
to 30U . for to the lond of Sodom it 
schal be softere or lesse pevne in 
the day of dom . than to thee f In 
thilke tyme ihesus answeride & sey 
de/ 1 knowleche to thee fadir lord 
of heuene &erthe for thou hast hid 
thes thingis from wyse men & war 
or slei^ men ; & hast schewid hem 
to meke men/ so fadir; forwhi . so 
it was plesynge to fore thee/ alle 
thingis ben 3ouun to me of my fa- 
dir/ & no man knew the sone; no 
but the fadir/ nether ony man knew 
the fadir; no but the sone . & to wh- 
om the sone wolde schewe/ alle 
3e that travelen & ben chargid . 
come to me; & I schal refreische 
or fiilfille 3011/ take 3e my 30k 
on 30U . & lerne 3 e of me for I am 
mylde & meek in herte; & 3e schu- 
len fynde reste to 3our’ soulis/ 
for my 30k is swete & my charge 
ly3t //c.xii.// 

In that tyme ihesus wente 
by comes in the sabot day/ 
forsothe hise disciplis hungrynge; 
biginnen to plucke eeris of corn 
&to ete/sothely farisees seynge . 
seiden to hym/ lo thi disciplis doen 
that thing that is not leeffiil to hem 
for to do in sabotis/ and he seide 

to hem . whether ye han not redd . 
what dauith dide . whanne he hun- 
gride. & thei that weren with hym? 
how he entride into the hous of 
god; & eet looues of proposicioun. whi 
che looues it was not leuefiil 
to hym to ete. nether to hem that 
weren with hym; no but to prestis 
aloone/ or whether ye han not rad 
in the lawe. for in sabotis. prestis 
in the temple defoulen the sabo- 
tis; & thei ben with oute greet syn- 
ne? sotheli I seie to you. for here 
is more than the temple/ forsothe if ye 
wisten what it is I wole merci & 
not sacrifice; ye schulden neuere 
haue condempnyd innocentis/ for 
mannis sone is lord, yhe of the sa 
hot/ and whanne he passide fro thennis; 
he cam into the synagoge of hem/ 

&lo aman hauynge a drye hond/ & 
thei axide hym & seyden/ wher it is 
leefful to heele in the sabot; that thei 
schulden accuse hym/ sotheli he seide 
to hem/ who schal be aman of you that 
hath o scheep . & if it falle down into 
a dich in the sabotis; wher he schal 
not holde . & lyfte it up/ how mo- 
che more is aman better than a sche- 
ep? therfore it is leefful to do go- 
od in the sabotis/ thanne he seide to 
the man / strecche forth thin hond/ & 
he straughte forth; &it was resto- 
rid to heelthe as thetothir/ forsothe 
farisees goynge out maden a coun- 
cel agens hym; how thei schulden 
leese hym/ sotheli ihesus witynge ; wen- 
te awey fro thennis/ and manye su- 
weden hym; & he heelide hem all e/ 
and he comaundide to hem; that thei 
schulden not make hym knowun/ 
that that thing schulde be fulfillid; 
that was seid by Isaye the profete 

seiynge/ lo my child whom I ha- 
ue chosun/ my derlyng in whom 
it hath wel plesid to my soule/ 1 
schal putte my spirit on hym; 

& he schal telle dom to hethen men/ 
he schal not stryue ne crye; nethir 
ony man schal herr’ his voys in 
streetis. he schal not breke to gi- 
der’ a schakun rehed; & he schal 
not quenche smokinge flex . til 
he caste out dom to victorie . & he- 
then men schulen hope in his na- 
me/ thanne a blynd man & doumb ha- 
uynge a deuel; was brought to hym/ 

& he heelide hym; so that he spak 
& sygh/ and alle cumpanyes wondri- 
den & seiden/ wher this be the sone 
of dauith? but the farisees heerin- 
ge; seyden/he this castith not out 
fendis; no but in belsebub prince 
of fendis/ sotheli ihesus witynge her 
thoughtis; seide to hem/ ech kingdom 
departid agens it self . schal be 
desolatid/ and ech citee or hous 
departid agens it silf; schal not 
stonde/ & if sathanas castith out 
sathanas; he is departid agens 
him silf/ therfore how schal his king 
dom stonde? & if I in belsebub 
caste out deuelis; in whom you- 
re sones casten out? therfore thei 
schulen be your’ domesmen/ forsoth 
if I in the spirit of god caste out fen- 
dis; therfore the kingdom of god 
is comen into you / ethir how may 
ony man entre into the hows of 
a strong man . & take awey hise 
vessels; no but first he bynde 
the strong & thanne he schal 
rauysche his hous f he that is 
not with me; is agens me/ & he 
that gaderith not to gidre with 






Wydiffite Ma 



England, 1400-1450. BRIDWELL LIBRARY 



Octavo 



page 8r column 2 



me; scaterith a brood/ therfore I seie 
to you/ al synne &blasfemye 
of the spirit . schal not be forgouun/ 
and who euer seith a word agens mart 
nis sone; i t schal be forgouun/ 6c 
who euer sei t h aword agens man 
nis sone; it schal be forgouun to 
hym/ forsothe if aman schal seye a 
word a3ens the hooly gost; it schal 
not be forgouun to hym . nethir in this 
world ne in the tothir/ ethir make 
ye the tre good & his fruyt good; 
ethir make ye the tre yuel & his 
fruyt yuel/ forsothe a tre is kno- 
we of the fruyt / ye generacioun 
of eddris; how mown ye speke 
goode thingis . whanne ye be yuele? 
for the mouth spekith of the greet 
plente of herte/ a good man brin- 
gith forth goode thingis of good tre- 
sour/ and an yuel man bringith forth 
yuele thingis of yuel tresour/ for 
sothe I seye to you / forwhi . of euery 
ydel word that men speken/ thei schu- 
len yelde resoun therof in the day of dom/ 
for of thi wordis thou schalt be iusti- 
fied/ & of this wordis thou schalt be 
dampned/ thanne summe of the scribis 
&farisees; answeriden to hym & sei- 
den/Maistir we wolen se a tokene 
of thee/ which answeringe/ seide to 
hem/ an yuel generacioun & auoutres- 
se/ sekith a tokene/ and a tokene 
schal not be 3 ouun to it; not but the 
tokene of Ionas the profete/ for 
as Ionas was in the wombe of a 
whal . thre dayes & thre ny3tis/ so 
mannis sone schal be in the herte 
of the erthe . thre dayes & thre ny3tis/ 
Men of nynyue schulen ryse in 
dom with this generacioun & schulen 

condempne it/ for thei diden penaunce 
in the preching of Ionas/ and so her’ 
is more than Ionas/ the queene of the 
south schal ryse in dom with this ge- 
neracioun & schal condempne it; for 
she cam fro the eendis of the erthe 
for to heer’ the wysdom of Salomon/ 
and lo her’ is more than Salomon/ 
forsothe whanne an unclene spirit 
hath gon out from aman; he goith bi 
drye placis . & sekith reste & fyndith 
not/ thanne he seith/ I schal turne a 
3en into myn hous/ fro whennis I 
wente out/ and he cometh & fyndith 
it voyde/ clensid with besmes & 
maad fair / thanne he goith & takith 
with hym seuene other’ spiritis 
worse than hym silf/ & thei entren 
& dwellen ther’/ and the laste thingis 
of that man/ ben maad. worse than 
the former’/ so it schal be & to this 
worste generacioun/ 3k while he 
spak to the cumpanyes of peple; 
lo his modir & his britheren stonden 
withouten forth; sekinge for to speke 
to hym/ sotheli sum man seide to hym/ 
lo thi modir & this britheren stonden 
withouten forth; sekinge thee/ and 
he answeringe to the man seyinge 
to hym; seide/ who is my modk? 

&who ben my britheren? and he 
holdinge forth his hond into hise 
disciplis; seide/ lo my modk & 
my britheren/ for who euere doith 
the wille of my fadir that is in he 
uenes; he is my brother & sister & modir/ 
In that day ihesus goyn- //c.xiii.// 
ge out the hous; sat bisydis 
the see/ and many cumpanyes of pe- 
ple weren gadrid to hym; so that 
he sti3ynge up into aboot . sat/ & 
al the cumpany stood in the brynke/ 

and he spak to hem many thingis 
in parablis seyinge/ lo he that so- 
with 3ede out to sowe his seed /& 
the while he sowith; summe seedis 
felden bisidis the w eye/ &briddis of 
the eyr camen; &eeten hem/sothe- 
li other’ seedis felden into stoony 
placis; where thei hadden not moche 
erthe/ & anoon thei sprungen up; for 
thei hadden not depnesse of erthe/ so- 
theli whanne the sunne was risun/ thei 
swaliden or brenten for heete/ and 
for thei hadden not roote; thei dry- 
eden up/ forsothe other’ seedis felden 
among thornes; & thornes woxen 
up & strangliden hem/ but other’ see- 
dis felden into good lond; & 3auen 
fruyt . sum an hundrid fold . another six- 
ty fold . another thritti fold / he that hath 
eeris o heering heer’ he/ and disci- 
plis comynge ny3; seiden to hym/ whi 
spekist thou in parablis to hem/ wh- 
ich answeringe seide to hem/ for to 30U 
it is 3ouun forto knowe the priuy- 
tees of the kingdom of heuenes; 
but it is not 3ouun to hem / for it 
schal be 30mm to hym that hath; & he 
schal haue plente/ treuly if aman 
hath not; also that thing that he hath 
schal be takun awey fro hym/ ther- 
fore I speke to hem in parablis . for 
thei seynge seen not . & thei heeringe 
heeren not . nether vndirstonden; 
that the profecie of Isaye seiynge 
be fulfillid in hem/ with heering 3e 
schulen heer’/ & 3e schulen not vn- 
dirstonde/ & 3e seynge schulen se; 

&3e schulen not se/for the herte 
of this peple is greedy fattid; 

& thei herden greuously with eeris/ 

& thei han closid her y3en; lest sum 
tyme thei seen with y3en . & with 

eeris heeren . & vndirstonden in her- 
te & thei be convertid ether to gidre tur- 
nvd & I heele hem/ fforsothe 3oure 
y3en that seen ben blessid; & 3oure 
eeris that heeren/ forsothe I seie treu- 
the to 30U . for many prophetis & iust 
men coueytiden to se tho thingis that 
3e seen; & thei syen not/ and to hee- 
re tho thingis that 3e heeren; & thei her- 
den not/ therfore heere 3e the para- 
ble of the sower’/ Ech that heerith the 
word of rewme . & vndirstondith not; 
the yuel spirit cometh & rauyscheth 
that that is sowun in his herte . this it is that is 
sowun bisydis the weye/ sotheli he that 
is sowun on the stoony lond; this it is that 
heerith the word of god . & anoon with 
ioye takith it/ fforsothe he hath not ro- 
ote in hym silf; but he is temporal . 
that is it lastith no but alvtil tvme / 
butwhanne tribulacioun &persecu- 
cioun is maad for the word; anoon he 
is sclaundrid/ sotheli he that is sowun 
in thornes; is this that heerith the wo- 
rd . & the bisynesse of this world . & 
the falsnesse of richessis stranglith 
the word . & it is maad withoute fr- 
uyt / but he that is sowun into go- 
od lond; is this that heerith the word 
& vndirstondith . &bryngith forth 
fruyt/ and sothely sum makith an 
hundridfold . treuly another sixty 
fold . forsothe anothir thritty fold/ 
f Another parable ihesus puttide forth 
to hem; & seide/ the kingdom of he- 
uenes is maad lychi to aman that 
sew good seed in his feeld/ forsothe 
whanne men slepten; his enemy 
cam & sew aboue . darnel or coc- 
kil in the myddil of whete . & wen- 
te awey/ sotheli whanne the eerbe 
hadde growid & maad fruyt; than- 
ne the cocklis or darnels apperi- 

den/ fforsothe the seruauntis of the ho- 
sebonde man comynge ny 3 ; seiden to 
hym/ lord wher thou hast not sowun 
good seed in thi feeld; wherof therfore 
hath it darnel or cockil ? & he seide 
to hem/ the man enemy . hath do this thing/ 
treuly the seruauntis seyden to him/ 
wolt thou we go & gederen hem? & 
he seide/ nay/ lest perauenture 3e ga- 
drynge darnels or cockils : drawe 
up by the roote to gydre with hem 
also the whete/ suffre 3e hem bothe 
wexe til to rype corn; & in tyme of 
rype corn . I schal seye to reperis/ 
first gadre 3e to gidre darnels or 
cockils and bynde hem to gidre in 

be brent; but gadre 3e whete into 
my berne/ anothir parable ihesus put- 
tide forth to hem; & seide/ the king 
dom of heuenes is lyk to acorn 
of senevey; which aman took & 
sew in his feld . which treuli is 
the leeste of alle seedis/ but whan- 
ne it hath woxe . it is the mooste 
of alle wortis; & is maad a tree/ 
so that briddis of the eyr comen & dwel- 
len in bowis or braunchis therof If A 
nothir parable ihesus spak to hem/ the 
kingdom of heuenes is lyk to sour 
dou3/ which a womman took & hidde in 
thre mesuris of mele; til it were 
al sourdowid/ ihesus spak alle thes 
thingis in parablis to the cumpanyes 
of peple; & so he spak not to hem with 
oute parablis . that it schulde be 
fulfillid that is seid by the profete 
seyinge/ I schal opyne my mouth 
in parablis; I schal telle out hid 
thingis . fro making of the world/ 
thanne he lefte the cumpanyes; & he 
cam into an hous/ &hise disciplis 
camen ny3 to hym; & seiden/ Expou- 

ne to us the parable of darnels . or 
cocklis of the feeld/ which answeri- 
de & seyde/ he that sowith good seed; 
is mannis sone/ sotheli the feeld; is 
the world/ but the good seed; thes ben 
sones of the kingdom/ forsothe dar- 
nels or cocklis: thes ben yuele so 
nes/ but the enemy that sowith hem; 
is the fend/ but the rype corn; is the 
ending of the world/ sotheli the repe- 
ris; ben aungels/ therfore as darnels 
ben gadrid to gidre & ben brent 
in fier; so it schal be in endyng 
of the world/ Mannis sone schal sen- 
de his aungels & thei schulen gadre 
fro his rewme alle sclaundris . & 
hem that don wickidnesse/ & thei 
schulen sende hem into the chyme- 
neye of fyer/ ther’ schal be weping 
&betyng to gidre of teeth/ thanne 
iust men schulen schyne as the son- 
ne; in the rewme of her fadir/ he 
that hath eeris of heering heer’ he/ 
f the kingdom of heuenes is lyk 
to tresour hid; in a feeld/ which 
aman that fyndith; hydith/ & for ioye 
of it . he goith & silleth alle thingis 
that he hath; & byeth thilke feeld/ eft- 
sones the kingdom of heuenes 
is lyk to aman marchaunt; sekin- 
ge good margaritis/ sotheli whan- 
ne he hath founde o precious marga- 
rite/ he wente & selde alle thingis that 
he hadde . & bou3te it/ eft the kingdom 
of heuenes is lyk to anett sent in 
to the see . & gadrynge of alle kyn- 
de of fi3schis/ which men ledden out; 
whanne it was fiilfillid/ & thei sittin- 
ge bisydis the brynke; chesiden the 
goode into her vessels . but thei sen- 
ten out the yuele/ so it schal be in 
the endying of the world/ aungelis 
schulen gon out . & schulen depar- 

te yuele men fro the myddil of iust 
men; & thei schule sende hem into 
the chymeneye of fyer/ ther’ schal 
be wepyng; & betyng to gidre 
of teeth/ hau 3e vndirstonde alle 
thes thingis? thei seyen to hym/ 3he/ 
he seith to hem/ therfore euery wri- 
ter’ tau3t in the kingdom of heue- 
nes is lyk to an hosebonde man 
that bryngith forth of his tresour 
newe thingis & elde/ & it was don 
whanne ihesus hadde endid thes para- 
blis; he passide from thennis/ and he 
comynge into his cuntr’; tau3te hem 
in her synagogis . so that thei won- 
driden & seyden/ wherof to hym this 
wysdom &vertues? whethir is 
not this the sone of a smyth or car- 
penter ? wher his modir be not seid 
marie . & hise brithren lames & Ios- 
eph . & symount & Iudas/ and his sis- 
tris wher thei alle ben not at us? 
therfore wherof to hym alle thes 
thingis? and so thei weren sclaundrid 
in hym/ forsothe ihesus seyde to hem/ a pro 
fete is not withoute worschip; no 
but in his owne cuntre . & in his 
owne hous/ and he dide not ther’ 
many vertues for the vnbileue 
of hem //c. xiiii.// 

In that tyme eroude pryn- 
ce of the fourthe part . her- 
de the fame of ihesus; & seyde to his ch 
ildren/ this is Iohn baptist/ he hath 
risun fro deed men; & therfore vertu 
es worchyn in hym/ ffor eroude 
heeld Iohn; &boond hym &putti- 
de hym into prisoun . for erodias 
the wyf of his brother/ for Iohn seide 
to hym/ It is not leefful to thee; 
for to haue hir/ and he willinge 
to sle hym dredde the peple; for 
thei hadden hym as aprofete/ for 

sothe in the day of eroudis birthe; 
the dou3tir of erodias daunside in 
the myddil; & pleside to eroude/ wh- 
erfore with an ooth he bihi3te forto 
3yue to hir; what euer thing she 
hadde axid of hym/ & she bifore 
monestid or warned of hir modir; 
seide/3yue thou to me hidur; the 
heed of Iohn baptist in a dysch/ 

& the kyng was sorewful/but 
for the ooth . & for hem that saten 
to gidre at the mete; he comaun- 
dide to be 3ouun/ and he sente; & bi- 
heedide Iohn in the prisoun/ & his heed 
was brou3t in a dysch; & it was 30- 
uun to the wenche . & she bar it to hir 
modir/ & his disciplis camen ny3; 

& token his body . &birieden it; & 
thei camen & tolden to ihesu/ & whan- 
ne ihesus hadde herd this thing; he 
wente fro thennis in a boot into 
desert place bisydis/ & whanne the 
cumpanyes of peple hadden herd; 
thei folewiden hym on her feet fro 
citees/ & ihesus goynge out sy3 a gr- 
eet cumpanye & hadde reuthe on 
hem; & heelide the syke men of hem/ 
sotheli whanne the euentid was 
maad; hise disciplis camen ny3 to 
hym & seiden/ the place is desert; 

& the our hath now passid/ leeue 
thou the cumpanyes of peple; that 
thei go into castels &bye metis 
to hem/ fforsothe ihesus seide to hem/ 
thei han not nede to go/ 3yue 3e 
to hem for to ete/ thei answeriden/ 
we han not her’; no but fyue loo- 
ues & twey fi3schis/ which seide 
to hem/ brynge 3e hem hidur to 
me/ And whanne he hadde comaun- 
did the cumpanye forto sitte to 
mete on the hey; he took fyue loo- 
ues & twey fi3schis/ and he bihol- 

dinge into heuene . blesside brak & 3af 
to hise disciplis/ sotheli the disciplis 
3 auen to the cumpanyes/ and alle 
eeten & weren fulfillid/ & thei token 
the relifs of brokun gobatis . twelf 
coffyns ful/ forsothe the noumbre of 
men etynge; was fyue thousand 
of men . out takun wymmen &lytle 
children f And anoon ihesus compel- 
lide the disciplis . for to go up into 
aboot . &go bifore hym ouer the see; 
til he lefte the cumpanyes/ & whanne 
the cumpany was left; he sti3ede al- 
oone; into an hil for to preye/ sothe- 
ly whanne the euenynge was maad; 
he was there aloone/ sothely the bo- 
ot in the myddil of the see; was thro- 
wun with wawis/ forsothe the wynd 
was contrarie to hem/ but in the 
fourthe waking of the ny3t; he cam 
to hem walkinge . aboue the see/ & 
thei seynge hym walkinge aboue 
the see; weren disturblid seyinge 
for it is a fantum/ & for drede thei crie- 
eden/ & anoon ihesus spak to hem; & sei- 
de/ haue 3e trist/ I am; nyle 3e dre- 
de/ sothely petre answeringe; sei- 
de/ lord if thou art; comaunde me 
for to come to thee on the watris/ 
and he seide/ come thou/ and petre 
goynge doun fro the boot; walkide 
on the watris . for to come to ihesus/ 
treuly he seynge a strong wynd; 
was a feerd/ & whanne he bigan for 
to be drenchid; he cryede seiynge/ 
lord make me saaf/ & anoon ihesus 
holdinge forth the hond; kau3te him 
& seide to him/ thou of lytil feith; whi 
hast thou doutid/ & whanne he hadde 
sti3ed into the boot; the wynd cee- 
side/sotheli thei that weren in the bo 
ot; camen & worschipeden hym & sei- 
den/ verily thou art godis sone/ f & 

whanne thei hadden passid ouer the see; 
the camen into the lond of genesar/ 
and whanne men of that place hadden 
knowen hym; thei senten into al that 
cuntrey . & thei brou3te to hym alle ha- 
uynge yuele/ & thei preieden hym 
that thei schulden touche the hemme 
of his clothing/ and who euer touchi- 
den; weren maad saaf //c. xv.// 

Thanne scribis & farisees 
camen ny3 to hym fro 
ierusalem; & seyden/ whi breken 
thi disciplis the tradiciouns of eldre 
men? for thei waischen not hondis; 
whanne thei eten breed/ sotheli he 
answeringe seide to hem/ whi & 3e 
breken the eomaundment of god . for 
3our’ tradicioun? forwhi god seide . 
honowre thi fadir & thi modir; dye by 
deeth/ but 3e seyen/ who euer seith 
to fadir or modir/ what euer 3rfte 
is of me; it schal profite to thee/ 
and he schal not worschipe his fa- 
dir or his modir/ & 3e han maad the 
eomaundement of god voyde; for 
3our’ tradicioun/ Ipocritis . Isaye 
the profete profeciede wel of 30 U . 

& seyde/ this peple honourith me 
with lippis; forsothe her herte is 
fer fro me/ treuli thei worschipen 
me withouten cause; & techen the 
doctryns & maundementis of men/ 

& whanne the cumpanyes of peple we- 
ren clepid to gidre to hym; he seide 
to hem/ heere 3e & vndirstonde/ not 
that thing that entrith into the mouth; 
defoulith aman/ but that thing that 
cometh forth fro the mouth; foulith 
aman/ thanne hise disciplis camen 
ny3; & seiden to hym/ woost thou 
for bi this word herd . farisees ben 
sclaundrid? & he answeringe seide/ 










Wydiffite Ma 



England, 1400-1450. BRIDWELL LIBRARY 



Octavo 




page lOv column 2 



euery plaunting which my fadre of 
heuene . hath not plauntid; schal be 
drawun up bi the roote/ suffre 3e 
hem; thei ben blynde & lederis of 
blynde men/ sotheli if a blynd man 
3yueth ledyng to a blynd man; bo- 
the fallen doun into the dych/ forso- 
the Petre answeride; & seide to hym/ 
expowne to us this parable/ & he 
seide/ 3it & 3e ben withouten vndir- 
stonding? wher 3e vndirstonden 
not for al thing that entrith into the 
mouth; goith into the wombe; & is 
sent out into the goyng awey/ but 
tho thingis that comen forth fro the 
mouth, goen out the herte . & 
tho thingis defoulen aman/ for of 
the herte goen out . yuele thou3tis . 
mansleyingis . auoutries . forny- 
caciouns . theftis . fals witnessingis . 
blasfemyes/ thes thingis it ben; that 
defoulen aman/ sotheli forto ete 
with hondis not wayschun; defou- 
lith not aman f And ihesus 3ede out 
fro thennis; &wente into the par- 
tis of tyre & sidon/ and lo a worn- 
man of canane 3ede out of tho coos- 
tis; & criede seynge to hym/ lord 
the sone of dauith; haue mercy on 
me/ My dou 3 tir is yuele travelid 
of a deuel/ which answeride not 
to hir a word/ and hise disciplis co- 
men ny3; &preyeden hym & seiden/ 
leefe thou hir; for she cryeth after 
us/ forsothe he answeride; & seide 
I am not sent . no but to the sche- 
ep of the hous of israel; that per- 
ischeden/ and she cam; &worschi- 
pide hym . & seide/ lord help me/ 
which answeride & seide/ It is not 
good forto take the breed of sones; 

& sende to houndis/ and she seide/ 
3he lord/ forwhi & lytle welpis e- 

ten of the crummes; that fallen down 
fro the bord of her lordis/ thanne ihesus 
answeride; & seide to hir/ A thou 
womman; thi feith is greet/ be it 
don to thee; as thou wolt/ And hir 
dou 3 tir was heelid fro that our 
f And whanne ihesus hadde passid fro 
thennis; he cam bisydis the see of 
galilee/ & he sti3ede into an hil; & 
sat there/ & many cumpanyes ca- 
men ny3 to hym/ & hadden with 
hem doumb men . & crokid . feble & blyn- 
de . & many other’ . & thei castiden doun 
hem at his feet / & he heelide hem / 
so that the cumpanyes wondriden . se- 
ynge doumb men spekinge . & crokid 
goynge . blynde men seynge; & thei 
magnyfieden god of israel f Sothe 
ly ihesus seide to his disciplis clepid 
to gidre/ 1 haue reuthe of the cum- 
panye of peple; for now the thrid- 
de day thei dwellen stille with me . 

& thei han not thing which thei schu- 
len ete/ and I wole not leefe hem 
fastinge; lest thei failen in the weye/ 

& the disciplis seyen to hym/ Therfore 
wherof so many looues to us in 
desert; that we fulfille so greet a 
cumpanye of peple/ & ihesus seide to 
hem/ how many looues han 3e? 

& thei seiden/ seuene; & afewe sma- 
le fi3schis/ and he comaundide . to 
the cumpanye . that thei schulden sitte 
to mete on the erthe/ And he takin- 
ge seuene looues & fyue fi3schis . 

& doynge thankingis; brak & 3af to 
his disciplis/& disciplis 3 auen to 
the peple/ & alle eeten & weren ful- 
fillid/ And thei tooken that that 
was left of relifs; seuene leepis 
fulle/ forsothe thei that eeten . we- 
ren four’ thousend of men; with- 
out en lytle children &wymmen/ & 

whanne the cumpanye of peple was 
left; he sti3ede into a boot & cam in 
to the coostis of Magadan //c. xvi.// 

And farisees & saducees 
temptynge camen ny3 to 
hym; & preiden hym for 
to schewe to hem . a tokene fro he- 
uene/ & he answeride; & seide to hem/ 
whanne the euentyd is maad . 3e sey- 
en it schal be cleer/ for the heuene 
is rody/ & the morwe; to day tem- 
pest/ for heuene schyneth heuyly 
or sorwful / therfore 3e han knowe to de- 
me wysely the face of heuene; but 
3e mown not wite the tokenes of 
tymes; the yuel generaciouns & auou- 
tresse sekith a tokene/ and a toke- 
ne schal not be 3ouun to it; nobut 
the tokene of Ionas the profete/ & 
whanne he hadde forsake hem; he wen- 
te awey/ and whanne hise disciplis 
camen ouer the see; thei for3aten for 
to take looues/ which seide to hem/ 
biholde 3e & be war; of the sourdou3 
of farisees & saducees/ & thei thou3~ 
ten among hem; & seiden/ for we 
han not take looues . forsothe ihesus 
witynge; seide to hem/ what thenke 3e 
among 30U of lytil feith; for 3 e 
han not looues? 3k vndirstonden not 
3e . nethir han mynde of fyue 
looues into fyue thousen of men; 

& how many coffyns 3e token/ treu- 
ly nethir of seuene looues into foure 
thousend of men; & how many leepis 
3e tooken/ why vndirstonden 3e 
not; for I seide not to 30U of breed; 
be 3e war of the sourdou3 of farise 
es & saducees? thanne thei vndirston 
den . that he seide not to be war of the 
sourdou3 of looues; but of the te- 
chyng of farisees & saducees/ sothe- 
ly ihesus cam into the parties of cesa 

rie of Philip; & axide hise disciplis 
& seide/ whom seyen men to be mannis 
sone? & thei seiden/ summe Iohn bap 
tist . othere forsothe Elye; sotheli othere 
Ieremye . or oon of the profetis/ ihesus 
seide to hem/ but whom seyen 3e me 
to be? symount petir answeringe; 
seyde/ thou art crist the sone of god 
lyuynge/ forsothe ihesus answeringe; 
seide to hym/ blessid art thou sy 
mount bariona; that is sone of 
culuere ; for fleisch and blood schewide 
not to thee . but my fadir that is 
in heuenes/ and I seye to thee . for 
thou art petre; & on this stoon I 
schal bilde my chirche/ & the 3atis 
of helle schulen not haue my3t 
a3ens it/ and to thee I schal 3yue 
the keyes of the kyngdom of heue- 
nes/ &what ever thou schalt bynde 
on erthe; schal be boundun also in 
heuenes/ and what euer thou schalt 
vnbynde on erthe; schal be vnboun 
dun also in heuenes f thanne he co- 
maundide to hise disciplis . that thei 
schulden seie to no man that he was 
ihesus crist/ fro that tyme ihesus bigan 
for to schewe to hise disciplis; 
that it bihofte hym go to ierusalem . & 
suffre many thingis/ of the eldris 
& scrybis . & princes of prestis . 

&be slayn . & the thridde day ryse 
a 3 en/ and petre takinge hym; 
bigan for to blame hym & seide/ 
fer be it fro thee lord; this thing 
schal be not to thee/ which turne 
de & seide to petre/ sathanas go 
aftir me/ thou art sclaundre to me . 
for thou sauorist not . or vndirston- 
dist not tho thingis that ben of god; 
but tho thingis that ben of men f than 
ne ihesus seide to hise disciplis/ If 
ony man wole come aftir me; de- 

nye he hym silf & take his cross 
& suwe me/ for he that wole make 
his soule saaf that is his lvf : schal 
leese it/ forsothe he that schal leese 
his soule that is lv f for me; schal fyn- 
de it/ for what profitith it to aman 
if he wynne al the world; treuly he 
suffre peyring of his soule? or 
what chaungyng schal aman 3yue 
for his soule? for mannis sone sch- 
al come in glorie of his fadir with 
his aungels; & thanne he schal 3elde 
to euery man aftir his werkis/ 
treuly I seye to 30 U . there ben summe 
of men stondinge her’; whiche sch- 
ulen not taste deeth . til thei seen 
mannis sone comynge in his kingdom/ 
And aftir sixe //c. xvii.// 
dayes . ihesus took petre & 
lames . & Iohn his brother; 

&ledde hem asydis into an hi 3 
hil . & was transfigurid . or turned 
into another lvknesse bifore hem/ 

& his face schoon as the sunne; for- 
sothe his clothis weren maad whi- 
te a s snow/And lo moyses & elye 
apperiden to hem; & spaken with 
hym/ sotheli petre answeringe; 
seide to ihesu/ lord it is good . us to 
be her’/ if thou wolt; make we 
here thre tabernaclis . to thee 
oon . to moyses oon . & oon to elye/ 
3it the while he spak; lo a bri3t 
cloude schadewide hem/ and lo a 
vois of the cloude; seyinge; this 
is my dereworthe sone in whom 
I haue wel plesid to me; here 
3e hym/ and the disciplis herba- 
ge; falleden doun on her faces . 

& dredden greedy/ and ihesus cam 
ny3 & touchide hem; & seide to 
hem; ryse up; & nyle 3e drede/ 
forsothe thei reringe her y 3 en; 

sy 3 en no man no but ihesus aloone/ 
and while thei camen doun fro the 
mounteyn; ihesus comaundide to hem 
& seide/ seye 3e to no man the visioun; 
til mannis sone ryse a 3 en fro deed 
men/ And hise disciplis axiden him 
& seyden/ what therfore seyen scri- 
bis . that it bihoueth elye first come/ 

& he answeride; & seide to hem / for- 
sothe elie schal come; & schal resto- 
re alle thingis/ treuly I seye to 30 U . 
that elye is now comun & thei kne- 
wen hym not; but thei diden in hym 
what euer thingis thei wolden/ so & 
mannis sone schal suffre of hem/ than- 
ne disciplis vnderstoden; that of 
of Iohn baptist he hadde seid to 
hem/ And whanne he cam to the 
cumpany of peple; aman cam to 
hym foldid on knees bifore hym 
& seide/ lord haue merci on my 
sone . for he is lunatyk . & suffrith 
yuele/ forwhy ofte tymes he fal- 
lith into the fyer; & ofte tymes 
into watir/ and I brou3te hym 
to thi disciplis/ & thei my 3 ten not 
heele hym/ ihesus answeride & seide/ 
A thou generacioun of vnbileeffiil . 
or out of the feith &weyward; hou 
longe schal I be with 30 U? bryn- 
ge 3e hym hidur to me/ & ihesus bla- 
myde hym; & the deuel went out 
fro hym/ & the child was heelid 
fro that our/ thanne disciplis ca- 
men ny3 to ihesu priuyli; & seyden 
to hym/ why my 3 ten not we caste 
hym out? ihesus seith to hem/ for 
3 our’ vnbileue/ treuly I seye to 
3ou . if 3e han feith . as a corn of 
syneue; 3e schulen seye to 
this hil . passe thou hennis . &it 
schal passe . & no thing schal be 

ympossible to 3011/ forsothe this 
kynde is not cast out; no but by 
preiynge & fastinge f Treuli whan- 
ne thei lyueden to gidre in gali- 
le; ihesus seide to hem/mannis sone 
schal be bitrayed into the hondis 
of men & thei schulen sle hym ; & the 
thridde day he schal ryse a^en / & 
thei weren maad fill sory/ and 
whanne thei camen to cafarnaum; 
thei that tooken tribute . camen to 
petre & seiden to hym/ 3oure mais- 
tir payeth not tribute/ & he sey- 
de/ 3he/ and whanne he hadde en- 
trid into an hous; ihesus cam bifo- 
re hym & seyde/ symount; what se 
meth to thee? of whiche taken the 
kingis of erthe tribute or rente? 
of her owne sones; ethir of aliens . 
or othir mennis sones ? and he sey- 
de/ of othir mennis sones/ ihesus seide 
to hym/ therfore sones ben fre/ but 
that we sclaundre not hem; go thou 
to the see . & sende an hook . & take 
thilke fi3sche that first cometh vp/ 

& whanne his mouth schal be openyd . thou 
schalt fynde stater . that is a cer- 
te vn of money / you takinge it; 

3yue to hem for me & for thee. 

In that our . the //c. xviii.// 
disciplis camen ny 3 to 
ihesu & seyden/ who gessist 
thou is more in the kingdom of he- 
uenes? and ihesus clepinge a lytil 
child; puttide hym in the myddil 
of hem & seide / 1 seye treuthe to 
3 ou . no but 3 e be turnyd . & maad 
as lytle children; 3 e schulen not 
entre into the kyngdom of heue 
nes/ therfore who euer’ mekith hym 
as this lytle child; he is more in the 
kingdom of heuenes/ &he that res 
seyueth o such lytil in my name; 

resseyueth mel forsothe who so sclaundrith 
oon of thes smale that bileuen in me; 
it spedith to him that a mylne stoon of 
assis . be hangid in his necke . & be 
drenchid into the depnesse of the see/ 
wo to the world for sclaundris/ for it 
is nede; that sclaundris come/ nethe- 
les wo to thilke man; by whom a 
sclaundre cometh/ forsothe if thin hond 
or thi foot sclaundre thee; kitte it of 
& caste a wey fro thee/ it is betre 
to thee to entre to lyf feble ethir 
crokid; than hauynge tweyne hondis . 
or tweyne feet . to be sent into euer 
lastinge fier/ and if thin y3e sclaun- 
drith thee; pulle it out . & caste a w- 
ey fro thee/ it is betre to thee with 
oon y3e to entre into lyf; than ha- 
uynge tweyne y3en to be sent into 
the fyer of helle/ se 3e that 3e dispi- 
se not oon of thes lytle/ for I seye 
to 30U . that the aungels of hem in heue- 
nes; seen euer more the face of my 
fadir that is in heuenes/ for mannis 
sone cam for to saue that thing that 
perischide f what semeth to 30U . 
if ther weren to sum man an hun- 
drid scheep . &oon of hem hath er- 
rid; wher he schal not leeue nyne 
ty & nyne in hillis . & schal go for 
to seke that that erride? & if it fal- 
le that he fynde it; treuly I seye to 
3ou . that he schal haue ioye theronne . 
more than on nynety & nyne that 
erreden not/ so it is not wille bifore 
3our’ fadir that is in heuenes; that 
oon of thes lytle perische f For 
sothe if thi brother doith synne a3ens 
thee; go thou & reproue hym or 
snvbbe by twixe thee & him aloone/ 
if he heerith thee; thou hast wonnen 
thi brother/ treuly if he heerith thee 
not; take with thee oon or tweyne . 

that euery word stonde in the mouth of 
tweyne or thre witnessis/ that if he 
heere not hem; seye thou to the chir- 
che/ forsothe if he heere not the ch- 
irche; be he as an hethen & puppli- 
can to thee/ 1 seye to 30 U treuly . 
what euer thingis 3e bynden on erthe 
tho schulen be bound also in heue- 
ne/ and what euere thingis 3e vnbyn- 
den on erthe; tho schulen be vnboun- 
de also in heuene/ eftsoone I seye 
to 30 U . that if tweyne of 30 U consen- 
ten on the erthe; of euery thing what 
euer thei axen . it schal be don to 
hem . of my fadir that is in heuenes/ 
for where tweyne or thre ben ge- 
drid in my name; there I am in 
the myddil of hem/ thanne petre 
comynge ny 3 to hym; seide/ lord how 
ofte schal my brother synne a3ens 
me; & I schal for3yue to hym? whe- 
thir til seuene tymes? ihesus seith to 
hym / 1 seye not to thee til seuene si- 
this; but til seuenty sithis seuen 
sithis If Therfore the kingdom of heuenes 
is lickned to aman king that wolde 
putte resoun with his seruauntis/ & 
whanne he bigan forto putte resoun; 
oon that ou3te ten thousand talen- 
tis was brou3t to him/ treuly whan- 
ne he hadde nou3t to 3elde . his lord 
comaundide hym to be seeld; & his 
wyf &his sones . & alle thingis that 
he hadde . & to be payed/ forsothe 
thilke seruaunt fallinge doun; preide 
hym & seide/ haue pacience in me; 

& I schal 3elde to thee alle thingis/ so- 
thely the lord hadde mercy of that 
seruaunt; & leet hym or suffride 
him & for3af to hym the dette/ treu- 
ly thilke seruaunt 3ede out; & foo- 
nd oon of his euene seruauntis . 
that ou3te him anhundrid pens/ & 

he holdinge hym; stranglide hym & 
seide/ 3 elde that that 30U owist/ & his 
euen seruaunt fallinge doun; prey- 
ede him & seyde/ haue pacience in me; 
&I schal quyte alle thingis to thee/ 
forsothe he wolde not; but wente 
& sente hym into prisoun til he payede 
al the dette/ sotheli his euene serua- 
untis seynge the thingis that weren don; 
greedy hadden sorwe/ & thei camen 
& telden to her lord; alle the thingis 
that weren don/ thanne his lord clepi- 
de him; & seyde to hym/ weyward 
seruaunt . I for3af to theee al the det- 
te; for thou preiedist me/ therfore 
wher it bihouede not also thee . to 
haue mercy on thi euen seruaunt . 
as & I hadde mercy on thee? and 
his lord was wroth . & took hym to 
turmentours; til he payde al the 
dette/ so &my fadir of heuene 
schal do to 3ou; if 3e for3yuen not . 
euery man to his brother of 3our’ 
herds //c. xix.// 

And it was don . whan- 
ne ihesus hadde endid thes 
wordis; he passide fro galile & 
cam into the eendis of Judee ouer 
Jordan/ and many cumpanyes su- 
weden hym; & he heelide hem ther’/ 
and farisees camen ny 3 to hym; tem- 
ptinge hym & seyinge/ wher it be le- 
effol to a man for to leeue or for 
sake his wyf for eny cause? which 
answeride & seide to hem/ han not 
3 e radd . for he that made men at the 
bigynnyng; made hem male & fe- 
male? & seide/ for this thing aman 
schal leeue fadir & modir . & schal 
cleue or drawe to his wyf; & thei 
schulen be tweyne in o deisch/ ther- 
fore thei ben not now tweyne; 
but o dysch/ therfore aman depar- 

te not that thing that god wynnede or knit 
tede to gidre/ thei seyen to hym/ what 
therfore comaundide moyses to 3y- 
ue a lytil book of forsaking; & to 
leeue of/ & he seide to hem/ for mo- 
yses for the hardnesse of 3our’ her- 
te suffride 30U forsake 3our’ wy- 
ues/ forsothe at the bigynnyng . it 
was not so/ treuli I seye to 3011 . 
for who euere leevith his wyf no 
but for fornycacioun &weddith another; 
doith auoutrye/ & he that weddith 
the forsakun wy f: doith auoutrie/ hi- 
se disciplies seien to hym/ if the cau- 
se of aman with awyf is so; it spedith 
not to be weddid/ which seide to hem/ 
not alle men taken this word; but 
to whiche it is 3ouun/ sotheli ther ben 
geldingis; whiche ben thus born of 
the modris wombe/ and ther ben gel- 
dingis; that ben maad of men/ & ther ben gel- 
dyngis; that han geldid hem silf for 
the kingdom of heuenes/ he that may 
take; take he f thanne lytle chil 
dren weren brou3t to hym; that he sch- 
ulde putte hondis to hem &preie/ 
and the disciplis blamyden hem/ but 
ihesus seide to hem/ suffre 3e that lytle 
children come to me; & nyle 3e 
forbede hem for to come to me/ for 
of suche is the kingdom of heuenes/ 
&whanne he hadde put to hondis; 
he wente fro thennis f And lo oon 
comynge ny3; seide to him/ goode mais- 
tir . what good thing schal I do; that 
I haue euer’ lastinge lyf/ which seith 
to hym/ what axist thou me of good 
thing? ther is o good god/ forsothe if 
thou wolt entr’ to lyf; kepe the comaun- 
dementis/ he seith to hym/ whiche? 
treuly ihesus seide/ thou schalt not do 
mansleyng . thou schalt not do auou- 
trie . thou schalt not do thefte . thou schalt 

not seye fals witnessing/ worschipe 
thi fadir & thi modir/ & thou schalt 
loue thi newborn as thi silf/ the 3ong 
man seith to him/ I haue kept alle thes 
thingis fro my 3 outhe/ what 3 it 
failith to me/ ihesus seith to hym/ if thou 
wolt be parfyt; go & sille alle thin 
gis that thou hast . & 3 yue to pore men . 

& thou schalt haue tresour in heue 

ne . & come . sue you me/ forsothe whanne 

the 3onge man hadde herd thes wor 

dis . he wente a wey sorewful; 

for he hadde many possessiouns/ 

forsothe ihesus seide to his disciplis/ 

I seie to 30U treuthe . for a riche 
man of hard schal entre into the 
kingdom of heuene/ &eftsoone I 
seie to 30U / it is li3ter' or esyer’ a 
camele for to passe thorw a ned- 
lis y3e; than a ryche man to entr’ 
in to the kingdom of heuenes/ treu- 
li whanne thes thingis weren herd; 
disciplis wondriden greetly . seiynge/ 
who therfore may be saf/ forsothe 
ihesus biholdinge . seide to hem/ anentis 
men this thing is impossible; but anen- 
tis god alle thingis ben possible/ 
f thanne petre answeringe . seide to 
hym/ lo we han forsake alle thin- 
gis; &we han sued thee/ what ther 
fore schal be to us? ihesus forsothe 
seide to hem/ treuly I seie to 30U . 
that 3e that han forsake alle thingis & 
han suwed me; in regeneracioun 
or gendring a^en whanne mannis 
sone schal sitte . in the feete of his 
maieste . 3e schulen sitte on twel- 
ue seetis or segis . demynge the tw- 
elue kynredis of israel/ & eueri 
man that forsakith hous or britheren . 
or sistren . or fadir . or modir . or 
wyf ethir sones . or feeldis for my 
name . schal take an hundridfold . 

and schal welde euerlastinge lyf/ for 
sothe manye schulen be/ the firste; 
the laste/ & the laste/ the firste //c. xx.// 
The kingdom of heuenes is 
lyk to an hosebonde man; that 
wente out first or bi the mor- 
we . to hyre werkmen into his 
vyne 3 erd/ forsothe whanne the 
couenaunt was maad with werk- 
men of a peny for the day; he sente 
hem into his vyne 3 erd/ and he 3 e- 
de out aboute the thridde our/ & say 3 
othere stondinge ydel in the cheping; 

& he seide to hem/ go 3e also into 
my vyne3erd; & that that schal 
be ri3tful; I schal 3yue to 3011/ 
sotheli thei wente forth/ forsothe 
eftsoones he wente out aboute the 
sixte our . & the nynthe; & dide in lyk 
maner/ but aboute the enleuenthe 
our . he wente out/ & fond othere 
stondinge; & he seide to hem/ what 
stonden 3e her’ ydel al day? thei sei 
en to him/ for no man hath hyrid us/ 
he seith to hem/ go 3e also into my 
vyne3erd/ forsothe whanne euenyng 
was maad; the lord of the vyne 
3erd seith to his procuratour/ cle 
pe the werkmen; & 3elde to hem 
her hyre . &bigynne thou at the las- 
te til to the firste/ therfor whanne 
thei were comun that camen abou- 
te the enleuenthe our; also thei too- 
ken singulerly penis . that is eueri 
man o penv / treuly the firste co- 
mynge demeden that thei schulden ta- 
ke more/ treuly & thei tooken 
echone by him silf a peny/ & thei ta- 
kynge gruccheden a3ens the hose- 
bonde man; & seiden/ thes laste di- 
den oon our; & thou hast maad 
hem euene to us . that han born the 
charge of the day & heete? & he 

answeringe to oon of hem . seide/ frend 
I do thee no wrong/ wher thou hast 
not acordid with me for a peny/ 
take thou that that is thin &go/ forsothe I 
wole 3 yue also to this laste man : 
as & to thee/ wher it is not leefful 
to me . forto do that that I wole? wh- 
er thin y 3 e is wickid; for I am 
good? So the laste men . schulen be; 
the firste/ &the firste men; the laste/ 
for manye ben clepid; but fewe 
ben chosun f And ihesus sti 3 ede to ie 
rusalem; and took his twelue disciplis 
in priuite . & seide to hem/ lo we goen 
up to ierusalem; & mannis sone schal 
be bitakun to princes of prestis & 
scribis . & thei schulen condempne him 
bi deeth/ and thei schulen bitake hym 
to hethen men; forto be scorned & 
scourgid . & crucifed/ & the thridde 
day he schal ryse a3en f thanne the 
modir of the sones of sebede; cam 
ny3 to hym with hir sones . honou- 
ringe & axynge sum thing of hym /which 
seide to hir/ what wolt thou? she 
seide to hym/ seie that thes tweyne 
my sones sitte; oon at thi ri 3 thalf . 

&oon at thi lefthalf in thi kyngdom/ 
forsothe ihesus answeringe seide/ 3e wi- 
ten not what 3e axen/ mown 3e 
drynke the cuppe; which I schal 
drynke? thei seyen to him/ we moun/ 
he seith to hem/ forsothe 3e schulen 
drynke my kuppe; but to sitte at 
my ri3thalf or lefthalf . it is not myn 
to 3 yue to 30U . but to whiche it is 
maad redy of my fadir/ and the ten 
heerynge; hadden indignacioun of 
the tweyne britheren/ sotheli ihesus cle- 
pide hem to him & seide/ 3e witen that 
princes of hethene men; ben lordis 
of hem/ &thei that ben more; hau- 
en power on hem/ it schal not be 

so among 30 U / but who euere wole 
be maad more among 30 U; be he 30 U 
re mynistre/ and who euere among 
3ou wole be the firste; he schal be 
3our’ seruaunt/ as mannis sone cam 
not for to be serued; but forto ser 
ue/& for to 3yue hys lyf; redempci 
oun for manye f And whane thei 
3eden out of ierico; many cumpany 
es of peple suweden hym; &lo twei 
blynde men sittinge bisydis the weie . 
herden that ihesus passide . & thei cryeden 
seiynge/ lord the sone of dauith; ha- 
ue mercy on us/ forsothe the cumpa- 
nye blamyde hem/ for to be stille/ 

& thei crieden more . seiynge/ lord the 
sone of dauith; haue mercy on us/ 

& ihesus stood . & clepide hem & seide/ what 
wolen 3 e that I do to 30U? thei seien 
to hym/ lord that our’ y3en be openyd/ 
forsothe ihesus hauynge mercy on hem tou- 
chide her y3en/ and anoon thei sayen; 

& suweden hym //c. xxi.// 

And whanne ihesus cam ny3 to 
ierusalem . & cam to bethfage 
at the mont of olyuete; than- 
ne ihesus sente his twelue disciplis . 

& seyde to hem/ go 3e into the castel 
that is a3ens 3ou; & anoone 3e schulen 
fynde a she asse tyed . & a colt with 
hir/ vnbynde 3e; &brynge 3e to me/ 

& if ony man schal seye to 30U ony 
thing; seye 3e that the lord hath nede to 
hem/ & anoon he schal leeue hem / 
treuly al this was don that that thing sch 
ulde be yw/fillid . that was seyd by the pro- 
fete seyinge/ seye 3e to the dou3tir 
of syon . lo thi kyng cometh to thee 
homely or meke sittinge on a she 
asse . & a foie the sone of a beest vn- 
dir 30k/ forsothe disciplis goynge & 
diden as ihesus comaundide hem/ and 
thei brou3ten a she asse &the foie . 

&puttiden her clothis on hem; &maden 
hym sitte aboue/ forsothe fill moche 
cumpany; strewiden her clothis in the 
weye/sotheli other’ kittiden braun- 
chis of trees; & strewiden the we- 
ye/ but the cumpanyes that wenten 
bifore . & that sueden; crieden seiyn- 
ge/ os anna that is I preve saue . to 
the sone of dauith/ blessid is he that 
cometh in the name of the lord; o 
sanna in hi3este thingis f And whan 
ne he hadde entrid into ierusalem; al 
the cite was stirid seiynge/ who 
is this? treuli the peplis seiden/ this is 
ihesus the profete of nasareth of gab- 
le/ & ihesus entride into the temple 
of god; & castide out of the temple 
alle silhnge &byinge . &he turne- 
de vpsodoun the boordis of chaunge- 
ris . & the chayeris of men sillinge 
culueris/ & he seith to hem/ it is wri- 
tun/ myn hous schal be clepid an 
hous of preyer; forsothe 3e han 
maad it a denne of theeuis/ and 
blynde & crokid camen ny 3 to him 
in the temple; & he heebde hem/ for- 
sothe the princes of prestis & scry- 
bis . seynge the merueylouse thin- 
gis that he dide . & children criynge 
in the temple & seiynge/ osanna to 
the sone of dauith; dedeyneden & sey- 
den to him/ heerist thou what thes sei- 
en/ sotheb ihesus seide to hem/ 3he/ wher 
3e han neuer’ rad . for of the mouth 
of children . that kunnen not speke . 

&of soukynge mylk . thou hast maad 
parfyt preysing/ & whanne he had- 
de forsake hem; he wente forth 
out of the citee into betanye/ & 
ther’ he dwelte; & tau3te hem of the 
kyngdom of god f Forsothe on 
the morwe . he turnynge a 3 en in 
to the citee; hungride/ & he seynge 

o fyge tre bysidis the weye; cam to 
it/ & foond no thing therynne; no but 
leeuys oonly/ and he seide to it/ neuere 
fruyt come forth of thee; into with 
outen ende/ & anoon the fyge tre 
was dryed vp/ & disciplis seinge . wondri- 
den seiynge/how anoon it driede/ sothli ihesus answeride & 
seyde to hem/ treuli . I seye to 30U . 
if 3e schulen haue feith . & schulen 
not doute; not oonly 3e schulen do 
of the fygetre/ but also if 3e schu- 
len seye to this hil . take awey thee . 

& caste thee into the see; it schal be 
don/ & alle thingis what euere 3e bilee- 
uynge . schulen axe in preyer; 3e schu- 
len take f And whanne he cam into 
the temple; the princis of prestis & . el- 
dre men of the peple . camen ny3 to 
hym techinge & seiden/In what po- 
wer doist thou thes thingis? &who 
3af to thee this power? ihesus answe- 
ringe . seide to hem/ and I schal axe 30U 
o word; which if 3e schulen seye to 
me; & I schal seye to 30U in what po- 
wer I do the thingis/ of whennis was 
the baptym of Iohn; of heuene . or 
of men? and thei thou3ten withinne 
hem silf seiynge/ if we schulen seien 
of heuene; he schal seie to us/ whi 
therfor bileuen 3e not to hym? sotheli 
if we schulen seye of men; we dre- 
den the cumpany of peple/ for alle 
hadden Iohn as a profete/ & thei an 
sweringe to ihesu seyden/ we witen 
not/ and he seide to hem/ nethir I seie 
to 3ou; in what power I do thes 
thingis f Forsothe what semeth to 
3ou? sum man hadde tweye sones/ 

& he comynge ny3 to the firste . sey- 
de/ sone go for to worche this day 
in my vyne3erd/ sotheli he answe- 
ride & seide I nyle/ forsothe aftir- 
ward he stirid by penaunce or for 

thinkyng : wente/ Forsothe he cam 
ny3 to thetother; & seide on lyk maner/ 

& he answeride/ & seid/ lord I go/ 
and he wente not/ who of the twey- 
ne dide the fadris wille? thei seiden 
to hym/ the firste/ ihesus seith to hem/ treu- 
li I seye to 30 U . for pupplicans & 
hooris; schulen go bifore 30 U into the 
kyngdom of god/ forsothe Iohn cam to 
3ou in the weye of ri3twysnesse; & 3e 
byleueden not to hym/ but pupplicans 
& hooris; bileueden to hym/ sotheli 3ee 
seynge . hadden not penaunce aftir 
ward; that 3e bileueden to hym f Hee- 
re 3e another parable/ ther was a hose- 
bonde man; that plauntide a vyne3erd . 
&heggide it aboute . &dalf a pressour 
therinne . &bildide a tour/ &hyride it to 
erthetilieris; & wente fer in pilgri- 
mage/ forsothe whanne the tyme of 
fruytis nei3ede; he sente his ser- 
uauntis to the erthetilieris . that thei 
schulden take fruyt of it/ and the 
erthetilieris token his seruauntis; 

&beeten thetoon . thei slowen another . 
and thei stoneden another/ eftsoone he 
sente othere seruauntis . mo than the 
firste; & in lyk maner thei diden to 
hem/ forsothe at the laste he sente 
his sone to hem; & seide/ thei schulen 
drede my sone/ sotheli the ertheti- 
lieris seynge the sone; seiden with 
inne hem silf; this is the eyr / come 
3e . slee we hym; &we schulen haue 
his eritage/ and thei tooken hym 
& castiden out of the vyne3erd; & 
slowen/ therfore whanne the lord of 
the vyne3erd schal come; what sch- 
al he do to thilke erthetilieris? thei 
seyen to hym/ he schal leese yuele 
the yuel men; & he schal sette to hy- 
re his vyne3erd to othere erthetilie- 
ris . whiche schulen 3elde to hym 

fruyt in her tymes/ ihesus seith to 
hem/ radden 3e neuere in scriptu- 
ris . the stoon which bilderis repre- 
ueden; that is maad into the heed of 
the corner? of the lord this thing is 
maad; &it is merueylous bifore 
our’ y3en/ therfore I seie to 30U . that the 
kyngdom of god schal be takun fro 
3ou; & schal be 30mm to a folk . do- 
ynge fruytis of it/ &he that schal 
falle on this stoon; schal be brokun 
to gidre/ forsothe on whom it schal 
falle; it schal al to powne hym/ & 
whanne the princes of prestis . & farise- 
es hadden herd his parablis; thei 
knewen that he seide of hem/ thei sekyn- 
ge to holde hym; dredden the cumpanyes 
of peple . for thei hadden hym as a profete/ 
And ihesus answe //c. xxii.// 
ringe . seide eft soone in pa- 
rablis to hem . &, seide &, 
seyde/ the kingdom of heuenes is 
maad lyk to a man king; that made 
weddings to his sone/ and he sente 
his seruauntis for to clepe men bedun 
to the weddingis; & thei wolden not 
come/ eftsoone he sente other’ ser- 
uauntis; & seyde/ seie 3e to the men bedun 
to the feeste/ lo I haue maad redy 
my mete . my bolis & my volatils 
ethir fatte beestis ben slayn . & alle 
thingis ben redy; come 3e to the wed- 
dingis; sotheli thei dispiseden; & thei wen- 
ten awey . another into his toun . for- 
sothe another to his marchaundise/ but 
the othere heelden his seruauntis; & 
slowen hem ponyschid with cuntek/ 
forsothe the king whanne he hadde 
herd was wroth/ he sente his 00s- 
tis . & he loste or distriede tho man- 
quelleris . & brente her citee/ thanne 
he seyde to his seruauntis/ sotheli the 
weddingis ben redy; but thei that 

weren clepid to the feeste . weren not 
worthi/ therfore go 3e to the out go 
yngis of weyes; & whiche euere 3e 
schulen fynde . clepe 3e to the wed 
dingis/ and his seruauntis 3 eden out 
into weyes; &gadriden to gidre all’ 
that thei founden goode &yuele/ and 
the weddingis of men sittinge at mete 
weren fulfillid/ forsothe & the king 
entride to se men sittinge at mete; 

& he sy3 ther’ aman not clothid with bri- 
de cloth/ & he seide to him/ frend how 
entridist thou hidur; & haddist not 
bride cloth/ &he was doumb/ thanne the 
king seide to the mynisters/ bynde 3e 
his his hondis & feet; & sende 3e him 
into vtmere derknessis/ ther’ schal 
be weping/ &betyng to gidre of 
teeth/ forsothe many ben clepid . but 
fewe ben chosun f thanne farisees 
goynge awey tooken a counceil; that 
thei schulden take ihesu in word/ & thei 
senden to hym her disciplis with erodi 
ans . that ben men of Eroudis ; & seien/ 
maistir we witen that thou art sothfast . 
&thou techist in treuthe the weye of 
god; & thou chargist not of ony man/ 
for thou biholdist not the persoone of 
men/ therfore seie to us; what it semeth 
to thee? is it leefful that rente or tribut 
be 3ouun to Cesar the emperour ethir 
nay? & forsothe whanne ihesu hadde 
knowe the wickidnesse of hem; he 
seide/ Ipocritis what tempten 3e me? 
schewe 3e to me the prente of the mo- 
ney/ and thei brou3ten to hym a peny/ 

& ihesus seide to hem/ whos is this yma- 
ge . & the wryting aboue? thei seien 
to him/ of Cesar/ thanne he seide to hem/ 
therfore 3elde 3e to Cesar; tho thingis that 
ben Cesaris/ & to god; tho thingis that 
ben of god / and thei heeringe won- 
driden/ & thei leften him; & wenten a 

wey f In that day saducees that 

seyen that is no rysing a3en . camen 

ny3 to him; & axiden him . & seiden/ maistir 

moyses seide/ if ony man is deed . not 

hauynge a sone; that his brothir wed- 

de his wyf . & reyse seed to his brother/ 

forsothe seuene britheren weren at vs 

and the firste weddide awyf; & is 

deed/ & he not hauynge seed; lefte 

his wyf to his brother/ also the se- 

cunde & the thridde til to the seuenthe/ 

forsothe the laste of alle; & the womman 

w is deed/ therfore in the rysing a3en . 

whos wyf of the seuene schal she 

be? for alle hadden hir/ sotheli ihesus 

answeringe seide to hem/ 3e erren & 

nethir 3e knowen the scripturis nethir 

the vertu of god/ for in the rysing a 

3en . neither thei schulen * nethir schulen be 

weddid; but thei ben as the aungelis 

of god in heuene/ sotheli of the rysing 

a3en of deed men . 3e han not rad . 

that it is seid of the lord seyinge to 30U . 

I am god of Abraham . &god of Isaac . 
&god of Iacob/ he is not god of dee- 
de men; but of lyuynge men/ and the 
cumpany of peple heeringe; wondri- 
den in his teching If fforsothe farise- 
es heeringe . that he hadde put silen- 
ce to saducees; & camen to gidre/ & 
oon of hem a techere of the lawe . axi- 
de ihesus . & temptide hym/ maistir . which 
is a greet maundement in the lawe; ihesus 
seide to hym/ thou schalt loue thi lord god 
of al thin herte . & in al thi soule . &in 
al thi mynde/ this is the firste & the mos- 
te maundement/ & sothe the secunde is 
lyk to this/ thou schalt loue thi nei3e- 
bore as thi self/ in thes twey maunde- 
mentis; hangith al the lawe & profetis/ 

If Sotheli whanne the farisees weren 
gedrid to gidre; ihesus axide hem . & sey 
de/ what semeth to 30U of crist; whos 

sone is he? thei seyen to him/ of dauith/ 
he seith to hem / therfore how dauith in spirit 
clepith him lord & seith; the lord seide to 
my lord; sitte on my ri3thalf/ til I 
putte thin enemyes . a stool of thi feet/ 
therfore if dauith clepith him lord; how 
is he his sone? & no man my3te answe- 
re a word to him; nethir ony man was 
hardy fro that day . forto axe hym more/ 
Thanne ihesus spak //c. xxiii.// 
to the cumpanyes of peple; 

& to hise disciplis . & seide/ on 
the chayer’ of moyses; scribis & 
farisees saaten/ therfore kepe 3e & 
do 3e alle thingis . what euere thingis thei 
seyen to 3ou; but nyle 3e do aftir 
her werkes/ for thei seyen & doen not/ 
sotheli thei bynden greuouse chargis 
&vnportable or that mown not be 
born . & putten on schuldris of men; 
but with her fyngur thei wolen not 
moue hem/ therfore thei doen alle her 
werkis; that thei be seyn of men/ forsothe 
thei alargen her filateries that ben 
smale scrowis : & magnyfie hem- 
mes/ sotheli thei louen the firste sit- 
tyng places in soperis . & the firs- 
te chayeris in synagogis; & salu- 
taciouns in cheping . & to be clepid 
of men maistris/ but nyle 3e be cle- 
pid maistir/ for oon is 3our’ maistir/ 
forsothe alle 3e ben brithren/ and ny- 
le 3e clepe to 30 U a fadiron erthe/ 
for oon is youre fadir that is in he- 
uenes/ nethir be 3e clepid maistris; 
for oon is 3 our’ maistir crist/ he that 
is the more in 30 U; schal be 3our’ 
mynistre/ forsothe he that hy 3 eth him 
silf; schal be mekid/ & he that me- 
kith him silf; schal be enhaunsid If So- 
theli wo to 30 U scribis & farisees 
ipocritis; that closen the kingdom 
of heuenes bifore men/ for 3e en- 

tren not; nethir suffren men entringe 
for to entr’ f Wo to 3011 scribis & 
farisees Ipocritis; that eten the hou 
sis of widowis . & preyen bi long 
preier/ for this thing 3e schulen take 
more dom f Wo to 30U scribis & 
farisees ipocritis; that cumpassen the 
see & the lond . to make o procelite . that 
is convirtid to ^our’ ordre / Stwhanne 
he is maad; 3e maken hym a sone of 
helle double more than 3e ben 51 Wo 
to 30U blynde lederis that seyen/ 
who euere swerith bi the temple of god; 
no thing is/ sotheli he that swerith in 
the gold of the temple; owith . or is dettor/ 
3e foolis & blynde/ for what is more; 
the gold . or the temple that halewith 
the gold? and who euer’ swerith in the 
auter . no thing is/ but he that swe 
rith in the 3ifte . that is on the auter; 
owith/ blynde men . for what is more; 
the 3ifte or the auter that halewith 
the 3ifte? Therfore he that swerith in 
the auter; swerith in it . & in alle thingis 
that ben theron/ and he that swerith in 
the temple; swerith in it . & in hym 
that dwellith in the temple/ & he that swe- 
rith in heuene; swerith in the trone 
of god . & in hym that sittith theron 51 Wo 
to 30U scribis & farisees Ipocritis; 
that tythen mynte . anete & comyn . 

& han left tho thingis that ben greuou- 
ser’ or of more charge of the lawe . 
dom & mercy & feith/ and it bihofte 
or nedide for to do thes thingis; & not 
to leeue tho/ blynde lederis clansinge 
a gnatte . but swolwinge a camel/ 

51 Wo to 30U scribis & farisees ipocri- 
tis . that maken clene that thing of 
the cuppe & plater that is with oute 
forth; forsothe withinne 3e ben folle 
of raueyne &vnclennesse/ thou blyn- 
de farise dense first . that thing of the 

cuppe & plater . that is withinne; that 8c 
that thing that is withouteforth . be ma- 
ad clene f Wo to 30U scribis 8c fari- 
sees ipocritis; that ben lyk to sepul- 
cris maad white/ whiche withoute 
forth semen fayre to men; sotheli with- 
inne thei ben fiille of boons of deede 
men & al filthe/ so 8c 3e forsothe withou- 
teforth apperen iust to men; but with- 
inne 3e ben fiille of ipocrisie 8cwic- 
kidnesse f Wo to 30U scribis 8c fari- 
sees ipocritis . that bylden sepul- 
cris of profetis . 8c maken fayr the 
biriels of iust men . 8c seyen/ if we 
hadden be in the dayes of our’ fadris; 
we schulden not haue be her felows 
in the blood of profetis/ and so 3e ben 
in witnessing to 30U silf; for 3e ben 
the sones of hem that slowen profe- 
tis/ & fulfille 3e the mesur’ of 3our’ 
fadris/ 3e serpentis fruytis or 
buriow uvngis of eddris that sleen 
her modris : how schulen 3e fie fro 
the dom of helle? therfore lo I sende 
to 30U . profetis 8cwyse men . scri- 
bis or writer is/ 8c of hem 3e schu- 
len sle . 8c crucifie . 8c of hem 3e schulen 
bete in 3our’ synagogis . 8c schulen 
pursuwe fro citee into citee; that al 
the iust blood come on 30U . that 
was schad out on the erthe/ fro the 
blood of iust abel . til to the blood 
of sacarie . the sone of barachie; 
whom 3e slowen bitwixe the tem- 
ple 8c the auter/ treuly I seie to 
3ou . alle the thingis schulen come 
on this generacioun f Ierusalem ier 
usalem that sleist profetis . 8c stoonest 
hem that ben sent to thee; how ofte . 
wolde I gadre to gidre thi sones . 
as an hen gadrith to gidre hir chi- 
conis . vndir hir wyngis . 8c thou 
woldist not? Lo 3 our’ hous schal 

be left to 30U desert or forsakun/ 
forsothe I seye to 3011 . 3e schulen 
not se me fro hennis forth; til 3e 
seyen; blessid is he that cometh in 
the name of the lord //c. xxiiii.// 

And ihesu wente out of 
the temple . & hise disciplis 
camen ny3 to hym; to schewe 
to him the bildingis of the temple/ for- 
sothe he answeringe . seide to hem/ 
seen 3e alle thes thingis? treuly I 
seye to 3011 / a stoon schal not be 
left her’ on a stoon; which schal 
not be distroied/ sotheli whanne 
he sat on the hil of olyuete; hise 
disciplis camen ny3 to him priuely . & 
seide/ seye to us whanne thes thingis 
schulen be; &what tokene of thi 
comyng . & of ending of the world/ 
and ihesus answeringe; seide to hem/ 
se 3e that no man disseyue 3011/ for ma- 
nye schulen come in my name & 
schulen seie I am crist; & thei schulen 
disseyue many e/ for 3e schulen hee- 
re bateils; & opynyouns of bateils/ 
se 3e that 3e be not disturlid/ for it 
bihoueth thes thingis for to be don; 
but not 3it is the ende/ folk schal 
ryse to gidre a3ens folk . & rewme 
a3ens rewme . &pestilentis &hun- 
gris & the erthe mouyngis schulen 
be by placis/ forsothe alle thes thin- 
gis; ben bigynnyngis of sorwe/ than- 
ne thei schulen bitake 30U into tribu- 
lacioun . & thei schulen sle 3ou; & 

3e schulen be in hate to alle folkis 
for my name/ and thanne manye 
schulen be sclaundrid . &bitraye 
to gidre or ech othir : & in hate ha- 
ue to gidre/ and many false profe- 
tis schulen ryse; & disseyue manye/ 

& for wickidnesse schal be plente 
uous; the charite of manye schal 

wexe cold/ forsothe he that schal dwelle 
stable til into the ende; schal be saaf/ 
and this gospel of kyngdom . schal be 
prechid in al the world . into witnes- 
sing to alle folkis; & thanne the ende 
schal come/ therfore whanne 3e schulen 
seen the abhomynacioun of discoumfort 
that is seid of daniel the profete . ston- 
dinge in the hooly place; he that redith 
vndirstonde/ thanne thei that ben in Iu- 
dee; fie to the mounteyns/ and he that 
is in the hous roof; come not down 
to take ony thing of his hous/ & he 
that is in the feeld; turne not a 3 en 
to take his coote/ forsothe wo to hem 
that ben with childe & norischen in to 
dayes/ sotheli preye 3e that 3 our’ fle- 
yng be not maad in wyntir or saboth/ 
for thanne schal be greet tribulacioun; 
what maner was not fro the bigyn 
nyng of the world til now . nethir schal 
be maad/ and no but tho dayes had- 
den be breiggid; al fleisch that is man 
kynde . schulde not be maad saaf/ but 
tho dayes schulen be maad schorte for 
the chosun men f Thanne if ony man 
schal seye to 30 U . lo her’ is crist or 
ther’; nyle 3e bileue/ for false cristis & 
false profetis schulen ryse; & thei schu- 
len 3yue grete tokenes &wondris/ 
so that also the chosene be lad into error; 
if it may be don/ lo I haue bifore 
seid to 30 U / therfore if thei schulen seie 
to 30 U . lo he is in desert; nyle 3e go 
out/ lo in priuy chaumbris or placis: 
nyle 3e bileue/ for as leit goith out 
fro the eest . & apperith til into the west; 
so schal be also the comyng of mannis so 
ne/ wher’ euer’ the body schal be; also 
the eglis schulen be gadrid thidur 51 ffor- 
sothe anoon aftir the tribulacioun of tho 
dayes; the sonne schal be maad derk . & 
the mone schal not 3yue hir li3t . and 

sterns schulen falle down fro heue 
ne . & the vertues of heuenes schulen 
be moued/ and thanne the tokene of mannis 
sone schal apper’ in heuene; & thanne 
alle kinredis or lvnagis of erthe sch- 
ulen weyle/ and thei schulen se mannis 
sone comynge in the clowdis of heuene; 
with moche vertu & mageste/ & he sch- 
al sende his aungels with a trumpe & 
greet vois; & thei schulen gadre his 
chosene . fro four’ coostis . fro the hi3es- 
te thingis of heuenes til termes or 
endis of hem/ forsothe lerne 3e the pa- 
rable of a fygtre/ whanne his bow; 
or braunche is now tendre . & leeuis 
ben sprungun; 3e witen that somer is 
ny3/ so & 3e whanne 3e schulen se alle 
thes thingis; wite that it is ny3 in the sa- 
tis If Treuly I seye to 30 U . for this 
generacioun schal not passe; til alle 
thingis ben don/ heuene & erthe schulen 
passe; but my wordis schulen not 
passe/ forsothe of thilke day & our . no 
man woot . nethir aungels of heuenes; 
no but the fadir aloone/ forsothe as 
it was in the dayes of noe; so schal be 
also the comyng of mannis sone/ for as 
in the dayes bifore the greet flood 
thei weren etinge & drynkinge . wed- 
dinge & takinge to wedding . til into 
that day . in which noe entride into 
the schip . & thei knewen not til the 
greet flood cam & took alle men; so 
schal be the comyng of mannis sone/ 
f thanne tweyne schulen be in a feeld; oon 
schal be takun & anothir left or forsakun/ 
twey wvmmen schulen be gryndinge 
in o queerne; oon schal be takun & the 
tothir forsakun/ tweyne in a bed; theton 
schal be takun . & thetothir forsakun f ther 
fore wake 3e . for 3e witen not in what 
our 3 our’ lord is to come/ sotheli wi- 
te 3e that thing . for if the hosebonde man 

wiste . in what our the theef were to 
come; treuly he schulde wake . & 
suffre not his hous to be vndur- 
myned/ and therfore & 3e be redy; for 
in what our 3e gessen not . mannis 
sone is to come f Who gessist thou 
is a trewe seruaunt & prudent or 
war ; whom his lord ordeyned on 
his meyne . that he 3yue to hem mete in 
tyme? blessid is that seruaunt; whom 
his lord whanne he schal come . schal 
fynde doynge so/ treuli I seye to 
3ou . for on alle his goodis . he schal 
ordeyne him/ forsothe if thilke yuel 
seruaunt seye in his herte . my lord 
makith dwelling or tarrying to co- 
me . &bigynneth to smyte his euen 
seruauntis . sotheli if he ete &dryn- 
ke . with drunkelewe men; the lord of 
thilke seruaunt . schal come in the 
day in which he hopith not & in 
our that he knowith not . & schal de 
parte him; & putte his part with 
ipocritis/ ther’ schal be wepyng; 
&betyng to gidre of teeth //c. xxv.// 
Thanne the kingdom of heue- 
nes schal be lyk to ten vir- 
gyns; whiche takinge her 
laumpis wenten out . meetinge the 
spouse or hosebonde & the spouses- 
se or wvf forsothe fyue of hem we- 
ren foolis; & fyue prudent/ but 
the fyue foolis tooken her laumpis; 

& tooken not oyle with hem/ forsothe 
the prudent; tooken oyle in her ves- 
sels with laumpis/ forsothe whannne the 
spouse or hosebonde made dwelling; 
alle nappiden & slepten/ sotheli at myd- 
ny3t . a cry was maad; lo the spou- 
se cometh . go 3e out meetynge with 
him/ thanne alle tho virgyns risen up; 

& ourneden her laumpis / sotheli the 
foolis seyden to the wyse/ 3yue 3e 

to us of 3our’ oyle; for our’ laumpis 
ben quenchid/ the prudent answe- 
riden; seiynge/ lest perauentur’ it suf- 
fise not to us & to 3ou; go 3e rathe- 
re to men sillinge . &bye 3e to 3011/ 
forsothe the while thei wenten forto 
bye; the spouse cam/ & tho that we- 
ren redy; entriden with him to the wed- 
dingis/ & the 3ate was schit/ sotheli 
at the laste also the othere virgyns 
camen seiynge/ lord lord; opyne 
to us/ and he answeringe seide/ tre- 
uly I seye to 3ou; I knowe not 
3ou/ therfore wake 3e; for 3e wi- 
ten not the day ne the our f So 
theli as aman goynge fer in pilgri 
mage; clepide his seruauntis . & 
bytook to hem his goodis/ and to oon 
he 3af fyue talentis or besauntis/ 
forsothe to another tweyne; but to 
another oon/ to ech aftir his owne 
vertu; &wente forth anoon/ forso- 
the & he that hadde take fyue talen 
tis . wente forth &wrou3te in hem; 
&wan othere fyue/ also & he that ta- 
ke tweyne; wan othere tweyne/ so- 
theli he that * takun oon . 3ede forth & 
dalf into the erthe; & hidde the mo- 
ney of his lord/ but aftir moche 
tyme . the lord of tho seruauntis 
cam; & puttide resoun with hem/ & 
he that hadde take fyue talentis 
cam; &brou3te othere fyue & sei- 
de/ lord thou bitokist to me fyue 
talentis or besantis : lo I haue 
ouer getun othere fyue/ his lord 
sede to hym/ wel be thou goode seruaunt 
& feithful or trewe / for on fewe 
thingis thou hast be trewe; I schal 
ordeyne thee on many thingis/ en 
tre thou into the ioye of thi lord/ 
forsothe & he that hadde take tw- 
ey talentis; cam & seide/ lord thou 

bitokist to me tweye talentis; lo 
I haue ouergetun othere tweyne/ his 
lord seide to hym/ wel be thou good 
seruaunt & trewe; for on fewe thin- 
gis thou hast be trewe . I schal or- 
deyne thee on many thingis/ entre 
thou into the ioye of thi lord/ forsothe 
& he that hadde takun o talent; cam 
ny3 & seide/ lord . I woot that thou art 
an hard man/ thou repist wer’ thou 
hast not sowe; & thou gadrist to- 
gidre . wher’ thou hast not sprad a 
brood/ and I dredinge wente . &hidde 
thi talent in the erthe/ lo thou hast that 
that is thin/ sotheli his lord answerin- 
ge seide to hym/ yuel seruaunt & slow . 
wistist thou that I repe wher’ I sowo 
not; &gadre to gidre wher’ I spr- 
adde not abrood/ therfore it bihofte 
thee to * take my money to chaunge 
ris . & I comynge schulde haue res- 
seyued forsothe that that is myn with 
vsuris/ therfore take 3e awey fro him 
the talent; & 3yue 3e to him that hath 
ten talentis/ for to euery man ha- 
uynge it schal be 30mm; & he schal 
haue plente/ forsothe fro hym that 
hath not also that that he semeth to 
haue; schal be takun awey of hym/ 
and caste 3e out the seruaunt vn- 
profitable; into vtmer’ derknes- 
sis/ ther’ schal be wepyng; & be- 
tyng to gydre of teeth f Forsothe 
whanne mannis sone schal come in 
his maieste . & alle hise aungelis 
with him; thanne he schal sitte on the 
sege of his maieste/ &alle folkis 
schulen be gadrid . bifore hym; & he 
schal departe hem atwynne . as a 
scheparde departith scheep fro ki- 
dis/ and sotheli he schal sette the sch- 
eep on his ri3thalf; the kidis for- 
sothe on the lefthalf/ thanne the king 

schal seye to hem; that schulen be on 
his ri3thalf/ come 3e the blessid of 
my fadir; weelde 3e or take * in posses- 
cioun the kingdom maad redi to 30U 
fro the making of the world/ for I 
was hungry; & 3e 3auen to me for to 
ete/ and I thirstide; & 3e 3auen to me 
for to drynke/ 1 was herborles; & 

3e herborede me/ nakid; & 3e hileden 
me/ syk; & 3e visiteden me/ 1 was 
in prisoun; & 3e camen to me/ thanne 
iust men schulen answer’ to him; & schu- 
len seye/ lord whanne si3en we thee 
hungry; &we fedden thee? thursty; & 
we 3auen thee drynke? whanne for 
sothe sy3en we thee herborles; & we 
herboreden thee? or nakid; &we hile- 
den thee? or whanne syen we thee syk 
or in prisoun; &we camen to thee? & 
he answeringe schal seye to hem/ treu- 
ly I seye to 30U . as longe as 3e diden 
to oon of these my leeste britheren; 

3e diden to me/ thanne the king schal 
seye to hem; that schulen be on his 
lefthalf/ departe fro me . 3e cursid 
into euerlastinge fier; which is maad 
redy to the deuel & his aungels/ for 
I hungride; & 3e 3auen not to me for 
to ete/ 1 thirstide; 3e 3auen not to 
me for to drynke/ 1 was herbore- 
les; & 3e herboriden not me/ nakid; 

& 3e keueriden not me/ syk & in pri- 
soun; & 3e visitiden not me/ thanne thei 
schulen answer’ to him; & schulen 
seye/ lord whanne sy3en we thee hun- 
gringe . or thirstinge . or herborles . or 
nakid . or syk . or in prisoun; &we ser- 
ueden not to thee? thanne he schal an- 
swer’ to hem; & schal seye/ treuli 
I seie to 30U . how longe 3e diden 
not to oon of the less; nether 3e 
diden to me/ and thes schulen go in 
to euerlastinge turment/ forsothe the 

iust men schulen go into euerlastinge lyf/ 
And it was //c. xxvi.// 
don . whanne ihesus hadde en- 
did alle thes wordis; he sei- 
de to hise disciplis/ 3e witen that aftir 
twey dayes . pask schal be maad; & 
mannis sone schal be bitakun that he 
be crucified/ thanne the princes of pres- 
tis . & the eldre men of the peple weren 
gadrid . into the halle of the prince of 
prestis . that was seid Cayfas; & ma- 
den a counceil . that thei schulden holde 
ihesu with gyle & sle. sotheli thei seiden, 
not in the haliday, lest perauenture 
noyse were maad in thepeple. for- 
sothe whanne ihesus was in betanye in 
the hous of symount the leprouse; awom- 
man hauynge a box of alabastre of 
pressious oyntement . cam ny 3 to 
hym . & schedde out on the heed of 
hym restinge/ sotheli the disciplis seynge 
hadden dedeyn . seyinge/ wherto this loss? 
for it my3te be seel for myche . & be 
3 ouun to pore men/ sotheli ihesus witinge; 
seide to hem/ what ben 3e heuy or so- 
ry to this womman/ for she hath wro- 
u3t in me a good werk/ for whi 3e 
schulen euermore haue pore men with 
3011/ but 3e schulen not algatis ha- 
ue me/ forsothe this womman sendinge 
this oynement into my body; made 
forto birie me/ treuli I seye to 30U 
wher’ euere this gospel schal be prechid 
in al the world; also that thing that this 
womman dide schal be seid into mynde 
of him/ thanne oon of the twelue that 
was seid Iudas Scarioth; wente forth 
to the prynces of prestis & seide to 
hem/ what wolen 3e 3yue to me; & 

I schal bitake him to 30U? & thei ordey- 
neden to hym thritti platis of siluer/ 
and for that tyme he sou3te coue- 
nablete . for to bitraye hym/ forsoth 

in the firste day of therf looues that 
is the feeste of pask . disciplis camen 
to ihesu . & seiden/ wher’ wolt thou we 
make redy to thee; for to ete pask/ 

& ihesus seide/ go 3e into the citee to sum 
man; & seye to hym the maistir seith 
my tyme is ny 3 ; at thee I make pask 
with my disciplis/ and disciplis diden 
as ihesus comaundide to hem/ & thei maden 
redy pask/ forsothe whanne euentid 
was maad; he sat to the mete with 
his twelue disciplis/ and he seide 
to hem etynge/ treuli I seie to 3ou; 
that oon of 30 U schal bitraye me/ and 
thei fill sori bigunnen alle alle in spe- 
cial to seie/ lord wher I am? & he 
answeringe seide/ he that puttith with 
me . the hond in the plater; schal by- 
traye me/ forsothe mannis sone go- 
ith; as it is writun of him/ but wo to 
that man; by whom mannis sone schal 
be bitrayed/ it were good to hym; 
if that man hadde not be born/ forso- 
the Iudas that bitrayede him answe — 
ride seyinge/ maistir wher I am ? 
ihesu seide to him/thou hast seid f For- 
sothe while thei soupeden; ihesus took 
breed . & blesside & brak . & 3af to hi- 
se disciplis . & seide/ take 3e & ete/ this 
is my body/ and he takinge the cup- 
pe dide thankingis & 3af to hem & sei- 
de/ drynke 3e alle herof/ this is my 
blood of the newe testament . whi- 
ch schalbe schad out for manye in- 
to remyssioun of synnes/ forsothe I 
seie to 30 U / 1 schal not drynke fro 
this tyme . of this fruyt of the vyne 
til into that day . whanne I schal 
drynke it newe with 30 U . in the 
kingdom of my fadir/ and whanne 
all ympne or herivng was seid; thei 
wenten out into the mount of Oly- 
uete/ thanne ihesus seide to hem/ alle 3e 

schulen suffre sclaundre in me; in 
this ny3t/ for it is writun/ I schal 
smyte the scheparde; & the scheep of 
the floe schulen be scaterid/ forsothe 
aftir that I schal ryse a3en; I schal go 
bifore 30U into galile/ sotheli petre 
answringe; seide to him/ thou3 alle schu- 
len be sclaundrid in thee/ 1 schal neuer 
be sclaundrid/ ihesus seide to him/ truli I 
seye to thee . for in this ny3t bifore the 
cok crowe/ thries thou schalt denye 
me/ petr’ seide to hym/ 3he thou3 it 
schal bihoue me to dye with thee; I 
schal not denye thee/ also & alle disci- 
plis seiden f thanne ihesus cam with hem . 
into a town that is seid iethsemany . 

& he seide to his disciplis/ sitte 3e he- 
re; the while I go thidur &preie/ & 
whanne he hadde take petre & twey 
sones of sebede; he bigan for to 
be heuy & sori in herte/ thanne he 
seide to hem/ my soule is sorewfiil; 
til to the deeth/ susteyne 3e or abide 
3e here/ & wake with me/ & he 3ede 
forth alitil; & felde down on his face . 
preiynge & seiynge/ my fadir . if 
it is possible; passe this cuppe that is . 
passioun fro me/ netheles not as I 
wole; but as thou wolt/ and he cam 
to his disciplis; & fond hem slepin- 
g d & he seide to petr’ . so/ wher 3e 
my3ten not oon our wake with me/ wa- 
ke 3e &preye 3 e/ that 3e entr’ not into 
temptacioun/forsothe the spirit is re- 
di; but the fleisch is syk or vnstable / 
eft the secunde tyme; he wente & prei- 
ede seiynge/ my fadir; if this cuppe 
may not passe . no but I drynke 
it; thi wille be don/ and eftsoone 
he cam; & foond hem slepinge/ for 
her y3en weren greuyd / & he lefte 
hem & wente eftsoone . &preiede 
the thridde tyme the same word & 






Wydiffite Ma 



England, 1400-1450. BRIDWELL LIBRARY 



Octavo 



seide/ thanne he cam to his disciplis; 

& seide to hem/ slepe 3e now; &res- 
te 3 e/ lo the our hath nei3ed . & man- 
nis sone schal be takun; into the hon- 
dis of synneris/ ryse 3e go we/ lo 
he that schal take me; hath nei3ed/ 

3it the while he spak; lo Iudas oon 
of the twelue cam . &with him a greet 
cumpany . with swerdis &bottis . 
sent of the princes of prestis . & 
of the eldre men of the peple/ forso- 
the he that bitrayede him; 3af to hem 
a tokene . & seide/ whom euere I sch- 
al kisse; he it is . holde 3e hym/ & 
anoon he comynge ny3 to ihesu . seide 
hail maistir/ & he kisside him & ihesus 
seide to him/ frend wherto art thou 
comun/ thanne thei camen ny3 . & setti- 
den hondis on ihesu; & heelden hym/ and 
lo oon of hem that weren with ihesu . 
holdinge out the hond . drew out 
his swerd/ and he smytinge the ser- 
uaunt of the prince of prestis; kit- 
tide of . his eere/ thanne ihesus seide to 

him/ turne thi swerd into his place/ 
for alle that schulen take swerd; 
schulen perische by swerd/ wher 
gessist thou that I may not preie my 
fadir; &he schal 3yue to me now . 
more than twelue legiouns of aun- 
gelis? How therfore schulen the scrip 
turis be *fillid? For so it bihoueth 
to be don/ In that our . ihesus seide to 
the cumpanyes of peple/ as to a theef . 

3e han gon out; with swerdis & 
bottis for to cacche me/ day by day 
I sat at 30U & I tau3te in the temple; 

3e heelden not me/ forsothe al this 
thing was don; that the scripturis of 
profetis schulden be fulfillid/ thanne 
alle disciplis fledden; & forsoken 
him/ & thei holdinge ihesu . ledden hym 
to cayfas prince of prestis . where 

scribis & the eldre men of the peple 
hadden comun to gidre/ forsothe pe- 
tre suede him afer; til into the hal- 
le of the prince of prestis/ and he 
entride with ynne; & sat with the 
seruauntis . that he schulde se the en- 
de/ fforsothe the prince of prestis & 
al the counceil sou3te fals witnes- 
sing a3ens ihesu; that thei schulden take 
him to deeth/ and thei founden not; wh- 
anne many fals witnessis hadden 
come/ treuli at the laste . tweye 
fals witnessis; camen & seiden/ this 
seide/I may distroye the temple 
of god; & aftir the thridde day bylde 
it a3en / and the prince of prestis ry- 
singe; seide to him/ answerist thou no 
thing to tho thingis . which thes wit- 
nessen a3ens thee? forsothe ihesus was 
stille/ & the prince of prestis seide to 
him/ 1 cuniowre thee by quyk god; 
that thou seie to us if thou art crist the so 
ne of god / ihesus seide to him/ thou hast 
seid/ netheles I seie to 30 U . fro hen- 
nisforth 3e schulen se mannis sone 
sittinge at the ri3thalf of the vertu 
of god; & comynge in clowdis of he- 
uene/ thanne the prince of prestis; to 
rente his clothis . & seyde/ he hath blas- 
femyd/ what 3k han we nede to wit 
nessis? Lo now 3e han herd blasfe- 
m ye/ what semeth to 30 U? and thei 
answeringe; seiden/ he is gilty of deeth/ 
thanne thei spetten into his face; & smy- 
teden him with buffatis/ forsothe other’ 
3auen strokis with the pawme of her 
hondis into his face . & seiden/ thou crist 
profecie to us . who is he that smot 
thee? sotheli petre sat withouten 
in the hall e/ & oon handmaydun cam 
ny3 to hym . & seide/and thou wer’ with 
ihesu of galile/&he denyede bifore 
alle men/ & seide/I woot not what 

thou seist/ forsothe whanne he 3ede out 
of the 3ate; another handmaydun sy3 
him . & seide to hem that weren ther’/ & this 
was with ihesu of nasareth/ & eftsoo- 
ne he denyede with an oth . for I knew 
not the man/ and aftir ward alitil . 
ther that stooden camen ny3; & seiden to 
petre/ treuli & thou art of hem/ forwhi 
thi speche; makith thee opyn/ thanne 
he bigan to warie & to swere; that 
he knew not the man/ & anoon the cok 
crew/ and petre bithou3te on the 
word of ihesu . that he hadde seid . by- 
fore the cok crowe; thries thou schal 
denye me/ & he 3ede out; & wepte 
bittirly //c. xxvii.// 

Forsothe whanne the morwe 
tyd was maad; alle the prin- 
ces of prestis . & eldre men of the pe- 
ple . token counceil a3ens ihesu that thei 
schulden take him to deeth/ & thei ledden 
him boundun; & bitoken to pilat of poun- 
ce meyr or cheef iustise/ thanne Iu 
das that bitrayede him . sy3 that he was 
dampnyd; & he was led by penaunce 
or forthinkyng . &brou3te a 3 en thrit- 
ti platis of siluer to the princes of 
prestis . & to the eldre men of the peple 
& seide/ 1 haue synned . bitrayinge iust 
blood/ and thei seiden/ what to us/ se thou 
and whanne he hadde cast awey the 
platis of siluer in the temple; he wen- 
te awey/ and goyinge awey he han- 
gide him with a snare/ forsothe the prin- 
ces of prestis . token the platis of 
siluer; & seide/ it is not leeffiil to 
sende hem into the the treserie; for it is 
the priis of blood/ sotheli whanne coun- 
ceil was takun/ thei bou3ten with hem 
the feeld of a potter . into biriyng 
of deed men/ for this thing; thilke feeld 
is clepid achildemach . that is afeeld 
of blood til into this day/ thanne that 

thing was fulfillid that was seid 
bi the profete Ieremie seiynge/ and 
thei token thritti platis of siluer . the 
priis of aman preisid . whom thei prei 
seden of the sones of ysrael . & thei 
3auen hem into a feeld of a potter’ . 
as the lord ordeynede to me/ sotheli 
ihesus stood bifore the iueyr or domes 
man/ and the president axide him & sei- 
de/ art thou kyng of lewis? ihesus seith 
to him/ thou seist/ & whanne he was ac- 
cusid of the princes of prestis & eldre 
men of the peple . he answeride no thing/ 
thanne pilat seith to hym/ heerist thou not 
how many witnessisis thei seyen a- 
3ens thee? & he answeride not to him 
to ony word; so that the president won- 
dride greedy/ forsothe by a solempne 
day . the presedeint [sic] was wont . for 
to delyuere to the peple oon boundun . 
whom thei wolden/ forsothe he hadde 
thanne o famous man boundun . that was 
seid barabas/ therfore pilat seide to 
hem gadrid to gidre/ whom wolen 3e . I 
leeue or delyuere to 3ou; wher barabas 
or ihesu that is seid crist? for he wiste; 
that by enuye thei bitrayeden him/ forso- 
the whanne he sat for iustise; his wif 
sente to him & seide/ no thing to thee; & 
that iust man/ for I haue suffrid 
this day many thingis for him by a vi 
sioun or sweuene / forsothe the princes 
of prestis & the eldre men . tyseden or 
counceliden to the peple . that thei schul- 
den axe barabas but thei schulden 
lese ihesu/ forsothe the president answe- 
ringe . seide to hem/who of the tweyne 
wolen 3e to be left or delvuered to 30 U? 
and thei seiden/ barabas/ pilat seith 
to hem/ what therfore schal I do of ihesu 
that is seid crist/ alle seyn be he cru- 
cified/ the president seith to hem/ sotheli 
what of yuel hath he don? & thei cry- 

eden more . seiynge/ be he crucified/ 
forsothe pilat seynge . that he profitide 
no thing . but the more anoyse was 
maad; tookwatir &waischide the hon- 
dis bifore the peple & seide/ 1 am in- 
nocent or gilteles of the blood of this 
iust man; se 3 e/ and al the peple an- 
sweringe; seiden/ his blood be on vs . 

&on our’ sones/ thanne he lefte to hem 
barabas . but he took to hem ihesu 
scourgid . that he schulde be crucified/ 
f thanne kny3tis of the president takin- 
ge ihesu in the moot halle . gadriden 
to him al the cumpany of kny3tis/ and 
thei vndoyinge him; diden aboute him 
a reed mantel/ and thei foldinge a 
crowne of thornes puttiden on his 
heed . & areede in his ri3thond/ and 
thei kneliden bifore him; & thei scorneden 
him & seiden/ heyl kyng of lewis/ & 
thei spetinge on him . tooken a reede . & 
smytiden his heed/ & aftir that thei had 
den scornyd him; thei vnclothiden hym 
of the mantel . & thei clothiden him with 
his clothis . & ledden him . for to crucifie 
hvm/ sotheli thei goynge out; founden 
aman of Sirenen comynge fro atoun . 
Symount by name/ thei constreyneden 
him that he schulde take his cross/ & thei 
camen into a place . that is clepid gol- 
gatha that is the place of caluarie/ & 
thei 3auen him for to drynke wyn med- 
lid with gal le/ &whanne he hadde tas- 
tid; he wolde not drynke/ sotheli af- 
tir that thei hadden crucified him; thei 
departiden his clothis & senten lott/ 
that it schulde be fiilfillid; that is seid 
bi the profete seiynge/ thei partiden 
to hem my clothis; & on my cloth thei 
senten lott/ and thei sittinge kepten 
him/ & thei puttiden on his heed . the cau- 
se of him writun/ this is ihesus of nasareth; 
kyng of iewis/ thanne twey theues 

weren crucified with him . oon on the ri3t- 
half . & oon on the lefthalf/ forsothe 
men passinge forth . blasfemyden him; mo- 
uynge her hedis & seiynge/ fi3 to 
thee that distroyest the temple of god; 

& in the thridde day bildest it a3en/ 
saue thou thisilf/ if thou art the sone 
of god; come down of the cross/ al 
so & princes of prestis scomynge with 
scribis & eldre men; seiden/ he made 
other’ men saaf/ if he is king of israel; 
come he now down fro the cross . 

&we bileuen to hym/ he tristith in god; 
delyuere he him now if he wole/ for he 
seide; for I am goddis sone/ forso- 
the & the theues that weren crucified 
with him; puttiden to him with reprof 
the same thing/ sotheli fro the sixte 
our . derknessis weren maad on al the 
erthe; til to the nynthe our/ & abou- 
te the nynthe our; ihesus criede with gr- 
eet vois & seide/ hely . hely . lamasa 
batany . that is . my god . my god . whi 
hast thou forsake me/ sothely sum men 
stondinge ther’ & heeringe; seiden/ this 
clepith hely/ and anoon oon of hem 
rennynge; took & fillide a spounge 
with vynegre/ & puttide on a reede; 

& 3af to him for to drynke/ but othere 
seiden/ suffre thou . se we wher hely 
come delyuerynge hym/ forsothe ihesus eft- 
soone cryinge with greet vois . sen- 
te out the spirit/ &lo the veil of the 
temple was kit or to rent into twey 
parties . fro the hi3este til to down/ 
and the erthe was moued . & stoones 
weren cleft . & biriels weren opened . 

& many bodies of seyntis that slep- 
ten or weren deed: ryseden a 3 en/ & thei 
goynge out of her biriels . aftir 
his resureccioun; camen into the hoo- 
ly citee . & apperiden to many e/ treu- 

ly centurio & thei that weren with 
him kepinge ihesu . whanne the mouyng 
of the erthe was seyn . & tho thingis 
that weren don . thei dredden greedy 
seiynge/ verily this was goddis 
sone/ forsothe ther weren there many 
wymmen a fer . that suweden ihesu fro ga- 
lile; & mynistriden to him/ among whi- 
che was mary mawdelen & marie the 
modir of lames &of Ioseph . &the mo- 
dir of Sebedees sones/ forsothe whanne 
the euenyng was maad . ther cam a ryche 
man fro armathia . by name Ioseph . 

& he was disciple of ihesu/ he wente to 
pilat; & axide the body of ihesu/ thanne 
pilat comaundide the body to be 3oldun/ 
and whanne the body was takun; Ioseph 
wlappide it in a clene sendel or lvnnen 
cloth . & puttide it in his newe biriel 
that he hadde hewun in a stoon/ & he 
walewide a greet stoon to the dore 
of the biriel; & wente awey/ forsothe 
mary mawdelen . & another marie . 
weren ther’/ sittinge a3ens the sepulcr’/ 
sotheli on thetothir day that is aftir 
pask euenyng; the princes of prestis 
& the farisees camen to gidre to pilat 
& seiden/ sir’ we han mynde that thilke tray- 
tour or disseyuour seide 3k lyuynge; 
aftir thre dayes I schal ryse a3en/ ther- 
fore comaunde thou the sepulcre for 
to be kept; til into the thridde day/ 
lest perauentur’ his disciplis comen 
& stelen hym; & seyen to the peple . he 
hath risun fro deede men/ & the laste er- 
rour schal be worse; than the former’/ 
pilat seide to hem/ 3e han the keping/ 
go 3e; kepe 3e as 3e kunnen/ forsothe 
thei goynge forth kepten or wardiden the 
sepulcr’ . markinge or selinge the stoon 
with keperis //c. xxviii.// 

Forsothe in the euentyd of the sa- 
bat or halidav . that schyneth 

in the firste day of the woke; mary 
mawdelen cam & anothir marie . 
for to se the sepulcr’/ and lo ther was 
maad a greet erthe mouyng/ for the 
aungel of the lord cam down fro he- 
uene; & cam ny3 & turnede awey 
the stoon . & sat theron/ sotheli his lo- 
king was as leyt; & his clothis as 
snow/ forsothe for dred of him the 
keperis weren a ferd; & thei weren 
maad as deed men/ for the aungel an- 
sweringe seide to the wymmen/ nyle 
3e drede/ for I woot that 3e seken ihesu 
that was crucified/ he is not her’/ 
for he roos; as he seide/ come 3e & 
se 3e the place; wher’ the lord was 
put/ and 3e goynge sone . seie to 
his disciplis; that he hath risun/ & lo 
he schal go bifore 30U into galile/ 
there 3e schulen se hym; lo I haue bifo- 
re seid to 3011/ and thei wenten out 
soone fro the biriels with drede & 
greet ioye; rennynge for to telle to 
hise disciplis/ and lo ihesus mette hem; 

& seide/ heyl 3 e/ forsothe thei nei3eden 
&heelden his feet; &worschipeden 
hym/ thanne ihesus seide to hem/ nyle 3e 
drede/ go 3e . telle 3e to my britheren; 
that thei go in to galile . ther’ thei schulen 
se me/ and whanne thei hadden gon; 
lo summe of the keperis camen into 
the citee . & telden to the princes of pres- 
tis . alle thingis that weren don/ and 
thei gadrid to gidre with the eldre 
men whanne a counceil was takun; 

3auen to the kny3tis plenteuous 
money . & seiden/ seie 3e that his disci- 
plis camen by ny3t; & han stolen hym 
while we slepten/ and if this be 
herd of the president or iustise; we 
schulen councele him . & make 30U sy- 
kir/ & whanne the money was takun; 
thei diden as thei weren tau3t/ and 

this word is pupplischid at the iewis; 
til into this day/ forsothe enleuene 
disciplis wenten into galile . into 
an hil; wher’ ihesus hadde ordeyned 
to hem/ and thei seynge him; worschi- 
peden/ sotheli summe of hem dowte- 
den/ & ihesus comynge ny3 . spak to hem 
& seide/ al power in heuene & in er- 
the . is 30mm to me/ therfore 3e goynge 
teche alle folkis; cristenynge hem in 
the name of the fadir & the sone & of the 
hooly gost/ techinge hem for to kepe 
alle thingis; what euere thingis I haue 
comaundid to 3011/ and lo I am with 
3ou in alle dayes; til to the endyng 
of the world //Here endith the gospel 
of Matheu; &bigynneth the prolog of Mark// 
Mark the euangelist of god 
chosun . & petris sone in bap 
tym & in goddis word disciple; prest- 
hood in israel ledinge . aferr fleisch a 
dekene/ he turned to the feith of crist. 
wroot the gospel in ytalie/ schewinge 
theron bothe what he owide to his kyn- 
rede; & to crist/ forwhi the bigynnynng 
of his principle . he ordeynynge in the 
vois of a profetis exclamacioun; sche- 
with the ordre of derkenis eleccioun/ that 
he prechinge the bifore ordeyned Iohn 
Sacharies sone; send out in vois 
of an aungel/ tellinge not oonly god- 
dis sone maad man . but the bodi of 
the lord that is the chirche into alle thin- 
gis by the word of Godis vois quikid; 
schulde schewe in the bigynnyng of 
his preching of the gospel . that the whi- 
che this redynge schulden knowe to 
whom the bigynnyng of fleisch . in the 
lord & ihesu comynge to the habitacle/ the 
fleisch schulde knowe & in him silf the 
word that is cr ist of the vois Iohn bap 
tist that in consonantis that is forme fa- 
dris he hadde loste; schulde fynde f ffor 

sothe bothe he the werk of the fulfillid 
gospel entringe . & fro the baptym 
of the lord . bigynnynge to preche god . 
ne trauelide not to seye the naty- 
uite of fleisch . the which he hadde 
seye in othere bifore/ but he expres- 
singe the exposicioun of al the desert . 
hath schewid out the fasting of noum- 

tacioun of the fend . the congregacioun 
ofbeestis . &the seruyse of aungels/ 
that he ordeynynge us to vndirstonde; 
alle thingis in schort peynting to- 
gidre . nether the autorite of thing/do . 
schulde do awey . & in parformynge 
schulde not denye . fiilnesse of the 
werk/ forsothe he is seid . to haue 
kitt awey his thombe . that he 
my3te be had as vnworthi to prest- 
hood; but so myche my3te elecci- 
oun bifore ordeyned . acordinge to 
the feith . that nethir so in the werk of 
the word . he schulde leese that ra- 
ther he hadde disserued on kynde/ 
if For of alexandre he was bischop/ 
of whom by alle thingis werk other in- 
tencioun was to kunne bothe to dis- 
pose the seyngis of the gospel in him 
silf . & the disciplyne of lawe to kno- 
we in him silf . & the natur of god to 
knowe in the fleisch or in the manhood 
of the lord/ the whiche thingis in us 
silf first it bihoueth to be requirid; 
afterward we wolen thingis sou3t 
to be knowun . hauynge the meede of 
exortacioun/ for he that plontith . & he that 
moistith beth the same . but he that 3y 
neth encrees is god //Here endith 
the prolog; & bigynneth the gospel .// 

The bigynning llz. p.// 
of the gospel of ihesu crist; 
the sone of god / as it is 
writun in Isaye the profete/ 

lo I sende myn aungel bifore thi face; 
that schal make thi weye rey bi- 
fore thee/ the vois of a cryere in 
desert . make 3e redy the weye 
of the lord; make 3e his pathis re- 
fill / Iohn was in desert . baptisin- 
ge; & prechinge the baptym of pe- 
naunce into remyssioun of synnes/ and 
al the kuntre of Iudee wente out to 
him; & alle men of ierusalem/ and thei we- 
ren baptisid of hym in the flood iordan; 

& knowlechiden her synnes/ and Iohn 
was clothid with heeris of camel;& 
a gurdil of skyn was aboute his len- 
dis/ and he eet locustis & hony of the 
wode . & prechide seiynge/ a stronger 
than I schal come aftir me; of whom 
I knelinge . am not worthi forto vn- 
do or vnbvnde the lace of his schoon/ 

I haue baptisid 30 U in watir . forso- 
the he schal baptise 30 U in the hooly gost/ 
f And it was don in tho dayes . ihesus cam 
fro nasareth of galile; & was bap- 
tisid of Iohn in Iordan/ and anoon he 
sti3ynge vp of the watir sy3 heue- 
nes openyd . & the spirit comynge 
down as a culuer . & dwellinge in him/ 
and a vois was maad fro heuenes/ 
thou art my sone loued; in thee I haue 
plesid/ and anoon the spirit puttide 
out him into desert/ & he was in de- 
sert . fourty dayes & fourty ny3~ 
tis; &was temptid of sathanas/ 
and he was with beestis; & aungels 
mynystriden to hym/ forsothe aftir 
that Iohn was takun; ihesus cam into gali- 
le . prechinge the gospel of the kyng- 
dom of god & seyinge/ for the tyme 
is fulfillid; & the kingdom of god 
schal come ny 3 / forthinke 3e or do 
^e penaunce : & bileue 3e to the gos- 
pel/ and he passinge bisydis the see 
of galile; sy3 symount & andrew 

his brother . puttinge nettis into the see/ 
for thei weren fi3scheris/ and ihesus sei- 
de to hem/ come 3e aftir me; I sch- 
al make 30 U to be maad fi3scheris 
of men/ and anoon thei forsoken the 
nettis; & thei sueden him/ &he 3ede forth 
fro thennis a lytil; & sy3 lames of 
sebede . & Iohn his brother . & hem in 
the boot makinge nettis/ & anoon he 
clepide hem/ and thei leften sebede 
her fadir in the boot . with hyred 
seruauntis; & thei suweden hym/ and 
thei entriden into cafarnaum/ & anoon 
in the sabotis he 3ede into a synago- 
ge; & tau3te hem/ and thei wondri- 
den on his teching / for he tau3te 
hem; as hauynge power . & not as 
scribis/ and in the synagoge of hem 
was aman in an vnclene spirit; 

& he criede seiynge/ what to us & 
to thee thou ihesu of nasareth? hast thou 
come forto distrye us/ 1 woot . that 
thou art the hooly of god/ and ihesus 
thretenyde him & seide/ wexe doumb 
&go out of the man/ and the vnclene 
gost debreidinge hym & cryinge with 
greet vois; wente out fro him/ and 
alle men wondriden . so that thei sou3ten 
to gidre among hem seiynge/ what 
is this thing/ what is this newe te- 
ching/ for in power he comaundith 
to vnclene spiritis; & thei obeien 
to hym/ and the tale or tithing of hym . 
wente forth anoon into al the cuntre 
of galile/ & anoon thei goynge out of 
the synagoge . camen into the hous of 
symount . & andreu . with lames & 

Iohn/ sotheli the modir of symountis 
wyf . lay syk in feueris/ and anoon 
thei seien to hym of hir/ & he cam ny 3 
& areride hir; whanne the hond of hir 
was takun/ and anoon the feuere 
lefte hir; & she mynystride to hem/ 

fforsothe whanne the euenyng was ma- 
ad . whanne the sonne wente down; thei 
brou3te to hym alle hauynge yuele . & 
hauynge deuelis/ and al the cite was 
gedrid at the 3ate; & he heelide ma- 
nye that weren trauelid with dyuerse 
soris . & he castide out many deuelis/ 

& he suffride hem not for to speke; 
for thei knewen him/ and he rysinge fill 
eerly . 3ede out & wente into a desert 
place; & preiede ther’/ & symount su- 
wede him; & thei that weren with him/ & whanne 
thei hadden founde him; thei seiden to him 
that alle men seken thee/ and he seide to 
hem/ go we into the nexte townes 
&citees; that I preche also ther’/ for to 
this thing I cam / and he prechide in the 
synagogis of hem . &in al galile; & 
castide out fendis/ and a leprous 
man cam to him; & bisou3te & knelide 
& seide/ if thou wolt; thou maist den- 
se me/ forsothe ihesus hauynge mercy 
on him strei3te out his hond/ & ihesu 
touchinge hym . seide to him/ 1 wole; be 
3ou maad clene/ and whanne he had- 
de seid this; anoon the lepre partide 
awey fro him . & he was clensid/ & 
ihesu thretenyde him; & anoon ihesu put- 
tide him out/ and ihesu seide to hym / 
se thou . seye to no man; but go . 
schewe thee to the prince of prestis/ 

& offre for thi clensyng . into witnes- 
sing of hem . tho thingis that moyses baad / 
and he 3ede out . &bigan to preche . 

& deffame or pupplische the word/ so 
that now he my3te not openly go in 
to the citee; but be withoute forth 
in desert places/ & thei camen to gidre 
to hym . on alle sydis //c. ii.// 

And eft he entride into 
cafarnaum; aftir ei3te day- 
es/ and it was herd that 
he was in an hous . & manye camen 

to gidre; so that the hous took not hem . 
nethir at the 3ate/ &he spak to hem 
aword/ and thei camen to him . men bryn- 
gynge aman syk in palesie; which 
was born of four’/ and whanne thei 
my 3 ten not brynge hym to ihesu . for 
the cumpany of peple; thei maden the 
roof nakid wher’ he was/& makin- 
ge opyn . thei senten down the bed . in 
which the syke man in palesie lay/ 
sotheli whanne ihesus hadde seyn the 
feith of hem; he seide to the syke man 
in palesie/ sone thi synnes ben for3o- 
uun to thee/ forsothe ther’ weren 
summe of the scribis . sittinge & then- 
kinge in her hertis/ what spekith 
he thus? he blasfemeth/ who may 
for3yue synnnes; no but god aloone? 

And whanne ihesu hadde knowe this 
thing anoon bi the hooly gost . for thei 
thou3te so with ynne hem self; he seith 
to hem/ what thenken 3e thes thin- 
gis in 3 our’ hertis? what is li3tere 
for to seye to the syke man in palesie . 
synnes ben for3ouun to thee; or for to 
seye ryse take thi bed &walke? sothe 
li that 3e wite . that mannis sone hath 
power in erthe to for3yue synnes; 
he seide to the syk man in palesie/ I 
seye to thee ryse vp . take thi bed; 

&go into thin hous/ and anoon he 
roos up / & whanne the bed was ta- 
kun up; he wente bifore alle men . 
so that alle men wondriden & honow- 
reden god & seiden . for we sy3en neuer 
so f And he wente out eft soone 
to the see; & al the cumpany of peple 
cam to him; & he tau3te hem/ and whan- 
ne he passide; & he sy3 leuy of alphei . 
sittige at the tolbothe . & he seide to 
hym / suwe me/ and he roos; & su- 
wede him/ & it was don whanne he 
sat at the mete in his hous; many 

pupplicans & synnfiil men . saaten to- 
gidre at the mete with ihesu . & hise 
disciplis/ for ther weren manye that 
folwiden him/ and scribis & farise- 
es seynge that he eet with pupplicans 
& synful men; seiden to hise disciplis/ 
whi 3our’ maistir etith & drynketh 
with pupplicans & synneres? whanne 
this thing herd; ihesus seide to hem/ hoole 
men han no nede to a leche; but thei 
that han yuele/ for I cam not forto 
clepe iust men; but synneres f And 
disciplis of Iohn &the farisees we- 
ren fastinge; & thei comen & seyen to 
him/ whi disciplis of Iohn & of farisees 
fasten; but thi disciplis fasten not? 

& ihesus seide to hem/ whether the sones of 
weddingis mown faste; as longe 
as the spouse is with hem? as long 
tyme as thei han the spouse with hem; 
thei mown not faste/ forsothe dayes 
schulen come whanne the spouse schal 
be takun awey from hem; & thanne thei 
schulen faste in tho dayes/ no man 
sewith a pacche of rude or newe cloth 
to an oold cloth/ ellis he takith awey 
the newe suplement or pacche fro the 
elde; & a more breking is maad/ and 
no man sendith newe wyn; into elde 
hotels or wynuessels ellis the wyn 
schal berste the wynuessels; & the wyn 
schal be held out . & the wyn vessels 
schulen perische/ but newe wyn sch- 
al be sent into newe wyn vessels/ & 
it was don eftsoones/ whanne 
the lord walkide in the sabatis 
bi the comes; & hise disciplis 
bigunnen to passeforth & pluc- 
ke eeris of corn/ sothli the fa- 
risees seiden/ lo what don thi disci- 
plis in sabatis that that is not 
leeful/ & he seide to hem/ radden 
3e neuere what dauith dide; whan- 

ne he hadde nede? and he hungride & 
thei that weren with hym? how he wen- 
te into the hous of god . vndir abiath- 
ar prince of prestis; & eet looues of 
proposicioun/ whiche it was not leef- 
ful to ete; no but to prestis aloone/ 
and he 3af to hem that weren with hym/ 
& he seide to hem/ the sabat is maad 
for man; & not aman for the sabat/ ther- 
fore mannis sone is lord also of the 
sabat //c. iii.// 

And he entride eftsoone 
into the synagoge; & ther’ 
was aman hauynge a drye hond/ & 
thei aspieden hym . if he heelide in the sa- 
botis; for to accuse hym/ and he seide 
to the man hauynge a drye hond/ ryse 
into the myddel/ & he seith to hem/ is it 
leefful to do wel in the sabotis; whe- 
thir yuele? for to make a soule saaf; 
whethir to leese? & thei weren stille/ & 
he biholdinge hem aboute with wrath- 
the hauynge sorwe on the blyndenesse 
of her herte . seith to the man/ hold 
forth thin hond/ and he heeld forth; 

& his hond was restorid to him/ sothe- 
ly farisees goynge out . anoon ma- 
den counceil with erodians a3ens 
him; how thei schulden leese him/ forso- 
the ihesus with hise disciplis wente to 
the see/ and myche cumpany fro ga- 
lile & Iudee suwede hym; & fro Je- 
rusalem & fro Idume . & fro bi3ondis 
Iordan/ and thei that weren aboute 
tire & sydon a greet multitude . 
heeringe the thingis that he dide . camen 
to hym/ and ihesus seide to hise disciplis . 
that the litil boot schulde seme hym for 
the cumpany of peple . lest thei oppres- 
siden him/ for he heelide man ye/ so that 
thei felden faste to hym; to touche 
him/ forsothe how manye euere hadden 
soris or woundis &vnclene spiri 

tis; whanne thei syen hym felden down 
to him . & crieden seyinge/ thou art the so- 
ne of god / & greedy he manaasside 
hem; that thei schulden not make hym opyn 
or knowun 51 And he sti3ynge into 
an hil clepide to him whom he wolde/ 

& thei camen to him/ and he made that ther 
weren twelue with him; that he schulde 
sende hem for to preche/ and he 3af 
to hem power to heele syknessis & 
to caste out fendis/ & to symount 
he puttide name; petre/ and he cle- 
pide lames of sebede . & Iohn the bro 
thir of lamer; &he puttide to him na- 
mes boenarges . that is sones of thun- 
dryng/ & he clepide andrew & filip . 
Scbartilmew &matheu . &thomas 
& lames alfey & tadde & symoun ca- 
nane . & Iudas scarioth . that bitray- 
ede hym/ & thei comen to an hows/ & 
the cumpany of peple cam to gidre 
eftsoone; so that thei my 3 ten not ete 
nethir breed/ & whanne his kynnes men 
hadden herd; thei wenten out for to 
holden him / for thei seiden/ that he is turned 
into woodnesse/ and the scribis that 
camen down fro ierusalem; seiden/ for he 
hath belsebub; & for in the prince of de- 
uelis . he castith out fendis/ &he cle- 
pide hem to gidre; & he seide to hem 
in parablis/ how may sathanas 
caste out sathanas? & if a rewme 
be departid a3ens it silf; thilke rew- 
me may not stonde/ and if an hows 
be disparpoylid on it silf; thilke 
hous may not stonde/ & if sathanas 
hath risun a3ens him silf; he is dispar- 
poylid . & he schal not now stonde . 
but hath an ende/ no man gon into 
a strong mannis hous may take a 
wey his vessels; no but he bynde 
first the strong man . & thanne he schal 
dyuersly rauysche his hous/ treuli 

I seie to 30U . for alle synnes & blasfe- 
myes . by whiche thei han blasfemed; 
schulen be for3ouun to the sones of men/ 
sotheli he that blasfemeth a3ens the 
hooly gost; hath not remmyssioun in- 
to with outen ende . but he schal be 
gilty of euerlastinge trespas/ for thei 
seiden he hath an vnclene spirit/ 
il And his modir & britheren comen/ & 
thei stondinge withouteforth . senten 
to hym . & clepiden him/& a cumpany sat 
aboute him/ and thei seien to him/ lo 
thi modir & thi britheren withouteforth; 
seken thee & he answeringe to hem; 
seide; who is my modir & my brither- 
en? & he biholdinge hem aboute . that 
saten in the cumpas of him; seide/ lo my 
modir & my britheren/ for who that 
doith the wille of god; he is my bro- 
ther . & my sistir & modir //c. iiii.// 

And eft ihesu bigan for to te- 
che at the see; & moche 
cumpany of peplewas ga- 
drid to hym/ so that he sti3ynge into 
a boot . sat in the see/ and al the cum- 
pany of peple; was aboute the 
see on the lond/ & he tau3te hem 
in parablis; many thingis/ and he sei- 
de to hem in his teching/ heere 3e . lo 
aman sowynge goith out for to sowe/ 

& the while he sowith . another seed 
felde aboute the weye . & briddis 
of heuene ethir of the eir camen & 
eeten it/ forsothe another felde doun 
on stoony places; wher’ it hadde 
not moche erthe/ & anoon it sprang 
vp; for it hadde not depnesse of er- 
the/ whanne the sonne roos up; it 
welewide for heete . & it driede up . 
for it hadde not roote/ and another 
felde down into thornes; & thornes 
sti3eden up . & strangliden it . & it 3af 
not fruyt / and another felde down 

into good lond; & 3af fruyt sti3ynge 
up &wexynge/ &oon brou3te thrit- 
ty foold . & oon sixtyfold . & oon an 
hundridfoold/ and he seide he that 
hath eeris of heering . heer 51 And 
whanne he was singuler or by him silf : 
tho twelue that weren with hym axi- 
den him for to expowne the parable/ 
and he seide to hem/ to 30U it is 30mm 
for to knowe the misterie or pri- 
uite of the kingdom of god / sotheli 
to hem that ben withouteforth; al- 
le thingis ben maad in parablis/ that 
thei seynge . se; & se not/ & thei hee- 
ringe heer’; Scvndirstonde not/ lest 
sum tyme thei be conuertid; & synnes 
be for3ouun to hem/ and he seide to hem/ 
witen not 3e this parable . & how 
3e schulen knowe; alle parablis/ 
he that sowith; sowith aword/ thes 
sotheli it ben that ben aboute the 
weye . where the word is sowun/& 
whanne thei han herd; anoon cometh 
sathanas . & takith awey the word 
that is sowun in her herds/ and al 
so thes ben that ben sowun on a stoon; 
whiche whanne thei han herd the 
word . anoon thei taken it with ioye . 

& thei han not roote in hem silf . but 
thei ben temporal that is lastinge a lvtil 
tvme/ aftirward whanne tribula- 
cioun rysith & persecucioun for the 
word; anoon thei ben sclaundrid/ & 
ther ben othere that ben sowun in thornes/ 
thes it ben that heren the word; & 
myseste of the world & desseit of 
richessis & othir charge of couety- 
se entringe stranglith the word . & 
it is maad withoute fruyt/ and 
thes it ben that ben sowun in good 
lond; whiche heeren the word & ta- 
ken & maken fruyt . oon thrittyfold . 
oon sixtyfold . & oon hundridfold/ 

if And he seide to hem/ wher a lanterne 
come; that it be put vndir abed? Wher 
not that it be put on a candilsticke? 
forsothe ther is no thing hid; that schal 
not be maad opyn/ nether ony thing is 
priuy; which schal not come into 
apert / if ony man hath eeris of hee- 
ring; heer’ he/* in what mesur’ 3e 
meten; it schal be metun to 30U . & 
be cast to 3011/ for it schal be 30mm 
to him that hath/ & it schal be takun 
awey fro him that hath not . also that 
that he hath/ f And he seide/ so the 
kingdom of god is . as if aman caste 
seed into the erthe . & he slepe & it 
ryse up ny3t & day . &brynge forth 
seed . &wexe faste the while he wo- 
ot not/ for the erthe bi his owne 
worching makith fruyt . first an 
erbe or grene cor n . aftirward 
an eere . aftirward fill fruyt in the 
eer’/ and whanne of it silf . it hath 
brou3t forth fruyt ; anoon he sen- 
dith a sykil or hook . for rype corn 
cometh/ f And he seide/ to what 
thing schulen we lickne the kingdom 
of god; or to what parable schulen 
we comparisowne it? as a corn 
of seneuey which whanne it is so- 
wun in the erthe; is lasse than alle see 
dis that ben in the erthe/ & whanne it is 
sowun; it sti3eth vp into a tree . 

& is maad more than alle wortis 
orerbis/ and it makith grete braun- 
chis; so that briddis of heuene mown 
dwelle vndir the schadowe therof/ 
and in many suche parablis he spak 
to hem a word; as thei my 3 te heer’/ 
sotheli he spak not to hem . withoute 
parable/ forsothe he expownede 
to hise disciplis alle thingis on sydis 
hond . or hv hem silf/ and he seide 
to hem in that day . whanne euenyng 

was maad/ passe we a3enward/ & 
thei leeuynge the cumpany of peple . 
taken him so that he was in a boot . & 
other’ bootis weren with him/ and a 
greet storm of wynd was maad; 

& sente wawis into the boot so that 
the boot was fill/ & he was in the hyn- 
dir part of the boot; & slepte on a 
pilewe/ & thei reysen hym; & seyen to 
him/ maistir perteyneth it not to thee; 
for we perischen? & he rysinge up . 
manaasside to the wynd; & seide to 
the see/ be stille . wexe doumb/ & the wynd 
ceeside; & greet pesiblenesse was 
maad/ and he seide to hem/ what dreden 
3e? not 3it 3e han feith? and thei drad- 
den with greet drede/ & seiden to ech 
othir/ who gessist thou is this; for the 
wynd & the see obeischen to hym/ 

And thei camen //c. v.// 
ouer the wawe ethir troubling 
of the see; into the cuntre of 
gergeseis/ and aftir that he 3ede out 
of the boot; anoon aman in an vncle- 
ne spirit ran out of biriels to hym . 
which man hadde an hous in graues 
or biriels/ & nethir with chaynes * my 3 - 
te ony man bynde hym/ for ofte tymes 
he was boundun in stockis & chaynes 
hadde broke the chaynes . & hadde 
broke the stockis to smale gobatis; 

& no man my3te daunte or make ta- 
me him/ and euermore ny3t & day in 
biriels & hillis; he was cryinge 
&betynge him silf with stoones/ sothe- 
li he seynge ihesus afer . ran &wor- 
schipede hym/ & he criynge with greet 
vois seide/ what to me & to thee; 
thou ihesu the sone of god hi3este? I 
conioure thee bi god; that thou tourmente 
me not/ forsothe ihesus seide to hym/ thou 
vnclene spirit go out fro the man/ 

& ihesus axide him/ what name is to 

thee? & he seith to him/ a legioun is name 
to me for we ben manye/ and he prei- 
ede ihesu moche/ that he schulde not put- 
te him out of the kuntrey/ forsothe ther 
was there aboute the hil; a greet 
floe of hoggis lesewynge/ &the 
spiritis preieden ihesu & seiden/ sende 
us into hoggis; that we entre into 
hem/ and anoon ihesus grauntide to hem/ 
&the vnclene spiritis goynge out . 
entriden into the hoggis/ and with 
greet hire or haaste the floe was 
cast down into the see . to tweyne 
thousand; & thei weren stranglid in the 
see/ sothli thei that kepten hem; fled- 
den & tolden into the citee & into feel- 
dis/ and thei wenten out for to se; 
what was don/& thei camen to ihesu; 

& the? sy 3 en him that was trauelid of 
the fend . sittinge clothid &of hool myn- 
de . & thei dredden/ and thei that syen how 
it was don to hym that hadde a fend . 

&of the hoggis; teelden to hem/ & 
thei bigunnen for to preie him; that he 
schulde go awey fro her coostis/ & 
whanne he sti3ede into aboot; he that 
was trauelid of the deuel . bigan 
to preye him . that he schulde be with him/ 
sotheli ihesus resseyuede him not; but 
seide to him/ go thou into thin hous to thi- 
ne; & telle to hem how grete thingis 
the lord hath don to thee . & hadde mer- 
cy of thee/ and he wente forth &by- 
gan for to preche in decapolis . that is 
a kuntree of ten citees . how grete 
thingis ihesus hadde don to hym/ & alle men 
wondriden And whanne ihesus hadde 
sti3ed fro the boot . eftsoone ouer the 
see; myche cumpany of peple cam 
to gidre to him . &was aboute the see/ 
&oon of the princis of synagogis . 
by name Iayrus; cam/ & he seynge 
hym felde down at his feet; & prei- 

ede him moche & seide/ for my dou3tir 
is in the laste thingis/ come thou put- 
te thin hond on hir; that she be saaf 
&lyue/ & he wente forth with hym; 

& moche cumpany of peple suwed 
him . & opppresside him/ and a womman 
that was in the flux of blood . twel- 
ue 3eer . & hadde suffrid many thin- 
gis . fill many lechis . & hadde spen- 
did alle hir thingis & no thing profitide . 
but more hadde worse; whanne she 
hadde herd of ihesu . cam in the cumpa- 
ny bihynde . & touchide his cloth/ 
for she seide/ for if I schal touche 
3he his cloth; I schal be saaf/ & anoon 
the well of hir blood was dried vp/ 

& she felide in body . that she was hee- 
lid of the wounde or svkenes/ and 
anoon ihesus knowinge in him silf . the ver- 
tu that was gon out of hym/ turne- 
de to the cumpany & seide/ who tow- 
chide my clothis? & hise disciplis 
seiden to hym/ thou seest the cumpany pres- 
singe thee; & seist who touchide me? 
ihesus lokide aboute for to se hir that 
hadde don this thing/ forsothe the womman 
dredinge & quakinge . witinge that it was 
don in hir . cam & felde down bifore 
him . & seide to him al treuthe/ forsothe 
ihesus seide to hir/ dou3tir . thi feith hath 
maad thee saaf; go in pees . & be thou 
hool of thi syknesse/ 3k while he sp- 
ak . messangeris camen to the prince 
of a synagoge & seyen/ for thi dou3~ 
tir is deed/ what trauelist thou the 
maistir ferther’/ forsothe whanne the word 
was herd that was seid; ihesus seide to the 
prince of the synagoge/ nyle thou dre- 
de; oonly bileue thou/ and he resseyue 
de not ony man to sue him; no but petr’ 

& lames . & Iohn the brother of lames/ 
and thei comen into the hous of the prin- 
ce of the synagoge/ & he sy3 noyse; 

&men wepinge &weylinge moche/ & 
he 3ede yn; & seide to hem/ what ben 
3e troublid & wepen? the wenche is 
not deed; but slepith/ & thei scorneden 
hym/ forsothe whanne alle weren cast out; 
he takith the fadir & modir of the wen- 
che . & hem that weren with him/ and thei 
entren; wher’ the wenche lay/ & he 
holdinge the hond of the wenche . seide 
to hir/ tabita cumy/ that is interpretid 
or expowned : wenche to thee I seie . 
ryse thou/ & anoon the wenche roos & 
walkide/ sothli she was of twelue 3e- 
er/ and thei weren abaist by grettest 
stoneyng/ & he comaundide to hem 
greedy; that no man schulde wite it/ 

& he comaundide to 3yue to hir for 
to ete //c.vi.// 

And ihesus gon out fro thennis; 
wente into his owne cuntre . 

& hise disciplis folewiden him/ & whanne 

the saboth was maad; ihesus bigan for 

to teche in a synagoge/ and manye 

heeringe wondriden in his teching; & 

seiden/ of whennis to this . alle thes 

things . & what is the wysdom that 

is 3ouun to him & suche vertues whi- 

che ben maad by his hondis/ whethir 

this is not a smyth or carpenter : 

the sone of marie . the brother of lames 

& of Ioseph & of Iudas & of symount? 

whethir his sistris ben not here with 

us? & thei weren sclaundrid in him/ & 

ihesus seide to hem/ that a profete is not with- 

oute honour; no but in his owne 

cuntrey . & in his kyn . & in hys hows/ 

and he my3te not make ther’ ony 

vertu; no but heelide a fewe syke 

men . whanne the hondis weren putt to/ 

& he wondride for the vnbileue of 
hem/ and he wente aboute castels 
in enuyroun; & tau3te/ & he clepide to 
gydre twelue . & bigan for to sen 

de hem by tweyne; & 3af to hem po- 
wer on vnclene spiritis/ & comaun 
dide hem . that thei schulden not take ony 
thing in the weye; no but a3erd oonly/ 
not a scrippe . nor breed . nethir money 
in the gurdil; but schod with sandali- 
es that ben opvn aboue/ and that thei schul- 
den not be clothid with twey cootis/ 

& he seide to hem/ whidur euer 3e schu- 
len entre into an hous; dwelle 3e 
there . til 3e gon out fro thennis/ and 
who euere schulen not resseyue ne hee- 
re 3ou; 3e goynge out from thennis scha- 
ke awey the poudre fro 3our’ feet . 
into witnessing to hem/ & thei goynge 
out . prechiden; that men schulden do 
penaunce/ & thei castiden out many fen- 
dis; & anoyntiden with oyle many sy- 
ke men . & thei weren heelid/ & kyng 
eroude herde; for his name was 
maad opyn . &he seide/ that Iohn bap- 
tist hath risun a3en fro deede men; 

& therfore vertues worchen in him/ sothe- 
li othere seiden; that it is hely/ but othere 
seiden that it is a prophete as oon of profe- 
tis/ & whanne this thing was herd; erou- 
de seide/ this Iohn whom I haue bihee- 
did; hath rise a3en from deed men/ for 
thilke eroude sente . & heeld Iohn; 

& boond him into prisoun for erodias the 
wyf of ffilip his brother . for he hadde 
weddid hir/ for Iohn seide to eroude/ 
it is not leefful to thee; forto haue the 
wyf of thi brother/ erodias forsothe 
leyde aspies to him; &wolde sle hym 
& my3te not/ sotheli eroude dredde 
Iohn; & knew him a iust man & hooly 
&kepte hym/ and eroude herde hym; & 
he dide many thingis . & gladly herde 
him/ & whanne a couenable day hadde 
falle; eroude in his birthe day made 
a souper to the princes & tribunes & to 
the firste or gretteste of galile/ & 

whanne the dou 3 tir of thilke erodias had- 
de entrid & daunsid &plesid to eroude 
& also to men sittinge at the mete; the 
king seide to the wenche/ axe thou of 
me what thou wolt; & I schal 3yue 
to thee/ and he swoor to hir . for what 
euer thou schalt axe . I schal 3yue to 
thee; thou3 it be the half of my king- 
dom/ which whanne she hadde gon 
out; seide to hir modir/ what sch- 
al I axe? & she seide/ the heed of Iohn 
baptist/ and whanne she hadde entrid 
anoon with haste to the king; she 
axide seiynge/ 1 wole that anoon thou 
3yue to me in a disch . the heed of Iohn 
baptist/ & the king was sori for the 
ooth/ & for men sittinge to gidre at the 
mete; he wolde not make hir sori/ 
but whanne amanqueller’ was sent; 
he comaundide the heed of Iohn bap- 
tist for to be brou3t in a disch/ & he 
bihedide him in the prisoun; & brou3te 
his heed in a dysch/ & 3af it to the 
wenche; & the wenche 3af to hir mo- 
dir/ and whanne this thing was herd; 
hise disciplis camen . &toke his bo- 
di . & puttiden it in abiriel f And a 
postolis comynge to gidre to ihesu; & 
telden to him all thingis that thei hadden 
don & tau3t/ & he seide to hem/ come 
3e bi 30 U silf . into a desert place; & 
reste 3e alitil/ for ther weren manye 
that camen &wenten a3en . &thei hadden 
not space for to ete/ & thei sti3ynge 
into aboot; wenten into a desert pla- 
ce . by hem silf/ & thei syen hem goynge 
awey; & manye knewen/ and thei 
goen on feet fro alle citees . & run- 
nen to gidre thidur & camen bifore 
hem/ and ihesus goynge out; sy3 moche 
cumpany . & hadde mercy on hem/ for 
thei weren as scheep; not hauynge 
a scheparde/ & he bigan for to teche 

hem; many thingis/ & whanne moche 
our was maad now . hise disciplis 
camen ny3 seiynge/ this place is de- 
sert; & now the our hath passid/ lee- 
ue hem . that thei goynge into the nexte 
townes &vilagis; bye to hem me- 
tis whiche thei schulen ete/ and he 
answeringe seide to hem/ 3yue 3e to 
hem for to ete/ & thei seiden to hym/ 
go we & bye we looues with two 
hundrid pens; &we schulen 3yue to 
hem for to ete/ and he seith to hem/ how 
many looues han 3e? go 3e & se/ & 
whanne thei hadden knowen; thei seien/ 
fyue & two fi3schis/ and he comaun- 
dide to hem . that thei schulden make alle 
men sitte to mete bi cumpanyes on 
grene hey/ and thei saten doun bi par- 
ties . bi hundridis & fiftyes/ whanne 
he hadde take the fyue looues & twei 
fi3schis; he biheel into heuene . & 
&blesside &brak looues/ &3af to hi- 
se disciplis; that thei schulden putte 
bifore hem/ and he departide twey 
fi3schis to all e/ & alle eeten & weren 
fulfillid/ and thei token the relyfs 
of brokun metis . twelue coffyris fill; 

&of the fi3schis/ sotheli thei that eeten; 
weren fyue thousand of men/ and 
anoon he constreynede hise disciplis 
for to sti3e into a boot; that thei schulden 
passe bifore him ouer the see to bet- 
sayda . the while he lefte the peple/ 

& whanne he hadde left hem; he wente 
into an hil for to preie/ whanne eue- 
nyng was; the boot was in the mid- 
del of see . & he aloone in the lond . & 
he sy3 hem trauelynge & rowynge/ 
for the wynd was contrarie to hem/ 
and aboute the fourthe wakyng 
of the ny3t; he wandringe on the see 
cam to hem . & wolde passe hem/ & as 
thei syen hym wandringe on the see; 

thei gessiden for to be a fantum . & crieden/ 
for alle sy3en him; & thei weren distur- 
bed/ and anoon he spak with hem; & sei- 
de to hem/ triste 3 e/ I am; nyle 3e dre- 
de/ &he cam vp to hem into the boot . & 
the wynd ceesside/ & thei wondriden more 
withynne hem/ for thei vndirstoden not 
of the looues/ for her herte was blyn- 
did/ & whanne thei hadden passid ouer 
the see; thei camen into the lond of gena- 
sareth . & settiden to londe/ & whanne thei 
hadden gon out of the boot; anoon thei 
knewen hym/ and thei rennynge thorw 
al the cuntrei . bigunnen to her’ aboute 
in beddis hem that hadden hem yuele . whe- 
re thei herden him be/ and whidur euere 
he entride into vilagis ethir into towns 
or into citees; thei puttiden syke men 
in streetis/ and preieden hym; that thei sch- 
ulden touche nameli the hemme of his 
cloth/ & how manye euere touchiden 
him . weren maad saaf //c. vii.// 

And farisees & summe of the 
scribis comynge fro ierusalem; 
comen to gidre to him/ & whanne 
thei hadden seyn summe of hise disciplis 
ete breed with comyne hondis . that 
is not wayschun; thei blameden/ for 
sothe farisees & alle lewis . eten 
not; no but thei waischen ofte her 
hondis . holdinge the tradiciouns or 
statutis of eldre men/ and thei tur- 
nynge a3en fro cheping; eten not . 
no but thei ben waischun/ & manye 
other’ thyngis ben . that ben takun to 
hem for to kepe . waischingis of cup- 
pis & of watir vessels . & of ves- 
sels of bras & of beddis/ & farisees 
& scribis; axiden him & seiden/ whi go 
en not thi disciplis . aftir the tra- 
dicoun of eldre men; but with comy- 
ne hondis thei eten breed? and he 
answeringe seide to hem/ Isaye 

profeciede wel of 30U Ipocritis; as it 
is writun/ this peple worschipith me 
with lippis; forsothe her herte is 
fer fro me/ in veyn treuli thei 
worschipen me; & techen doctrines 
& heestis of men/ for 3e forsakinge 
the maundement of god . holden the tra- 
diciouns of men . waischingis of watir 
vessels & of cuppis . & many other’ thingis 
lyk to these 3e doen / & he seide to hem/ 
wel 3e han maad the maundement of 
god voyde; that 3e kepe 3our’ tradici- 
oun/ for moyses seide/ worschipe thi fa- 
dir & thi modir/ and he that cursith fa- 
dir or modir; dye the deeth/ but 3e sey- 
en/ if aman seye to fadir or modir . 
corban . that is what euer ^iftc is of me : 
it schal profite to thee/ and ouer . 3e suf- 
fren not him do ony thing . to fadir or 
modir/ & 3e breken the word of god 
bi 3oure tradicioun that 3e han 30mm; & 
3e doen many suche thingis/ &he eftsoo- 
ne clepinge the cumpany of peple . sei- 
de to hem/ 3e alle heere me &vndir- 
stonde/ no thing is withouten man that 
entrith into him; that may defoule 
him/ but tho thingis that comen forth of a 
man; tho it ben that defoulen aman/ 
if only man haue eeris of heering . 
heere he if And whanne he hadde en- 
trid into an hous fro the cumpany of 
peple; hise disciplis axiden him the pa- 
rable/ &he seide to hem/ so &3e ben 
vnprudent or vnwvse / vndirston- 
de 3e not that al thing withouteforth en- 
tringe into aman; may not defoule 
hym? for it hath not entrid into his 
herte; but into the wombe/ &byne- 
the it goith out; purginge alle me- 
tis/ sothli he seide/ for the thingis that 
goen out of aman; tho defoulen aman/ 
for fro with inne . of the herte of 
men comen forth yuele thou3tis . auow- 

tries . fornicaciouns . mansleyngis . thef- 
tis . auarices or ouer hard keping of goodis . 
wickidnessis . gile vnchastite . yuel y3e . 
blasfemies . pride . foly . alle the yuelis . 
comen forth fro withinne; & defoulen aman/ 
f And ihesus risinge fro thennis wente into 
the endis of tyre & sidon/ he 3ede into 
an hous; & wolde no man wite & he mi 3 - 
te not be hid/ for a womman anoon as 
she herde of him . which wommanis do- 
u 3 tir hadde an vnclene spirit; entride 
& fel down at his feet/ sotheli the wom- 
man was hethen/ of the generacioun of 
sirofenyce/ and she preiede him; that he 
wolde caste out a deuel fro hir dou3~ 
tir/ which seide to hir/ suffre thou that the 
sones be fiilfillid first/ it is not go- 
od to take the breed of sones; & 3yue 
to houndis/ and she answeride & sei- 
de to hym/ 3is Lord/ forwhi lytle whel- 
pis eten vndir the boord; of the crum- 
mes of children/ and ihesus seide to hir/ 
go thou; for this word . the fend wente 
out of thi dou 3 tir/ and whanne she 
hadde gon into hir hous; sche fond the 
wenche ligginge on the bed . & the de- 
uel gon out fro hir U And eftsoo- 
ne . ihesus goynge out fro the endis or 
coostis of tire . cam thur 3 sidon to the 
see of galile . bitwixe the myddil 
of the endis of decapoleos/ and thei 
leden to him a deef man & a doumb; & prei- 
eden him that he putte to him the hond/ & 
he takinge him asydis fro the cumpany 
puttide his fyngris into his eeris/ 

& he spetinge . touchide his tunge/ and 
he biholdinge into heuene . sorwide with 
inne & seide/ effeta; that is . be thou openyd/ 
& anoon hise eeris weren openyd/ & 
the boond of his tunge was vnboun- 
dun; &he spac ri3tly/ &he comaundi- 
de to hem; that thei schulden seye to no 
man/ forsothe hou moche he comaun 

dide to hem; so myche more . thei prechi- 
den more . & by so myche more thei won- 
driden seiynge/ he dide wel alle thingis; 

& he made deef men to heer’ . & doumb 
men for to speke //c. viii.// 

In tho daies eft whanne myche cumpa- 
ny of peple was with ihesu . & hadden 
not what thei schulden ete; whanne hi- 
se disciplis weren clepid to gidre . he 
seide to hem/ 1 haue reuthe on the cumpa- 
ny of peple . for lo . now the thridde 
day . thei susteynen or abiden me . & 
han not what thei schulen ete/ and 
if I leeue hem fastinge into her hous; 
thei schulen fade in the weye/ for summe 
of hem camen fro fer/ and hise disciplis 
answeriden to him/ wherof schal aman 
mowe fille hem with looues her’ in wil- 
dirnesse? & he axide hem/ how many 
looues han 3e? whiche seiden/ seuene/ 
and he comaundide the cumpany to sitte 
down on the erthe/ and he takinge seue- 
ne looues . & doynge thankingis . brak 
& 3af to hise disciplis . that thei schulden 
putte forth/ & thei hadden a fewe smale 
fi3schis . &he blesside hem; & comaundi- 
de for to be put forth/ & thei eeten & we- 
ren fulfillid/ and thei token vp that 
that lefte of relifs . or smale gobatis: 
seuene leepis/ forsothe thei that eeten; 
weren as foure thousant of men/ & he 
lefte hem f And anoon he sti3ynge 
into aboot with hise disciplis; cam in 
to the partis of dalmamytha/ and 
farisees wenten out . &bigunnen to 
dispute with hym; & axiden a tokene 
of him fro heuene . & temptiden him/ and 
he sorwynge with inne in spirit sei- 
de/ what sekith this generacioun a to- 
kene/ treuli I seie to 30U . a tokene 
schal not be 30mm to this generacioun/ 
and he leeuynge hem; wente up eft 

soone into a boot . &wente ouer the 
see/ & thei for3aten to take breed; & 
thei hadden not with hem no but o loof 
in the boot/ & he comaundide to hem 
& seide/ se 3e &beth war . of the sour- 
dou3 of farisees & of the sourdow3 
of eroude/ & thei thou3ten . oon to ano- 
thir; seyinge/ for we han not looues/ 
and whanne this thing was knowun; 
ihesus seide to hem/ what thenken 3e . for 
3e han not looues? 3k 3e knowen 
not . ne vndirstonden 3k 3 e han 30 U- 
r’ herte blyndid/ 3e hauynge y3en; 
seen not/ & 3e hauynge eeris; hee- 
ren not/ nethir 3e han mynde; whanne 
I brak fyue looues . into fyue thou- 
sande/ and how many coffyns fill 
of brokun mete 3e token up? thei 
seien to hym/ twelue/ whanne & seuene 
looues into four’ thousant of men; 
how many leepis of brokun mete 
3e tooken vp? & thei seien to him/ seue 
ne/ & he seide to hem/ how vndirston- 
den 3e not 3k? f And thei comen 
to bethsaida; & thei bringen to hym 
ablind man/ & thei preieden him that he 
schulde touche him/ and whanne the 
hond of the blynd man was takun; 
he ladde him out of the strete; & spet- 
te into his y3en . whanne his hondis 
weren put to; & he axide him . if he 
sy3 ony thing/ & he biholdinge seide/ 

I se men as trees walkinge/ aftir 
ward eftsoones he puttide hondis 
on hise y 3 en; & he bigan for to se/ 

& he was restorid; so that he sy 3 cle- 
reli alle thingis/ & he sente him into 
his hous & seide/ go into thin hous/ 
and if thou goist into the streete; 
seie to no man f And ihesus entride 
& hise disciplis; into the castels of 
cesarie of philip/ & in the weye 
he axide hise disciplis; & seide to 

hem/ whom seyen men me fbrto be/ whi 
che answeriden to him; & seiden/ sum- 
men seyen . Iohn baptist . othere seien 
helye . forsothe othere seien as oon of 
the profetis/ thanne he seith to hem / 
but whom seyen 3e me for to be/pe- 
tre answeringe . seide to him/ thou art 
crist/ & he thretenyde hem that thei schul- 
den not seye of him to ony man/ & he 
bigan for to teche hem . that it biho- 
ueth mannis sone to suffre many 
thingis; & to be reprouyd of eldre 
men & of the hi3este prestis & scribis/ 
&to be slayn; & aftir thre dayes 
for to ryse a3en / & he spak pleynli 
the word/ and petre takinge hym . 
bigan for to blame hym & seide/ lord 
be thou merciful to thee; for this schal 
not be/ which turnede & sy3 hise 
disciplis; & manaside to petr’ & 
seide/ go aftir me sathanas/ for thou 
sauerist not tho thingis that ben of/ 
god; but tho thingis that ben of men/ 
f And whanne the cumpany of peple 
was clepid to gidre with hise dis- 
ciplis; he seide to hem / if ony man 
wole come aftir me; denye he 
him silf . & take he his cros . & suwe 
he me/ for he that wole make saaf 
his soule that is his lvf ; schal leese 
it/ forsothe he that leesith his soule that 
is his lv f . for me & the gospel; schal 
make it saaf/ for what profitith it to 
aman; if he Wynne al the world & do pei- 
ryng to his soule? or what chaun- 
gyng schal aman 3yue; for his soule? 
forsothe who that schal knowleche me 
& my wordis . in this generacioun auou- 
tresse & synneresse; also mannis so- 
ne schal knowleche him . whanne he 
schal come in the glorie of his fadir 
with hise aungels/ and he seide to hem/ 
treuli I seie to 30 U . for there ben sum- 

me of men stondinge her’ . whiche schu- 

len not taste deeth; til thei seen the 

rewme of god comynge in vertu 

And aftir sixe //c. ix.// 

dayes; ihesus took petr’ & 

lames & Iohn/ and ledde 

hem bi hem silf aloone into an hi3 hil; 

& he was transfigurid bifore hem/ 
and his clothis weren maad schynyn- 
ge & white fill myche as snow; 
and whiche maner clothis a fulle 
re or walker’ of cloth may not ma- 
ke whit on erthe/ and helie with 
moyses apperide to hem; & thei we- 
ren spekinge with ihesu/ &petr’ an 
sweringe; seide to ihesu/ maistir 
it is good; us for to be her’/ & 
make we her’ thre tabernaclis; 
oon to thee . oon to moyses . & oon 
to helie/ for he wiste not what 
he schulde seye/ for thei weren a- 
gast bi drede/ and there was maad 
a cloude schadewinge hem/ & a vois 
cam of the cloude & seide/ this is 
my moost dereworthe sone; heer’ 

3 e hym/ & anoon thei biheldinge 
aboute sy3en no more ony man . 
no but ihesu oonli with hem/ &whan- 
ne thei camen doun fro the hil/ he 
comaundide hem/ that thei schulden not 
telle to ony man . tho thingis that thei 
hadden seyn; no but whanne mannus 
sone hath risun a3en fro deede men/ 
and the heelden the word . at hem 
silf . sekinge what schulde be; 
whanne he hath risun a3en fro dee- 
de men/ & thei axide him; & seiden/ 
what therfore seien farisees & scribis? 
for it bihoueth helie for to * first/ 
which answeringe . seide to hem/ 
whanne helie cometh; he schal first 
restore alle thingis/ and how it 
is writun on mannis sone; that he 

suffr’ many thingis . & be dispisid/ 
but I seie to 30U . for also helie is 
comun; & thei diden to him . what euere 
thingis thei wolden . as it is writun 
of him/ & he comynge to hise disci- 
plis; sy3 a greet cumpany abou- 
te hem & scribis disputinge with hem/ 

& anoon al the peple seynge ihesu; 
was a stonyed . & thei dredden/ and thei 
rennynge gretten him/ & he axide hem/ 
what disputiden 3e among 30U / & 
oon of the cumpany answeringe; sei- 
de/ maistir I haue brou3t to thee . 
my sone; hauynge a doumb spirit/ 
which wher’ euer’ he takith hym; 
hurtlith him down . & he frothith or 
vometh & betith to gidre with teeth . 
&wexith drie/ and I seide to thi disci- 
plis that thei schulden caste him out; and 
thei my3ten not/ which answeringe 
to hem seide/ a thou generacioun out 
of bileue; how longe schal I be 
at 30U? brynge 3 e hym to me/ & thei 
brou3ten hym/ &whanne he hadde sein 
hym; anoon the spirit troublide 
him/ and he cast down into the erthe; 
was walewid frothinge/ and he ax- 
ide his fadir/ how moche of tyme 
it is; sithen this thing felde to him?/ & he 
seide/ fro childhod/ & ofte he hath 
put him bothe into fier & into watir; 
that he schulde leese hym/ but if thou ma- 
ist ony thing; helpe us . & haue mer- 
cy on us/ sotheli ihesus seide to hym/ 
if thou maist bileeue; alle thingis 
ben possible to aman bileuynge/ & 
anoon the fadir of the child criynge 
with teeris; seide/ lord I bileue; 
helpe thou my vnbileuefiilnesse/ 
and whanne ihesu hadde seyn the cum- 
pany of peple rennynge to gidre; 
he manaside the vnclene spirit. 

& seide to him/ thou deef & doumb spi- 

rit; I comaunde thee . go out fro hym . 

& entre no more into hym/ and he cri- 
ynge & moche to breidinge hym; wente 
out fro him/ & he was maad as deed; 
so that manye seiden . that he was deed/ for 
sothe ihesus holdinge his hond; lifte hym 
vp & he roos/ & whanne he hadde en- 
trid into an hous; hise disciplis 
axiden him priuely/ whi my3ten not 
we caste him out? and he seide to 
hem/ this kinde . in no thing may go 
out; no but in preier & fasting If & 
thei 3eden fro thennis . & wenten forth 
into Galile; & he wolde no man wite/ 
forsothe he tau3te hise disciplis; & 
seiden to hem/ for mannis sone schal 
be bitrayed into the hondis of men; 

& thei schulen sle him/ and he slayn; 
schal ryse a 3 en on the thridde day/ 

& thei knewen not the word; & dred- 
den for to axe him/ and thei camen 
to cafarnaum/ which whanne thei 
weren in the hous; axide hem/ what 
tretiden 3e in the weye? & thei weren 
stille/ sotheli thei disputiden among 
hem in the weye; who of hem schulde 
be more/ and he sittinge clepide 
the twelue; & seide to hem/ if ony 
man wole be the firste among 30 U; 
he schal be the laste of alle& the mi- 
nistre of all e/ and he takinge a 
child . ordeynede him in the middel 
of hem/ whom whanne he hadde biclip- 
pid; he seide to hem/ who euere res- 
ceyueth oon of such’ children in my 
name; he resceyueth me/ &who 
euere resceyueth me; he resceyueth 
not me aloone . but him that sente 
me/ Iohn answeride to him & seide/ 
maistir we sy3en sum oon castinge 
out fendis in thi name . which 
sueth not vs; & we han forbodun 
him/ sotheli ihesus seide/ nyle 3e forbe- 

de him/ for no man is that doith vertu 
in my name; & may soone speke 
yuele of me/ he that is not a3ens 
us; is for vs/ sotheli who euere 
schal 3yue drynke to 30U a cuppe 
of coold watir . in my name . for 3e 
ben of crist; treuli I seie to 30U . 
he schal not leese his meede/ and 
who euere schal sclaundre oon of thes 
lytle bileuynge in me; it is good 
more to him that amilne stoon of as- 
sis . were don aboute his necke 
& he were cast into the see/ & if thin 
hond sclaundre thee; kitte it awey/ 
it is betre to thee . feble to entre 
into lyf; than hauynge tweyne hon- 
dis &go into helle . into fier that ne- 
uere schal be quenchid/ wher’ the 
worm of hem dyeth not; & the fier 
is not quenchid/ and if thi foot scl- 
aundre thee; kitte it of/ it is betre 
to thee for to entre crokid into euer- 
lastinge lyf; than hauynge twey feet 
to be sent into helle of fier that ne- 
uer’ schal be quenchid/ wher’ the 
worm of hem dieth not; & the fier 
is not quenchid/ that if thin y3e sclaun- 
dre thee; caste it out/ it is betre 
to thee . forto entre gogil y3ed in- 
to the rewme of god; than hauynge 
tweyne y3en for to be sent into 
helle of fier/ wher’ the worm of 
hem dieth not; & the fier is not 
quenchid f Forsothe eueri man 
schal be saltid or maad sauerv 
with fier; & euery slayn sacrifice 
schal be sauerid with salt/ salt is 
good thing/ that if salt be vnsauery; 
in what thing schulen 3e make it 
sauery/ haue 3e salt in 30U; & haue 
3e pees among 30U //c. x.// 

And ihesus risinge vp fro then- 
nis; cam into the endis of 

Iudee ouer Iordan/ & eftsoones the 
cumpanyes of peple camen to gidre 
to him/ and as he was wont; eftsoo- 
ne he tau3te hem/ & farisees comyn- 
ge ny3; axiden him/ wher it be leef- 
ful to a man; forto leeue or forsa- 
ke his wyf? & thei temptiden hym/ 
and he answeringe; seide to hem/ 
what comaundide moyses to 30 U? wh- 
iche seiden/ moyses suffride to wry- 
te a libel of forsaking; & to forsake/ 
to whiche ihesus answeringe; seide/ for 
the hardnesse of 3 our’ herte; moyses 
wroot to 30 U this comaundement/ for- 
sothe fro the bigynnyng of creature; 
god made hem male & female/ & he 
seide/ for this thing a man schal leeue 
his fadir & modir; & schal cleue to 
his wyf . & thei schulen be tweyne 
in o fleisch/ & so now thei ben not twey- 
ne; but o fleisch/ therfore that thing 
that god ioynede to gidre; no man 
may departe f And eftsoone in 
the hous; hise disciplis axiden hym 
of the same thing/ & he seide to hem / 
who euere leeueth his wyf & weddith 
another; he doith auoutrie on hir/ & 
if the wyf leeueth hir hosebonde & 
be weddid to another man; she doith 
auoutrie f And thei brou 3 ten to him 
lytle children; that he schulde touche 
hem/ sotheli the disciplis thretenyden 
to men bryngynge/ whiche whanne 
ihesus hadde seyn; he bar heuye & sei- 
de to hem/ suffr’ 3e lytle children for 
to come to me; & forbede 3e hem 
not/ for of suche is the kingdom of 
god/ treuli I seye to 3ou; who euere 
schal not resseyue the kingdom . 
as a litil child; he schal not entre 
into it/ and he biclippinge hem . & 
puttinge hondis on hem . blesside hem/ 

& whanne ihesus was gon out in the weie; 

o man rennynge bifbre; knelide bifore 
him; & preiede him & seide/ goode maistir 
what schal I do; that I ressyue euer- 
lastinge lyf? forsothe ihesus seide to hym/ 
what seist thou me good? noon is go- 
od; no but o god aloone/ thou knowist 
the comaundementis/ do thou noon auow- 
trie . sle not . stele not . seye not fals 
witnessing . do no fraude; worschipe 
thi fadir & thi modir/ and he answe- 
ringe seide to him/ maistir I haue kept 
alle thes thingis; fro my 3ongthe/ sothli 
ihesus biheeld him; & louede him/ & he seide 
to him/ o thing failith to thee/ go thou . sill’ 
thou thou what euere thingis thou hast . 

& 3yue to pore men & thou schalt ha- 
ue tresour in heuene/ & come; sue thou 
me/ which maad sorwful in the word . 
wente awey momynge/ for he hadde 
many possesciouns/ and ihesus bihol- 
dinge aboute . seide to hise disciplis/ 
how hard thei that han richessis; sch- 
ulen entre into the kyngdom of god/ 
forsothe the disciplis weren astonyed 
in his wordis/ & ihesus eftsoone answe- 
ringe; seide to hem/ 3e lytle sones how 
hard thing it is; men tristinge in ry- 
chessis for to entre mtre into the king- 
dom of god/ it is li3ter’ or esier’ a 
camel for to passe thorw anedlis 
y3e; than a ryche man for to entr’ into 
the kingdom of god / whiche wondri- 
den more seyinge at hem silf/ & who 
may be maad saaf? & ihesus biholdinge 
hem seide/ anentis men it is impossi- 
ble; but not anentis god/ for alle 
thingis ben possible anentis god f & 
petr’ bigan for to seye to him/ lo we 
han left alle thingis; & han sued thee/ 
ihesus answeringe seide/ treuli I seie 
to 30U . there is no man that leeueth hous . 
or britheren . or sistris . or fadir or mo- 
dir . or sones or feeldis for me . & 

for the gospel; which schal not take 
an hundrid fold so moche . now in this 
tyme/ housis . & britheren & sistris . & 
modris & sones & feldis . with persecu- 
ciouns; & in the world to comynge euere 
lastinge lyf/ forsothe manye schulen 
be/ the firste; the laste/ & the 
laste; the firste f Forsothe thei we- 
ren in the weye sti 3 ynge to ierusalem . 

& ihesus wente bifore hem; & thei won- 
driden & folweyng dredden/ and eft- 
soone ihesu takinge twelue . bigan to 
seie to hem what thingis weren to co- 
me to hym / for lo we sti3en to ierusalem; 
& mannis sone schal be bitrayed to 
the prynces of prestis & to scribis 
&to the eldre men . &thei schulen damp- 
ne hym bi deeth / &thei schulen bitake 
him to hethen men; & thei schulen scorne 
him . &bispete him . &bete him/ and thei 
schulen sle him; & in the thridde day he 
schal ryse a3en f And lames & Ion 
sebedees sones; comen ny3 to hym 
& seyen/ maistir we wolen that what 
euere we axen/ thou do to us/ & he seide 
to hem/ what wolen 3e that I do to 3011/ 

& thei seiden/ 3yue to us . that we sitten 
theton at thi ri3thalf . & thetother at thi 
left in thi glorie/ forsothe ihesus seide 
to hem/ 3e witen not what 3e schulen 
axe/ mown 3e drynke the cuppe 
which I drynke; or be waischun 
with the baptym . in which I am bap 
tisid? & thei seiden to him/ we mown/ 
sotheli ihesus seide to hem/ treuly 3e 
schulen drynke the cuppe that I drin- 
ke; & 3e schulen be waischun with the 
baptym . in which I am baptisid/ but 
for to sitte at my ri3thalf or left- 
halt; it is not myn to 3 yue to 30 U . 
but to whiche it is maad red y/ & 
the ten heeringe; bigunnen to haue 
indignacioun of lames &Iohn/ sothe- 

li ihesus clepide hem & seide to hem/ 3e 
witen that the that semen or ben sevn to 
haue prinshood on folkis; ben lordis 
of hem/ & the princes of hem; han power 
of hem/ forsothe it is not so in 30U / 
but who euere wole be maad more; 
schal be 3our mynistr’/ &who euere 
wole be the first in 3ou; schal be 
seruaunt of alle/ forwhi & mannis 
sone cam not; that it schulde be my- 
nistrid to him/ but that he schulde 
mynistre; & 3yue his lyf redemp- 
cioun or a^enbving for manye/ & 
thei comen to Ierico/ &whanne he 3ede 
forth fro ierico . & hise disciplis . & a 
ful moche cumpany of peple; the sone of 
tymey bartymeus blynd; sat bi sy- 
dis the weye & beggide/ which whan- 
ne he hadde herd that it is ihesus of na- 
sareth; he bigan to crye & seie 
ihesu the sone of dauith; haue mercy 
on me/ and many thretenyden him; 
that he schulde be stille/ & he criede 
myche more/ ihesu the sone of dauith; 
haue mercy on me/ and ihesus ston- 
dinge comaundide *; for to be clepid/ 
and thei clepen the blynd man; & seien 
to hym/ be thou of betr’ herte/ ryse 
vp; he clepith thee/ which castide 
a wey his cloth; & skippide & cam 
to hym/ & ihesus answeringe; seide to 
hym/ what wolt thou that I schal do to thee? 
forsothe the blind man seide to hym/ 
maistir; that I se/ sotheli ihesus seide to 
him/ go thou; thi feith hath maad thee 
saaf/ & anoon he sy3; & suwede him 
in the weye //c. xi.// 

And whanne ihesus cam ny3 to 
ierusalem & to betanye to the 
mount of olyues; he sendith twey 
of hise disciplis . & seith to hem/ go 
3e into the castel; that is a3ens 3011/ 
and anoon 3e entringe thidur; schu- 

len fynde a colt tyed . on which noon 
of men sat 3k/ vnbynde 3e & bryngeth 
him/ and if ony man schal seie ony 
thing to 30U what doen 3e; seie 3e 
that he is nedeful to the lord . & a noon 
he schal leeue him hidur/ & thei go- 
ynge forth . founden a colt boundun 
bifore the 3ate withouten forth in the 
meetyng of twey weyes/ & thei 
vnbounden him/ & summe of men ston- 
dinge ther’ seiden to hem/ what doen 
3e vnbyndinge the colt/ & thei seiden 
to hem; as ihesus comaundide hem/ and 
thei leften it to hem/ & thei brou3ten 
the colt to ihesu/ & thei puttiden on him 
her cloothis; & ihesus sat on him/ forsoth 
manye strewiden her cloothis in the 
w eye/ sotheli othere men kittiden bowis 
or braunchis fro trees; & strewiden 
in the weye/ and thei that wenten bi- 
fore . & that sueden; crieden seiynge/ 
osanna; blessid is he that cometh 
in the name of the lord/ blessid be 
the kyngdom of oure fadir dauith; 
that cometh/ osanna; in hi3este thin- 
gis/ & he entride into ierusalem; into the 
temple/ & whanne alle men weren seyn 
aboute . whanne the our was now 
euenyng; he wente out into betanye 
with twelue/ and another day whanne 
h wente out of getanye; he hungri- 
de/ & whanne he hadde seyn a fige 
tre a fer . hauynge leeuis; he cam 
if happili he schulde fynde ony thing 
ther ynne/ and whanne he cam to it; he 
fond no thing out takun leeuis/ for 
it was not tyme of figis/ & ihesus 
answeringe; seide to it/ now no mo- 
re . withouten ende; ony man ete fr- 
uit of thee/ & hise disciplis herden/ 

&thei comen to Ierusalem/ & whanne he had- 
de entrid into the temple; he bigan 
for to caste out . men sillinge &by 

ynge in the temple . & he turnede vp- 
sodoun the boordis of chaungeris & the chaieris 
of men sillinge culueris/ and he suffri- 
de not that ony man schulde her’ a ves- 
sel thur3 the temple/ & he tau3te hem & 
seide/ wher it is not writun . that my 
hous schal be clepid the hous 
of preier to alle folkis? but 3e han 
maad it a denne of theeuys/ & whanne 
this thing was herd; the princes of pres- 
tis & scribis sou3ten how thei schul- 
den leese him/ for thei dredden hym; for al 
the cumpany of peple . wondride on his 
teching/ & whanne euenyng was maad; 
he wente out of the cite/ & whanne thei 
passiden erly; thei sy3en the fige tree 
maad drie . fro the roods/ &petr’ ha- 
uynge mynde; seide to him/ maistir lo the 
fige tre whom thou cursedist; hath dri- 
ed vp/ & ihesus answeringe; seide to hem/ 
haue 3e the feith of god/ treuli I seie 
to 30U . that who euere seith to this hil . be 
thou takun & send into the see . & doutith 
not in his herte but bileueth . that what 
euere he schal seie schal be don; it schal 
be maad to him/ therfore I seie to 30U . al 
le thingis . what euere thingis 3e prey- 
ynge schulen axe; bileue 3e that 3e schu- 
len take . & thei schulen come to 3011/ & 
whanne 3e schulen stonde for to preye; 
for3yue 3e if 3e han ony thing a3ens othir 
man / that & 3our’ fadir that is in heue- 
nes; for 3 yue to 30U 3our’ synnes/ that 
if 3e for3yuen not; nethir 3our’ fadir 
that is in heuenes . schal for3yue to 
3ou 3our’ synnes f And eftsoone thei 
comen to Ierusalem/ and whanne he walkide 
in the temple; the higeste prestis & scribis 
& eldre men comen ny3 to him & seyen to 
him/in what power doist thou thes thingis; 
or who 3af to thee this power . that thou 
do thes thingis? forsothe ihesus answeringe 
seide to hem/ & I schal axe 30U o word; 

& answere 3e to me . & I schal seie to 
3ou in what power I do thes thingis/ whe- 
thir was the baptym of Iohn of heuene 
or of men? answer’ 3e to me/ & thei tho- 
u3ten with hem silf . seiynge/ if we sey- 
en of heuene; he schal seie to us/ 
whi therfore bileuen 3e not to hym/ if we 
seyen of men; we dreden the peple/ for 
alle men hadden Iohn; for he was ve- 
rili a profete/ & thei answeringe; seien 
to ihesu/ we witen neuere/ and ihesu an- 
sweringe; seith to hem/ nethir I seie to 3ou; 
in what power I do thes thingis/ 

And ihesus bigan //c. xii.// 
to speke to hem in parablis/ 
a man plauntide a vyne 3erd; 

& puttide a boute it an hegge . & dalf 
a lake . & bildide a tour . & hiride it to 
erthetilieris; & wente forth in pilgri- 
mage / and sente to the erthetilieris 
in tyme a seruant; that he schulde res- 
seyue of the erthetilieris . of the fruit 
of the vyne3erd/ whiche token hym 
Scbeeten; &leften him voyde/ and eft- 
soone he sente to hem another seruaunt; 

& thei woundiden him in the heed . & po- 
nyschiden with chidingis or reprouvn- 
gis / & eftsoone he sente another; & 
thei slowen him/ & othere mo/ betinge sum- 
me; but sleynge othere/ therfore 3k he 
hauynge o sone most dereworthe; 
sente also him the laste to hem & seide/ 
for bi hap thei schulen reuerence my 
sone/ forsothe the tenauntis seiden 
to gidre/ this is the eyr/ come 3 sle 
we him; & the heritage schal be ourun/ 

& thei takinge him killeden; & castiden 
out withoute the vyne3erd/ therfore 
what schal the lord of the vyne3erd 
do? he schal come & leese the tenaun- 
tis/ & 3yue the vyne3erd to othere/ wher 
3e han not rad this scriptur’ . the stoon 
whiche the bilderis han dispisid; 

this is maad into the heed of the cor- 
ner/ this thing is maad of the lord; 

& is wondirful bifore our’ y3en/ 
and thei sou 3 ten forto hold hym; 

&thei dredden the cumpany of peple/ 
for thei knewen; that to hem he seide this 
parable/ and thei leften him; & thei 
wenten a way/ & thei senden to him sum- 
me of the farisees & erodians . for 
to take hym in word/ whiche comyn- 
ge seyen to him/ maistir we witen 
that thou art sothfast; & reckist not 
of ony man/ for nethir thou seest into 
face of man; but thou techist the we- 
ye of god in treuthe/ is it leefful that 
tribut be 3 ouun to cesar; or we schu- 
len not 3yue? which witinge her pri- 
uy falsnesse; seide to hem/ what temp- 
ten 3e me? bringe 3e to me a peny 
that I se/ and thei brou 3 ten to him/ & he 
seide to to hem/ whos is this yma- 
ge . & the writing? thei seyen to hym / 
cesaris/ forsothe & ihesus answeringe . 
seide to hem/ therfore 3elde 3e to ce 
sar; tho thingis that ben of cesar/ & to 
god; tho thingis that ben of god/ & thei 
wondriden on him/ And saduceis that 
seyen no resureccioun to be; camen 
to hym & axiden him & seiden/ maistir 
moyses wroot to us/ that if the brothir 
of a man wer’ deed . & lefte a wyf . 

& lefte not sones; his brothir take his 
wyf . & reyse vp seed to his brothir/ 
therfore seuene britheren weren; & the fir- 
ste took a wyf & is deed . & lefte no 
seed/ & the secunde took hir . & he is 
deed; & nether this lefte seed/ & the thrid- 
de also/ & in lyk maner seuene tooken 
hir; & leften not seed/ and the worn- 
man the laste of alle is deed/ therfore 
in the resureccioun . whanne thei schulen 
ryse a 3 en; whos wyf of thes schal 
she be? for seuene hadden hir to 

wyf/ and ihesus answeringe seide to hem/ 
wher 3e erren not therfore; not knowin- 
ge the scripturis nethir the vertu of god? 
for whanne thei schulen rise a3en fro dee- 
de men : nether thei schulen wedde . nether 
schulen be weddid/ but thei schulen be 
as aungels of god in heuenes/ sothli of 
deed men . that thei rysen a3en . han 3e 
not rad in the book of moyses on the 
boisch . how god spac to him & seide? 

I am god of Abraham; & god of Isaac 
&god of Iacob/ he is not god of deed 
men; but of lyuynge men/ therfore 3e erren 
moche/ and oon of the scribis that had- 
de herd hem disputinge to gidre; cam 
ny3/ and he seynge that ihesu hadde 
wel answerid hem; axide hym . 
which was the firste maundement 
of alle/ & ihesus answeride to him; that 
the firste comaundement of alle . is/ 
heer’ thou israel; thi lord god is oo god/ 
&thou schalt loue thi lord god of al 
thin herte . & of al thi soule . & of al 
thi minde . & of al thi vertu or mv^t / this 
is the firste maundement/ forsothe the 
secunde is lyk to this/ thou schalt loue 
thi nei3ebore; as thi silf/ ther is noon 
othir maundement; more than thes/ 
and the scribe seide to him/maistir 
in treuthe thou hast wel seid; for 
o god is; & ther is noon othir out takun 
hym/ and that he be loued of al the her- 
te . & of al the mynde . & of al the vndir- 
stonding . & of al the soule . & of al 
strengthe/ & to loue the newborn 
as him silf; is more than alle brend 
offringis & sacrifices/ ihesus forsothe 
seynge that he hadde answerid wy- 
sely; seide to him/ thou art not fer 
fro the kingdom of god/ and thanne 
no man durste axe him/ & ihesus an- 
sweringe; seide techinge in the temple/ 
how seyen scribis that crist is the so- 

ne of dauith? for dauith him silf sei- 
de in the hooly gost/ the lord seide 
to my lord; sitte on my ri3thalf/ 
til I puttte thin enemyes; the stool 
of thi feet/ therfore dauith him silf seith 
him a lord; &wherof is he his sone? 
and moche cumpany gladly herde 
him/ & he seide to him in his techyng/ 
be 3e war of scribis . that is techeris 
of lawe ; that wolen wandre in stoo- 
lis ethir gay clothis &be salutid 
in cheping & sitte in synagogis in 
the firste chayeris . & wolen haue 
the firste sittyng places in souperis/ 
whiche deuouren the housis of wy- 
dowis; vndir colour of long prei- 
er/ thei schulen take lenger’ dom 
ethir harder’ dampnacioun f And 
ihesus sittinge a3ens the treserie; by- 
heel how the cumpany of peple cas- 
tide money into the treserie/ and 
many riche men castiden many thin- 
gis/ sotheli whanne o pore widowe 
hadde comun; she sente twey mu- 
nytis that is a ferthing/ and he clepin- 
ge to gidre hise disciplis; seide to 
hem/ treuli I seie to 30 U that this pore 
widowe sente more than alle; & 
that senten into the treserie/ for 
alle senten of that thing that was plen- 
teuous to hem; but this of hir mis- 
este . sente alle thingis that she had- 
de al hir lyflode //c. xiii.// 

And whanne he wente out 
of the temple; oon of his 
disciplis seide to hym/ mais- 
tir bihold what maner stoons; & 
what maner bildingis/ and ihesu an- 
sweringe . seide to him/ seest thou alle 
thes grete bildingis? there schal not 
be left a stoon on a stoon; which 
schal not be distroied/ & whanne 
he sat in the mount of olyues a3ens 

the temple; petre & lames & Iohn 
& andrew axiden him by hym silf/ seie 
thou to us; whanne thes thingis schulen 
be maad / & what tokene schal be; 
whanne alle thes thingis schulen bigynne 
for to be endid/ & ihesus answeringe; 
bigan for to seie to hem/ se 3e; that no 
man disseyue 3011 / for manye schu- 
len come in my name . seiynge . that I 
am; & thei schulen disseyue manye/ 
sothli whanne 3e schulen heer’ batels 
& opynyouns of batels; drede 3e not/ 
for it bihoueth these thingis forto be 
don; but not 3 k anoon is the ende/ 
for folc schal ryse on folc . & rew- 
me on rewme . & erthe mouyngis 
& hungk schulen be by places/ thes 
thingis schulen ben ; bigynnynis of sor- 
wis/ but se 3e 30U silf/ for thei 
schulen take 30U in councels; & 3e 
schulen be betun in synagogis/ & 

3e schulen stonde bifore kingis & 
domes men for me; into wittnessing 
to hem/ and into alle folkis it bihoueth 
first the gospel forto be prechid/ & 
whanne thei schulen leden 30U & bitake; 
nyle 3e bifore thenke what 3e schulen 
speke/ but speke 3e that thing that sch- 
al be 3ouun to 30U in that our/ for 3e ben 
not the spekeris; but the hooli gost/ 
for a brothir schal bitake the brothir into 
deeth . & the fadir the sone . & sones sch- 
ulen ryse to gidre a3ens fadris & 
modris &ponysche hem by deeth/ &3e 
schulen be in hate to alle men; for my 
name/ but he that lastith into the en- 
de; this schal be saaf If Forsothe whann- 
3e schulen se the abhomynacioun of 
discumfort stondinge wher’ it owith 
not; vndirstonde he that redith/ thanne 
thei that ben in Iudee; fie into hillis/ 
and he that is a boue the roof; come 
not doun into the hous/ nethir entr’ he; 

that he take ony thing of his hous/ & he 
that schal be in the feeld; turne not 
a 3 en bihynde for to take his cloth/ so- 
theli wo to hem that ben with childe & 
norischen in tho dayes/ therfore preie 
3e that thei be not don in wyntir/ forso- 
the thilke dayes of tribulacioun schulen 
be suche; whiche maner weren not 
fro the bigynnyng of creature . which 
god made til now . nethir schulen be/ & 
no but the Lord hadde breggid the day 
es; al mankynde hadde not be saaf/ 
but for the chosene whiche he chees; 
the Lord hath maad schort the dayes/ 
And thanne if ony man schal seie to 30U . 
lo her’ is crist . lo there; bileue 3e not/ 
for false Cristis & false profetis schulen 
ryse; & schulen 3yue tokenes & won- 
dris . to disseyue if it may be don 
3he the chosene/ therfore se 3e . lo I haue 
bifore seid to 30U alle thingis/ but in 
tho dayes aftir that tribulacioun . the 
sonne schal be maad derk; & the moo- 
ne schal not 3yue hir schynyng/ & 
sterris of heuene schulen falle doun; 
&vertues that ben in heuenes sch- 
ulen be mooued/ & thanne thei schulen 
se mannis sone comynge in cloudis of 
heuene; with greet vertu &glorie/ 

& thanne he schal sende hise aungels; 

& schal gadre his chosene fro fou- 
re coostis/ fro the hi3este thing of er- 
the; til to the hi3este thing of heuene/ 
forsothe of the fige tre; lerne 3e the 
parable/ whanne now his braunche 
is tendre &leeuys ben sprungun out; 

3e knowen that somer is in the nexte/ 
so & whanne 3e schulen seen thes thingis 
be maad; wite 3e that it is in the nexte 
in the doris/ treuli I seie to 30U that 
this generacioun schal not passe awei; 
til alle thes thingis be don/ heuene & 
erthe schulen passe; but my wordis 

schulen not passe/ treuli of that day 
or our . no man woot nethir aungels in 
heuene . nethir the sone; no bu t t he so 
ne no but the fadir/ se 3e . wake 3e . 

& preie 3 e/ for 3e witen not; whanne ty- 
me is/ for as a man which goith fer 
in pilgrimage . lefte his his hous; & 3af 
to hise seruauntis power of euery we- 
rk/ &comaundide to the porter; that he 
wake/ therfore wake 3 e/ for for 3e witen 
not whanne the lord of the hous cometh . 
in the euentyd or in mydny3t . or cockis 
crowyng . or morewyng/ lest whanne 
he schal come sudenli; he fynde 30U 
slepinge/ forsothe that that I seye to 3ou; 

I seye to alle wake 3e llz. xiiii.// 

Forsothe pask & the feeste of 
therf looues that is withouten 
sourdou^ : was aftir twey 
dayes/ and the hi3este prestis & scribis 
sou3ten; how thei schulden holde him with 
gile & sle/ sotheli thei seiden/ not in 
the feeste day/ lest per auentur’ noyse 
were maad in the peple/ & whanne he 
was at betanye in the hous of sy 
mound leprous . & restide; awomman 
cam hauynge a box of alabastr’ of 
precious oynement spikenard/ & 
whanne the box of alabastre was bro 
kun . she heelde out on his heed/ forso- 
the ther weren summe beringe vnworthili 
or heuvli ; withinne hem silf & seiyn- 
ge/ wherto is this loss of oynement 
maad? for this oynement my3te ha- 
ue be sold for more than thre hundrid pens; 
& be 3ouun to pore men/ & thei groy- 
neden or gnastiden a3ens hir/ sothli 
ihesus seide/ sufre 3e hir / what be 
3e heuy to hir/ she hath wrou3t 
good werk in me/ for euermore 3e 
schulen haue pore men with 30U / & 
whanne 3e wolen . 3e moun do wel 
to hem/ forsothe 3e schulen not euer 

more haue me; she dide that that 
she hadde/she bifore cam forto a- 
noynte my body into biriyng/ treu- 
li I seie to 30U . wher’ euere this gos- 
pel schal be prechid in al the world; & 
that that this womman hath don schal 
be told mto mynde of hir f And Iudas 
scarioth oon of the te twelue; wen- 
te to the hi3este prestis . that he schul- 
de bitraye him to hem/ whiche heeringe 
ioyede; & bihi3ten hem to 3yue hym mo- 
ney/ & he sou3te how he schulde by- 
traye hym couenably/ and the firste 
day of therf looues . whanne thei offri- 
den pask; the disciplis seyen to him/ 
whidur wolt thou we gon & make 
redy to thee; that thou ete pask? & he 
sendid tweyne of hise disciplis; & 
seith to hem/ go 3e into the citee; & aman 
beringe a galoun of watir . schal mee- 
te 30U . suwe 3 e him/ & whidur euere he 
entrith; seie 3e to the lord of the hous . 
that the maistir seith/ wher’ is my ful- 
filling or etvng place ; wher’ I schal 
ete pask with my disciplis/ &he schal 
schewe to 30U a greet soupyng pla- 
ce strewid; & there make 3e redy 
to us/ & hise disciplis wenten forth; 

& camen into the citee . & founden as he 
hadde seid to hem . & thei maden redy the 
pask/ sotheli whanne euentyd was maad; 
he cam with twelue/ & whanne thei 
saten at the mete & eeten; ihesu seide/ 
treuli I seie to 3 ou; that oon of 30U that 
etith with me schal bitraye me/ and 
thei bigunnen forto be sori & to seie 
to him . ech bi hym silf/ whether I? which 
seide to hem/ oon of twelue; that put 
tith the hond with me in the plater/ 

& sotheli mannis sone goth; as it is 
writun of hym/ but wo to that man; 
by whom mannis sone schal be by- 
trayed / it were good to him if thilke 

man hadde not be born/ & while thei 
eeten; ihesus took breed . &blesside & 
brak . & 3af to hem & seyde/ take 3 e/ 
this is my body/ & whanne the cuppe 
was takun; he dide graces & 3af 
to hem/ & alle drunken therof/ and he 
seide to hem/ this is my blood of 
the newe testament; which schal 
be sched out for manye/ treuly 
I seye to 30U . for now I schal not 
drynke of this fruyt of vyne; 
til into that day whanne I schal dryn- 
ke it newe in the rewme of god / 

& whanne the ympne or herivng was 
seid; thei wenten out into the hil of 
olyues/ & ihesus seide to hem/ alle 3e schu- 
len be sclaundrid in me in this ny3t; 
for it is writun/ I schal smyte the 
schepharde; & the scheep of the floe 
schulen be disparplid/ but aftir 
that I schal ryse a3en; I schal go bifo- 
re 30U into galile/ forsothe petr’ sei 
de to him/ thou3 alle schulen be sclaun- 
drid; but not 1/ & ihesus seide to him/ 
treuli I seie to thee . that to day bifore 
that the koc in this ny3t twyes 3yue 
vois/ thries thou schalt denye me/ 
and he spak more/ thou3 it bihoue 
me to dye to gidre with thee; I sch- 
al not denye thee/ sotheli in lik ma- 
ner; & alle seiden / & thei comen into 
a place; to whom the name is geth 
semany/ & he seide to hise disciplis/ 
sitte 3e her’/ the while I preye/ & 
he took petre & lames & Iohn with 
him; & bigan for to drede & to be a 
noyed/ & he seide to hem my soule 
is sorewfiil til to the deeth; sustey- 
ne 3e or abide ^e her’; & wake 3e with 
me/ & whanne he hadde gon forth a 
litil; he felde doun on the erthe & prei- 
ede/ that if it my3te be . the hour schul- 
de passe fro him/ & he seide/ abba 

fadir . alle thingis ben possible to 
thee; ber’ ouer fro me this cuppe/ 
but not that * I wole; but that that 
thou wolt be don/ and he cam; 

&fond hem slepinge/ &he seide 
to petre/ symount slepist thou? 
my3test thou not wake with me 
oon our? wake 3e & preie 3e; that 
3e entre not into temptacioun/ for- 
sothe the spirit is redy; but the 
fleisch is syk/ and eftsoone he 
goynge . preiede . seiynge the sa- 
me word/ and he turned a3en 
eftsoone; fond hem slepinge/ for 
her y3en weren greued; & thei know- 
wen not what thei schulden an- 
swere to him/ and he cam the thrid- 
de tyme; & seide to hem/ slepe 
3e now & reste 3 e/ it suffisith/ the 
our is comun; lo mannis sone sch- 
al be bitrayed into the hondis of 
synfiil men/ ryse 3e; go we/ lo 
he that schal bitraye me; is ny3/ 
f And 3it the while he spac; Iu- 
das scariot oon of the twelue cam/ 
&with hym moche cumpany with 
swerdis & staues; sent fro the 
hi3este prestis & scribis . & fro 
the eldre men/ forsothe his traitour 
hadde 30mm to him a tokene; sei- 
ynge/ whom euer’ I schal kisse; 
he it is/ holde 3e hym; & lede 3e 
warli / & whanne he cam; anoon 
he comynge to him seide/ maistir/ 
and he kisside hym/ & thei leiden hon- 
dis on him; & heelden him/ sotheli oon 
of men stondinge aboute . drow3 
out a swerd . & smoot the seruaunt 
of the hi3este preest . & kittede of 
his eere/ & ihesus answeringe; seide 
to hem/ as to a theef 3e han gon 
out with swerdis & staues; for 
to take me/ day bi day I was 

at 30U & tau3te in the temple; & 3e 
heelden not me/ but that the scriptu- 
ris be fulfillid/ thanne alle hise dis- 
ciplis forsakinge him; fledden/ sothe- 
li sum 3ong man clothid with lynnen 
cloth on the bare; suwede hym . & 
thei heelden him/ and whanne the lynnen 
cloth was forsakun; he flei3 nakid 
awey fro hem / and thei ledden ihesu 
to the hi3este preest/ & alle the pres- 
tis & scribis & eldre men; camen 
to gidre/ forsothe petre suede him 
after til to with ynne; into the halle 
of the hi3este preest/ and he sat 
with the mynisters; &warmyde 
hym at the fier/ forsoth the hi3este 
prestis & al the counceil . sou3ten 
witnessing a3ens ihesu; that thei schul- 
den 3yue him to the deeth . nethir thei 
founden/ for manye seiden fals wit- 
nessing a3ens hym; & the witnessingis 
weren not couenable/ & summe ry- 
singe . baren fals witnessing a3ens 
hym & seiden . for we han herd hym 
seiynge/ 1 schal vndo this temple 
maad with hondis . & aftir the thrid- 
de day I schal bilde another . not maad 
with hondis/ & the witnessing of hem 
was not couenable/ & the hi3este 
preest risynge vp into the middel . 
axide ihesu & seide/ answerist thou not 
ony thing to tho thingis; that ben put 
a3ens thee of these? sotheli he was 
stille; & answeride no thing/ eftsoo- 
ne the hi3este preest . axide hym; & 
seide to him/ art thou crist the sone of 
blessid god? sotheli ihesu seide to him/ 

I am/ and 3 e schulen se mannis so 
ne sittinge on the ri 3 thalf of the ver- 
tu of god; & comynge in cloudis 
of heuene/ forsothe the hi 3 este pr- 
eest to rent his clothis & seide/ 
what 3 it desiren we witnessingis? 

3e han herd blasfemye/ what se- 
meth to 3ou? whiche also condemp- 
neden him; for to be gilty of deeth/ 

& summe bigunnen for to bi spete 
him & to hyde his face . & smite him 
with boffatis; & seie to him/ profecie 
thou/ and the mynisters beeten him with 
strokis or buffatis/ & whanne pe 
tre was in the halle bynethe; oon 
of the handmaydens of the hi3este 
preest cam/ and whanne she had 
de seyn petre warmynge him; she 
biholdinge him seide/ & thou wer’ with 
ihesu of nazareth/ and he denyede 
seiynge/ nethir I woot . nethir I kno- 
we/ what thou seist/ & he wente 
withoutforth bifore the halle; & anoon 
the cok crew/ eftsoone forsothe whanne 
anothir handmayde hadde seyn him; 
she bigan for to seye to men ston- 
dinge aboute . that this is of hem/ & 
he eftsoone denyede/ & aftir ali- 
til eftsoone thei that stooden ny 3 ; sei- 
den to petr’/ verily thou art of hem/ 
for whi & thou art of galile/ sotheli 
he bigan to curse & swere . for I 
knowe not this man whom 3e seyen/ 
and anoon eftsoones the cok crew/ 

& petre bithou3te on the word that 
ihesus hadde seid to him . bifore the cok 
crowe tweyes; thries thou schalt de 
nye me/ & he bigan for to wepe/ 

And anoon in //c. xv.// 
the morwetyde the hi3este 
prestis makinge counceil with 
the eldre men & scrybis & al the coun- 
ceil; bounden ihesu &ledden &bitoo- 
ken to pilat/ & pilat axide hym/ 
art thou king of iewis? and ihesu 
answeringe; seide to him/ thou seist/ 

& the hi3este prestis accusiden hym 
in many thingis/ pilat forsothe eft- 
soone axide him & seide/ answerist 

thou not ony thing? seest thou in 
how many thingis . thei accusen the? 
forsothe ihesus more answeride no 
thing; so that pilat wundride/ forsothe 
bi the feeste day he was wont to 
leeue to hem * of men boundun; whom 
euer’ thei axiden/ forsothe oon was 
that was seid barabas . that was 
boundun with men of dissencioun; that 
hadde don manslau3tre in seducioun . 
that is debate in citee/ and whanne the 
cumpany hadde sti3ed; he bigan for 
to preie . as he euermore dide to hem / 
sotheli pilat answeride to hem & sei- 
de/ wolen 3e I leeue to 30U the king 
of iewis? for he wiste . that the hi3este 
prestis hadden takun him by enye/ for- 
sothe the bischopis stireden the cumpa- 
ny of peple; that more he schulde 
leeue to hem barabas/ forsothe eftsoo- 
ne pilat answeringe; seide to hem/ 
what therfore wolen 3e . I schal do to 
the king of iewis/ and thei eftsoone 
crieden/ crucifie him . or put him on 
the cross/ forsothe pilat seide to hem/ 
sotheli what of yuel hath he don? 
and thei cryeden more/ crucifie hym/ 
sotheli pilat willinge for to do ynow; 
to the peple; lefte to hem barabas/ 

& bitook to hem ihesu betun with scor- 
gis; that he schulde be crucified/ for- 
sothe kny3tis ledden him with inne; & 
to the porche of the moothalle; and 
thei clepiden to gidre al the cumpany 
of kny3tis; & clothiden him purpur/ 

& thei foldinge a crowne of thornes . 
puttiden on hym/ and thei bigunnen 
for to greete him; & seiden/ heil thou 
kyng of iewis/ & thei han smyte 
his heed with a reede; & bispatten 
him/ and thei knelinge; worschipeden 
him/ & aftir that thei hadden scorned him; 
thei vnclothiden him fro purpur . & clo- 

thiden him with hise clothis/ & ledden 
out hym; to schuldcn crucifie 
hym/ and thei compelliden a man that 
passide the weye . that cam fro the 
toun symound of syrenen the fadir 
of alisaundre & of rufe to her’ his 
cross/ and thei leden hym into a place 
golgatha . that is to seie the place of cal- 
uerie/ & thei 3 auen to him to drynke wyn 
meddlid with myrr’; & he took not/ & 
th thei crucifieden him/ and departiden 
his clothis & kesten lott on tho who 
schulde take what/ and it was the 
thridde our . & thei crucifieden him/ & the 
tytle of his caase was writun; kyng 
of iewis/ & thei crucifien with hym . 
twey theues; oon at the ri3thalf . & 
oon at his lefthalf/ and the scriptur’ 
was fulfillid that seith/ & he is ordey 
ned with wickid men/ and as thei 
passiden forth . thei blasfemyden hym; 
mouynge her heedis . & seyinge/ vathe 
thou that distriest the temple of god; 

& in thre dayes bildist it a 3 en/ come a 
down fro the cross . & make thi self 
saaf/ also the hi3este prestis . stony- 
den him ech to othir with the scribis 
& seiden/ he made othere men saaf . he 
may not saue him self/ crist king of 
ysrael come doun now fro the cross 
that we seen . &bileue/ and thei that 
weren crucified with him; dispiseden 
him/ & whanne the sixte our was come; 
derknessis weren maad on al the er- 
the . til into the nynthe our/ and in 
the nynthe our ihesus criede with a 
greet voys . & seide heloy . heloy . 
lamasabany . that is to seye . my god . 
my god . whi hast thou forsakun me? 
and summe of men that stooden abou 
te . herden & seiden/ lo he clepith he- 
lye/ & oon ran & fillide a spounge 
with the vynegre & puttide it a 

boute to a reede . & 3af to him drynke 
& seide/ suffre 3e se we if helye 
come for to do hym doun/ and ihesus 
3af out a greet cry . & diede/ & 
the veil of the temple was rent 
a two . fro the hi3este to bynethe/ 
but the centurien that stood forn 
a3ens si3 . that he so cryinge hadde 
died . & seide/ verili this man was 
godis sone/ and there weren also 
wymmen . biholdinge fro a fer; among 
whiche was mari maudeleyn . & 
marie the modir of lames the les- 
se &of Iosep . &of salome/ & whanne 
ihesus was in Galile; the.s folewiden 
him . & ministreden to hym/ & many 
othere wymmen that camen vp to 
gidre with hym to Ierusalem/ and whan 
euentyd was come . for it was the 
euentyd which is bifore the sabat; 
Ioseph of armath the noble decu- 
rioun cam/ and he abood the rew- 
me of god/ & booldly he entride 
to pilat; & axide the body of ihesu/ 
but pilat wondride . if he wer’ 
now deed/ and whanne the centurion 
was clepid; he axide hym if he we- 
re deed/ and whanne he knew of 
the centurion; he grauntide the 
body of ihesu to Ioseph/ & Ioseph 
bou3te lynnen cloth . & took hym 
doun; &wlappide in the lynnen cloth/ 
&leide him in a sepulcr’ that was 
hewun of a stoon/ & walewide a 
stoon to the dore of the sepulcre/ 
and mari mawdeleyn & marie 
of Ioseph; biheelden wher’e he 
was leyd //c. xvi.// 

And whanne the sabat was 
passid; marie mawdeleyn . 

& marie of lames & salome bou3~ 
ten swete smellinge oynementis 
to come & to anoynte ihesu/ & fill 

eerly in oon of the woke dayes; thei 
camen to the sepulcr’ . whanne the sun- 
ne was risun/ & thei seiden to gidre/ 
who schal moue awey to us the 
ston; fro the dore of the sepulcre? 

&thei biheelden & syen the stoon wale- 
wid awey/ for it was fill greet/ & 
thei 3eden into the sepulcre & sy3en 
a3onglyng . hilid with a whit stole . 
sittinge at the ri3thalf . & thei weren 
a feerd/ which seith to hem/ nyle 
3e drede/ 3e seken ihesu of nasareth 
crucified; he is risun . he is not her’/ 
lo the place wher’ thei leiden hym/ 
but go 3e . & seie 3e to hise disciplis 
& to petr’; that he schal go bifore 30U 
into galile/ there 3e schulen se him; 
as he seide to 3011/ and thei 3eden 
out; & fledden fro the sepulcr’/ for 
drede & quakyng; hadde asaylid 
hem/ & to no man thei seiden ony thing/ 
for thei dredden/ & ihesus roos erly 
the firste day of the woke . & appe 
ride first to mari mawdeleyn fro 
whom he hadde cast out seuene de- 
uelis/ and she 3ede & tolde to hem 
that hadden ben with him whiche weren 
weylinge &wepinge/ and thei heerin- 
ge that he lyuede; &was seyn of hir 
bileueden not/ but aftir thes thingis 
whanne tweyne of hem wandriden; 
he was schewid in anothir liknesse 
to hem goynge into atoun/ & thei 
3eden & teelden to the othere . & nethir 
thei bileueden to hem/ but at the las- 
te whanne the enleuene disciplis sa- 
ten at mete; ihesus apperide to 
hem/ & reprouede the vnbileue 
of hem; & the hardnesse of herte/ 
for thei bileueden not to hem; that 
hadden seyn that he was risun fro 
deeth/ &he seide to hem/ go 3e into 
al the world; & preche the gospel 

to ech creature . who that bileueth . & 
is baptisid; schal be saaf/ but he that 
bileueth not schal be dampned/ and 
these tokenes schulen suwe hem 
that bileuen in my name; thei sch 
ulen caste out fendis/ thei schulen 
speke with newe tungis/ thei schulen 
do awey serpentis/ & if thei dryn 
ken ony venym; it schal not noye 
hem/ thei schulen sette her hondis 
on syke men; & thei schulen wexe ho- 
ole/ & the lord ihesu . aftir he hadde 
spokun to hem; was takun up into he- 
uene/ and he sittith on the rigthalf 
of god/ & thei 3eden forth & prechiden 
euerywhere; for the lord wrou3te 
with hem & confermide the word with 
signes folewynge/ //Here endith 
the gospel of mark; & bigynneth 
the prolog of the gospel of luk// 

Luk was aman of syrie bi na- 
cioun . &of antioche; &was ale- 
che in craft . & adisciple of apostlis/ 
aftirward he suede poul til to his 
endyng; & seruide god . & was with 
oute greet synne/ for nethir he hadde 
a wyf in ony tyme . nethir children; 
and he diede in bithynye at lxxiiii 
3 eer . &was fill of the hooly gost/ & 
whanne gospels weren writun bi ma- 
theu in Iudee . & bi mark in ytalie;- 
luk bi stiring of the hooly goost . wr- 
oot this gospel . in the cuntrees of a- 
caye/ the mooste nede of his traueil 
was this/ that the manhed of crist sch- 
ulde be opyn to feithful greekis; by 
alle profetis that god schulde come in 
fleisch/ that is to schewe by alle profe- 
tis; that crist schulde be god & man to 
gidre/ lest cristen greekis token hee- 
de to the fablis of iewis; & weren hol- 
dun in desyr aloone of moyses lawe/ 
&luk trauelide lest ethir thei weren 

disseyued bi fablis of eretikis . & 
fonned scelthis; & felden a wey fro 
treuthe/ this luk bigynneth at the con- 
cepcioun & natiuite of Iohn baptist; 
&discryueth the natiuite &baptym 
&preching of crist; & his deeth & risyng 
a 3 en & assencioun/ //Ierom in his pro- 
loge on luk; seith pleynli this senten- 
ce/ & now bigynneth the gospel c. p.// 

In the dayes of e- 
roude kyng of Iu- 
dee ther was a preest . 
sacarie bi name . 
of the sort of abia / 

& his wyf was of the 
dou3tris of aaron; & hir name was 
Elisabeth/ and bothe weren iust bifo- 
re god; goynge in alle the maunde- 
mentis & iustifiyngis of the lord . with- 
oute pleynt/ and thei hadden no 
child . for elizabeth was bareyne . 

& bothe weren of greet age in her dai- 
es/ & it bifel that whanne sacarie 
schulde do the office of preesthod in 
the ordre of his cours to fore god 
aftir the custom of the presthod . he wen- 
te forth bi lot & entride into the tem- 
ple to encensen/ & al the multitude of the 
peple was withouteforth . &prei- 
de in the our of encensyng/ and an 
aungel of the lord . apperide to hym; & 
stood on the ri3thalf of the auter of 
incense/ & sacarie seynge was a- 
frayed . & drede fel vpon hym/ & the 
aungel seide to hym/ sacarie drede thou 
not; for thi preier is herd/ & eliza 
beth thi wyf schal bere to thee a 
sone; & his name schal be clepid 
Iohn/ and ioye & gladyng schal be 
to thee; & manye schulen haue ioye 
in his natiuite/ for he schal be gr- 
eet bifore the lord; & he schal not 
drynke wyn ne sydir . & he schal 

be fulfillid with the hooly gost . 3it 
of his modir wombe/ & he schal con- 
uerte many of the children of y- 
srael; to her lord god/ & he schal go 
bifore him in the spirit & the vertu of 
hely; &he schal turne the herds 
of the fadris into the sones . & men 
out of bileue . to the prudence of 
iust men to make redi a parfyt 
peple to the lord/ and dacarie sei- 
de to the aungel/ wherof schal I wi- 
te this/ for I am old; & my wyf hath 
go fer in hir dayes/ and the aungel 
answeride & seide to him/ for I am 
gabriel . that stonde ny 3 bifore 
god; & I am sent to thee . to speke 
&to euaungelise to thee . these thin- 
gis/ and lo thou schalt be doumbe & 
thou schalt not mowe speke til in 
to the day in which these thingis sch- 
ulen be don/ for thou hast not bile- 
ued to my wordis . whiche schulen 
be fulfillid in her tyme/ and the 
peple was abidinge zacarie; & thei 
wondriden that he tariede in the temple/ 
and he 3ede out & my3te not speke 
to hem; & thei knewen that he hadde 
seyn a visioun in the temple/ & he 
bekenyde to hem & he dwellide stil- 
le doumb f And it was don . whanne 
the dayes of his office weren fulfil- 
lid; he wente into his hous/ and 
aftir thes dayes Elizabeth his 
wyf conceyuede; & hidde hir fyue 
monethis & seide/ for so the lord dide 
to me; in the dayes in whiche he 
biheeld to take awey my reprof 
a mong men f but in the sixte monethe 
the aungel gabriel was sent fro god; 
into a cite of galile . whos name 
was nazareth/ to a mayden wed- 
did to a man; whos name was Io- 
seph . of the hous of dauith/ & the na- 

me of the mayden was marie/ & 
the aungel entride to hir; & seide/ 
heil fill of grace the lord be with thee . 
blessid be thou among wymmen/ and 
whane she hadde herd she was 
troublid in his word . & thou3te what 
maner salutacioun this was/ & the 
aungel seide to hir/ ne drede not thou 
marie/ for thou hast foundun grace a 
nentis god/ lo thou schalt conceyue 
in wombe . & schalt her’ a sone; & 
thou schalt clepe his name ihesus/ this 
schal be greet; & he schal be clepid 
the sone of the hi3este/ and the lord 
god schal 3yue to him . the seete of da 
uith his fadir; & he schal regne in 
the hous of Iacob withouten ende/ 
and of his rewme; schal be noon 
ende/ & marie seide to the aungel/ on 
what maner schal this thing be don? 
for I knowe not man? & the aun- 
gel answeride & seide to hir/ the hoo- 
ly gost schal come fro aboue into 
thee; & the vertu of the hi3este schal 
ouer schadowe thee/ & therfore that hooly thing 
that schal be born of thee; schal be 
clepid the sone of god/ & lo Eliza- 
beth thi cosyn; & she also hath con- 
ceyued a sone in hir eelde/ & this 
monethe is the sixte to hir that is 
clepid bareyn; for euery word sch- 
al not be impossible anentis god / 
and marie seide/ lo the handmay- 
den of the lord; be it don to me aftir 
thi word/ and the aungel departide 
fro hir f And marie roos up in 
tho dayes &wente with haste into 
the mountaynes into a citee of Iu 
dee/ & she entride into the hous 
of zacarie; & grette Elizabeth/ 

& it was don as Elizabeth her- 
de the salutacioun of marie; the 
3 ong child in hir wombe gladide/ 

and Elizabeth was fulfillid with 
the hooli gost; & criede with a greet 
vois & seyde/ blessid be thou am- 
ong wymmen; & blessid be the fr- 
uit of thi wombe/ & wherof is this 
thing to me; that the modir of my 
lord come to me? for lo as the vois 
of thi salutacioun was maad in myn 
eeris; the 3onge child gladide in 
ioye in my wombe/ & blessid be 
thou that hast bileued/ for thilke thin- 
gis that ben seid of the lord to thee 
schulen be parfytli don/ & marie 
seide/ my soule magnifieth the lord/ 

& my spiryt hath gladid; in god 
myn heelthe/ for he hath biholdun the 
mekenesse of his handmayden/ 
for lo of this; alle generaciuons schu- 
len seie that I am blessid/ for he 
that is my3ti hath don to me gre- 
te thingis; & his name is hooly/ & 
his mercy is fro kynrede into 
kynredis; to men that dreden hym/ 
he made my3t in his arm; he sca- 
teride proude men with the thou3t 
of his herte/ he sette doun my3ti 
men fro seete; & enhauncide meke 
men/ he hath fulfillid hungri men with 
goodis; & he hath left ryche men 
voyde/ he hauynge mynde of his mer- 
cy; took ysrael his child/ as he hath 
spokun to our’ fadris; to abraham 
&to his seed into worldis/ and ma- 
rie dwellide with hir as it were 
thre monethis/ & turnede a 3 en into 
hir hous/ but the tyme of beringe 
child was fulfillid to elyzabeth; 

& she bar a sone/ & the nei3eboris & 
cosyns of hir herden . that the lord had- 
de magnified his merci with hir; 

& thei thankiden him/ and it was don 
in the ei3teth day thei camen to cir- 
cumside the child; & thei clepiden hym 

zacarie bi the name of his fadir/ 
and his modir answeride & seide/ 
nay; but he schal be clepid Iohn/ 

& thei seiden to hir . for no man is in 
thi kynrede . that is clepid this name/ 

& thez bekeneden to his fadir; what 
he wolde that he wer’ clepid/ & he ax- 
ynge a poyntel; wroot seiynge/ 

Iohn is his name/ & alle men won- 
driden/ & anoon his mouth was o- 
penyd/ and his tunge; & he spak . 
&blesside god / & drede was maad 
on alle her nei3eboris; & alle thes 
wordis weren pupplischid on alle 
the mounteyns of Iudee/ & alle men 
that herden puttiden in her herte; 

& seiden what maner child schal this 
be? for the hond of the lord was 
with hym/ and zacarie his fadir 
was fulfillid with the hooly gost; 
&profeciede & seide/ blessid be the 
lord god of ysrael; for he hath visi- 
ted & maad redempcioun of his peple/ 
and he hath rerid to us an horn of 
heelthe; & in the hous of dauith his ch- 
ild/ as he spak by the mouth of his 
hooli profetis; that weren fro the 
world/ heelthe fro our’ enemyes; 

& fro the hond of alle men that hati- 
den us/ to do mercy with our’ fadris; 
&to haue mynde of his hooly testa- 
ment/ the greet ooth that he swoor to 
abraham our’ fadir; to 3yue himsilf 
to us/ that we withoute drede delyuer- 
ed frothe hond of oure enemyes; 
serue to him/ In hoolynesse & ry3twis 
nesse bifore hym; in alle oure da- 
yes/ and thou child schalt be clepid 
the profete of the hi3este; for thou sch- 
alt go bifore the face of the lord to 
make redy his weyes/ to 3yue sci 
ence of heelthe to his peple; into 
remmyssioun of her synnes 






Wydiffite Ma 



England, 1400-1450. BRIDWELL LIBRARY 



Octavo 



by the inwardnesse of the merci of 
oure god; in the which he spryngyn- 
ge vp fro an hi 3 . hath visyted us/ 
to 3yue li3t to hem that sitten in derc- 
nessis; & in schadowe of deeth / to 
dresse our’ feet; into the weye 
of pees/ & the child wexide; and 
was coumfortid in spirit/ &was 
in desert placis . til to the day of 
his schewing to ysrael //c. ii.// 

And it was don in tho day- 
es a maundement wente 
out fro the emperour; that 
al the world schulde be discryued/ 
this firste discryuyng was maad 
of Ciryn Iustice of Sirye/ & alle 
men wenten to make professioun; 
ech into his owne citee/ & Ioseph 
wente vp fro galile fro the cite 
nazareth . into Iudee into a ci- 
te of dauith that is clepid bethle- 
em . for that he was of the hous & 
of the meyne of dauith; that he sch- 
ulde knowleche with marie his 
wyf that * weddid to hym &was gre- 
et with childe/ & it was don while 
thei weren ther’; the dayes weren 
fulfillid that she schulde here child/ 
and she baar hir firste born sone/ 
&wlappide him in clothis; &leyde 
hym in a cracche . for ther was no pla- 
ce to hym in no chaumbir f And sch- 
eepherdis weren in the same cun- 
tre . wakynge & kepynge the wacchis 
of the ny3t on her floe/ &lo the aun- 
gel of the lord stood bisydis hem; 
&the clerenesse of god schynede 
aboute hem . & thei dredden with 
greet drede/ & the aungel seide to 
hem/ nyle 3e drede/ for lo I preche 
to 30 U . a greet ioye . that schal be 
to al peple/ for a sauyour is 
born to day to 3ou; that is crist 

the lord in the citee of dauith/ and 
this is a tokene to 3011/ 3e schu- 
len fynde a3oung child wlappid in 
clothis; & leyd in a cracche/ & suden- 
ly ther was maad with the aungel a 
multitude of heuenly kny3thod; he- 
riynge god & seyinge/ glorie be in 
the hi3este thingis to god; & in erthe 
pees be to men of good will e/ &it 
was don . as the aungelis passiden 
awey fro hem in to heuene; the sche- 
pardis spaken to gidre & seiden/ 
go we ouer to bethlem; & se we 
this word that is maad . which the lord 
hath maad & schewid to us/ & thei 
hy3ynge camen; & founden marie 
& Ioseph . & the 3ong child leid in a 
cracche/ & thei seynge knewen of 
the word that was seid to hem of this 
child/ and alle men that herden won- 
driden; & of thes thingis that weren 
seid to hem of the schepardis/ but 
marie kepte alle thes wordis; 
berynge to gidre in hir herte/ 

& the schepardis turneden a 3 en 
glorifiynge & heriynge god in 
alle thingis that thei hadden herd & 
seyn; as it was seid to hem f & 
aftir that the ei 3 te dayes weren en- 
did; his name was clepid ihesus/ 
which was clepid of the aungel; 
bifore that he was conseyued in wom- 
be f And aftir that the dayes of the 
purgacioun of marie weren 
fulfillid aftir moyses lawe; thei 
tooken him into ierusalem to offre him 
to the lord . as it is writun in the 
lawe of the lord/ for euery male 
kynde openynge the wombe; sch- 
al be clepid hooly to the lord/ & 
that thei schulen 3 yue an offryng . 
aftir that it is seid in the lawe of the 

lord . a peyre of turturis . or twey 
culuere briddis/ and lo aman was 
in ierusalem . whos name was syme- 
on/ Sethis man was iust &vertu- 
ous . & abood the coumfort of ysrael/ 
& the hooly gost was in hym/ & he 
hadde takun an answer of the hoo- 
ly gost . that he schulde not se deeth; 
but he sai3 fiirst the crist of the 
lord/ & he cam in spirit into the tem- 
ple/ and whanne his fadir & modir 
ledden the child ihesu to do aftir the 
custom of the lawe for hym; he took 
ihesu into his armes . & he blesside 
god & seide/ lord now thou leeuest 
thi seruaunt; aftir thi word in pees/ 
for my y3en han seyn thin heelthe/ 
which thou hast maad redy . by 
fore the face of alle peplis/ li3t 
to the schewyng of hethen men; & 
glorie of thi peple ysrael/ & his fa- 
dir & his modir weren wondrin- 
ge . on the thingis that weren seid of 
him/ & symeon blesside hem/ & seide 
to marie his modir/ lo this is sett 
into the falling doun &into the ry- 
syng a3en of many men in ysrael; 

& into a tokene to whom it schal 
be a3enseid/ & swerd schal passe 
thur 3 thin owne soule; that the thou3- 
tis be schewid of many hertis/ & 
anna was a profetesse the dou 3 tir of 
fanuel of the lynage of aser/ and 
she hadde gon forth in many dayes; 

& hadde lyued with hir hosebonde . 
seuen 3eer for hir maydenhod/ & 
this was a widowe; to four’ score 
3 eer & four’/ & sche departide not 
fro the temple; but seruede to god 
ny3t & day . in fastingis & preie- 
ris/ & this cam vpon hem in thilke 
our/ & knowlechide to the lord & 
spak of him to alle that abiden the re- 

dempcioun of ysrael/ & as thei hadden 
fill don alle thingis . aftir the lawe 
of the lord; thei turneden a 3 en into 
galile . into her cite nasareth/ & 
the child wax &was coumfortid fill 
of wysdom; & the grace of god was 
in him/ & his fadir & modir wenten 
ech 3eer into ierusalem; in the solempne 
day of pask/ &whanne ihesus was twel- 
ue 3eer old; thei wenten vp to ierusalem . 
aftir the custom of the feeste day/ & 
whanne the dayes weren don thei tur- 
neden a3en . & the child abood in ierusalem . 
& his fadir & modir knewen it not/ 
for thei gessinge that he hadde be 
in the felouschip camen a dayes 
iurney & sou3ten hym among his 
cosyns & his knowleche/ and whan- 
ne thei founden him not; thei turneden 
a3en into ierusalem . & sou3ten him/ & it bi- 
fel that aftir the thridde day/ thei fou- 
den him in the temple/ sittinge in the 
myddil of the doctours . heeringe 
hem & axynge hem/ & alle men that 
herden hym; wondriden on the pru- 
dence &the answeris of hym/ and 
thei sy3en & wondriden/ &his modir 
seide to him; sone what hast thou do 
to us this/ lo thi fadir & I sorwynge; 
han sou3t thee/ &he seide to hem/ 
what is it that 3e sou3ten me? wisten 
3e not that in tho thingis . that ben of 
my fadir; it bihoueth me to be? 
and thei vndirstonden not the word; 
which he spak to hem/ & he cam doun 
with hem . & cam to nazareth; & 
was suget to hem/ and his modir 
kept to gidre alle these wordis; 

&bar’ hem in hir herte/ & ihesus profi- 
tede in wysdom . age . & grace; anen- 
tis god &men //c. iii.// 

In the fyftenthe 3 eer of 
the empire . of tyberie 






Source Transcriptic 



Wydiffite Ma 



England, 1400-1450. BRIDWELL LIBRARY 



Octavo 



the emperour . whanne pilat of pounce 
gouernede Iudee . & eroude was 
prynce of galile . & filip his bro- 
thir was prynce of Iturie & of 
the cuntre of tracon . &lisanye was 
prince of abilyn vndir the princes 
of prestis annas & cayfas; the wo- 
rd of the lord was maad on Iohn the 
sone of sacarie in desert/ &he cam 
into al the cuntre of Iordan; and 
prechide baptym of penaunce in 
to remmyssioun of synnes as it 
is writun in the book of the wordis 
of Isaye the profete/ the vois of 
a crier’ in desert/ make 3e redy 
the weye of the lord/ make 3e his 
pathis ri3t/ ech valey schal be 
fulfillid; & euery hil & lytil hil 
schal be maad I 0 U 3 / and schrewid 
thingis schulen be into dressid thingis; 
& scharpe thingis in to pleyn wey- 
es/ & euery fleisch schal se the heel- 
the of god// therfore he seyde to the 
peple which wente out to be bap- 
tysid of hym/ kyndlyngis of ed- 
dris; who schewide to 30 U . to 
fie fro the wraththe to comynge? 
therfore do 3e worthi fruytis of 
penaunce; &bigynne 3e not to seye . 
we han a fadir abraham / for I seie 
to 30 U / that god is my3ty to reyse of 
thes stoones the sones of abraham/ 
&now an ax is sett to the roote 
of the tre/ and therfore euery tre 
that makith no good fruyt schal 
be kitt doun; & schal be cast into 
the fier/ and the peple axide hym; 

& seiden/ what thanne schulen we do? 
he answeride; & seyde to hem/ he 
that hath twey cootis; 3yue to him 
that hath noon/ &he that hath metis; 
do in lyk maner/ &pupplicans ca- 
men to be baptisid; & thei seiden 

to him/ maistir what schulen we do? 
and he seide to hem/ do 3e no thing 
more than that that is ordeyned to 
3ou / and kny3tis axiden hym & sei- 
den/ what schulen also we do? & 
he seide to hem/ smyte 3e wrong- 
fully no man . nethir make fals ca- 
lenge; & be 3e apayed with 3 our’ 
soudis If whanne al the peple ges- 
side . & alle men thou3ten in her her- 
ds of Iohn . lest perauentur’ he we- 
re crist; Iohn answeride & seide 
to alle men/ 1 baptise 30 U in watir 
but astronger’ than I schal come af- 
tir me; of whom I am not worthi to 
vnbynde the lace of his schoon/ he 
schal baptise 30 U in the hooly gost 
& fier/ whos wynewyng tool in 
his hond; & he schal purge his floor 
of corn/ & schal gedre the whete in 
to his berne; but the chaffis he 
schal brenne . with fier vnquench- 
able/ & many othir thingis also he 
spak & prechide to the peple f but 
eroude thetrark whanne he was 
blamyd of iohn for erodias the 
wyf of his brothir . & for alle the y- 
uels that eroude dide; encreside 
this ouer alle . & schitte iohn in prisoun/ 
& it was don whanne al the peple 
was baptisid . & whanne ihesu was 
baptisid & preiede; heuene was 
openyd/ & the hooly gost cam doun 
in bodily lyknesse; as a dowfe on 
him/ & a vois was maad fro heuene/ 
thou art my dereworthe sone; in 
thee it hath plesid to me/ & ihesu him 
silf was bigynnynge as of thrit- 
ty 3 eer/ that he was gessid the so- 
ne of Ioseph/ which was of hely 
which was of matath/ which was 
of leuy/ which was of melchi/ that 
was of Iamne/ that was of Ioseph 

that was of matatie/ that was of a- 
mos/ that was of naum/ that was of 
hely/ that was of nagge/that was of 
matath/ that was of mataty/ that was 
of semey/ that was of Ioseph/ that was 
of Iuda/ that was oflohanna/ that 
was of resa/ that was of sorobabel/ 
that was of salatiel/ that was of nery 
that was of melchi/ that was of addy/ 
that was of cosan/ that was of elmadan/ 
that was of her/ that was ofihesu 
that was of eleasar/ that was of Iorum/ 
that was of mathath/ that was of leuy/ 
that was of symeon/ that was of Iuda/ 
that was of Ioseph/ that was of Iona/ 
that was of elyachym/ that was of melca/ 
that was of menna/ that was of mathatha/ 
that was of nathan/ that was of of dauith/ 
that was of of Iesse/ that was of of obeth/ 
that was of of booz/ that was of salmon/ 
that was of nason/ that was of aminadab/ 
that was of aram/ that was of esrom/ 
that was of fares/ that was of Iudas/ 
that was of of Iacob/ that was of Isaac/ 
that was of abraham/ that was of tare/ 
that was of nacor/ that was of seruth/ 
that was of ragau/ that was of phaleth/ 
that was of heber/ that was of sale/ 
that was of chaynan/ that was of arfaxath/ 
that was of sem/ that was of noe/ 
that was of lameth/ that was of matu 
sale/ that was of ennok/ that was of Iareth/ 
that was of malaliel/ that was of caynan/ 
that was of enos/ that was of seth/ that 
was of adam / that was of god //c. ini.// 
And ihesu fill of the hooly go- 
st; turnede a3en fro ior- 
dan/ and was led bi the spi- 
rit into desert; fourty dayes/ & 
was temptid of the deuel; & eet 
no thing in tho dayes/ &whanne tho 
dayes weren endid; he hungride/ 

& the deuel seide to him/ if thou art 

godis sone; seye to this stoon . that 
it be maad breed/ & ihesus answeride 
to hym/ it is writun . that aman lyueth 
not in breed aloone; but in euery 
word of god/ and the deuel ladde 
hym to an hi 3 hil . & schewide to 
hym alle the rewmes of the wor- 
ld in amoment of tyme; & seide to 
hym/ 1 schal 3yue to thee al this po- 
wer; & the glorie of hem/ for to me 
thei ben 3ouun; & to whom I wole . 

I 3yue hem/ therfore if thou falle down 
&worschipe bifore me; alle thin- 
gis schulen be thine/ & ihesus answe- 
ride; & seide to hym/ it is writun/ thou 
schalt worschipe thi lord god; &to 
him aloone thou schalt serue/ &he 
ledde hym into ierusalem; & sette hym on 
the pynacle of the temple . & seide 
to hym/ if thou art goddis sone; sen- 
de thi silf fro hennys doun/ for it is 
writun/ for he hath comaundid to 
his aungels of thee . that thei kepe thee 
in alle thi weyes/ and that thei schulen 
take thee in hondis; lest perauen- 
ture thou hirte thi foot at a stoon/ 

& ihesus answeride & seide to hym/ it 
is seid/ thou schalt not tempte thi 
lord god/ & whanne euery temptaci- 
oun was endid; the fend wente a 
wey fro hym for a tyme// & ihesus tur- 
nede a 3 en in the vertu of the spi- 
rit into galile; & the fame wente 
forth of hym thur 3 al the cuntre/ & he 
tau3te in the synagogis of hem; 

&was magnified of alle men/ & 
he cam to nazareth; wher’ he 
was norischid/ &entride aftir 
his custom in the sabat day into a sy- 
nagoge; & roos to rede/ & the book 
of Isaye the profete was takun to 
hym/ & as he turnyde the book; he 
fond a place where it was writun/ 

the spirit of the lord on me/ for 
which thing he anoyntide me; he 
sente me to preche to pore men/ 
to heele contryt men in herte . & to 
preche remmissioun to prisoneris; & 
si3t to blynde men/ & to delyuer’ bro- 
kun men into remmissioun . to preche the 
3 eer of the lord plesaunt . & the day of 
3 eldyng a 3 en/ & whanne he hadde clo- 
sid the book; he 3af a 3 en to the my- 
nistre . & sat/ and the y3en of alle 
men in the synagoge; weren bihol- 
dinge into hym/ & he bigan to seye 
to hem/ for in this day this scriptur’ 
is fiilfillid in 3oure eeris/ & alle 
men 3auen witnessing to hym; & won- 
driden in the wordis of grace that 
camen forth of his mouth/ & thei sei- 
den/ whethir this is not the sone 
of Ioseph? &he seide to hem/ sotheli 
3e schulen seye to me this liknesse/ 
leeche heele thi silf/ the farisees sei- 
den to ihesu/ how grete thingis han 
we herd don in cafarnaum; do thou 
also here in thi cuntre/ &he seide/ tr- 
euly I seye to 30 U . that no profete is 
resseyued in his owne cuntr’/ in treu- 
the I seie to 30 U that many wid- 
wis weren in the dayes of elye the 
profete in israel; whanne heuene was 
closid thre 3 eer & sixe monethis . 
whanne greet hungur was maad in 
al the erthe/ &to noon of hem was 
elye sent; but to sarepta of sy- 
don to a widowe/ & many mesels 
weren in ysrael; vndir elysee the 
profete/ &noon of hem was clensid; 
but naman of sirye/ & alle in the 
synagoge heeringe thes thingis; 
weren fillid with wraththe/ & thei 
risen vp & drouen him out withouten 
the citee/ & ledden hym to the top of 
the hyl on which her citee was 

bildid; to caste him doun/ but ihesus pas- 
side & wente thur 3 the myddel of 
hem f And cam doun into cafar- 
naum a citee of galile; & ther’ he 
tau3te hem in sabatis/ & thei weren 
astonyed in his techyng; for his 
word was in power/ and in ther 
synagoge was aman hauynge 
an vnclene fend; & he criede with 
greet vois . & seide/ suffre . what 
to us & to thee ihesu of nazareth; 
art thou comun to leese us? I know 
leche that thou art the hooly of god/ 

& ihesus blamyde him . & seide/ wexe do- 
umb; &go out fro him/ & whanne the fend 
hadde cast him forth into the myddil; 
he wente awey fro him . & he noy- 
ede hym no thing/ & drede was maad 
in alle men; & thei spaken to gidre 
& seiden/ what is this word for in po- 
wer &vertu he comaundith to vn- 
clene spiritis . & thei goen out? 

&the fame was pupplischid of him; 
into ech place of the cuntr’/ & ihesus 
roos up fro the synagoge & en- 
tride into the hous of symount/ 

& the modir of symoundis wyf; 
was holdun with grete feueris/ 

&thei preeden him for hir/ & ihesus stood 
ouer hir & comaundide to the fend 
& it lefte hir/ & anoon she roos 
vp & seruede hem/ & whanne the sun- 
ne wente doun; alle that hadden syke 
men with dyuerse langours ledden 
hem to him/ & he sette his hondis 
on ech by hem self . & heelide hem/ 

& fendis wenten out fro manye; 

&cryeden & seyden/ for thou art the 
sone of god/ & he blamyde & suf- 
fride hem not to speke; for thei 
wisten him that he was crist/ and whanne 
the day was come . he 3ede out & 
wente into a desert place; & the 

peple sou3ten him/ & thei camen to hym; 

& thei heelden him that he schulde not 

go awey fro hem/ to whiche he 

he seide/ for also to othir citees . it 

bihoueth me to preche the kingdom 

of god; for therfore I am sent/ & 

he prechide in the synagogis of 

And it f galile //c. v.// 

was don whanne the pe- 

ple camen faste to ihesu; 

to heere the word of god/ he stood 

bisydis the pool of genasareth; & 

sy3 two bootis stondinge bisydis the 

pool/ and the fi3scheris weren gon 

doun . &waschiden her nettis/ 

& he wente vp into a boot 

that was symoundis; &preie- 

de hym to lede it alytel fro the lond/ 

& he saat & tau3te the peple out 
of the boot/ & as he ceesside to spe- 
ke; he seide to symount/ lede thou 
into depthe; & slake 3 our’ nettis 
to take fi 3 sch/ & symount answe- 
ride & seide to hym/ comaundor . we 
traueliden al the ny3t . & token no 
thing; but in thi word . I schal leye 
out the nett/ & whanne thei hadden 
do this thing; thei closiden to gidre 
a greet multitude of fi3sches/ & 
her net was brokun/ & thei beke- 
nyden to felowis that weren in an 
othir boot; that thei schulden come 
helpe hem/ & thei camen & filliden 
bothe bootis . so that thei weren al 
most drenchid/ & whanne symount 
petre sy3 this thing; he felde doun 
to the knees of ihesu & seide/ 
lord go fro me; for I am a 
synfiil man/ for he was on ech 
syde a stonyed; & alle that weren 
with hym in the takyng of fi3schis 
whiche thei token/ sotheli in lyk 
maner lames & Iohn the sones 






Wydiffite Ma 



England, 1400-1450. BRIDWELL LIBRARY 



Octavo 



page 38r column 2 



of zebede; that weren felawis of 
symount petr’/ and ihesus seide to 
symount/ nyle thou drede; now 
fro this tyme thou schalt take men/ 

& whanne the bootis weren ledd up 
to the lond; thei leften alle thingis . & 
thei sueden hym f And it was don . 
whanne he was in oon of the citees/ 
lo aman fill of lepre . & seynge ihesus 
felde doun on his face; &preiede 
him & seide/ lord if thou wolt; thou 
maist make me clene/ & ihesus he- 
eld forth his hond & touchide hym 
& seide/ 1 wole; be thou maad clene/ 
and anoon the lepre passide a wey 
from hym/ & ihesus comaunidide to hym; 
that he schulde seye to no man/ but 
go schewe thou thee to a preest/ and 
offre for thi clensyng; as moyses 
bad into witnessing to hem/ & the 
word walkide aboute the more 
of hym/ &moche peple camen to 
gidre; to heer’ & to be heelid of 
her syknessis/ & he wente into de- 
sert; & preyede/ & it was don in 
oon of the dayes . he sat & tau3te/ 

& there weren farisees sittinge & doc- 
tours of the lawe; that camen of 
ech castel of galile & of Iude & of 
ierusalem/ & the vertu of the lord was; 
to heele syke men/ & lo men baren 
in a bed aman that was syk in the 
palsye; & thei sou3ten to her’ hym 
yn . & sette bifore hym/ & thei fou- 
den not in what partie thei sch- 
ulden here hym yn . for the peple; 
wenten on the roof/ &by the sclat- 
tis thei leeten him doun with the bed; 
into the myddel bifore ihesu/ & whanne 
ihesu sy3 the feith of hem; he seide/ 
man; thi synnes ben for3ouun to 
thee/ & the scribis & farisees bi- 
gunnen to thenke; seiynge/ 

who is this that spekith blasfe- 
myes? Who may for3yue synnes; 
but god aloone? & as ihesus knew 
the thou3tis of hem; he answeri- 
de & seyde to hem/ what thenken 
3e yuele thingis in 3oure herds? 
what is li 3 ter’ to seye . synnes ben 
for 3 ouun to thee; or to seye ryse 
up &walke? but that 3e wite that 
mannis sone hath power in erthe 
to for3yue synnes; he seide to 
the syk man in palesye/ 1 seie 
to thee/ ryse vp/ take thi bed & 
go into thin hous/ & anoon he ro- 
os vp bifore hem & toke the bed in 
which he lay/ &wente into his 
hous; & magnified god/ & greet 
wondir took alle; & thei magni- 
fiede god/ & thei weren fiilfillid 
with greet drede; & seiden for we 
han seyn merueilouse thingis to 
day/ And aftir thes thingis ihesus 
wente out & sy3 a pupplican le- 
uy by name . sittinge at the tol bo- 
the; & he seide to him/ sue thou me/ 
&whanne he hadde left alle thingis . 
he roos vp & suede hym/ &leuy ma- 
de to him a greet cumpany of 
pupplicans & of other’ that weren 
with hem; sittinge at the mete/ & 
farisees & the scribis of hem gr- 
ucchiden; & seiden to hise disciplis/ 
whi eten 3e & drynken with pup- 
plicans & synful men? & ihesus an- 
sweride & seide to hem/ thei that 
ben hoole han no nede to a leche; 
but thei that ben syke/ for I cam 
not to clepe iust men/ but synful 
men to penaunce/ & thei seiden to him/ 
whi the disciplis of Ion fasten of- 
te & maken preieris also & of fa- 
risees; but thine eten & drynke/ 

to whiche he seide/ wher’ 3e moun 
make the sones of the spouse to 
faste; while the spouse is with hem? 
but daies schulen come whanne 
the spouse schal be take a wey fro 
hem . & thanne thei schulen faste in tho 
dayes/ & he seide to hem also . alik- 
nesse/ for no man taketh a pese fro 
a newe cloth . &puttith it into an 
old clothing/ ellis bothe he brekith 
the newe ; and the pese of the newe a 
cordith not to the elde/ and no man 
puttith newe wyn into olde hotels 
ellis the newe wyn schal breke the 
hotels . & the wyn schal be sch- 
ed out; & the botetels schu- 
len perische/ but newe wyn 
owith to be putt into newe ho- 
tels; & bothe ben kept/ &no man 
drynkinge the elde; wole a noon newe/ 
for he seith the olde is the bettr’/ 

And it was don //c. vi.// 
in the secunde firste sabot 
whanne he passide by the cor- 
nes; hise disciplis pluckiden eeris 
of corn/ & thei frotinge with her hondis; 
eeten/ and summe of the farisees; 
seiden to hem/ what doen 3e that that is 
not leefful in the sabotis? & ihesus an- 
sweride to hem/ 3e han not 
redd what dauith dide; whanne he 
hungride . & thei that weren with hym/ 
how he entride into the hous of 
god & took looues of proposicioun & 
eet; & 3af to hem that weren with him/ 
whiche looues it was not leefful 
to ete; but oonly to prestis/ 

& he seide to hem/ for mannis 
sone is lord . 3he of the saboth/ & it 
was don in anothir saboth; that he entri- 
de into a synagoge & tau3te/ & 
aman was there; & his ri3thond 
was drye/ & the scribis & farisees 

aspieden him . if he wolde heele hym 
in the saboth; that thei schulden fynde 
cause wherof thei schulden accuse 
hym/ & he wiste the thou3tis of hem/ & 
he seide to the man that hadde a drye 
hond/ ryse up & stonde into the myd- 
del/ & he roos; & stood/ & ihesus seide 
to hem/ 1 axe 30U if it is leefifiil to 
do wel in the sabot or yuele? to 
make a soule saaf; or to leese/ & 
whanne he hadde biholde alle men a 
boute; he seide to the man/ hold forth 
thin hond/ & he heeld forth; & his ho- 
nd was restorid to heelthe/ & thei 
weren fiilfillid with vnwisdom; 

& spaken to gidre . what thei schul- 
den do of ihesu f And it was don 
in tho daies . he wente out into an 
hil . to preie; & he was al ny3t 
dwellinge in the preier of god/ & 
whanne the day was come; he clepi- 
de hise disciplis . & chees twelue of 
hem . whiche he clepide also apost- 
lis/ symound whom he clepide petr’; 

& andreu his brothir/ lames & Ion . 
philip & bartholomew . matheu 
& thomas . lames alfey & symount 
that is clepid zelotes/ Iudas of la- 
mes/ & Iudas scariot that was tray- 
tour/ and ihesus cam doun fro the hil . 
with hem & stood in a feeldy place/ 
&the cumpany of hise disciplis & 
a greet multitude of peple of al 
Iudee & ierusalem . & of the see coostis 
&of tyre & sydon . that camen to hee- 
re him . &to be heelid of her syknes- 
sis/ & thei that weren trauelid of 
vnclene spiritis; weren heelid/ 
and alle peple sou3te to touche 
him . for vertu wente out of hym 
& heelide alle/ & whanne hise y3en 
weren cast vp into hise disciplis . 
he seide blessid be 3e pore men; 

for the kingdom of god is 3oure/ 
blessid be 3e that now hungre; for 3e 
schulen be fiilfillid/ blessid be 3e 
that now wepen/ for 3e schulen lei3e/ 

3e schulen be blessid . whanne men 
schulen hate 30U . & departe 30U 
awey . & putte schenschip to 3ou; 

& caste out 3our’ name as yuel 
for mannis sone/ Ioye 3e in that day 
&be 3e glad; for lo 3our’ mede is 
moche in heuene/ for aftir these 
thingis; the fadris of hem diden to 
profetis/ netheles wo to 30W ryche 
men/ that han 3our’ coumfort/ wo 
to 30U that ben fiilfillid; for 3 e schu- 
len hungre/ wo to 30U that now lei 3 ~ 
en; for 3e schulen morne &wepe/ 
wo to 30U whanne alle men schulen 
blesse 3011/ aftir thes thingis the 
fadris of hem diden to profetis// 
f but I seie to 30U that heeren/ loue 3 e 
3oure enemyes; do 3e wel to hem 
that hatiden 3011/ blesse 3e men that cursen 
3ou; preye 3e for men that defamen 30U / 
&to hym that smytith thee on o cheke; 
schewe also the toher/ & fro him that takith 
awey fro thee a clooth; nyle thou for- 
bede the coote/ and 3yue to ech that 
axith thee/ & if aman takith awey 
tho thingis that ben thine; axe thou 
not a3en / and as 3e wolen that 
men do to 30U; do 3 e also to hem 
in lyk maner/ & if 3e louen hem 
that louen 30U; what thank is to 
3ou? for synfiil men louen men that 
louen hem/ & if 3e doen wel to hem that 
doen wel to 3ou; what grace is 
to 3011/ synfiil men doen this thing/ 

& if 3e leenen to hem of whiche 3e 
hopen to take a3en; what thank is 
to 30U? for synfiil men leenen 
to synfiil men; to take a3en as mo- 
che/ netheles loue 3e 3our’ enemyes 

& do 3e wel/ and leene 3e hopinge 
no thing therof; & 3our’ mede schal 
be moche/ & 3e schulen be the sones 
of the hi3este/ for he is benynge 
on vnkynde men &yuel men f therfor 
be 3e merciful; as 3our’ fadir is 
mercyful/ nyle 3e deme; & 3e schu- 
len not be demyd/ nyle 3e condempne; 

& 3e schulen not be condempned/ for3yue 3e; 
&it schal be for3ouun to 3011/ 3yue 3e; & 
it schal be 30mm to 3ou/thei schulen 3yue into 
3oure bosum a good mesur’ . &wel fillid . 

& schakun to gidre & ouer flowinge/ 
for bi the same mesur’ . bi which 
3e meten/ it schal be metun a3en to 
3ou / & he seide to hem a liknesse . 
whethir the blynde may lede the blyn- 
de; ne fallen thei not bothe into the 
dyche? a disciple is not a boue the 
maistir/ but ech schal be parfyt; 
if he be as his maistir/ And what 
seest thou in thi brotheris y3e a mot 
but thou biholdist not a beem that 
is in thin owne y3e? or how maist 
thou seie to thi brothir . brother suffr’ . 

I schal caste out the mot of thin y3e . 

& thou biholdist not a beem in thin 
owne y3e? Ipocrite . first take 
out the beem of thin owne y3e/ & 
thanne thou schalt se to take the mot 
of thi brotheris y3e If It is not a 
good tre; that makith yuele fruytis/ 
nethir an yuel tre; that makith go- 
ode fruytis/ for euery tre; is 
knowun of his fruyt / & men ga- 
deren not fygus of thornes; nethir 
men gaderen a grape of a boisch 
of breris/ a good man; of the good 
tresour of his herte bryngith 
forth goode thingis/ & an yuel mart 
man; of the yuel tresour bryn- 
geth forth yuel thingis/ for of the 
plente of the herte; the mouth spe- 

kith/ And what clepen 3e me lord 
lord; & doen not tho thingis that I 
seye/ ech that cometh to me & hee- 
reth my wordis . & doith hem; I 
schal schewe to 30 U to whom he 
is lyk / he is lyk to aman that bildeth 
an hous that diggede deepe & sette 
the fundament on a stoon / & whanne 
greet flood was maad the flood 
was hurtlid to that hous; &it my3 
te not moue it/ for it was foun- 
did on a sad stoon/ but he that 
heerith & doith not; is lyk to a 
man bildinge his hous on erthe 
withoute fundament/ into which 
the flood was hurlid/ & a noon it 
felle doun/ & the falling doun of that 
hous; was maad greet //c. vii.// 

And whanne he hadde fulfil- 
lid alle his wordis into 
the eeris of the peple; he 
entride into cafarnaum/ but a ser- 
uaunt of a centurien that was 
precious to hym was syk & dra 
wynge to the deeth/ & whanne he 
hadde herd of ihesu; he sente to 
hym the eldre men of lewis/ & 
preiede him that he wolde come & 
heele his seruaunt/ & whanne thei 
camen to ihesu . thei preieden hym 
bisyli & seiden to him/ for he is wor 
thi that thou graunte to hym this thing; 
for he loueth our’ folk; & he bildi- 
de to us a synagoge; & ihesus wen- 
te with hem/ & whanne he was not 
fer fro the hous the centurien sen 
te to hym frendis & seide/ lord nyle 
thou be trauelid/ for I am not 
worthi; that thou entre vndir my 
roof/ for which thing . & I deme- 
de not my silf worthi; that I come 
to thee/ but seie thou bi word; & 
my child schal be heelid/ for I am 

aman ordeyned vndir power; & 
haue kny3tis vndir me/ & I seie 
to this go . & he goith/ & to a nothir 
come; & he cometh/ & to my seruaunt 
do this thing/ &he doith/ & whanne this 
thing was herd; ihesus wondride/ & 
seide to the peple suynge him/ treu- 
li I seie to 3011/ nethir in ysrael I 
fond so greet feith/ & thei that we- 
ren sent turneden a3en home/ & 
founden the seruaunt hool which 
was syk/ If And it was don aftir- 
ward ihesus wente into a cite . that 
is clepid naym; & hise disciplis & 
fill greet peple wenten with hym/ 

& whanne he cam ny3 to the 3ate of 
the citee; lo the sone of a womman 
that hadde no mo children . was 
born out deed/ & this was a wido- 
we . & moche peple of the citee with 
hir/ & whanne the lord ihesus hadde seyn 
hir; he hadde reuthe on hir . & seide 
to hir/ nyle thou wepe/ & he cam 
ny3; & touchide the beer’/ & thei that 
baren/ stooden/ &he seide/ 3onge 
man; I seie to thee ryse vp/ & he 
that was deed . saat vp a3en/ & 
bigan to speke/ &he 3af hym to his 
modir/ and drede took alle men; 

&thei magnifieden god . & seiden/ 
for a greet profete is risun among 
us; & for god hath visited his pe 
peple/ & this word wente out of 
hym into al Iudee; & into al the cun- 
tre aboute/ And Iohnis discy 
plis tolden hym; of alle thes thingis/ 
&Iohn clepide tweyne of hise 
disciplis & sente hem to ihesu & seide/ 
art thou he that is to come? or a 
biden we anothir? & whanne the men 
cam to him; thei seiden/ Iohn bap- 
tist sente us to thee; & seide/ art 
thou he that is to come; or we 

abyden anothir? and in that our he 
heelide many men of her syknes- 
sis &woundis &yuel spiritis/ &he 
3af li3t to many blynde men/ & ihesus 
answeride & seyde to hem/ go 3e 
a 3 en & telle 3e to Iohn; tho thingis 
that 3e han herd & seyn/ blynde men 
seen . crokid men goen . meselis ben 
maad clem e/ deef men heeren . deede 
men rysen a3en/ pore men ben ta- 
kun to preching of the gospel/ & he 
that schal not be sclaundrid in me; 
is blessid/ &whanne the messangers 
of Iohn . weren gon forth/ he bigan 
to seie of Iohn to the peple/ what 
wenten 3e out into desert to se? 
a reede wawid with the wynd? but 
what wenten 3e out to se? aman 
clothid with softe clothis? lo thei that 
ben in precious cloth & in delyces; 
ben in kyngis housis/ but what 
wenten 3e out to se? a profete? 3he 
I seye to 30U / & more than a profete/ 
this is he of whom it is writun/ lo 
I sende my aungel bifore thi face; 
which schal make thi weye redy 
bifore thee/ certis I seie to 3011/ 
ther is no man more profete among 
children of wymmen than is Iohn/ 
but he that is lesse in the kyngdom 
of heuenes; is more than he/ 
f And alle the peple heeringe &pup- 
plicans that hadden be baptisid 
with the baptym of Iohn; iustifi- 
eden god/ but the farisees & the 
wyse men of the lawe that weren 
not baptisid of him . dispiseden the 
councel of god; a3ens hem silf/ & the 
lord seide/ therfore to whom schal I 
seye men of this generacioun lyk; 

& to whom ben thei lyk? thei ben 
lyk to children sittinge in cheping 
& spekinge to gidre & seyinge/ 

we han songun to 30U with pipis; 

& 3e han not daunsid/ we han maad 
mornyng; & 3e han not wept/ for 
Iohn baptist cam nethir etynge 
breed ne drynkynge wyn; & 3e seien/ 
he hath a fend / mannis sone cam 
etynge & drynkynge; & 3e seien/ 
lo aman devour’; & drynkynge wyn 
a frend of pupplicans & of syn- 
ful men/ &wysdom is iustified 
of her sones f but oon of the fari- 
sees preiede ihesu; that he schulde ete 
with hym/ and he entride into the 
hous of the farisee . & sat at the me- 
te/ & lo a synful womman that was in the 
citee . as sche knew that ihesus sat at 
the mete . in the hous of the farisee; 
she brou3te an alabastr’ box of 
oynement/ & she stood bihynde bi- 
sydis his feet . & bigan to moiste 
his feet with teeris; &wypede 
with the heeris of hir heed/ & kiste 
his feet; & anoyntide with oyne- 
ment/ & the farisee seynge that had- 
de clepid him; seide with ynne hym 
silf seiynge/ if this were a profete; 
he schulde wite . who &what ma- 
ner womman it wer’ that touchith 
him . for she is a synful womman/ & 
ihesus answeride & seyde to him/ sym- 
ount I haue sum thing to seie to thee/ 

& he seide/ maistir seie thou/ & he 
answeride/ twey dettours we- 
ren to 00 lener’ & oon ou3te fy- 
ue hundrid pens; & the othir fyfty/ 
but whanne thei hadden not wher- 
of thei schulden 3elde; he for 3af to 
bothe/ who thanne loueth him more? 
Symount answeride & seide/ 1 ges- 
se that he; to whom he for3af mo- 
re/ & he answeride to hym/ thou hast 
demyd ri3tly/ & he turnede to the 
womman & seide to symound/ seest 







Wydiffite Ma 



England, 1400-1450. BRIDWELL LIBRARY 



Octavo 



page 40v column 2 



thou this womman? I entride into thin 
hous; thou 3af no watir to my 
feet / but this hath moistid my fe- 
et with teeris; & wypid with hir 
heeris/ thou hast not 30mm to me 
a cosse; but this sithen she entri- 
de ceesside not to kisse my feet / 
thou anoyntidest not myn heed 
with oyle; but this anoyntide my 
feet with oynement/ for the which 
thing I seie to thee . many synnes ben 
for3ouun to hir; for she hath loued 
moche/ & to whom is lesse for3ouun; 
he loueth lesse/ & ihesus seide to hir/ 
thi synnes ben for3ouun to thee/ & 
thei that saten to gidre at the mete; 
bigunnen to seie with ynne hem silf/ 
who is this that for3yueth synnes? 
but he seide to the womman/ thi feith 
hath maad thee saaf/ go thou in pees 
And it was don //c. viii.// 
aftirward . & ihesu made 
iourney bi citees & cas- 
tels . prechinge & euuangelisynge 
the rewme of god/ & twelue with 
him . & sum wymmen that weren hee- 
lid of wickid spiritis & syknessis/ 
marie that is clepid mawdelein of 
whom seuene deuelis wenten 
out / &Ioone the wyf of chuse the 
procurator of eroude; & susanne & 
many other’ that mynistriden to hym 
of her rychessis/ &whanne myche 
peple was come to gidre/ & men 
hi3eden to hym fro the citees; he sei 
de by a symilitude/ He that sowith 
3ede out to sowe his seed/ &whanne 
he sowith; sum fel bi sydis the weie . 
&was defoulid . &briddis of the 
eyr eeten it / and othir feel on a 
stoon/ &it sprang up &driede; 
for it hadde not moisture/ and 
othir fel among thornes; & the thor- 

nes springen vp to gidre . & stran- 
glide it/ and othir fel into good er- 
the; & it is sprang vp . & made an 
hundrid fold fruyt/ he seide thes 
thingis & cryede/ he that hath eeris of 
heeryng heer’ he/ but hise dis- 
ciplis axeden him; w/at was this 
parable was/ & he seide to hem/ 
to 30U it is grauntid to knowe 
the priuyte of the kyngdom of 
god . but to othere men in para- 
blis; that the seynge se not/ and 
thei heeringe vndirstonde not / 

& this is the parable/ the seed; is 
godis word/ & thei that ben bisy- 
dis the weye; ben thes that hee- 
ren / and aftirward the fend cometh 
& takith awey the word fro ther her- 
te; lest thei bileuynge be maad sa- 
af/ but thei that fel on a stoon; ben 
thes that whanne thei han herd . rescey- 
uen the word with ioye/ & thes han 
not roods/ for at a tyme thei bile- 
uen; & in tyme of temptacioun thei 
goen awey/ but that that fel among 
thornes; ben thes that herden/ &of bu- 
synesses &richessis &lustis oflyf 
thei goen forth & ben stranglid; & bryn- 
gen forth no fruyt/ but that that fel 
into good erthe; ben thes that in a good 
herte &best heeren the word & holden . 
&bryngen forth fruit in pacience/ 
f No man li3tneth a lanterne & hi- 
leth it with a vessel . puttith it vn- 
dur a bed/ but on a candelsticke; that 
men that entren se Mt,xJ for there is no 
priuy thing; which schal not be ope- 
nyd/ nethir hid thing; which schal 
not be knowun . & come into opyn/ 

therfore se 3e how 3e heeren/ 
for it schal be 3 ouun to hym that hath/ &who 
euer’ that hath not; also that that he 
weneth that he haue . schal be takun a- 
wey fro hym/ & his modir & britheren 
camen to hym/ & the/ my3ten not co- 
me to hym for the peple/ & it was teeld 
to hym/ thi modir & thi britheren ston- 
den withouteforth; willinge to se thee/ 
and he answeride & seide to hem / my 
modir & my britheren ben these that 
heeren the word of god & doen it/ 

And it was don in oon of the daies; 
he wente vp into aboot & hise disci- 
plis / & he seide to hem/ passe we ouer 
the see/ and thei wenten vp/ & while 
thei roweden; he slepte/ and a tem- 
pest of wynd cam down into the wa- 
tir; & thei weren dryuun hidur & thi 
dur . with wawes & weren in perel/ & 
thei camen ny3 . & reiseden him & seiden/ 
commaundour we perischen/ & he roos 
&blamyde the wynde & the tempest 
of the watir; & it ceeside/ & pesible- 
te was maad/ & he seide to hem / whe 
re is 3 our feith? which dredynge 
wondriden . & seiden to gidre/ who ges- 
sist thou is this . for he comaundith to 
wyndis & to the see; & thei obeyen 
to hym/ & thei rowiden to the kuntre 
of gerasenus; that is a3ens galile/ 
and whanne he wente out to the lond; 
aman ran to him that hadde a deuel 
long tyme/ & he was not clothid 
with cloth; neither dwellid in hous . 
but in sepulcris/ this whanne he sy3 
ihesu; fel doun bifore hym/ & he criynge 
with a greet vois; seyde/ what to 
me &to thee; ihesu the sone of* hi3este 
god? I biseche thee that thou tormente 
not me/ for he comaundide the vn 
clene spirit; that he schulde go out 
fro the man / for he took him ofte ty- 

mes/and he was boundun with chay- 
nes &kept in stockis/ &whanne the bon- 
dis weren brokun; he was lad of de 
uelis into desert/ and ihesus axide him 
& seide/ what name is to thee/ & he 
seide a legioun/ for many deuelis 
weren entrid into him/ and thei prey- 
eden him . that he schulde not comaun- 
de hem; that thei schulden go into hell e/ 
and ther was a floe of many swyn; 
lesewinge in an hil/ & thei preieden 
him; that he schulde suffre hem to entr’ 
into hem/ & he suffride hem/ & so the 
deuelis wenten out fro the man; 

& entriden into the swyn/ &with a 
hire the floe wente heedlinge into 
the pool; &was drenchid/ &whanne 
the herdis sai 3 en this thing don . thei 
flowen & teelden into the citee & in- 
to the towns/ and thei 3eden out to 
se that thing; that was don/ & thei ca- 
men to ihesu/ & thei founden the man 
sittinge clothid . fro whom the fendis 
wenten out . & in hool mynde at his 
feet; & thei dredden/ and thei that sy- 
3en toolden to hem; how he was maad 
hool of the le legioun/ & al the multitude 
of the cuntre of gerasenus preiede him 
that he schulde go fro hem; for thei we- 
ren holdun with greet drede/ he wen- 
te up into a boot & turnede a3en/ 

& the man of whom the deuelis weren 
gon out; preiede him that he schulde be 
with him/ ihesu lefte hym & seide/ go a 
3en into thin hous; & telle how gre- 
te thingis god hath don to thee/ & he 
wente thur3 al the cite . & prechide 
how grete thingis ihesu hadde don to 
him f And it was don whanne ihesus 
was gon a3en; the peple resseyue- 
de hym/ for alle weren abydinge him/ 
and lo aman to whom the name was 
Iairus; & he was prince of a sy- 






page 41 v column 1 

□ 



Wydiffite Ma 



England, 1400-1450. BRIDWELL LIBRARY 



Octavo 




page 41v column 2 



nagoge/ & he fel down at the feet 
of ihesu; & preide him that he schulde 
entre into his hous/ for he hadde 
but o dou3tir almost of twelf 3eer 
eeld/ & she was deed/ & it bifel; the 
while he wente . he was thrungun 
of the peple/ & a womman that hadde 
a flux of blood twelf 3eer; & had- 
de spendid al hir catel in lechis . & 
she my3te not be curid of ony/ & 
she cam ny3 bihynde; & touchide 
the hemme of his cloth/ and anoon the 
flux of hir blood ceesside/ & ihesus sei- 
de/ who is that touchide me/ & whanne 
alle men denyeden; petr’ seide . & thei 
that weren with him/ comaundour the 
peple thrusten & disesen the? & thou 
seist who touchide me/ & ihesus seide/ 
sum man hath touchid me/ for that ver 
tu 3ede out of me/ & the womman seyn- 
ge that it was not hid fro him; cam 
tremlinge & fel down at his feet/ 

& for what cause she hadde touchid 
him; she schewide bifore al the peple . 

& how anoon she was heelid/ & he 
seide to hir/ dou3tir thi feith hath maad 
thee saaf; go thou in pees/ & 3k whi- 
le he spak . a man cam to the prince 
of the synagoge . & seide to him/ thi 
dou3tir is deed; nyle thou trauele 
the maistir/ & whanne this word was 
herd; ihesus answeride to the fadir of 
the damysel/ nyle thou drede; but bi- 
leue thou onely . & she schal be saaf/ 
and whanne he cam to the hous; he 
sufridde no man to entre with him 
but petr’ & Iohn & lames & the fa- 
dir & the modk of the damysel/ & 
alle wepten & biweyleden hir/ & 
he seide/ nyle 3e wepe/ for the damy 
sel is not deed; but slepith/ & thei 
scorneden hym; &wisten that she was 
deed/ but he heeld hir hond & cry- 

ede & seide/ damysel ryse vp/ and 
hir spirit turnede a3en; & she roos 
anoon/ & he comaundide to 3yue to 
hir; to ete/ & hir fadir & modir 
wondriden greedy/ & he comaundi- 
den hem that thei schulden not seye to 
ony that thing that was don llz. ix.// 

And whanne the twelue apos- 
tlis weren clepid to gidre; 
ihesus 3af to hem vertu and power 
on alle deuelis . & that thei schulden 
heele syknessis/ and he sente hem 
for to preche the kingdom of god; & 
to heele syke men/ & he seide to hem/ 
no thing take 3e in the weye nethir 
3erd ne scrippe . nethir breed ne money; 

& nethir haue 3e two cootis/ &into 
what hous that 3e entren; dwelle 3e 
there . &go 3e not out fro thennis/ &who 
euer’ ressyuen not 3ou; go 3e out of 
that citee . & schake 3e * the poudre 
of 3our’ feet . into witnessing on hem/ 

& thei 3eden forth . & wenten aboute 
bi castels prechinge & heelinge euery- 
wher’/ and eroude tetrark; herde 
alle thingis that weren don of him/ & 
he doutide for that it was seid of 
sum men; that Iohn was rise fro 
deeth / & of sum men; that elye hadde ap- 
pend/ but of othere/ that oon of the elde 
profetis was risun/ and eroude sei- 
de/ I haue biheedid Iohn/ &who 
is this; of whom I heere suche thin- 
gis? &he sou3te to se hym/ and the 
apostlis turneden a3en; & telden 
to him alle thingis that thei hadden don/ 
and he took hem; &wente bisydis 
into a desert place that is bethsayda/ 

& whanne the peple knewen this; thei 
folewiden him/ & he resseyuede hem; 

& spak to hem of the kingdom of god / 
and he heelide hem; that hadden ne- 
ede of cure/ & the day bigan to 

bowe down/ and the twelue camen 
& seiden to him/ leeue the peple; that 
thei go & turne into castles & tow- 
nes that ben aboute . that thei fynde 
mete; for we ben her’ in a desert 
place/ & he seide to hem/ 3yue 3e to 
hem to ete/ and thei seiden/ ther ben 
not to us; mo than fyue looues . & 
twey fischis/ perauentur’ that we 
go &bye metis; to alle peple/ and 
the men weren almost fyue thousand/ 

& he seide to hise disciplis/ make 
3e hem sitte to mete . by cumpany- 
es a fifty to gidre/ & thei diden so/ 

& thei maden alle men sitte to mete/ 
and whanne he hadde take the fyue 
looues & tweye fischis; he biheeld 
into heuene . &blesside hem &brak/ 

& delide to hise disciplis; that thei sch- 
ulden sette forth bifore the cumpanyes/ 
&alle men eeten; & weren fiilfilled/& 
that that lefte to hem of brokun metis 
was takun vp; twelue coffyns/ and 
it was don whanne he was aloone prey- 
inge; hise disciplis weren with hym/ 

& he axide hem & seide/ whom seyen 
the peple that I am? & thei answeri- 
den & seiden/ Iohn baptist/ othere seien; 
elye/ & othere seien; o profete of the for- 
mer’ is risun/ &he seide to hem/ but 
who seye 3e that I am? symound petr’ 
answeride; & seide/ the crist of god/ 
and he blamynge hem; comaundide 
that thei schulden seie to no man . & sei- 
de thes thingis/ for it bihoueth mannis 
sone; to suffre many thingis/ & to 
be repreued of the eldre men; & of the 
princes of prestis & of scribis/ & to be 
slayn; & the thridde day to ryse a- 
3 en; & he seide to alle; If ony wole 
come aftir me; denye he hym silf 
&take he his cross euery day . &su- 
we he me/ for he that wole make 

his lyf saaf; schal leese it/ and he that 
leesith his lyf; for me schal make it 
saaf/ and what profitith it to a man 
if he wynne al the world & leese his silf . 
&do peyring of his silf/ for who so 
schameth me &my wordis; mannis 
sone schal schame him whanne he co- 
meth in his mageste & of the fadris 
&of the hooly aungelis f And I seie 
to 30U verili there ben summe stondinge 
her’ . which schulen not taste deeth; 
til thei seen the rewme of god/ & it 
was don aftir thes wordis . almest 
ei3te dayes; & he took petr’ & lames 
& Iohn/ & he sti3ede into an hil; to 
preie/ & while he preiede; the lyk 
nesse of his cher’ was chaungid . & 
his clothing was whit schyninge/ & lo 
twey men spaken with hym/ & moyses 
& elye weren seyn in maieste/ & thei 
sayen his goying out . sch- 
ulde fulfille in ierasalem/ &petr’ &thei 
that weren with him; weren heuy of 
sleep/ and thei wakinge say3en his 
maieste; & the twey men that stonden with 
him/ & it was don whanne thei departi- 
den fro hym; petre seide to ihesu/ co- 
maundour it is good; that we be here/ 
&make we her’ thre tabernaclis/ 
oon to thee & oon to moyses; & oon to 
elye/ & he wiste not; what he schul 
de seye/ but while he spak thes thin- 
gis; a clowde was maad . & ouerscha- 
dowide hem/ & thei dredden; whanne 
thei entriden in to the cloude/ & a vois 
was maad out of the cloude . & seide/ 
this is my dereworthe sone; heere 
3e hym/ & while the vois was maad; 
ihesu was foundun aloone/ & thei we- 
ren stille; & to no man seiden in tho dai- 
es ou3t of tho thingis . that thei hadden 
seyn/ but it was don in the day su- 
ynge . whanne thei camen doun of the 

hil; moche peple mette hem/ & lo a 
man of the cumpany; cryede & seide/ 
maistir I biseche thee . bihold my so- 
ne; for I haue no mo/ & lo a spirit 
taketh him . & sudenly he crieth & hur- 
tlith down . & todrawith hym with fe- 
me/ &vnneth he goith awey alto 
drawynge him/and I preiede thi 
disciplis; that thei schulden caste hym 
out . & thei my 3 ten not/ & ihesus answe- 
ride; & seide to hem/ A vnfeithfel 
generacioun & weyward . how longe 
schal I be at 30 U . & suffre 30 U? brin- 
ge hidur thi sone/ and whanne he cam 
ny3; the deuel hurtlide him down . & to 
brayde him/ and ihesus blamede the vn- 
clene spirit; & heelide the child . & 
3eldide him to his fadir/ & alle men 
wondriden greedy in the greetnesse 
of god/ and whanne alle men wondri- 
den in alle thingis that he dide; he sei- 
de to hise disciplis/ putte 3e these wor- 
dis in 3 our’ hertis/ for it is to co- 
me that mannis sone be bitrayed into 
the hondis of men/ & thei knewen not 
this word . & it was hid bifore hem; 
that thei feeliden it not/ and thei dred- 
den to axe him of this word If But a tho- 
u3t entride into hem; who of hem 
schulde be grettest/ and ihesu seynge 
the thou3tis of the herte of hem; took 
a child & settide him bisydes him . & sei- 
de to hem/ who euer’ resseyueth this 
child in my name; resseyueth me/ 

&who euer’ resseyueth me; ressey- 
ueth him that sente me/ for he that is 
leest among 30 U alle; is the grettest/ 
and Iohn answeride & seide/ comaun- 
dour; we sy 3 en aman castinge out 
fendis in thi name/ &we han for- 
bodun hym; for he sueth not thee with 
vs/ & ihesus seide to him/ nyle 3e forbe- 
de/ for he that is not a3ens vs/ is 

for us/ and it was don whanne the day- 
es of his taking vp weren fulfil- 
lid; he settide faste his face to go to 
ierusalem . & sente messangeris bifore 
his si3t/ and thei 3eden & entriden into 
a citee of Samaritans; to make 
redy to him/ & thei resseyueden not 
him/ for the face was of him . goynge 
into ierusalem/ & whanne lames & Iohn 
hise disciplis sy 3 en; thei seiden/ lord 
wolt thou that we seyen that fier come 
down fro heuene . & waste hem/ 
and he turnede; &blamede hem & seide/ 

3e witen not whos spiritis 3e ben/ 
for mannis sone cam not to leese men- 
nis soulis; but to saue/ & thei wenten 
into anothir castel f And it was don 
whanne thei walkiden in the weye; aman 
seide to him/ 1 schal sue thee; whidur 
euer’ thou go/ & ihesus seide to him/ foxis 
han dennes; &briddis of the eyr han 
nestis/ but mannis sone hath not whe- 
re he reste his heed/ and he seide 
to another/ sue thou me/ and he seide/ 
lord suffre me first to go; & birie my 
fadir/ & ihesus seide to him/ suffre that deede 
men birie her deede men; but go thou & 
telle the kingdom of god/ and anothir 
seide/ lord I schal suwe thee; but fi- 
rst suffre me to leefe al thingis that ben 
at hoom/ & ihesus seide to him/ no man 
that puttith his hond to the plou3 & 
biholdinge backward; is able to the 
rewme of god //c. x.// 

And aftir thes thingis ; the lo- 
rd ihesu ordeynede also othir 
seuenty & tweyne/ & sente hem bi twey- 
ne & tweyne bifore his face; into 
euery cite & place whidur he was 
to come/ &he seide to hem/ ther is mo- 
che rype corn; & fewe werkmen/ 
therfore preie 3e the lord of the rype 
corn/ that he sende werkmen into 

his rype corn/ go 3e lo I sende 3011; as 
lambren among wolues/ therfore nyle 
3e her’ a sachel neithir scrippe . nethir schoon; 
& greete 3e no man bi the weie/ into what 
hous 3e entren first seye 3e pees to 
this hous/ & if a sone of pees be ther’; 

3our’ pees schal reste on him/ but if 
noon; it schal turne a3en to 3011/ & 
dwelle 3e in the same hous; etinge 
& drynkinge tho thingis that ben at hem/ 
for a werkman is worthi his hir’/ ny- 
le 3e passe from hous into hous/ & in- 
to what euer citee 3e entren . & thei 
resseyuen 30U; ete 3 e tho thingis that ben 
sett to 30U / & heele 3e the syke men 
that ben in that citee; & seye 3e to hem/ 
the kingdom of god schal nei3e into 
3011/ into what cite 3e entren . & thei 
resseyuen 30U not . go 3 e out into the 
streetis of it . & seye 3 e/ we wypen 
of a 3 ens 30U the powder that deny- 
de to us of 3our’ cite/ netheles wite 
3 e this thing; that the rewme of god sch- 
al come ny 3 / 1 seye to 30U . that to sodom 
it schal be esyer’; than to that citee 
in that day f Wo to thee corosaym 
wo to thee betsayda/ for if in tyre & 
sidon the vertues hadde be don . whi- 
che han be don in 30U; sum tyme thei 
wolden han sete in hayr’ & aysches 
& haue don penaunce/ netheles to ty- 
re & sidon it schal be esyer’ in the 
dome; than to 3011/ & thou cafarnaum 
art enhaunsid til to heuene; thou schalt 
be drenchid til into helle/ he that 
heerith 30U; heerith me/ & he that 
dispisith 30U; dispisith me/ & he that 
dispisith me; dispisith hym that sente 
me f And the two & seuenty disci 
plis; turneden a3en with ioye . & sei- 
den/ lord also deuelis ben suget to 
vs in thi name/ & he seide to hem/ 

I sai3 sathanas fallinge down fro 

heuene as leyt/ &lo I haue 3ouun to 
3ou power to trede on serpentis 
& scorpiouns . & on al the vertu of the 
enemy; & no thing schal anoye 3ou/ 
netheles nyle 3e ioye in this thing 
that spiritis ben suget to 3011/ but 
ioye 3e that 3our’ names ben writun 
in heuenes/ In thilke our he gla- 
dide in the hooly gost; & seide/ 1 kno- 
wleche to thee fadir; lord of heuene 
&of erthe/ for thou hast hid thes thin- 
gis fro wyse men & prudent; & hast 
schewid hem to smale children/ 3he 
fadir; for so it pleside bifore thee/ 
alle thingis ben 3ouun to me of my 
fadir/ & no man woot who is the so- 
ne; but the fadir/ & who is the fadir; 
but the sone . & to whom the sone wo- 
le schewe/ and he turnede to hise 
disciplis & seide/ blessid ben the y3en; 
that seen tho thingis that 3e seen/ for 
I seie to 30U that many profetis & 
kingis wolden haue seyn tho thingis 
that 3e seen; & thei sy3en not/ & hee- 
re tho thingis that 3e heeren; & thei her- 
den not/ & lo a wys man of the lawe 
roos vp; temptynge him & seiynge/ 
maistir what thing schal I do to 
haue euerlastinge lyf/ & he seide to 
him/ what is writun in the lawe? how 
redist thou? he answeride & seide/ 
thou schalt loue thi lord god of al 
thin herte; & of al thi soule . & of all’ 
thi strengthis & of al thi mynde/ & 
thi nei3ebore as thi silf/ & ihesus seide 
to him/ thou hast answerid ri3tly/ do 
this thing; & thou schalt lyue/ but he 
willinge to iustifie him silf; seide to 
ihesu/ and who is my nei3ebore? & 
ihesus byheeld & seide/ A man cam doun 
fro ierusalem into ierico; & fel among 
theues/ & thei robbiden him . & woundi- 
den him &wenten awey; &leften 

the man half alyue/ & it bifel that a 
preest cam doun the same weye; & pas- 
side forth whanne he hadde seyn hym/ 
also a dekene whanne he was bisydis 
the place . & sai3 him; passide forth/ but 
a Samaritan goynge the wey; cam 
bisidis him/ & he sy3 hym . & hadde reu- 
the on hym . & cam to him & boond to gi- 
dre his woundis . & hilde yn oyle & 
wyn; &leide him on his beest . &ledde 
into an ostrye . & dide the cur’ of hym/ 
and anothir day he brou3te forth twey 
pans; & 3af to the osteler & seide/ ha- 
ue the cur’ of him/ & what euer thou schalt 
3yue ouer; I schal 3elde to thee . whanne 
I come a 3 en/ who of thes thre semeth 
to thee; was nei3ebore to hym that 
fel among thefis/ & he seide/ he that dide 
mercy into him/ & ihesus seide to hym/ go 
thou & do thou on lyk maner/ & it was 
don while thei wenten; he entride 
into a castel/ & a womman martha bi na- 
me; resseyuede him in to hir hous & 
to this was a sister; marie by name/ 
which also saat by sidis the feet of 
the lord . & herde his word/ but mar- 
tha bisyede aboute the ofte seruyse/ 

& she stood & seyde/ lord takist thou 
no kepe; that my sistir hath left me 
aloone to serue? therfore seie thou to 
hir; that she helpe me/ & the lord 
answeride; & seyde to hir/ martha 
martha thou art bisy; & art trou- 
blid aboute fill many thingis/ but 
o thing is necessarie/ mary hath cho- 
sun the beste part; which schal not 
be take awey fro hir //c. xi.// 

And it was don whanne he 
was preiynge in a place; 
as he cesside . oon of his 
disciplis seide to him/ lord teche us 
to preye; as Iohn tau3te hise disci- 
plis/ & he seide to hem/ whanne 3e preien; 






Wydiffite Ma 



England, 1400-1450. BRIDWELL LIBRARY 



Octavo 



page 44r column 1 



seye 3 e/ Fadir; halewid be thi name/ 
thi kingdom come to/ 3yue to us to- 
day; our’ echedayes breed/ & for3yue 
to us our’ synnes; as we for3yuen 
to ech man that owith to us/ & lede 
us not into temptacioun/ and he sei- 
de to hem/ who of 30 U schal haue a 
frend . & schal go to him at mydny3t . 
& schal seye to him/ frend leeue to 
me thre looues/ for my frend cometh 
to me fro the weye; & I haue not 
what I schal sette bifore him/ & he 
withinneforth answer’ & seie/ nyle 
thou be heuy to me . the dore is now 
schitt . & my children ben with me in 
bed; I may not ryse & 3yue to thee/ 
and if he schal dwelle stille knoc- 
kinge . I seie to 3ou; thou3 he schal 
not ryse & 3yue to hym for that that he 
is his frend/ netheles for his conti- 
nuel axyng . he schal ryse & 3yue to 
hym; as manie as he hath nede to/ & 

I seie to 3011/ axe 3e; & it schal be 
3ouun to 3ou/ seke 3e; & 3e schulen 
fynde/ knocke 3e; & it schal be ope- 
nyd to 3011/ for ech that axith; takith/ 
& he that sekith; fyndith/ & to aman 
that knockith; it schal be openyd/ 
therfore who of 30U axith his fadir 
breed; whether he schal 3yue him a 
stoon? or if he axith fi3sch; whether 
he schal 3yue hit a serpent for the 
fi3sch? or if he axith an ey; whether 
he schal areche him a scorpioun? ther- 
fore if 3e whanne 3e ben yuel . kun- 
nen 3yue goode 3iftis to 3our’ chil- 
dren; how moche more 3our’ fa- 
dir of heuene . schal 3yue agood 
spirit to men that axith him? f & 
ihesu was castinge out a fend; & he 
was doumbe/ & whanne he hadde cast 
out the fend; the doumbe man spak . 

& the peple wondride/ & summe of 

hem seiden in belsebub prince of deue- 
lis; he castith out deuehs/ & other’ 
temptinge; axiden of him a tokene fro 
heuene/ & as he sai3 the thou3tis 
of hem . he seide to hem/ euery rew- 
me departid a3ens it silf; schal 
be desolat/ & an hous schal falle 
on a hous/ & if sathanas be depar- 
tid a3ens him silf how schal his rew- 
me stonde . for 3e seien that I cas- 
te out fendis in belsebub/ & if 
I in belsebub caste out fendis; 
in whom casten out 3oure sones? 
therfore thei schulen be 3our’ domes- 
men/ but if I caste out fendis in 
the fyngir of god; thanne the rew- 
me of god . is comun among 3011/ 
f whanne a strong armed man ke- 
pith his hous; alle thingis that he wel- 
dith ben in pees/ but if a stronger’ 
than he come vpon him & ouercome 
him; he schal take awey al his aar- 
mer’ . in which he tristide . & schal 
deele abrood his robbries/ he that 
is not with me; is a3ens me/ & he 
that gedrith not with me to gydre; 
scatrith a brood/ whanne an vnclene 
spirit goith out of aman; he wan- 
drith by drie places . & sekith reste/ 

& he fyndinge not; seith/ 1 schal tur- 
ne a3en to myn hous; fro whan- 
nes I cam out/ & whanne he cometh; 
he fyndith hit clensid with besyms . 
&faire arayed/ thanne he goith & 
takith with him seuene other’ spiri- 
tis werse than him silf; & thei en- 
tren & dwellen ther’/ & the laste thin- 
gis of that man; ben maad wor- 
se than the formere f And it was 
don whanne he hadde seid thes thin- 
gis; awomman of the cumpany re- 
ride hir vois & seide to him/ blessid 
be the wombe that bar thee; and 

blessid be the teetis that thou hast sokun/ 

& he seiden/ but 3he/ blessid be thei that 
heeren the word of god & kepen it 
f And whanne the peple runnen to 
gidre; he bigan to seie/ this gener- 
acioun is a weyward generacioun/ 
it sekith a tokene/ & a tokene sch- 
al not be 3ouun to it; but the toke- 
ne of Ionas the profete/ for as Ionas 
was a tokene to men of nyniue; 
so mannis sone schal be to this ge- 
neracioun/ the queene of the south sch- 
al ryse in dom with men of this gener- 
acioun; & schal condempne hem/ for 
she cam fro the eendis of the erthe; 
for to heer’ the wysdom of Salomon/ 

&lo her’ is a gretter’ than Salomon/ 
men of nyniue schulen ryse in doom . 
with this generacioun; & schulen condemp- 
ne it/ for thei diden penaunce & the 
preching of Ionas/ and lo her’ is a 
gretter’ than Ionas f No man ten- 
dith alanterne; & puttith in hidlis nethir 
vndir a boyschel/ but on a candil 
sticke; that thei that goen yn . se li3t/ 
the lanterne of thi body; is thin y3e/ 
if thin y3e be symple; al thi body 
schal be li3ty/ but if it be weiward; 
al thi body schal be derkfiil/ therfore 
se thou; lest the li3t that is in thee 
be derknessis/ therfore if al thi body 
be bri3t . & haue no part of derk- 
nessis; it schal be al bri3t/ & as a 
lanterne of bri3tnesse . it schal 3y 
ue li3t to thee/ & whanne he spak; a 
farise preiede him that he schulde ete 
with him/ & he entride & saat to the 
mete/ & the farise bigan to seye 
gessinge with ynne him self; why 
he was not waischun bi fore me- 
te/ & the lord seide to him/ now 3e fa- 
risees clensen that that is withou- 
teforth of the cuppe & the plater; 



page 44v column 1 

o 






177 



Source Transcriptic 



Wydiffite Ma 



England, 1400-1450. BRIDWELL LIBRARY 



Octavo 




page 44 v column 2 



but that thing that is with ynne of 30U . 
is fill of rauyne &wickidnesse/ 
foolis . whethir he that made that that 
is withoutenforth; made not also that 
that is with ynne? netheles that that 
is ouerpluysch 3yue 3e almes; 

& lo alle thingis ben clene to 3011/ 
f But wo to 30U farisees that ti- 
then mynte & ruwe & ech eerbe; 
&leeuen dom &the charite of god/ 
for it bihofte to do these thingis; & 
not leeue tho/ wo to 30U farisees 
that louen the firste chayeris in sy- 
nagogis; & salutaciouns in cheping/ 
wo to 30U that ben as sepulcris that ben 
not seyn; & men walkinge aboue 
&witen not/ but oon of the wyse 
men of the lawe answeride; & seide 
to him/ maistir thou seyinge thes thingis; 
also to vs doist dispyt/ & he seide/ 
also wo to 30U wyse men of lawe/ 
for 3e chargen men with birthyns 
whiche thei moun not her’; & 3e 
3ou silf . with 3our’ o fyngir tou- 
chen not the heuynessis/ wo to 30U 
that bylden toumbis of profetis/ & 

3our’ fadris slouwen hem/ treu- 
ly 3e witnessen; that 3e consenten to 
the werkis of 3oure fadris/ for 
thei slouwen hem; but 3e bylden her 
sepulcris/ therfore the wysdom of 
god seide/ 1 schal sende to hem pro- 
fetis &apostlis; &of hem thei sch- 
ulen sle &pursuwe/ that the blo- 
od of alle profetis that was sched fro 
the making of the world; be sou3t 
of this generacioun/ fro the blood 
of the iust abel . to the blood of sa 
charie; that was slayn bi twixe the 
auter & the hous/ so I seie to 3ou; 
it schal be sou3t of this generacioun/ 
wo to 30U wyse men of the lawe; 
for 3e han takun awey the keye 

of kunnyng/ & 3 e 30U silf entriden 
not; & 3e han forbedun hem that entriden/ 
and whanne he seide thes thingis to hem . 
the farisees &wyse men of lawe bi- 
gunnen greuously to a3enstonde . 

& stoppe his mouth of many thingis . 
aspiynge him/ and sekynge to take 
sum thing of his mouth; to accuse him// 
And whanne moche //c. xii.// 
peple stood aboute . so that 
thei treeden ech on othir; he 
bigan to seye to hise disciplis/ be 3e 
war of the sourdow3 of the farise- 
es; that is Ipocrisye/ for no thing is 
hilid; that schal not be schewid/ nethir 
hid; that schal not be wist/ for whi 
tho thingis that 3e han seid in derknes- 
sis; schulen be seid in li3t/ & that that 
3e han spokun in eer’ in the couchis; sch- 
al be prechid in roofes/ and I seie 
to 30U my frendis/ be 3e not a feerd 
of hem that sleen the body; & aftir 
thes thingis han no more what thei 
schulen do/ but I schal schewe to 
3ou; whom 3e schulen drede/ drede 3e 
him . that aftir he hath slayn . he hath 
power to sende into helle/ & so I 
seye to 3ou; drede 3e him/ wher fyue 
sparowis ben not seid for tweyne 
halpens; & oon of hem is not in for- 
3 etyng bifore god? but also alle 
the heeris of 3 our’ heed; ben noum- 
brid / therfore nyle 3e drede; 3e ben 
of more priis than many sparowis/ 
treuly I seye to 30U ech man that 
knowlechith me bifore men; mannis 
sone schal knowleche him bifore the 
aungelis of god / but he that denyeth 
me bifore men; schal be denyed bifore 
the aungelis of god / and ech that seith 
aword a3ens mannis sone; it schal 
be for 3 ouun to him/ but it schal not 
be for3ouun to hym; that blasfemeth 

a3ens the hooly gost f And whanne 
thei leden 30U into synagogis . & to 
magistratis & potentatis; nyle 3e 
be bisy how or what 3e schulen an- 
swer’ . or what 3e schulen seie/ for the 
hooly gost schal teche 30U in that 
our; what it bihoueth 30U to seie/ 
and oon of the peple seide to hym/ 
maistir seie to my brother that he 
departe with me the eritage/& 
he seide to him; man who ordeynede 
me a domesman or a departer’ on 
3ou? &he seide to hem/ se 3e &be war 
of al couetise/ for the lyf of aman; 
is not in the abundaunce of tho thingis . 
whiche he weldith/ and he tolde to hem . 
a licnesse & seide/ the feeld of a ry- 
che man . brou3te forth plenteuouse 
fruytis; & he thou3te with ynne him 
silf . & seide/ what schal I do for I 
haue not whidur I schal gadre my fruy- 
tis? & he seith/ this thing I schal do/ 

I schal throwe doun my bernes; & 

I schal make gretter/ and thidur 
I schal gadre alle thingis that growen 
to me & my goodis/ & I schal seye 
to my soule/ soule thou hast many 
goodis kept into fill many 3eeris/ 
reste thou . ete drynke . & make feeste/ 
and god seide to him/ fool in this ny3t 
thei schulen take thi lyf fro thee/ & 
whos schulen tho thingis be; that thou 
hast arayed? so is he that tresou- 
rith to him self; & is not riche in god/ 

& he seide to hise disciplis/ therfore I 
seye to 30U . nyle 3e be bisy to 3our’ 
lyf; what 3e schulen ete/ nethir to 3oure 
body/ with what 3e schulen be clothid/ 
the lyf is more than mete; & the body 
more than clothing/ biholde 3e crowis; 
for thei sowen not nethir repen/ to 
whiche is no celer ne berne; & 
god fedith hem/ how moche more 3e 

ben of more priis than thei? & who 
of 30U bithenkynge; may putte 
to 00 cubite to his stature? therfore 
if 3e mown not that that is leest; 
what ben 3e bisy of othir thingis? 
biholde 3e the lilyes of the feeld how 
thei wexen/ thei trauelen not nethir 
spynnen/ & I seie to 3ou; that nethir 
Salomon in al his glorie was clo- 
thid as oon of thise/ and if god clo- 
thith thus the hey that to day is in 
the feeld . & to morwe is cast into 
an ouen; how myche more 30U 
of lytil feith? &nyle 3e seke . what 
3e schulen ete or what 3e schulen 
drynke; & nyle 3e be reisid an hi3 / 
for folkis of the world; seken alle 
these thingis/ & 3our’ fadir woot . that 
3e neden alle these thingis/ netheles 
seke 3e first the kingdom of god; & 
alle thes thingis schulen be cast to 
3ou f Nyle 3e litel floe drede/ for 
it pleside to 3our’ fadir; to 3 yue 30U 
a kyngdom/ selle 3e tho thingis that 
3e han in possessioun; & 3yue almes/ 
& make 3 e to 30U sachelis that wex- 
en not olde . tresour that failith not 
in heuenes whidur a theef nei3eth 
not; nethir mou3te destruyeth/ 
for wher’ is thi tresour; ther’ thin 
herte schal be f Be 3our’ leendis 
gird aboue; & lanternes brennynge 
in 3our’ hondis/ &be 3e lyk to men 
that abyden her lord; whanne he 
schal turne a3en fro the weddin- 
gis/ that whanne he schal come & 
knocke; anoon thei opyne to hym/ 
blessid be tho seruauntis; that whanne 
the lord schal come . he schal fynde 
waking e/ treuly I seye to 30U . 
that he schal girde him silf; & make 
hem sitte to mete/ & he schal 
go & serue hem/ and if he come in 

the secunde waking; & if he come in 
the thridde waking . & fynde so; tho 
seruauntis ben blessid/ &wite 3e 
this thing/ for if an hosebonde man 
wiste in what our the theef wolde 
come/ sotheli he schulde wake & 
not suffr’ his hous to be myned/ 
and be 3e redy; for in what our 
3e gessen not . mannis sone schal 
come/ &petr’ seide to him/ lord sey- 
est thou this parable to vs; or to alle? 
and the lord seide/ who gessist thou 
is a trewe dispender . & a prudent; 
whom the lord hath ordeyned on his 
meyne to 3yue hem in tyme; mesu- 
re of whete? blessid is that serua- 
unt; that the lord whanne he cometh 
schal fynde so doynge/ verily I 
seye to 30U . that on alle thingis that he 
weeldith; he schal ordeyne hym/ that 
if that seruaunt seye in his herte; 
my lord tarieth to come/ &bigyn- 
ne to smyte children & handmay- 
dens; & ete & drynke & be fillid 
ouer mesur’/ the lord of that ser- 
uaunt schal come in the day that 
he hopith not; & the our that he 
woot not/ and schal departe him; 
&putte his part with vnfeith- 
ful men f but thilke seruaunt that 
knew the wille of his lord . & ma- 
de not him redy . & dide not aftir 
his wille; schal be betun with ma- 
ny betingis/ but he that knew not 
& dide worthi thingis of strokis; sch- 
al be betun with fewe/ for to ech 
man to whom moche is 3ouun; mo- 
che schal be axid of him/ and thei 
schulen axe more of him/ to whom 
thei bitoken moche/ 1 cam to sen- 
de fier into erthe/ &what wole 
I; but that it be kyndlid? and I 
haue to be baptysid with a baptym/ 

and how am I constreyned; til 
that it be parfytly don f Weene 
3e that I cam to 3yue pees into erthe/ 
nay I seye to 3011/ but departing/ 
for fro this tyme . ther schulen be fy- 
ue departid in oon hous/ thre schu- 
len be departid a3ens tweyne; 

& tweyne schulen be departid a3ens 
thre/ the fadir a3ens the sone; & 
the sone a3ens the fadir/ the modir 
a3ens the dou3tir; & the dou3tir a- 
3ens the modir/ the hosebondis 
modir a3ens the sones wyf; & the 
sones wyf . a3ens hir hosebondis 
modir/ and he seide also to the pe- 
ple/ whanne 3e seen a cloude rysin- 
ge fro the sunne goyng doun; a 
noon 3e seyen reyn cometh . & so it 
is don/ and whanne 3e seen the south 
blowinge . 3e seyen that heete sch- 
al be; & it is don/ Ipocritis 3e 
kunnen preue the face of heuene 
& of erthe; but how preuen 3e not 
this tyme? but what; & of 30 U 
silf 3e demen not that that is iust/ 
but whanne thou goist with thin ad- 
uersarie in the weye to the prince; 
do bisynesse to be delyuered fro 
him/ lest perauentur’ he take 
thee to the domesman . & the domes- 
man bitake thee to amaistirful ax- 
er & the maistirfol axer sende 
thee into prisoun/ 1 seie to thee thou 
schalt not go fro thennis; til thou 
3elde the laste ferthing lie. xiii.// 

And sum men weren pre- 
sent in that tyme . that teel- 
den to him of the galilees; 
whos blood pilat myngide with the 
sacrificis of hem/ and he answe- 
ride & seide to hem/ weenen 3e that these 
men of galile weren synneris more 
than alle galilees . for thei suffri- 

den suche thingis? I seie to Joa nay/ alle 
3e schulen perische in lyk maner; 
but 3e haue penaunce/ & as tho ei3~ 
tetene . on whiche the tour in sy- 
loa fel doun & slow hem; gessen 3e 
for thei weren dettouris more than 
alle men that dwellen in ierusalem? I 
seie to 30U nay/ but also 3 e alle schu 
len perische; if 3e doen not penaun- 
ce/ &he seide this liknesse/ aman 
hadde a fige tre plauntid in his 
vyne 3erd; & he cam sekinge frayt 
in it & fond noon/ and he seide to 
the tiller’ of the vyne 3erd/ lo thre 3ee- 
ris ben sithen . I coom sekende fruyt 
in this fyge tre; & I fynde noon/ ther- 
fore kitte it doun/ wherto ocupieth 
it the erthe? &he answeringe; seide 
to him/ lord suffre it also this 3eer ; 
the while I delue aboute it . & I 
schal dunge it/ if it schal make fru- 
yt/ if nay; in tyme comynge thou 
schalt kitte it doun/ & he was techin- 
ge in her synagoge in the sabotis/ 

And lo awomman that hadde a spirit 
of syknesse ei3tetene 3eeris; & 
was crokid . & nethir ony maner my3- 
te loke vpward/ whom whanne ihesus 
hadde seyn; he clepide to him . & sei- 
de to hir/ womman thou art delyuer- 
ed of thi syknesse . & he settide on 
hir his hondis; & anoon she stood 
vpri3t . &glorifiede god/ &the prin- 
ce of the synagoge answeride ha- 
uynge dedeyn for ihesus hadde heelid 
in the saboth; & he seide to the peple/ 
ther ben sixe dayes; in whiche it bi- 
houeth to worche/ therfore come 3e 
in these . & be heelid; & not in the 
day of saboth/ but the lord answe- 
ride to him & seide/ Ipocrite wher 
ech of 30U vntieth not in the sa- 
both his oxe or asse fro the cracche; 

and ledith to watir? bihofte it not 
this dou3tir of habraham . whom sa- 
thanas hath boundun lo ei3tetene 3ee- 
ris . to be vnboundun of this boond 
in the day of the saboth? &whanne he 
seide these thingis; alle hise aduersa- 
ries weren a schamed/ and al the 
peple ioyede in alle thingis; that we- 
ren gloriously doen of him f therfore 
he seide to what thing is the kingdom 
of god lyk? & to what thing schal I 
gesse it to be lyk? it is lyk to a corn 
of seneuey; which a man took & 
caste into his 3erd/ &it wax . & 
was maad into a greet tre; & 
foulis of the eir restiden in the braun- 
chis therof/ & eft soone he seide/ to 
what thing schal I gesse the king- 
dom of god lyk? it is lyk to sour- 
dou3 . that a womman took & hidde 
it into thre mesuris of mele . til 
al were sourid f And he wente 
by citees & castels; techinge & ma- 
kinge a iourney into ierusalem/ & a 
man seide to him/ lord if ther ben fe- 
we; that ben saued? &he seide to 
hem/ stryue 3e to entr’ by the stre- 
ite 3 ate/ for I seie to 30U . manye 
seeken to entr’ . & thei schulen not 
mowe/ for whanne the hosebonde 
man is entrid & the dore is closid; 

3e schulen bigynne to stonde with 
oute forth & knocke at the dore & 
seye/ lord opyne to us/ &he schal 
answer’ & seie to 3011/ I knowe 30U 
not; of whennis 3e ben/ thanne 3e 
schulen bigynne to seye/ we han 
etun bifore thee & drunkun; & in ou- 
re streetis thou hast tau3t/ & he 
schal seie to 3011 / 1 knowe 30U not; 
of whennis 3e ben/ goith awey fro 
me; alle 3e worcheris of wickid- 
nesse/ there schal be wepyng & 

grutyng of teeth . whanne 3e schal se 
abraham & Isaac & Iacob . & alle the 
profetis in the kingdom of god; & 30U 
to be putt out/ & thei schulen come 
fro the eest & west & fro the north 
& south; & schulen sitte at the mete 
in the rewme of god/ & lo thei that 
weren the firste; ben the laste; & thei 
that weren the laste; ben the firste/ 

In that day summe of farisees ca- 

men ny3; & seiden to him/ go out &go 

out &go fro hennis/ for eroude wo- 

le sle thee/ and he seide to hem/ go 

3e & seye 3e to that fox/ lo I caste 

out fendis . & I make parfitly heel- 

this . to day & to morwe; & the thrid- 

de day I am eendid/ netheles it by- 

houeth me to day & to morwe & 

the day that suweth . to walke; for it 

fallith not a profete to perische out 

of ierusalem/ Ierusalem ierusalem that sleest 

profetis; & stoonest hem that ben sent 

to thee/ how ofte wolde I gadre 

to gidre thi sones . as a brid gadrith 

his nest vndir fetheris; & thou wol- 

dist not? lo 3 our’ hous schal be left 

to 3ou; desert/ & I seie to 30U that 3 e 

schulen not se me; til it come 

whanne 3e schulen seie/ blessid 

is he that cometh in the name of the 

lord //c. xiiii.// 

And it was don whanne he 
hadde entrid into the hous 
of a prince of farisees . in the sa- 
both to ete breed; thei aspieden him/ 
and lo aman syk in the dropesye; 
was bifore hym/ and ihesus answerin- 
ge spak to the wyse men of lawe 
& to the farisees & seide/ wher it 
it is leeffiil to heele in the sabath? 

&thei heelden pees/ & ihesus took & 
heelide him; & leet him go/ & he an- 
sweride to hem & seide/ whos asse 

or oxe of 30 U schal falle into a 
pitte; & he schal not anoon drawe 
him out in the day of saboth? & thei 
my 3 ten not answer’ to him to thes 
thingis f He seide also a parable 
to men bedun to a feeste/ &biheeld 
how thei chesyn the firste sitting 
placis; & seide to hem/ whanne thou 
art bedun to bridalis; sitte not 
at the mete in the firste place/ 
lest perauenture a worthier than 
thou be bedun of him/ and lest he co- 
me that clepide thee & him . & seie to thee/ 
3yue place to this/ & thanne thou sch- 
alt bigynne with schame; to holde 
the loweste place/ but whanne thou 
art bedun to a feeste; go & sitte doun 
in the laste place/ that whanne he cometh 
that bad thee to the feeste; he seye 
to thee frend come hi 3 er’/ thanne wor 
schip schal be to thee bifore men that 
sitten at the mete/ for ech that enhaun- 
cith him; schal be lowid/ & he that mekith 
hym; schal be hi3ed f And he sei- 
de to him; that hadde bedun him to the fees- 
te/ whanne thou makist a mete or a 
souper; nyle thou clepe thi frendis . 
nethir thi britheren . nethir cosyns . nethir 
nei3eboris . ne riche men/ lest perauen- 
tur’ thei bidde thee a 3 en to the feeste; 

& it be 3oldun a3en to thee/ but whan- 
ne thou makist a feeste; clepe po- 
re men . feble . crokid . &blynde/ & 
thou schalt be blessid; for thei han 
not wherof . to 3elde thee/ for it sch- 
al be 3oldun to thee; in the risyng 
a 3 en of iust men/ & whanne oon of 
hem that saten to gidre at the me- 
te hadde herd thes thingis; he seide 
to him/ blessid is he that schal ete bred 
in the rewme of god/ &he seide to 
him/ A man made a greet souper; 

& clepide manye/ & he sente his 

seruaunt in the our of souper to seie 
to men that weren bedun to the feeste; 
that thei schulden come/ for now alle 
thingis ben redy/ and alle bigunnen 
to gidre to excuse hem / the firste 
seide; I haue bou3t a town; & I 
haue nede to go out & se it/ 1 preie 
thee; haue me excusid/ & thetothir 
seide/ 1 haue bou3t fyue 3okkis 
of oxun; & I go to preue hem/ I preie 
thee; haue me excusid/ & anothir 
seide/ 1 haue weddid a wyf; & ther- 
fore I may not come/ & the seruaunt 
turnede a3en; & tolde thes thingis to 
his lord/ thanne the hosebonde man 
was wroth . & seide to his seruaunt/ 
go out swythe into the grete stre- 
tis & smale stretis of the citee; & 
brynge yn hidur pore men & feble . 
blynde & crokid/ & the seruaunt seide/ 
lord it is don as thou hast comaun- 
did; & 3k ther is a vovde place/ and 
the lord seide to the seruaunt/ go out 
into weyes & heggis . & constrey- 
ne men to entr’; that my hous be 
fulfillid/ for I seye to 30U . that noon 
of tho men that ben clepid; schal 
taste my soper/ and moche peple 
wente with hym/ & he turnede & sei- 
de to hem/ if ony man cometh to me 
& hatith not his fadir & modir & 
wyf & sones . & britheren & sustris . 

& 3k his owne lyf; he may not be 
my disciple/ and he that berith not 
his cross . & cometh aftir me; may 
not be my disciple f For who of 
3ou willinge to bylde a tour; wher 
he first sitte not . & kounteth the 
spensis that ben nedeful . if he haue 
to parfourme? lest aftir that he hath 
sett the fundament . & mow not per- 
fourme; alle that seen bigynne 
to scorne him & seye/ for this man bigan 

to bilde; & my3te not make an 
ende/ or what kyng that wole 
go to do a bateile a3ens anothir 
king . wher he sittith not first 
& bithenkith . if he may with ten 
thousend go a3ens hym . that cometh 
a 3 en him with twenty thousend; 
ellis 3it while he is aferr . he 
sendinge a mess anger . preieth 
tho thingis that ben of pees/ so ther- 
fore ech of 30 U that forsakith not 
alle thingis that he hath; may not 
be my disciple f Salt is good . but 
if salt vanysche; in what thing 
schal it be saverid? nethir in erthe . 
nethir in dunghille it is profita- 
ble; but it schal be cast out/ he 
that hath eeris of heering heer’ he/ 
And puppli- //c. xv.// 
cans & synfiil men we- 
ren nei3ynge to hym; 
to heer’ him/ & the farisees & scri- 
bis grucchiden; seiynge/ for this 
resseyueth synfiil men; & etith 
with hem/ and he spak to hem this 
parable & seide/ what man of 30 U 
that hath an hundrid scheep . & if 
he hath lost oon of hem; wher 
he leeueth not nynty & nyne in 
desert . & goith to it that perischi- 
de . til he fynde it? &whanne he 
hath founden it . he ioyeth & leith it 
on his schuldris/ and he cometh 
hoom & clepith to gidre hise fren- 
dis & nei3eboris & seith to hem/ 
be 3e glad with me; for I haue 
founde my scheep . that hadde pe- 
rischid/ & I seie to 30 U . so ioye 
schal be in heuene on o synfiil man 
doynge penaunce; more than on 
nynty & nyne iuste that han no 
nede to penaunce/ or what worn- 
man hauynge ten besauntis . & if 

she hath lost o besaunt; wher she 
teendith not a lanterne . & tur- 
neth vpsodoun the hous . & sekith 
diligently til that she fynde it? 
and whanne she hath fbundun; she 
clepith to gidre frendis & nei3e- 
boris . & seith/ be 3e glade with 
me; for I haue founde the besaunt 
that I hadde lost/ so I seie to 30U . 
ioye schal be bifore aungelis of 
god . on o synful man doynge 
penaunce f And he seide aman 
hadde twey sones; & the 3 onger’ 
of hem seide to the fadir/ fadir 
3yue me the porcioun of catel 
that fallith to me/ & he departide 
to hem the catel/ & not aftir ma- 
ny dayes . whanne alle thingis we- 
ren gedrid to gidre; the 3 onger 
sone wente forth in pilgryma- 
ge into a ferr kuntre/ and there 
he wastide hise goodis; in lyuyn- 
ge leccherously/ and aftir that 
that he hadde endid alle thingis; a 
strong hungir was maad in that 
cuntre . & he bigan to haue nede/ 
& he wente & drou3 hym to oon 
of the citeseynes of that cuntre/ 
and he sente him into his town; 
to fede swyn/ &he couetide to 
fille his wombe of the coddis 
that the hoggis eeten; & no man 
3af to him/ & he turnede a 3 en into 
him silf; & seide/ how many hyrid 
men in my fadris hous han plen- 
te of looues; & I perische her’ 
thorw hungir/ I schal ryse vp 
&go to my fadir; & I schal seie 
to him/ fadir I haue synned into 
heuene & bifore thee . & now I 
am not worthi to be clepid thi 
sone/ make me as oon of thin 
hyrid men/ & he roos vp & cam 

to his fadir/ & whanne he was 3k 
aferr; his fadir sy3 him . &was 
stirid by mercy/ and he ran & 
fel on his necke; & kisside hym/ 
and the sone seide to him/ fadir I 
haue synned into heuene & bifor 
thee; & now I am not worthi to 
be clepid thi sone/ and the fadir 
seide to his seruauntis/ swithe brin- 
ge 3e forth the firste stoole; & clo- 
the 3e hym/ & 3yue 3e a ring in his 
hond; & schoon on his feet/ and 
brynge 3e a fat calf & slee 3e; 

& ete we & make we feeste/ for 
this my sone was deed; & hath ly- 
ued a3en/ he perischide; & is 
foundun/ & alle men bigunnen 
to ete/ but his eldre sone was 
in the feeld/ & whanne he cam & 
nei3ede to the hous; he herde a 
symfonye & a croude/ & he cle- 
pide oon of the seruantis; & ax- 
ide what thes thingis weren/ & he 
seid to hym/ thi brothir is comun . 
& thi fadk slow3 a fat calf; for 
he resseyuede him saf/ & he was 
wroth; & wolde not come yn/ 
therfore his fadir 3ede out; & 
began to preie him/ & he answe- 
ride to his fadir & seide/ lo so 
many 3eris I serue thee; & I 
neuere brak thi comaundement/ & 
thou neuere 3aue to me a kide; 
that I with my frendis schulde 
haue etun/ but aftir that this thi so- 
ne that hath deuourid his sub- 
staunce with hooris cam; thou hast 
slayn to hym a fat calf/ &he 
seide to him/ sone thou art euermo- 
re with me; & alle my thingis ben 
thine/ but it bihofte to make fe- 
este & to haue ioye; for this thi 
brothir was deed . & lyuede a3en/ 

he perischide & is foundun //c. xvi.// 
He seide also to hise disci- 
plis/ ther was a ryche 
man that hadde a baylyf; 
and this was defamed to him . as 
he hadde wastid his goodis/ & he 
clepide hym & seyde to hym/ what 
heer’ I this thing of thee? 3 elde 
rekenynge of thi baylie/ for thou 
my 3 t not now be baylif/ & the 
bailif seide with ynne hym silf/ what 
schal I do . for my lord takith awey 
fro me my bailie? delue may I 
not; I schame to begge / 1 woot 
what I schal do . that whanne I 
am remoued fro the baylie; thei 
resseyue me into her hous/ ther- 
fore whanne alle the dettouris of 
his lord weren clepid to gidre; 
he seide to the firste/ how moche 
owist thou to my lord? And he 
seide/ An hundrid barels of oyle/ 

& he seide to him/ take thi caucioun; 
& sitte soone & wriit fyfty/ af- 
tirward he seide to anothir/ & 
how moche owist thou? which 
answeride an hundrid corys of 
whete/ & he seide to hym/ take 
thi lettris; & wriit foure score/ 

&the lord preisede the bailyf of wic- 
kidnesse . for he hadde don prudent- 
ly/ for the sones of this world . ben 
more prudent in her generacioun; 
than the sones of ly3t/ &I seie to 
3011/ make 3 e to 30U frendis of 
the richesse of wickidnesse/ that 
whanne 3e schulen fayle; thei res- 
seyue 30U into euerlastinge taber- 
naclis/ he that is trewe in the leeste 
thing; is trewe also in the more/ 

& he that is wickid in a lytel thing; 
is wickid also in the more/ therfore 
if 3 e weren not trewe in the wic- 

kid thing of richess . who schal bita- 
ke to 30U that that is verrey? & if 
3e weren not trewe in othere mennis 
thing; who schal 3 yue to 30U that 
that is 3our’ f No seruaunt may 
serue to twey lordis/ for ethir he 
schal hate theton . &loue thetothir; 
ethir he schal drawe to thetoon & 
schal dispise thetothir/ 3e mow not 
serue to god & to richesse/ but the 
farisees that weren coueitouse . 
herden alle thes thingis; & thei scor- 
nyden him/ & he seide to hem/ 3e it ben 
that iustifien 30U bifore men/ but 
god hath knowen 3our’ herds/ 
for that that is hi3 to men; is ab- 
hominacioun bifore god/ the lawe 
&profetis; til to loon/ fro that ty- 
me the rewme of god is euange- 
lisid; & ech man doith violence into 
it/ forsoth it is li3ter heuene & er- 
the to passe; than that o titil falle fro 
the lawe f Eueri man that forsa- 
kith his wyf . & weddith another; 
doith leccherie/ and he that weddith 
the wyf forsakun of the hosebonde; 
doith auoutrie f ther was a ry- 
che man &was clothid in purpur 
& whit silk; & eet euery day schy- 
nyngly/ & ther was a beggere lasarus 
by name; that lay at his 3ate fill 
of bylis/ & couetide to be fulfil- 
lid of the crummes that fillen doun 
fro the ryche mannis boord; & no 
man 3af to him/ but houndis camen; 
&lickeden his bylis/ & it was don 
that the begger diede; &was born 
of aungelis into abrahams bosum/ 
and the ryche man was deed also; 

&was biried in helle/ &he reiside 
his y3en whanne he was in tur- 
mentis; & say3 abraham aferr . 

& lasarus in his bosum/ & he criede 

& seide/ fadir abraham haue merci 
on me; & sende lasarus that he dip- 
pe the ende of his fyngur in watir/ 
to kele my tunge; for I am turmen- 
tid in this flawme/ and abraham 
seide to hym/ sone haue mynde . 
for thou hast resseyued goode thin- 
gis in thi lyf; lasarus also yuel 
thingis/ but he is now comfortid; 
&thou art turmentid/ and in alle 
thes thingis; a greet derk place 
is stablischid bitwixe us & 3011/ 
that thei that wolen fro hennis passe 
to 3ou; mown not . nethir fro then- 
nis passe ouer hidur/ & he seide/ 
thanne I preye thee fadir; that thou 
sende hym into the hous of my 
fadir/ for I haue fyue britheren; 
that he witnesse to hem . lest also 
thei come into this place of tur- 
mentis/ and abraham seide to him/ 
thei han moyseu & the profetis; hee- 
re thei hem/ & he seide/ nay fadir 
abraham . but if ony of deede men 
go to hem; thei schulen do penaun- 
ce/ & he seide to him/ if thei heeren 
not moyses & profetis; nethir 
if ony of deed men ryse a3en . thei 
schulen bileue to hym //c. xvii.// 

And ihesu seide to hise dis- 
ciplis/ it is impossible; 
that sclaundris come not/ 
but wo to to that man; by whom 
thei comen/ it is more profitable 
to hym . if amylne stoon be put 
aboute his necke . & he be cast in- 
to the see; than that he sclaundre 
oon of thes lytle/ ta/e 3 e heed 30U 
silf/ If thi brothir hath synned a3ens 
thee; blame hym/ &if he do penaun- 
ce; for3yue hym / and if seuene 
sythis in the day he do synne a3ens 
thee . & seuene sithis in the day . he 

be conuertid to thee . & seye it forthin- 
keth me; for3yue 3011 hym/ and the 
apostlis seiden to the lord/ encre- 
esse to us feith/ & the lord seyde/ 
if 3e han feith as the corn of sene- 
uey; 3e schulen seye to this more 
tre . be thou drawun up bi the roo- 
te . & be ouerplauntid into the see . 
&it schal obeye to 3011/ but who 
of 30U hath a seruaunt erynge or le- 
sewynge oxis . which seith to hym 
whanne he turneth a 3 en fro the fe- 
eld; anoon go & sitte to mete? & 
seith not to hym; make redy that I 
soupe/ & girde thee & serue me whi- 
le I ete & drynke; & aftir this thou 
schalt ete & drynke/ wher he hath 
grace to that seruaunt; for he dide 
that that he comaundide hym? nay 
I gesse/ so 3e whanne 3e han don al- 
le thingis that ben comaundid to 3ou; 
seye 3e we ben vnprofitable ser- 
uauntis . we han don that that we 
ou 3 ten to do f And it was don the 
while ihesus wente into ierusalem; he 
passide thur 3 the myddel of sama- 
rie & galile/ and whanne he entride 
into a castel; ten leprouse men ca- 
men a3ens him/ whiche stooden afer’ 
& reiseden her vois & seiden/ ihesu 
comaundour; haue mercy on us/ 

& as he sy3 hem; he seide/ go 3e sche- 
we 3e 30U to the prestis / and it was 
don the while thei wenten; thei we- 
ren clensid/ & oon of hem as he sy3 . 
that he was clensid/ wente a 3 en mag- 
nifiynge god with a greet vois/ 
and he fel doun on the face bifore 
his feet; & dide thankingis/ & this 
was a Samaritan/ & ihesus answeri- 
de & seide/ wher ten ben not clensid; 
& where ben the nyne? ther is noon 
foundun that turnede a 3 en & 3af glorie 

to god; but this alien/ and he seide 
to hym/ ryse up go thou; for thi feith 
hath maad the saaf f And he was 
axid of the farisees . whanne the rew- 
me of god cometh; & he answeride 
to hem & seide/ the rewme of god 
cometh not with asspiyng; neither 
thei schulen seie/ lo her’ or lo there/ 
for lo the rewme of god is with inne 
3011/ & he seide to hise disciplis/ day- 
es schulen come whanne 3e schulen 
desire to se o day of mannis sone; 

&3e schulen not se/ &thei schulen 
seye to 3011/ lo heere &lo there/ nyle 
3e go . nethir sue 3 e/ for as leit schy- 
nynge from vndir heuene . schyneth 
into tho thingis that ben vndir heue- 
ne; so schal mannis sone be in his 
day/ but first it bihoueth hym to 
suffre many thingis; & to be repro- 
ued of this generacioun/ & as it was 
don in the dayes of noe; so it sch- 
al be in the dayes of mannis sone/ 
thei eeten & drunken; weddiden wy- 
ues . & weren 30mm to weddinges . 
til into the day in the which noe en- 
tride into the schip; & the greet flo- 
od cam &loste all / also as it was 
don in the dayes of loth; thei eeten 
& drunken . bou3ten & selden . plaun- 
tiden & bildeden/ but the day that loth 
wente out of sodom; the lord rey- 
nede fyer &brymstoon fro heue- 
ne &loste all e/ lyk this thing it schal 
be; in what day mannis sone sch- 
al be schewid/ in that hour he that 
is in the roof & his vessels in the hous; 
come he not doun to take hem a- 
wey/ & he that schal be in the feeld; 
also turne not a3en bihynde/ be 
3e myndefiil of the wyf of loth/ who 
euere seke to make his lyf saaf; 
schal leese it/ and who euer’ leesith 

it; schal quykene it/ but I seie to 
3011/ in that ny3t tweyne schulen 
be in o bed/ oon schal be takun; & 
thetothir forsakun/ twey wymmen sch- 
ulen be gryndinge to gidre/ theton 
schal be takun; & thetothir forsakun/ 
tweyne in afeeld . theton schal be 
takun . & thetothir left/ thei answeren 
& seyen to hym / wher’ lord which 
seide to hem/ wher’ euer’ the body 
schal be; thidur schulen be gadrid 
to gidre also the eglis //c. xviii.// 

And he seide also to hem 
a parable/ that it bihoueth 
to preye euermore . & not 
faile . & seide/ ther was a luge in 
a citee; that dredde not god . nethir 
schamed of men/ and a widowe 
was in that citee; & she cam to 
hym & seide/ venge me of myn ad- 
uersarie/ and he wolde not long 
tyme/ but aftir thes thingis he seide 
with ynne hym silf/ thou3 I drede not 
god . & schame not of man; nethe- 
les for this widowe is heuy to me . 

I schal venge hir/ lest at the laste 
she comynge condempne me/ & the 
the lord seide/ heere 3e what the 
domesman of wikkidnesse seith/ & 
wher god schal not do veniaunce 
of this chosne cryinge to him ny3t 
& day; & schal haue pacience in 
hem? sotheli I seie to 30 U . for soo- 
ne he schal do veniaunce of hem/ 
Netheles gessist thou that mannes 
sone comynge schal fynde feith in 
erthe? and he seide also to sum men 
that tristeden in hem silf as thei we- 
ren ri3tfiil . & dispisiden othere . this 
parable seyinge/ tweyne men wen- 
ten vp into the temple; to preye/ 
theton a farisee; & thetothir a pup- 
plican/ & the farisee stood & preide 

by him silf these thingis & seide/ god 
I do thankingis to thee . for I am not 
as othere men . raueynouris . vniust . 
auowtreris; as also this puppli- 
can/ 1 faste tweyes in the woke; 

I 3yue tithes of alle thingis that I ha- 
ue in possessioun/ and the pupplican 
stood a fer . &wolde nethir reyse his 
y 3 en to heuene/ but smoot his 
brest; & seyde/ god be merciful to 
me synner’/ treuly I seie to 30 U . 
this 3ede down into his hous &was 
iustified fro the other/ for ech that en- 
haunsith him; schal be mad I 0 W 3 / & he 
that mekith him; schal be enhaunsid/ 
f And thei brou 3 ten to hym 3onge 
children; that he schulde touche 
hem/ and whanne the disciplis say- 
en this thing; thei blameden hem/ but 
ihesus clepide to gidre hem & seyde/ suf- 
fre 3e children to come to me; & 
nyle 3e forbede hem/ for of of su- 
che is the kigdom of heuenes/ treu- 
ly I seie to 30 U . who euere schal not 
take the kyngdom of god as a ch- 
ild; he schal not entr’ into it/ and 
a prince axide him & seide/ goode mais- 
tir in what thing doynge; schal 
I weelde euerelastynge lyf? & ihesus 
seide to hym/ what seist thou me go- 
od/ no man is good but god aloo- 
ne/ thou knowist the comaundemen- 
tis/ thou schalt not sle . thou schalt 
not do leccherie . thou schalt not do 
thefte; thou schalt not seye fals wit- 
nessyng . worschipe thi fadir & thi 
modir/ which seide/ 1 haue kept 
alle thes thingis fro my 3ongthe/ & 
whanne this thing was herd ihesus sei- 
de to him/ 3it o thing faileth to thee/ 
selle thou alle thingis that thou hast 
& 3yue to pore men; & thou schalt 
haue tresour in heuene & come 

& suwe thou me/ whanne thes thingis 
weren herd . he was sorweful; 
for he was fill ryche/ and ihesus se- 
ynge him maad sori; seide/ how 
hard thei that han money; schulen 
entre into the kingdom of god/ for 
it is li3ter’ a camel to passe thur3 
a needlis y3e; than a ryche man 
to entre into the kingdom of god / 
&thei that herden thes thingis; seyden/ 
who may be maad saaf/ & he sei- 
de to hem/ tho thingis that ben im- 
possible anentis men/ ben possi- 
ble anentis god/ but petre sei- 
de/ Lo we han left alle thingis; & 
han suwed thee/ and he seide to him/ 
treuly I seye to 3011/ ther is no man 
that schal forsake hous or fadir 
& modir . or britheren or wyf or chil- 
dren or feeldis for the rewme of 
god; & schal not ressyue many 
mo thingis in this tyme & in the wo- 
rld to comynge euerelastinge lyf/ 

And ihesus took his twelue disciplis 
& seide to hem/ lo we goen up to 
ierusalem; & alle thingis schulen be en- 
did that ben writun by the profe- 
tis of mannis sone/ for he schal 
be bitrayed to hethen men; & he 
schal be scorned & scourgid & bi- 
spat/ and aftir that thei han scour- 
gid; thei schulen sle hym . & the thrid- 
de day he schal ryse a 3 en/ & thei 
vndirstoden no thing of these/ & 
this word was hid fro hem/ & thei 
vndirstoden not tho thingis that 
weren seid/ but it was don whan- 
ne ihesus cam ny 3 to ierico; a blynd 
man sat bisydis the weye & beg- 
gide/ & whanne he herde the peple 
passinge; he axide what this was/ 
and thei seiden to hym; that ihesus of 
nazareth passide/ & he cryede & 

seide/ihesu the sone of dauith; haue 
mercy on me/ and thei that wen- 
ten bifore blamyden hym . that 
he schulde be stille/ but he crye- 
de moche the more/ thou sone of da- 
uith; haue mercy on me/ and ihesus 
stood & comaundide him to be brou3t 
forth to hym/ and whanne he cam ny3; 
he axide hym & seide/ what wolt 
thou that I schal do to thee? & he sei- 
de lord that I see/ and ihesus seide to him/ 
bihoold; thi feith hath maad the saaf/ 
and anoon he say3; & suede hym . 

& magnyfiede god/ and al the pe- 
ple as it say3; 3 af heriyng to god// 

And ihesus turne- //c.xix.// 

de a 3 en &walkide to Ieri- 

co/ and lo aman sache bi 

name . & this was a prince of pup- 

plicans . & he was ryche/ & he sou3- 

te to se ihesu who he was; & he my 3 - 

te not for the peple . for he was ly- 

til in statur’/ & he ran bifore & sti3~ 

ede into a sycomour’ tre; to se him . 

for he was to passe fro thennis/ and 

ihesus biheeld vp whanne he cam to the 

place . & sai3 hym & seide to hym/ sache 

haaste thee & come doun; & ioyinge ressey- 

uede him/ & whanne alle men sayen; 

the/" grucchiden seyinge . for he hadde 

turned to a synful man/ but sache 

stood & seide to the lord/ lo lord I 3y- 

ue the half of my good to pore men/ 

and if I haue ony thing defraudid 

ony man; I 3elde foureso moche/ 

ihesus seith to him/ for to day heelthe 

is maad to this hous; for that he is 

abrahams sone/ for mannis sone 

cam to seke & make saaf that thing 

that perischide f Whanne thei herden 

thes things he addide & seide a pa- 

rable for that he was ny3 ierusalem . 

& for thei gessiden that anoon the king- 
dom of god schulde be schewid/ ther- 
fore he seide/ a worthi man wente 
into afer cuntre; to take to hym 
a kingdom & to turne a 3 en/ and 
whanne his ten seruauntis weren 
clepid; he 3af to hem ten besaun- 
tis . & seide to hem/ chaffar’ 3e; til 
I come/ but his citeseynes hatiden 
hym; & senten a messanger aftir 
hym . & seiden/ we wolen not that 
he regne on vs/ and it was don that he 
turnede a 3 en; whanne he hadde ta- 
ke the kingdom/ and he comaundide 
his seruantis to be clepid . to whi- 
che he hadde 3yue money; to wi- 
te how moche ech hadde wunne 
by chaffaring/ & the firste cam & sei- 
de/ lord; thi besaunt hath wunne ten 
besauntis/ he seide to him/ wel be thou 
good seruaunt/ for in lytel thing thou 
hast be trewe; thou schalt be ha- 
uynge power on ten citees/ &the- 
tothir cam & seide/ lord thi besaunt 
hath maad fyue besauntis/ & to this 
he seide/ & be thou on fyue citees/ 

& the thridde cam & seide/ lord lo thi 
besaunt that I hadde putt vp in a su- 
darie/ for I dradde thee; for thou 
art a steme man/ thou takist awey 
that that thou settidest not; & thou 
repist that that thou hast not so- 
wun/ he seith to hym/ wickid seruaunt 
of thi mouth I deme thee/ wistist 
thou that I am a sterne man . takinge 
awey that thing that I settide not; 

& repinge that thing that I sew not? 
and whi hast thou not 3 ouun my 
money to the boord . & I comynge 
schulde haue axid it with vsuris? 

& he seide to men stondinge ny3/ 
take 3e awey fro hym the besaunt; 

& 3 yue 3 e to hym that hath ten be- 
sauntis/ & thei seiden to hym/ lord 

t o hym/ lord he ha t h t en bcsaun t is/ 
and I seie to 30U . to ech man that hath . 
it schal be 30mm; & he schal encre- 
se/ but fro him that hath not . also 
that thing that he hath schal be takun 
of hym / netheles brynge 3e hidur 
tho myne enemyes that wolden 
not that I regnede on hem . & sle 
3e bifore me/ and whanne thes thin- 
gis weren seid; he wente bifore 
& 3ede up to ierusalem/ and it was 
don whanne ihesus cam ny3 to bethfa- 
ge & betanye at the mount that is 
clepid of olyuete; he sente hise two 
disciplis & seide/ go 3e into the castel; 
that is a3ens 30U / into which as 3e 
entren 3e schulen fynde a colt of 
a asse tyed; on which neuere man 
sat/ vnty3e 3e hym; & brynge 3e 
to me/ & if ony man axe 30U why 
3e vntyen; thus 3e schulen seye to 
him/ for the lord desireth his werk/& thei 
that weren sent . wenten forth; and 
fonden as he seide to hem . a colt ston- 
dinge/ and whanne thei vntyeden the 
colt; the lordis of it seiden to hem/ what 
vntyen 3e the colt? & thei seiden/ for 
the lord hath nede to hym/ & thei led- 
den it to ihesu/ and thei castinge her 
clothis on the colt; & setten ihesu on 
him/ & whanne he wente; thei stre- 
widen her clothis in the w eye/ & 
whanne he cam ny3 to the comynge 
doun of the mount of olyuete; alle 
the peple that cam doun bigunnen 
to ioye & to herie god with greet 
vois . on alle the vertues that thei 
hadden seyn/ & seiden/ blessid be the 
kyng that cometh in the name of the 
lord; pees in heuene . & glorie in 

hi3e thingis/ & summe of the farise- 
es of the peple; seiden to hym/ 
maistir; blame thi disciplis/ & 
he seide to hem / 1 seye to 30U . for 
if thes ben stille . stoones schulen 
cr ye/ and whanne he nei3ede; he 
sy3 the citee . & wepte on it . & sei- 
de/ for if thou haddist knowen; thou 
schuldist wepe also/ for in this 
day the thingis ben in pees to thee/ 
but now thei ben hid fro thin y3en/ 
but dayes schulen come in thee . 

&thyne enemyes schulen enuyrow- 
ne thee with a pale . & thei schulen 
go aboute thee; & make the streit 
on alle sidis/ & caste thee doun to the 
erthe; & thi sones that ben in thee/ 
and thei schulen not leeue in thee . 
a stoon on a stoon . for thou hast 
not knowen the tyme of thi visita- 
cioun/ and he entride into the tem- 
ple; &bigan to caste out men 
sellynge therynne & byinge & seide 
to hem/ it is writun; that myn hous 
is an hous of preyer/ but 3e han 
maad it a den of theues/ & he was 
techinge euery day in the temple/ & 
the princes of prestis & the scribis 
&the princes of the peple; sou3ten to 
leese hym/ & thei founden not what 
thei schulden do to hym/ for al the 
peple was ocupied & herde hym// 

And it was //c. xx.// 

don in oon of the dayes whanne 

he tau3te the peple in the temple & 

prechide the gospel; the princes of 

prestis & scribis camen to gidre 

with the eldre men/ & thei seiden to him/ 

seie to us in what power thou doist 

thes thingis; or who is he that 3af to 

thee this power? & ihesus answeride 

& seide to hem/ & I schal axe 30U 

00 word; answere 3e me to/ was 

the baptym of Iohn . of heuene; 
or of men? & thei thou3ten with inne 
hem silf; seiynge/ for if we sey- 
en of heuene; he schal seye/ why 
thanne bileuen 3e not to hym? and 
if we seyen of men; al the peple sch- 
al stoone vs/ for thei ben certeyn; 
that Iohn is a profete/ & thei answeri- 
den that thei knewen not; of whennus 
it was/ & ihesus seide to hem/ nethir I seye 
to 3ou; in what power I do thes 
thingis/ and he bigan to seie to the 
peple; this parable/ aman plauntide 
a vyne3erd/ & hyride it to tilieris . 

& he was in pilgrymage long ty- 
me/ and in the tyme of gadring of 
grapis . he sente a seruaunt to the 
tilieris; that thei schulden 3yue 
to hym of the fruyt of the vyne- 
3erd/ whiche beeten him . & leeten him 
go voide/ and he thou3te 3k to sen- 
de anothir seruaunt/ & thei beeten this 
& turmentiden him sore & leeten him 
go/ and he thou3te 3k to sende . the 
thridde/& hym also thei woundiden & cas- 
tiden him out/ and the lord of the vy- 
ne3erd seide/ what schal I do? I 
schal sende my dereworthe sone/ 
perauentur’ whanne thei seen hym; thei 
schulen drede/ and whanne the tilie- 
ris syen him thei thou3ten with ynne 
hem silf & seiden/ this is the eyr/ sle 
we hym; that the eritage be oure/ 

& thei castiden him out of the vyn3erd; 

& killeden him/ what schal thanne the lord 
of the vyn3erd do to hem/ he schal 
come &distrie thes tilieris; &3y- 
ue the vyn3erd to othere/ and whanne 
this thing was herd; thei seiden to him/ 
god forbede/ but he biheld hem; & 
seyde/ what thanne is this that is 
writun . the stoon which men bildinge 
ripreueden; this is maad into the heed 

of the corner/ ech that schal falle on that 
stoon; schal be to brysid/ but on 
whom it schal falle; it schal alto 
breke hym/ & the princes of prestis 
& scribis sou3ten to leye on hym 
hondis in that our; & thei dredden 
the peple/ for thei knewen; that to 
hem he seide this liknesse/ & thei as- 
pyeden & senten aspieris; that 
feyneden hem iust/ that thei schul- 
den take him in word . & bitake him 
to the power of the prince . & to the 
power of the iustise/ & thei axiden 
hym & seyden/ maistir we witen; 
that ri3tly thou seist & techist/ & thou 
takist not the persone of man/ but 
thou techist in treuthe the weye 
of god/ is it leefful to us; to 3yue 
tribut to the emperour or nay? & 
he biheeld the disseit of hem . and 
seide to hem/ what tempten 3e me? 
schewe 3e to me a peny/ whos y- 
mage & superscripcioun hath it? thei 
answeriden & seiden to hym/ the emper- 
ouris/ & he seide to hem/ 3elde 3e ther- 
fore to the emperour; tho thingis that 
ben the emperouris/ & tho thingis that 
ben of god; to god/ & thei my3ten not 
reproue his word . bifore the pe- 
ple/ and thei wondriden in his ans- 
wer’; & heelden pees/ summe of 
the saduces that denyeden the a 3 en 
rysing fro deeth to lyf; camen & 
axiden him & seiden/ maistir moyses 
wroot to us . if the brothir of ony 
man haue a wyf & be deed . & he was 
withouten eyres; that his brothir 
take his wyf . & reyse seed to his 
brother/ & so ther weren seuene bri- 
theren/ the firste took awyf; & is 
deed . withouten eyres/ & the brothir 
suynge took hir; & he is deed with- 
outen sone/ & the thridde took hir/ 

also & alle seuene . & leften not 
seed; but ben deede/ & the laste of 
alle the womman is deed/ therfore in 
the rysing a3en/ whos wyf of 
hem schal she be/ for seuene had- 
den hir to wyf/ and ihesus seide to 
hem/ sones of this world wedden; 

& ben 30mm to weddingis/ but thei 
that schulen be had worthi of that 
world & of the rysing a3en fro deeth; 
nethir ben weddid nethir wedden 
wyues/ nethir schulen mowe die 
more for thei ben euene with aun- 
gels . &ben the sones of god; si- 
then thei ben sones of risyng a3en 
fro deeth/ & that deede men rysen 
a3en; also moyses schewide bisy- 
dis the boysch/ as he seith the lord 
god of abraham; & god of Isaac . 
&god of Iacob/ &god is not of 
deed men; but of lyuynge men/ for 
alle men lyuen to hym/ and summe 
of scribis answeringe; seiden/ mais- 
tir thou hast wel seid/ & thei dursten 
no more axe him ony thing/ but he 
seide to hem/ how seyen men crist 
to be the sone of dauith; & dauith 
him silf seith in the book of psalmes? 
the lord seide to my lord . sitte thou 
on my ri3thalf; til that I putte 
thyne enemyses a stool of thi fe- 
et? therfore dauith clepith him lord; 
& how is he his sone; & in heering 
of al the peple; he seide to hise 
disciplis/ be 3e war of scribis that 
wolen wandre in stoolis; &louen 
salutaciouns in chepyng/ & the 
firste chaieris in synagogis; & 
the firste sitting placis in feestis/ 
that deuouren the housis of widowis; 
&feynen long preying/ these schulen 
take the more dampnacioun/ 

And he biheeld //c. xxi.// 

& sy3 tho ryche men that castiden 
her 3iftis into the treserie/ but 
he sy3 also a lytel pore widowe 
castynge twey ferthingis; & he 
seide/ treuli I seye to 30U that this 
pore widowe; keste more than 
alle men/ for why alle these of thing 
that was plenteuous to hem; kes- 
ten into the 3iftis of god/ but this 
widowe of that thing that failide 
to hir; keste al hir lyflode that 
she hadde/ and whanne sum men seiden 
of the temple . that it was apareilid 
with goode stoones & 3iftis; he seide/ 
thes thingis that 3e seen . dayes schulen 
come in whiche a stoon schal not 
be left on a stoon; which schal not 
be distryed/ and thei axiden hym & 
seiden/ comaundour whanne schulen 
thes thingis be; &what tookne schal 
be whanne thei schulen bigynne to be 
don/ & he seide/ se 3e that 3e be not 
disseyued/ for manye schulen come 
in my name; seyinge for I am . & 
the tyme schal nei3e/ therfore nyle 3e 
go aftir hem/ and whanne 3e schu- 
len heer’ batelis & stryues with yn- 
ne; nyle 3e be afeerd/ it bihoueth 
first thes thingis to be don; but not 
3it anoon is an ende/ thanne he sei- 
de to hem/ folk schal ryse a3ens folk; 

& rewme a3ens rewme/ grete 
mouyngis of erthe schulen be by 
places; &pestilencis &hungris/ 

& dredis fro heuene; & grete to- 
kenes schulen be/ but bifore alle 
thes thingis . thei schulen sette her 
hondis on 3ou; & schulen persuwe/ 
bitakinge into synagogis & kepin- 
gis/ drawynge to kyngis & to 
iustisis for my name/ but it schal 
falle to 30U into witnessing/ therfore 
putte 3e in 3our’ hertis; not to then- 

ke bifore . how 3e schulen answere/ 
for I schal 3yue to 30 U mouth & 
wysdom; to whiche alle 3 our’ ad- 
uersaries schulen not mowe a- 
3enstonde & a 3 en seye/ & 3e schulen 
be takun of fadir & modir & britheren 
&cosyns & frendis; &by deeth thei 
schulen turmente of 30 U / & 3e schulen 
be in hate to alle men; for my name/ 
and an heer of 3 our’ heed; schal not 
perische/ in 3 our’ pacience 3e schu- 
len weelde 3our’ soulis/ but whanne 
3e schulen se ierusalem be enuyrowned 
with an oost . thanne wite 3e that the de- 
solacioun of it schal nei3e/ thanne thei 
that ben in Iudee; fie to the mounteyns/ 
and thei that ben in the myddil of it; 
go awey/ and thei that ben in the kun- 
treis; entre not into it/ for these 
ben dayes of veniaunce; that alle thin- 
gis that ben writun; be fulfillid/ 

& wo to hem that ben with childe . 

& norischen in tho dayes . for a gre- 
et disese schal be on the erthe; and 
wraththe to this peple/ & thei schulen 
falle by the scharpnesse of swerd; 

& thei schulen be lad prisoneris mto al- 
le folkis/ & ierusalem schal be defoulid 
of hethen men; til the tymes of na- 
ciouns be fulfillid 51 And tokenes 
schulen be in the sunne & the mone 
& in the sterris; & in the erthe ouerleying 
of folkis for confusioun of sown of 
the see &of floodis/ for men schulen 
wexe drye for drede & abydyng; 
that schulen come to al the world/ 
for vertues ofheuenes schulen 
be moued/ and thanne thei schulen se 
mannis sone comynge in a clowde; 
with greet power & maieste/ & 
whanne thes thingis bigynnen to be 
maad; biholde & reyse 3e 3oure 
heedis . for 3our’ redempcioun nei3eth/ 

and he seide to hem a liknesse/ se 
3e the fige tre & alle trees/ whanne 
thei bryngen forth now of hemsilf 
fruyt . 3e witen that somer is ny3/ 
so 3e whanne 3e seen thes thingis to be 
don; wite 3e that the kingdom of god 
is ny3/ treuly I seie to 30U . that this 
generacioun schal not passe; til 
alle thingis be don/ heuene & erthe 
schulen passe . but my wordis schulen 
not passe// but take 3 e heede to 30U 
silf; lest perauentur’ 3our’ her- 
tis be greuyd with glotenye & drun- 
kenesse . &bisynesses of this lyf . & 
thilke day come sudeyn on 3ou/ 
for as a snare it schal come on al- 
le men that sitten on the face of al 
erthe/ therfore wake 3e preiynge 
in ech tyme; that 3e be had worthi 
to fie alle thes thingis that ben to co- 
me & to stonde bifore mannis sone/ 

& in dayes he was techinge in the 
temple/ but in ny 3 tis he 3 ede out 
& dwellide in the mount that is clepid 
of olyuete/ & all the peple roos eer- 
ly to come to him in the temple & to heer’ 
And the haly If hym //c. xxii.// 
day of therf looues that is 
seid pask nei 3 ede; & the prin- 
ces of prestis & the scribis sou3ten 
hou thei schulden sle ihesu/ but thei 
dredden the peple/ and sathanas 
entride into Iudas; that was cle- 
pid scarioth . oon oort of the twel- 
ue/ and he wente & spak with the 
princes of prestis & with the maies- 
tratis; how he schulde bitraye 
him to hem/ and thei ioyeden & ma- 
den couenaunt; to 3 yue hym mo- 
ney/ & he bihy 3 te/ and he sou 3 te 
oportunyte; to bitraye him with 
outen peple/ but the dayes of therf 
looues camen . in whiche it was 

nede that the sacrifice of pask wer’ 
slayn/ and he sente petre & iohn 
& seide/ go 3e & make 3e redy to 
vs the pask; that we ete/ & thei sey- 
den/ wher’ wolt thou that we make 
redy? and he seide to hem/ lo whanne 
3e schulen entre into the citee; a 
man berynge a vessel of watir . 
schal meete 3011/ suwe 3e him into the 
hous . into which he entrith; & 3e 
schulen seye to the hosebonde man 
of the hous/ the maistir seith to thee/ 
wher’ is a chaumbre; wher’ I schal ete 
the pask with my disciplis? and he 
schal schewe to 30U a greet souping 
place strewid; & there make 3e re- 
dy/ and thei 3eden & founden as he 
seide to hem; & thei maden redy the pask/ 
and whanne the our was come; he 
sat to the mete & the twelue apost- 
lis with him/ and he seyde to hem/ 
with desyr I haue desirid to ete with 
3ou this pask; bifore that I suffre/ 
for I seye to 30U . that fro this ty- 
me I schal not ete it; til it be ful- 
fillid in the rewme of god / & whanne 
he hadde take the cuppe; he dide 
gracis & seide/ take 3e & departe 
3e among 3011/ for I seye to 30U . that 
I schal not drynke of the kynde of 
this vyne; til the rewme of god co- 
me/ and whanne he hadde take breed; 
he dide thankingis & brak & 3af to hem . 
& seyde/this is my body; that schal 
be 3ouun for 3011/ do 3e this thing in 
mynde of me/ he took also the cuppe . 
aftir . that he hadde soupid; & seide/ 
this cuppe is the newe testament 
in my blood; that schal be sched for 
3ou / netheles lo the hond of him that 
bitrayeth me; is with me a t the ta- 
ble/ & mannis sone goth; aftir that it 
is determyned/ netheles wo to 

that man; by whom he scha/be bitray- 
ed/ and thei bigunnen to seke among 
hem . who it was of hem; that was 
to do this thing f And stryf was 
maad among hem; which of hem 
schulde be seyn to be grettest/ but 
he seide to hem/ kyngis of hethene 
men; ben lordis of hem/ and thei that 
han power on hem; ben clepid 
good doeris/ but 3e not so/ but he 
that is grettist among 30U; be ma- 
ad as 3onger’/ and he that is bifore 
goer’; as a seruaunt/ for who is gret- 
ter; he that sitteth at the mete . or he 
that mynestreth? wher not he that 
sittith at the mete? & I am in the myd- 
del of 3ou; as he that mynystreth/ 
and 3e ben that han dwellid with 
me in my temptaciouns/ and I 
dispose to 3ou; as my fadir hath dis- 
posid to me a rewme/ that 3e ete & 
drynke on my boord in my rew- 
me; and sitte on trones & deme 
the twelfkynredis of israel/ and 
the lord seide to symount/* lo satha- 
nas hath axid 3ou; that he schulde ri- 
dele as wheete/ but I haue preied 
for thee; that thi feith fade not/ and 
thou sum tyme conuertid; conferme 
thi britheren/ which seide to him/ lord 
I am redy to go . into prisoun & in 
to deeth with thee/ and he seide/ 1 seie 
to thee petre . the cok schal not kro- 
we to day; td thou thries forsake that 
thou knowist me f And he seide 
to hem. whanne I sente 30U withou- 
ten sachel . & scrippe & schoon; wher 
ony thing failide to 30U? & thei seiden 
no thing/ therfore he seide to hem/ but 
now he that hath a sachel; take also 
& a scrippe/ and he that hath noon; sel- 
le his coote &bigge a swerd/ for I 
seye to 30U that 3d it bihoueth that thing 

that is writun to be fulfillid in me/ and 
he is arettid with wickid men/ for 
tho thingis that ben of me; han een- 
de/ and thei seiden/ lord lo twey swer- 
dis here/ and he seide to hem/ it is 
ynow3 &he 3ede out; &wente aftir 
the custom into the hil of olyues/ & 
the disciplis sueden hym/ and whanne 
he cam to the place; he seide to hem/ 
preie 3e lest 3e entre into temptaci- 
oun/ & he was takun awey fro hem . 
so moche as is a stoones cast; and 
he knelede &preiede & seide/ fadir 
if thou wolt; do awey this cuppe fro 
me/ natheles not my wille be don; 
but thin/ and an aungel apperide to 
him fro heuene . & coumfortide hym/ and 
he was maad in agonye . &preiede 
the lenger’/ & his swoot was maad 
as dropis of blood rennynge doun in 
to the erthe/ and whanne he was risun 
fro preier . &was comun to hise dis- 
ciplis; he fond hem slepinge for he- 
uynesse/ & he seide to hem/ what 
slepen 3e? ryse 3e &preye 3e; that 
3e entre not into temptacioun/ 3it whi- 
le he spak; lo a cumpany/ and he that 
was clepid Iudas oon of the twel- 
ue; wente bifore hem/ and he cam 
to ihesu; to kisse hym/ & ihesus seide to 
hym / Iudas bitrayest thou mannis 
sone with a coss? and thei that weren 
aboute him & syen that that was to co- 
me; seiden to hym/ lord wher we 
smyten with swerd? & oon of hem 
smoot the seruaunt of the prince of 
prestis; &kittide of his ri3t eere/ 
but ihesus answeride & seide/ suffre 
3e til hidur/ and whanne he hadde tou- 
chid his eere; he heelide him/ & ihesus 
seide to hem that camen to hym . the prin- 
ces of prestis & magestratis of the 
temple & eldre men/ as to a theef 

3e han gon out with swerdis & sta- 

ues . whanne I was with 30U eche day 

in the temple; 3e strei3ten not out 

hondis into me/ but this is 3our’ 

our & the power of derknessis/ and 

thei tooken hym & ledden in to the hous of 

the prince of prestis . & petre suede 

him a fer/ and whanne a fier was kyn- 

delid in the myddel of the greet hows . 

&thei saten aboute; petre was in 

the myddel of hem/ whom whanne a 

damysel hadde seyn hym sittinge at 

the li3t & hadde biholdun hym; she sei- 

de/ & this was with hym/ and he de- 

nyede hym; & seide/ womman I kno- 

we him not/ and aftir a litel; anothir 

man sy3 hym & seide/ & thou art of hem/ 

but petre seide/ a man I am not/ 

and whanne a space was maad as 

of an our; anothir affermyde & 

seide/ treuly this was with hym/ for 

also he is of galile/ & petre seide/ 

man I noot what thou seist/ and 

anoon 3k while he spak the cok 

crew/ and the lord turnede a3en; 

&biheeld petre/ & petre hadde myn- 
de on the word of ihesu as he hadde 
seid for bifore that the koc krowe; 
thries thou schalt denye me/ & pe- 
tre 3ede out; &wepte bittkly/ & 
the men that heelden hym; scorneden 
him & smyten hym/ and thei blynd- 
felden hym; & smiten his face/ 

& axiden him; & seiden/ arede thou 
crist to us; who is he that smoot 
thee? also thei blasfemynge seiden 
a3ens hym many othere thingis/ and 
as the day was come; the eldre 
men of the peple . & the princes of 
prestis . & the scribis camen to gi- 
dre . & ledden him into her counceil & 
seiden/ if thou art crist; seie to vs/ 
and he seide to hem/ if I seie to 

3ou; 3e schulen not bileue to me/ 

Sc if I axe; 3e schulen not answe- 
re to me . nethir 3e schulen delyuere me/ 
but aftir this tyme; mannys sone 
schal be sittinge on the n3thalf of 
the vertu of god/ therfore alle sei- 
den/ thanne art thou the sone of god? 
and he seide/ 3e seien that I am/ & 
thei seiden/ what 3it desiren we wit- 
nessing? for we vus self . han herd 
of his mouth llz. xxiii.// 

And al the multitude of 
hem arisen & ledden hym to 
pylat / and thei bigunnen to accuse 
hym . & seyden/ we han founden this 
turnynge upsodoun our folk; and 
forbedinge tributis to be 3 ouun to 
the emperour . & seiynge that him silf 
is crist & king/ & pilat axide him & sei- 
de/ art thou king of iewis? &he 
answeride & seide/ thou seist/ and 
pilat seide to the princes of prestis . 

& to the peple/ 1 fynde no thing of 
cause in this man/ & thei woxen stren- 
ger’ & seiden/ he moueth the peple; 
techinge thur 3 al Iudee bigynnynge 
fro galile til hidur/ and pilat 
heeringe galile; axide if he wer’ 
aman of galile/ &whanne he knew 
that he was of the power of erou- 
de; he sente hym to eroude . which 
was at ierusalem in tho dayes/ and 
whanne eroude sy3 ihesu; he ioyede 
fill moche/ for long tyme he co- 
uetide to se him/ for he herde ma- 
ny thingis of him/ & hopide to se sum 
tokene to be don of hym/ and he ax- 
ide hym in many wordis/ & he an- 
sweride no thing to hym/ and the prin- 
ces of prestis & the scribis stooden; 
stedefastly accusinge hym/ but e- 
roude with his oost dispiside hym; 

& scornyde him & clothide with a whit 

cloth . & sente hym a3en to pilat/ 
and eroude & pilat weren maad 
frendis fro that day/ for bifore thei we- 
ren enemyes to gidre/ & pilat cle- 
pide to gidre the princes of prestis . 

&the maiestratis of the peple; & 
seide to hem/ 3e han brou3t to me 
this man; as tumynge awey the pe- 
ple/ &loI axynge bifore 3011; fyn- 
de no cause in this man . of thes thin- 
gis . in whiche 3e accuseyn hym . nethir 
eroude/ for he hath sent him a3en to 
vs/ & lo no thing worthi of deeth is 
don to him/ and therfore I schal amen- 
de hym & delyuere hym/ but he mos- 
te nede delyuere to hem oon bi the fees- 
te day/ and al the peple criede to 
gidre & seide/ do him awey; & delyuere 
to us barabas/ which was sent 
into prisoun; for disturbling maad 
in the citee & for mansleyng/ and 
eftsoone pilat spak to hem; &wol- 
de delyuere ihesu/ & thei vndircrieden 
& seiden/ crucifie crucifie him/ & the 
thridde tyme he seide to hem/ for 
what yuel hath this don? I fynde 
no cause of deeth in him/ therfore I sch- 
al chastise him; & I schal delyuere/ and 
thei contynueden with greete voy- 
ces; axynge that he schulde be cru- 
cified/ & the voices of hem woxen 
stronge/ and pilat demede her 
axyng to be don/ and he delyuerede 
to hem . him that for mansleyng & 
seducioun was sent into prisoun; 
whom thei axiden/ but he bitook 
ihesu to her wille/ and whanne thei 
ledden hym; thei token aman symon of sire- 
nen comynge fro the toun/ & thei ley- 
den on hym the cross; to here af- 
tir ihesu/ and thei suwede hym mo- 
che peple . & wymmen that weyle- 
den & by morneden hym/ & ihesus tur- 

nede to hem; & seide/ dou3tirs ofie- 
rusalem nyle 3e wepe on me . but we- 
pe 3e on 3oursilf & on 3our sones/ 
for lo dayes schulen come; in whi- 
che it schal be seyd/ blessid be ba- 
reyn wymmen . & wombis that han 
not born children; & the teetis that 
han not 3 ouun souke/ thanne thei schu- 
len bigynne to seye to mounteyns; 
falle 3e doun on us/ and to smale 
hillis; keuere 3e us/ for if in a gre- 
ne tre thei doen thes thingis; what 
schal be don in a drye? also othere 
twey wickide men weren led with 
hym; to be slayn/ and aftir that thei 
camen into aplace that is clepid 
of caluarie; there thez crucifieden 
him/ and the theues/ oon on the ri3t 
half; & thetothir on the left half/ but 
ihesus seide/ fadir for3yue hem; for thei 
witen not what thei doen/ & thei 
departiden his clothis & kesten lot- 
tis/ & the peple stood abydinge/ & 
the princis scorneden him with hem; & 
seiden/ othere men he made saaf; ma- 
ke he him silf saaf . if this be crist the 
chosne of god/ and the kny3tis nei3e- 
den & scorneden hym; & profreden to him 
vynegre . & seiden/ if thou art king 
of iewis; make thee saaf/ and the 
superscripcioun was writun ouer him . 
with greek lettris . & of latyn . & of 
ebrew . this is the king of iewis/ & 
oon of thes theues that hangiden; 
blasfemyden him & seide/ if thou art 
crist make thi silf saaf &vs/ but the 
tothir answeringe blamyde him & seide/ 
nethir thou dredist god? that art in the 
same dampnacioun/ and treuli we 
iustly . for we han resseyued wor- 
thi thingis to werkis; but this dide 
no thing of yuel/ & he seide to ihesu/ 
lord haue mynde of me; whanne 

thou comest into thi kingdom/ & ihesus sei- 
de to hym/ treuly I seie to thee; this 
day thou schalt be with me in para- 
diis/ and it was almest the sixte 
our; & derknessis weren maad in 
al the erthe into the nynthe our/ & 
the sunne was maad derk; & the veil 
of the temple was to rent a two/ 
and ihesus crynge with greet vois; 
seide/ fadir into thin hondis . I bi- 
take my spirit/ & he seiynge thes 
thingis 3af vp the goost/ & the centu- 
rien seynge that thing that was 
don; glorifiede god & seide/ verily 
this man was iust/ and al the peple 
of hem that weren there to gidre at 
this spectacle . & sy 3 en tho thingis 
that weren don; smyteden her brestis 
& turneden a3en/ but alle his knowen 
stooden afer; &wymmen that sueden 
hym fro galile . seynge thes thingis/ 

&lo aman Ioseph bi name of ar- 
mathie a citee of Iudee; that was 
a decurioun . a good man & a iust/ 
this man consentide not to the coun- 
ceil &to the dedis of hem; &he a- 
bood the kingdom of god/ this ioseph 
cam to pilat; & axide the body of ihesu/ 
&took it doun &wlappide it in a cle- 
ne lynnen cloth; & leyde him in a gra- 
ue hewun . in which not 3it ony man 
hadde be leid/ & the day was the euyn 
of the halyday; & the saboth bigan 
to schyne/ & the wymmen suynge that 
camen with him fro galile . sy3en the 
graue; & how his body was leyd / 

& thei turneden a 3 en & maden re- 
dy swete smellinge spices & oyne- 
mentis/ but in the saboth thei restiden 
aftir the comaundement //c. xxiiii.// 

Bvt in o day of the woke fill 
eerly thei camen to the gra- 
ue; & brou 3 ten swete smel- 

linge spices . that thei hadden araied/ 
and thei founden the stoon turned a- 
way fro the graue; and thei 3eden 
yn & founden not the body of the 
lord ihesu/ and it was don the whi- 
le thei weren a stonyed in thou3t 
of this thing; lo twey men stooden 
bisydis hem in schynyge cloth/ and 
whanne thei dredden . & boweden her 
semiaunt into the erthe; thei seiden 
to hem/ what seken 3e hym that 
lyueth with deede men? he is not 
her’; but is risun/ haue 3e mynde 
how he spak to 3ou; whanne he 
was 3k in galile . & seide/ for it 
bihoueth mannis sone to be bita- 
kun into the hondis of synfiil men 
&to be crucified; & the thridde day 
to ryse a3en/ & thei bithou3ten on 
his wordis/ & thei 3eden a3en fro 
the graue; & tolden alle thes thingis . 
to the enleuene & to alle othere/ & 
there was mary mawdelen & lo- 
ne & marie of lames & othere 
wymmen that weren with hem; that 
seiden to apostlis these thingis/ and 
thes wordis weren seyn bifore hem 
as madnesse; & thei bileueden not 
to hem/ but petre roos vp & ran 
to the graue/ & he bowide down 
& sy3 the lynnen clothis liynge al 
oone/ & he wente by him silf; won- 
dringe on that that was don/ And 
lo twyne of hem wenten in that day 
into a castel; that was fro ierusalem 
the space of sixty furlongis . bi 
name emaws/ & thei spaken to 
gidre of alle thes thingis that hadden 
bifallen/ & it was don the while thei 
talkeden & sou3ten by hem silf ; ihesus 
him silf nei3ede & wente with hem/ but 
her y3en weren holdun that thei kne- 
wen hym not/ &he seide to hem/ 

what ben thes wordis that 3e speken 
to gidre wandrynge; & 3e ben 
sorwful? & oon whos name was 
cleofas; answeride & seide/ thou 
thi silf art a pilgrym in ierusalem; 

& hast thou not knowun what thin- 
gis ben don in it in these dayes? 
to whom he seide/ what thingis? & 
thei seiden to him/ of ihesu of nasareth 
that was aman profete my3ti in 
work & word; bifore god & al the 
peple/ and how the hi3este prestis 
of oure princes bitoken hym into 
dampnacioun of deeth; & crucifieden 
him/ but we hopiden that he schulde 
haue a3enbou3t israel/ & now on 
alle thes thingis; the thridde day is 
to day . that these thingis weren don/ 
but also summe wymmen of ou- 
ris maden us afeerd; whiche 
bifore day weren at the graue/ 
and whanne his body was not foun- 
dun; thei camen & seiden/ that thei sy- 
3 en also asi3t of aungelis/ whiche 
seyen that he lyueth/ and summe 
of ouren wenten to the graue/ & 
thei founden so . as the wymmen sei- 
den; but thei founden not him/ and 
he seide to hem/ a foolis & slowe of 
herte; to bileue in alle thingis that 
the profetis han spokun/ wher it bi- 
hofte not crist to suffre thes thingis; 
&so to entre into his glorie? &he 
bigan at moyses & at alle the pro- 
fetis & declaride to hem in alle scrip- 
turis that weren of him/ & thei camen 
ny3 the castel . whidur thei wenten; & 
he made cuntenaunce that he wolde 
go ferthere/ & thei constreyneden 
him & seiden/ dwelle with us for it 
drawith to ny3t; & the day is now 
bowid down/ and he entride with 
hem/ & it was don while he sat at 

the mete with hem; he took breed 
&blesside &brak &took to hem/ & 
the y 3 en of hem weren openyd; 

& thei knewen him/ and he vanys- 
chide fro her y3en/ & thei seiden to 
gidre/ wher our’ herte was not 
brennynge in vs; while he spak 
to us in the weye . & openyde to 
vs scripturis? & thei risen vp in the 
same our; &wente a3en into ie- 
rusalem/ & founden the enleuene gedrid 
to gidre . & hem that weren with hem. 
seiynge/ that the lord is risun veri- 
ly; & apperide to symount/ & thei 
tolden what thingis weren don in 
the weye; & how thei knewen him 
in brekyng of breed f And the 
while thei spaken thes thingis; ihesus 
stood in the myddil of hem & sei- 
de to hem/ pees to 30U / 1 am; ny- 
le 3e drede/ but thei weren afray- 
ed & agast; &gessiden hem to se 
a spirit/ & he seide to hem/ what 
ben 3e troublid; & thou3tis comen 
vp into 3oure hertis? se 3e myn 
hondis & my feet; for I my silf 
am/ feele 3e & se 3e . for a spirit 
hath not fleisch &boones; as 
3e seen that I haue/ & whanne he 
hadde seid this thing; he schewide 
hondis & feet to hem/ & 3k whi- 
le thei bileueden not . &wondri- 
den for ioye; he seide/ han 3e her’ 
ony thing that schal be etun? & thei 
profriden him a part of a fisch ros- 
tid; & an hony combe/ & whanne 
he hadde etun bifore hem; he took 
that that lefte & 3af to hem . & 
seide to hem/ thes ben the wordis 
that I spak to 3ou; whanne I was 
3it with 3011/ for it is nede that alle 
thingis be fulfillid; that ben wri- 
tun in the lawe of moyses & in pro- 

fetis . &in psalmys of me/ thanne 
he openyde to hem witt; that thei 
schulden vndirstonde scriptu- 
ris/ & he seide to hem/ for thus it 
is writun . & thus it bihofte crist 
to suffre; & ryse a3en fro deeth 
in the thridde day/ &penaunce & 
remyssioun of synnes to be pre- 
chid in his name to alle folkis; 
bigynnynge at ierusalem/ & 3e ben 
witnessis of thes thingis; & I schal 
sende the biheest of my fadir in 
to 3011/ but sitte 3e in the citee; 
til that 3e be clothid with vertu fro 
an hy3/ & he ledde hem forth into 
betanye; &whanne his hondis 
weren lift vp . he blesside hem/ 
and it was don the while he 
blesside hem; he departide fro 
hem . &was born into heuene/ 
and thei worschipiden &wenten 
a3en into ierusalem with greet ioye; 
& weren euermore in the temple 
heriynge & blessinge god //He- 
re endith the gospel of luk; 

& bigynneth the prolog on the 
gospel of Iohn// 

This is Iohn the euange- 
list oon of the disciplis of the lord . 
the which is a virgyn chosun of 
god/ whom god clepide from the 
sposeilis; whanne he wolde be wed- 
did/ and double witnesse of vir- 
gynyte is 30mm to hym in the gos- 
pel; in this that he is seid loued 
of god bifore othere disciplis/ and 
god hongynge in the cross . bitook 
his modir in kepyng to him; that 
a virgyn schulde kepe a virgyn/ 
this Iohn in the gospel bigynneth al 
oone the werk of vncoruptible 
word; &witnessith that the kyn- 
dely sone of god is maad man / 

and that the li3t was not takun of 
derknessis/ & he schewith the fir- 
ste myracle . which god dide at 
the weddingis/ to schewe wher’ 
the lord is preied to the feeste; 
the wyn of the weddinge owith 
to fayle/ that whanne elde thingis ben 
chaungid/ alle newe thingis that 
ben ordeyned of crist appere/ Io- 
hn wroot this gospel in asye; af- 
tir that he hadde writun the apo- 
calips in the yle of pathmos/ ne- 
theles he wroot the gospel; aftir 
alle the gospeleris/ that also an 
vncoruptible ende by a virgyn 
in the apocalips . to hym; to whom 
an vn coruptible bigynnyg is 
3ouun in genesis in the bigynnyng 
of hooly scriptur’/ for crist seith in the 
apocalips . I am the bigynnyng & 
the ende/ and this Iohn is he . that 
knew . that the day of his departing 
was comun . & he clepid to gidre 
hise disciplis in effesie; & schewi- 
de crist by many preuyngis of my- 
raclis . & 3ede doun into adolima 
place of his biriyng/ & whanne he 
hadde maad preyer; he was put 
to his fadris/ &was moche with 
oute sorwe of deeth; how moche 
he is foundun clene fro corupcioun 
of fleisch/ //Ierom in his prolog on 
Iohn; seith al this/ & now bigynneth 
the gospel c. p.// 

In the bigynnyng was 
the word & the word was 
at god/ and god was 
the word/ this was in 
the bigynnyng at god/ alle thingis we- 
ren maad by him; & withoute him was 
maad no thing/ that thing that was ma- 
ad in hym was lyf/ & the lyf was the 
li3t of men/ and the li3t schyneth in 

derknessis; & derknessis comprehendi- 
den not it/ Aman was sent fro god; 
to whom the name was Iohn/ this 
man cam into witnessing; that he 
schulde here witnessing of the ly3t . 
that alle men schulden bileue bi hym/ 
he was not the ly3t . but that he 
schulde here witnessing of the li3t / 
there was a very lygt; which li3tneth 
ech man that cometh into this world/ 
he was in the world . & the world 
was maad by hym; & the world kne- 
w not him/ he cam into his owne thin- 
gis; &hise resseyueden hym not/ but 
how manye euere resseyueden 
hym; he 3af to hem power to be maad 
the sones of god to hem that bileueden 
in his name/ the whiche not of blo- 
dis nethir of the wille of fleisch 
nethir of the wille of man; but ben born 
of god/ & the word was maad man; 
&dwellide among us/ &we han 
seyn the glorie of hym; as the glorie 
of the oon bigetun sone of the fadir/ 
fill of grace & of treuthe f Iohn 
berith witnessing of hym; & cryeth 
& seith/ this is whom I seide/ he that 
schal come aftir me . is maad bi- 
fore me; for he was to fore me/ 

&of the plente of hym/ we alle han 
taken . & grace for grace/ for the la- 
we was 3 ouun by moyses; but gra- 
ce & treuthe is maad bi ihesu crist/ 
no man sy3 euere god; no but the 
oon bigetun sone that is in the bo- 
sum of the fadir . he hath told out// 

And this is the witnessing of iohn . 
whanne iewis senten fro ierusalem . pres- 
tis & dekenes to hym; that thei schul- 
den axe hym/ who art thou/ he 
knowlechide & denyede not/ and 
he knowlechide; for I am not 
crist/ & thei axiden him/ what thanne? 

art thou elie? and he seide/ 1 am not/ 
art thou a profete? & he answeride/ nay / 
therfore thei seiden to him/ who art 
thou? that we 3yue an answer to 
thes that senten us/ what seist thou 
of thi silf? he seide/ 1 am a vois 
of a cryer in desert; dresse 3e the 
weye of the lord . as Isaye the profe- 
te seide/ and thei that weren sent; 
weren of the farisees/ & thei axiden 
him & seiden to him/ what thanne bapti- 
sist thou; if thou art not crist . nethir 
elie . nethir a profete? Iohn answeride 
to hem; & seide/ 1 baptise in watir; 
but in the myddil of 30 U hath stonde 
oon . that 3e knowen not/ he it is 
that schal come aftir me . that was ma- 
ad bifore me . of whom I am not wor- 
thi to loose the thwong of his schoo/ 
these thingis weren don in betanye 
by3onde Iordan; wher’ iohn was 
baptisinge f Anothir day Iohn sy3 
ihesu comynge to hym; & he seide/ lo 
the lomb of god; lo he that doth a- 
wey the synnes of the world/ this is he 
that I seide of / aftir me comen is 
aman; which was maad bifore me 
for he was rather than 1/ and I knew 
him not/ but that he be schewid in israel; 
therfore I cam baptisinge in watir/ 
and Iohn bar witnessing; & seide/ 
that I sy3 the spirit comynge doun as 
a culuer fro heuene . & dwellide on 
hym/ & I knew him not/ but he that sente 
me . to baptise in watir; seide to me/ 
on whom thou seest the spirit comyn- 
ge down & dwellinge on him; this is he 
that baptisith in the hooly gost/ and 
I sy3 & bar witnessing; that this is 
the sone of god If Anothir day Iohn 
stood; & tweyne ofhise disciplis/ 
and he beheeld ihesu walkinge & seith/ 
lo the lomb of god / and tweye dis- 

ciplis herden hym spekinge; & fole- 
widen ihesu/ and ihesu turnede & sy3 hem 
suwinge him; & seith to hem/ what seken 
3e? and thei seiden to him/ rabi . that is 
to seye maistir; wher’ dwellist thou? 

& he seith to hem/ come 3e & se/ and 
thei camen & syen wher’ he dwelli- 
de; & dwelten with him that day/ & it 
was as the tenthe our/ and andreu 
the brothir of symount petre was oon 
of the tweyne that herden of Iohn; 

& hadden suwed him/ this foond first 
his brothir symount; & he seide to him/ 
we han founde messias; that is to seie 
crist/ and he ledde him to ihesu/ & ihesu bi- 
heeld him; & seide/ thou art symount 
the sone of iohanna; thou schalt be 
clepid cefas that is to seie petr’/ & 
on the morwe he wolde go out in 
to galile; & he foond filip/ and he 
seith to him/ sue thou me/ filip was 
of bethsayda the citee of andrew 
&of petre/ filip foond nathanael; 

& seide to him/ we han founden ihesu 
the sone of Ioseph of nazareth; 
whom moyses wroot in the lawe 
&profetis/ & nathanael seide to him/ 
of nazareth may sum good thing be/ 
filip seide to him/ come & se/ ihesus sy3 
nathanael comynge to him; and 
seide to him/ lo verily a man of israel; 
in whom is no gyle/ nathanael sei- 
de to hym/ wherof hast thou kno- 
wun me? ihesus answeride; & seide 
to hym/ bifore that filip clepide thee 
whanne thou wer’ vndir the fyge tre; 

I sy3 thee/ nathanael answeride 
to him; & seide/ raby thou art the 
sone of god; thou art kyng of israel/ 
ihesus answeride & seide to him/ for I 
seide to thee I sy3 thee vndir the 
fyge tre . thou bileuest? thou schalt 
se more than thes thingis/ and he 

seide to hem/ treuli treuli I seie 
to 30U . 3e schulen se heuene openyd; 

& the aungelis of god sti3ynge vp 
&comynge doun on mannis sone// 

And the thridde //c. ii.// 
day weddingis weren 
maad in the cane of gali- 
lee; & the modir of ihesu was ther’/ 
and ihesus was clepid & hise disci- 
plis to the weddingis/ &whanne wyn 
failide; the modir of ihesu seide to him/ 
thei han not wyn/ and ihesus seith to 
hir/ what to me & to thee womman? 
myn our cam not 3k / his modir 
seith to the mynistris/ what euere 
thing he seye to 3ou; do 3e/ & there 
weren sett sixe stoonen Cannes 
aftir the clensing of the iewis; hol- 
dinge ech tweyne ethir thre metre- 
tis/ & ihesus seith to hem/ fille 3e the pot- 
tis with watir/ & thei filleden hem vp 
to the mouth/ & ihesus seide to hem/ 
drawe 3e now & here 3e to the ar- 
chitriclyn/ and thei baren / &whanne 
the architriclyn hadde tastid the watir 
maad wyn . & wiste not werof it 
was . but the mynystris witen 
that drowen the watir/ the archi- 
triclyn clepith the spouse & seith to 
him/ ech man settith first good wyn . 
&whanne men ben fiilfillid . thanne that 
that is worse; but thou hast kept 
the good wyn into this tyme/ ihesus 
dide this the bigynnyng of sygnes 
in the cane of galile . & schewide 
his glorie/ and hise disciplis bile- 
ueden ihesu/ aftir thes thingis he cam 
doun to cafarnaum . &his modir & 
hise britheren & hise disciplis; & thei 
dwelliden there not many daies; 
and the pask of iewis was ny3; 

& ihesus wente vp to ierusalem and 
he foond in the temple men sil- 

linge oxun & scheep & culueris . & 
chaungeris sittinge/ and whanne he 
hadde maad as it wer’ a scourge 
of smale cordis; he droof out alle 
of the temple; & oxun & scheep . & 
he schedde the money of chaunge- 
ris; & turned vpsedoun the boor- 
dis/ and he seide to hem that seel- 
den culueris/ take awey fro hen- 
nis thes thingis; & nyle 3e make 
the hous of my fadir . an hous 
of marchaundise/ & hise disciplis 
hadden mynde for it was writun . 
the feruent loue of thin hous hath 
etun me/ therfore the iewis answe- 
riden & seiden to hym . what took- 
ne schewist thou to us; that thou 
doist thes thingis? ihesus answeride 
& seide to hem/ vndo 3e this temple; 

& in thre dayes I schal reise it/ 
therfore the iewis seiden to hym/ in four- 
ty & sixe 3 eer this temple was 
bildid; & schalt thou in thre dayes rei- 
se it? but he seide of the temple 
of his body/ therfore whanne he was 
risun fro deeth; hise disciplis had- 
den mynde . that he seide thes thingis 
of his body/ & thei bileueden to the 
scriptur’; & to the word that ihesus 
seide/ and whanne ihesus was at ie- 
rusalem in pask in the feeste day; ma- 
nye bileueden in his name . se- 
ynge his signes that he dide/ but 
ihesus trowide not him silf to hem/ 
for he knew alle men . & for it was 
not nede to him; that ony man schulde 
her’ witnessing/ for he wiste what 
was in man //c. iii.// 

And ther was aman of 

the farisees . Nicodeme 

by name a prince of the iewis/ & 

he cam to ihesu by ny3t & seide to him/ 

raby . we witen that thou art co- 

mun fro god maistir . for no man 
may do thes signes that thou doist; 
but god be with him/ ihesus answeride; 

& seide to him/ treuly treuly I seie 
to thee . but aman be born a3en; he 
may not se the kingdom of god / 
nycodeme seide to hym/ how may 
aman be born asert whanne he is 
eld? whethir he may entre a3en in- 
to his modris wombe; & be born 
a3en? ihesus answeride/ treuli treu- 
li I seie to thee . but aman be born a- 
3en of watir & of the hooly gost; he 
may not entre into the kingdom of 
god/ that that is born of the fleysch; 
is fleisch/ and that that is born of 
the spirit; is spirit/ wondre thou not . 
for I seide to thee; it bihoueth 30U 
to be born a3en/ & the spirit bre- 
thith wher’ he wole; & thou heerist 
his vois/ but thou woost not fro 
whennis he cometh . ne whidur he 
goith/ so is ech man that is born of 
the spirit/ nycodeme answeride 
& seide to hym/ how mown these thingis 
be don? ihesus answeride; & seide to him/ 
thou art a maistir in israel; & kno- 
wist not thes thingis? treuli treu- 
li I seie to thee; for we speken that 
that we witen/ & we witnessen that 
that we han seyn; & 3e taken not 
our’ witnessing/ if I haue seid to 
3ou erthely thingis . & 3e bileuen not; 
how if I seie to 30U heuenly thingis 
schulen 3e bileue? & no man sty3eth 
into heuene; but he that cam doun 
fro heuene . mannis sone that is in 
heuene/ and as moyses areride 
a serpent in desert; so it bihoueth 
mannis sone to be resid/ that ech man 
that bileueth in him perische not; 
but haue euerlastinge lyf If for god 
louede so the world; that he 3af his 

oon bigetun sone/ that ech man that bile- 
ueth in him perische not; but haue 
euerlastinge lyf/ for god sente not 
his sone into the world; that he luge 
the world . but that the world be sa- 
ued by him/ he that bileueth in hym 
is not demyd/ but he that bileueth 
not . is now demed; for he bileueth 
not in the name of the oon bigetun 
sone of god/ & this is the doom/ for 
li3t cam into the world; & men lo- 
ueden more derknessis than ly3t/ 
for her werkis weren yuele/ for 
ech man that doith euele hatith the 
li3t / and he cometh not to the li3t; 
that hise werkis be not reproued/ 
but he that doith treuthe . cometh 
to the li3t; that hise werkis be sche- 
wid . that thei ben don in god f Aftir 
thes thingis ihesus cam to hise disciplis 
into the lond of Iudee; & ther’ he 
dwellide with hem &baptiside/ 

& Iohn was baptisinge in ennon 
bisydis salym; for many watirs 
weren there . &thei camen & weren 
baptisid/ and iohn was not 3 k 
sent into prison f therfore a questi- 
oun was maad of Iohnis disciplis 
with the iewis of the purificaci- 
oun/ and thei camen to Iohn; & sei- 
den to him/ maistir . he that was with 
thee blonde Iordan to whom thou 
hast born witnessing; lo he bap- 
tiseth & alle men comen to him/ Iohn 
answeride; & seide/ aman may 
not take ony thing; but it be 30 - 
uun to him fro heuene/ 3e 30 U silf 
beren witnessing to me; that I sey- 
de/ 1 am not crist; but that I am sent 
bifore hym/ he that hath a wyf; is 
the hosebonde/ but the frend of the 
spouse . that stondith & heerith hym; 
ioyeth with ioye for the vois of the 

spouse/ therfore in this thing my ioye 
is fiilfillid/ it bihoueth him to wexe . 
but me to be maad lasse/ he that 
cam fro aboue . is aboue alle/ 
he that is of the erthe; spekith of the 
erthe/ he that cometh fro heuene; 
is a boue alle/ and he witnessith 
that thing that he hath seyn & herd . & 
no man takith his witnessing/ but 
he that takith his witnessyng; 
hath confermed that god is sothfast/ 
but he whom god hath sent; spe- 
kith the wordis of god / for not to 
mesur’ god 3yueth the spirit/ the 
fadir loueth the sone; & he hath 3O- 
uun alle thingis in his hond/ he that 
bileueth in the sone; hath euerelastin- 
ge lyf/ but he that is vnbileful 
to the sone; schal not se euerlastinge 
lyf . but the wrath the of god dwel- 
leth in hym //c. iiii.// 

Therfore as ihesu knew . 
that the farisees herden . that 
ihesu maketh & baptysith mo disciplis 
than Iohn . thou3 ihesus baptiside not . 
but hise disciplis; he lefte Iudee . 
&wente a3en into galile/ &* bihof- 
te him to passe by samarie/ therfore 
ihesus cam into a citee of samarie . 
that is seid sicar . bisydis the place 
that Iacob 3af to Iosep his sone/ 

&the welle of Iacob was ther’/ & 
ihesus was wery of the iourney; & 
sat thus vpon the welle/ & the our 
was as it wer’ the sixte/ & a worn- 
man cam fro samarie; to drawe 
watir/ & ihesus seith to hir/ 3yue me 
drynk/ & hise disciplis weren 
gon into the citee; to bye mete/ 
therfore thilke womman of samarie 
seith to hym/ how thou whanne thou art 
a iew; axist of me drynk . that 
am a womman of samarie? for 

iewis vsiden not to dele with Sama- 
ritans/ ihesus answeride; & seide to 
hir/ if thou wistist the 3ifte of god . 

&who he is that seith to thee 3yue 
me drynke; thou parauentur’ wol- 
dist haue axid of him . &he schulde 
haue 3ouun to thee . quyke watir/ 
the womman seith to him/ sir’ thou hast 
not wherynne to drawe; & the pitt 
is deep/ wherof thanne hast thou 
quyke watir? and whethir thou art 
gretter than our’ fadir Iacob; that 
3af to us the pitt ? & he drank ther- 
of; & hise sones & hise beestis/ 
ihesus answeride & seide to hir/ ech 
man that drynkith of this watir; 
schal thirste eft soone/ but he that 
drynketh of the watir that I schal 
3yue hym; schal not thirste withou- 
ten ende/ but the watir that I schal 
3yue hym; schal be maad in hym 
a welle of watir spryngynge vp 
into euerlastinge lyf/ the womman 
seith to him/ sir’ 3yue me this watir 
that I thirste not; nethir come hi- 
dur to drawe/ ihesus seith to hir/ go 
clepe thin hosebonde; & come hidur/ 
the womman answeride; & seide/ 

I haue noon hosebonde/ ihesus seith 
to hir/ thou seidist wel . that I haue 
noon hosebonde/ for thou hast had 
fyue hosebondis; & he that thou 
hast . is not thin hosebonde/ this 
thing thou seidist sothely/ the wom- 
man seith to him/ lord I se; that thou 
art a profete/ oure fadris wor- 
schipiden in this hil; & 3e seyn that 
at ierusalem is a place; where it 
bihoueth to worschipe/ ihesus seith 
to hir/ womman bileue thou to 
me . for the our schal come; whan- 
ne nethir in this hil . nethir in ierusalem 3e 
schulen worschipe the fadir/ 3e 

worschipen that 3e knowen not . 
we worschipen that that we kno- 
wen . for heelthe is of the iewis/ 
but the tyme is comen & now it 
is; whanne trewe worschipers 
schulen worschipe the fadir & spi- 
rit & treuthe/ for also the fadir se- 
kith suche . that worschipen hym/ 
god is a spirit/ & it bihoueth hem 
that worschipen hym; to worschi- 
pe in spirit & treuthe/ the womman 
seith to him/ 1 woot that messias 
is comun; that is seid crist/ therfore 
whanne he cometh; he schal telle us 
alle thingis/ ihesus seith to hir/ I am 
he that spekith with thee/ & anoon hise 
disciplis camen; &wondriden that 
he spac with the womman/ netheles 
no man seide . to him what sekist 
thou; or what spekist thou with hir/ 
therfore the womman lefte hir watir 
pot; & wente into the citee & seide 
to tho men/ come 3e & se 3e aman 
that seide to me alle thingis; that 
I haue don/ whethir he be crist? and 
thei wenten out of the citee; & ca- 
men to hym/ In the meene while 
hise disciplis preieden him & seiden/ 
maistir ete/ but he seide to hem/ 

I haue mete to ete; that 3e kno- 
wen not/ therfore disciplis seiden 
to gidre/ wher ony man haue br- 
ou3t him mete to ete? ihesus seith to 
hem/ my mete is; that I do the wille 
of him that sente me/ that I parfour- 
me the werk of him/ wher 3e seyen 
not . that 3it four’ monethis ben; 

&rype corn cometh? lo I seie to 
3ou . lifteth vp 3our’ y3en & se 3e 
the feeldis; for now thei ben why- 
te to repe/ & he that repith; ta- 
kith hyre/ & gadrith fruyt into 
euerlastinge lyf/ that bothe he that 

sowith & he that repith; haue ioye 
to gidre/ in this thing is the word 
trewe . for anothir is that sowith; 

& anothir that repith/ I sente 30 U to 
repe . that that 3e han not traue- 
lid; & 3e han entrid into her tra- 
uelis/ and of that citee many 
Samaritans bileueden in hym; 
for the word of the womman that 
bar witnessing . that he seide to me 
alle thingis that I haue done/ ther- 
fore whanne Samaritans camen 
to him; thei preieden him to dwelle 
there/ and he dwelte there twey 
dayes/ & manye mo bileueden 
for his word; & seiden to the wom- 
man/ that now not for thi speche 
we bileuen/ for we han herd . 

&we witen . that this is verily the 
sauyour of the world/ and af- 
tir twey dayes he wente out 
fro thennis & wente into galile/ 

& he bar witnessing; that a profete 
in his owne cuntre hath noon ho- 
nour/ therfore whanne he cam into ga- 
lile; men of galile resseyueden him . 
whanne thei hadden seyn alle thingis 
that he hadde don in ierusalem in the fees- 
te day . for also thei hadden come to 
the feeste day/ therfore he cam eft- 
soone into the cane of galile; 
where he made the watir wyn/ 
if And a litil king was; whos so- 
ne was syk at caffarnaum/ whanne 
this hadde herd that ihesu schulde come 
fro Iudee into galile; he wente 
to him &preiede him/ that he schulde 
come doun; & heele his sone/ for 
he bigan to dye/ therfore ihesus seide 
to him/ but 3e se tokenes &gre- 
te wondris; 3e bileuen not/ the 
litel king seith to him/ lord come 
doun; bifore that my sone dye/ ihesus 

seith to him/ go; thi sone lyueth/ the 
man bileuede to the word that ihesus 
seide to him; & he wente/ & now 
whanne he cam doun; the seruaun- 
tis camen a3ens hym . & telden 
to him & seiden . that his sone lyuede/ 
and he axide of hem the our; in wh- 
ich he was amendid/ & thei seiden 
to hym/ for 3isterday in the seuenthe 
our/ the feuer lefte hum/ therfore the 
fadir knewe that thilke our it was; 
in which ihesus seide to him . thi sone 
lyueth/ & he bileuede; & al his hows/ 
ihesus dide eft this secunde tokene; 
whanne he cam fro Iude into galile// 
Aftir thes thin- //c. v.// 
gis ther was a feeste day 
of lewis; & ihesus wente 
up to ierusalem/ & in ierusalem is a wai- 
sching place that in ebrew is na- 
med bethsaida . & hath fyue por- 
chis/ in thise lay a greet multitu- 
de of sike men . blynde crokid & 
drye . abidinge the mouyng of the 
watir/ for the aungel of the lord 
cam doun certeyne tymes into 
the water; & the watir was mo- 
ued/ and he that first cam down 
into the cisterne aftir the mouyng 
of the watir; was maad hool of 
what euer syknesse he was hol- 
dun/ & aman was there hauynge 
ei3te & thritty 3 eer in his syknes- 
se/ & whanne ihesus hadde seyn hym 
liggynge & hadde knowun that he had- 
de moche tyme; he seith to hym/ 
wolt thou be maad hool? the syk 
man answeride to him/ lord I ha- 
ue no man that whanne the watir is 
moued; to putte me into the sis- 
terne/ for the while I come; an- 
thir goith doun bifore me/ ihesus seith 
to hym/ rise vp . take thi bed & go/ 

and anoon the man was maad ho- 
ol; & took vp his bed & wente forth/ 
and it was sabat . in that day / ther- 
fore the lewis seiden to him that was 
maad hool / it is sabat . it is not 
leefful to thee; to take awey thi 
bed/ he answeride to hem/ he that 
made me hool; seide to me/ take 
thi bed & go/ therfore thei axiden hym / 
what man is that . that seide to thee; 
take vp thi bed & go/ but he that 
was maad hool; wiste not who 
it was/ and ihesus bowide awey fro 
the peple that was sett in the pla- 
ce/ aftirward ihesus found him in the 
temple . & seide to hym/ lo thou art 
maad hool; now nyle thou do syn- 
ne . lest ony worse thing . bifalle to 
thee/ thilke man wente & telde to the 
iewis; that it was ihesu that made him hool/ 
therfore the iewis pursuweden ihesu; 
for he dide this thing in the sabot/ 

& ihesus answeride to hem/ my fadir 
worchith til now; & I worche/ 
therfore the iewis sou 3 ten more 
to sle him/ for not oonly he brak 
the sabat; but he seide that god was 
his fadir . & made hym euene to 
god/ therfore ihesus answeride; & seide 
to hem/ treuly treuly I seye to 
3ou . the sone may not of hym silf 
do ony thing . but that thing that he se- 
eth the fadir doynge/ for what 
euer thingis he doith; the sone doith 
in lyk maner tho thingis/ for the fa- 
dir loueth the sone; & schewith to him 
alle thingis that he doith/ and he sch- 
al schewe to hym gretter werkis 
than these; that 3e wondren/ for as 
the fadir reisith deed men & quyke- 
neth; so the sone quykeneth whom he 
wole/ for nethir the fadir Iugeth o- 
ny man; but hath 3ouun ech dom 

to the sone/ that alle men honour’ the 
sone; as thei honouren the fadir/ 
he that honoureth not the sone . 
honoureth not the fadir that sente 
him/ treuli treuli I seie to 30U . that 
he that heerith my word & bileueth 
to him that sente me; hath euerlastin- 
ge lyf/ and he cometh not into dom; 
but passith fro deeth into lyf/ treu- 
ly treuli I seie to 30U . for the our 
cometh & now it is; whanne deede 
men schulen heer’ the vois of god- 
dis sone/ & thei that heeren; schulen 
lyue/ for as the fadir hath lyf in 
him silf; so he 3af to the sone to ha- 
ue lyf in him silf / & he 3af to him power . 
to make dom; for he is mannis so- 
ne/ nyle 3e wondre this/ for the our 
cometh . in which alle men that ben 
in biriels; schulen heer’ the vois 
of goddis sone/ & thei that han do 
goode thingis; schulen go into a- 
3en rysing of lyf/ but thei that han 
don yuel thingis; into a3en rysing 
of dom/ 1 may no thing do of my 
silf; but as I heer’ I deme/ & my 
dom is iust; for I seke not my 
wille . but the wille of the fadir that 
sente me/ if I here witnessing 
of my silf; my witnessing is not 
trewe/ anothir is that berith wit- 
nessing of me; & I woot that his 
witnessing is trewe that he berith 
of me/ 3e senten to Iohn; &he 
bar witnessing to treuthe/ but I 
take not witnessing of man; but 
I seye thes thingis . that 3e be saaf/ 
he was a lanterne brennynge . & 
schynynge/ but 3e wolde not gla- 
den at an our in his li3t / but I 
haue more witnessing than Iohn/ 
for the werkis that my fadir 3af 
to me to parfourme hem; thilke 

werkis that I do . beren witnessing 
of me . that the fadir sente me/ & 
the fadir that sente me; he bar 
witnessing of me/ nethir 3e herden 
euer’ his vois; nethir 3e sy3en his 
liknesse/ & 3e han not his word 
dwellinge in 30U; for 3e bileuen 
not to him whom he sente/ seke 3e 
scripturis; in the whiche 3e ges- 
sen to haue euerlastinge lyf/ & tho 
it ben that beren witnessing of 
me/ & 3e wolen not come to me; 
that 3e haue lyf/ 1 take not cle- 
renesse of men; but I haue kno- 
wun 30U that 3e han not the loue of 
god in 30U / I cam in the name of 
my fadir; & 3e tooken not me/ 
if anothir come in his owne name; 

3e schulen resseyue him/ how moun 
3e bileue that resseyue glorie ech 
of othir; & 3e seken not the glorie 
that is of god aloone? nyle 3e ges- 
se that I am to accuse 30U anentis 
the fadir/ it is moyses that accu- 
sith 30U; in whom 3e hopen/ for if 3e 
bileueden to moyses; perauentur’ 3e 
schulden bileue also to me; for he 
wroot of me/ but if 3e bileuen not 
to his lettris; how schulen 3e bi- 
leue to my wordis? //c. vi.// 

Aftir thes thingis ihesus wen- 
te ouer the see of galile; 
that is tiberias/ & a gre- 
et multitude suwede him; for thei 
sy3en the tokenes that he dide on 
hem that weren syke/ therfore ihesus 
wente into an hil . & sat ther’ with 
hise disciplis/ & the pask was fill 
ny3; a feeste day of the iewis/ 
therfore wanne ihesus hadde lift vp his 
y3en . & hadde seyn that a greet 
multitude cam to him; he seith to 
filip/ wherof schulen we bye 

looues; that thes men ete? but he sei- 
de this thing; temptinge him/ for he wis- 
te what he was to do/ filip an- 
sweride to him/ the looues of twein 
hundrid pens . suffisen not to hem; 
that ech man take a litil what/ oon 
of hise disciplis andreu the bro- 
thir of symount petre; seith to him/ 
a child is here that hath fyue bar- 
ly looues & twey fi3schis/ but 
what ben these among so many e/ 
therfore ihesus seith/ make hem sitte to 
the mete/ & ther was moche hey in 
the place/ and so men saaten to 
the mete as fyue thousend in noum- 
bre/ and ihesus took fyue looues/ 

& whanne he hadde do thankingis; 
he departide to men that saaten 
to the mete/ & also of the fi3schis; 
as moche as thei wolden/ & whanne 
thei weren fillid; he seide to hise 
disciplis/ gadere 3e the relifs that 
ben left; that thei perische not/ & so 
thei gaderide & filleden twelf cof- 
fyns of relife of the fyue barly 
looues & twey fi3schis; that lefte 
to hem that hadden etun/ therfore tho 
men whanne thei hadden seyn the sig- 
ne that he hadde don; seiden/ for this 
is verily the profete that is to co- 
me into the world/ and whanne ihesus 
hadde knowun . that thei weren to co- 
me to take him & make hym king/ 
he flei3 aloone eft into an hil/ & 
whanne euentyd was comun . hise 
disciplis wenten doun to the see/ & 
thei wenten vp into a boot . & thei 
camen ouer the see into cafarnaum/ & 
derknessis weren maad thanne; 

& ihesus was not come to hem/ & for 
a greet wynd blew; the see roos 
vp/ therfore whanne thei hadden ro- 
wid as fyue & twenty fiirlon- 

gis or thritty . thei seen ihesu walkin- 
ge on the see . & to be ny 3 the boot/ 
and thei dredden/ & he seide to hem/ 

I am; nyle 3e drede/ therfore thei 
wolden take hym into the boot; & anoon 
the boot was at the lond . to which 
thei wenten f On thetothir day the 
peple that stood ouer the see si3; that ther 
was noon othir boot there but oon/ 
and that ihesu entride not with hi- 
se disciplis into the boot; but hi- 
se disciplis aloone wenten/ but 
other’ bootis camen fro tiberias; 
bisydis the place wher’ thei hadden 
etun breed . & diden thankingis to 
god/ therfore whanne the peple hadde 
seyn . that ihesu was not ther’ . nethir 
hise disciplis; thei wenten vp in- 
to bootis . & camen to cafarnaum 
sekinge ihesu/ and whanne thei hadden 
foundun him ouer the see; thei seiden 
to him/ raby how come thou hidur? 
ihesus answeride to hem & seide/ treu- 
li treuli I seie to 30U . 3e seken me 
not for 3e sy 3 en the myraclis; but 
for 3e eeten of looues &weren fil- 
led/ worche Je not mete that peris- 
schith; but that dwellith into euerlas- 
tinge lyf/ which mete mannis sone 
schal 3yue to 3011/ for god the fadir 
hath markid hym/ therfore thei seiden 
to him/ what schulen we do; that we 
worche the werkis of god? ihesus an- 
sweride; & seide to hem / this is the werk 
of god; that 3e bileue to him; whom he 
sente/ therfore thei seiden to hym/ what 
tokene thanne doist thou; that we 
seen & bileue to thee? what worchist 
thou? our’ fadris eeten manna in 
desert; as it is writun/ he 3af to 
hem breed fro heuene to ete/ ther 
fore ihesus seith to hem/ treuli treuly 
I seye to 30U . moyses 3af 30U not 

breed fro heuene . but my fadir 
3yueth 30 U very breed fro heuene/ 
for it is very breed that cometh 
doun fro heuene; & 3 yueth lyf to the 
world/ therfore thei seiden to hym/ lord 
euere 3yue us this breed/ & ihesus seide 
to hem/ 1 am breed of lyf/ he that 
cometh to me; schal not hungre/ 
he that bileueth in me; schal neuere 
thirste/ but I seide to 30 U that 3e han 
seyn me; & 3e bileueden not f All 
thing that the fadir 3yueth to me; 
schal come to me/ & I schal not cas- 
te him out; that cometh to me/ for I 
cam doun fro heuene . not that I do 
my wille; but the wille of hym that 
sente me/ & this is the wille of the 
fadir that sente me/ that al thing 
that the fadir 3af me; I leese nou3t 
of it . but a 3 en reise it in the laste 
day/ & this is the wille of my fadir 
that sente me/ that ech man that seeth the 
sone & bileeueth in him; haue euerlas- 
tinge lyf/ & I schal a3enreise hym 
in the laste day/ therfore iewis gruc- 
chiden of him . for he hadde seid I am 
breed that cam doun fro heuene/ 

& thei seiden/ whethir this is not ihesus the 
sone of Ioseph; whos fadir & modir 
we han knowun/ how thanne seith this . 
that I cam doun fro heuene? therfore 
ihesus answeride; & seide to hem/ nyle 
3e grucche to gidre If No man may 
come to me . but if the fadir that 
sente me drawe hym/ & I schal a- 
3 en reyse hym in the laste day/ it is 
writun in profetis . and alle men schu- 
len be able for to be tau3t of god/ 
ech man that herde of the fadir & hath 
lerned; cometh to me/ not for any 
man hath seyn the fadir . but this that 
is of god hath seyn the fadir/ sotheli 
sothely I seye to 30 U . he that bileueth 

in me; hath euerelastinge lyf/ I am 
breed of lyf/ 3our’ fadris eeten 
manna in desert; & ben deed/ this 
is breed comynge doun fro heuene/ 
that if ony man ete therof; he die not/ 

I am lyuynge breed/ that cam doun 
fro heuene/ that if ony man ete ther 
of this breed; he schal lyue withou- 
ten ende/ and the breed that I sch 
al 3yue; is my fleisch . for the lyf 
of the world/ therfore the iewis 
chidden to gidre & seiden/ how may 
this 3yue to us his fleisch to ete? 
therfore ihesu seith to hem/ treuly treu- 
li I seie tu 30U but 3 e eten the fleisch 
of mannis sone & drynken his blo- 
od; 3e schulen not haue lyf in 3011/ 
he that etith my fleisch & drynkith 
my blood; hath euerlastinge lyf/ & I 
schal a3en reyse him in the laste day/ 
for my fleisch is verrey mete; & 
my blood is very drink/ he that 
etith my fleisch & drynketh my blo- 
od; dwellith in me & I in him/ as my 
fadir lyuynge sente me; & I lyue 
for the fadir/ and he that etith me; 
he schal lyue for me/ this is breed 
that cam doun fro heuene/ not as 
3our’ fadris eeten manna; &ben 
deed/ he that etith this breed/ schal 
lyue withouten ende/ he seide thes 
thingis in the synagoge; techinge 
in cafarnaum/ therfore manye of 
hise disciplis heeringe seiden . this 
word is hard; who may heere 
it/ but ihesus witinge at him silf . that 
hise disciplis grucchiden of this 
thing; seide to hem / this thing sclaun- 
drith 30U / therfore if 3e seen mannis 
sone sti3ynge wher’ he was bifo- 
re; it is the spirit that quykeneth . 
the fleisch profiteth no thing/ the wor 
dis that I haue spokun to 3ou; ben 

spirit &lyf/ but ther ben summe of 
3ou; that bileuen not/ for ihesus wiste 
fro the bigynnyng; whiche weren 
bileuynge/ & who was to bitraye 
hym/ and he seide/ therfore I seide to 30 U . 
that no man may come to me; but 
it were 3ouun to hym of my fadir/ 
fro this tyme many of hise disci- 
plis wente abac; & wen ten not 
now with him/ therfore ihesus seide to 
the twelue/ wher 3e wolen also 
go awey? & symount petre answe- 
ride to him/ lord to whom schulen 
we go? thou hast wordis of euer- 
lastinge lyf/ & we bileuen & han 
knowun; that thou art crist the sone 
of god/ therfore ihesus answeride 
to hem/ wher I chees not 30 U tw- 
elue? & oon of 30 U is a fend; & 
he seide this of Iudas of symount 
scarioth/ for this was to bitraye 
hym/ whanne he was oon of the twelue/ 
Aftir thes thingis/ //c. vii.// 
ihesus walkide into galilee/ 
for he wolde not walke in- 
to iudee . for the iewis sou3ten to 
sle hym/ and ther was ny3 a feeste 
day of the iewis . senofegia/ & hise 
britheren seiden to hym / passe fro hennis 
&go into Iudee; that also thi disciplis 
seen thi werkis that thou doist/ for 
no man doith ony thing in hidlis; 

& him silf sekith to be opyn/ if thou 
doist thes thingis; schewe thi silf 
to the world/ for nethir his britheren 
bileueden in hym/ therfore ihesu seith 
to hem/ my tyme cam not 3k; 
but 3our’ tyme is euermore redy / 
the world may not hate 3011 / so- 
theli it hatith me; for I here wit- 
nessing therof . that the werkis of 
it ben yuele/ go 3e vp to this 
feeste day; but I schal not go up 

to this feeste day . for my tyme 
is not 3k fulfillid/ whanne he had- 
de seid thes thingis; he dwelte in 
galile f And aftir that his bretheren 
weren gon up; thanne he 3ede 
up to the feste day/ not openly; 
but as in pryuyte/ therfore the ie- 
wis sou3ten him in the feeste day; 

& seiden/ wher’ is he? & moche 
grucching was of hym among the 
peple/ for summe seiden that he is 
good . & othere seiden nay; but he dis- 
ceyueth the peple/ netheles no 
man spak openly of hym; for drede 
of the iewis/ but whanne the myd- 
dil feeste day cam; ihesu wente 
up into the temple & tau3te/ & 
the iewis wondriden & seiden/ hou 
can this man lettris; sithen he hath 
not lerned? ihesus answeride to hem; 
& seide/ my doctryn is not myn; 
but his that sente me/ if ony man 
wole do his wille; he schal kno- 
we of the teching . whether it be of 
god . or I speke of my silf/ he 
that spekith of him silf sekith his 
owne glorie/ but he that sekith 
the glorie of him that sente him; is 
sothfast . &vnrightwysnesse is not 
in him/ wher moyses 3af not to 
3 ou a lawe? & noon of 30U doith 
the law e/ what seken 3e to sle 
me? & the peple answeride & sei- 
de/ thou hast a deuel/ who sekith 
to sle thee? ihesu answeride & seide 
to hem/ 1 haue don owerk; & alle 
3e wondren/ therfore moyses 3af 
to 30U circumcisioun . not for it is 
of moyses; but of the fadris/ & in 
the sabat 3e circumsididen aman/ if 
aman take circumcisioun in the sa- 
bat . that the lawe of moyses be 
not brokun; han 3e indignacioun 

to me . for I made al aman hool in 

the sabat? f Nyle 3e deme aftir 

the face; but deme 3e artful 

dom/ therfore summe of ierusalem seiden/ 

wher this is not he; whom the iewis 

seken to sle? &lo he spekith openly; 

& thei seien no thing to him/ wher the 
princes knewen verily; that this is crist? 
but we knowen this man of when- 
nis he is/ but whanne crist schal co- 
me; no man woot of whennus he 
is/ therfore ihesus cryede in the temple 
techinge & seide/ 3e knowen me . & 

3e knowen of whennis I am . & I 
cam not of my silf; but he is 
trewe that sente me whom 3e kno- 
wen not/ I knowe him/ & if I seie 
that I knowe him not; I schal be lyk 
to 30 U a Iyer e/ but & I know hym 
for of him I am . & he sente me/ ther- 
fore thei sou3ten to take him; & no 
man sette on him hondis . for his our 
cam not 3k/ and manye of the pe- 
ple bileueden in him/ & seiden/ whan- 
ne crist schal come . wher he schal 
do mo tokenes; than tho that this doith? 
farisees herden the peple musinge 
of him thes thingis/ & the princes & fari- 
sees senten mynistris; to take 
him/ therfore ihesus seide to hem/ 3k a litil 
tyme I am with 30 U; & I go to 
the fadir that sente me/ 3e schulen 
seke me; & 3e schulen not fynde/ 
and wher’ I am 3e moun not co- 
me/ therfore the iewis seiden to hem 
silf/ whidur schal this go . for we 
schulen not fynde hym? wher he wole 
go into scatring of hethen men; & 
wole teche the hethene? what is 
this word which he seide? 3e schu- 
len seke me; & 3e schulen not fyn- 
de/ &wher’ I am 3e moun not co- 
me/ but in the laste day of the greet 

feeste; ihesus stood & cryede & seide/ if 
ony man thirstith; come he to me 
& drinke/ he that bileueth in me as 
the scripture seith; floodis of quyke 
watir schulen flowe fro his wom- 
be/ but he seide this thing of the spi- 
ryt; whom men that bileueden in him 
schulden take/ for the spirit was 
not 3k 3ouun; for ihesus was not 3k 
glorified/ therfore of that cumpanye 
whanne thei hadden herd thes wor- 
dis of him; thei seiden/ this is verily 
a profete/ othere seiden; this is crist/ 
but summe seiden/ wher crist cometh 
fro galilee? whethir the scripture 
seith not . that of the seed of dauith 
&of the castel of bethleem wher’ 
dauith was; crist cometh? therfore 
dissencioun was maad among the pe- 
ple for him/ for summe of hem wolden 
haue takun him; but no man sette 
hondis on hym/ therfore the mynistris 
camen to bischopis & farisees; & 
thei seiden to hem/ whi brou3te 3e not 
him? the mynistris answeriden/ ne- 
uere man spak so; as this man spe- 
kith/ therfore the farisees answeri- 
den to hem/ wher 3e ben disseyued 
also? wher onye of the princes or of 
the farisees . bileueden in him? but 
this peple that knowith not the la- 
we; ben cursid/ nycodeme seith to 
hem . he that cam to him by ny3t; that 
was oon of hem/ wher oure lawe 
demeth aman; but it haue first 
herd of him . & knowe what he do- 
ith? thei answeriden; & seiden to him/ 
wher thou art a man of galilee also; 
seke thou scripturis . & se thou that a profete 
rysith not of galilee/ & thei turneden 
a3en; ech into his hous/ 

But ihesus wente //c. viii.// 
into the mount of olyuete; 

& eerly eft he cam into the temple/ 
and al the peple cam to hym; & he 
sat & tau3te hem/ & scribis & fari- 
sees bryngen awomman takun in a- 
voutrie/ & thei settiden hir in the 
myddel; & seiden to him/ maistir this 
womman is now takun in auoutrie/ 

& in the lawe moyses comaundide 
us; to stoone such/ therfore what 
seist thou? and thei seiden this thing 
temptinge him; that thei my3ten ac- 
cuse him/ & ihesus bowide him silf doun 
&wroot with his fingur in the erthe/ 
and whanne thei abiden axynge him; 
he reiside him silf & seide to hem/ 
he of 30U that is withoute synne; 
first caste a stoon into hir/ & eft 
he bowide him silf; & wroot in the 
erthe/ & thei heeringe thes thingis wen- 
ten awey; oon aftir anothir . & thei 
bigunnen fro the eldre men/ & ihesus 
dwelte aloone; & the womman ston- 
dinge in the myddel/ & ihesus reiside him 
silf . & seide to hir/ womman wher’ 
ben thei that acuseden thee? no 
man hath dampned thee/ she seide/ no 
man lord/ ihesus seide to hir/nethir 
I schal dampne thee/ go thou & now 
aftirward nyle thou synne more/ ther- 
fore eft ihesus spak to hem & seide/ 

I am the li3t of the world/ he that 
sueth me . walkith not in derknes- 
sis; but schal haue the li3t of lyf/ 
therfore the farisees seiden/ thou berist 
witnessing of thi silf; thi witnessing 
is not trewe/ ihesus answeride & 
seide to hem/ and if I here witnes- 
sing to my silf; my witnessing is 
trewe/ for I woot fro whennus 
I cam; & whidur I go/ but 3e wi- 
ten not fro whennis I cam; ne whi- 
dur I go/ for 3e demen aftir the fle- 
isch/ but I deme no man/ & if I de- 

me; my dom is trewe/ for I am 
not aloone; but I & the fadir that 
sente me/ and in 3our’ lawe it 
is writun . that the witnessing of twey 
men is trewe/ 1 am that here wit- 
nessing of my silf/ &the fadir 
that sente me; berith witnessing 
of me/ therfore thei seiden to hym/ whe- 
re is thi fadir? ihesus answeride/ ne- 
thir 3e knowen me; ne 3e knowen 
my fadir/if 3e knewen me; pera- 
uentur’ 3e schulden knowe also 
my fadir/ ihesus spak thes wordis 
in the treserie . techinge in the tem- 
ple/ & no man took hym; for his our 
cam not 3it / therfore eft ihesus seide 
to hem/ lo I go & 3e schulen seke 
me; & 3e schulen dye in 3our’ syn- 
ne/ whidur I go; 3e mowun not 
come/ therfore the iewis seiden/ 
whethir he schal sle him silf; for he 
seith/ whidur I go; 3e moun not 
come/ & he seide to hem/ 3e ben of by- 
nethe; I am of aboue/ 3e ben of 
this world; I am not of this wor- 
ld/ therfore I seide to 3ou; that 3e sch- 
ulen die in 3our’ synnes/ for if 3e 
bileuen not that I am; 3e schu- 
len die in synne/ therfore thei 
seiden to him/ who art thou/ ihesus 
seide to hem/ the bigynnyng which 
also speke to 30U / 1 haue many 
thingis to speke & to deme of 3ou; 
but he that sente me . is sothfast/ 

& I speke in the world thes thingis 
that I herde of him/ and thei knewen 
not/ that he clepide his fadir god/ ther- 
fore ihesus seith to hem / whanne 3e han 
reisid mannis sone; thanne 3e schulen 
knowe . that I am/ & of my silf I do 
no thing/ but as my fadir tau3te 
me; I speke these thingis/ and he that 
sente me . is with me . & lefte me 

not aloone; for I do euermore tho 
thingis that ben plesynge to hym/ 
whanne he spak thes thingis; manye 
bileueden in him/ therfore ihesus seide to the 
iewis; that bileueden in him/ if 3e dw- 
ellen in my word; verily 3e schulen 
be my disciplis/ & 3e schulen knowe 
the treuthe; & the treuthe schal ma- 
ke 30U fre/ therfore the iewis answe- 
riden to him/ we ben the seed of abra- 
ham; &we serueden neuere to man/ 
hou seist thou . that 3e schulden be fre? 
ihesus answeride to hem/ treuli treuli 
I seie to 30U . ech man that doith synne; 
is seruaunt of synne/ & the seruaunt 
dwellith not in the hous withouten 
ende/ but the sone make 30U fre; 
verily 3e schulen be fire/ 1 woot 
that 3e be abrahams sones/ but 3e 
seken to sle me; for my word ta- 
kith not in 30U / I speke tho thingis 
that I sei3 at my fadir/ & 3e doen 
tho thingis; that 3e sy3en at 3our’ fadir/ 
thei answeriden & seiden to him/ abra- 
ham is our’ fadir/ ihesus seith to hem/ 
if 3e ben the sones of habraham; do 
3e the werkis of abraham/ but now 
3e seken to sle me a man . that ha- 
ue spoke to 30U treuthe that I her- 
de of god/ abraham dide not this 
thing/ 3e doen the werkis of 3oure 
fadir/ therfore thei seiden to hym/ 
we ben not born of fornycacioun; 
we han o fadir god/ but ihesus seith 
to hem/ if god wer’ 3our’ fadir; so- 
theli 3e schulden loue me/ for I pas- 
side forth of god; & cam/ for nethir 
I cam of my silf; but he sente me/ 
whi knowen 3e not my speche? 
for 3e moun not heere my word/ 

3e ben of the fadir the deuel; & 3e 
wolen do the desiris of 3our’ fadir/ 

he was a mansleer’ fro the bigynnyng 
and he stood not in treuthe; for tr- 
euthe is not in hym/ whanne he spekith 
a lesyng; he spekith of his owne/ 
for he is a Iyer’ &fadir of it/ but 
for I seide treuthe; 3e bileuen not 
to me/ who of 30 U schal repreue 
me of synne? if I seie treuthe; a 
whi bileuen 3e not to me? he that 
is of god; heerith the wordis of 
god/ therfore 3e heeren not; for 
3e ben not of god/ therfore the iewis 
answeriden & seiden/ wher we seien 
not wel . that thou art a Samaritan; & 
hast a deuel? ihesus answeride & sei- 
de/ I haue not a deuel . but I ho- 
noure my fadir; & 3e han vnho- 
nourid me/ for I seke not my 
glorie; ther is he that sekith & demeth/ 
treuli treuli I seie to 30 U . if ony 
man kepe my word; he schal not 
taste deeth withouten ende/ therfor 
the iewis seiden/ now we han kno- 
wun; that thou hast a deuel/ abra- 
ham is deed; & the profetis/ & thou 
seist if ony man kepe my word; 
he schal not taste deeth withouten 
ende/ wher thou art gretter than 
our’ fadir abraham that is deed? 

&the profetis ben deed/ whom ma- 
kist thou thi silf? ihesus answeride/ 
if I glorifie my silf; my glorie 
is nou3t/ my fadir is that glori- 
fieth me; whom 3e seyen that he is sou- 
re god . & 3e han not knowun hym/ 
but I haue knowun hym; & if I seie 
that I knowe him not; I schal be a ly- 
ere lichy to 3ou/ but I knowe him; 

& I kepe his word/ abraham 3our’ 
fadir gladide to se my day . & he 
sy3 &ioyede/ thanne the iewis seiden 
to him/ thou hast not 3k fyfty 3eer; 

& hast thou seyn abraham? Therfore 

ihesus seide to hem/ treuly treuly trett 
h I seie to 30U . bifore that abraham sch- 
ulde be . I am/ therfore thei token 
stoones to caste to him/ but ihesus hid- 
de hym; & wente out of the temple/ 

And ihesus passinge //c. ix.// 
si3 aman blynd fro the bir- 
the/ and hise disciplis axiden 
him/ maistir what synnede . this man 
or his eldris; that he schulde be born 
blynd/ ihesus answeride/ nethir this man 
synnede nethir his eldris; but that the 
werkis of god be schewid in hym/ 
it byhoueth me to worche the wer- 
kis of him that sente me; as longe 
as the day is/ the ny3t schal come; 
whanne no man may worche/ as longe as 
I am in the world; I am the li3t of the world/ 
whanne he hadde seid thes thingis; he spette in- 
to the erthe . & made cley of the spo- 
tile; & anoyntide the cley on his 
y 3 en . & seide to him/ go &be thou wa- 
ischun in the watir of siloe; that is 
to seie sent/ thanne he wente & wai- 
schide; & cam seynge/ and so nei3~ 
eboris & thei that hadde seyn hym 
bifore . for he was abegger’; seiden/ 
wher this is not he that sat & beg- 
gide? other’ men seiden that this it is/ othere 
men seiden nay; but he is lyk hym/ 
but he seide . that I am/ therfore thei sei- 
den to him/ how ben thin y3en ope- 
nyd? he answeride/ thilke man that 
is seid ihesus; made cley & anoyntide 
myn y 3 en . & seide to me/ go thou to 
the watir of siloe; &waische/ & 

I wente &waischide; &sy3/ and 
thei seiden to hym/ wher’ is he? he sei- 
de/ I woot not/ thei leden him that 
was blynd to the farisees/ and it 
was sabat whanne ihesus made cley; 

&openyde hise y3en/ eft the farise- 
es axiden hym/ how he hadde seyn/ 






Wydiffite Ma 



England, 1400-1450. BRIDWELL LIBRARY 



Octavo 



page 63r column 1 



and he seyde to hem/ he leide to me 
cley on the y3en; & I waischide . & 

I se/ therfore summe of the farisees 
seiden/ this man is not of god / that 
kepith not the sabat/ other’ men 
seyden/ how may a synfiil man 
do thes signes/ & stryf was among 
hem/ therfore thei seyen eftsoone to 
the blynd man/ what seist thou of 
hym? that openyde thin y3en? & he 
seide that he is a profete/ therfore ie- 
wis bileueden not of hym . that he 
was blynd & hadde seyn; til thei 
clepiden his fadir & modir . that had- 
den seyn/ & thei axiden hem; & seiden/ is 
this 3 oure sone . which 3 e seyen was 
born blynd; how thanne seeth he now? 
his fadir & modir answeriden to 
hem; & seiden/ we witen that this is 
our’ sone; & that he was born blynd/ 
but how he seeth now we witen 
ner’; or who opynede his y3en we 
witen nere/ axe 3 e him/ he hath age; 
speke he * him silf/ his fadir & mo- 
dir seiden thes thingis; for thei dred- 
den the iewis/ for thanne the iewis 
hadden conspirid/ that if ony man kno- 
wlechide hym crist; he schulde be 
don out of the synagoge/ therfore his 
fadir & modir seiden; that he hath a- 
ge . axe 3 e hym/ therfore eftsoone thei 
clepiden the man that was blynd; 

& seiden to him/ 3yue thou glorie 
to god/ we witen that this man is a 
synnere/ thanne he seide/ if he is a 
synner’ I woot ner’/ o thing . I woot 
that whanne I was blynd; now I se/ 
therfore thei seiden to him/ what dide 
he to thee; how openyde he thin 
y3en? he answeride to hem/ 1 sei- 
de to 30U now; & 3 e herde/ what 
wolen 3e eftsoone heer’? wher 
3e wolen be maad hise disciplis? 

therfore thei cursiden him & seiden/ be thou 
his disciple; we ben disciplis of 
moyses/ we witen that god spak to 
moyses; but we knowen not this 
of whennis he is/ thilke man answe- 
ride & seide to hem/ for in this is a 
wondirful thing that 3e witen not 
of whennis he is; & he hath openid 
myne y 3 en/ and we witen that god 
heerith not synfiil men/ but if ony 
man is worschiper of god . & doith 
his wille; he heerith him/ fro the w 
world it is not herd; that ony man 
openyde the y3en of a blynd born 
man/ but this wer’ of god; he my 3 - 
te not do ony thing/ thei answeriden; 

& seiden to him/ thou art al born in 
synnes; & techist thou us? & thei 
putten him out/ ihesus herde that thei had- 
den put him out . &whanne he hadde 
founden him; he seide to him/ bileuest thou 
in the sone of god? he answeride 
& seide/ lord who is he; that I bileue 
in hym/ & ihesus seide to him/ and thou 
hast seyn him; &he it is that spekith 
with thee/ & he seide/ lord I bileue/ 

&he fel doun &worshipide hym/ 
therfore ihesus seide to him/ I cam into this 
world into dom/ that thei that seen 
not; se/ and thei that seen be maad 
blynd/ & summe of the farisees her- 
den that weren with hym; & thei seiden 
to hym/ wher we ben blynde? ihesus 
seide to hem/ if 3e weren blynde; 3e 
schulden not haue synne/ but now 
3e seyen that we seen; 3oure synne 
dwellith stille //c. x.// 

Treuli treuli I seie to 30 U . 
he that cometh not in bi the 
dore into the foold of scheep . but 
stieth by another weye; is a ny3t th- 
ef & a day theef/ but he that en- 
trith bi the dore; is the scheparde 

of the scheep/ to this the porter openith; 
&the scheep heeren his voys/ &he 
clepith his owne scheep by name; 
&ledith hem out/ &whanne he hath 
don out his owne scheep . he goith 
bifore hem & the scheep suen hym; 
for thei knowen his vois/ but thei 
suen not an alien . but fleen fro 
him; for thei han not knowen the vois 
of aliens/ ihesus seide to hem this pro 
uerbe/ but thei knewen not; what 
he spak to hem/ therfore ihesus seide to 
hem eftsoone/ treuli treuly I seye 
to 3ou; that I am the dore of the sche- 
ep/ as manye as han come; we- 
ren ny3t theeues & day theeues/ but 
the scheep herden not hem / 1 am 
the dore / if ony man schal entre by 
me; he schal be saued/ & he schal 
go yn & schal go out; & he schal fyn- 
de lesewis/ any3t theef cometh not; 
but that he stele . sle . &leese/ &I com 
that thei haue lyf; & haue more plen- 
teuously f I am a good schepar- 
de/ a good scheparde 3 yueth his 
lyf for his scheep/ but an hyrid 
hyne & that is not the scheparde . 
whos ben not the scheep his ow- 
ne; seeth a wolf comynge . & he 
leeueth the scheep & fleeth, * for he 
is an hirid hyne; & it perteyneth 
not to him of the scheep/ 1 am a go- 
od scheparde/ &I knowe my sche- 
ep; & my scheep knowen me/ as 
the fadir . hath knowun me; I kno- 
we the fadir . & I putte my lyf 
for my scheep/ 1 haue other’ sch- 
eep that ben not of this folde; & 
it bihoueth me to brynge hem to 
gider’ & thei schulen heer’ my 
vois/ & it schal be maad o foold; 

&o scheparde/ therfore the fadir 
loueth me; for I putte my lyf . 

& the wolf rauy- 
schith . 8c dispar- 
leth the scheep/ 
8c the hyrid hyne 
fleeth . 

that eeftsoone I take it/ no man 
takith it fro me; but I putte it 
of my silf / 1 haue power to put- 
te it; & I haue power to take 
it a3en/ this maundement I haue 
takun of my fadir if Eft dissen- 
cioun was maad a mong the le- 
wis; for thes wordis/ & manye of 
hem seiden/ he hath a deuel & mad- 
dith/ what heeren 3 e hym/ other’ men 
seiden/ thes wordis ben not of a 
man that hath a feend/ wher the 
deuel may opene the y 3 en of blyn- 
de men? f But the feestis of the 
halewyng of the temple weren 
maad in ierusalem; & it was wyntir/ 

& ihesus walkide in the temple; in the 
porche of Salomon/ therfore the iewis 
camen aboute hym; & seiden to 
hym/ how longe takist thou awey 
oure soule? if thou art crist; 
seie thou to us openly/ ihesus an- 
sweride to hem/ I speke to 30U 
& 3e bileuen not/ the werkis that 
I do in the name of my fadir; be- 
ren witnessing of me/ but 3e bi- 
leuen not; for 3e ben not of my 
scheep/ my scheep heeren my vois; 

& I knowe hem . & thei suwen 
me/ and I 3yue to hem euerlastinge 
lyf; & thei schulen not perische 
withouten ende/ & noon schal ra- 
uysche hem fro myn hond/ that thing 
that my fadir 3af to me; is more 
than alle thingis/ & no man may ra- 
uysche fro my fadris hond/ I 
&the fadir ben oon / the iewis 
tooken vp stoons; to stoone him/ 
ihesus answeride to hem/ 1 haue sche- 
wid to 30U many goode werkis 
of my fadir; for which werk 
of hem stoonen 3e me? the iewis 
answeriden to him/ we stoonen thee 

not of good; but blasfe- 
mye/ and for thou sithen thou art 
aman; makist thi silf god / ihesus 
answeride to hem/ wher it is not 
writun in 3oure lawe; that I seide 
3e ben goddis? if he seide that thei 
weren goddis; to whiche the wo- 
rd of god was maad/ & scripture 
may not be vndon; thilke that the 
fadir hath halewid & hath sent into the 
world/ 3e seyen that thou blasfemest 
for I seide I am goddis sone? 
if I do not the werkis of my fadir; 
nyle 3e bileue to me/ but if I do . 
thou3 3e wolen not bileue to me; 
bileue 3e to the werkis/ that 3e knowe 
& bileue; that the fadir is in me & I 
in the fadir/ therfore thei sou 3 ten to 
take him; & he wente out of her hon- 
dis/ and he wente eftsoone ouer 
iordan . into that place wher’ iohn 
was first baptisinge; & he dwelde 
ther’/ & manye camen to him & sei- 
den . for iohn dide no myracle/ 

& alle thingis what euere iohn seide 
of this; weren sothe/ & many bi- 
leueden in hym //c. xi.// 

And ther was a syk man 
lasarus of betanye of the 
castel of marye & martha hise 
sistris/ & it was marie which 
anoyntide the lord with oynement . 
&wipte his feet with hir heeris; 
whos brother lasarus was syk/ ther- 
fore hise sistris senten to him; & 
seiden/ lord lo he whom thou louest; 
is syk/ & ihesus herde & seide to hem/ 
this sykenesse is not to the deeth; 
but for the glorie of god . that man- 
nus sone be glorified by him/ & ihesus 
louede martha; & hir sister ma- 
rye & lasarus/ therfore whanne ihesus 
herde that he was syk; thanne he 

dwellide in the same place twey 
dayes/ & aftir thes thingis; he sei- 
de to hise disciplis/ go we eft in- 
to Iudee/ the disciplis seyen to him/ 
maistir now the iewis sou3ten 
for to stoone thee; &eft goist thou 
thidur? ihesus answeride/ wher ther 
ben not twelue ouris of the day? 
if ony man wandre in the day . he 
hirtith not; for he seeth the li3t of 
this world/ but if he wandre in the 
ny3t; he stomblith . for li3t is not 
in him/ & he seith thes thingis/ and af- 
tir thes thingis he seith to hem / la- 
sarus oure frend slepith; but 
I go to reise hym fro sleep/ therfore 
hise disciplis seiden/ lord if he sle- 
pith; he schal be saaf/ but ihesus had- 
de seid of his deeth/ but thei gessi- 
den that he seide of sleping of sleep/ 
thanne therfore ihesus seide to hem opyn- 
ly / lasarus is deed/ & I haue ioye 
for 30 U; that 3e bileue . for I was 
not ther’/ but go we to him/ therfor 
thomas that is seid didimus; seide 
to euene disciplis/ go we also; 
that we dyen with him/ & so ihesus cam; 
& fond him hauynge thanne foure 
dayes in the graue/ &bethanye 
was bisydis ierusalem as it were 
fiftene furlongis/ & manye of 
the iewis camen to marye & 
martha to coumforte hem of 
her brothir/ therfore as martha her- 
de that ihesu cam; she ran to hym/ 
but marie sat at home/ therfore 
martha seide to ihesu/ lord if thou 
haddist be here; my brothir had- 
de not be deed/ but now I woot . 
that what euere thingis thou schalt 
axe of god; god schal 3yue to thee/ 
ihesus seith to hir/ thi brothir schal ryse 
a 3 en/ martha seith to him/ 1 woot 

that he schal ryse a3en in the arysing 
a3en in the laste day/ ihesus seith to hir/ 

I am a3enrysing &lyf/ he that 
bileueth in me . 3he thou3 he be deed; 
he schal lyue/ & ech that lyueth & bi- 
leueth in me; schal not dye with- 
outen ende/ bileuest thou this thing/ 
she seith to him/ 3he lord/ 1 haue bile- 
ued that thou art crist the sone of the 
lyuynge god; that hast comen into 
this world/ and whanne she hadde 
seid this thing; she wente & clepi- 
de marie hir sistir in cylence & 
seide/ the maistir cometh & clepith 
thee/ she as sche herde aroos anoon; 

& cam to him/ & ihesus cam not 3it in 
to the castel; but he was 3k in that 
place . where martha hadde co- 
mun a3ens him/ therfore the iewis that 
weren with hir in the hous & coum- 
fortiden hir . whanne thei syen ma- 
rye that she roos swythe & wente 
out/ thei suweden hir & seiden/ for 
she goith to the graue; to wepe 
ther’/ but whanne marie was come 
wher’ ihesus was; she seynge hym 
felde doun to hise feet & seide to him/ 
lord if thou haddist be her’; my 
brothir hadde not be ded/ & therfore 
whanne ihesu sai3 hk wepinge . & the ie- 
wis wepynge that weren with hir; 
he made noyse in spirit . & troubli- 
de him silf & seide/ wher’ han 3e leid 
him/ thei seien to him/ lord come & se/ & 
ihesus wepte/ therfore the iewis seiden/ 
lo how he louede him/ & summe of hem 
seiden/ wher this man that openy- 
de the y3en of the borun blynd man; 
my3te not make that this schulde 
not die? therfore ihesus eft makinge 
noyse in him silf; cam to the gra- 
ue/ & ther was a denne; & a stoon 
was leid theronne/ & ihesus seith/ take 

3e awey the stoon/ martha the sis- 
ter of him that was deed; seith to him/ 
lord he stynketh now; for he hath 
leye four’ dayes. ihesus seith to hir/ 
haue I not seid to thee . that if thou 
bileuest thou schalt se the glorie of 
god? therfore thei token awey the sto- 
on/ & ihesus lifte vp hise y3en; & seide/ 
fadir I do thankingis to thee; for 
thou hast herd me/ & I wiste that thou 
euermore heerist me/ but for the 
peple that stondith aboute I seide; 
that thei bileue that thou hast sent 
me/ whanne he hadde seid thes thin- 
gis; he criede with a greet vois/ 
lasarus come thou forth/ & anoon 
he that was deed; cam out boun- 
dun the hondis & feet with bondis/ 

& his face boundun with a sudarie/ 

& ihesus seith to hem/ vnbynde 3e him . 
& suffre 3e hym to go forth/ therfore 
manye of the iewis that camen 
to marye & martha . & sy3en 
what thingis ihesus dide; bileueden 
in hym/ but summe of hem wenten 
to the farisees; & seiden to hem . what 
thingis ihesus hadde don/ therfore the bi- 
schops & the farisees gadriden a coun- 
ceil a3ens ihesu & seiden/ what do we; 
for this man doith many myraclis? 
if we leeuen him thus; alle men schulen 
bileue in him/and romayns schulen 
come & schulen take our’ place & 
oure folk/ but oon of hem cayfas 
by name . whanne he was bischop of 
that 3eer; seide to hem/ 3e witen nothing 
ne thenken; that it spedith to 30U that o 
man dye for the peple . & that al the folk 
perische not/ but he seide not this 
thing of him silf/ but whanne he was 
bischop of that 3eer . he profeciede that 
ihesu was to dye for the folk . & not oon- 
ly for the folk . but that he schulde 

gader’ into oon the sones of god . that 
weren scaterid/ therfore fro that day 
thei thou3ten; for to sle hym/ therfore 
ihesus walkide not thanne openly among 
the iewis; but he wente into a cuntrei 
bisydis desert/ into a citee that is 
seid effren; & ther’ he dwellide with hi- 
se disciplis/ and the pask of the iewis 
was ny3; & manye of the cuntrey 
wenten vp to ierusalem bifore the pask 
to halewe hem silf/ therfore thei sou3~ 
ten ihesu; & spaken to gidre stondinge 
in the temple/ what gessen 3 e/ 
for he cometh not to the feeste day? for the 
bischops & farisees hadden 3ouun a 
maundemet/ that if ony man knowe 
wher’ he is; that he schewe that thei ta- 
ke hym //c. xii.// 

Therfore ihesus bifore sixe day- 

es of pask cam to betanye 

wher’ lasarus hadde be deed; whom 

ihesus reiside/ & thei maden to him a souper 

there; & martha mynystride to him . 

& lasarus was oon of men that sa- 
ten at the mete with him/ therfore ma- 
rie took a pound of oynement of 
trewe narde precious . & anoyn- 
tide the feet of ihesu; &wipte his 
feet with hir heeris/ & the hous was 
fixlfillid of the sauour of the oyne- 
ment/ therfore Iudas scarioth oon of 
hise disciplis . that was to bitraie 
him; seide/ whi is not thi oynement 
seeld for thre hundrid pens; & is 30mm 
to nedy men? but he seide this thing . 
not for it perteynede to him of ne- 
dy men; but for he was a theef/ & 
he hadde the pursis & bar tho thingis 
that weren sent/ therfore ihesus seide/ 
suffre 3e hir . that in to the day of 
my biriyng she kepe that/ for 
3e schulen euermore haue pore 
men with 30U; but 3 e schulen not 

euermore haue me/ therfore moche 
peple of iewis knew; that ihesus was 
there/ & thei camen not oonly for 
ihesus/ but to se lasarus . whom 
he hadde reisid fro deeth / but the 
princes of prestis thou3ten to sle 
lasarus; for manye of the iewis 
wenten awey for him . & bileueden 
in ihesu/ but on the morwe . a mo- 
che peple that cam to gidre to the 
feeste day . whanne thei hadden herd 
that ihesus cam to ierusalem; tooken braun- 
chis of palmes & camen forth a 3 ens 
him . & cryeden/ osanna . blessid is the 
king of israel; that cometh in the na- 
me of the lord/ and ihesus fond a3ong 
asse; & sat on hym as it is writun/ 
the dou3tir of syon; nyle thou dre- 
de/ lo thi king cometh; sittinge on an 
asse foie/ hise disciplis knewen 
not first thes thingis; but whanne 
ihesus was glorified/ thanne thei had- 
den mynde . for thes thingis weren wri- 
tun of him; & thes thingis thei diden to 
him/ therfore the peple bar witnes- 
syng/ that was with him whanne he 
clepide lasarus fro the graue . & 
reiside him fro deeth/ and therfore 
the peple cam & mette with hym; 
for thei herden that he hadde don this 
signe/ therfore the farisees seiden 
to hem silf/ 3 e seen that we profiten no- 
thing/ lo al the world wente aftir him/ 
and ther were summe hethene men; 
of hem that hadden come vp to 
worschipe in the feeste day/ & the- 
se camen to filip . that was of 
bethsayda of galile; &preieden 
him & seiden/ sir’ we wolen se ihesu/ 
filip cometh & seith to andrew/ eft 
andrew & filip seiden to ihesu/ and 
ihesus answeride to hem & seide/ the 
our cometh that mannis sone be cla- 

rified f Treuli I seie to 30U . but 
a corn of wheete falle into the 
erthe & be deed; it dwellith aloone/ 
but if it be deed; it bringeth mo- 
che fruyt / he that loueth his lyf 
schal lese it/ & he that hatith his 
lyf in this world; kepith it into 
euerlastinge lyf/ If ony man serue 
me; sue he me/ &wher’ I am; 
there my mynistre schal be/ if 
ony man serue me . my fadir sch- 
al worschipe him/ now my soule 
is troublid/ &what schal I seie? 
fadir saue me fro this our/ but 
therfore I cam into this our/ fadir 
clarifie thi name/ and a vois 
cam fro heuene & seide/ & I ha- 
ue clarified; & eft I schal clarifie/ 
therfore the peple that stood & herde; 
seide that thundur was maad/ other’ 
men seiden an aungel spak to him/ 
ihesus answeride & seide/ this vois 
cam not for me; but for 3011/ 

51 Now is the dom of the world/ now 
the prince of this world; schal be ca- 
st out/ and if I schal be enhaun- 
sid fro the erthe; I schal drawe 
alle thingis to my silf/ & he seide this 
thing; signyfiynge by what deeth he 
was to dye/ & the peple answeri- 
de to him/ we han herd of the lawe . 
that crist dwellith withouten ende/ 

& hou seist thou; it bihoueth mannis 
sone to be a rerid? who is this 
mannis sone? & thanne ihesus seith to 
hem/ 3it alitil li3t is in 3011 / wal- 
ke 3e the while 3e han li3t; that derk- 
nessis cacche 30U not/ he that wan- 
drith in derknessis; woot ner’ whi- 
dur he goith/ while 3e han li3t . bi- 
leue 3e in li3t/ that 3e be the children 
of li3t/ ihesus spak thes thingis; &wen- 
te & hidde him fro hem/ & whanne he 

hadde don so many myraclis bifo- 
re hem; thei bileueden not in him/ that 
the word of Isaye the profete schul- 
de be fiilfillid; which he seide/ lord 
who bileuede to oure heering; & 
to whom is the arm of the lord sche- 
wide? therfore thei my 3 ten not bileue; 
for eft Isaye seide/ he hath blyndid 
her y 3 en; & he hath maad hard the 
herte of hem/ that thei se not with 
y 3 en; &vndirstonde with herte/ & 
that thei be conuertid & I heele hem/ Isa- 
ye seide thes thingis; whanne he sy3 
the glorie of him . & spak of hym/ nethe- 
les of the princes manye bileueden 
in him/ but for the farisees thei kno- 
wlechiden not; that thei schulden not 
be put out of the synagoge/ for 
thei loueden the glorie of men; more 
than the glorie of god/ & ihesus cryede 
& seide/ he that bileueth in me; bile- 
ueth not in me but in hym that sen- 
te me/ he that seeth me; seeth hym 
that sente me/ 1 li3t cam into the 
world/ that ech that bileueth in me; 
dwelle not in derknessis/ and if 
ony man heerith my wordis & ke- 
pith hem; I deme him not/ for I cam 
not that I deme the world; but that 
I make the world saaf/ he that dis- 
pisith me & takith not my wordis; 
hath him that schal luge him/ thilke 
word that I haue spokun; schal 
deme him in the laste day/ for I 
haue not spokun of my silf/ but 
thilke fadir that sente me . 3af to 
me amaundement/ what I schal seie; 
&what I schal speke/ &I woot 
that his maundement is euerlastinge lyf/ 
therfore tho thingis that I speke . as the fa- 
dir seide to me; so I speke/ 

Bifore the feeste //c. xiii.// 
day of pask . ihesus witinge 

that his our is comun; that he passe fro 
this world to the fadir/ whanne he had- 
de loued hise that weren in the wo- 
rld; into the ende he louede hem/ 

& whanne the soper was maad . whan- 
ne the deuel hadde putt thanne into 
the herte; that Iudas of symount scari- 
oth schulde bitraye him/ he witinge that 
the fadir 3af alle thingis to him into his 
hondis . & that he wente out fro 
god . & goith to god; he risith fro the 
souper &doith of his clothis/ and 
whanne he hadde takun a lynnen cloth; 
he girde him/ & aftirward he putte 
watir into a basyn; & bigan to waische 
the disciplis feet/ & to wype with 
the lynnen cloth; with which he was 
gird/ &lo he cam to symount petr’/ 
&petr’ seith to him/ lord waischist thou 
my feet? ihesus answeride; & seide 
to him/ what I do thou wost not now; 
but thou schalt wite aftirward/ 
petre seith to him/ thou schalt neuere 
waysche my feet / ihesus answeride 
to him/ if I schal not waische thee; 
thou schalt not haue part with me/ 
symount petre seith to him/ lord not 
oonly my feet; but bothe the hon- 
dis & the heed/ ihesus seide to hym/ he 
that is waischun hath no nede; but 
that he waische the feet . but he is 
al clene/ & 3e ben clene but not 
alle/ for he wiste who was he that 
schulde bitraye him/ therfore he seide 
3e ben not alle clene/ & so aftir that 
he hadde waischun the feet of hem; 
he took his clothis/ and whanne he 
was set to mete a3en; eft he seide 
to hem/ 3e witen what I haue 
don to 3ou/ 3e clepen me maistir & 
lord; & 3e seyen wel/ for I am/ therfo- 
re if I lord & maistir haue waischun 
3oure feet; & 3e schulen waische 

oon anotheris feet/ for I haue 30mm ensaum- 
ple to 30U / that as I haue do to 3ou; so do 3 e/ treu- 
ly treuli I seye to 30U . the seruaunt 
is not gretter than his lord; nethir 
an apostle . is gretter’ than he that sen- 
te him/ if 3e witen thes thingis; 3e schu- 
len be blessid if 3e doen hem/ 1 seie 
not of alle 3011/ 1 woot whiche I ha- 
ue chosun/ but that the scriptur’ be ful- 
fillid . he that etith my breed; schal 
reyse his heele a3ens me/ treuly 
I seye to 30U bifore it be don/ that whan- 
ne it is don; 3e bileue that I am/ treu- 
li treuly I seie to 30U . he that takith 
whom euere I schal sende; resseyueth 
me/ & he that resseyueth me; ressey- 
ueth him that sente me/ whanne ihesus 
hadde seid thes thingis; he was trou- 
blid in spirit & witnesside & seide/ treu- 
li treuli I seie to 3011/ that oon of 30U 
schal bitraye me/ therfore the disciplis 
lokiden to gidre; doutinge of whom 
he seide/ and so oon of hise disciplis 
was restinge in the bosum of ihesu; whom 
ihesu louede/ therfore symound petre 
bekeneth to hym; & seith to him/ who 
is it of whom he seith? and so whan- 
ne he hadde restid a3en on the brest 
of ihesu; he seith to hym / lord who is it? 
ihesus answeride/ he it is to whom I sch- 
al areche a sop of breed/ & whanne 
he hadde wett breed . he 3af to Iu- 
das of symount scarioth/ & aftir 
the mossel; thanne sathanas entri- 
de into him/ and ihesus seith to him/ that 
thing that thou doist; do thou swythe/ 

&noon of hem that saat at the mete 
wiste wherto he seide to him/ for sum- 
me gessiden for Iudas hadde pur- 
sis; that ihesus hadde seid to him/ bie thou 
tho thingis that ben nedefiil to us . 
to the feeste day; or that he schulde 3y- 
ue sum thing to nedy men/ therfore 

whanne he hadde takun the mossel; he 
wente out a noon/ &it was ny3t/ 
and whanne he was gon out; ihesus 
seide/ now mannis sone is clarifi- 
ed; & god is clarified in him/ if god 
is clarified in him; god schal clarifie 
him in him silf/ & anoon he schal cla- 
rifie him f Lytle sones 3it alitel I 
am with 3011/ 3e schulen seke me/ 

& as I seide to the iewis; whidur 
I go 3 e moun not come/ & to 30U I seie 
now / 1 3 yue to 30U anewe maun- 
dement ; that 3e loue to gidre/ as I 
louede 30U . & that 3 e loue to gidre/ 
in this thing alle men schulen knowe . 
that 3e ben my disciplis; if 3e han lo- 
ue to gidre/ symound petre seith 
to him/ lord whidur goist thou? ihesus 
answeride/ whidur I go; thou 
maist not suwe me now . but thou 
schalt suwe aftirward / petr’ seith 
to him/ whi may I not suwe thee now? 

I schal putte my lyf for thee/ ihesus 
answeride/ thou schalt putte thi lyf 
for me/ treuli treuli I seie to thee . 
the cok schal not crowe; til thou 
schalt denye me thries/ and he seith 
to hise disciiplis //c. xiiii.// 

Be not 3oure herte afra- 
ied; ne drede it/ 3e bileuen 
in god . & bileuen 3e in me/ in the 
hous of my fadir; ben manye 
dwellingis/ if ony thing lasse I had- 
de seid to 3011/ for I go to make 
redy to 30U a place/ and if I go 
& make redy to 30U aplace; eft- 
soone I come & I schal take 30U 
to my silf/ that wher’ I am; 3e be/ 

& whidur I go 3e witen; & 3e wi- 
ten the weye/ Thomas seith to hym/ 
lord; we witen not whidur thou goist/ 
& how mown we wite the weye? 
ihesus seith to him/ 1 am weye treuthe 

&lyf/ no man cometh to the fadir; 
but by me/ if 3e hadden knowe 
me; sotheli 3e hadden knowe al- 
so my fadir/ and aftirward 3e 
schulen knowe him; & 3e han seyn 
him/ filip seith to him/ lord schewe to 
us the fadir; & it suffisith to us/ 
ihesus seith to him/ so longe tyme I am 
with 30U; & han 3 e not knowun me? 
filip . he that seeth me; seeth also the 
fadir/ how seist thou? schewe to us 
the fadir? bilewest thou not; that I 
am in the fadir . & the fadir is in 
me/ the wordis that I speke to 3ou; 

I speke not of my silf/ but the fadir 
himsilf dwellinge in me; doith the wer- 
kis/ bileeue 3e not that I am in the fa- 
dir; & the fadir is in me? ellis; bi- 
leue 3e for thilke werkis/ treuly 
treuli I seie to 30U . if aman bilee- 
ueth in me; also he schal do the wer- 
kis that I do/ and he schal do grettere 
werkis than these; for I go to the fa- 
dir/ &what euer thing 3e axen the fa- 
dir in my name; I schal do this thing . 
that the fadir be glorified in the sone/ 
if 3e axen ony thing in my name; I 
schal do it/ if 3e louen me; kepe 
3e my comaundementis/ & I schal 
preie to the fadir; & he schal 3yue to 
3ou anothir coumfortour the spirit 
of treuthe . to dwelle with 30U with- 
outen end e/ which spirit . the world 
may not take; for it seeth him not/ 
nether knoweth him/ but 3e schulen 
knowe hym; for he schal dwelle 
with 30U . & he schal be in 3011 / 1 
schal not leeue 30U fadirles; I 
schal come to 3011/ 3k alitel & the 
world seeth not now me/ but 3e 
schulen se me . for I lyue; & 3e sch- 
ulen lyue/ in that day 3e schulen kno- 
we that I am in my fadir . & 3e in 

me & I in 3011/ he that hath my com- 
aundementis & kepith hem; he it is 
that loueth me/ & he that loueth me; 
schal be loued of my fadir/ & I schal 
loue hym; & I schal schewe to him my 
silf/ Iudas seith to him; not he of 
scarioth/ lord what is don; that thou 
schalt schewe thi silf to us . & not 
to the world? ihesus answeride & seide 
to him/ if ony man loueth me; he sch- 
al kepe my word/ & my fadir sch- 
al loue him/ &we schulen come to 
hym . & we schulen dwelle with him/ 
he that loueth me not; kepith not 
my wordis/ & the word which 3e 
han herd is not myn; but the fa- 
dris that sente me/ thes thingis I ha- 
ue spoke to 30U dwellinge among 
3011/ but thilke hooly gost the coumfor- 
tour . whom the fadir schal sende 
in my name; he schal teche 30U 
alle thingis what euere thingis I schal 
seye to 3011 / pees I leeue to 3ou; 
my pees I 3yue to 3011 / not as the 
world 3 yueth I 3yue to 3011/ be not 
3 our’ herte afrayed; ne drede it/ 3e 
han herd that I sede to 3ou; I go & come to 30U / yf 
3e loueden me; forsothe 3e schulden 
haue ioye . for I go to the fadir; for 
the fadir is gretter than 1/ & now 
I haue seid to 30U bifore that it be don; 
that whanne it is don . 3e bileuen/ now 
I schal not speke many thingis with 
3011/ for the prince of this word cometh; 

& hath not in me ony thing/ but that 
the world knowe that I loue the fadir/ 

& as the fadir 3af a comaundement 
to me; so I do/ ryse 3e go we hennus/ 

I am a veri vyn- // c. xv.// 
ne; & my fadir is an erthe- 
tilier/ ech braunce in me that 
berith not fruyt he schal take a- 
wey it/ & ech that berith fruit he 

schal purge it that it here the mo- 
re fruyt/ now 3e ben clene for the 
word; that I haue spokun to 30U / dw- 
elle 3e in me; & I in 30U / as a braun- 
che may not make fruyt of it self . 
but it dwelle in the vyne; so nethir 
3e . but 3e dwelle in me/ 1 am a 
vyne 3e the braunchis/ who that dwel- 
lith in me & I in hym; this berith mo- 
che fruyt/ for withoute me 3e 
moun ne thing do/ if ony man dwel- 
lith not in me; he schal be cast out 
as a braunche & schal wexe drye/ & thei 
schulen gadre him; & thei schulen caste him into the fier 
& he brenneth/ if 3e dwellen in me . & my 
wordis dwellen in 30U; what euer 
thingis 3e wolen . 3e schulen axe . & 
it schal be don to 3011/ in this thing 
my fadir is clarified; that 3e brynge 
forth fill moche fruyt; & that 3e be ma- 
ad my disciplis/ as my fadir loue- 
de me . I haue loued 3011/ dwelle 3e 
in my loue/ if 3e kepen my comaun- 
dementis; 3e schulen dwelle in my 
loue/ as I haue kept the comaunde- 
mentis of my fadir; & I dwelle in 
his loue/ these thingis I spak to 
3 ou; that my ioye be in 30U . & 3our’ 
ioye be fiilfillid/ this is my comaun- 
dement; that 3e loue to gidre . as I loue- 
de 3011/ no man hath more loue than 
this/ that aman putte his lyf for hise 
frendis/ 3e ben my frendis; if 3e 
doen tho thingis that I comaunde to 
3011/ now I schal not clepe 30U ser- 
uauntis; for the seruaunt woot not 
what hislord schal do/ but I haue 
clepid 30U frendis/ for alle thingis what 
that euere I herde of my fadir; I haue 
maad knowun to 3011/ 3e han not 
chosun me; but I chees 3011/ & I ha- 
ue put 3ou; that it 3e go & brynge 
forth fruyt . & 3our’ fruyt dwelle/ 

that what euer thing 3e axen the fadir 
in my name; he 3yue to 3011/ thes 
thingis I comaunde to 30U; that 3 e loue 
to gidre/ if the wor/d hatith 30U; 
wite 3e that it hadde me in hate ra- 
thir than 3011/ if 3e hadden be of 
the world; the world schulde loue 
that thing that was his/ but for 
3e ben not of the world . but I 
chees 30U fro the world; therfore the 
world hatith 3011/ haue 3e mynde of 
my word which I seide to 3ou; 
the seruaunt is not gretter than 
his lord/ if thei han pursued me; 
thei schulen pursuwe 30U also/ if 
thei han kept my word; thei schu- 
len kepe 3our’ also/ but thei schu- 
len do to 30U alle thes thingis for 
my name; for thei knowen not him 
that sente me/ if I hadde not co- 
mun & hadde not spokun to hem; 
thei schulden not haue synne/ but 
now thei han noon excusacioun of 
her synne/ he that hatith me; hatith 
also my fadir/ if I hadde not don 
werkis in hem whiche noon othir 
man dide; thei schulden not ha- 
ue synne/ but now bothe thei han 
seyn & han hatid; me & my fa- 
dir/ but that the word be fulfillid . 
that is writun in her lawe . for thei 
hadden me in hate withouten cau- 
se/ but whanne the coumfortour schal 
come . which I schal sende to 30U . 
fro the fadir a spirit of treuthe 
which cometh of the fadir; he schal 
here witnessing of me/ & 3 schulen 
here witnessing; for 3e beth with me 
fro the bigynnyng //c. xvi.// 

Thes thingis I haue spokun 
to 3ou; that 3e be not sclaun- 
drid/ thei schulden make 
3ou withouten the synagogis/ 
but the our cometh . that ech man that 

sleeth 30U; deme that he doith seruy- 
se to god/ and thei schulen do to 3011 
thes thingis; for thei han not knowun the 
fadir nethir me/ but thes thingis I spak to 3ou; 
that whanne the hour of hem schal come . 

3 haue mynde that I seide to 30U f I 
seide not to 30U thes thingis fro the 
bigynnyng; for I was with 3ou/ & 
now I go to him that sente me; & no 
man of 30U axith me whidur thou 
goist/ but for I haue spokun to 30U 
thes thingis; heuynesse hath fulfil- 
lid 3our’ herte/ but I seie to 30U 
treuthe; it spedith to 30U that I go/ for 
if I go not forth; the coumfortour sch- 
al not come to 3011/ but if I go fo- 
rth; I schal sende him to 3011/ & whanne 
he cometh he schal repreue the 
world of synne . & of ri3twysnes- 
se & of dom/ of synne; for thei han 
not bileued in me/ & of ri3twis- 
nesse; for I go to the fadir & now 
3e schulen not se me/ but of dom; 
for the prince of this world is now de- 
nied/ 3it I haue many thingis for 
to seie to 3ou; but 3e mown not he- 
re hem now/ but whanne thilke spi- 
rit of treuthe cometh; he schal te- 
che 30U al treuthe/ for he schal not 
speke of him silf; but what euer 
thingis he schal heer’; he schal speke/ 

& he schal telle to 30U tho thingis that 
ben to come/ he schal clarifie me; 
for of myne he schal take . & schal 
telle to 3011/ alle thingis whiche euer 
the fadir hath; ben myne/ therfore 
I seide to 3ou; for of myn he schal 
take . & schal telle to 30U f Aly- 
tel . & thanne 3e schulen not se me/ 

& eftsoone alytel . & 3e schulen se 
me; for I go to the fadir/ therfore sum- 
me of hise disciplis seiden to gidre/ 
what is this thing that he seith to us . 
alytel & 3e schulen not se me . & eft 

soone a lytil . & 3e schulen se me; for 
I go to the fadir? therfore thei seiden/ w 
what is this that he seith to us alitil? 
we witen not what he spekith/ & 
ihesus knew that thei wolden axe hym; & 
he seide to hem / of this thing 3e seken 
among 30U . for I seide/ alytil . & 3e 
schulen not se me; & eftsoone ali- 
til . Sc 3e schulen se me? treuli 
treuli I seie to 30U . that 3e schulen 
morne &wepe; but the world sch- 
al haue io ye/ & 3e schulen be sorew- 
ful; but 3oure sorwe schal turne 
into ioye/ Awomman whanne sche 
berith child; hath heuynesse for hir 
tyme is comun/ but whanne she 
hath born a sone; now she thenkith 
not on the peyne for ioye for aman 
is born into the world/ & therfore 3e han 
now sorwe/ but eftsoone I schal 
se 3ou; & 3 our’ herte schal haue 
ioye . & no man schal take fro 30U 
3our’ ioye/ & in that day 3e schulen 
not axe me ony thing f treuly 
treuly I seie to 30U . if 3e axen 
the fadir ony thing in my name; 
he schal 3yue it to 30U / til now 3e 
axiden no thing in my name/ 
axe 3e & 3e schulen take . that 3our’ 
ioye be fill/ 1 haue spokun to 30U 
thes thingis in prouerbis/ the our co- 
meth whanne now I schal not spe- 
ke to 30U in prouerbis; but openly 
of my fadir I schal telle to 3011/ 
in that day 3e schulen axe in my 
name/ & I seie not to 3ou; that I 
schal preie the fadir of 3011/ for the 
fadir him silf loueth 30U / for 3e han 
loued me . & han bileued that I wen- 
te fro god/ 1 wente out fro 
the fadir; & I cam into the world/ 
eftsoone I leeue the world; & I go 
to the fadir/ hise disciplis seiden 






Wydiffite Ma 



England, 1400 - 1450 . BRIDWELL LIBRARY 



Octavo 



page 68r column 2 



to him/ lo now thou spekist openly; & 
thou seist no prouerbe/ now we wi- 
ten that thou woost alle thingis/ 

& it is not nede to thee; that ony man 
axe thee/ in this thing we bileuen; 
that thou wentest out from god/ ihesus 
answeride to hem/ now 3e bileuen/ 
lo the our cometh & now it cometh; 
that 3e be disparplid . ech into his ow- 
ne thingis . & that 3e leeue me alloone/ 

& I am not aloone; for the fadir 
is with me/ thes thingis I haue spo- 
ke to 3ou; that 3e haue pees in me/ in 
the world 3e schulen haue disese; 
but truste 3e I haue ouercome the world/ 
Thes thingis ihesus //c.xvii.// 
spak . &whanne he hadde 
cast vp his y3en into heue- 
ne; he seide/ fadir the our co- 
meth . clarifie thi sone; that thi so- 
ne clarifie thee/ as thou hast 30mm 
to him power of ech fleisch that al 
thing that thou hast 3ouun to him; he 3y- 
ue to hem euerlastinge lyf/ & this 
is euerlastinge lyf; that thei knowe 
thee very god aloone . &whom thou 
hast sent ihesus crist/ 1 haue clarified 
thee on the erthe; I haue endid the 
werk that thou hast 30mm to me to 
do/ & now fadir clarifie thou me 
at thi silf; with the clerenesse that 
I hade at thee . bifore the world 
was maad/ 1 haue schewid thi na- 
me to tho men whiche thou hast 30- 
uun to me of the world/ thei weren 
thine; & thou hast 30mm hem to me . 

& thei han kept thi word/ & now 
thei han knowun . that alle thingis that 
thou hast 3ouun to me ben of thee/ 
for the wordis that thou hast 3ouun 
to me; I 3af to hem/ & thei han 
takun & han knowun verily; that I 
wente out fro thee/ & thei bileue- 

den that thou sentist me/ 1 preie for 
hem/ 1 preie not for the world; but 
for hem that thou hast 3 ouun to me/ 
for thei ben thine/ and alle my thin- 
gis ben thine; & thi thingis ben my- 
ne . & I am clarified in hem/ &now 
I am not in the world . & thes ben 
in the world; & I come to thee/ hoo- 
ly fadir kepe hem in thi name . whi- 
che thou 3auest to me/ that thei be oon . 
as we ben/ while I was with hem; 

I kepte hem in thi name/ thilke that 
thou 3auest to me; I kepte/ & noon 
of hem perischide; but the sone 
of perdicioun . that the scriptur’ be 
fulfillid/ but now I come to thee/ 

&I speke thes thingis in the world; 
that thei haue my ioye fulfillid in hem 
silf/ 1 3af to hem thi word; & the wor- 
ld hadde hem in hate/ for thei ben 
not of the world; as I am not of 
the world/ I preie not that thou take 
hem awey fro the world; but that 
thou kepe hem fro yuel/ thei ben not 
of the world; as I am not of the 
world/ halewe thou hem in treuthe/ 
thi word is treuthe/ as thou sentist 
me into the world; also I sente hem 
into the world/ and I halewe my 
silf for hem/ that also thei be halewed 
in treuthe/ & I preie not oonly for 
hem; but also for hem that schulen 
bileue in to me bi the word of hem/ 
that alle ben oon . as thou fadir in me . 
& I in thee; that also thei in vs be oon/ 
that the world bileue; that thou hast 
sent me/ & I haue 3 ouun to hem 
the clerenesse that thou hast 3ouun 
to me/ that thei be oon as we ben oon/ 
and I in hem & thou in me; that thei 
be endid into oon/ & that the world 
knowe that thou sentist me/ & hast 
loued hem; as thou hast loued also 

me/ fadir thei whiche thou 3auest 
to me; I wole that wher’ I am . that thei 
be with me/ that thei se my clerenesse . 
that thou hast 3 ouun to me; for thou 
louedist me bifore the making of 
the world/ fadir ri3tfiily the world 
knew thee not/ but I knewe thee; & 
thes knewen that thou sentist me/ & 

I haue maad thi name knowun to 
hem . & schal make knowun; that the 
loue bi which thou hast loued me . 
be in hem . & I in hem //c. xviii.// 
Whanne ihesus hadde seid thes 
thingis; he wente out with 
hise disciplis ouer the strond 
of cedron/ wher’ was a3erd; into 
which he entride & hise disciplis/ 
and Iudas that bitrayede him; knew 
the place for ofte ihesus cam thidur 
with hise disciplis/ therfore whanne 
Iudas hadde takun a cumpany of kny3~ 
tis & mynistris of the bischopis & 
of the farisees; he cam thidur with 
lanternis & brondis & aarmers/ 
and so ihesus witinge alle thingis . that 
weren to come on him; wente forth 
& seide to hem/ whom seken 3e? thei 
anseriden to him/ ihesu of nasareth/ 
ihesus seith to hem/ 1 am/ & Iudas that 
bitrayede him; stood with hem; and 
whanne he seide to hem I am; thei wen- 
ten abak & felden doun on the erthe/ 

& eft he axide hem/ whom seken 
3e? & thei seiden/ ihesu of nazareth/ 
he answeride to hem/ 1 seide to 3ou; 
that I am/ therfore if 3e seken me; suf- 
fre 3e thes to go a wey/ that the word 
which he seide schulde be fulfillid; 
for I loste not ony of hem . whiche 
thou hast 3ouun to me/ therfore sy- 
mount petre hadde aswerd . & drou3 
it out & smoot the seruaunt of the 
bischop; & kittide of his ri3t eere 

and the name of the seruaunt; was 
malcus/ therfore ihesus seide to petr’/ 
putte thou thi swerd into thi sche- 
the/ wolt thou not that I drynke the 
cuppe; that my fadir 3af to me/ 
therfore the cumpany of kny3tis &the 
tribune . & the mynistris of the ie- 
wis; token ihesu & bounden hym . &led- 
den him first to annas/ for he was fa- 
dir of cayfas wyf; that was bis- 
chop of that 3 eer/ & it was caifas 
that 3af counceil to the iewis; that it 
spedith that o man dye for the peple/ but 
symound petre suwede ihesu; & anothir 
disciple/ & thilke disciple was kno- 
wun to the * bischop wente out; & 
seide to the womman that kepte the do- 
re . &brou3te yn petre/ and the da- 
mysel kepere of the dore; seide to 
petre/ wher thou art also of this 
mannis disciplis? he seide/ 1 am 
not/ & the seruauntis & mynystris 
stooden at the colis . for it was co- 
old; & thei warmeden hem/ & petr’ 
was with hem; stondinge &war- 
mynge him/ and the bischop axide 
ihesu of hise disciplis; & of his teching/ 
ihesus answeride to him/ 1 haue spoke 
openly to the world/ 1 tau3te euer- 
more in the synagoge & in the tem- 
ple . whidur alle the iewis camen 
to gidre; & in hidlis I spak no thing/ 
what axist thou me? axe hem that 
herden; what I haue spokun to hem/ 
lo thei witen what thingis I haue seid/ 
whanne he hadde seid thes thingis; 
oon of the mynystris stondinge 
ny 3 . 3af a boffet to ihesu . & seide/ 
answerist thou so to the bischop? 
ihesus answeride to him/ if I haue spo- 
kun yuel; here thou witnessing of 
yuel/ but if I seide wel; why 
smytist thou me? & annas sen- 



bischop; &he entride with ihesu into 
the halle of the bischop/ but petre 
stood at the dore withouteforth therfore 
thetothir disciple that was knowun to the 

te him bounden to cayfas the bischop/ 

& symound petre stood & warmyde 
him/ and thei seiden to him/ wher also 
thou art hise disciple? he denyede 
& seide/ 1 am not/ oon of bischo- 
pis seruauntis cosyn of him whos 
eere petre’ kitte of; seide/ sy3 I 
thee not in the 3erd with him? and 
petre eftsoone denyede/ & anoon 
the cok crew/ thanne thei ledden ihesus to 
cayfas into the moot halle/ & it 
was eerly/ & thei entriden not into 
the moot halle; that thei schulden not 
be defoulid . but that thei schulden ete 
pask/ therfore pilat wente out with 
oute forth to hem; & seide/ what ac- 
cusyng brynge 3e a3ens this man? 
thei answeriden & seiden to hym/ 
if this were not amysdoere; we 
hadden not bitakun him to thee/ thanne 
pilat seith to hem/ take 3e hym; & 
deme 3e hym aftir 3our’ law e/ & the 
iewis seiden to hym/ it is not le- 
efful to us; to sle ony man/ that the 
word of ihesu shulde be fulfillid 
which he seide; signyfiynge by 
what deeth he schulde dye/ therfore 
eftsoone pilat entride into the 
moothalle; & clepide ihesu & seide 
to him/ art thou king of iewis? ihesus 
answeride & seide to him/ seist thou 
this thing of thi silf; ethir othere han 
seid to thee of me? pilat answe- 
ride/ wher I am a iewe? thi folk 
&bischopis bitooken thee to me/ 
what hast thou don? ihesus answe- 
ride/ my kingdom is not of this 
world/ if my kingdom wer’ of this 
world; my mynistris schulden 
stryue . that I schulde not be takun 
to the iewis/ but now my king- 
dom is not her’/ & so pilat seide to 
him/ thanne thou art a king/ ihesus an- 

sweride/ thou seist; that I am a king/ 
to this thing I am born . & to this I 
am comun into the world; to here 
witnessing to treuthe/ ech that is 
of treuthe heerith my vois/ pilat 
seith to him/ what is treuthe? &whan- 
ne he hadde seid this thing; eft he wen- 
te out to the iewis . & seide to hem/ 

I fynde no cause in him/ but it is a 
custom to 3ou; that I delyuere oon to 
3ou in pask/ therfore wolen 3e that I dely- 
uere to 30 U the king of iewis? alle 
cryeden eftsoone & seiden/ not this; 
but baraban/ & barabas was atheef/ 
Therfore pilat //c. xix.// 
took thanne ihesu; & scour - 
gide/ and kny3tis writhen 
a crowne of thornes; & setten on 
his heed/ & diden aboute him a cloth 
of purpur . & camen to him & seiden/ 
hail king of iewis/ & thei 3auen 
to him boffatis/ eftsoone pilat wen- 
te out; & seide to hem/ lo I brynge 
him out to 3ou; that 3e knowe that I fyn- 
de no cause in him/ & so ihesus wente 
out beringe a crowne of thornes; 

& a cloth of purpur/ & he seith to hem/ 
lo the man/ but whanne the bischo- 
pis & mynystris hadden seyn him; 
thei crieden & seiden/ crucifie cru- 
cifie him/ pilat seith to hem/ take 
3e hym; & crucifie 3 e/ for I fyn- 
de no cause in him/ the iewis ans- 
weriden to him/ we han a lawe . & 
bi the lawe he owith to dye; for he 
made him godis sone/ therfore whanne 
pilat hadde herd this word; he 
dredde the more/ & he wente into the 
moot halle eft soone; & seide to 
ihesu/ of whennus art thou? but ihesus 3af 
noon answer to him/ pilat seith to 
him/ spekist thou not to me? woost 
thou not that I haue power to era- 

cifie thee; & I haue power to de- 
lyuere thee? ihesus answeride/ thou schul- 
dest not haue ony power a3ens 
me; but it wer’ 3ouun to thee from 
aboue/ therfore he that bitook me 
to thee/ hath the more synne/ fro that 
tyme pilat sou3te to delyuer’ him/ 
but the iewis cryeden & seiden/ if thou 
delyuerest this . thou art not the em- 
perours frend/ for ech man that 
makith him silf kyng; a3enseith the 
emperour/ & pilat whanne he had- 
de herd thes wordis; ladde ihesu forth . 

& sat for domesman in aplace that 
is seid licostratos but in ebrew 
golgatha / & it was pask euyn . 
as it wer’ the sixte our/ & he seith 
to the iewis/ lo 3our’ kyng/ but 
thei crieden & seiden/ take away . 
take away; crucifie him/ pilat 
seith to hem/ schal I crucifie 3 our’ 
kyng? the bischopis answeriden/ 
we han no king; but the emperour/ & 
thanne pilat bitook him to hem; that 
he schulde be crucified/ and thei to- 
ken ihesu &ledden him out/ &he baar 
to him silf a cross; &wente out into 
that place that is seid calvarie . 
in ebrew golgatha/ wher’ thei cru- 
cifieden him . & othere tweyne with him . 
oon on this syde . & oon on that side . 

& ihesu in the myddel/ & pilat wro- 
ot a tytle . & sette on the cros/ & it 
was writun/ ihesus of nazareth king 
of iewis/ therfore manye of the ie- 
wis radden this tytle/ for the pla- 
ce wher’ ihesu was crucified; was 
ny3 the cite/ & it was writun in 
ebrew . greek & latyn/ therfore the 
bischopis of the iewis seiden to pi- 
lat/ nyle thou wryte king of iewis; 
but for he seide I am king of iewis/ 
pilat answeride/ that that I haue 

writun; I haue writun/ therfore the 
knygtis whanne thei hadden cruci- 
fied him; tooken hise clothis . & ma- 
den four’ partis . to ech kny3t a 
part . & a coote/ & the coote was with- 
oute seem . &wouun al aboute/ ther- 
fore thei seiden to gidre/ kitte we 
not it; but caste we lott whos it 
is/ that the scripture be fulillid seiynge/ 
thei partiden to hem my clothis; & 
on my cloth thei casten lott/ & the 
kny3tis diden thes thingis/ but bisy- 
dis the cross of ihesu stoden his modir . 
& the sistir of his modir . marye 
cleofe . & marie maudeleyne/ ther- 
fore whanne ihesu hadde seyn his mo- 
dir . & the disciple stondinge whom 
he louede; he seith to his modir/ worn- 
man; lo thi sone/ aftir war d . he seith 
to the disciple/ lo thi modir/ & fro that 
our . the disciple took hir into his 
modir f Aftirward ihesus witinge 
that now alle thingis ben endid; that the 
scripture wer’ fulfillid he seith/ I thir- 
ste/ & a vessel was sett fill of vyn- 
egre . & thei leiden yn ysope aboute the 
spownge fill of vynegre . & put- 
ten to his mouth/ therfore whanne ihesus 
hadde takun the vynegre; he seide/ 
it is endid/ & whanne his heed was 
bowid down; he 3af vp the gost/ ther- 
fore for it was the pask euyn . that 
the bodies schulden not abyde on 
the cross in the sabot . for that was 
agreet sabat day; the iewis preieden 
pilat . that the hipis of hem schulden be 
brokun . & thei takun awey/ therfore kn- 
y3tis camen/ & thei braken the thi3es 
of the firste & of thetothir that was cru- 
cified with him/ but whanne thei we- 
ren come to ihesu as thei sy 3 en hym 
deed thanne; thei braken not hise 
thies/ but oon of the kny3tis; ope- 

nyde his side with asper/ & anoon 
blood & watir wente out/ & he 
that sy3 bar witnessing; & his wit- 
nessing is trewe/ &he woot that he 
seith trewe thingis . that 3e bileue/ & 
thes thingis weren don; that the scrip- 
ture schulde be fillid/ 3e schulen 
not breke aboon of him/ &eftsoone 
anothir scripture seith . thei schulen se 
into whom thei pi3ten thur3/ but af- 
tir thes thingis iosep of armathi; 
preiede pilat . that he schulde take a- 
wey the body of ihesu/ for that he was 
a disciple of ihesu; but priuy for dre- 
de of the iewis/ and pilat suffri- 
de/ & so he cam & took awey the 
body of ihesu/ & nycodeme cam also 
that hadde come to him first by ny3t; 
&brou3te ameddlyng of myrre . 

& aloes . as it were an hondrid 
pound/ and thei token the body of 
ihesu; &bounden it in lynnen clothis/ 
with swete smellinge oymentis . 
as it is custom to lewis for to bi- 
rie/ & in the place wher’ he was 
crucified; was a3erd/ & in the 3erd 
a newe graue in which 3k no man 
was leyd/ therfore ther’ thei putten 
ihesu for the vigile of iewis feeste; 
for the sepulcre was ny3 //c. xx.// 

And in o day of the woke . 
mary mawdelen cam eer- 
ly to the graue whanne it 
was 3k derk/ & she sy3 the stoon 
moued awey fro the graue/ therfor 
she ran & cam to symount petr’ . 

& to anothk disciple . whom ihesus 
louede; & seith to hem/ thei han ta- 
kun the lord fro the graue; & we wi- 
ten not wher’ thei han leyd hym/ 
therfore petre wente out & thilke 
othk disciple; & thei camen to the 
graue/ & thei tweyne runnen to 

gidre; & thilke othir disciple ran bi- 
fore petr’ & cam first to the graue/ 
and whanne he stoupide . he sy3 the 
scheetis lygginge; netheles he en- 
tride not/ therfore symound petre cam 
suwinge him . & he entride into the gra- 
ue/ & he sy3 the scheetis leid . & the su- 
darie that was on his heed not 
leid with the scheetis; but bi it silf 
wlappid into o place/ therfore thanne 
thilke disciple that cam first to the 
graue entride; & sy3 & bileuede/ 
for thei knewen not 3it the scrip- 
tur’; that it bihofte him to ryse a 3 en 
fro deeth/ therfore the disciplis wenten 
eftsoone to hem silf/ but marie sto- 
od at the graue withouteforth wepin- 
ge/ & the while she wepte; she bo- 
wide hir & biheeld forth in the gra- 
ue/ and she sy3 tweyne aungelis 
sittinge in whyt; oon at the heed . 

&oon at the feet . wher’ the body of 
ihesu was leyd/ & thei seien to hir/ 
womman what weepist thou/ she 
seide to hem/ for thei han take awey 
my lord; & I woot not wher’ thei 
han leyd him/ whanne she hadde seid 
thes thingis; she turnede backward . 

&sy3 ihesu stondinge . &wiste not that 
it was ihesu/ ihesus seith to hir/ womman 
what wepist thou? who sekist thou? 
she gessinge that he was agardener . 
seith to him . sir’ if thou hast takun him 
vp; seie to me wher’ thou hast leid 
him . & I schal take him away/ ihesus seith 
to hir/ marie/ she turnede & seith 
to him/ rabony . that is to seie maistir/ 
ihesus seith to hir/ nyle thou touche me/ 
for I haue not 3it sti3ed to my fa- 
dir/ but go to my britheren; & seye 
to hem/ 1 sti3e to my fadir & to 
3our’ fadir . to my god & to 3our’ 
god/ mary mawdeleyn cam tel- 

linge to the disciplis . that I sy3 the 
lord; & thes thingis he seide to me/ 
therfore whanne it was euyn in that day 
oon of the sabotis . & the 3atis weren 
schitt where the disciplis weren 
gadrid for drede of the iewis; ihesus 
cam & stood in the myddel of the dis- 
ciplis/ & he seith to hem/ pees to 30U / 
and whanne he hadde seid this; he sche- 
wide to hem hondis & side/ therfore the 
disciplis ioyeden; for the lord was 
seyn/ and he seith to hem eft / pees 
to 3011/ as the fadir sente me . I sen- 
de 3011/ whanne he hadde seid this; he 
blew on hem & seide/ take Je the hooly 
gost/ whos synnes 3e for3yue; tho 
ben for3ouun to hem/ &whos 3e with- 
holden; tho be withholdun/ but tho- 
mas oon of the twelue . that is seid 
didimus; was not with hem whanne 
ihesus cam/ therfore the othere disciplis sei- 
den/ we han seyn the lord/ & he seide 
to hem/ but I se in his hondis the 
ficchyng of the naylis . & putte my 
fyngur into the places of the nay- 
les . & putte myn hond into his 
syde; I schal not bileue/ & after 
ei3te dayes . eftsoone hise disciplis 
weren withinne; & thomas with hem / 
ihesus cam while the 3atis weren schitt . 

& stood in the myddel & seide/ pees 
to 30U / aftirward he seith to tho- 
mas/ putte yn her’ thi fyngur . & 
se myn hondis; & putte hidur 
thin hond . & putte into my syde/ & 
nyle thou be vnbileefful; but feith- 
ful/ thomas answeride ; & seide 
to him/ my lord & my god / ihesus seith to him/ 
thomas for thou hast seyn me; thou 
bileeuedist/ blessid ben thei that sy3en 
not; & han bileued/ & ihesus dide ma- 
nye othere singnes in the si3t of hi- 
se disciplis; whiche ben not wri- 

tun in this book/ but thise ben writun; 
that 3e bileue that ihesus is crist the sone 
of god/ & that 3e bileeuynge; haue lyf 
in his name //c. xxi.// 

Aftirw«n/ ihesus eftsoone schewi- 
de him to hise disciplis; at 
the see of tiberias/ & he 
schewide him thus/ there weren to gidre 
symount petr’ & thomas . that is 
seid didimus . nathanael that was 
of the cane of galilee . & the sones 
of sebedee . &tweyne othere of hi- 
se disciplis/ symount petre seith 
to hem/ 1 go to fi3sche/ thei seyen 
to hym/ & we comen with thee/ & thei 
wenten out . & wenten into a bo- 
ot; &in that ny3t thei tooken no 
thing/ but whanne the morwe was 
comun; ihesus stood in the brynke/ ne- 
theles the disciplis knewen not; that 
it was ihesus/ therfore ihesus seith to 
hem/ children wher 3e han ony 
soupyng thing/ thei answeriden to 
him/ nay/ he seide to hem/ putte 3e the 
nett into the ri3thalf of the row- 
yng; & 3e schulen fynde/ & thei put- 
tiden the nett; & thanne thei my3ten 
not drawe it/ for multitude of fi3~ 
schis/ therfore thilke disciple whom 
ihesu louede; seide to petr’/ it is the 
lord/ symound petr’ whanne he had- 
de herd that it is the lord; girte him 
with a coote for he was nakid . 

&wente into the see/ but the othere 
disciplis camen bi boot/ for thei we- 
ren not fer fro the lond . but as a 
two hundrid cubytis; drawynge 
the net of fi3schis/ & as thei camen 
doun into the lond; thei sy3en colis 
liggynge . & a fi3sch leid on . & breed/ 
ihesus seith to hem/ brynge 3e of the fi3~ 
schis; whiche 3e han takun now/ 
symount petre wente vp; & drow3 






283 



Source Transcriptic 



Wydiffite Ma 



England, 1400-1450. BRIDWELL LIBRARY 



Octavo 



page 71 r column 2 



the nett into the lond fill of grete 
fi3schis an hundrid fifty & thre/ & 
whanne thei weren so manye; the nett 
was not brokun/ ihesus seith to hem/ co- 
me 3e ete 3 e/ & no man of hem that 
saten at the mete durste axe him . 
who art thou; witinge that it is the lord/ 

& ihesus cam & took breed & 3af to hem; 
&fi3sche also/ now this thridde ty- 
me ihesus was schewid to hise disci- 
plis; whanne he hadde risun a3en fro 
deeth/ & whanne thei hadden etun; ihesus 
seith to symount petr’/ symount of 
Iohn louest thou me more than 
these? he seith to him/ 3he lord . thou woost 
that I loue thee/ ihesus seith to him/ fede 
thou my lambren/ eft he seith to him/ 
symount of Iohn louest thou me? 
he seith to hym/ 3he lord thou woost 
that I loue thee/ he seith to hym/ fede thou 
my lambren/ he seith to him the thrid- 
de tyme/ symount of Iohn louest 
thou me? petre was heuy . for he 
seith to him the thridde tyme louest thou 
me . & he seith to him/ lord thou knowist 
alle thingis; thou woost that I loue thee/ 
ihesus seith to him/ feede my scheep/ tr 
treuli treuli I seie to thee . whanne 
thou wer’ 3onger’ thou girdedist thee; 

& wandredist where thou woldist/ 
but whanne thou schalt wexe elder’ . 
thou schalt holde forth thin hondis; 

& anothir schal girde thee . & schal lede 
thee whidur thou wolt not/ he seide this 
thing; signyfiynge by what deeth he 
schulde glorifie god/ & whanne he 
he hadde seid thes thingis; he seith to 
hym/ suwe thou me/ petre turnede 
& si3 thilke disciple suwynge . whom 
ihesus louede . which also restide in the 
souper on his brest; & he seide to 
him/ lord who is it that schal bitraye 
thee? therfore whanne petre hadde 

seyn this; he seith to ihesu/ lord but 
what this? ihesus seith to him/ so I wo- 
le that he dwelle til that I come/ what 
to thee? suwe thou me/ therfore this 
word wente out among the bri- 
theren . that thilke disciple dieth not/ & 
ihesus seide not to him . that he dyeth not; 
but so I wole that he dwelle til I 
come . what to thee/ this is thilke 
discipl’ that berith witnessing of thes 
thingis; & wroot hem/ and we witen 
that his witnessinge is trewe/ & ther 
ben also manye othere thingis that 
ihesus dide/ whiche if thei ben writun 
bi ech bi him silf; I deme that the world 
him silf schal not take tho bokis . 
that ben to be writun //Here en- 
dith the gospel of Iohn; & bigyn- 
neth the prolog on the pistle ofpo- 
ul to romaynis// 

Romayns ben in the cuntrey 
of Italie/ thei weren disseyued first 
of false profetis . that is false techeris; 
&vndir the name of our’ lord ihesus 
crist . thei weren brou3t into the la- 
we & profetis/ that is into cerymony- 
es ethir fleischly kepyng of moy- 
ses lawe & of profetis acordinge with 
tho cerymonyes; which vsing is 
contrarie now to the treuthe & fre- 
dom of cristis gospel/ Poul a3en 
clepith thes romayns to very feith 
& treuthe of the gospel; &writith 
to hem this pistle fro corinthe . 

//this seith Ierom in his prolog on 
the pistle to romayns/ & here 
bigynneth the pistle with c. p.// 

Paul the seruaunt of 

ihesu crist; clepid an 

apostle/ departid 

into the gospel of god; 

which he hadde by- 

hote to fore bi his profetis . in hooly 

scripturis of his sone/ which is maad 
to him of the seed of dauith; bi the fle- 
isch/ & he was bifore ordeyned the 
sone of god in vertu; bi the spirit of 
halewyng . of the a3enrysing of deed 
men of ihesu crist our’ lord/ By whom 
we han resseyued grace & the offi- 
ce of apostil; to obeie to the feith 
in alle folkis for his name/ among 
whiche 3e ben also clepid of ihesu 
crist/ To alle that ben at rome . der- 
lingis of god & clepid hooly; grace 
to 30U &pees of god our’ fadir . & 
of the lord ihesu crist f First I do than- 
kingis to my god . bi ihesu crist for alle 
3ou; for 3oure feith is schewid in all 
the world/ for god is a witnesse to 
me . to whom I serue in my spirit . in 
the gospel of his sone . that withouten 
ceessing I make mynde of 30U euere in 
my preieris; & biseche if in ony 
maner sum tyme I haue a spedi 
weye in the wille of god to come to 
3011/ for I desyre to se 3ou; to par- 
ten sumwhat of spiritual grace that 
3e be confermyd/ that is; to be coumfor- 
tid to gidre in 30U . by feith that is 
bothe 3 our’ & myn to gidre/ & bri- 
theren I nyle that 3e vnknowe; that of- 
te I purposide to come to 3011/ 
and I am lett to this tyme; that I 
haue sum fruyt in 30U . as in othere 
folkis/ to grekis & to barberyns 
to wyse men & to vnwise men I am 
dettour; so that that is in me is redy 
to preche the gospel also hr to 30U 
that ben at rome/ for I schame not 
the gospel/ for it is the vertu of god 
into heelthe to ech man that bileueth; 
to the lew first . & to the greek/ for 
the ri3twysnesse of god is schewid 
in it . of feith into feith; as it is wri- 
tun/ for a iust man lyueth of feith/ 

for the wraththe of god is schewid fro 
heuene . on al vnpite . & wickidnes- 
se of tho men; that withholden the treu- 
the of god in vnri3twysnesse/ for 
that thing of god that is knowun; is 
schewid to hem/ for god hath schewid 
to hem/ for the vnuysible thingis of him; 
that ben vndirstondun ben biholdun 
of the creatur’ of the world bi tho 
thingis that ben maad/ 3he & the euer- 
lastinge vertu of hym & the godhed; so 
that thei mown not be excusid/ for whan- 
ne thez hadden knowe god; thei glori- 
fieden him not as god . nethir diden 
thankingis/ but thei vanyscheden in 
her thou3tis; & the vnwyse herte 
of hem was derkid/ for thei seiynge 
that hem self weren wyse; thei weren 
maad foolis/ and thei chaungeden the 
glorie of god vncorruptible; into 
the lyknesse of an ymage of a deed- 
ly man . & of briddis . & of four’ foo- 
tid beestis . & of serpentis/ for which 
thing . god bitook hem into the desy- 
ris of her herte . into vnclenesse; that 
thei ponysche with wrongis her 
bodies in hem silf/ the whiche chaun- 
giden the treuthe of god into leesyng; 

& herieden & serueden a creature . 
rather than to the creatour . that is 
blessid into worldis of worldis a- 
men f therfore god bitook hem into pas- 
siouns of schenschip/ for the wymmen 
of hem chaungiden the kyndely vss in- 
to that vss that is a3ens kynde/ also the 
men forsoken the kyndely vss of worn- 
man; &brenneden in her desiris to 
gidre/ & men into men wrou3ten 
filthhed; & resseyueden into hem silf 
the meede that bihofte of her error/ 
and as thei preueden that thei hadden 
not god in knowing; god bitook hem 
into a repreuable wit that thei do tho thingis 

that ben not couenable/ that thei be ful- 
fillid with al wickidnesse . malice . 
fornycacioun . couetise . weyward- 
nesse . fill of of enuye . mansleyngis . 
stryf . gile . yuel wille . priuy bacbite- 
ris . detractouris . hateful to god . 
debateris . proude & hi 3 ouer mesure . 
fynderis of yuele thingis/ not obei- 
schinge to fadir & modir . vnwyse . 
vnmanerly withouten loue . withouten 
boond of pees . withouten mercy/ the 
whiche whanne thei hadden knowe 
the ri3twysnesse of god; vndirstoden 
not/ that thei that doen suche thingis; ben 
worthi the deeth/ not oonly thei that do- 
en tho thingis; but also thei that con- 
senten to the doeris //c. ii.// 

Wherfore thou art vnexcusa- 
ble . ech man that demest/ for 
in what thing thou demest anothir man; 
thou condempnyst thi silf/ for thou doist 
the same thingis; whiche thou demest/ 
&we witen that the dom of god is aftir 
treuthe a3ens hem; that doen suche 
thingis/ but gessist thou man . that de- 
mest hem that doen suche thingis & thou 
doist tho thingis/ that thou schal ascape 
the dom of god? wher thou dispisest the 
richessis of his goodnesse; & the paci- 
ence & the long abydyng? knowist thou 
not that the benyngnyte of god; leedith 
thee to forthinking? but aftir thin hard- 
nesse &vnrepentaunt herte; thou tre- 
sourest to thee . wraththe in the day 
of wraththe & of schewing of the re- 
fill dom of god . that schal 3elde to ech 
man aftir his werkis/ sotheli to hem 
that ben bi pacience of good werk; 
glorie & honour & vncorrupcioun . 
to hem that seken euerlastinge lyf/ but 
to hem . that ben of stryf & that asen- 
ten not to treuthe . but bileue to 
wickidnesse; wraththe & indigna- 






SourceTranscriptic 



Wydiffite Ma 



England, 1400-1450. BRIDWELL LIBRARY 



Octavo 



page 72v column 1 



cioun . tribulacioun & angwisch . into ech 
soule of man that worchith yuel to 
the lew first & to the greek/ but glo- 
rie & honour & pees to ech man that 
worchith good thing; to the lew first 
&to the greek/ for accepcioun of per- 
soones; is not anentis god/ for who- 
euere han synned withoute the lawe; 
schulen perische withouten the lawe/ 
and who euere han synned in the lawe . 
thei schulen be demed by the law e/ 
for the heereris of lawe . ben not 
iust anentis god; but the doeris of 
the lawe schulen be maad iust/ for whan- 
ne hethene men that han not lawe . 
doen kyndely tho thingis that ben of 
the lawe; thei not hauynge such ma- 
ner lawe . ben lawe to hem silf . that 
schewen the werk of the lawe . writun 
in her herds/ for the conscience of 
hem 3eldith to hem a witnessing by 
twixe hem silf of thou3tis . that ben 
accusynge or defendynge . in the day 
whanne god schal deme the priuy thingis 
of men aftir my gospel by ihesu crist/ 
but if thou art named a iew . & res- 
tist in the lawe . & hast glorie in god; 

& hast knowe his wille/ & thou lernd 
by the lawe; preuest the more profi- 
table thingis/ & trustist thi silf to be 
a leder of blynde men . the li3t of hem 
that ben in derknessis . to a techer’ 
of vnwyse men . a maistir of 3onge 
children; that hast the fourme of kun- 
nyng & of treuthe in the lawe/ what 
thanne techist thou anothir; & techist 
not thisilf/ thou that prechist that me 
schal not stele; stelist/ thou that te- 
chist that me schal do no leccherie; 
doist leccherie/ thou that wlatist maw- 
metis; doist sacrilegie/ thou that hast 
glorie in the lawe; vnworschipest 
god by breking of the law e/ for the 

name of god; is blasfemyd by 30U 
among hethen men . as it is writun/ 
for circumcisioun profiteth if thou kepe 
the law e/ but if thou be a trespassour 
a3eyn the lawe; thi circumcisioun is 
maad prepucie/ therfore if prepucie 
kepe the ri3twysnessis of the lawe; 
wher his prepucie schal not be a- 
rettid into circumcisioun? & the prepu- 
cie of kynde that fiilfilleth the lawe; 
schal deme thee . that bi lettre & cir- 
cumcisioun art trespassour’ a3eyn 
the lawe/ for he that is in opyne is 
not a iew . nethir it is circumcisioun 
that is openly in the fleisch; but 
he that is a lew in hid/ and the cir- 
cumcisioun of herte . in spirit . not bi 
the lettre; whos preysyng is not of 
men but of god //c. iii.// 

What thanne is more to a iew; 
or what profyt of circumci- 
sioun/ moche . by al wyse/ first for the 
spekingis of god . weren bitakun to hem/ 
&what if summe of hem bileueden 
not? wher the vnbileue of hem hath 
avoidid the feith of god? god forbe- 
de/ for god is sothfast; but ech man 
a Iyer’ . as it is writun/ that thou be ius- 
tified in thi wordis; & ouercome whan- 
ne thou art demyd/ but if our’ wic- 
kidnesse comende the ri3twysnes- 
se of god; what schulen we seie? 
wher god is wickid; that bryngith 
in wraththe? aftir man I seye/ god 
forbede/ ellis how schal god deme 
this world? for if the treuthe of god 
hath aboundid in my leesyng . into the 
glorie of him; what 3k am I demed 
as a synner? & not as we ben blas- 
femyd . & as sum men seyen that we seien . 
do we yuele thingis . that goode thingis 
come . whos dampnacioun is iust/ 
what thanne? passen we hem? nay/ 

for we han schewid bi skile . that alle 

bothe iewis & grekis be vndir syn- 

ne; as it writun/ for ther is no man iust; 

ther is no man vndirstondinge nethir 

sekinge god/ alle boweden away . 

to gidre thei ben maad vnprofitable; 

ther is noon that doith good thing . ther is noon 

on til to oon/ the throte of hem is an 

opyn sepulcre/ with her tungis thei 

diden gilefuly/ the venym of sna- 

kis is vndir her lippis/ the mouth 

of whiche is fill of cursyng &bit- 

ternesse; the feet of hem ben swift 

to schede blood/ sorwe & cursidnesse 

ben in the weies of hem; & thei knewen 

not the weye of pees . the drede of 

god is not bifore her y3en/ & we 

witen . that what euere thingis the lawe 

spekith . it spekith to hem that ben 

in the law e/ that ech mouth be stoppid . 

&ech word be maad suget to god; 

for of the werkis of the lawe ech 

fleisch schal not not be iustified 

bifore him/ for bi the lawe ther is kno- 

wyng of synne/ but now withouten 

the lawe . the ri3twysnesse of god 

is schewid . that is witnessid of the 

lawe & the profetis/ & the ri3twysnesse 

of god is by the feith of ihesu crist; into all’ 

men & on to alle men that bileuen in him/ for ther is 

no departynge . for alle men synneden; 

& han nede to the glorie of god . & ben 
iustified frely by his grace; by the 
a3enbying that is in crist ihesu/ whom 
god ordeyned for3yuer bi feith . in his 
blood; to the schewyng of his ri3twis- 
nesse . for remmysioun of bifore go- 
ynge synnes/ in the bering vp of 
god . to the schewyng of his ri3twys- 
nesse in this tyme; that he be iust & 
iustefiynge him that is of the feith 
of ihesu crist/ wher’ thanne is thi glori- 
yng? it is excludid/ by what la- 

we? of dedis doyng? nay/ but by 
the lawe of feith/ for we demen aman 
to be iustified bi the feith; withouten 
werkis of the lawe/ whethir of lewis . 
is god onely; wher he is not also of 
hethene men/ 3his &of hethene men/ for 
oon god is that iustifieth circumcisi- 
oun bi feith; & prepucie bi feith/ distruy- 
en we therfore the lawe bi the feith? god 
forbede/ but we stablischen the lawe/ 
What thanne //c. iv.// 
schulen we seie/ that abra- 
ham our’ fadir aftir the fle- 
isch foond? for if abraham be iusti- 
fied of werkis of the lawe; he hath 
glorie but not anentis god/ for 
what seith the scriptur’? abraham bile- 
uede to god; & it was arettid to him 
to ri3twysnesse/ & to him that worchith . 
meede is not arettid bi grace; but 
by dette/ sotheli to him that worchith not . 
but bileueth into him that iustifieth a 
wickid man . his feith is arettid to 
ri3twysnesse aftir the purpos of go- 
dis grace/ as dauith seith the blessid- 
nesse of aman whom god acceptith; 
he 3 yueth to him ri3twysnesse with 
outen werkis of the lawe/ Blessid 
ben thei whos wickidnessis ben for- 
3ouun; &whos synnes ben hid/ Bles- 
sid is that man; to whom god arretide 
not synne/ thann whethir dwellith this 
blisfulnesse oonly in circumcisioun; 
or also in prepucie? for we seyen that 
the feith was arettid to abraham 
to ri3twysnesse/ how thanne was 
it arretid? in circumcisioun or in prepu- 
cie? not in circumcisioun; but in prepucie/ 
& he took a singne of circumcisioun . a 
tookne of ri3twisnesse of the feith 
which is in prepucie . that he be fadir of 
alle men bileuynge bi prepucie/ that it be 
arretid also to hem to ri3twysnese; 

& that he be fadir of circumcisioun/ not 
oonly to hem that ben of circumcisi- 
oun; but also to hem that suwen the 
steppis . of the feith/ which feith is 
in prepucie of our’ fadir abraham/ 
for not bi the lawe . is biheeste to 
abraham or to his seed . that he schul- 
de be eyr of the world; but bi the 
rijtwysnesse of feith/ for if thei 
that ben of the lawe . ben eyris; 
feith is distryed . biheest is don a 
wey/ for the lawe worchith wrath- 
the/ for where is no lawe ther’ is 
no trespas; nethir is trespassing/ 
therfore rijtfulnesse is of the feith; 
that bi grace biheeste be stable to 
ech seed/ not to that seed oonly that 
is of the lawe; but to that that is 
of the feith of abraham/ which is fa- 
dir of us alle; as it is writun/ for 
I haue sett thee fadir of many fol- 
kis bifore god; to whom thou hast 
bileued/ which god quykeneth 
deed men; & clepith tho thingis that ben 
not as tho that ben / which abraham 
a3ens hope . bileuede into hope; 
that he schulde be maad fadir of man- 
ny folkis . as it was seid to hym/ 
thus schal thi seed be . as the sterris 
of heuene; & as the grauel that 
is in the brynke of the see/ & he 
was not maad vnstidefast in the 
bileue . nethir he biheelde his body 
thanne ny3 deed . whanne he was 
almost of an hundrid 3 eer . ne the 
wombe of sare ny 3 deed/ also in 
the biheeste of god . he doutide not 
with vntrist; but he was coumfor- 
tid in bileue . 3yuynge glorie to 
god/ witinge moost fully . that what 
euer thingis god hath bihi3t; he is my 3 - 
ti also to do/ therfore it was aret- 
tid to him to ri3twysnesse/ & it is 

not writun onely for him . that it was 
arettid to him to ri3tfolnesse; but 
also for us to whiche it schal be 
arettid . that bileuen in him that rey- 
side our’ lord ihesu crist fro deeth/ whi- 
ch was bitakun for our’ synnes; & 
roos a3en for our’ iustifiyng/ 

Therfore we iusti- //c. v.// 
fied of feith; haue we pees 
at god bi our’ lord ihesu crist/ bi 
whom we han ny3 goyng to . 
by feith into this grace . in which 
we stonden & han glorie in the hope 
of the glorie of godis children/ & 
not this oonly; but also we glori- 
en in tribulaciouns/ witinge that 
tribulacioun worchith pacience/ 

&pacience preuyng/ &preuyng hope/ 

& hope confoundith not/ for the chari- 
te of god is spred abrood in our’ her- 
ds by the hooly gost that is 3ouun 
to us/ and whyle that we weren syke 
aftir the tyme; what dyede crist for 
wickid men/ for vnnethis dyeth ony man 
for the iust man/ & 3it for a good man; 
perauenture sum man dar dye? but god 
comendith his charite in vs/ for if whan- 
ne we weren 3k synneris; aftir the 
tyme crist was deed for vs/ thanne 
moche more now we iustified in his 
blood schulen be saaf fro wraththe 
by hym/ for if whannc whanne we 
weren enemyes; we ben recoun- 
celid to god bi the deeth of his sone/ 
myche more we recouncelid; schu- 
len be saaf in the lyf of him/ & not 
oonly this; but also we glorien 
in god . by our’ lord ihesu crist; by 
whom we han resseyued now re- 
counceling/ therfore as by o man . synne en- 
tride into this world . & by synne deeth/ 

& so deeth passide forth into alle men; 
in which man alle men synneden/ for til 

to the lawe; synne was in the world/ 
but synne was not rettid; whanne 
lawe was not/ But deeth regnede 
from adam til to moyses . also in- 
to hem that synneden not . in liknes- 
se of the trespassing of adam; the whi- 
ich is likness of crist to comynge/ but 
not as gilt; so the 3ifte/ for if thur 3 
the gilt of oon . many ben deed; 
moche more the grace of god/ & 
the 3yfte in the grace of o man ihesu 
crist hath aboundid into many men/ 

& not as bi o synne; so bi the 3ifte/ 
for the dom of oon into condempna- 
cioun; but grace of many giltis 
into iustificacioun/ for if in the gilt 
of oon . deth regnede thur 3 oon; mo- 
che more men that taking plente of 
grace & of 3 yuyng & of ri3twys- 
nesse schulen regne in lyf by oon 
ihesu crist/ therfore as bi the gilt of oon 
into alle men into condempnacioun; 
so by the ri3twiysnesse of oon . into 
all men into iustifiyng of lyf/ for 
as by inobedience of oon man . ma- 
nye ben maad synneris; so bi the 
obedience of oon . manye schulden 
be iust/ and the lawe entride; that 
gilt schulde be plenteuous/ but 
wher’ gilt was plenteuous; gra- 
ce was more plenteuous/ that as syn- 
ne regnede into deeth; so grace 
regne by ri3twysnesse into euer- 
lastinge lyf by ihesus crist our’ lord/ 
Therfore what //c. vi.// 
schulen we seie? schulen 
we dwelle in synne; that grace 
be plenteuous? god forbede/ for h- 
ow schulen we that ben deed to syn- 
ne; lyue 3it therinne? whethir britheren 
3e knowen not . that whiche euer we ben 
baptisid in crist ihesu; we ben bap- 
tisid in his deeth/ for we ben to- 






Wydiffite Ma 



England, 1400-1450. BRIDWELL LIBRARY 



Octavo 



page 74r column 2 



gider’ biried with him by baptym in 
to deeth/ that as crist aroos fro deeth bi 
the glorie of the fadir; so walke we 
in a newnesse of lyf/ for if we plan- 
tid togydre . ben maad to the licnes- 
se of his deeth; also we schulen be of 
the licnesse of his risyng a3en/ wi- 
tinge this thing that our’ olde man is 
crucified to gidre/ that the body of syn- 
ne be distruyed; that we serue no mo- 
re to synne/ for he that is deed; is ius- 
tified fro synne/ & if we ben deed 
with crist; we bileuen that also we schu- 
len lyue to gidre with him witinge . 
for crist rysinge a3en fro deeth; now 
dieth not . deeth schal no more haue 
lordschip on him/ for that he was deed 
to synne; he was deed onys/ but that 
he lyue; he lyueth to god/ so 3e de- 
me 30U silf to be deed to synne; but 
lyuynge to god in ihesu crist our’ lord/ 
therfore regne not synne in 3oure 
deedly body/ that 3e obeische to his co- 
uetyngis/ nethir 3yue 3e 3our’ membris 
aarmuris of wickidnesse to synne; 
but 3 yue 3 e 30U silf to god . as thei 
that lyuen of deed men . & 3oure mem- 
bris aarmuris of ri3twysnesse to 
god/ for synne schal not haue lord- 
schip on 3011/ for 3e ben not vndir 
the lawe; but vndir grace/ what 
therfore? schulen we do synne . for we 
ben not vndir the lawe; but vndir 
grace? god forbede/ witen 3e not that 
to whom 3 e 3yuen 30U seruauntis 
to obeie to; 3e ben seruauntis of that 
thing to which 3e han obeischid? ethir 
of synne to deeth; ethir of obedience 
to ri3twysnesse/ but I thanke god 
that 3e weren seruauntis of synne; but 
3e han obeischid of herte . into that 
fourme of teching . in which 3e ben 
bitakun/ & 3e delyuerid fro synne; 

ben maad seruauntis of ri3twysnesse/ 

I seie that thing that is of man . for the 
vnstablenesse of 3our’ fleisch/ but 
as 3e han 3ouun 3our’ membris to ser- 
ue to vnclennesse & to wickidnesse 
into wickidnesse; so now 3yue 3e 30- 
ure membris to serue to ri3twysnes- 
se into hoolynesse/ for whanne 3e we- 
ren seruauntis of synne; 3e weren 
fire of ri3tfiilnesse/ therfore what 
fruyt hadden 3e thanne in tho thingis . 
in whiche 3e schamen now? for the 
ende of hem is deeth/ but now 3e de- 
lyuered fro synne . & maad seruauntis 
to god; han 3our’ fruyt into hooly- 
nesse . & the ende euerlastinge lyf/ 
for the wagis of synne . is deeth/ the 
grace of god; is euerelastinge lyf in 
crist ihesu oure lord //c. vii.// 

Britheren wher 3e knowen not? 
for I speke to men that kno- 
wen the lawe/ for the lawe 
hath lordschip in aman; as long ty- 
me as it lyueth/ for that womman that 
is vndir an hosebonde; is boundun 
to the lawe while the hosebonde ly- 
ueth/ but if hir hosebonde is deed; 
she is delyuered fro the lawe of the ho- 
sebonde If Therfor she schal be clepid 
auowtresse; if she be with anothir 
man while the hosebonde lyueth/ but 
if hir hosebonde is deed; she is 
delyuered fro lawe of the hosebonde/ 
that she be not auowtresse; if she be 
with anothir man/ and so my britheren/ 
3e ben maad deed to the lawe bi the 
body of crist; that 3e ben of anothir; that 
roos a3en fro deeth . that 3e here fruyt 
to god If For whanne we weren in 
fleisch; passiouns of synnes that we- 
ren by the lawe; wrou3ten in oure 
membris . to here fruyt to deeth/ 
but now we ben vnbounden fro the la- 

we of deeth; in which we weren hol- 
dun/ so that we seruen in newnesse 
of spirit; & not in eldnesse of lettr’/ 
what therfore schulen we seye? the la- 
we is synne? god forbede/ but I knew 
not synne; but by law e/ for I wiste 
not that couetinge was synne/ but for 
the lawe seide/ thou schalt not couey- 
te/ and thur3 occasioun takun; synne 
bi the maundement hath wrou3t in me 
al couetise/ for withouten the lawe; 
synne was deed/ & I lyuede withou- 
te the lawe sumtyme/ But whanne 
the comaundement was comun; synne 
lyuede a 3 en/ but I was deed . & this 
comaundement that was to lyf; was 
foundun to me to be deeth/ for synne 
thur3 occasioun takun bi the comaunde- 
ment disseyuede me; & by that it 
slou3 me/ therfore the lawe is holy . 

&the comaundement is hooly . & iust 
&good/ is thanne that thing that is good; 
maad deeth to me? god forbede/ but 
synne that it seme synne; thur 3 good 
thing wrou3t deeth to me . that me syn- 
ne ouer maner thur 3 the comaundement/ 
and we witen that the lawe is spiri- 
tual/ but I am fleischly . seld vnder 
synne/ for I vndirstonde not that 
that I worche/ for I do not the good 
thing that I wole; but I do the ilke 
yuel thing that I hate/ and if I do 
that thing that I wole not; I consen- 
te to the lawe . that it is good/ but 
now I worche not it now; but the 
synne that dwellith in me/ but & I 
woot; that in me . that is in my fleisch 
dwellith not good/ for will liith to 
me; but I fynde not to parforme 
good thing/ for I do not the ilke go- 
od thing that I wole; but I do the il- 
ke yuel thing that I wole not/ and 
if I do that yuel thing that I wole 






298 



Source Transcriptic 



Wydiffite Ma 



England, 1400-1450. BRIDWELL LIBRARY 



Octavo 



page 75r column 1 



not; I worche not it . but the synne 
that dwellith in me/ therfore I fynde 
the lawe to me willinge to do go- 
od thing/ for yuel thing liith to me/ 
for I delyte to gidere to the lawe 
of god aftir the ynner man/ but I 
se anothir lawe in my membris . a3eyn- 
fi3tinge the lawe of my soule . & ma- 
kinge me caytif in the lawe of synne 
that is in my membris/ I am an vnce- 
ly man ; who schal delyuer’ me . fro 
the body of this synne / the grace of god; 
by ihesu crist oure lord/ therfore I my 
silf bi the soule serue to the lawe of 
god; but bi fleisch to the lawe of synne/ 
Therfore now no- //c. viii.// 
thing of dampnacioun . is to hem 
that ben in crist ihesu; whiche wan- 
dren not aftir the fleisch/ for the 
lawe of the spirit of lyf in crist ihesu; 
hath delyuered me fro the lawe of 
synne & of deeth/ for that that was 
ympossible to the lawe . in what 
thing it was syk by fleisch; god sen- 
te his sone into the lyknesse of fle- 
isch of synne & of synne dampnyde 
synne in fleisch/ that the iustifiyng of 
the lawe wer’ fulfillid in us that 
goen not aftir the fleisch . but af- 
tir the spirit/ for thei that ben af- 
tir the fleisch; sauoren tho thingis 
that ben of the fleisch/ but thei that 
ben aftir the spirit; feelen tho thin- 
gis that ben of the spirit/ for the 
prudence of fleisch; is deeth/ but 
the prudence of spirit; is lyf & pe- 
es/ for the wysdom of the fleisch; 
is enemy to god/ for it is not su- 
get to the lawe of god; for nethir 
it may/ & thei that ben in fleisch; 
mown not plese to god/ but 3e 
ben not in fleisch . but in spirit; 
if netheles the spirit of god dwel- 

leth in 3011/ but if ony hath not the spi- 
ryt of crist; this is not his/ for if crist 
is in 30U; the body is deed for synne . 
but the spirit lyueth for iustifiyng/ 
and if the spirit of him that reiside ihesus 
crist fro deeth dwellith in 30U; he that 
reiside ihesu crist fro deeth schal quy- 
kene also 3our’ deedly bodies . for 
the spirit of hym that dwellith in 30U / 
therfore britheren we ben dettouris; 
not to the fleisch . that we lyue aftir 
the fleisch/ for if 3e lyuen aftir the fle- 
isch; 3e schulen dye/ but if 3e bi the 
spirit sleen the dedis of the fleisch; 

3e schulen lyue/ for who euere ben lad 
bi the spirit of god; thes ben the sones 
of god/ for 3e han not take eftsoo- 
ne the spirit of seruage in drede; 
but 3e han take the spirit of adop- 
cioun of sones . in which we cryen . 
abba . fadir/ & the ilke spirit . 3eldith 
witnessing to our’ spirit/ that we ben 
the sones of god/ if sones; & eyris/ 
and eyris of god; & eyris to gidre 
with crist/ if netheles we suffren to 
gidre; that also we ben glorified to 
gidre f And I deme . that the passiouns 
of this tyme ben not worthi; to the 
glorie to comynge that schal be sche- 
wid in us/ for the abiding of creatu- 
re; abydith the schewing of the sones 
of god/ but the creatur’ is suget to 
vanyte . not willinge; but for him 
that made it suget in hope/ for 
the ilke creatur’ schal be delyuered fro 
seruage of corrupcioun; into liber- 
te of the glorie of the sones of god/ 

&we witen . that ech creatur’ sorwith 
& trauelith with peyne til 3k / and 
not oonly it; but also we vs silf 
that han the firste fruytis of the 
spirit/ &we us silf sorwen with inne 
us for the adopcioun of godis sones . 






300 



Source Transcriptic 



Wydiffite Ma 



England, 1400-1450. BRIDWELL LIBRARY 



Octavo 



abidynge the a3enbying of our’ bo- 
dy/ but bi hope we ben maad saaf/ 
for hope that is seyn; is not hope/ 
for who hopith that thing that he seeth? 
and if we hopen that thing that we 
seen not; we abiden bi pacience/ 
and also the spirit helpith our’ in- 
firmyte/ for what we schulen 
preye as it bihoueth we witen not; 
but the ilke spirit axith for us with 
sorwyngis . that moun not be teld 
out/ for he that sekith the herds . 
woot what the spirit desyrith . for 
by god he axith for hooly men/ & 
we witen that to men that louen god; 
alle thingis worchen to gidre into 
good/ to hem that aftir purpos 
ben clepid seyntis/ for thilke that 
he knew bifore; he bifore ordeyne- 
de by grace to be maad lyk to the 
ymage of his sone . that he be the fir- 
ste bigetun among many britheren/ 
and thilke that he bifore ordeynede to 
blis; hem he clepide/ &whiche he 
clepide; hem he iustifiede/ &whi- 
che he iustifiede; & hem hem he glo- 
rifiede/ what thanne schulen we seie 
to thes thingis? if god is for us; who 
is a3ens us? the which also spari- 
de not his owne sone; but for us 
alle bitook hym/ how also 3af he not 
to us . alle thingis with him? who 
schal accuse a3enus the chosne men 
of god? it is god that iustifieth; 
who is it that condempneth? it is ihesus 
crist that was deed . 3he the which 
roos a3en . the which is on the ri3t- 
half of god . & the which preieth 
for us/ who thanne schal departe 
us fro the charite of crist? tribula- 
cioun . or angwisch . or hungur . or 
nakidnesse . or persecucioun . or perel . 
or swerd? as it is writun/ for we 

gessid as scheep of slau3tk/ but 

in all the thingis we ouercomen; 

for hym that louede us/ but I am 

certeyn . that nethir deeth . nethir lyf . nethir 

angels . nethir principatis . nethir ver- 

tues . nethir present thingis . nethir 

thingis to comynge nethir streng- 

the . neithir hi3the . nethir depnesse . nethir 

noon othir creator’ . may depar- 

te us fro the charite of god . that is 

in crist ihesu oure lord //c. ix.// 

I seie treuthe in crist ihesu . 

I lye not; for my concien- 
ce berith witnessing to 
me in the hooly gost/ for greet 
heuynesse is to me; & contynu- 
el sorwe to myn herte/ for I my 
silf desirede to be departid fro 
crist for my britheren/ that ben my 
cosyns aftir the fleisch . that ben men 
of israel/ whos is adopcioun of sones 
&glorie . & testament & 3yuyng of 
the lawe; & seruyse of biheestis/ 
whos ben the fadris & of whiche 
is crist aftir the fleisch; that is god a- 
boue alle thingis . blessid into worl- 
dis amen/ but not that the word of 
god hath falle doun/ for not alle that 

ben of israel; thes * israelitis/ neithir * ben 

thei that ben seed of abraham . alle 

ben sones; but in Isaac the seed 

schal be clepid to thee/ that is to 

seie not thei that ben sones of the 

fleisch; ben sones of god/ but thei 

that ben sones of biheeste; ben 

demed in the seed/ for whi this is the 

word of biheeste/ Aftir this tyme 

I schal come; & a sone schal be to 

sare/ & not oonly she; but also 

rebecca hadde twey sones of o 

liggyng by . of Isaac our’ fadir/ 

& whanne thei weren not 3k borun 

nethir hadden don ony thing of good ethir 
of yuel; that the purpos of god schul- 
de dwelle by elecioun . not of wer- 
kis . but of god clepinge it was 
seid to hym / that the more schulde 
serue the lasse; as it is writun/ 1 
louede Iacob; but I hatide esau/ 
what therfore schulen we seie? 
wher wickidesse be anentis 
god? god forbede/ for he seith to 
moyses/ I schal haue mercy on 
whom I haue mercy/ & I schal 3y- 
ue mercy . on whom I schal haue 
mercy/ therfore it is not nethir of 
man willinge . nethir rennynge; but 
of god hauynge mercy/ & the scrip- 
ture seith to farao/ for to this thing 
I haue stirid thee; that I schewe in 
thee my vertu . & that my name be 
teeld in al erthe/ therfore of whom 
god wole he hath mercy; & whom 
he wole he endurith/ thanne seist 
thou to me / what is sou3t 3k? for 
who withstondith his wille? O man 
what art thou . that answerist to god? 
wher a maad thing seith to hym that 
made it; what hast thou maad me 
so? wher a potter of cley hath not 
power to make of the same gobet 
o vessel into honour . anothir into dis- 
pyt? that if god willinge to schewe 
his wraththe & to make his power 
knowun; hath suffrid in greet 
pacience vessels of wraththe . able 
into deeth/ to schewe the richessis 
of his glorie . into vessels of mer- 
cy/ whiche he made redy into glo- 
rie/ whiche also he clepide not oon- 
ly of lewis; but also of hethen men . 
as he seith in osee/ 1 schal clepe . 
not my peple; my peple/ & not 
my louyd . my louyd; & not getin- 
ge mercy . getinge mercy/ & it 

schal be in the place . wher’ it is seid 
to hem . not 3e my peple/ ther’ thei 
schulen be clepid the sones of god 
lyunge/ but Isaye crieth for israel/ 
if the noumbre of israel schal be as 
grauel of the see; the relifs schu- 
len be maad saaf/forsothe a word 
makinge an ende & abregging in- 
equite; for the lord schal make 
a word breggid on al the erthe/ & 
as Isaye bifore seide/ but god of 
oostis hadde left to us seed; we 
hadden be maad as sodom . &we 
hadden be liik as gomor/ therfore what 
schulen we seie? that hethene men that 
suweden not ri3twisnese; han ge- 
te ri3twysnesse/ 3he the ri3twys- 
nesse that is of feith/ but israel su- 
wynge the lawe of ri3twysnes- 
se; cam not parfytly into the la- 
we of ri3twysnesse/ why? for 
not of feith; but as of werkis/ & 
thei spurneden a3enus the stoon of 
offencioun; as it is writun/ lo I put- 
te a stoon of offencioun in Syon; 

& a stoon of sclaundre/ & ech that 
schal bileue in it; schal not be con- 
foundid . //c. x.// 

Bretheren the wille of myn 
herte . &my biseching is 
maad to god for hem into heelthe/ 
but I here witnessing to hem . that 
thei han loue of god; but not af- 
tir kunnyng/ for thei vnknowynge 
goddis ri3twysnesse . & sekinge to 
make stidefast her owne ri3t- 
fulnesse; ben not suget to the 
ri3twysnesse of god/ for the ende 
of the lawe is crist; to ri3twysnes- 
se to ech man that bileueth/ for mo- 
yses wroot . for the man that schal 
do ri3twysnesse that is of the la- 
we; schal lyue in it/ but the ri3t- 

wysnesse that is of bileue seith thus/ 
seye thou not in thin herte . who sc- 
hal sti3e into heuene; that is to 
seie . to lede doun crist/ or who schal 
go doun into helle; that is to a3en 
clepe crist fro deeth/ but what seith 
the scriptur’ ? the word is ny3 in thi 
mouth; & in thin herte/ this is the 
word of bileue; which we prechen/ 
that if thou knowlechist in thi mo- 
uth . the lord ihesu crist . & bileuest in 
thin herte . that god reisid him fro 
deeth; thou schalt be saaf/ for by 
herte me bileueth to ri3twisnes- 
se; but by mouth knowleching is 
maad to heelthe/ forwhy scriptur’ 
seith/ ech that bileueth in him; sch- 
al not be confoundid/ & ther is no 
distyncioun of iew & of greek/ 
for the same lord of alle; is ryche 
in alle that inwardly clepen him/ 
for ech man who euere schal inward- 
ly clepe the name of the lord; schal 
be saaf/ how thanne schulen thei in- 
wardly clepe him; into whom thei 
han not bileued/ or how schulen 
thei bileue to him; whom thei han not 
herd; how schulen thei heer’ with- 
outen a prechour? &how schulen 
thei preche; but thei be sent? 
as it is writun/ how fair’ ben 
the feet of hem that prechen 
pees; of hem that prechen goode 
thingis? but not alle men obeient 
to the gospel/ for Isaye seith/ lord 
who bileuede to our’ heeryng? 
therfore feith is of heering but hee- 
ring bi the word of crist/ but I seie 
wher thei herden not? 3his sothe- 
ly the word of hem wente out 
into al erthe; & her wordis into 
the endis of the world/ but I seie wher 
ysrael knew not? first moyses 

seith/ 1 schal lede 30 U to enuye . that 3e 
be no folk . that 3e be an vnwyse 
folk . I schal sende 30 U into wrath- 
the/ and Isaye is boold & seith/ 1 
am foundun of men that seken me 
not/ openly I apperide to hem; that 
axiden not me/ but to israel he seith/ 
al day I strei3te out my hondis to 
a peple that bileuede not; but a 3 en- 
seyde me //c. xi.// 

Therfore I seye whethir god 
hath put away his peple? 
god forbede/ for I am an Isra- 
elite . of the seed of abraham . of 
the lynage of beniamyn/ god hath 
not put away his peple; which 
he bifore knew/ wher 3e witen not . 
what the scriptur’ seith in elye? how 
he preieth god a3ens ysrael/ lord thei 
han slayn thi profetis . thei han vn- 
dirdoluen thin auteris; & I am 
left aloone . & thei seken my lyf/ 
but what seith godis answer to 
him/ 1 haue left to me seuene thou- 
sendis of men; that han not bowid 
her knees bifore baal/ so therfore al- 
so in this tyme; the relyfs ben maad 
saaf . by the chesyng of the grace 
of god/ & if it be bi the grace of god; 
it is not now of werkis/ ellis grace; 
is not now grace/ what thanne? is- 
rael hath not getun this that he SOU 3 - 
te/ but eleccioun hath getun/ & 
the othere ben blyndid . as it is writun/ 
god 3af to hem a spirit of compunc- 
cioun/ l 3 en that thei se not . & eeris that 
thei heer’ not; into this day/ & da- 
uith seith/ be the boord of hem maad 
into a gryn bifore hem . & into cac- 
ching & into sclaundir & into 3eldyng 
to hem/ be the y3en of hem maad derk 
that thei se not; & bowe thou doun al- 
gatis the bak of hem/ therfore I seie/ 

wher thei offenden so; that thei schulden 
falle doun/ god forbede/ but by the 
gilt of hem . heelthe is maad to he- 
thene men; that thei suwe hem/ that if the 
gilt of hem ben richessis of the wo- 
rld . &the making lesse of hem . ben ry- 
chessis of hethen men/ how moche 
more the plente of hem/ but I seie 
to 30U hethene men/ for as lon- 
ge as I am apostle of hethen 
men; I schal honour’ my mynyst- 
terie/ If in ony maner I stir’ my 
fleisch for to folowe ; & that I make 
summe of hem saf/ for if the loss of 
hem is the recouncelyng of the world; 
what is the takyng vp? but lyf 
of deed men; for if a litil part of 
that that is tastid be hooly; the hool 
gobet is hooly/ & if the roote is hooly; 
also the braunchis/ what if ony of the 
braunchis ben brokun . whanne thou were 
a wylde olyue tree . art graffid a- 
mong hem . & art maad felowe of 
the roote & of the fatnesse of the oly- 
ue tree; nyle thou haue glorie a3e- 
nus the braunchis/ for if thou glori- 
est; thou berist not the roote . but 
the roote thee/ therfore thou seist/ the braun- 
chis ben brokun; that I be graffid yn/ 
wel for vnbileue the braunchis ben 
brokun; but thou stondist bi feith/ 
nyle thou sauore M3 thing; but dre- 
de thou/ for if god sparide not the 
kyndely braunchis; lest perauentur’ 
he spare not thee/ therfore se the good- 
nesse . & the fersnesse of god / 3he the 
fersnesse; into hem that felden down/ 
but the goodnesse of god into thee; 
if thou dwellist in goodnesse/ ellis 
also thou schalt be kitt doun/ 3he & 
thei schulen be sett yn; if thei dwellen 
not in vnbileue/ for god is my3ti; 
to sette hem yn eftsoone/ for if thou art 

kitt doun of the kyndely wylde olyue tree; & ; 
3enus kynde art sett into a good olyue 
tree/ how moche more . thei that ben 
by kynde; schulen be sett in her oly- 
ue tree? but britheren I wole not 
that 3e vnknowe this mysterie; that 
3 e be not wyse to 30U silf/ for blynd- 
nesse hath fild a party in israel; 
til that the plente of hethen men 
entride . & so al israel schulde be 
maad saaf . as it is writun/ he sch- 
al come of syon that schal delyuere . 

&turne awey the wickidnesse of 
Iacob/ & this testament to hem of me; 
whanne I schal do a wey her synnes/ 
aftir the gospel thei ben enemyes for 
3ou; but thei ben moost dereworthe 
bi the eleccioun for the fadris/ & the 3if- 
tis & the clepyng of god; ben with- 
oute forthinkyng/ and as sum tyme 
also 3e bileueden not to god; but 
now 3e han gete mercy for the vn- 
bileue of hem/ so & these now bileue- 
den not; into 3our’ mercy . that also 
thei gete mercy/ for god closide 
to gidre alle thingis in vnbileue; 
that he haue mercy on alle/ a the hi3~ 
nesse of the richessis of the wysdom & 
of the kunnyng of god/ how incompre- 
hensible ben hise domes; & hise wey- 
es ben vnserchable/ forwhi who 
knew the witt of of the lord; or who 
was his councelour? or who for- 
mere 3af to hym; & it schal be quyt 
to hym? for of hym & by hym . & in 
hym ben alle thingis; to him be glorie 
into worldis amen //c. xii .// 

Therfore britheren I biseche 
3ou by the mercy of god; that 
3e 3yue 3our’ bodies a lyuynge sa- 
crifice . hooly plesynge to god . & sou- 
re seruyse resonable/ and nyle 3e 
be confourmed to this world . but be 
3e refourmed in newnesse of 3our’ 

witt; that 3e preue which is the will 
of god . good & wel plesynge &par- 
fyt / for I seie by the grace that is 
3ouun to me to alle that ben a mong 
3ou . that 3e sauere not more than it bi- 
houeth to sauere . but forto sauere to 
sobrenesse/ and to ech man as 
god hath departid the mesur’ of 
feith/ for as in o body we han ma- 
ny membris . but alle the membris 
han not the same dede; so we ma- 
nye ben o body in crist/ & ech ben 
membris; oon of anothir/ therfore 
we that han 3rftis dyuersynge aftir 
the grace; that is 3ouun to us/ ethir 
profecie aftir the resoun of feith . ethir 
seruyse in mynystring/ ethir he that 
techith in teching . he that stirith soft- 
ly in monestyng/ he that 3yueth in 
symplenesse . he that is souereyn in 
bisynesse . he that hath mercy in glad- 
nesse/ loue withouten feynyng/ ha- 
tynge yuel/ drawynge to good/ louyn- 
ge to gidre bi the charite of britherhed/ 
ech come bifore to worschipen othere/ 
not slow in bisynesse/ feruent in spirit/ 
seruynge to the lord/ ioyinge in hope/ 
pacient in tribulacioun/ bisy in prei- 
er/ 3yuynge good to the nedis of 
seyntis/ kepynge hospitalite/ bles- 
se 3 e men that pursuwen 30U; blesse 
3e & nyle 3e curse/ forto ioye with 
men that Ioyen . forto wepe with men 
that wepen/ feele 3e the same thing 
to gidre/ not sauerynge hi3 thingis; 
but consentynge to meke thingis/ 

Nyle 3e be prudent anentis 30U 
silf; to no man 3eldynge yuel for 
yuel but purueye 3e good thingis . 
not onely bifore god; but also by- 
fore alle men/ if it may be don . that 
that is of 3ou; haue the pees with al- 
le men/ 3e moost dere britheren not 

defendynge 30U silf; but 3 yue 3 e pla- 
ce to wraththe/ for it is writun/ the lord 
seith . to me veniaunce; & I schal 3elde/ 
but if thin enemy hungrith; fede thou 
hym/ if he thirstith; 3yue thou dryn- 
ke to him/ for thou doynge this tiling; 
schalt gadre to gidre colis on 
his heed/ nyle thou be ouerco- 
mun of yuel; but ouercome 
thou yuel by good //c. xiii .// 

Euery soule be suget to hi3- 

ere poweris/ for ther is no 

power; but of god/ and tho 

thingis that ben of god; ben ordeyned/ 

therfore he that a3enstondith power; 

a3enstondith the ordynaunce of god/ 

& thei that a3enstonden; geten to hem 
silf dampnacioun/ for princes ben not 
to the drede of good werk; but of 
yuel / but wolt thou that thou drede not 
power? do thou good thing; & thou 
schalt haue preisyng of it/ for he 
is the mynystre of god; to thee into 
good/ but if thou doist yuel; drede 
thou/ for not withoute cause he be- 
rith the swerd/ for he is the mynystr’ 
of god; veniere into wraththe . to hym 
that doith yuel/ & therfore by nede be 3e 
suget . not oonly for wraththe; but 
also for conscience/ for therfore 3e 
3yuen tributis/ thei ben the mynys- 
tris of god; & semen for this same 
thing/ therfore 3elde to alle men det- 
tis/ to whom tribute; tribut/ to 
whom tol; tol/ to whom drede; drede/ 
to whom honour; honour/ to no man 
owe 3e ony thing; but that 3e loue 
to gidre/ for he that loueth his nei3~ 
ebore; hath fulfillid the lawe/ for thou 
schalt do no leccherie . thou schalt 
not sle . thou schalt not stele . thou schalt 
not seye fals witnsessing . thou schalt 
not coueyte the thing of thi nei3e- 

bore/ and if ther be ony othir maunde- 
ment; it is instorid in this word/ thou 
schalt loue thi nei3ebore as thi silf/ 
the loue of nei3ebore; worchith not 
yuel/ therfore loue is the fulfilling of 
the lawe/ and we knowen this tyme 
that the our is now . that we ryse fro 
sleep/ for now our’ heelthe is neer; 
than whanne we bileueden/ the ny3t 
wente bifore; but the day hath 
nei3ed/ therfore caste we awey the wer- 
kis of derknessis . & be we clothid 
in the aarmeris of li3t; as in day 
wandre we onestly/ not in super- 
flue feestis & drunkenessis/ not in 
beddis & vnchastitees . not in stryf 
&in enuye; but be 3e clothid in the 
lord ihesu crist/ and do 3e not the bi- 
synesse of fleisch & desyris //c. xiiii.// 

Bvt take 3e a syk man in bile- 
ue . not in demyngis of thou3- 
tis/ for anothir man leueth that 
he may ete alle thingis/ but he that 
is syk; ete wortis/ he that etith; dis- 
pise not him that etith not/ and he that 
etith not; deme not him that etith/ 
for god hath take him to hym/ who 
art thou that demest anothires ser- 
uaunt? to his lord he stondith or fal- 
lith fro hym/ but he schal stonde/ for 
the lord is my3ty; to make hym 
parfyt/ forwhi oon demeth a day 
by twixe a day; anothir demeth ech 
day/ ech man encrese in his witt/ 
he that vndirstondith the day; vn- 
dirstondith to the lord/ & he that e- 
tith; etith to the lord/ for he doith than- 
kingis to god/ &he that etith not; etith 
not to the lord/ & doith thankingis to god/ 
for no man of us lyueth to him silf; 

& no man dyeth to him silf/ for wher 
we lyuen; we lyuen to the lord/ 

&whethir we dyen; we dyen to the 

lord/ therfore wher we lyuen or dyen; 
we ben of the lord / forwhi for this 
thing crist was deed and roos a3en; 
that he be lord bothe of quyke & of 
deed men/ but what demest thou thi 
brothir? or whi dispisist thou thi bro- 
thir/ for alle we schulen stonde bi- 
fore the trone of crist/ for it is wri- 
tun/ I lyue seith the lord . for to me 
ech kne schal be bowid; & ech tun- 
ge schal knowleche to god/ therfor 
ech of us; schal 3elde resoun to god 
for hym silf/ therfore nomore deme 
we ech othir/ more deme 3e this 
thing; that 3e putte not not hirtyng or 
sclaundre to a brothir f I woot &tris- 
te in the lord ihesu/ that no thing is co- 
myn by hym/ no but to him that de- 
meth ony thing to be vnclene; to 
him it is vnclene/ &if thi brothir be maad 
sory in conscience for mete; now 
thou walkist not aftir charite/ ny- 
le thou thur3 thi mete leese hym; 
for whom crist diede/ therfore be not 
our good thing blasfemyd/ forwhi 
the rewme of god is not mete & 
drynk; but ri3twysnesse & pees 
& ioye in the hooly gost/ and he that 
in this thing serueth crist plesith god . 

&is proued to men/ therfore suwe we 
tho thingis that ben of pees; & kepe 
we to gidre tho thingis that ben of 
edificacioun/ nyle thou for mete dis- 
strye the werk of god/ for alle thingis 
ben clene; but it is yuel to the man 
that etith by offendyng/ it is good 
to not ete fleisch . & to not drynke 
wyn . nethir in what thing thi brothir 
offendith . or is sclaundrid . or is maad 
syk/ thou hast feith anentis thi silf; 
haue thou bifore god/ blessid is he 
that demeth not hym silf; in that 
thing that he preueth/ for he that de- 

meth is dampned . if he etith; for it 
is not of feith/ & al thing that is not 
of feith; is synne llz. xv.// 

Bvt we saddere men owen to 
susteyne the feblenesses of 
syke men; &not plese to 
us self/ ech of plese to his nei3~ 
ebore in good; to edificacioun/ for 
crist pleside not to himsilf; as it is 
writun . the reproues of men dispy- 
singe thee; felden on me/ for what 
euer thingis ben writun . tho ben wri- 
tun to our’ teching; that by the pacien- 
ce & coumfort of scripturis we had 
hope/ but god of pacience & of 
solace 3yue to 30 U to vndirston- 
de the same thing . ech into othir af- 
tir ihesu crist; that 3e of o wille 
with o mouth worschipe god & 
the fadir of our’ lord ihesu crist/ for 
which thing take 3e to gidre; as 
also crist took 30 U into the honour 
of god/ for I seye that ihesu crist was 
a mynystre of circumcisioun for the treu- 
the of god; to conferme the biheestis 
of fadris/ & hethene men owen to ho- 
nowre god for mercy; as it is wri- 
tun/ therfore lord I schal knowleche 
to thee among hethene men; & I schal 
synge to thi name/ & eft he seith/ 

3e hethene men be 3e glad with his 
peple/ and eft/ alle hethene men 
herie 3e the lord; and alle peplis 
magnyfie 3e hym/ and eft Isaye 
seith/ ther schal be a roote of iesse; 
that schal ryse vp to gouerne hethene 
men . & hethene men schulen hope in 
hym/ &god of hope fiilfille 30 U in al 
ioye & pees in bileuynge; that 3e encre- 
ce in hope & vertu of the hooly gost 
if And britheren I my silf am cer- 
teyn of 3ou; that also 3e ben fill of 
loue/ and 3e ben fillid with al kun- 

nyng; so that 3e moun moneste ech othir/ 
and britheren more boldely I wroot 
to 30U a party as brynggynge 30U 
into mynde/ for the grace that is 3ouun 
to me of god; that I be the mynys- 
tre of crist ihesu a mong hethene men/ 

& I halowe the gospel of god; that 
the offryng of hethen men be accep- 
tid . & halewid in the hooly gost/ ther- 
fore I haue glorie in crist ihesu to god/ 
for I dar not speke ony thing of 
tho thingis . whiche crist doith not by 
me into obedience of hethene 
men; in word & dedis in vertu 
of tokenes & grete wondris . in 
vertu of the hooly gost/ so that fro 
ierusalem by cumpas to the illirik see; 

I haue fillid the gospel of crist/ & so 
I haue prechid this gospel . not 
where crist was named; lest 
I bylde vpon anotheris ground/ 
but as it is writun/ for to whom 
it is not teeld of hym; thei schulen 
se/ and thei that herden not; sch- 
ulen vndirstonde/ for which thing 
I was lettid fill myche . to come 
to 3ou; & I am lettid to this tyme 
and now I haue not ferthere 
place in these cuntreis . but I ha- 
ue desyr to come to 30U . of ma- 
ny 3eeris that ben passid/ whan- 
ne I bigynne to passe into spay- 
ne; I hope that in my goyng I 
schal se 3011/ & of 30U I schal be 
led thidir; if I vse 30U first in 
party/ therfore now I schal passe 
forth to ierusalem; to mynystre to 
seyntis/ for macedonye & acaie 
han asayed to make sum 3ifte . 
to pore men of seyntis that ben 
in ierusalem/ for it pleside to hem; & 
thei ben dettours of hem/ for he- 
thene men ben maad parteneris 

of her gostly thing; thei owen 
also in fleschly thingis to my- 
nystre to hem/ therfore whanne I 
haue endid this thing . & haue as- 
signed to hem this fruyt; I schal 
passe by 30U into spayne/ and I 
woot . that I comynge to 3ou; schal 
come into the abundaunce of the 
blessing of crist / therfore britheren I 
biseche 30U bi our’ lord ihesu crist . 
&bi charite of the hooly gost; that 
3e helpe me in 3our’ preieris 
to the lord . that I be delyuered fro 
the vnfeithful men that ben in Iu- 
dee/ and that the offryng of my 
seruyce; be acceptid in ierusalem to 
seyntis/ that I come to 30U in ioye 
by the wille of god; & that I be re- 
freischid with 3011/ & god of pees 
be with 30U alle amen //c. xvi.// 

And I comende to 30U fe- 
ben our’ sistir . which 
is in the seruyse of the 
chirche that is at teucris; that 3e res- 
seyue hir into the lord worthily 
to seyntis/ & that 3e helpe hir; in 
what euere cause she schal nede 
of 30U / for she helpide many 
men . & my silf/ greete 3e pris- 
ca & aquyla myn helperis in 
crist ihesu; whiche vndirputtiden 
her neckis for my lyf/ to which 
not I aloone do thankingis; but 
also alle the chirchis of hethene 
men/ & greete 3e wel her mey- 
neal chirche/ greete wel efene- 
te loued to me; that is the firs- 
te of asye in crist ihesu/ greete wel 
marie; the which hath trauelid 
moche in vs/ greete wel andro- 
nyk & Iulian my cosyns & myn 
euene prisouneris; whiche ben no- 
ble among the apostlis . &whi- 

che weren bifbre me in crist/ gree- 
te wel ampliate moost derewor- 
the to me in the lord/ greete wel 
vrban our’ helper’ in crist ihesu; & 
stacchen my derlyng/ greete wel 
appelem the noble in crist/ gree- 
te wel hem that ben of aristoblis 
hous/ greete wel erodion my 
cosyn/ greete wel hem that ben of 
narciscies hous; that ben in the 
lord/ greete wel tryfenam & tri- 
fosam whiche wymmen trauelen 
in the lord/ greete wel persida 
moost dereworthe womman; that 
hath trauelid moche in the lord/ 
greete wel rufiis chosone 
in the lord/ & his modir & myn/ gr- 
eete wel ansicrete . flegoncia . her- 
men . patroban . herman . & britheren 
that ben with hem/ greete wel filo- 
logus & iuliam & nereum & his 
sister & olimpiades; & alle the seyn- 
tis that ben with hem/ greete 
3e wel to gidre in hooly coss/ alle 
the chirchis of crist greeten 30U wel/ 
f But britheren I preye 30U . that 3e 
aspie hem that maken dissenciouns 
& hirtingis bisydis the doctrin . that 
3e han lerned; & bowe 3e awey fro 
hem/ for suche men seruen not to 
the lord crist; but to her wombe . 

&by swete wordis &blessingis 
disseyuen the hertis of innocent 
men/ but 3 our’ obedience is pup- 
plischid into euery place/ therfore I 
haue ioye in 30U; but I wole that 
3e be wyse in good thing . & symple 
in yuel/ and god of pees trede 
sathanas vndir 3 our’ feet swif- 
tely/ the grace of our’ lord ihesu 
crist; be with 30U If Tymothe myn 
helper’; greetith 30U wel . & also 
lucius & Iason & sosipater my co- 

syns / 1 tertyus greete 30U wel; 
that wroot this epistle in the lord/ 

Gayus myn oost gretith 30U wel; 8c 
al the chirche/ erastus tresorer’ of 
the citee greetith 3011 wel; & quar- 
tus brother/ the grace of oure lord 
ihesu crist; with 30U alle amen/ & ho- 
nour & glorie be to hym that is my3~ 
ty . to conferme 30U by my gospel/ 
&preching of ihesu crist; by the re- 
uelacioun of mysterie holdun stille 
in tymes euerlastinge/ which mys- 
terie is now maad opyn . by scrip- 
turis of profetis . bi the comaunde- 
ment of god with outen bigynnyng 
8c ending to the obedience of feith in all 
hethene men/ the mysterye knowun 
bi ihesu crist to god aloone wys; to 
whom be honour & glorie into 
worldis of worldis amen //Her’ 
endith the pistle to romayns; 

8c bigynneth the prolog on the firs- 
te pisde to corinthis/ this seith Ierom// 
Corinthis been of acaye . & thei 
in lyk maner herden of the post- 
le word of treuthe . & weren 
peruertid in many maneris of fal- 
se apostlis/ summe weren peruertid 
of eloquence of filosofie fill of wor- 
dis; other’ men weren led into the 
sect of lawe of lewis / that is . to hol- 
de it nedefiil with the gospel/ the 
postle clepith a3en thes corinthis 
to verry feith &wysdom of the 
gospel; &writith to hem fro ef- 
ficie by tymothe his disciple/ 

//Her’ endith the prolog; 8c bigynneth 
the firste pistle c. i.// 

Poul clepid apostle 

of ihesu crist; bi the will 

of god . 8c sostenes 

brothir; to the chirche of god that is 

at corinthe/ to hem that ben halowid 

in crist ihesu . & clepid seyntis . with 
alle that inwardly clepen the na- 
me of our’ lord ihesu crist . in ech pla- 
ce of hem & of our’; grace to 30U 
&pees of god oure fadir . & of the 
lord ihesu crist/ I do thankingis to my 
god euermore for 30U in the grace 
of god . that is 30mm to 30U in crist ihesu/ 
for in alle thingis 3e ben maad ry- 
che in him . in ech word . & in ech kun- 
nyng; as the witnessing of crist is con- 
fermyd in 3011/ so that no thing fayle 
to 30U in ony grace; that abyden 
the schewing of our’ lord ihesu crist/ 
which also schal conferme 30U into 
the ende withouten cryme; in the 
day of the comyng of our’ lord ihesu 
crist/ A trew god; by whom 3e ben 
clepid into the felowschipe of his 
sone ihesu crist our’ lord/ but britheren 
I biseche 30U by the name of ou- 
re lord ihesu crist; that 3e alle seye the 
same thing . & that dissenciouns be not 
among 3011/ but be 3e parfyt in the 
same witt; & in the same kunnyng/ 
for my britheren it is teld to me of 
hem that ben at does; that stryues ben 
among 30U and I seye that . that ech 
of 30U seith/ for I am of poul . & I 
am of appollo . & I am of cefas; 
but I am of crist/ whethir crist is depar- 
tid? whethir poul was crucified for 
3ou; ethir 3e ben baptisid in the na- 
me of poul? I do thankgingis to my 
god . that I baptisede noon of 30U . 
but crispus &gayus; lest ony man 
seye that 3e ben baptysid in my name/ 
and I baptiside also the hous of 
Stephan/ but I woot not that I bap- 
tiside ony other’/ for crist sente me not 
to baptise; but to preche the gos- 
pel/ not in wisdom of word; that 
the cross of crist be not voidid awey/ 

ffor the word of the cross; is foly to 
hem that perischen/ but to hem that 
ben maad saaf that is to seye to us; 
it is * vertu of god/ for it is writun/ 

I schal distruye the wysdom of 
wyse men; & I schal reproue the 
prudence of prudent men/ wher’ 
is the wyse man . wher’ is the wyse 
lawyere . wher’ is the purchasour 
of this world? whethir god hath not 
maad the wysdom of the world fon- 
nyd? for the world in wysdom of 
god . knew not god by wysdom; 
it pleside to god by foly of prechinge 
to maken hem saaf that bileueden/ 
for lewis seken signes; &gree- 
kis seken wysdom/ but we prechen 
crist crucifyed . to lewis sclaundre; 

& to hethen men foly/ but to the lewis 
& greekis that ben clepid we prechen 
crist the vertu of god . & the wys- 
dom of god/ for that that is foly thing 
of god; is wyser than men/ & that 
that is feble thing of god; is stren- 
ger’ than men/ but britheren se 3e sou- 
re clepyng . for not many wyse 
men aftir the fleisch . not manye 
my3ti . not many noble/ but god 
chees tho thingis that ben fonned 
of the world; to confounde wyse 
men/ and god chees the feble thin- 
gis of the world; to confounde the 
strange thingis/ &god chees the 
vnnoble thingis . &dispisable thingis 
of the world . & tho thingis that ben 
not; to distrye tho thingis that ben 
that ech man haue not glorie in his 
si3t/ but of him 3e ben in crist ihesu; 
which is maad of god to us wys- 
dom & ri3twisnesse . & hoolynesse . 

& a3enbiying/ that as it is writun/ 
he that glorieth; haue glorie in 
the lord //c. ii.// 

And I britheren whanne I cam 
to 3011; cam not in the hi3- 
nesse of word eithir of wys- 
dom . tellinge to 30U the witnessing 
of crist/ for I demede not me to 
kunne ony thing among 30U; but 
crist ihesu & hym crucified/ & I in syk- 
nesse & drede & moche trembling 
was among 3011/ & my word & 
my preching was not in sutely 
sturynge wordis of mannys wys- 
dom; but in schewinge of spirit 
& of vertu/ that 3our’ feith be not 
in the wysdom of men; but in the 
vertu of god/ for we speken wys- 
dom among parfyt men/ but not 
wysdom of this world; nethir of prin- 
ces of this world that ben distried/ 
but we speken the wysdom of 
god in mysterye; which wysdom 
is hid/ which wysdom god bifore 
ordeynede bifore worldis into ou- 
re glorie; which noon of the prin- 
ces of this world knew/ for if 
thei hadden knowun . thei schulden 
neuer’ haue crucified the lord 
of glorie/ but as it is writun . that 
y3en say3 not . ne eere herde . nethir 
it sti3ede into herte of men what 
thingis god arayede; to hem that louen 
uen him/ but god schewide to us; bi his 
spirit/ forwhi the spirit serchith alle thingis; 
3he the depe thingis of god/and 
who of men woot . what thingis 
ben of man; but the spirit of man 
that is in him? so what thingis ben 
of god . no man knowith; but the 
spirit of god/ and we han not 
resseyued the spirit of this world . 
but the spirit that is of god; that 
we wite what thingis ben 30mm 
to us of god/ whiche thingis we 
speken also not in wyse wordis 

of mannys wysdom; but in the 
doctryn of the spirit . & maken 
a liknesse of spiritual thingis 
to gostly men/ for a beestly man 
perseyueth not tho thingis; that ben 
of the spirit of god/ for it is foly to 
him/ & he may not vndirstonde 
for it is examyned gostly/ but 
a spiritual man demeth alle thin- 
gis; & he is demed of no man 
as it is writun/ & who knew the 
witt of the lord; or who tau3te 
him/ & we han the witt of crist //c. iii.// 
And I britheren my3te not 
speke to 3ou; as to spi- 
ritual men/ but as to 
fleischly men . as to lytle children 
in crist; I 3af to 30 U mylk drynke 
not mete/ for 3e my3ten not 
3it neithir 3e mown now/ for 3k 
3e ben fleischly/ for while stryf 
is among 30 U; wher 3e ben not 
fleischly; & 3e goen aftir man? 
for whanne summe seith . I am of 
poul . anothir but I am of apollo; 
wher 3e ben not men? what therfore 
is apollo; & what poul? thei ben 
mynystris of hym; to whom 3e han 
bileuyd/ & to ech man as god hath 
3ouun/ 1 plauntide . apollo moys- 
tide; but god 3af encreessyng/ 
therfore nethir he that plauntith is 
ony thing . nethir he that moystith; 
but god that 3yueth encreessyng/ 

& he that plauntith . & he that moistith; 
ben oon/ & ech schal take his ow- 
ne meed; aftir his trauel/ for 
we ben the helperis of god; 3e 
ben the erthe tiliyng of god . 3e 
ben the byldyng of god/ aftir the 
grace of god that is 30mm to 
me; as a wys maystir carpenter 
I settide the foundement/ & anothir 

byldith aboue/ but ech man se how 
he bildith aboue/ for no man may 
sette anothir fundament . outakun 
that that is sett; which is crist ihesu/ 
for if ony byldith ouer this foun- 
dement; gold . siluer . preciouse stoo- 
nes . stickis . hey or stubil; euery 
mannys werk schal be opyn/ for 
the day of the lord schal declare; 
for it schal be schewid in fyer/ 
the fier schal preue the werk of 
ech man; what maner werk it 
is/ if the werk of ony man dwelle 
stille . which he bildide aboue; he 
schal resseyue mede/ if ony man- 
nys werk brenne; he schal suffre 
harm/ but he schal be saaf; so ne- 
theles as by fyer f Witen 3e not 
that 3e ben the temple of god; & 
the spirit of god dwellith in 3ou/ 

& if ony defoulith the temple of god; 
god schal leese hym/ for the temple 
of god is hooly; which 3e ben/ no 
man disseyue hym silf f If ony man 
among 30U is seyn to be wys in 
this world; be he maad a fool . that he 
be wyse/ for the wysdom of this 
world; is foly anentis god / for it 
is writun/ 1 schal cacche wyse men 
in her fel wysdom/ & eft / the lord 
knowith the thou3tis of wyse men; 
for tho ben veyn/ therfore no man 
haue glorie in men/ for alle thingis 
ben 3ouun . ethir poul . ethir apollo . ethir 
cefas . ethir the world . ethir lyf . ethir 
deeth . ethir thingis present . ethir thingis 
to comynge/ for alle thingis ben 3our’ 

& 3e ben of crist; & crist is of god/ 

So aman gesse //c. ini.// 
us; as mynystris of crist . 

& dispenderis of the mynys- 
teries of god/ now it is sou3t her’ 
among the dispenderis that a man 

leeste thing that I be demyd of 30U . or 
of mannus day; but nethir I deme my 
silf/ for I am no thing ouertro- 
winge to my silf; but not in this 
thing I am iustified/ for he that 
demeth me; is the lord/ therfore nyle 
3e deme bifore the tyme; til that 
the lord come . which shal li3tne 
the hid thingis of derknessis . & sc- 
hal schewe the councels of herds/ 
and thanne preisyng schal be to e- 
che man of god f And britheren I 
haue transfigurid thes thingis into 
me & into apollo for 30U; that in 
vs 3e lerne lest ouer that it is writun . 
oon a3ens anothir . be blowun with 
pryde . for another/ who demeth 3e? 

&what hast thou; that thou hast not 

resseyued? * what glorieth thou as thou * 8cif thou hast 

haddist not resseyued/ now 3e resseyued, 

ben fillid; now 3e ben maad ry- 
che/ 3e regnen with outen us . & 

I wolde that 3e regnen; that also we 
regnen with 3011/ & I gesse . that god 
schewide us the laste aposdis . 
as thilke that ben sent to the deeth; 
for we ben maad a spectacle to 
the world & to aungels & to men/ 
we foolis for crist; but 3e prudent 
in crist/ we syke; but 3e stronge/ 

3e noble; but we vnnoble/ til into 
this hour . we hungren & thirsten 
& ben nakid . & ben smytun with 
buffatis; & we ben vnstable . & 
we trauelen worchinge with our’ 
hondis/ we ben cursid . &we bles- 
sen/ we suffren persecucioun; 

&we abiden longe/ we ben blasfe- 
myd; &we bisechen/ as clensingis 
of this world we ben maad the out- 
casting of alle thingis til 3k/ I wri- 
te not thes thingis . that I confounde 
3ou; but I warne as my moost 

dereworthe sones/ forwhi if 3e 
han ten thousand of vndir maistirs 
in crist; but not not many fadris/ 
for in crist ihesu I haue gendrid 30U 
by the gospel/ therfore britheren I preye 
3ou . be 3e foloweris of me; as I of 
crist/ therfore I sente to 30U tymothe; 
which is my moost dereworthe so- 
ne . & feithfiil in the lord/ which schal 
teche 30U my weyes; that ben in crist 
ihesu . as I teche euerywher’ in ech 
chirche/ as thou3 I schulde not co- 
me to 3ou; so summe ben blowun with 
pride/ but I schal come to 30U * if god 
wole; & I schal knowe not the word 
of hem that ben blowun with pride . but 
the vertu/ for the rewme of god is 
not in word; but in vertu/ what 
wole 3 e/ schal I come to 30U in a 
3erde; or in charite . & in spirit of 
myldnesse? //c. v.// 

In al maner fornycacioun is 
herd among 30U / & such for- 
nycacioun . which is not a mong he- 
then men; so that sum man haue the 
wyf of his fadir/ 3e ben bolnun 
with pride. & not more hadden wey- 
lynge . that he that dide this werk be 
takun awey fro the myddel of 3011/ 

&I absent in body but present in 
spirit; now haue demyd as present 
hym that hath thus wrou3t/ whanne 
3e ben gaderid to gidre in the name 
of oure lord ihesu crist . & my spirit 
with the vertu of the lord ihesu; to 
take such aman to sathanas . into 
the perisching of fleisch . that the spy- 
rit be saaf in the day of our’ lord 
ihesu crist/ 3our’ gloriying . is not 
good/ witeth 3e not that alytil sour- 
dou3 apeyrith al the gobet? den- 
se 3e out the olde sourdou3; that 3e be 
newe spryngynge to gidre . as 
3e ben therf/ for crist offrid; is oure 

pask/ therfore ete we not in old sourdou3; nethir 

in sourdou3 of malice & of weywardnesse/ 

but in therf thingis of clerenesse 

& of treuthe/ I wroot to 30U in apist- 

le; that 3e be not medlid with lecchours/ 

not with lecchours of the world . ne 

couetouse men ne rauenous ne 

with men seruynge to mawmetis; 

ellis 3e schulden haue gon out of this 

world/ but now I wroot to 30U . that 

3e be not meyngd but if he that is 

named a brother among 30U . & is 

a lecchour . or couetous or seruynge 

to ydols . or a curser’ . or fill of drun- 

kenesse . or a raueynour . to take 

no mete with suche/ for what is 

it to me; to deme of hem that ben 

withouteforth? whethir 3e demen not 

of thingis that ben not withynneforth? 

For god schal deme hem that ben 
withoute forth/ do 3e awei yuel fro 
3ou silf //c. vi.// 

Dar ony of 30U that hath a 
cause a3ens anothir; be de- 
myd at wickid men & not at hoo- 
ly men? wher 3e witen not; that sein- 
tis schulen deme of this world? & 
if the world schal be demyd by 3ou; 
be 3e vnworthi to deme of the lees- 
te thingis? witen 3e not that we schu- 
len deme aungels; how moche mo- 
re worldly thingis/ therfore if 3e 
han worldly domes; ordeyne 3e 
tho contemptible men that ben in the 
chirche to deme/ 1 seye to make 
3ou a schamed/ so ther is not ony 
wyse man; that may deme bi twixe 
a brother & his brothir/ but a bro- 
thir with brothir stryueth in dom; & that 
among vnfeithful men/ & now tres- 
pas is algatis in 30U; for 3e han 
domes among 3011/ why rathere 
tak 3e no wrong? why rathere 

suffre 3e not dissett? but also 3e 
doen wrong & doen fraude . & that 
to britheren/ wher 3e witen not that 
wickid men schulen not weelde 
the kingdom of god? nyle 3e er- 
re . nethir lecchours . nethir men that 
seruen mawmetis . nethir auow- 
teris . nethir lecchours a3ens kynde . 
nethir thei that doen leccherye with 
men . nethir theues . nethir auarou- 
se men . nethir fill of drunkenesse . ne- 
thir curseris . nethir raueynours; 
schulen weld the kingdom of god/ & 

3e weren sum tyme these thingis/ 
but 3e ben waischid . but 3e ben ha- 
lewid; but 3e ben iustified in the na- 
me of our’ lord ihesu crist . & in the spirit 
of our’ god f Alle thingis ben leef- 
ful to me; but not alle thingis ben 
spedeful/ alle thingis ben leefful to 
me; but I schal not be brou3t doun 
vndir ony mannys power/ mete 
to the wombe . & the wombe to me- 
tis; & god schal distrye bothe this & 
that/ & the body not to fornicacioun; 
but to the lord . & the lord to the body/ 
for god reyside the lord; & schal rey- 
se us by his vertu f Witen 3e not 
that 3our’ bodies ben membris of crist? 
schal I thanne take the membris of crist 
& schal I make hem the membris of 
an hoore? god forbede/ whethir 3e 
witen not . that he that cleueth to an 
hoore; is maad o body? for he seith . 
ther schulen be tweyne in oo fleisch/ 

& he that cleueth to the lord; is oo 
spirit/ fie 3e fornycacioun/ al synne 
what euer synne a man doith; is with 
oute the body/ but he that doith for- 
nycacioun; synneth a3ens his body/ 
whethir 3e witen not; that 3our’ mem- 
bris ben the temple of the hooly gost . 
that is in 30U? whom 3e han of 






Wydiffite Ma 



England, 1400-1450. BRIDWELL LIBRARY 



Octavo 



page 82r column 1 



god; & 3e ben not 3 our’ owne/ for 
3e ben bou3t with greet pryis/ glori- 
fie 3e & ber’ 3e god in 3oure body/ 

But of thilke //c. vii.// 
thingis that 3e han write 
to me; it is good to aman 
to touche not a womman/ but for 
fornycacioun ech man haue his ow- 
ne wyf; & ech womman haue hir 
owne hosebonde/ the hosebonde 
3elde dette to the wyf . & also the 
wyf to the hosebonde/ the womman 
hath not power of hir body; but 
the hosebonde/ and the hosebonde 
hath not power of his body; but 
the womman/ nyle 3e defraude ech 
to othir . but perauenture of consent 
to a tyme; that 3e 3yue tent to a 
preyer/ & eft turne 3e a 3 en to 
the same thing; lest sathanas temp- 
te 30 U for 3our’ vncontynence/ 
but I seye this thing as 3yuynge 
leeue; not by comaundement/ for 
I wole; that alle men ben as my silf/ 
but ech man hath his propre 3ifte 
of god/ oon thus; & anothir thus/ 
but I seye to hem that ben not 
weddid & to wydowis/ it is good 
to hem; if thei dwellen so as I / & if thei 
conteynen not hem silf; ben thei wed- 
did/ for it is better to be weddid; 
than to be brent/ but to hem that ben 
ioyned in matrymonye; I comaun- 
de/ not I but the lord; that the wyf de- 
parte not fro the hosebonde/ & that 
if she departith . that she dwelle vn- 
weddid . or be recouncelid to hir 
hosebonde/ & the hosebonde forsake 
not the wyf/ but to othere I seye; 
not the lord/ if ony brothir hath an 
vnfeithfiil wyf & she consentith 
to dwelle with hym; leeue he hir 
not/ and if ony womman hath an 

vnfeithful hosebonde . & this consen- 
tith to dwelle with hir; leeue she 
not the hosebonde/ for the vnfeith- 
ful hosebonde is halewid . by the feith- 
ful womman; & the vnfeithful wom- 
man is halewid by the feithfiil hose- 
bonde/ ellis 3oure children weren 
vnclene; but now thei ben hooly/ 
that if the vnfeithful departith; depar- 
te he/ forwhy the brothir or sister is 
not suget to seruage in suche/ 
for god hath clepid vs in pees/ & 
wherof woost thou womman . if 
thou schalt make the man saaf? or wher- 
of woost thou man . if thou schalt make 
the womman saaf? but as the lord hath 
departid to ech & as god hath clepid 
ech man; so go he/ as I teche in alle 
chirchis/ aman circumsidid is clepid; 
brynge he not to . the prepucie/ a man 
is clepid in prepucie; be he not circum- 
sidid/ circumcisioun is nou3t . & prepu- 
cie is nou3t; but the kepyng of the 
comaundementis of god/ ech man in 
what clepyng he is clepid; in that 
dwelle he/ thou seruaunt art clepid; 
be it no charge to thee/ but if thou 
mayst be fre; the rathere vse thou/ 
he that is a seruaunt . & is clepid in 
the lord; is a fre man of the lord/ al- 
so he that is a fre man & is clepid; 
is the seruaunt of crist/ with pryis . 

3e ben bou3t/ nyle 3e be maad ser- 
uantis of men/ therfore ech man in 
what thing he is clepid a brothir; dwel- 
le he in this anentis god/ but of 
virgyns I haue no comaundement 
of god/ but I 3yue counceil . as he 
that hath mercy of the lord; that I be 
trewe/ therfore I gesse that this thing 
is good . for the present nede for 
it is good to a man to be so/ thou art 
boundun to a wyf; nyle thou seke 

vnbyndyng/ thou art vnboundun fro 
a wyf; nyle thou seke a wyf/ but 
if thou hast takun awyf; thou hast 
not synned/ & if amayden is wed- 
did; she synnede not/ netheles 
suche schulen haue tribulacioun 
of fleisch/ but I spare 3011 / ther- 
fore britheren I seye this thing; the 
tyme is schort/ another is this . 
that thei that han wyues; be as thou3 
thei hadden noone/ & thei that wepen; 
as thei wepten not/ and thei that ioy- 
en; as thei ioyeden not/ & thei that 
byen; as thei hadde not/ & thei that 
vsen this world; as thei that vsen 
not/ forwhi the figur’ of this wor- 
ld passith/ but I wole that 3e be 
withoute bisynesse/ for he that is 
withoute wyf; is bisy what thingis 
ben of the lord . how he schal plese 
god/ but he that is with a wyf; 
is bisy what thingis ben of the wor- 
ld how he schal plese the wyf . & he 
is departyd/ and a womman vn- 
weddid & mayden thenkith what 
thingis ben of the lord; that she be hoo- 
ly in body & spirit/ but she that 
is weddid thenkith what thingis ben 
of the world; how sche schal plese 
the hosebonde/ And I seye thes thin- 
gis to 3our’ profyt . not that I caste 
to 30 U a snar’ but to that that is 
honest & that 3 yueth esynesse with- 
outen lettyng to make preieris 
to the lord/ & if ony man gessith hym 
silf to be seyn foul on his virgyn . 
that she is fill woxun . & so it biho- 
ueth to be don; do she that that she 
wole/ she synneth not; if she be 
weddid/ for he that ordeynede sta- 
bly in his herte . not hauynge ne- 
de . but hauynge power of his 
wille & hath demed in his herte 

this thing to kepe his virgyn; do- 
ith wel/ therfore he that Ioyneth his 
virgyn in matrimonye; doith wel/ 
and he that Ioyneth not; doith bet- 
ter’/ the womman is boundun to the 
lawe; as long tyme as hir hose- 
bonde lyueth/ & if hir hosebonde is 
deed; she is delyuerid fro the la- 
we of the hosebonde . be she weddid 
to whom she wole . oonly in the 
lord/ but she schal be more blessid; 
if she dwellith thus aftir my coun- 
ceil/ & I weene . that I haue the spi- 
ryt of god //c. viii.// 

Bvt of thes thingis that ben 
sacrified to ydolis; we 
witen . for alle we han kunnyng/ 
but kunnyng blowith; charite edy- 
fieth/ but if ony man gessith that he 
kan ony thing; he hath not 3it kno- 
we how it bihoueth hym to kun- 
ne/ and if ony man loueth god; 
this is knowun of him/ but of metis 
that ben offrid to ydols; we witen 
that an ydol is no thing in the world/ 
&that ther is no god; but oon/ for thou3 
ther ben summe that ben seid goddis . 
ethir in heuene ethir in erthe . as 
ther ben many goddis & many 
lordis; netheles to us is o god/ the 
fadir of whom ben alle thingis; & 
we in hym/ & o lord ihesu crist . by 
whom ben alle thingis; & we by hym/ 
but not in alle men is kunnyng/ for 
sum men with conscience of ydol/ til 
now eten as thing offrid to ydols/ 

& her conscience is defoulid; for it 
is syk/ mete comendith us not to 
god/ for nethir we schulen fayle; if 
we eten not/ nethir if we eten; we 
schulen haue plentee/ but se 3e 
lest perauentur’ this 3our’ leeue; 
be maad hirtyng to syk men/ for 

if ony man schal se hym that hath 
kunnyng . etynge in a place wher’ 
idols ben worschipid; whethir his con- 
cience sithen it is syk schal not 
be edyfied to ete thingis offrid to 
idols? & the syke brother for whom 
crist diede; schal perische in thi kun- 
nyng/ for thus 3e synnynge a3ens bri- 
theren . & smytinge her syke conscien- 
ce; synnen a3ens crist/ wherfore 
if mete sclaundrith my brothir; I 
schal neuer’ ete fleisch lest I sclaun- 
dre my brother //c. ix.// 

Whethir I am not fre . am 
I not apostle? whethir I 
sai3 not ihesu crist our’ lord; 
whethir 3e ben not my werk in the 
lord? & thou3 to othere I am not apost- 
le; but netheles to 30U I am/ for 3e 
ben the lytle signe of myn apost- 
lehed in the lord / my defense to hem 
that axen me; that is/ whethir we 
han not power to ete & drynke? 
whethir we han not power to lede 
aboute a womman a sistir; as also 
othere apostlis &britheren of the lord 
&cefas? or I aloone &barnabas; 
han not power to worche thes 
thingis? who trauelith ony tyme 
with hise owne wagis? who plaun- 
tith a vyne3erd; & etith not of his 
fruyt? who kepith a floe; & etith 
not of the mylk of the floe? whethir 
aftir man I seye thes thingis? whethir 
also the lawe seith not thes thingis? 
for it is writun in the lawe of moy- 
ses/ thou schalt not bynde the mouth 
of the oxe that threischith/ whethir 
of oxun is charge of god? whethir 
for us he seith thes thingis? for 
why . tho ben writun for us/ 
for he that erith; owith to ere 
in hope/ & he that threischith; in 

hope to take fruytis/ if we so- 
wen spiritual thingis to 3ou; is it 
greet if we repen 3oure fleisch- 
ly thingis? if othere ben parteneris 
of 3our’ power; why not rathere 
we? but we vsen not this power/ 
but we suffren alle thingis; that we 
3 yuen no letting to the euangelye 
of crist/ witen 3e not that thei that wor- 
chen in the temple; eten tho thingis 
that ben of the temple? & thei that 
seruen to the auter; ben partene- 
ris of the auter/ so the lord ordey- 
nede to hem that tellen the gospel; 
to lyue of the gospel/ but I vside 
noone of thes thingis/ & I wroot not 
thes thingis; that tho be don so in me/ 
for it is good to me rathere to dye; 
than that ony man auoyde my glorie/ 
for if I preche the gospel; glorie 
is not to me/ for nede lych I moot 
don it/ for wo to me; if I preche 
not the gospel/ but if I do this thing 
wilfully; I haue meede/ but if 
a3ens my wille; dispending is 
bitakun to me/ what thanne is my 
meede? that I prechinge the gospel; 
putte the gospel withoute otheris 
cost . that I vse not my power in 
the gospel/ forwhy whanne I was 
fre of alle men; I made me ser- 
uaunt of alle men . to Wynne the mo 
men/ & to iewis I am maad as a 
iew; to Wynne the iewis/ to hem 
that ben vndir the lawe . as I we- 
re vndir the lawe . whanne I was 
not vndir the lawe; to Wynne hem 
that weren withoute lawe . 
as I wer’ withoute the lawe . whan- 
ne I was not withoute 
the lawe of god . but I 
was in the lawe of 

crist; to Wynne hem that weren 
withoute the lawe/ 1 am maad 
syk to syke men; to Wynne syke 
men/ To alle men I am maad alle 
thingis; to make alle men saaf/ but 
I do alle thingis for the gospel; that 
I be maad partener of it f Wi- 
ten 3e not that thei that rennen in 
a furlong . alle rennen . but oon 
takith the pryis/ so renne 3e; that 3e 
cacche/ ech man that striueth in fi3t; 
absteyneth hym fro alle thingis/ 
&thei that thei take a coruptible cro- 
wne; but we an vncorupt/ ther- 
fore I renne so . not as into an 
vncerteyn thing . thus I fi3te not 
as betynge the eyr; but I chastise 
my body &brynge it into serua- 
g d lest perauentur’ whanne I preche 
to othere; I my silf be maad repre- 
uable //c.x.// 

Britheren I nyle not that 3e vn- 
knowe; that alle our’ fa- 
dris weren vndir cloude/ & alle 
passiden the see; & alle weren bap- 
tisid in moyses . in the clowde & 
in the see/ & alle eeten the same 
spiritual mete; & alle drunken the 
same spiritual drynke/ thei drun- 
ken of the spiritual stoon; fole- 
wynge hem/ & the stoon was crist/ 
but not in fill manye of hem; 
it was wel plesaunt to god / for 
whi thei weren cast doun in desert/ 
but thes thingis ben don in figure 
of us; that we be not coueiteris 
of yuel thingis . as thei couettiden/ 
nethir be 3e maad idolatreris . as 
summe of hem; as it is writun/ 
the peple sat to ete & drynke; 

&thei rysen vp to pi eye/ 
nethir do we fornycacioun 
as summe of hem diden 

fomycacioun; &thre & twenty 
thousandis weren dede in o day/ 
nethir tempte we crist . as summe 
of hem temptiden; & perischeden of 
serpentis/ nethir grucche 3e as sum- 
me of hem grucchiden; & thei per- 
ischeden of adistryer’/ & alle thes 
thingis felden to hem in figur’/ but 
thei ben writun to our’ amendyng; 
into whiche the endis of the worldis 
ben comun/ therfore he that gessith 
him that he stondeth; se he that he fal- 
le not/ temptacioun take not 3ou; 
but mannys temptacioun/ for god 
is trewe which schal not suffr’ 

3ou to be temptid; aboue that that 
3e moun/ but he schal make with 
temptacioun also puruyaunce; that 3e 
moun suffre If Wherfore 3e moost 
derworthe to me . fie 3e fro wor- 
schiping of mawmetis/ as to 
prudent men I speke; deme 3e 30 U 
silf that thing that I seye/ whethir 
the cuppe of blesyng which we 
blessen; is not the comynyng of cris- 
tis blood? & whethir the breed which 
we breken; is not the taking of 
the body of the lord? for we manye 
ben o blood & o body; alle we that 
taken part of obreed & of o cuppe/ 
se 3e israel aftir the fleisch/ whethir 
thei that eeten sacrifices ben not 
parteneris of the auter? what 
therfore seye I that a thing that is of- 
frid to idols is ony thing . or that 
the ydol is ony thing? but tho thin- 
gis that hethene men offren; thei 
offren to deuelis & not to god/ 
but I nyle that 3e be maad felowis 
of fendis/ for 3e moun not 
drynke the cuppe of the lord; 

& the cuppe of fendis/ 3e moun 
not be parteneris of the boord 

of the lord; & of the boord of fendis/ whe- 
thir we han enuye to the lord? whethir 
we ben strenger’ than he? alle thin- 
gis ben leefful to me; but not 
alle thingis ben spedeful/ alle thin- 
gis ben leefful to me; but not 
alle thingis edifyen/ no man seke 
that thing that is his owne; but that 
thing that is of anothere al thing that is 
seeld in the bocherie ete 3e; axin- 
ge no thing for conscience/ the erthe 
&the plente of it; is the lordis/ if 
ony of hethene men clepith 30U to 
super . & 3e wolen go; al thing that 
is sett to 30U ete 3 e . axinge no thing 
for conscience/ but if ony man seith 
this thing is offrid to ydols; nyle 
3e ete for hym that schewide & 
for conscience/ & I seye not thi 
conscience; but of anothere/ but 
wherto is my fredom demyd 
of another mannys conscience? therfore 
if I take part with grace . what 
am I blasfemyd; for that that I do 
thankingis? therfore whethir 3e eten 
or drynken or doen ony othir thing; 
do 3e alle thingis into the glorie of 
god/ be 3e with oute sclaundre to 
iewis &to hethene men & to the 
chirche of god; as I by alle thin- 
gis plese to alle men/ not sekyn- 
ge that that is profitable to me . but 
that that is profitable to many men . 
that thei be maad saaf //c. xi.// 

Be 3e my foloweris . as I 
am of crist/ and britheren I 
preye 30U . that by alle thingis 
3e be myndefiil of me; & as I bitook 
to 30U my comaundementis . 3 e hol- 
den/ but I wole that 3e wite; that crist 
is heed of ech man/ but the heed 
of the womman; is the man/ & the 
heed of crist; is god/ ech man prei- 

ynge or profeciynge . whanne his heed 
is hilid; defoulith his heed/ but ech 
womman preiynge or profeciynge 
whanne hir heed is not hilid; defou- 
lith hir heed/ for it is oon; as if 
she were pollid/ & if a womman 
be not keuerid; be she pollid/ & 
if it is foul thing to a womman to 
be pollid . or to be maad ballid; 
hile she hir heed/ but aman schal 
not hile his heed; for he is the 
ymage & the glorie of god/ but 
a womman is the glorie of man/ for 
aman is not of the womman; but 
the womman of the man/ & the man 
is not maad for the womman; but 
the womman for the man/ therfore the 
womman schal haue an helyng 
on hir heed also for aungels/ ne- 
theles nethir the man is withouten wom- 
man; nethir the womman is withou- 
te man in the lord/ forwhi as the wom- 
man is of man; so the man is by the 
womman/ but alle thingis ben of 
god/ deme 3e 30U silf/ bisemeth it 
a womman not hilid on the heed do 
preieris to god? nethir the kynde it silf 
techith us/ for if aman norische 
long heer; it is schenschip to hym/ 
but if a womman norische long heer; 
it is glorie to hir . for heeris ben 
3ouun to hir for keuering/ but if ony 
man is seyn to be fill of stryf; we 
han non such custom nethir the 
chirche of god/ but this thing I co- 
maunde . not preisinge . that 3e come 
to gidre not into the bettr’; but 
into the worse/ first for whanne 3e 
comen to gidre into the chirche; I 
heer’ that discenciouns ben & in party 
I leue/ for it bihoueth eresies to be; 
that thei that ben preuyd ben openly 
knowun in 3011/ therfore whanne 3e 

comen to gidre into oon; now it is 
not to ete the lordis soper/ forwhi 
ech man bifor takith his soper to 
ete/ & oon is hungry; & anothir is 
drunkun/ whethir 3e han not housis 
to ete & drynke; or 3e dispisen the 
chirche of god . & confounden hem that 
han none? what schal I seye to 
3ou? I preise 3ou; but here ynne 
I preise 30U not f ffor I haue 
takun of the lord . that thing which 
I haue bitakun to 30U / for the lord 
ihesu . in what ny3t he was bitrai- 
ed; took breed & dide thankingis 
& brak & seide/ take 3e & ete 3e; 
this is my body which schal be 
bitrayed for 3011/ do 3e this thing 
into my mynde/ also the cuppe . 
aftir that he hadde sopid; & sei- 
de/ this cuppe is the newe testa- 
ment in my blood/ do 3e this thing . 
as ofte as 3e schulen drynke into 
my mynde/ for as ofte as 3e schulen 
ete this breed . & shulen drynke the 
cuppe; 3e schulen telle the deeth of 
the lord . til that he come/ therfore 
who euere etith the breed . or dryn- 
keth the cuppe of the lord vnwor- 
thily; he schal be gilty of the bodi 
& of blood of the lord/ but preue 
a man him silf; & so ete he of the il- 
ke breed . & drynke of the cuppe/ for 
he that etith & drynkith vnworthily; 
etith & drynkith dom to him . not wy- 
sely demynge the body of the lord/ ther- 
fore among 30U manye ben syke 
& feble; & manye slepen/ & if we 
demeden wysely us silf; we schulden 
not be demyd/ but while we ben 
demed of the lord . we ben chasti- 
sid; that we be not dampned with this 
world/ therfore my britheren whanne 
3e comen to gidre to ete . abyde 

3e to gidre/ if ony man hungrith; 
ete he at home . that 3e come not 
to gidre into dom/ & I schal dis- 
pose othere thingis; whanne I come/ 

But of spiri- //c. xii.// 
tual thingis . britheren I ny- 
le that 3e vnknowe/ for 3e 
witen that whanne 3e weren hethene 
men; how 3e weren led goynge to 
doumbe mawmetis/ therfore I 
make knowun to 30 U . that no man 
spekinge in the spirit of god; seith 
departyng fro ihesu/ & no man may 
seie the lord ihesu; but in the holy goost/* * 8c diuerse 

graces ther ben; but it is al oon spirit/ & diuerse * * semises ther 

it is al oon lord/ & dyuerse worchingis bcn; but 

ther ben; but al is oon god that wor- 
chith alle thingis in alle thingis/ And 
to ech man the schewyng of spirit 
is 3ouun to profyt/ the word of wys- 
dom is 3ouun; to oon bi spirit/ 
to anothir the word of kunnyng; by 
the same spirit/ feith to anothir; in 
the same spiryt/ to anothir; grace 
of heelthis in o spiryt/ to anothir; 
the worching of vertues/ to anothir; 
profecie/ to anothir; verry knowing 
of spiritis/ to anothir; expowning 
of wordis/ and oon & the same 
spiryt worchith alle thes thingis; 
departinge to ech by hem silf as 
he wole/ for as ther is o body . & 
hath many membris/ & alle the mem- 
bris of the body . whanne tho ben 
manye . ben o body; so also crist/ 
for in o spirit . alle we ben bap- 
tysid into o body . ethir iewis ethir 
hethene . ethir seruauntis . ethir free; 

& alle we ben fillid with drynke 
in o spirit/ for the body is not o 
membre; but manye/ if the foot 
seith . for I am not the hond I am 

not of the body; not therfore it is not 
* the body/ & if the eer’ seith . for I am 
not the y3e . I am not of the body; 
not therfore it is not of the body/ if 
al the body is the y3e; wher’ is hee- 
ring? and if al the body is heering; 
wher’ is smellyng/ but now god 
hath sett membris . &ech of hem in 
the body as he wolde/ that if alle we- 
ren o membre; wher’ wer’ the body? 
but now ther’ ben many membris; but 
o body/ & the y3e may not seye to 
the hond; I haue no nede to thi wer- 
kis/ or eft the heed to the feet; 3e ben 
not necessarie to me/ but moche 
more tho that ben seyn to be the lo- 
wer’ membris of the body; ben mo- 
re nedefiil/ & thilke that we gessen 
to be the vnworthier’ membris of 
the body; we 3yuen more honour 
to hem/ and tho membris that ben vn- 
honest; han more honeste/ for ou- 
re honeste membris; han nede of 
noon/ but god tempride the body . 3y- 
uynge more worschip to it to whom 
it faylide; that debate be not in the bo- 
dy/ but the membris be bisy into 
the same thing ech for other/ & if o mem- 
bre suffrith ony thing; alle mem- 
bris suffren therwith/ ethir if o mem- 
bre ioyeth; alle membris ioyen to 
gidre/ & 3e ben the body of crist; 

& membris of membre/ but god set- 
te sum men in the chirche/ ffirst a- 
postlis . the secunde tyme profetis; 
the thridde techeris . aftirward 
vertues/ aftirward graces of 
heelingis . helpingis . gouernaylis . 
kyndis of langagis . interpretaci- 
ouns of wordis/ whethir alle apost- 
lis? whethir alle profetis? whethir 
alle techeris? whethir alle vertues . 
whethir alle men han grace of hee- 

lyngis . whethir alle speken with 
langagis/ whethir alle expownen? 
but suwe 3e the bettre goostly 3if- 
tis/ & 3it I schewe to 30U amore 
excellent weye //c. xiii.// 

Iff I speke with tungis of 
men & of aungelis . & I 
haue not charite; I am maad 
as bras souwnynge . or a symbal 
tynkynge/ and if I haue profe- 
cie . & knowe alle mysteries . & 
al kunnynge . & if I haue al feith . 
so that I meue hillis fro her 
place . & I haue not charite; I 
am nou3t/ and if I departe alle 
my goodis into the metis of pore 
men . & if I bitake my body . so 
that I brenne . Sc if I haue not charite; 
it profitith to me no thing/ charite 
is pacient/ it is benygne . chari- 
te enuyeth not . it doith not wickid- 
ly . it is not blowun . it is not couey- 
tous . it sekith not tho thingis that ben 
hise owne/ it is not sturid to wrath- 
the . it thenkith not yuel . it ioyeth 
not on wickidnesse . but it ioyeth 
to gidre to treuthe . it suffrith alle 
thingis . it bileueth alle thingis/ it ho- 
peth alle thingis . it susteyneth alle 
thingis/ charite fallith neuere down/ 
whethir profecies schulen be voydid . 
ethir langagis schulen ceesse; ethir 
science schal be distroyed/ for a 
party we knowen; & a party we 
profecien/ but whanne that schal co- 
me that is parfyt; that thing that 
is of party schal be auoydid/ whan 
I was alitil child; I spak as a ly- 
til child; I vndirstood as a lytil 
child . I thou3te as a lytel child/ 
but whanne I was maad a man; 

I auoydide tho thingis that weren 
of a lytil child/ & we seen now by 

a myrour . in derknesse; but thanne 
face to face/ now I knowe of par- 
ty; but thanne I schal knowe . as 
I am knowun/ and now dwellen 
feith hope & charite . thes thre . but 
the mooste of thes is charite/ 

Suwe 3e chari- //c. xiiii.// 
te . loue 3e spiritual thin- 
gis; but more that 3e profe- 
cien/ & he that spekith in tunge; 
spekith not to men but to god/ for 
no man heerith/ but the spirit spe- 
kith mysteries/ for he that profecieth; 
spekith to men to edyficacioun . & 
monestynge & confortyng/ he that 
spekith in tunge; edifyeth hym silf/ 
but he that profecieth; edifieth the 
chirche of god/ & I wole that alle 
3e speke in tungis; but more that 
3e profecie/ for he that profecieth; is 
more than he that spekith in langa- 
gis/ but perauentur’ he expow- 
ne; that the chirche take edyficaci- 
oun/ but now britheren but if I co- 
me to 30 U & speke in langagis; 
what schal I profite to 30 U? but 
if I speke to 3ou; ethir in reuela- 
cioun . ethir in science . ethir in pro- 
fecie . ethir in teching/ for tho thingis that 
ben withouten soule . & 3yueth voy- 
ces . ethir pipe . ethir harpe . but tho 
3yuen distyncioun of sownygis; 
how schal it be knowun that is sun- 
gun . ethir that that is trumpid/ for if 
a trumpe 3yue an vncerteyn sow- 
ne; who schal make him silf redy 
to batel? so but 3e 3yuen an opyn 
word bi tunge; how schal that that 
is seid be knowun? for 3e schulen 
be spekynge in veyn/ ther ben ma- 
ny kindis of langagis in this wor- 
ld; & no thing is withoute voys/ 
but if I knowe not the vertu of 

a voys; I schal be to him to whom I schal 
speke a barbaryk/ &he that spe- 
kith to me; schal be a barbarik/ 
so 3e for 3e ben loueris of spiri- 
tis seke 3e that 3e be plenteuouse; 
to edificacioun of the chirche/ and 
therfore he that spekith in langage; 
preye that he expowne/ for if I 
preye in tunge; my spirit prei- 
eth/ myn vndirstonding is withou- 
te fruyt/ what thanne? I schal preie 
in spirit; I schal preye in mynde/ 

I schal seie salm in spirit; I schal 
seye salm also in mynde/ for if thou 
blessist in spirit; who fillith the pla- 
ce of an ydeot If how schal he seye 
amen on the blessyng; for he woot 
not what thou seist? for thou doist 
wel thankingis; but anothir man is not 
edyfyed If I thanke god; for 
I speke in the langage of alle 3011/ 
but in the chirche I wole speke fy- 
ue wordis in my witt . that also I 
teche othere men; than ten thousandis 
of wordis in tunge f Britheren nyle 
3e be maad children in wittis; but 
in malice be 3e children/ but in wit- 
tis; be 3e parfyt/ for in the lawe 
it is writun/ that in othere tungis & othere 
lippis I schal speke to this peple; 

& nethir so thei schulen heer’ me . seith 
the lord/ therfore langagis ben into 
tokene not to feithfiil men; but 
to men out of the feith/ but profecies 
ben not to men out of the feith; 
but to feithfiil men/ therfore if al the 
chirche come to gidre into oon . 

&alle men speken in tungis . ifydio- 
tis ethir men out of the feith entren; 
whethir thei schulen not seye . what 
ben 3e woode? but if alle men 
profecien . if ony vnfeithfiil man or 
ydiot entre; he is conuyct of alle . 

he is wysely demyd of all e/ for the 
hid thingis of his herte ben kno- 
wun/ & so he schal falle doun on the 
face; & schal worschipe god/ & 
schewe verily; that god is in 3011/ 
what thanne britheren? whanne 3e 
comen to gidre; ech of 30U hath 
a salm . he hath teching . he hath a- 
pocalips he hath tunge he hath ex- 
powning; alle thingis be thei don 
to edificacioun/ whethir aman spekith 
in tunge/ by twey men ethir thre at 
the mooste . &by parties . that oon 
interprete/ but if ther be not an 
interpretour; be he stille in the chir- 
che/ & speke he to him silf & to god/ 
profetis tweyne or thre seye; & othere 
wysely deme/ but if ony thing be 
schewid to a sittere; the formere 
be stille/ for 3e moun profecie al- 
le . ech by hym silf; that alle men lerne . 
& alle moneste/ & the spiritis of 
profetis; be suget to profetis/ for 
why god is not of dissencioun; but 
of pees/ as in alle chirchis of hoo- 
ly men I teche f Wymmen in chir- 
chis be stille/ for it is not suffrid 
to hem to speke; but to be suget 
as the lawe seith/ but if thei wolen 
ony thing lerne; athom axe thei 
her hosebondis/ for it is foul thing 
to awomman; to speke in chirche/ 
whethir of 30U the word of god 
cam forth; or to 30U aloone it cam? 
if ony man is seyn to be a profe- 
te or spiritual; knowe he tho 
thingis that I write to 30U . for tho 
ben the comaundementis of the lord/ 

& if ony man vnknowith; he sch- 
al be vnknowun/ therfore britheren 
loue 3e to profecie; & nyle 3e for- 
bede to speke in tungis/ but be al- 
le thingis don honestly & by due 






343 



Source Transcriptic 



Wydiffite Ma 



England, 1400 - 1450 . BRIDWELL LIBRARY 



Octavo 



page 86r column 2 



ordre in 30W //c. xv.// 

Britheren I make the gospel 
knowun to 30U . which I ha- 
ue prechid to 30U . the wh- 
ich also 3e han takun . in which 3e 
stonden . also by which 3e schulen 
be saued/ by which resoun . I haue 
prechid to 30U if 3e holden; if 3e 
han not bileuyd ydely/ for I by- 
took to 30U at the bigynnyng . that 
thing which also I haue resseyued . 
that crist was deed for oure synnes . 
by the scripturis . & that he was bi- 
ryed . & that he roos a3en in the thrid- 
de day aftir scripturis . & that he was 
seyn to cefas; & aftir thes thingis 
to enleuene/ aftirward he was 
seyn to mo than fyue hundrid bri- 
theren to gidre; of whiche manye 
lyuen 3k . but summe ben deed/ af- 
tirward he was seyn to lames . 

& aftirward to alle the apostlis/ 

&last of alle . he was seyn also to 
me; as to a deed born child/ for I 
am the leeste of apostlis . that am 
not worthi to be clepid apostle; 
for I pursuwide the chirche of 
god/ but by the grace of god I am 
that thing that I am/ and his grace 
was not voyde in me; for I tra- 
uelide more plenteuously than 
alle thei/ but not I; but the gra- 
ce of god with me/ but whethk 
I or they . so we han prechid; & 
so 3e han byleuyd/ & if crist is 
prechid . that he roos a3en fro 
deeth; how seyen sum men a mong 
3ou . that the a3enrysyng of deed 
men is not? & if the a3enrysing 
of deed men is not; nethir crist roos 
a3en fro deeth/ & if crist roos not; 
our’ preching is veyn . our’ feith 
is veyn/ and we ben foundun fals 

witnessis of god/ for we han seid 
witnessing a 3 ens god . that he rey- 
side crist; whom he reyside not; 
if deed men rysen not a 3 en/ for 
why if deed men rysen not a3en; 
nethir crist roos a3en/ & if crist roos 
not a3en; our’ feith is veyn/ & 

3 it 3 e ben in 3our’ synnes/ & thanne 
thei that han dyed in crist; han peris- 
chid/ if in this lyf oonly we ben 
hopynge in crist; we ben more 
wrecchis than alle men/ but now 
crist roos a3en fro deeth; the firste 
fruyt of deed men/ for deeth was 
by aman; &by aman is a 3 enry- 
syng fro deeth/ & as in adam al- 
le men deyen; so in crist . alle men 
schulen be quykenyd/ but ech 
man in his ordre . the firste fruyt 
crist . aftirward thei that ben of crist . 
that bileueden in the comyng of crist/ 
aftirward an ende; whanne he 
schal bitake the kingdom to god 
& to the fadir; whanne he schal a- 
voyde al prinsheed . & power & 
vertu/ but it bihoueth hym to reg- 
ne; til he putte alle his enemy- 
es vndir his feet / & at the laste . 
deeth the enemy schal be distryed/ 
for he hath maad suget alle thing- 
gis vndir his feet / & whanne 
he seith . alle thingis ben suget 
to hym . withouten doute out ta- 
kun him that sugetide alle thingis 
to hym/ & whanne alle thingis ben 
suget to hym; thanne the sone hym 
silf schal be suget to him . that ma- 
de suget alle thingis to hym . that god 
be alle thingis in alle thingis/ ellis 
what schulen thei do that ben bap- 
tisid for deed men; if in no wyse . 
deede men rysen a3en/ wherto ben 
thei baptisid for hem . & wherto 







Wydiffite Ma 



England, 1400-1450. BRIDWELL LIBRARY 



Octavo 



page 86v column 2 



ben we in perel euery our f Ech 
day I dye for 3our’ glorie britheren; 
which glorie I haue in crist ihesu 
our’ lord/ if aftir man I haue fou3~ 
ten to beestis at efesi; what 
profitith it to me . if deed men rysen 
not a3en? ete we & drynke we; 
for we schulen dye tomorwe/ ny- 
le 3e be disseyued/ for yuel spe- 
chis distryen good thewis/ awa- 
ke 3e iust men; & nyle 3e synne/ for 
sum men han ignoraunce of god; 
but to reuerence I speke to 3011/ 
f But sum man seith how schulen 
deed men ryse a3en; or in what 
maner body schulen thei come/ vn- 
wyse man . that thing that thou sowist 
is not quykenyd; but it dye first/ 

& that thing that thou sowist . thou sowist 
not the body that is to come . but a 
nakid corn as of whete or of sum 
other seedis/ &god 3yueth to it 
abody as he wole; & to ech of see- 
dis a propre body/ not ech fleisch 
is the same fleisch; but oon is of 
men . anothir is of beestis . anothir is of 
briddis . anothir of fi3schis/ & he- 
uenly bodyes ben; & erthely & anothir is of erthe- 
ly / anothir clerenesse is of the sun- 
ne . anothir clerenesse is of the mone; 

& anothir clerenesse is of sterris/ 
and a sterr’ dyuersith fro a sterr’ 
in clernesse; & so the a3enrysing 
of deed men/ it is sowun in corup- 
cioun; it schal ryse in vncorupci- 
oun/ it is sowun in vnnobley; it schal 
ryse in glorie/ it is sowun in infir- 
myte; it schal ryse in vertu/ it 
is sowun a beestly body; it schal ryse 
a spiritual body/ if ther is a beestly body; 
ther is also a spiritual body . as it is 

writun/ the firste man adam was 
maad into asoule lyuynge; the laste 
adam into a spirit quykenynge/ 
but the first is not that that is 
spiritual; but that that is beestly . aftir- 
ward . that that is spiritual/ the fir- 
ste man of erthe; is erthely/ the 
secunde man of heuene; is heuen- 
lych / such as the erthely man is; su- 
che ben the erthely men/ & such as 
the heuenly man is; suche ben al- 
so the heuenly men/ therfore as we han 
born the ymage of the erthely man; 
here we also the ymage of the he- 
uenly britheren . I seye this thing/ that 
fleisch & blood moun not welde the 
kingdom of god/ nethir corupcioun 
schal welde vncorupcioun/ lo I seie 
to 30U priuyte of hooly thingis/ & al- 
le we schulen ryse a3en; but not 
alle we schulen be chaungid/ in a 
moment in the twynkelyng of an 
y3e in the laste trumpe/ for the trum- 
pe schal sowne; & deed men schulen 
ryse a3en withoute corupcioun . & 
we schulen be chaungid/ for it biho- 
ueth this vi coruptible thing to clo- 
the vncorupcioun; & this deedly thing 
to putte awey vndeedlynesse/ but 
whanne this deedli thing schal clothe 
vndeedlinesse; thanne schal the word 
be don that is writun/ deeth is sopun 
vp in victorie/ deeth wher’ is thi vic- 
torie? deeth wher’ is thi pricke? but 
the pricke of deeth; is synne/ & the vertu 
of synne; is the law e/ but do we than- 
kingis to god . that 3af to us victo- 
rie; by our’ lord ihesu crist/ therfore my 
dereworthe britheren . be 3e stidefast 
&vnmouable/ beynge plenteuou- 
se in werk of the lord euermore wi- 
tynge that 3our’ trauel is not idel 
in the lord //c. xvi.// 

Bvt of the gadryngis of mo- 
ney that ben maad into seyn- 
tis . as I ordeynede in the 
chirchis of galathie; so also do 3e 
o day of the woke/ ech of 30U kepe 
at hym silf . kepinge that that plesith 
to hym; that whanne I come the gadrin- 
gis be not maad/ and whanne I schal 
be present . whiche men 3e preuen; I 
schal sende hem by epistlis to he- 
re our’ grace into ierusalem/ that if it be 
worthi . that also I go; thei schulen go 
with me/ but I schal come to 3ou; 
whanne I schal passe by macedonye/ 
forwhi I schal passe by macedonye/ 
but perauentur’ I schal dwelle at 30U . 
or also dwelle the wyntir; that & 3e le- 
de me whidur euer I schal go/ & I 
wole not now se 30U in my passing/ 
for I hope to dwelle with 30U a whi- 
le; if the lord schal suffre/ but I sch- 
al dwele at efesy; til to witsonti- 
de/ for a dore & an opyn is 
openyd to me; & many aduersari- 
es/ & if tymothe come; se 3e that 
he be withoute drede with 30U / for 
he worchith the werk of the lord; as 
1/ therfore no man dispise hym . but le- 
de 3e him forth in pees . that he come 
to me/ for I abide hym with britheren/ 
but britheren I make knowun to 
3ou of apollo; that I preyede hym mo- 
che . that he schulde come to 30U with 
britheren/ but it was not his wille; 
to come now/ but he schal come; 
whanne he schal haue leyser f Wal- 
ke 3e & stonde 3e in the feith; do 3e 
manly . &be 3e coumfortid in the lord . 
& be alle 3our’ thingis don in chari- 
te/ & britheren I biseche 30U . 3e kno- 
we the hous of Stephan . & of fortu- 
nati . & acaici . for thei ben the fir- 
ste fruytis of acaye & into my- 

nysterie of seyntis/ thei han ordey- 

ned hem silf; that also 3e ben suget- 

tis to suche . & to ech worchinge to 

gidre & trauelinge/ for I haue 

ioye in the presence of Stephan 

&of fortunate & acaici; for thei 

filliden that thing that failide to 30U / 

for thei han refreischid bothe my 

spirit & 3our’/ therfore knowe 3e 

hem that ben suche maner men/ alle 

the chirchis of asie; greeten 30U 

wel/ Aquyla & prisca with her ho- 

meley chirche greeten 30U moche 

in the lord; at the whiche * I am her- 

borid/ alle britheren greten 30U wel/ 

greete 3e wel to gidre in hooly 

coss/ my greetyng bi poulis hond/ 

if ony man loueth not our’ lord ihesu 

crist; be he cursid mara natha / the 

grace of our’ lord ihesu crist; be with 

3011/ my charite be with 30U alle in 

crist ihesu oure lord amen //Her’ en- 

dith the firste pistle to corinthis 8tbigyn- 

neth the prolog on the secunde pistle to corinthis// 

Aftir penaunce don; poul wri- 

tith to corinthis a pistle of coum- 

fort . fro troade bi titus/ & he prei- 

sith hem; & exertith to betre thingis/ & 

schewith that thei weren maad sori; 

but amendid //Ierom seith this in his 

prolog on the secunde pistle to corinthis// 

* Poul apostle of ihesu crist . 
by the wille of god . & ty- 
mothe brothir; to the chir- 
che of god that is at corin- 
thi . with alle seyntis that ben in al 
acaie . grace to 30U &pees of god 
oure fadir . & of the lord ihesu crist/ bles- 
sid be god & the fadir of our’ lord 
ihesu crist; fadir of mercies &god 
of al coumfort/ which coumfortith us 
in al oure tribulacioun; that also we 
mown coumforte hem that ben in al dis- 

ese . bi the monesting bi which also 
we ben monestid of god/ for as the 
passiouns of crist ben plenteuouse in 
us; so also by crist our’ coumfort is 
plenteuous/ &whethir we ben in 
tribulacioun; for 3oure tribulaci- 
oun & heelthe/ ethir we ben coumfortid; 
for 3our’ coumfort/ ethir we ben mo- 
nestid; for 3our’ monesting & heel- 
the/ which worchith in 30U the suf- 
fryng of the same pasciouns whi- 
che also we suffren; that our’ hope 
be sad for 3011/ witinge for as 3e ben 
felowis of passiouns; so 3e schulen 
ben also of coumfort If ffor britheren 
we wolen that 3e wite of oure tri- 
bulacioun that was * in asie/ for ouer 
maner we weren greuyd ouer 
my3t; so that it anoyede us 3he to 
lyue/ but we in us silf hadden 
answer of deeth; that we triste not 
in us but in god that reisith deed 
men/ which delyueride us . & deli- 
uerith fro so grete perels; into 
whom whe hopen/ also 3k he schal 
delyuer’; while also 3e helpen in 
preier for us/ that of the persones of 
many faces; of that 3yuyng that is 
in us . thankingis ben don for us by 
many men to god/ for oure glorie 
is this; the witnessing of our’ con- 
science/ that in symplenesse & clennes- 
se of god . & not in fleischly wys- 
dom; but in the grace of god . 
we lyueden in this world . but 
more plenteuously to 3ou/ &we 
writen not othere thingis to 3ou; than 
tho that 3e han red & knowe/ & I ho- 
pe . that into the ende . 3e schulen kno- 
we; as also 3e han knowe us a 
party/ for we ben 3our’ glorie; 
as also 3e ben oure in the day of ou- 
re lord ihesu crist/ and in this triste- 

nyng . I wolde first come to 3011; 
that 3e schulen haue the secunde gra- 
ce/ & passe by 30U into macedonie; 

& eft fro macedonye come to 30U . 

& of 30U be led into Iudee/ but 
whanne I wolde this thing; wher 
I vside vnstidefastnesse? ethir 
tho thingis I thenke . I thenke af- 
tir the fleisch; that at me be . it is . 

& it is not/ but god is trewe . 
for oure word that was at 30U . 
is & is not . is not therynne . but is . 
is in it/ forwhy ihesu crist the sone 
of god . which is prechid among 
3ou bi us . bi me & siluan & tymothe . 
ther was not in him is & is not; 
but is was in hym/ forwhi how 
many euere ben biheestis of god; 
in thilke is ben fulfillid / & therfore bi 
hym we seven amen to god; to ou- 
re glorie/ sothely it is god that confer- 
meth us with 30U in crist . & the which 
anoyntide us . & which markide 
us . & 3af ernes of the spirit in ou- 
re hertis/ for I clepide god to 
witnesse a3ens my soule; that I 
sparinge 30U cam not ouer to co- 
rinthe/ not that we ben lordis of 3oure 
feith; but we ben helperis of sou- 
re ioye/ for thur3 bileue 3e stonden/ 
And I ordeynede //c. ii.// 
this thing at me; that I sch- 
ulde not come eftsoone 
in heuynesse to 3011/ for if I ma- 
ke 30U sory; who is he that gla- 
dith me? but he that is sorewful of 
me/ & this same thing I wroot to 
3ou . that whanne I come; I haue not 
sorwe on sorwe . of the which it 
bihofte me to haue ioye/ and 
I triste in 30U alle; that my ioye 
is of alle 3011/ for of myche tri- 
bulacioun & angwisch of herte; 

I wroot to 30U by many teens/ 
not that 3e be sory . but that 3e wite 
what charite I haue more plen- 
teuousli in 3011/ for if ony man hath 
maad me sorwful; he hath not 
maad me sorwful . but a parti 
that I charge not 30U all e/ this bla- 
myng that is maad of manye; suf- 
ficith to him that is such oon/ so that a3en- 
ward; 3e rather for3yue & coumfor- 
te/ lest perauenture he that is such 
amaner man; be sopun vp by mo- 
re greet heuynesse/ forwhych thing 
I biseche 3ou; that 3e conferme charite 
into him/ forwhy therfore I wroot 
this; that I knowe 3our’ preef . whe- 
thir in alle thingis 3e ben obedient/ 
for to whom 3e han for3yuun ony 
thing; also I haue for3oue/ for I 
that that I for3af . if I for3af ony 
thing; haue ^ouun for 30U in the per- 
soone of crist/ that we be not discei- 
ued of sathanas/ for we knowen 
hise thou3tis/ but whanne I was co- 
mun to troade for the gospel of crist . 

& a dore was openyd to me in the 
lord; I hadde not reste to my spi- 
rit . for I foond not my brothir tite/ 
but I seide to hem fare wel; & I 
passide into macedonye/ & I do 
thankingis to god that euermore makith 
us to haue victorie in crist ihesu; & 
schewith by us the odour of his kno- 
wing in ech place/ for we ben the 
good odour of crist to god . among 
these that ben maad saaf; & among 
thes that perischen/ To othere sotheli 
odour of deeth into deeth; but to 
the other’ we ben odour of lyf in 
to lyf/ & to thes thingis; who is so 
able? for we ben not as manye 
that doen auoutrie bi the word of 
god; but we speken of clennesse . 

as of god bifore god in crist //c. iii.// 
Bigynnen we therfore eftsoo- 
ne to preise us self? or 
whethir we neden as sum 
men pistlis of preisyng? to 30 U 
or of 30 U? 3e ben oure pistle . wri- 
tun in oure hertis; which is kno- 
wun & red of alle men/ & maad opyn 
for 3e ben the pistle of crist; mynys- 
trid of us/ and writun not with 
enke; but bi the spirit of the lyuyn- 
ge god/ not in stonen tablis; but 
in fleischly tablis of herte/ for 
we han such trist by crist to god . 
not that we ben sufficient to then- 
ke ony of us as of us; but ou- 
re sufficience is of god/ which al- 
so made us able mynystris of the 
newe testament; not by lettre 
but by spirit/ for the lettr’ sleth; 
but the spirit quykeneth/ & if the 
mynystracioun of deeth writun bi 
lettris in stoons; was in glorie/ 
so that the children of israel my3ten 
not biholde into the face of moyses; 
for the glorie of his cheer which is 
auoydid/ how schal not the mynistra- 
cioun of the spirit be more in glorie? 
for if the ministracioun of dampnacioun 
was in glorie; moche more the 
mynisterie of ri3twisnesse is plen- 
teuous in glorie/ for nethir that that 
was cleer; was glorified in this 
part for the excellent glorie/ & if that 
that is auoydid was bi glorie; moche 
more that that dwellith stille . is in glo- 
rie/ therfore we that han such hope; 
vsen moche trist/ and not as moy- 
ses leide a veyl on his face; that the 
children of israel schulden not bihol- 
de into his face/ which veil is a- 
voydid; but the wittis of hem ben 
astonyed/ for into this day ; the sa- 

me veyl in redinge of the olde testa- 
ment dwellith . not schewid . for it is 
auoydid in crist/ But into this day 
whanne moyses is rad; the veil is 
put on her hertis/ but whanne is- 
rael schal be conuertid to god; the veil 
schal be don awey/ & the spirit is 
the lord/ & wher’ the spirit of the 
lord is; there is fredom/ & alle we 
that with opyn face seen the glorie 
of the lord; ben transfourmed into 
the same ymage . fro clerenesse 
into clerenese as of the spirit 
of the lord //c. iiii.// 

Herfore we that han this 
administracioun . aftir this 
that we han getun mercy; fayle we 
not . but do we awey the priuy thin- 
gis of schame/ not walkinge in su- 
til gyle nethir doynge auoutrie by 
the word of god; but in schewinge 
of the treuthe/ comendinge us silf to 
ech conscience of men; bifore god/ 
for if also our’ gospel is keverid; 
in these that perischen it is kever- 
id/ in whiche god hath blend the sou- 
lis of vnfeithful men of this world/ 
that the li 3 tnyng of the gospel of the 
glorie of crist which is the ymage 
of god; schyne not/ But we pre- 
chen not us silf; but our’ lord ihesu 
crist . &us 3 our’ seruauntis bi ihesu/ for 
god that seide ly3t to schyne of derk- 
nessis; he hath 3oue ly3t in our’ her- 
tis to the li 3 tnyng of the science of 
the clerenesse of god in the face of 
ihesu crist/ &we han this tresour in 
brutil vessels; that the worthinesse 
be of godis vertu . & not of us/ 
in alle thingis we suffren tribula- 
cioun; but we ben not angwischid 
or anoyed/ we ben maad pore; 
but we us lackith no thing/ we suf- 

fren persecucioun; but we ben not 
forsakun/ we ben maad lowe; but 
we ben not confoundid/ we ben 
cast down; but we perischen 
not/and euermore we beren abou- 
te the sleyng of ihesu in our’ body; 
that also the lyf of ihesu be schewid in 
our’ bodies/ for euermore we that 
lyuen; ben takun into deeth for ihesu/ 
that the lyf of ihesu; be schewid in 
our’ deedly fleisch/ therfore deeth wor- 
chith in us; but lyf in 30U / &we 
han the same ne spirit of feith; 
as it is writun/ 1 haue bileued; 

I haue spoke/ & we bileuen; wher- 
fore also we speken/ witinge that 
he that reiside ihesu; schal reyse 
also us with ihesu . & schal ordey- 
ne with 30U / & alle thingis for 3ou/ 
that aplenteuous grace by many 
thankingis; be plenteuous into 
the glorie of god/ for which thing 
we fallen not/ but thou3 our’ vt- 
ter man be coruptid; netheles 
the ynner man is newid fro day 
to day/ but that li3t thing of our’ tri- 
bulacioun that lastith now but as 
it were bi a moment worchith 
in us ouer mesur’ an euerlastinge bir- 
then into the hi3nesse of glorie/ 
while that we biholden . not tho thin- 
gis that ben seyn; but tho that ben 
not seyn/ for tho thingis that ben seyn; ben 
but duringe for a schort tyme/ but 
tho thingis that ben not seyn; ben 
euerlastynge //c. v.// 

And we witen . that if oure 
erthely hous of this dwel- 
lyng be dissolued; that we han a 
byldyng of god . an hous not maad 
bi hondis euerlastinge in heuenes/ 
for whi in this thing we mornen; 
coueitinge to be clothid aboue with 

our’ dwellyng which is of heue- 
ne/ if netheles we ben foundun clo- 
thid; & not nakid/ forwhi we that 
ben in this tabernacle; sorwen 
withinne/ & ben heuyed for that we 
wolen not be spoylid; but be clo- 
thid aboue/ that the ilke thing that is deed- 
ly; be sopun vp of lyf/ but who 
is it that makith us into this same 
thing; god . that 3af to us the er- 
nes of the spirit/ therfore we we ben 
hardy algatis & witen that the whi- 
le we ben in this body; we goen in 
pilgrimage fro the lord/ for we 
walken by feith; & not by cleer si3t/ 
but we ben hardy & han good 
wille . more to be in pilgrima- 
ge fro the body; & to be present 
to god/ & therfore we stryuen . whe- 
thir absent whethir present ; to ple- 
se hym/ for it bihoueth us alle ; to 
be schewid bifore the trone of crist/ 
that euery man telle the propre thingis 
of the body . as he hath don; ethir 
good ethir yuel/ therfore we witinge 
the drede of the lord . councelen men; 
for to god we ben opyn/ & I ho- 
pe that we ben opyn also in 3our’ 
consciencis/ we comenden not us 
silf eftsoone to 3ou; but we 3y- 
uen to 30 U occasioun to haue glo- 
rie for us/ that 3e haue to hem that 
glorien in the face ; & not in the her- 
te/ for outhir we by mynde passe; 
to god/ eithir we ben sobre; to 30 U / 
for the charite of crist driueth us/ 
gessinge this thing . that if oon dyede 
for alle; thanne alle weren deed/ 

& crist dyede for alle; that thei that lyuen . 
lyuen not now to hem silf; but 
to him that diede for hem & roos 
a 3 en/ therfore we fro this tyme 
knowen no man aftir the fleisch/ 

thou3 we knowen crist aftir the fleisch; 
but now we knowen not/ therfore 
if ony newe creator’ is in crist; the 
elde thingis ben passid . & lo alle thin- 
gis ben of god/ which recounselide 
us to him bi crist; & 3af to us the 
seruyse of recounceling/ and god 
was in crist . recounceling to hym 
the world; not rettinge to hem her 
giltis/ & puttide in us; the word 
of recounceling/ therfore we vsen 
message for crist; as if god mo- 
nestith bi us/ we bisechen for crist; 
be 3e recouncelid to god/ god the 
fadir made him synne for us . which 
knew not synne; that we schulden 
be maad ri3twysnesse of god in him/ 
Bvt we helpinge //c. vi.// 
monesten; that 3e resseyue 
not the grace of god in 
veyn/ for he seith/ In tyme wel 
plesynge I haue herd thee; &in 
the day of heelthe I haue helpid 
thee/ lo now a tyme acceptable; 
lo now a day of heelthe/ 3yue we 
to no man ony offencioun; that our’ 
seruyse be not repreuyd/ but 
in alle thingis 3yue we us silf as 
the mynystris of god . in moche pa- 
cience . in tribulaciouns . in nedis . in 
angwischis . in betyngis . in prisouns . 
in dissenciouns with inne . in trauels . 
in wakingis . in fastingis . in chastite . 
in kunnyng . in long abiding . in swet- 
nesse in the hooly gost . in charite 
not feyned . in the word of treu- 
the . in vertu of god/ By aarmeris 
of ri3twysnesse on the ri3thalf 
& on the lefthalf/ bi glorie & vn- 
nobley/ by yuel fame & good fa- 
me/ as disseyueris & trewe men/ 
as thei that ben vnknowun; & kn- 
owun/ as men dyinge; &lo we ly- 

uen/ as chastisid; & not maad de- 
ed/ as sorewful; euermore ioiyn- 
g d as hauynge nede; but makin- 
ge many men ryche/ as no thing 
hauynge; & weldinge alle thingis/ 
f A 3e corinthis oure mouth is 
opyn to 30U . our’ herte is alar- 
gid / 3e ben not angwisschid in us; 
but 3e ben angwischid in 3oure 
inwardnesse/ & I seie as to sones . 

3e that han the same reward be 
3e alargid nyle 3e here the 30k with 
vnfeithful men/ for what parting 
of rigtwysnesse with wickidnes- 
se . or what felouschip of li3t to 
derknessis/ and what acoording 
of crist to belial . or what part of 
a feithfiil; with the vnfeithful/ & 
what consent to the temple of god 
with mawmetis/ & 3e ben the tem- 
ple of the lyuinge god; as the lord 
seith/ for I schal dwelle in hem; 

& I schal walke among hem/ & I 
schal be god of hem; &thei schulen 
be a peple to me/ for which thing 
go 3e out of the myddel of hem; 

& be 3e departid seith the lord/ & tou- 
che 3e not vnclene thing; & I schal 
resseyue 30U / & schal be to 30U into 
afadir; & 3e schulen be to me in 
to sones & dou3tris seith the lord 
almy3ti //c. vii.// 

Therfore moost derewor- 
the britheren . we that han 
thes biheestis; dense we us fro 
al filthe of the fleisch & of the spirit . 
doynge hoolynesse in the drede of 
god / take 3e us . we han hirt no 
man . we han apeirid no man . we 
han bigylid no man / 1 seye not 
to 3oure condempnyng/ for I seide 
bifore . that 3e ben in 3our’ hertis . to 
dye to gidre & to lyue to gidre/ 

moche trist is to me anentis 
3ou; moche gloriyng is to me 
for 30U / I am fillid with coumfort . 

I am plenteuous in ioye in al our’ 
tribulacioun/ for whanne we we- 
ren comen to macedonye; our’ fle- 
isch hadde no reste . but we suf- 
friden al tribulacioun/ withoute 
forth fi3tingis ; & dredis with inn e/ 
but god that coumfortith meke 
men; coumfortide us in the comyng 
of tite/ & not oonly in the comyng 
of him; but also in the coumfort by 
which he was coumfortid in 30U / 
tellinge to us 3our’ desir’ . 3our’ 
weping . 3oure loue for me; so 
that I ioyede more / for thou3 I ma- 
de 30U sori in apistle; it rewith 
me not . thou3 it rewide/ seinge 
that thou3 thilke pistle made 30U 
sori at an our; now I haue ioie/ 
not for 3e weren maad sorwfiil . 
but for 3e weren maad sorwfiil 
to penaunce/ forwhi 3e ben maad 
sori aftir god; that in no thing 3e 
suffre peirement of us/ for the sor- 
we that is aftir god; worchith pe- 
naunce into stidefast heelthe/ but 
sorwe of the world; worchith deeth/ 
for lo this same thing . that 3e ben sor- 
wfiil aftir god; how moche bisy- 
nesse it worchith in 30U . but de- 
fending . but indignacioun . but 
drede . but desyr . but loue . but 
veniaunce/ in alle thingis 3e han 30- 
uun 30U silf to be vndefoulid in 
the cause/ therfore thou3 I wroot to 
3ou; I wroot not for hym that 
dide the iniurie/ nethir for hym that suf- 
fride; but to schewe oure bisy- 
nesse which we han for 30U by- 
fore god/ therfore we ben coumfor- 
tid/ but in 3our’ coumfort more 

plenteuousli/ we ioyeden more 
on the ioye of tite; for his spirit 
is fiilfillid of alle 3011 / & if I glo- 
riede ony thing anentis him of 3ou; 

I am not confoundid/ but as we 
han spoke to 30U alle thingis; so 
also our’ glorie that was at tite . 
is maad treuthe/ & the inwardnes- 
se of him be more plenteuousli in 
3011/ which hath in mynde the obe- 
dience of 30U alle; how with drede 
& tremblyng 3e resseyuen hym/ 1 
haue ioye; that in alle thingis I triste 
in 30U //c. viii.// 

But britheren we make kno- 
wun to 30U the grace of 
god; that is 3ouun in the chirchis of 
macedonye/ that in moche asaying 
of tribulacioun; the plente of the 
ioye of hem was/ and the hi3este po- 
uert of hem; was plenteuous in 
to the richessis of the symplenesse 
of hem/ for I here witnessyng to hem; 
aftir my3t & aboue my3t thei weren 
wilful/ with moche monesting bi- 
sechinge us the grace & the comynyng 
of ministringe; that is maad to hooly 
men/ & not as we hopiden; but thei 
3auen hem silf first to the lord/ 
aftirward to us; bi the wille of 
god/ so that we preieden tite . that as 
he bigan; so also he parfourme 
in 30U this grace/ but as 3 e aboun- 
den in alle thingis . in feith &word 
& kunnyng . & al bisynesse . more ouer 
& in 3our’ charite into us . that also 
in this grace 3e abounde/ 1 seie not 
as comaundinge; but by the bisynes- 
se of othere men . appreuynge also the 
good witt of 3our’ charite f And 
3e witen the grace of our’ lord ihesu 
crist . for he was maad nedy for 
3ou whanne he was ryche; that 3e schul- 

den be maad ryche bi his nedinesse/ 

&I 3yue counceil in this thing/ for this 
is profitable to 3011 . that not oonly 
han bigunne to do/ but also 3e bigun- 
ne to haue wille fro the formere 
3eer/ but now parfourme 3e in 
deede/ that as the discrescioun of wille 
is redy; so be it also of perfourmyng 
of that that 3e han/ for if the wille 
be redy; it is acceptid aftir that 
that it hath . not aftir that that it hath 
not/ & not that it be remyssioun 
to other’ men; & to 30U tribulaci- 
oun/ But of euenesse . in the present 
tyme; 3our’ aboundaunce fulfille 
the mysese of hem/ that also the abun- 
daunce of hem; be afulfilling of 
3our’ myseise/ that euenesse be maad; 
as it is writun/ he that gedride my- 
che; was not encresid/ & he that 
gedride litil; hadde not lesse/ & I 
do thankingis to god . that 3af the sa- 
me bisynesse for 30U in the herte of 
tyte/ for he resseyuede exortacioun 
or monesting / but whanne he was 
bisier; bi his wille . he wente forth 
to 30U / & we wente with him abrothir . 
whos preisyng is in the gospel by 
alle chirchis/ & not oonly; but also 
he is ordeynd of chirchis . the felo- 
we of our’ pilgrymage into this 
grace that is mynistrid of us to the 
glorie of the lord . & to our’ ordey- 
ned wille/ eschewynge this thing . that 
no man blame us . in this plente . 
that is mynistrid of us to the glorie 
of the lord/ for we purueyen goode 
thingis/ not onely bifore god; but al- 
so bifore alle men/ for we senten with 
hem also our’ brothir . whom we han pre- 
uid in mani thingis ofte . that he was 
bisy but now moche bisier; for 
myche trist in 3011/ ethir for tite that 

is my felowe & helper in 3011; ethir 
our’ britheren apostlis of the chirchis 
of the glorie of crist/ therfore schewe 
3e into hem in the face of chirchis; 
that schewing that is of 3oure charite . 

& of our’ glorie for 30U //c. ix.// 

For of the ministerie that 
is maad to hooly men; it is 
to me of plente to wryte 
to 3011/ for I knowe 3our’ wille; 
for the which I haue glorie of 30U 
anentis macedonyes/ for also a- 
caye is redy fro a 3eer passid; 

&3our’ loue hath stirid fill manye/ 
and we han sent britheren . that this 
thing that we glorien of 30U be not 
auoydid in party/ that as I seide 3e 
be redy/ lest whanne macedonyes 
comen with me . & fynde 30U vnre- 
di; we be schamed . that we sy3en 30U 
not in this substaunce/ therfore I gessi- 
de necessarie to preye britheren; that thei 
come bifore to 3011/ & make redy 
this bihi3t blessing to be redy; so as 
blessing & not as auarice/ for I seie 
this thing/ he that sowith scarsly; sch- 
al also repe scarsly/ & he that sowith 
in blessingis; schal repe also of bles- 
singis/ ech man as he castide in his 
herte; not of heuinesse or of ne- 
de/ for god loueth a glad 3yuere/ & 
god is my3ti; to make al grace 
abounde in 3011/ that 3e in alle thingis 
euermore han al sufficience; & a- 
bounde into al good werk as it is 
writun/ he delide abrood . he 3af to 
pore men; his ri3twysnesse dwel- 
lith withouten ende/ and he that mi- 
nistrith seed to the sowere schal 
3yue also breed to ete/ & he schal 
multiplie 3our’ seed; & make 
moche the encreessingis of fruy- 
tis of 3our’ ri3twysnesse/ that in alle 

thingis 3e maad ryche; wexen plen- 
teuous into al symplenesse/ wh- 
ich worchith bi vs; doyng of than- 
kingis to god/ for the ministerie of 
this office . not oonly fillith the thin- 
gis that failen to hooly men; but 
also multiplieth many thankingis 
to god . bi the preuynge of this my- 
nysterie/ whiche glorifien god 
in the obedience of 3our’ knowle- 
ching in the gospel of crist; & in sym- 
plenesse of comynycacioun into 
hem &into alle/ &in the biseching 
of hem for 30U; that desyren 30U for the 
excellent grace of god in 3011/ I 
do thankingis to god of the 3ifte of 
him; that may not be teld //c. x.// 

And I my silf poul biseche 
3ou bi the myldenesse & 
softnesse of crist/ which in 
the face am meek among 3ou; & I 
absent triste in 3011/ for I preie 3ou; 
that lest I present be not boold bi the trist 
in which I am gessid to be boold into 
summe/ that demen us; as if we wan- 
dren aftir the fleisch/ for we walkin- 
ge in fleisch; fi3ten not aftir the 
fleisch/ for the aarmuris of oure 
kny3thod ben not fleischly; but 
my3ti bi god to the distruccioun of 
strengthis/ &we distruyen councels 
& al hi3nesse that hi3eth it silf a3ens 
the sciense of god; & dryuen into 
caytifte al vndirstonding into the 
seruise of crist/ &we han redy to 
venge al vn obedience; whanne sou- 
re obedience schal be fillid/ se 3e 
the thingis that ben aftir the face/ if 
ony man tristith to him silf that he is 
of crist; thenke he this thing eft anen- 
tis hym silf/ for as he is cristis; so 
also we/ for if I schal glorie ony 
thing more of our’ power which the 

lord 3af to us into edifiyng & not 
into 3our’ distruccioun; I schal not 
be schamed/ but that I be not ges- 
sid . as to feer’ 30U bi epistlis . for 
thei seyen . that the epistlis ben gre- 
uouse & strange . but the presence 
of the body is feble . &the word wor- 
thi to be dispisid; he that is such oon 
thenke this/ for such as we absent 
ben in word bi pistlis; such we ben 
present in dede/ for we doren not 
putte us among . or comparisoune 
us to summen that comenden hem silf/ 
but we mesuren us in us silf; & 
comparisoune us silf to us/ for we 
schulen not haue glorie ouer me- 
sure; but the mesur’ of the reule 
which god mesuride to us the me- 
sur’ that strecchith to 30U / for we 
ouer strecchen not forth us; as not 
strecchinge to 3011/ for to 30U we ca- 
men in the gospel of crist; not glori- 
ynge ouer mesur’ in othere mennys tra- 
uels/ for we han hope of 3our’ feith 
that wexith in 30U to be magnyfied 
bi our’ reule in abundaunce/ also to 
preche into tho thingis that ben bi3en- 
dis 3ou; not to haue glorie in othere 
mannys reule . in thes thingis that ben 
maad redy/ he that glorieth; haue glo- 
rie in the lord/ for not he that comen- 
dith him silf is preuyd; but whom 
god comendith //c.xi.// 

I wolde that 3e wolden suffre 
alitil thing of myn vnwys- 
dom; but also supporte 3e 
me/ for I loue 30U bi the loue of 
god/ for I haue spousid 30U to oon 
hosebonde; to 3elde a chast virgyn 
to crist/ but I drede lest as the ser- 
pent disseyuede eue with his sutil 
fraude; so 3our’ wittis ben cor- 
rupt . & fallen doun fro the symple- 

nesse that is in crist/ for if he that cometh . 
precchith another crist . whom we prechi- 
den not . or if 3e taken anothir spi- 
rit . whom 3e token not . or anothir 
gospel . which 3e resseyueden not; 
ri3tly 3e schulen suffre/ for I we- 
ne . that I haue don no thing lesse than 
the grete apostlis/ for thou3 I be 
vnlernd in word; but not in kun- 
nyng/ for in alle thingis I am opyn 
to 30U / or whethir I haue do synne . 
mekinge my silf; that 3e be enhaun- 
sid . for frely I prechide to 30U the 
gospel of god? I made nakid othere 
chirchis; & I took sowde to 3our’ 
seruyse/ and whanne I was among 
3ou & hadde nede; I was charge- 
ous to no man/ for britheren that ca- 
men fro macedonye fulfilliden 
that that faylide to me/ and in alle 
thingis I haue kept & schal kepe 
me withouten charge to 3011/ the 
treuthe of crist is in me; for this 
glorie schal not be brokun in me 
in the cuntreis of acaye/ whi? for 
I loue not 30U? god woot/ for that 
that I do; & that I schal do is that 
I kitte awey the occacioun of hem; 
that wolen occasioun/ that in the thing 
in which thei glorien; thei be foun- 
dun as we/ for suche false apost- 
lis . ben trecherouse werkmen . 

& transfiguren hem into apostlis 
of crist/ & no wondir/ for satha- 
nas him silf transfigurith him into an 
aungel of Mt,xJ therfore it is not gre- 
et; if his mynistris ben transfigu- 
rid . as the ministris of ri3twys- 
nesse . whos ende schal be aftir 
her werkis/ eft I seie; lest ony 
man gesse me to be vnwys/ ellis 
take 3e me as vnwys; that also 
I haue glorie a litil what / that that 

I speke; I speke not aftir god/ 
but as in vnwysdom; in this sub- 
staunce of glorie/ for many men 
glorien aftir the fleisch; & I sch- 
al glorie/ ffor 3e suffren gladli 
vnwyse men/ whanne 3e silf ben 
wyse/ for 3e susteynen if ony 
man dryueth 30U into seraage . 
if ony man deuourith . if ony man 
takith . if ony man is enhaunsid . if 
ony man smytith 30U on the face/ bi 
vnnobley I seye; as if we weren 
syke in this party/ in what thing 
ony man dar . in vnwysdom I seie; & 

I dar not/ thei ben ebrews /& 1/ 
thei ben israelitis; & 1/ thei ben 
the seed of abraham; & 1/ thei ben 
the ministris of crist; & 1/ as les- 
se wys I seie; I more/ in fill ma- 
ny trauels . in prisouns more plen- 
teuously . in woundis aboue ma- 
ner’ . in deethis ofte tymes/ 1 res- 
ceyuede of the iewis fyue sithis 
fourty strokis ; oon lesse/ thries 
I was betun with 3erdis; onys I 
was stoonyd/ thries I was at sch- 
ip breche/ any3t & aday I was 
in the depnesse of the see/ in wei- 
es ofte . in perels of floodis . in 
perels of theuis . in perels of kyn . 
in perels of hethen men . in perels in citee . 
in perels in desert . in perels in the see . 
in perels among false britheren/ in tra- 
ueil & nedynesse; in many wakin- 
gis/ in hungur in thirst; in many 
fastingis/ in coold; and nakidnesse/ 
withouten tho thingis that ben with 
outeforth . myn eche dayes traue- 
lyng is the bisynesse of alle chir- 
chis/ who is syk; & I am not syk? 
who is sclaundrid; & I am not brent/ 
if it bihoueth to glorie; I schal glo- 
rie in tho thingis that ben of myn infir- 

myte/ god & the fadir of our’ lord 
ihesu crist . that is blessid into worldis; 
woot that I lie not/ the prevost of 
damak . of the kyng of the folk 
of arethe; kepte the citee of da- 
mascenes to take me/ &by awyn- 
dow in a leep I was latun doun bi 
awal; & so I ascapide his hondis/ 

Iff it bihoueth to //c. xii.// 
haue glorie; it spedith not/ but 
I schal come to the visiouns & to the 
reuelaciouns of the lord/ 1 woot 
aman in crist that bifore fourtene 
3eer . whethir in body . whethir out 
of body I woot not . god woot; 
that such aman was rauyschid til 
to the thridde heuene/ & I woot 
such aman . whethir in body or out 
of body . I noot god woot; that 
he was rauyschid into parady- 
se/ & herde pryui wordis; whi- 
che it is not leefful to aman to 
to speke/ for suche maner thingis 
I schal glorie; but for me no thing; 
no but in myne infirmytees/ for 
if I schal wilne to glorie; I sch- 
al not be vnwys/ for I schal sei- 
e treuthe/ but I spare . lest ony 
man gesse me ouer that thing that he 
seeth in me or heerith ony thing 
of me/ & lest the greetnesse of 
reuelaciouns enhaunce me in pride ; 
the pricke of my fleisch an aun- 
gel of sathanas is 3 ouun to me . 
that he buffate me/ for which thing 
thries I preyede the lord; that it sch- 
ulde go awey fro me/ &he seide 
to me/ my grace sufficith to thee/ 
for vertu is parfitly maad 
in infirmyte/ therfore gladli I sch- 
al glorie in myn infirmytees; 
that the vertu of crist dwelle in me/ 
for which thing I am plesid in 

myne infirmytees . in dispisingis 
in nedis . in persecuciouns . in angwis- 
chis for crist/ for whanne I am 
syk; thanne I am my3ti/ I am ma- 
ad vnwitty; 3e constreyneden 
me/ for I ou3te to be comendid 
of 30U / for I dide no thing lasse 
than thei; that ben apostlis aboue 
maner/ thou3 I am nou3t; netheles 
the signes of myn apostilhed ben 
maad on 30U in al pacience . & sig- 
nes &grete wondris &vertues/ 

&what is it that 3e hadden lasse than 
othere chirchis; but that I my silf 
greuyde 30U not? for 3 yue 3 e 
to me this wrong f Loo this 
thridde tyme I am redy to come 
to 3ou; & I schal not be greuous 
to 30U / for I seke not tho thingis 
that ben 3our’ ; but 3ou/ for nc t hir 
for nethir sones owen to tresoure 
to fadir & modir; but the fadir 
& modir to the sones/ for I schal 
3yue moost wilfiilli; & I my silf 
schal be 30mm aboue for 3oure sou- 
lis/ thou3 I more loue 3011/ &be les- 
se louyd/ but be it/ 1 greuyde 
not 3ou; but whanne I was sutil 
I took 30U with gyle/ whethir I 
disseyuede 30U . bi ony of hem 
whiche I sente to 3011/ 1 prei- 
ede titee; & I sente with him abro- 
thir/ whethir tite bigylide 30U? whethir 
we 3eden not in the same spiryt? 
whethir not in the same steppis? sum 
tyme 3e wenen that we schulen excu- 
se us anentis 3ou/ bifore god in crist 
we speken/ & moost der’ britheren; 
alle thingis for 3our’ edifying/ but 
I drede . lest whanne I come; I sch- 
al fynde 30U not suche as I wo- 
le . & I schal be foundun of 30U . suche 
as 3e wolen not/ lest perauenture 

stryuyngis . enuyes . stourdynessis . 
dissenciouns & detracciouns . priuy 
spechis of discord . bolnyngis bi pri- 
de . debatis ben among 30U / & lest eft- 
soone whanne I come . god make me 
low 3 anentis 30U; & I biweyle ma- 
nye of hem that bifore synneden . & di- 
den not penaunce on the vnclennesse 
&fornycacioun . &vnchastite that thei 
han don //c. xiii.// 

Lo this thridde tyme; I come 
to 30U / & in the mouth of tw 
tweyne or of thre witnessis; euery 
word schal stonde/ 1 seide bifore & 
seye bifore as present tweyes & now 
absent; to hem that bifore han syn- 
ned &to alle othere/ for if I come eft- 
soone; I schal not spare/ whethir 
3e seken the preef of that crist that 
spekith in me? which is not feble 
in 3011/ for thou3 he was crucified 
of infirmyte; but he lyueth of the 
vertu of god/ for also we ben syk 
in him; but we schulen lyue with him 
of the vertu of god in us/ asaie 30U 
silf/ if 3e ben in the feith; 3e 30U silf 
preue/ whethir 3e knowen not 30U 
silf? for crist ihesu is in 30U; but in hap 
3e ben reprouable/ but I hope that 
3e knowen; that we ben not reproua- 
ble/ &we preien the lord; that 3e do 
no thing of yuel/ not that we seme 
preuyd; but that 3e do that that is good/ 
&that we ben as reprouable/ for we 
moun no thing a3ens treuthe; but 
for the treuthe/ for we ioyen whanne 
we ben syke; but 3e ben my3ti/ &we 
preien this thing 3our’ perfeccioun/ ther- 
fore I absent wryte thes thingis; 
that I present do not harder/ bi the po- 
wer which the lord 3af to me into 
edificacioun; & not into 3our’ distruc- 
cioun f Britheren hennys forthward 



page 92v column 1 







Wydiffite Ma 



England, 1400-1450. BRIDWELL LIBRARY 



Octavo 




page 92v column 2 



ioye 3e . be 3e parfyt . excite 3e; 

vndirstonde 3e the same thing/ ha- 

ue 3e pees; & god of pees & of lo- 

ue schal be with 3011/ Greete 3e 

wel to gidre in hooli coss/ alle hoo- 

ly men greeten 30U wel/ the grace 

of oure lord ihesu crist . & the charite 

of god . &the comynyng of the hoo- 

ly gost; be with alle 3011 amen //Her’ 

endith the secunde pisde to corinthis; & 

bigynneth the prolog to the pistle to galathie// 

Galathies ben greekis/ thei token 

first of the apostle; the word 

of treuthe/ but aftir his goyng a- 

wey . thei weren temptid of false a- 

postlis; that thei turned into the 

lawe & circumcisioun/ the postle a3en- 

clepith hem to the feith of treuthe; & 

wrytith to hem fro efecies //Ierom 

in his prolog to galathies seith al this// 

Poul the apostle not of //c. p.// 
men ne by man; but bi ihesu 
crist & god the fadir . that rey- 
side him fro deeth/ and alle 
the britheren that ben with me; to the 
chirchis of galathie/ grace to 30U 
&pees of god the fadir; & of the lord 
ihesu crist/ that 3af him silf for our’ syn- 
nes; to delyuere us fro the present 
wickid world/ bi the wille of god 
&our’ fadir; to whom is worshchip 
&glorie into worldis of worldis 
Amen f I wondre that so soone 3e ben 
thus moued fro him that clepide 30U 
into the grace of crist; into anothir 
euangelie/ which is not anothir; but 
that ther ben summe that troublen 30U . 
&wolen mysturne the euangelie of 
crist/ but thou3 we or an aungel of 
heuene prechide to 30U bisydis that 
that we han prechid to 3ou; be he acur- 
sid as I haue seid bifore; & now 
eftsoone I seie/ if ony preche to 30U 

bisydis that that 3e han vndirfongun; 
be he accursid/ for now whethir coun- 
cele I men or god? or whethir I seche 
to plese men? if I pleside 3it men; 

I wer’ not cristis seruaunt/ for britheren 
I make knowe to 30 U . the euange- 
lie that was prechid of me; for it is 
not by man ne I took it of man 
ne lernede; but bi reuelacioun of 
ihesu crist/ for 3e han herd my conuersa- 
cioun sum tyme in the iewrie; & that I 
pursuwede passingly the chirche 
of god . & fau3t a3en it/ & I profitid 
in the iewrie aboue many of myn 
eueneldis in my kynred; & was mo- 
re abundantli a folowere of my 
fadris tradiciouns/ But whanne 
it pleside him that departide me fro 
my modir wombe . & clepide bi his 
grace . to schew his sone in me . that 
I schulde preche him among the hethene; 
men; anoon I drou3 me not to fleisch 
& blood ne I cam to ierusalem to the a- 
postlis; that weren to fore me. but 
I wente into arabie . & eftsoones 
I turnede a 3 en into damask/ & sith 
thre 3eer . aftir I cam to ierusalem to 
se petr’; & I dwellide with him xv. 
dayes/ but I sau3 noon othir of the 
apostlis; but lames our’ lordis 
brothir/ and these thingis whiche I 
write to 30 U; loo to fore god I lie 
not/ aftirward I cam into the 
coostis of syrie & cilice/ but I was 
vnknowun bi face to the chirchis 
of Iudee; that weren in crist/ & thei had- 
den oonly an heering . that he that pur- 
suwede us sum tyme; prechide now 
the feith . a3ens whiche he fau3te 
sumtyme . & in me thei glorifieden god/ 
And sith fourtene //c. ii.// 

3 eer aftir eftsoones I wente 
vp to ierusalem with barnabas 

& took with me tite/ 1 wente up 
bi reuelacioun & spak with hem the e- 
uangelie; which I prechide among 
the hethene/ & bi hem silf to these that 
semeden to be sumwhat; lest I runne 
or hadde runne in veyn/ & nethir tite 
that hadde be with me while he was 
hethene; was compellid to be circum- 
sidid/ but for false britheren that we- 
ren brou3t inne . whiche hadden entrid 
to aspie our’ fredom . which we han 
in ihesu crist; to brynge us into ser- 
uage/ but we 3yue no place to sub- 
ieccion; that the treuthe of the gospel 
schulde dwelle with 30U / but of the- 
se that semyden to be sumwhat; whi- 
che thei weren sum tyme . it pertey- 
neth not to me/ for god takith not 
the persoone of man/ for thei that semyden 
to be sumwhat; 3auen me no thing/ 
but a3enward . whanne thei hadden 
seyn . that the euangelie of prepucie 
was 3ouun to me; as the euangelie 
of circumcisioun was 3ouun to petre/ 
for he that wrou3te to petre in apostle- 
heed of circumcisioun; wrou3te also 
to me among the hethene/ & whanne thei 
hadden knowe the grace of god that 
was 3ouun to me; lames & petre/ 

And Iohn whiche weren seyn to be 
the pileris . thei 3auen ri3thand of 
felouschip to me & to barnabas/ 
that we among the hethene; & thei in 
to the circumcisioun/ oonly that we had- 
den mynde of pore men/ the which 
thing; I was fill bisy to don/ but whan- 
ne petre was comun to antioche; 

I a3enstood him in the face . for he was 
worthi to be vndirnomun/ for bifo- 
re that ther camen sum men fro lames; 
he eet with hethen men/ but whanne 
thei weren comun he with drou3 & de- 
partide him; dredinge hem that weren of 






Wydiffite Ma 



England, 1400-1450. BRIDWELL LIBRARY 



Octavo 



circumcisioun/ & the othere iewis assenti- 
den to his feyning; so that barna- 
bas was drawun of hem into that 
feyning/ But whanne I sy3 that thei 
walkiden not ri3tly to the treuthe 
of the gospel; I seyde to petr’ bi- 
fore alle men; if thou that art a iew . 
lyuest hethenlych &not iewisch; 
how constreynest thou hethen men 
to bicome iewis? we iewis of kyn- 
de & not synful men of the hethene . 
knowen that aman is not iustified 
of the werkis of lawe; but bi the 
feith of ihesu crist/ &we bileuen in ihesu 
crist that we ben iustified of the feith 
of crist; &not of the werkis of 
lawe; ech fleisch schal not be ius- 
tified/ &ifwe sechen to be iusti- 
fied in crist; we our’ self ben foun- 
den synful men . whethir crist be mi- 
nistre of synne? god forbede/ & 
if I bilde a3en thingis that I haue dis- 
tried; I make my silf a trespas- 
sour/ for bi the lawe . I am deed to 
the lawe; & I am ficchid to the cross/ 
that I lyue to god with crist . & now 
lyue not I . but crist lyueth in me/ 
but that I lyue now in fleisch; I ly- 
ue in the feith of godis sone/ that lo- 
uyde me; & 3af him silf for me/ 1 
caste not awey the grace of god/ 
for if ri3tfulnesse be thur3 lawe; 
thanne crist died withoute cause/ 

O vnwitti galath- //c. iii.// 
ians; to fore whos y3en 
ihesu crist is excilid . & is cru- 
cified in 3011/ who hath diseyued 3ou; 
that 3e obeyen not to treuthe? this 
oonly I wilne to lerne of 3011/ whe- 
thir 3e han vndirfonge the spirit 
of werkis of the lawe; or of hee- 
ryng of bileue? so 3e ben foolis . 

that whanne 3e han bigunne in spirit; 

3e ben endid in fleisch/ so grete 
thingis 3 han suffrid withoute cau- 
se; if it be withoute cause/ he that 
3 yueth to 30U spirit &worchith ver- 
tues in 30U; whethir of werkis of the 
lawe or of heering of bileue? as 
it is writun/ abraham bileuede to 
god; & it was rettid to him to ri3tful- 
nesse/ & therfore knowe 3e that thes that 
ben of bileue; ben the sones of 
abraham/ and the scripture seyn- 
ge afer that iustifieth the hethene; 
of bileue tolde to fore to abraham . 
that in thee alle the hethene schulen be 
blessid/ & therfore thes that ben of bi- 
leue; schulen be blessid with feith- 
ful abraham/ for alle that ben of the 
werkis of lawe; ben vndir curs/ 
for it is writun/ ech man is cursid 
that abidith in alle thingis that ben wri- 
tun in the book of the lawe; to do tho 
thingis/ & that no man is iustified 
in the lawe bifore god; it is opyn . 
for ari3tful man lyueth of bileue/ 
but the lawe is not of bileue/ but 
he that doith tho thingis of the lawe; 
schal lyue in hem/ crist a3enbou3- 
te us fro the curss of the lawe; 

&was maad acursid for us/ for it 
is writun/ ech man is cursid that han- 
gith in the tree/ that a mong the he- 
thene the blessing of abraham; we- 
re maad in crist ihesu/ that we vndirfon- 
ge the biheeste of spirit; thur3 bi- 
leue/ brithren I seie aftir man/ no 
man dispisith the testament of «man 
that is confermyd; or ordeyned a- 
boue/ the biheestis weren seid to 
abraham; & to his seed he seith not 
in seed as in manye; but as in 
oon . & to thi seed that is crist/ But I 
seie this testament is confermyd 

of god/ the lawe that was maad aftir 
four hundrid & thritti 3 eer; ne ma- 
kith not the testament veyn . to auoy- 
de awey the biheest/ for if eritage 
were of the lawe; it were now of 
biheeste/ but god grauntide to a- 
braham; thur3 biheeste/ what than- 
ne the lawe? it was sett for tres- 
passing; til to the seed come to whom 
he hadde maad biheeste/ which la- 
we was ordeyned bi aungelis; in 
the hond of a mediatour/ but ame- 
diatour is not of oon/ but god is 
oon / is thanne the lawe a 3 en the bi- 
heestis of god? god forbede/ for 
if the lawe were 3ouun that my3te 
quykene; verily wer’ rigtfiilnes- 
se of lawe/ but scriptur’ hath con- 
cludid alle thingis vndir synne; that 
the biheeste of the feith of ihesu crist . 
were 3ouun to hem that bileuen/ 
and to fore that bileue cam; thei we- 
ren kept vndir the lawe . enclosid 
into that bileue that was to be sche- 
wid/ & so the lawe was our’ vndir- 
maistir in crist; that we ben iustifi- 
ed of bileue/ but aftir . that bileue 
cam; we ben not now vndir the 
vndirmaister/ for alle 3e ben the 
children of god thur 3 the bileue 
in ihesu crist/ for alle 3e that ben bap- 
tisid; ben clothid with crist/ ther is no 
iew ne greek; no bonde man . no 
fre man . no male . no female . for 
alle 3e ben oon in ihesu crist/ & if 3e ben 
oon in ihesu crist; thanne 3e ben the seed 
of abraham . & eires by biheeste/ 

But I seie as //c. iiii.// 
long tyme as the eir is a 
lytil child; he dyuersith no 
thing fro a seruaunt . whanne he is 
lord of alle thingis/ but he is vndir 
keperis & tutouris; into the ty- 

me determined of the fadir/ so 
we whanne we weren lytle chil- 
dren; we serueden vndir the de- 
mentis of the world/ but aftir that 
the fulfilling of tyme cam; god 
sente his sone maad of awomman 
maid vndir the lawe/ that he schulde 
a3enbie hem that weren vndir the 
lawe/ that we schulde vndirfonge 
the adopcioun of sones/ and for 3e ben 
goddis sones; god sente his spirit 
into 3oure herds . criynge abba 
fadir/ & so ther is not now a seruaunt 
but a sone/ &if he is a sone; he is 
an eyr bi god/ but thanne 3e vnknow- 
wynge god; seruyden to hem that 
in kynde weren not goddis/ but 
now whanne 3e han knowe god . 

& ben knowun of god; how ben 
3e turned eftsoones to the feble 
& nedy dementis . to the whiche 3e 
wolen eft serue? 3e taken kepe 
to dayes & monethis & tymes 
& 3eeris/ but I drede 3ou; lest 
withoute cause I haue trauelid 
among 3011/ Be 3e as I; for I am 
as 3 e/ Britheren I biseche 30U . 3e han 
hirt me no thing/ but 3e knowen 
that bi infrrmyte of fleisch I haue 
prechid to 30U now bifore; & 3 e 
dispiseden not nethir forsoken 3our’ 
temptacioun in my fleisch/ but 3e 
resseyueden me as an aungel of god; 
as crist ihesu/ wher’ thanne is 3our’ 
blessing? ffor I here 30U witnesse . 
that if it my3te haue be don . 3e wol- 
den haue put out 3our’ y3en . & 
haue 3ouun hem to me/ am I thanne 
maad an enemy to 3ou; seiynge 
to 30U the sothe? thei louen not 30U 
wel’ but thei wolen exclude 30U that 
3e suwen hem/ but suwe 3e the 
good euermore in good; & not oonli 

whanne I am present with 3011/ my 
smale children; whiche I her’ eft- 
soones til that crist be fourmed in 
3011/ & I wolde now be at 3011 / & 
chaunge my voyce; for I am con- 
foundid among 3011/ seie to me 3e 
that wolen be vndir the lawe; 3e han 
not redd the lawe? for it is wri- 
tun/ that habraham hadde two sones/ 
oon of a seruaunt/ & oon of a fre 
womman/ but he that was of the ser- 
uaunt; was bom aftir the fleisch/ 
but he that was of the fre womman; 
bi a biheeste/ the whiche thingis 
ben seid by anothir vndirstonding/ 
for these ben two testamentis/ oon 
in the hil of synay . gendringe into 
seruage; which is agar / for sy- 
na is an hil that is in arabie; which 
hil is ioyned to it . that is now ie- 
rusalem . & serueth with hir chil- 
dren/ but that ierusalem that is aboue 
is fre; which is oure modir/ for 
it is writun/ Be glad thou bareyn; 
that berist not/ brek out & crye; 
that bringist forth no children/ for 
many sones ben of hir; that is 
left of hir hosebonde/ more than 
of hir that hath an hosebonde/ but 
britheren we ben sones of biheeste; 
aftir Isaac/ but now as this that 
was born aftir the fleisch; pursu- 
ede him that was aftir the spirit . so 
now/ but what seith the scriptur’/ 
caste out the seruaunt; & hir sone/ 
for the sone of the seruaunt schal 
not be eir; with the sone of the fre 
wyf/ And so britheren we ben not 
sones of the seruaunt; but of the 
fre wyf/ bi which fredom crist hath 
maad us free //c. v.// 

Stonde 3e therfore; & nyle 
3e eft soones be holden in 

the 30k of seruage/ lo I poul seie 
to 30U . that if 3 e be circumsidid; crist 
schal no thing profite to 30U / & I 
witnesse eftsoones to ech man that 
circumsidith him silf; that he is dettour 
of al the lawe to be don/ and 3e ben 
voydid awey fro crist . & 3e that ben 
iustified in the lawe; 3e han fallun a- 
wey fro grace/ for we thur3 the 
spirit of bileue; abyden the hope 
of ri3tfulnesse/ for in ihesu crist nethir 
circumcisioun is ony thing worth nethir 
prepucie; but the bileue that worschip 
bi charite/ 3e runnen wel; who let- 
tide 30U that 3 e obeyeden not to treu- 
the/ consente 3e to no man . for this 
counceil is not of him that hath clepid 
3011/ alitil sourdou3; apeirith al 
the gobet/ I truste on 30U in oure 
lord; that 3e schulde vndirstonde noon 
othir thing/ & who that disturblith 30U; 
schal here doom . who euere he be/ 
&britheren if I preche 3k circumcisi- 
oun; what suffre I 3k persecuci- 
oun? thanne the sclaundre of the cross; 
is voidid/ I wolde that thei weren cutt 
awey that disturblen 3011/ for britheren 
3e ben clepid into fredom; oonly 
3yue 3e not fredom into occasioun 
of fleisch . but bi charite of spi- 
rit serue 3e to gidre/ for euery 
lawe is fulfillid in o word/ thou 
schalt loue thi newborn as thi silf/ 

& if 3e byte & ete ech othir; se 3e 
lest 3e be wastid ech from othir . & I 
seie 30U in crist/ walke 3 e in spirit; & 

3e schulen not parfourme the desi- 
ris of the fleisch/ for the fleisch co- 
ueiteth a 3en the spirit; & the spirit 
a3en the fleisch/ for thes ben aduer- 
saries to gidre; that 3e doen not alle 
thingis that 3e willen/ that if 3e be led by 
spirit; 3e be not vndir the law e/ 






378 



Source Transcriptic 



Wydiffite Ma 



England, 1400-1450. BRIDWELL LIBRARY 



Octavo 



page 95r column 1 



& the werkis of the fleisch ben opyn/ 
whiche ben fornicacioun . vnclennes- 
se . vnchastite . leccherie . seruise 
of false goddis . wycchecraftis . 
enmitees . stryuingis . indingnaciouns . 
wraththis . chidingis . dissenciouns . see- 
ds . enuyes . manslau3tris . drunkenes- 
sis . vnmesurable etyngis . & thingis 
lyk to these/ which I seye to 30U; 
as I haue toold 3011 to for e/ for thei 
that doen suche thingis; schulen not 
haue the kingdom of god / But the 
fruyt of the spirit; is charite . io- 
ye . pees . pacience . long abyding . 
benyngnite . goodnesse . myldnes- 
se . feith . temperaunce . contynence . chas- 
tite/ a3en suche thingis is no lawe . 

&thei that ben of crist; han crucified 
her fleisch with vices & coueitin- 
gis/ if we lyuen by spirit; walke 
we by spirit/ Be we maad not 
couetous of veyn glorie . stiringe 
ech othir to wraththe . or hauynge en- 
vye ech to othir //c. vi.// 

But if aman be ocupied 
in ony gilt; 3 e that ben spiri- 
tual enfourme 3 e such oon 
in spirit of softnesse/ biholdinge thi- 
silf; lest that thou be temptid/ ech her’ 
otheris charges; & so 3 e schulen 
fulfille the lawe of crist/ for who 
that trowith that he be ou 3 t . whanne he 
is nou 3 t; he bigylith him silf/ but 
ech man proue his owne werk; 

& so he schal haue glorie in hym 
silf . & not in anothir/ for ech man 
schal her’ his owne charge/ he that 
is tau 3 t by word; comyne he with 
him that techith hym in alle goodis/ 
nyle 3 e erre; god is not scorned/ 
for tho thingis that aman sowith; tho 
thingis he schal repe/ for he that so- 
with in his fleisch; of the fleisch he 

schal repe corupcioun/ but he that 
sowith in the spirit; of the spirit he sch- 
al repe euerlastinge lyf/ & doynge 
good; fayle we not/ for in his ty- 
me we schal repe . not faylinge/ 
therfore while we han tyme; wor- 
che we good to alle men . but moost 
to hem that ben homelich of the 
feith/ se 3e what maner lettris 
I haue write to 30U; with myn 
owne hond/ for who euere wole 
plese in the fleisch; this constreyneth 
3ou to be circumsidid/ oonly; that thei 
suffre not the persecucioun of cris- 
tis cross/ for nethir thei that ben circum- 
cidid; kepen the law e/ but thei wo- 
len that 3e be circumsidid; that thei haue 
glorie in 3our’ fleisch/ but fer be 
it fro me to haue glorie; but in 
the cross of our’ lord ihesu crist/ bi whom 
the world is crucified to me; & I 
to the world/ for in ihesu crist . nethir 
circumsicioun is ony thing worth . ne 
prepucie; but anewe creatur’/ & 
who euere suwen this reule; pees 
on hem & mercy & on ysrael of god/ 
and heraftir no man be heuy to 
me/ for I here in my body . the toke- 
nes of our’ lord ihesu crist/ the grace of* 
3our’ spirit britheren amen //Here 
endith the epistil to galathies; & bi- 
gynneth the prolog on the pistle to effecies// 
Ephecians ben of asye/ these 
whanne thei hadden resseyued 
the word of treuth; abiden stedfastli 
in the feith/ the postle preisith hem; writin- 
ge to hem fro rome . out of prisoun . bi ti- 
ticus the dekene //Ierom in prolog on 
this pistle; seith this c. p.// 

Poul the apostle of ihesu 
crist be the wille of god . 
to alle seyntis that ben 
at effecy . & to the feith- 

fiilmen in ihesu crist; grace be to 30U 
&pees of god oure fadir . & our’ 
lord ihesu crist/ blessid be god & the 
fadir of our’ lord ihesu crist; that hath 
blessid us in al spiritual blessyng 
in heuenly thingis in crist/ as he hath 
chosun us in him silf . bifore the ma- 
king of the world; that we weren ho- 
ly &withoute wem in his si3t in cha- 
rite/ which hath bifore ordey- 
ned us into adopcioun of sones; 
by ihesu crist into hym/ bi the purpos 
of his wille; into the heriyng of 
the glorie of his grace/ in which he 
hath glorified us in his derewor- 
the sone/ in whom we han redempci- 
oun bi his blood; for3yfnesse of syn- 
nes . aftir the richessis of his gra- 
ce/ that aboundide greetly in us in al 
wysdom & prudence; to make kno- 
we to us the sacrament of his wil- 
le/ bi the good plesaunce of hym . the 
which sacrament he purposide 
in hym; in the dispenscioun of plente 
of tymes/ to enstore alle thingis 
in crist; whiche ben in heuenes 
&whiche ben in erthe in him/ in whom 
we ben clepid bi sort/ bifore ordey- 
ned by the purpos of hym that worchith 
alle thingis; bi the counceil of his wil- 
le/ that we be into the heriyng of his 
glorie; we that han hopid bifore in 
crist/ in whom also 3e weren cle- 
pid . whanne 3e herden the word of 
treuthe the gospel of 3our’ heelthe/ 
in whom 3e bileuynge ben markid/ 
with the hooly gost of biheeste . 
which is the eernes of our’ eri- 
tage; into the redempcioun of pur- 
chassing into heriyng of his glo- 
rie If therfore I heeringe 3oure 
feith that is in crist ihesu . & the loue in 
to alle seyntis; ceesse not to do than- 

kingis for 30U . makinge mynde of 
30U in my preieris/ that god of our’ 
lord ihesu crist the fadir of glorie; 

3yue to 30U the spirit of wysdom 
& of reuelacioun into the knowing 
of hym/ & the y3en of 3our’ herte 
li3tned; that 3e wite which is the 
hope of his cleping . & whiche ben 
the richessis of the glorie of his e- 
ritage in seyntis/ & which is the 
excellent greetnesse of his ver- 
tu into us that han bileuyd bi the 
worching of the my3t of his vertu/ 
which he wrou3te in crist; reisinge 
him fro deeth/ & settinge him on his ri3t- 
half in heuenly thingis; aboue ech 
principat &potestat & vertu &do- 
minacioun/ & aboue ech name that 
is named . not oonly in this world; 
but also in the world to comynge/ 

&made alle thingis suget vndir 
his feet; & 3af him to be heed ouer 
al the chirche that is the body of him/ 
&the plente of him which is alle 
thingis in alle thingis; fulfillid //c.// 

And whanne 3e weren //ii.// 
deed in 3our’ giltis & synnes . 
in whiche 3e wandriden sum 
tyme; aftir the cours of this world . 
aftir the prince of the power of this 
eir . of the spirit that worchith now 
into the sones of vnbileue/ in whiche 
also we alle lyueden sum tyme 
in the desiris of our’ fleisch; do- 
ynge the willis of the fleisch & of 
thou3tis/ & we weren by kynde the so- 
nes of wraththe; as othere men/ but 
god that is ryche in mercy; for his 
fill moche charite in which he lo- 
uede us . 3he whanne we weren deed 
in synnes . quykenyde us to gidre 
in crist . by whos grace 3e ben sauid 
& a3enreisid to gidre; & made to gi- 

dre to sitte in heuenly thingis . in crist ihesu/ 
that he schulde schewe in the worldis 
aboue comynge; the plenteuouse 
richessis of his grace in goodnes- 
se on us in crist ihesu/ for bi grace 3e 
ben saued by feith; & this not of 3011/ 
for it is the 3ifte of god . not of wer- 
kis; that no man haue glorie/ for 
we ben the making of him; maad of 
nou3t in crist ihesu in goode werkis/ 
whiche god hath ordeyned; that we 
go in tho werkis/ for which thing be 
3e myndeful; that sum tyme 3e weren 
hethene in fleisch/ whiche weren 
seid prepucie; for that that is seid cir- 
cumcisioun maad bi hond in fleisch/ 

& 3 e weren in that tyme withouten 
crist; aliened fro the lyuyng of Isra- 
el & gestis of testamentis/ not ha- 
uynge hope of biheeste; & withouten 
god in this world/ but now in crist 
ihesu . 3 e that weren sum tyme ferr; 
ben maad ny3 in the blood of crist/ for 
he is our’ pees; that made bothe oon . 

& vnbyndinge the myddel wal of 
a wal withoute morter enemy- 
tes in his fleisch/ & auoydide the 
lawe of maundementis by domes; 
that he make tweyne in him silf into 
o newe man/ makinge pees; to re- 
councele bothe in o body to god by 
the cross/ sleynge the enemytees 
in him silf/ & he comynge prechide 
pees to 30U that weren ferr; & 
pees to hem that weren ny3/ for bi hym 
we bothe han ny3 comyng; & in 
o spirit to the fadir/ therfore now 3e 
ben not gestis & straungeris; but 
3e ben citeseyns of seyntis . & hous- 
hold meyne of god aboue bildid 
on the fundament of apostlis & of 
profetis; vpon that hi3este corner 
stoon crist ihesu/ in whom ech bilding 

maad; wexith into an hooly tem- 
ple in the lord / in whom also be 3e bil- 
did to gidre into the abitacle of 
god in the hooly gost //c. iii.// 

For the grace of this thing 
I poul the boundun of crist 
ihesu for 30U hethen men; if 
netheles 3e han ban herd the dis- 
pensacioun of goddis grace that is 
3ouun to me in 3011/ for by reuela- 
cioun the sacrament is maad kno- 
wun to me . as I aboue wroot in 
schort thing; as 3e mowen rede &vn- 
dirstonde my prudence in the minis - 
terie of crist/ which was not kno- 
wun to othere generaciouns to the sones 
of men; as it is now schewid to his 
hooly apostlis . &profetis in the spirit 
that hethene men ben euene eyris & of 
o body; & parteneres to gidre of 
his beheste in crist ihesu bi the euaungelie/ 
whos mynistre I am maad bi the 
3ifte of goddis grace; which is 
3ouun to me bi the worching of his 
vertu/ to me leest of alle seyntis . 
this grace is 30mm to preche among 
hethen men . the vnserchable riches- 
sis of crist/ & to li3tne alle men/ which 
is the dispensacioun of sacrament hid 
fro worldis in god; that made alle thingis 
of nou3t/ that the mochefold wysdom 
of god be knowun to princes & po- 
testatis in heuenly thingis . by the chir- 
che; by the bifore ordinaunce of worl- 
dis . which he made in crist ihesu ou- 
re lord/ in whom we han trust & ny3 
comyng; in tristenyng by the feith of 
him/ for which thing I axe; that 3e fayle 
not in my tribulaciouns for 30U which 
is 3oure glorie/ for grace of this 
thing I bowe my knees to the fadir 
of our’ lord ihesu crist; of whom ech fa- 
dirheed in heuenes & in erthe is 

named/ that he 3yue to 3011 aftir the riches- 
sis of his glorie; vertu to be streng- 
thid bi his spirit bi the ynner man/ that 
crist dwele by feith; in 3our’ hertis/ 
that 3e rootid & groundid in charite; mo- 
wn comprehende with alle seyntis . wh- 
ich is the brede & the lengthe & the hi3- 
nesse & the depnesse/ also to wite the cha- 
rite of crist more excellent than science; 
that 3e be fillid in al the plente of god/ 

& to hym that is my3ty to do alle 
thingis more plenteuously than we ax- 
en or vndirstonden by the vertu that 
worchith in us; to hym be glorie in 
the chirche & in crist ihesu into alle the 
generaciouns of the world of worldis 
amen//c. iiii.// 

Therfore I boundun for the lo- 
rd biseche 3011/ that 3e walke 
worthili in the cleping in which 
3e ben clepid/ with al mekenes 
&myldenesse; with pacience sup- 
portynge ech othir in charite/ bysi 
to kepe vnite of spirit; in the bo- 
ond of pees/ o body & o spirit; as 
3e ben clepid in oon hope of 3our’ 
clepyng/ o lord o feith . o baptym . 
o god & fadir of alle; which is abo- 
ue alle men &by alle thingis & in us 
alle/but to ech of us grace is 30- 
uun; by the mesure of the 3yuyng 
of crist/ for which thing he seith/ he 
sti3ynge an hi3; ledde caitifte cai- 
tyf . he 3af 3iftis to men/ but what 
is it that he sti3ede vp; no but that also 
he cam doun first into the lowere 
partis of the erthe/ he it is that cam 
doun & that sti3ede on alle heuenes; 
that he schulde fille alle thingis/ & he 
3af summe apostlis; summe profetis/ 
othere euangelistis . othere schepardis 
& techeris; to the fill ending of seyn- 
tis/ into the werk of mynisterie; 

into edificacioun of cristis body/ til 
we rennen alle into vnite of feith 
& of knowing of goddis sone; in- 
to a parfyt man aftir the mesu- 
re of age of the plente of crist/ that 
we be not now lytle children 
monynge as wawis; &be not bo- 
run aboute with ech wynd of te- 
ching in the weywardnesse of men . 
in sutil witt to the disseyuyng 
of errour/ but do we treuthe in 
charite . &wexe in hym bi alle thin- 
gis that is crist our’ heed/ of whom 
al the body sett to gidre & boundun 
to gidre by ech ioyntur’ of vndir- 
seruyng . bi worching into the me- 
sur’ of ech membre; makith en- 
cresing of the body into edificacioun 
of it self in charite/ therfore I seie 
&witnesse this thing in the lord; that 3e wal- 
ke not now . as hethene men walken 
in the vanyte of her witt/ that han 
vndirstonding derkned with derknes- 
sis/ &ben alyened fro the lyf of god . 
by ignoraunce that is in hem; for the 
blyndness of her herte/ which 
dispeiringe bitooken hem silf to vn- 
chastite . into the worching of al vn- 
clennesse in coueityse/ but 3e han not 
so lernd crist; if netheles . 3e herden 
hym/ & ben tau3t in him; as is treuthe 
in ihesu/ do 3e awey by the elde lyuyng 
the elde man that is corupt by the desy- 
ris of errour/ &be 3e renewlid in 
the spirit of 3our’ soule; & clothe 3e 
the newe man . which is maad aftir 
god in ri3wysnesse & hoolynesse of 
treuthe/ for which thing 3e putte 
awey lesyng; & speke 3e treuthe 
ech man with his newborn . for we 
ben membris ech to othir/ be 3e wroth; 
&nyle 3e do synne/ the sunne falle 
not down on 3oure wraththe/ nyle 

3e 3yue stide to the deuel/ he that staal; 
now stele he not/ but more trauele 
he in worching with his hondis that 
that is good; that he haue wherof he 
schal 3yue to the nedye/ ech yuel 
word go not of 3our’ mouth/ but 
if ony is good to the edifrcacioun 
of feith; that it 3yue grace to men 
that heeren/ & nyle 3e make the 
hooly goost of god sory; in whi- 
ch 3ee ben markid in the day of re- 
dempcioun/ al bittirnesse &wraththe 
&indignacioun . &cry . &blasfemye . 
be takun awey fro 3ou; with al ma- 
lice/ & be 3e to gidre benyngne . 
mercyful . for3yuynge to gidre; as 
also god for 3 af to 30U in crist/ 

Therfore be //c. v.// 

3e foloweris of god; as 
moost dereworthe sones/ 

&walke 3e in loue; as crist louede 
us/ & 3af him silf for us . an offring 
& a sacrifice to god; into the odour 
of swetnesse/ & fornycacioun & al 
vnclennesse . or auarice be not na- 
med among 30U; as it bicometh 
hooly men/ ethir filthe or foly spe- 
che or harlotrye that perteyneth not 
to profyt; but more doynge of 
thankingis/ for witte 3e this &vndir- 
stonde that ech lecchour . or vnclene 
man or coueitous . that serueth to 
mawmetis; hath not eritage 
in the kingdom of crist & of god/ No 
man disseyue 30U by veyn wordis/ 
forwhy for thes thingis; the wraththe 
of god cam on the sones of vnby- 
leue/ therfore nyle 3e be maad par- 
teneris of hem/ for 3e weren sum 
tyme derknessis; but now ly3t 
in the lord/ walke 3e as the sones 
of li3t/ for the fruyt of li3t is in 
al goodnesse & ri3twysnesse and 

treuthe/ & preue 3e what thing is 
wel plesynge to god/ & nyle 3e co- 
myne to vnfruytouse werkis 
of dercnesses; but more repro- 
ue 3e/ for what thingis ben don of 
hem in priuy; it is foul 3he to spe- 
ke/ & alle thingis that ben reproued of 
the li3t; ben openly schewid/ for 
al thing that is schewid; is li3t/ for 
which thing he seith/ ryse thou that sle- 
pist & ryse vp fro deeth; & crist sch- 
al li3tne thee f therfore britheren se 
3e; how warly 3e schulen go/ not as 
vnwyse men; but as wyse men a 3 en- 
biynge tyme/ for the dayes ben 
yuele/ therfore nyle 3e be maad vn- 
wyse; but vndirstondinge which 
is the wille of god/ & nyle 3e be drun- 
kun of wyn . in which is leccherie; 
but be 3e frllid with the hooly goost/ 

& speke 3e to 30 U silf in salmes & 
ympnes & spiritual songis; sing- 
ynge . & seiynge salm in 3 our’ her- 
ds to the lord/ eueremore doynge 
thankingis for alle thingis in the name 
of oure lord ihesu crist; to god & to 
the fadir/ be 3e suget to gidre in 
the drede of crist If Wymmen be thei 
suget to her hosebondis; as to 
the lord/ for the man is heed of the 
womman; as crist is heed of the chir- 
che . he is sauyour of his body/ but 
as the chirche is suget to crist; so 
wymmen to her hosebondis in alle 
thingis f Men loue 3e 3our’ wyues; 
as crist louede the chirche/ &3af him 
silf for it; to make it hooly/ & 
clenside it with the wasching of wa- 
tir . in the word of lyf; to 3yue 
the chirche glorious to him silf . that 
it hadde no wem ne ryueling; 
or ony such thing . but that it be ho- 
oly & vndefoulid/ so & men loue 

thei her wyues; as her owne bodi- 
es/ he that loueth his wyf; loueth him 
silf/ for no man hatide euere his ow- 
ne fleisch; but norischith & fostrith 
it . as crist doith the chirche/ & we ben 
membris of his body; of his fleisch 
& of his boons/ for this thing aman 
schal forsake his fadir & his mo- 
dir; & he schal drawe to his wyf . 

& thei schulen be tweyne in o fleisch/ 
this sacrament is greet/ 3he I seie 
in crist & in the chirche/ netheles 3e 
alle . ech man loue his wyf as hym 
silf/ & the wyf; drede hir hosebond/ 
Sones obeische //c. vi.// 

3e to 3our’ fadir & modir; 
in the lord/ for this thing is 
ri 3 tful/ honowre thou thi fadir 
& modir that is the firste maundement 
in biheste; that it be wel to thee . & that 
thou belong lyuynge on erthe the/ 
and fadris nyle 3e terre 3 our’ so- 
nes to wraththe; but norische 3e 
hem in teching & chastising of the lord/ 
f Seruauntis obeische 3e to flei- 
schly lordis with drede & trending; 
in symplenesse of 3 our’ herte as 
to crist/ not seruynge at the y3e as 
plesynge to men; but as seruaun- 
tis of crist/ doynge the wille of 
god bi discrecioun with good wille; 
seruynge as to the lord . & not as 
to men/ wittinge that ech man . what 
euere good thing he schal do; he sch- 
al resseyue this of the lord . whethir 
seruaunt whethir fre man/ & 3e lor- 
dis do the same thingis to hem; for- 
3yuynge manasis/ wittinge that bothe 
her lord & 3 our’ is in heuenes; & 
the taking of persoons is not a- 
nentis god/ heraftirward brither- 
en be 3e coumfortid in the lord; & 
in the my3t of his vertu/ clothe 

3ou with the aarmer’ of god; that 
3e moun stonde a3enus aspiyngis 
of the deuel/ forwhi stryuyng 
is not to us a3enus fleisch & blood; 
but a3enus the princes &potestatis . 
a3ens gouernouris of the world of 
thes derknessis/ a3enus spiritual thin- 
gis of wickidnesse; in heuenly thin- 
gis/ therfore take 3e the aarmer of god; 
that 3e moun a3enstonde in the yuel day . 
& in alle thingis stonde parfyt / ther- 
fore stonde 3e & be gird aboute sou- 
re leendis in sothfastnesse . & clothid 
with the haburioun of ri3twysnes- 
se . & 3our’ feet schod in making re- 
dy of the gospel of pees/ in alle thingis 
take 3e the scheld of feith; in which 
3e moun quenche alle the fyri dar- 
tis of the worste/ & take 3e the helm 
of heelthe; & the swerd of the goost . 
that is the word of god/ bi al preier 
&biseching . preie 3e al tyme in spi- 
rit; & in hym wakinge in al bisynes- 
se & biseching for alle hooly men 
& for me/ that word be 30mm to me 
in openyng of my mouth; with trust 
to make knowun the misterie of the 
gospel for which I am set in mes- 
sage in achayne/ so that in it I be 
hardy to speke; as it bihoueth 
me/ & 3e wite . what thingis ben 
aboute me . what I do; titicus 
my moost dere brothir . & trewe 
ministre in the lord . schal make 
alle thingis knowun to 3011 / whom 
I sente to 30U for this same thing; 
that 3e knowe what thingis ben abou- 
te us . & that he coumforte 3our’ hertis/ 
pees to britheren . & charite with feith 
of god oure fadir . & of the lord ihesu 
crist/ grace with alle men; that louen 
our’ lord ihesu crist in vncorrupcioun . 
Amen that is so be it //Here en- 

dith the pistle to effecies; & bigyn- 
neth the prolog on the pistle to filip-// 
Philipencis ben of //ensis.// 
macedonye/ thes whanne 
thei hadden resseyued the word 
of treuthe . stooden stedefastly in 
the feith; & thei resseyueden not fal- 
se apostlis/ the apostle preisith 
thes; writinge to hem fro rome 
out of prisoun bi epafrodite //Ie- 
rom in his prolog on this pistle seith 
this c. p.// 

Poul &Tymothe seruaun- 
tis of ihesu crist; to alle 
the hooly men in crist ihesu 
that ben at filippis . with bischopis & 
dekenes; grace &pees to 30U of 
god our’ fadir; & of the lord ihesu 
crist/ I do thankingis to my god in 
al mynde of 30U euermore in alle my 
preieris for alle 30U with ioye; & 
make a biseching on 3oure comy- 
nyng in the gospel of crist fro the 
firste day til now/ trustenynge 
this ilke thing that he that bigan in 30U 
a good werk; schal parfourme 
it til into the day of ihesu crist/ as 
it is iust to me; to feele this thing 
for alle 3011/ for that I haue 30U in 
herte & in my boondis . & in de- 
fending & confermyng of the gos- 
pel; that alle 3e be felowis of my 
ioye/ for god is a witnesse to me; 
how I coueite alle 30U in the bo- 
welis of ihesu crist/ Sethis thing I preie; 
that 3 our’ charite be plenteuous mo- 
re & more in kunnyng & in al witt/ 
that 3e preue the bettre thingis; that 
3e be clene &withoute offence in 
the day of crist/ fillid with the fruyt 
of ri3twysnesse by ihesu crist; into 
the glorie & the heriyng of god / for 
britheren I wole that 3e wite . that the 

thingis that ben about me; han comun 
more to the profyt of the gospel/ so 
that my boondis weren maad knowun 
in crist; in ech moot halle & in al- 
le othere placis/ that mo of britheren trus- 
tynge in the lord more plenteuous- 
ly for my boondis; dursten with- 
oute drede speke the word of god/ 
but summe for enuye & stryf/ surna- 
me for good wille prechen crist/ & 
summe of charite . witinge that I am 
putt in the defence of the gospel/ 
but summe of stryf schewen crist 
not clenly . gessinge hem to reise tri- 
bulacioun to my boondis/ but what 
the while on al maner ethir by occa- 
sioun ethir by treuthe . crist is schewid; 

& in this thing I haue ioye . but also 
I schal haue ioye/ & I woot that this 
thing/ schal come to me into heelthe; 
by 3 oure preyer & the vndirmy- 
nistring of the spirit of ihesu crist . by 
myn abyding & hope/ for in no thing 
I schal be schamed; but in al trust 
as euermore & now . crist schal be 
magnified in my body . ethir bi lyf . 
ethir bi deeth/ for me to lyue is crist; 

& to dye is wynnyng/ that if to lyue 
in fleisch . is fruyt of werk to 
me; lo what I schal chese . I kno- 
we not/ but I am constreyned of 
twey thingis . I haue desyr to be 
dissolued; & to be with crist/ it is mo- 
che more betre/ but to dwelle in 
fleisch; is nedeful for 30U / & I trus- 
tynge this thing; woot that I schal 
dwelle . &parfytly dwell to alle 
3011/ to 3our’ profyt & ioye of feith; 
that 3our’ thankingis abounde in crist ihesu 
in me . bi my comyng eftsoone to 
3011/ oonly lyue 3e worthily to the 
gospel of crist/ that whethir whanne 
I come & se 30U ethir absent; 

I heere of 3011/ that 3e stonden in o 
spirit . of o wille; trauelinge to 
gidre to the feith of the gospel/ & 
in no thing be 3e afeerd of adver- 
saries/ which is to hem cause of 
perdicioun; but to 30U cause of 
heelthe/ & this thing is of god/ for 
it is 3ouun * for crist . that not oonly 
3e bileuen into hym; but also that 3e 
suffren for hym/ hauynge the sa- 
me stryf; which 3e say3en in me . 

& now 3e han herd of me //c. ii.// 
Therfore if ony coumfort 
is in crist . if ony solace of 
charite . if ony felowschip 
of spirit . if ony Inwardnes- 
se of mercy doyng; fille 3e my 
ioye/ that 3e vndirstonde the same 
thing; & haue the same charite . 
of o wille; & feelen the same thing/ 
no thing bi stryf . nethir be veyn 
glorie; but in mekenesse . demynge 
ech othir to be hi3er than him silf/ not 
biholdinge ech thing bi hym silf what 
thingis ben his owne; but tho thingis 
that ben of other’ men/ & feele 3e this 
thing in 30U; which also in crist ihesu/ 
that whanne he was in the fourme of 
god; demyde not raueyn . that him 
silf were euene to god/ but he 
lowide himsilf; takinge the fourme 
of a seruaunt/ &was maad into the 
liknesse of men; & in abyt was 
foundun as aman/ he mekide him silf; 
&was maad obedient to the deeth . 

3he to the deeth of the cross/ for whi- 
ch thing god enhaunside him; & 3af to 
him aname that is aboue al name/ that 
in the name of ihesu; ech knee be 
bowid . of heuenly thingis of erthely 
thingis . & of hellis/ & ech tunge kno- 
wleche; that the lord ihesu crist is in the 
glorie of god the fadir f ther- 



page 98v column 1 







393 



Source Transcriptic 



Wydiffite Ma 



England, 1400-1450. BRIDWELL LIBRARY 



Octavo 



page 98v column 2 



fore my moste dereworthe bri- 
theren as euermore 3e han obeischid 
not in my presense oonly; but mo- 
che more now in myn absence . wor- 
che 3e with drede & tremlyng sou- 
re heelthe/ for it is god that worchith 
in 30U bothe to wilne & to parfour- 
me for good wille/ & do 3e alle thin- 
gis . withoute grucchingis & dou- 
tingis; that 3e be withoute playnt/ 

& symple as the sones of god with- 
oute repref; in the myddil of a schre- 
wid nacioun & a weyward/ among 
whiche 3e schynen as 3yueris 
of ly3t . in the world; & holde 3e to 
gidre the word of lyf to my glorie 
in the day of crist/ for I haue not run- 
ne in veyn; nethir I haue trauelid 
in veyn/ but thou3 I be offrid or slayn 
on the sacryfice & seruyse of 3our’ 
feith; I haue ioye & I thanke 30U 
alle/&the same thing haue 3e ioye; 

& thanke 3e me/ & I hope in the 
lord ihesu that I schal sende 
thymothe soone to 3011/ that I 
be of good coumfort; whanne tho 
thingis ben knowun that ben abou- 
te 3011/ for I haue no man so of 

0 will; that is bisy for 30U with cle- 
ne affeccioun/ for alle men seken 
tho thingis that ben her owne; not 
tho that ben of crist ihesu/ but knowe 
3e the assay of hym; for as a sone 

to the fadir . he hath serued with 
me in the gospel/ therfore I hope 
that I schal sende him to 3ou; anoon as 

1 se what thingis ben aboute me/ 

&I truste in the lord/ that also my 
silf schal come to 30U soone/ & 

I gesside it nedefiil; to sende to 
3ou epafrodite my brothir & eue- 
ne worcher’ & my euene kny3t/ 
but 3oure apostle; & the ministrer 

of my nede/ for he desyride 30 U 
alle; & he was soreuful . therfore 
that 3e herden that he was syk/ for he 
was syk to the deeth . but god had- 
de mercy on hym / & not oonly on 
him; but also on me . lest I hadde 
heuynesse on heuynesse/ therfore 
more hastely I sente hym; that whan- 
ne 3e han seyn hym 3e haue ioye 
eft . & I be withoute heuynesse/ 
therfore resseyue 3e him with al ioye 
in the lord; & haue 3e suche with 
al honour/ for the werk of crist he 
wente to deeth/ 3yuynge his lyf; 
that he schulde fiilfille . that that fay- 
lide of 30 U anentis my seruice 
Hennus forward //c. iii.// 
my britheren haue 3e ioye 
in the lord/ to write to 30 U the 
same thingis; to me it is not slow . 

& to 30 U it is necessarie/ se 3e houn- 
dis . se 3e yuele werkmen; se 3e dy- 
uysioun/ for we ben circumcisioun; 
whiche by spirit seruen to god/ & 
glorien in crist ihesu . &han not 
trist in the fleisch; thou3 I haue 
trist 3he in the fleisch/ if ony othir 
man is seyn to triste in fleisch; I 
more/ that was circumsidid in the 
ei3tthe day . of the kyn of israel . 
of the lynage of beniamyn; an e- 
brew of ebrews/ bi the la- 
we; a farise/ bi loue pursuwinge 
the chirche of god/ by ri3twisnes- 
se that is in the lawe; lyuynge with 
oute playnt / but whiche thingis 
weren to me wynnyngis; I haue 
demyd these . apeiringis for crist/ 
f Netheles I gesse alle thingis to be 
peirement; for the cler science of 
ihesu crist my lord/ for whom I made 
alle thingis peirement & I deme as 
dritt; that I Wynne crist/ & that I be foun- 

dun in hym/ not hauynge my ri3twys- 
nesse that is of the lawe/ but that that 
is of the feith of crist ihesu . that is of 
god the ri3twysnesse in feith; to kno- 
we hym . & the vertu of his rysing a3en . 
&the felouschip of his passioun/ & 
to be maad lik to his deeth; if on 
ony maner I come to the resurrec- 
cioun that is fro deeth/ not that now I 
haue takun; or now am parfyt/ 
but I suwe if in ony maner I com- 
prehende . in which thing also I am 
comprehendid of crist ihesu/ Britheren 
I deme me not that I haue comprehen- 
did/ but o thing/ I for3ete tho thingis 
that ben bihyndis . & strecche forth 
my silf to tho thingis that ben bifore 
&pursuwe to the ordeyned meede 
of the hi3 cleping of god in crist ihesu/ 
therfore who euere we ben parfyt; 
feele we this thing/ & if 3e vndir- 
stonden in othere maner ony thing; this 
thing god schal schewe to 3011/ nethe- 
les to what thing we han comun; 
that we vndirstonde the same thing . 
&that we parfytly dwelle in the same 
reule f Britheren be 3e my folo- 
weris; &wayte 3e hem that walken 
so . as 3e han our’ fourme/ for 
manye walken; whiche I haue seid 
ofte to 3011/ But now I wepinge 
seie; the enemyes of cristis cross/ 
whos ende is deeth; whos god is 
the wombe/ & the glorie in confiici- 
oun of hem; that sauoren ertheli thingis/ 
but our’ lyuyng is in heuenes/ fro 
whennis also we abyden the sauy- 
our our’ lord ihesu crist; which schal 
refourme the body of our’ mekenes- 
se. that is maad lyk to the body of his 
clerenesse . bi the worching bi whi- 
ch he may also make alle thingis 
suget to hym //c. iiii.// 

Therfore my britheren moost 
dereworthe & moost desirid . 
my ioye & my crowne; so 
stonde 3e in the lord moost der’ 
britheren/ I preie eucodiam . & bi- 
seche synticem; to vndirstonde the 
same thing in the lord/ also I preie 
& thee german felowe; helpe thou the 
ilke wvmmen that traueliden with me 
in the gospel/ with clement & othere 
myn helperis; whos names ben 
in the book of lyf/ Ioye 3e in the lord 
euermore; eft I seie ioye 3 e/ be 
3oure pacience knowun to alle 
men; the lord is ny3/ be 3e no thing 
bisy; but in al preier & biseching with 
doyng of thankingis . be 3oure ax- 
yngis knowun at god/ & the pees 
of god that passith alwytt; kepe 
3our’ herds & vndirstondingis in 
crist ihesu/ ffro hennis forth britheren . 
what euere thingis ben sothe . what 
euere thingis chast . what euere thingis 
iust . what euere thingis hooly . what 
euere thingis able to be loued/ what 
euere thingis of good fame . if ony 
vertu . if ony preising of disciplyne; 
thenke 3e thes thingis . that also 3e han 
lemd & take & herd & seyn in me/ 
do 3e thes thingis; &god of pees sch- 
al be with 30U / but I ioyede greet- 
ly in the lord; that sum tyme aftirward 
3e flouriden a3en to feele for me . 
as also 3e feeliden/ but 3e weren ocu- 
pied; I seye not as for nede/ for 
I haue lernd to be sufficient; in 
whiche thingis I am/ & I can also 
be lowid; I can also haue plente/ 
euerywhere & in alle thingis; I am 
tau3t/ to be fillid & to hungre; 

&to abounde &to suffre miseste/ 

I may alle thingis; in him that coumfor- 
tith me/ netheles 3e han doon wel; 

comynynge to my tribulacioun/ for 
also 3e filipensis witen . that in the bi- 
gynnyng of the gospel . whanne I wen- 
te forth fro macedonye; no chir- 
che comynede with me in resoun 
of thing 30mm & takun . but 3e al- 
oone/ whiche senten to tessalo- 
nyk; oonys & tweyes also into 
vss to me/ not for I seke 3ifte; 
but I requyre fruyt aboundinge 
in 3our’ resoun/ for I haue alle thin- 
gis; & abounde/ I am fillid with 
tho thingis takun of epafrodite . whi- 
che 3e senten into the odour of sw- 
etnesse a couenable sacrifice pie- 
singe to god/ & my god fill’ all sou- 
re desir bi hise richessis in glorie 
in crist ihesu/ but to god & our’ fadir; 
be glorie into worldis of worldis 
amen/ Greete 3e wel euery hooly 
man in crist ihesu/ tho britheren that ben with 
me greeten 30U wel; alle hooly men 
greeten 30U wel; moost sotheli thei 
that ben of the emperouris hous/ the 
grace of our’ lord ihesu crist be with 30U- 
re spirit amen //Here endith the 
pistle to ffilipensis; & bigynneth the 
prolog on the pistle to colocensis// 

Colocensis ben also laodicen- 
sis; thes ben of asie/ & thei had- 
den be disseyued by false apostlis/ 
the postle him silf cam not 
to hem; but he bryngith hem a 3 en 
to correxioun by epistle/ for thei 
hadden herd the word of archippus; 
that hadde vndirfonge the my- 
nisterie into hem/ therfore the apostle 
now boundun wroot to hem fro effesie; 
bi titicus the dekene & onosymus the a- 
colyt //Ierom in his prolog 
on this pistle seith this// 

Poul apostle //c. p.// 
of crist ihesu . bi the wille 

of god . & tymothe brothir . to hem 
that ben at colose . hooly & feithful 
britheren in crist ihesu; grace & pees to 
3ou of god our’ fadir . & of the lord 
ihesu crist/ we don thankingis to god 
&to the fadir of our’ lord ihesu crist; 
euermore preiynge for 3011/ hee- 
ringe 3oure feith in crist ihesu . & the lo- 
ue that 3e han to alle hooly men; for 
the hope that is kept to 30U in heue- 
nes/ which 3e herden in the word 
of treuthe of the gospel that cam to 
3ou; as also it is in al the world . 

& makith fruyt & wexith as in 
3ou fro that day . in which 3e her- 
den & knewen the grace of god in treu- 
the/ as 3e lerneden of epafras our’ 
felawe moost dereworthe; which 
is a trewe ministr’ of ihesu crist for 
3ou / which also schewide to us; sou- 
re louyng in spirit/ therfore we fro 
the day in which we herden; ceessen 
not to preie for 30U & to axe/ that 
3e be fillid with the knowing of his 
wille; in al wysdom & goostly vn- 
dirstonding/ that 3e walken worthily to 
god plesynge by alle thingis . & ma- 
ke fruyt in al good werk . & wexe 
in the science of god/ & ben coumfor- 
tid in al vertu bi the my3t of his 
clerenesse; in al pacience & long 
abidying with ioye/ that 3e don thankin- 
gis to god & to the fadir; which 
made 30U worthi into the part of 
eritage of hooly men in ly3t/ which 
delyueride us fro the power of derk- 
nessis; & translatide into the kingdom 
of the sone of his louyng . in whom 
we han a3enbiyng & remiscioun 
of synnes/ which is the ymage of 
god vnuysible; the firste bigetun 
of ech creatur’/ for in hym alle thingis 
ben maad . in heuenes & in erthe; 

visible &vnuysible . ethir trones ethir 
dominaciouns . ethir princehodis ethir pow- 
eris/ alle thingis ben maad of nou3t 
by hym & in hym; & he is bifore al- 
le . & alle thingis ben in hym / & he is 
heed of the body of the chirche/ wh- 
ich is the bigynnyng . & the firste 
bigetun of deed men ; that he holde the 
firste dignyte in alle thingis/ for 
in hym it pleside al plente to inhabi- 
te; & bi hym alle thingis to be recoun- 
celid into hym/ & made pees by the 
blood of his cross; tho thingis that 
ben in erthis . ethir that ben in heue- 
nis/ &whanne 3e weren sum tyme 
alienyd & enemyes bi witt in y- 
uele werkis; now he hath recoun- 
selid ^ou in the body of his fleisch 
bi deeth/ to haue 30U hooly &vnwem- 
myd; &withoute reprof bifore 
hym/ if netheles 3e dwellen in the 
feith; foundid & stable . & vnmouable 
fro the hope of the gospel that 3e han 
herd/ which is prechid in al crea- 
tur’ . that is vndir heuene . of which 
I poul am maad mynistr’; & now 
I haue ioye in passioun for 3011/ & I 
fille tho thingis that failen of the pas- 
siouns of crist in my fleisch; for his 
body that is the chirche/ of which I 
poul am maad mynistr’ bi the dis- 
pensacioun of god that is 3ouun to me 
in 30U; that I fille the word of god . the 
priuyte that was hid fro worldis 
&generaciouns/ but now it is sche- 
wid to his seyntis . to whiche 
god wolde make knowun the ry- 
chessis of the glorie . of this sacra- 
ment in hethene men/ which is 
crist in 3ou; the hope of glorie/ whom 
we schewen . repreuynge ech man . 
&techinge ech man in al wisdom; 
that we offre ech man parfyt in crist 

ihesu/ in which thing also I trauele 
in stryuynge; bi the worching of hym . 
that he worchith in me in vertu //c.// 

Bvt I wole that 3e wy- //ii.// 
te . what bisynesse I ha- 
ue for 30U . & for hem that ben 
at laodice . &whiche euere say3en 
not my face in fleisch; that her her- 
ds ben coumfortid/ & thei ben tau3t 
in charite . into alle the richessis 
of the plente of vndirstonding . 
into the knowyng of mysterie 
of god the fadir of ihesu crist; in 
whom alle the tresouris of wys- 
dom & of science ben hid/ for this 
thing I seye; that no man disseyue 30U 
in hi3the of wordis/ for thou3 I 
be absent in body; by spirit I 
am with 30U / ioyinge & seynge sou- 
re ordre; & the sadnesse . of 3our’ 
bileue that is in crist/ therfore as 3e han 
takun ihesu crist oure lord; walke 
3e in hym . & be 3e rootid & byldid 
aboue in him/ & confermyd in the bi- 
leue as 3e han lerud; aboundinge 
in hym in doyng of thankingis/ Se 
3e that no man disseyue 30U . bi filo- 
sofye &veyn fallace; aftir the tra- 
dicioun of men . aftir the elementis 
of the world . & not aftir crist/ for 
in him dwellith bodilich al the fiilnes 
of the godheed/ & 3e ben fillid in him; 
that is heed of al principat & power/ 
in whom also 3e ben circumsidid . in 
circumcisioun not maad with hond in 
dispoylinge of the body of fleisch; 
but in circumcisioun of crist/ & 3e ben 
biried to gidre with him in baptym; 
in whom also 3e han rise a3en bi feith 
of the worching of god . that reiside him 
fro deeth/ & whanne 3e weren deed 
in giltis & in the prepucie of 3our’ fleisch; 
he quykenyde to gidre 30U with him/ 

for3yuynge to 30 U alle giltis; 
doynge awey that writyng of de- 
cree . that was a3enus us . that was con- 
trarie to us/ & he took awey that 
fro the myddel picchinge it on the 
cross/ &he spoylide principatis & 
poweris; & ledde out tristily . open- 
ly ouercomynge hem in him silf/ ther- 
fore no man luge 30 U in mete or in 
drynke or in part of feeste day . 
or of neomenye or of sabotis; whi- 
che ben schadowe of thingis to co- 
mynge/ for the body; is of crist/ No 
man disseyue 30 U willinge to te- 
che in mekenesse & religioun of 
aungelis tho thingis whiche he hath not 
seyn/ walkinge veynly bolned 
with wit of this fleisch/ & not hol- 
dinge the heed . of which al the body . 
by bondis & ioynyngis to gidre vn- 
dirministrid & maad; wexith into 
encreesing of god/ for if 3e ben dee- 
de with crist fro the elementis of this 
world; what 3it as men lyuynge to 
the world deme 3e? that 3e touche not 
nethir taaste nethir trete with hondis 
tho thingis; whiche alle ben into deeth 
bi the ilke vss . aftir the comaunde- 
mentis & the techingis of men/ whi- 
che han a resoun of wysdom in 
veyn religioun & mekenesse; & 
not to spare the body/ not in ony 
honour to the fulfilling of the fleisch/ 
Therfore if 3e han //c. iii.// 
risun to gidre with crist; seke 
3e tho thingis that ben aboue . whe- 
re crist is sittinge in the ri3t- 
half of god/ sauore 3e tho thin- 
gis that ben aboue; not tho thingis 
that ben on the erthe/ for 3e ben deede; 
& 3 our’ lyf is hid with crist in god/ 
for whanne crist schal apper’ 3 our’ 
lyf; thanne also 3e schulen appere 

with him in glorie/ therfore sle 3e 
3oure membris whiche ben on the er- 
the; fornicacioun vnclennesse . lec- 
cherie . yuel coueitise . & auarice 
which is seruyse of mawmetis/ 
for whiche thingis; the wraththe of 
god cam on the sones of vnbile- 
ue/ in whiche also 3e walkiden sum 
tyme; whanne 3e lyueden in hem / but 
now putte 3e awey alle thingis; 
wraththe indignacioun . malice . 
blasfemye . & foul word of 3our’ 
mouth/ nyle 3e lye to gidre/ spoy- 
le 3 e 30U fro the eelde man with his 
dedis/ & clothe 3e the newe man . 
that is maad newe a3en into the 
knowing of god; aftir the yma- 
ge of hym that made him/ wher’ is 
not male & female . hethene man 
& lew . circumcisioun & prepucie . bar- 
barus & scita . bonde man & fre 
man; but alle thingis &in alle thin- 
gis crist/ therfore 3e as the chosene 
of god . hooly & loued clothe 30U 
with the entrailis of mercy . be- 
nyngnite & mekenesse . temperaun- 
ce pacience/ & supporte 3e echon 
othir . & for 3 yue to 30U silf; if 
ony man a3enus ony hath a quere- 
le as the lord for 3 af to 30U . so al- 
so 3 e/ &vpon alle thingis thes ha- 
ue charite; that is the bond of per- 
feccioun/ & the pees of crist; enioye 
in 3our’ herds in which 3e ben cle- 
pid in 00 body; & be 3e kynde/ the 
word of crist dwelle in 30U plente- 
uously in al wysdom . & teche & 
moneste 30U silf in salmes & 
ympnes & spiritual songis in 
grace . syngynge in 3oure herds 
to the lord/ al thing what euer thing 
wha t cucr t hing 3e doen in word or 
in dede; alle thingis in the name of 

our’ lord ihesu crist . doynge thankingis 
to god & to the fadir bi him f Wym- 
men be suget to 3 our’ hosebondis; 
as it bihoueth in the lord/ men lo- 
ue 3e 3 our’ wyues; & nyle 3e be 
bittre to hem/ sones; obeye 3e 
to 3our’ fadir & modir by alle 
thingis/ for this is wel plesynge in 
the lord/ fadris . nyle 3e terre 3oure 
sones to indignacioun; that thei be 
not maad feble hertid/ seruaun- 
tis ; obeye 3e by alle thingis to fleis- 
chly lordis/ not seruynge at y3e; 
as plesynge to men . but in sym- 
plenesse of herte . dredinge the 
lord/ what euere 3e doen; worche 
3e of wille/ as to the lord; & not 
to men/ witynge; that of the lord 3e 
schulen take 3 elding of eritage/ 
serue 3e to the lord crist/ for he that 
doith iniurie; schal resseyue that 
that he dide yuele/ & accepcioun of 
persoones; is not anentis god / 

Lordis 3yue //c. iiii.// 

3e to seruauntis; that that 
is iust & euene/ witynge; 
that also 3e han alord in heuene/ be 
3e bisy in preier; &wake in it . 
in doynge of thankingis/ &preie 
ech for othir & for us; that god opy- 
ne to us the dore of word . to spe- 
ke the mysterye of crist for which 
also I am boundun/ that I schewe it; 
so as it bihoueth me to speke/ 
walke 3e in wysdom to hem that 
ben withouteforth; a3enbyinge 
tyme/ 3 our’ word be sauorid in 
salt euermore in grace/ that 3e 
wite . how it bihoueth 30 U to an- 
swer to ech man/ Titicus 
moost dere brothir & feithfiil my- 
nistre & my felowe in the lord; 
schal make alle thingis knowun 

to 30 U that ben aboute me/ whom I 
sente to 30U to this same thing; that 
he knowe what thingis ben abou- 
te 30U . & comforte 3our’ hertis/ 
with onesyme moost dere & feith- 
ful brothir; which is of 3 ou/ whi- 
che schulen make alle thingis that ben 
don here; knowun to 30U / Aris- 
tark prisoner with me; greetith 
3 ou wel/ &Mark the cosyn of Bar- 
nabas; of whom 3 e han take maun- 
dementis/ if he come to 3 ou; res- 
seyue 3 e hym/ and ihesus that is seid iust . 
whiche ben of circumcisioun thei al- 
oone ben my helperis in the king- 
dom of god; that weren to me in solace/ 
Epafras that is of 30U the seruaunt 
of ihesu crist; greetith 30U wel/ euere 
bisy for 30U in preieris; that 3e stonde 
parfyt & fill in al the wille of god/ 
and I here witnessing to hym; that he 
hath moche trauel for 3011/ and for 
hem that ben at laodice; & that ben at 
Ierapolym/ Luk the leche moost 
dere & demas; greeten 30U wel/ 

Greete 3e wel the britheren; that ben 
at laodice/ & the womman nymfam; 

& the chirche that is in hir hous/ 

&whanne this pistle is rad among 

3 ou; do 3 e that it be rad in the chirche 

of laodicensis . & rede 3 e that pist- 

!e that is of laodicensis/ & seye 3 e to 

archippus/ Se the mynisterie that 

thou has takun in the lord; that thou fille it/ 

my salutacioun; bi the hond of 

poul/ be 3 e myndeful of my bondis/ 

the grace of the lord ihesu be with 30U 

amen //Here endith the pistle to 

colocencis; & bigynne the prolog on 

the firste pistle to tessalonicen-// 

Tessalonicensis ben //sis// 

macedonies; in ihesu crist/ wh- 

anne thei hadden resseyued the word 

of treuthe; thei stooden stidefastly 
in the feith/ & also in persecucioun of 
her owne citeseyns/ ferthirmo- 
re thei resseyueden not false a- 
postlis; ne tho thingis that weren 
seid of false apostlis/ these the 
postle preisith; writinge to hem 
from athenis by titicus & onesy- 
mus //Ierom in his prolog on 
this pistle seith this c. p.// 

Poul & siluan & thymo- 
the . to the chirche of tes- 
salonicensis . in god the 
fadir & in the lord ihesu 
crist; grace & pees to 30U / we don 
thankingis to god euermore for al- 
le 30U . &we make mynde of 30U 
in our preieris withouten ceessing/ 
hauynge mynde of the werk of 30- 
ure feith & trauel & charite & a- 
byding of the hope of our’ lord ihesu 
crist bifore god & our’ fadir/ 3e 
louyd britheren of god; we witin- 
ge 3oure chesyng/ for our’ gospel 
was not at 30U in word oonly; but 
also in vertu & in the hooly gost & 
in moche plentee/ as 3e witen; 
whiche we weren among 30U for 
3011/ & 3e ben maad foloweris of 
us & of the lord; resseyuynge the 
word in moche tribulacioun with 
ioye of the hooly goost/ so that 3e 
ben maad ensaumple to alle men 
that bileuen; in macedony & in acaye/ 
for of 30U the word of the lord is 
pupplischid; not oonly in macedo- 
nye & acaye/ but 3our’ feith that 
is to god; in ech place is gon forth/ 
so that it is not nede to us for to 
speke ony thing/ for thei schewen 
of 3011/ what maner entre we 
hadden to 3011/ & hou 3e ben conuertid 
to god fro mawmetis; to serue 

to the lyuynge god & very/ & to 
abyde his sone fro heuenes . 
whom he reiside fro deeth; the 
lord ihesu that delyuerede us fro wrath- 
the to comynge //c. ix.ll 
For britheren 3e witen our’ 
entre to 30U / for it was 
not veyn/ but first we 
suffreden & weren ponyschid with 
wrongis as 3e witen in filippis . & 
hadden trist in our’ lord . to speke 
to 30U the gospel of god in moche 
bisynesse/ &oure exortacioun; is 
not of errour . nethir of vnclennes- 
se . nethir in gyle/ but as we ben pre- 
uyd of god . that the gospel of god 
schulde be takun to us; so we spe- 
ken/ not as plesinge to men; but 
to god that preueth oure herds/ for 
nethir we weren ony tyme in word 
of glosyng; as 3e witen/ nethir in 
occacioun of auarice; god is wit- 
nesse/ nethir seking glorie of men; 
nethir of 30U nethir of othir’/ whanne 
we as cristis aposdis my3ten 
haue be in charge to 3011/ but we 
weren maad lyde in the myddel of 
3ou; as if a nursse fostre hir so- 
nes/ so we desiringe 30U with gre- 
et loue; wolden haue bitake to 30U . 
not oonly the gospel of god/ but 
also oure lyues; for 3e ben maad 
moost dereworthe to us/ for 
britheren 3e ben myndeful of oure 
trauel &werynesse/ we worchi- 
den ny3t & day . that we schulden not 
greue ony of 30U &prechiden to 
3ou the euangelie of god/ god & 3e 
ben witnessis; how hoolily & iust- 
ly . & withouten playnt we weren 
to 30U that bileueden/ as 3e witen . 
how we preieden 30U & coumfortiden 
ech of 30U as the fadir his sones; 

& we han witnessid/ that 3e schulden 
go worthily to god; that clepide 3011 
into his kingdom & glorie/ therfore 
we don thankingis to god; withou- 
ten ceessing/ for whanne 3e hadden 
take of us the word of the heering 
of god; 3e tooken it not as the word 
of men/ but as it is verily the word 
of god; that worchith in 30U that han bi- 
leued/ for britheren 3e ben maad fo- 
loweris of the chirchis of god that ben 
in Iudee in crist ihesu/ for 3e han suf- 
frid the same thingis of 3our’ euene 
lynagis; as thei of the iewis/ whi- 
che slowen bothe the lord ihesu & the 
profetis; & pursuweden us/ & thei 
plesen not to god; & thei ben aduer- 
saries to alle men/ forbedinge us 
to speke to hethene men; that thei be 
maad saf/ that thei fille her synnes 
euermore for the wraththe of god cam 
on hem; into the ende/ & britheren we 
desolat fro 30U for a tyme by mo- 
uth . & in biholding but not in her- 
te; han hi3ed more plenteuous- 
ly to se 3our’ face with greet desir/ 
for we wolden come to 30U / 3he I 
poul oonys & eft soone; but sa- 
thanas lettide us/ for whi what 
is our’ hope; or ioye or corowne 
of glorie? whethir 3e ben not bifore 
our’ lord ihesu crist; in his comyng? 
for 3e ben our’ glorie &ioye //c. iii.// 
For which thing we suffreden 
no lengere; & it pleside 
to us to dwelle aloone at 
Atenys/ and we senten tymothe 
our’ brothir . & mynistre of god in 
the euangelie of crist; to 30U to be 
confermyd/ & to be tau3t for Jour’ 
feith; that no man be moued in these 
tribulaciouns/ for 3e silf witen; that 
in this thing we ben sette/ for whanne 






Wydiffite Ma 



England, 1400 - 1450 . BRIDWELL LIBRARY 



Octavo 



page 102v column 1 



we weren at 3ou; we bifore seiden 
to 30U that we schulden suffre tri- 
bulaciouns/ as it is don/ & 3e wi- 
ten/ therfore I potil no lengere a- 
bidinge; sente to knowe 3oure 
feith/ lest perauentur’ he that temptith 
tempte 3ou; & 3our’ trauel be 
maad veyn/ but now whanne ty- 
mothe schal come to us fro 3ou; 

& telle to 30U 3 our’ feith & chari- 
te/ & that 3e han good mynde of 
vs; euer’ desiringe to se us . as 
we also 3011/ therfore britheren we ben 
coumfortid in 30U in al our’ nede 
& tribulacioun; bi 3our’ feith/ for 
now we lyuen; if 3e stonden in the 
lord/ for what doyng of thankin- 
gis mown we 3elde to god for 
3ou; in al ioye . in which we ioyen 
for 30U . bifore oure lord? ny 3 t 
& day more plenteuously prei- 
inge; that we se 3our’ face . & fiilfil- 
le tho thingis that faylen to 3our’ feith/ 
but god him silf &our’ fadir . & the 
lord ihesu crist; dresse our’ weye to 
3011/ & the lord multiplie 3ou; & 
make 3our’ charite to be plen- 
teuous of ech to othir & into alle 
men . as also we in 3011/ that 3oure 
hertis ben confermyd . withou- 
ten pleynt in hoolynesse bifore 
god & our’ fadir; in the comyng of 
our’ lord ihesu crist with alle hise 
seyntis amen //c. iiii.// 

Therfore britheren fro hen- 
nc forward we preien 30U; 

&bisechen in the lord ihesu/ that 
as 3e han resseyued of us . 
how it bihoueth 30U to go & to 
plese god; so walke 3e that 3e a- 
bounde the more/ for 3e witen what 
comaundementis I haue 30mm 
to 3ou; by the lord ihesu/ for this 

is the wille of god . 3oure 
hoolynesse; that 3e absteyne 3011 
fro fornycacioun/ that ech of 30U 
kunne welde his vessel; in hoo- 
lynesse & honour/ not in passioun 
of lust; as hethen men that knowen 
not god / & that no man ouergo; nethir 
disseyue his brothir in chaffaring/ 
for the lord is venger of alle thes 
thingis; as we bifore seiden to 30U . 

& han witnessid/ for god clepide 
not us into vnclennesse; but into 
hoolynesse/ therfore he that dispisith 
thes thingis; dispisith not man . but 
god that also 3af his hooly spirit 
in us If But of the chari te of bri- 
therheed; we hadden no nede to wri- 
te to 3011/ 3e silf han lernd of god; 
that 3e loue to gidre/ for 3e doen that; 
into alle britheren in al macedonie/ 

& britheren we preyen 30U; that 3 e a- 
bounde more/ & take kepe; that 3e 
be quyet/ & that 3e do 3oure nede . & 
3e worche with 3oure hondis; as 
we han comaundid to 3011/ & that 
3e wandre honestly to hem that 
ben withouteforth; & that of no man- 
nes 3e desir’ ony thing/ for britheren 
we wolen not that 3e vnknowe . 
of men that dyen; that 3e ben not sorw- 
ful as othere that han not hope/ for 
if we bileuen that ihesus was deed 
&roos a3en; so god schal lede 
with him . hem that ben deede bi ihesu/ 
&we seien this thing to 3ou; in the 
word of the lord/ that we that lyuen 
that ben left in the comyng of the lord 
schulen not come bifore hem that 
ben deede/ for the lord him silf schal 
come down fro heuene; in the 
comaundement & in the vois of 
an archaungel . & in the trumpe of 
god/ & the deede men that ben in crist; 

schulen ryse a3en first/ aftirward 
we that lyuen that ben left; schulen 
be rauyschid to gidre with hem 
in clowdis . meetinge crist into the 
eyr/ & so euermore we schulen be 
with the lord/ therfore be 3e coumfor- 
tid to gidre; in thes wordis llz.ll 
But britheren of ty- //v.// 
mes & momentis . 3e neden 
not that I write to 3011/ for 
3e silf witen diligently; that the 
day of the lord schal come as a 
theef in the ny3t/ for whanne thei 
schulen seye pees is & sikirnes- 
se; thanne sudeyn deeth schal come 
on hem as sor3e to a womman 
that is with childe . & thei schulen not 
scape/ but britheren 3e ben not in 
derknessis; that the ilke day as a 
theef cacche 3011/ for alle 3e ben 
the sones of ly3t; & sones of day 
we ben . not of ny3t; nethir of derk- 
nessis/ therfore slepe we not as 
othere; but wake we & be we so- 
bre/ for thei that slepen; slepen 
in the ny3t / & thei that ben drunkun; 
ben drunkun in the ny3t / but we 
that ben of the day; ben sobre/ clo- 
thid in the haburioun of feith & 
of charite; &in the helm of ho- 
pe of helthe/ for god puttide not 
us into wraththe . but into the pur- 
chassing of heelthe by our’ lord 
ihesu crist . that was deed for vs/ that 
whethir we waken . whethir we sle- 
pen; we lyue to gidre with hym/ 
for which thing coumforte 3e to gi- 
dre; & edefie 3e ech othir . as 3e 
don/ & britheren we preien 30U; 
that 3e knowe hem that trauelen 
among 3011/ &ben souereyns to 
3ou in the lord . & techen 30U / that 
3e haue hem aboundantly in cha- 

rite/ & for the werk of hem; ha- 
ue 3e pees with hem/ & britheren we 
preyen 3011; repreue 3e vnpe- 
syble men . coumforte 3e men of lytle 
herte . resseyue 3e syke men . be 
3e pacient to alle men/ se 3e that 
no man 3elde yuel for yuel to ony 
man; but euermore suwe 3e that that is 
good ech to othir & to alle men/ euer- 
more ioye 3e . withoute ceessing 
preie 3e; in alle thingis do 3e than- 
kingis/ for this is the wille of god 
in crist ihesu; in alle 3011/ nyle 3e 
quenche the spirit; nyle 3e dis- 
pise profecies/ but preue 3e alle 
thingis/ & holde 3e that thing that is 
good; absteyne 30U fro al yuel 
spice/ &god him silf of pees ma- 
ke 30U hooly bi alle thingis/ that 
3our’ spiryt be kept hool . & sou- 
le & body withoute playnt in the 
comyng of oure lord ihesu crist/ god 
is trewe that clepide 3ou; which 
also schal do/ britheren; preie 3e for 
us/ greete 3e wel alle britheren 
in hooly coss / 1 coniure 30U bi the 
lord; that this pistle be rad to alle 
hooly britheren/ the grace of our’ 
lord ihesu crist; be with 30U amen/ 
//Her’ endith the firste pisde to 
tessalonicensis; & bigynneth the pro- 
log on the secunde pistle to tessa- 
lonycensis// 

The postle writith the secun- 
de epistle to tessalonycensis; & 
makith knowun to hem of the las- 
te tymes/ & of the comyng of 
the aduersarie; & of the throwyng 
doun of hym/ he writith this epist- 
le fro athenys; bi titicus the de- 
kene & onesymus the acolyt/ 

//Ierom in his prolog on this 
pistle seith this c. p.// 

Poul & siluan & tymo- 
the; to the chirche of tes- 
salonicensis in god our’ 
fadir . & in the lord ihesu 
crist/ grace to 30U &pees of god 
our’ fadir; & of the lord ihesu crist/ 
we owen to do thankingis euermo- 
re to god for 30U britheren; so as 
it is worthi/ for our’ feith ouer wex- 
ith; & the chari te of ech of 30U to 
othere aboundith/ so that we silf glori- 
en in 30U in the chirchis of god; 
for 3 our’ pacience & feith . in alle sou- 
re persecuciouns & tribulaciouns/ 
whiche 3e susteynen into the en- 
saumple of the iust dom of god; that 
3e be had worthi in the kingdom 
of god . for which 3e suffren/ if 
netheles it is iust to fore god; 
to quyte tribulacioun to hem that 
troublen 3011/ & to 30U that ben trou- 
blid; reste with us/ in the schewing 
of the lord ihesu fro heuene with 
aungelis of his vertu; in the fla- 
wme of fier/ that schal 3yue ven- 
iaunce to hem that knowen not god; 

& that obeyen not to the euange- 
lie of our’ lord ihesu crist/ whiche 
schulen suffre euerlastinge peynes; 
in perisching fro the face of the lo- 
rd/ &fro the glorie of his vertu; 
whanne he schal come to be glo- 
rified in his seintis . & to be maad 
wondurful in alle men that byleue- 
den/ for our’ witnessing is bile- 
uyd on 30U; in that day/ in which 
thing also we preyen euermore for 
3ou; that oure god make 30U wor- 
thi to his cleping/ & fille al the wil 
of his goodnesse; & the werk of 
feith in vertu/ that the name of oure 
lord ihesu crist be clarefied in 30U 
& 3e in him; bi the grace of our’ lord 

ihesu crist //c. ii.// 

Bvt britheren we prien 
3 ou bi the comyng of ou- 
re lord ihesu crist . & of oure congre- 
gacioun into the same comyng; 
that 3 e be not mouyd soone fro sou- 
re witt/ nethir be afeerd . nethir by 
spirit . nethir by word . nethir by 
epistle as sent by us; as if the 
day of the lord be ny 3 / no man 
disseyue 30 U in ony maner/ for 
but dissencioun come first . & the 
man of synne be schewid/ the sone 
of perdicioun; that is aduersarie & 
is enhaunsid ouer al thing that is 
seid god . or that is worschipid/ so 
that he sitte in the temple of god; & 
schewe him silf . as if he were god / 
whethir 3 e holden not . that 3 k whanne 
I was at 3 ou; I seide thes thingis 
to 30 U? & now what withholdith . 

3 e witen; that he be schewid in his 
tyme/ for the priuyte of wickid- 
nesse worchith now/ onely that 
he that holdith now . holde til he be 
don awey/ & thanne the ilke wic- 
kid man schal be schewid; whom 
the lord ihesu schal sle with the spi- 
rit of his mouth . & schal distrie 
with li 3 tnyng of his comyng/ him 
whos comyng is bi the worching 
of sathanas . in al vertu & singnes . 
&grete wondris false &in al 
disseit of wickidnesse; to hem 
that perischen/ for that thei resseyue- 
den not the charite of treuthe; 
that thei schulden be maad saaf/& ther- 
for god schal sende to hem . awor- 
ching of errour; that thei bileue 
to lesyng/ that alle be demyd; whi- 
che bileueden not to treuthe but 
consentiden to wickidnesse/ but 
britheren loued of god . we owen 

to do thankingis euermore to god 
for 30U; that god chees us the firste 
fruytis into heelthe in halewing 
of spirit & in feith of treuthe/ 
in which also he clepide 30U by 
oure gospel; into getting of the 
glorie of our’ lord ihesu crist/ therfor 
britheren stonde 3e & holde 3e the tra- 
diciouns that 3e han lerud; ethir by 
word . ethir bi our’ epistle/ & oure 
lord ihesu crist him silf . & god oure 
fadir . which louede us & 3af euer- 
lastinge coumfort &good hope & gra- 
ce; stir’ 3our’ herds & conferme 
in al good werk & word llz. in.// 
Britheren fro hennis forward 
preie 3e for us; that the word 
of god renne &be clarifi- 
ed . as it is anentis 3011/ & that we 
be delyuered; fro noyous &yuele 
men/ for feith is not of alle men/ 
but the lord is trewe that schal 
conferme 3011/ & schal kepe fro 
yuel/ & britheren we tristen of 30U 
in the lord; for what euer thingis we 
comaunde to 30U bothe 3 e don & 
schulen do/ & the lord dresse sou- 
re herds in the charite of god; 

&in the pacience of crist/ but 
britheren we denouncen to 30U in 
the name of our’ lord ihesu crist; 
that 3 e withdrawe 30U from ech bro- 
thir that wandrith out of ordre/ 

&not aftir the teching; that thei res- 
seyueden of us/ for 3e silf witen; 
how it bihoueth to suwe us/ 
for we weren not vnpesible a- 
mong 30U; nethir withouten our’ ow- 
ne trauel . we eeten breed of ony 
man/ but in trauel & werynesse 
worchiden ny3t & day; that we 
greueden noon of 3011/ not as we 
hadden not power; but that we 

schulden 3 yue us silf ensaumple 
to 30 U to suwe us/ for also whan- 
ne we weren among 30U; we de- 
nounceden this thing to 30U / that if ony 
man wole not worche; nethir ete 
he/ for we han herd that summe a- 
mong 30U goen in reste . & no thing 
worchen but doen curiously/ but 
we denouncen to hem that ben suche 
men; &bisechen in the lord ihesu crist/ 
that thei worche with silence . & ete her 
owne breed f But nyle 3 e bri- 
theren fayle; wel doynge/ that if 
ony man obeyeth not to our’ word 
by epistle; marke 3 e him/ & comyne 
3 e not with hym; that he be schamed/ 
&nyle 3 e gesse him as an enemye; 
but reproue 3 e him as a brothir/ &god 
him silf of pees; 3yue to 30U euer- 
lastinge pees in al place/ the lord be 
with alle 3 ou/ my salutacioun; by 
the hond of poul/ which singne in 
ech epistle; I wryte thus/ the gra- 
ce of our’ lord ihesu crist; be with 
alle 30U . amen //Her’ endith 
the secunde pistle to tessalonycensis; 

& bigynneth a prolog on the firste 
pistle to tymothe// 

He enfourmeth & techith tym- 
othe of the ordynaunce of bischo- 
pis office . & of dekenes office . 
&euerych disciplyne of hooly chir- 
che; writinge to him from macedonye 
by titicus the dekene //Ierom in his 
prolog on this pistle; seith this c. i.// 
Poul apostle of crist 
ihesu . bi the comaunde- 
ment of god our’ sauy- 
our . & of ihesus crist our’ 
hope . to tymothe biloued sone 
in the feith; grace & mercy & pees . 
of god the fadir & of ihesu crist our’ 
lord/ as I preyede thee that thou schul- 

dist dwelle at effeci . whanne I 
wente into macedonye . that thou 
schuldest denounce to sum men/ that 
thei schulden not teche othirwyse 
nethir 3yue tent to fablis . &gene- 
logies that ben vncerteyn; whiche 
3yuen questiouns more than edi- 
ficacioun of god that is in the feith/ 
for the ende of comaundement of 
chari te of clene herte &good 
consience . & of feith not feyned/ 
fro whiche thingis sum men han er- 
rid &ben turnid into veyn spe- 
che/ & willen to be techeris of 
the lawe; & vndirstonden not 
what thingis thei speken . nethir 
of what thingis thei affermen/ 

&we witen that the lawe is good; 
if ony man use it lawefully/ & 
witynge this thing . that the lawe is 

iust men &not sugett . to wickid 
men & to synneris . to cursid men 
& defoulid . to sleeris of fadir & 
sleeris of modir . to men sleeris 
&lecchouris . to hem that doen lecche- 
rie with men . lesyngmongeris . & 
forsworne . & if ony othir thing 
is contrarie to the holsum teching; 
that is aftir the euangelie of the glo- 
rie of blessid god . which is bita- 
kun to me/ I do thankingis to hym 
that coumfortide me in crist ihesu ou- 
re lord; for he gesside me feith- 
ful & putte me in mynisterie . that 
first was a blasfeme & a pursu- 
ere & fill of wrongis/ but I ha- 
ue getun the mercy of god; for 
I vnknowinge dide in vnbileue/ 
but the grace of our’ lord; ouer 
aboundide with feith &loue that is 
in crist ihesu/ a trewe word &worthi 
al resseyuyng for crist ihesu cam in 

to this world . to make synfiil men 
saaf; of whiche I am the firste/ 
but therfore I haue getun mercy; 
that crist ihesu schulde schewe in me 
first . al pacience to the enfour- 
myng of hem that schulen bileue to him 
into euerlastinge lyf/ & to the king * 
into worldis of worldis amen f I 
bitake this comaundement to thee 
thou sone tymothe aftir the pro- 
fecies that han be hertofore in 
thee; that thou trauel in hem a good 
trauel . hauynge feith &good con- 
sole/ which sum men casten awey; 
&perischiden aboute the feith/ of 
whiche is Imeneus & alisaundre; 
whiche I bitook to sathanas . that 
thei lerne to not blasfeme //c. ii.// 
Therfore I biseche first 
of alle thingis that bisechingis . 
preieris . axingis . doyngis 
of thankingis ben maad for alle 
men/ for kingis . & alle that ben 
sett in hi3nesse; that we leden a 
quyet & a pesible lyf in al pi- 
te & chastite/ for this thing is go- 
od & acceptid bi fore god oure 
sauyour; that wole that alle men 
be maad saf . & that thei come to 
the knowing of treuthe/ for o 
god & a mediatour is of god & of 
men . aman crist ihesus; that 3af him silf 
redempcioun for alle men/ whos 
witnessing is confermyd in 
his tymes . in which I am sett 
a prechour & an apostle/ for I 
seye treuthe . & I ly3e not . that 
am atechere of hethen men in 
feith & in treuthe/ therfore I wole 
that men preye in al place; liftin- 
ge vp . clene hondis withouten 
wraththe & stryf/ also wymmen 
in conuenable abite . with schame- 

of worldis . vndeedly &vnuisible god 
aloone; be honour & glorie 

fastenesse & sobrenesse araiynge hem 
silf . not in writhun heeris ethir in 
gold . ethir peerlis . ethir precious 
cloth; but that that bicometh wymmen . 
beheetinge pitee . by good werkis/ 
Awomman lerne in silence with 
al subieccioun/ but I suffre not 
awomman to teche; nethir to haue 
lordschip on the hosebonde . but 
to be in silence/ for adam was 
first fourmed; aftirward eue/ 

& adam was not disseyued; but 
the womman was not disseyued in 
breking of the lawe/ but * shal be 
saued bi generacioun of children; 
if she dwellith parfytly in feith & 
loue &hoolynesse with sobrenesse/ 
A ffeithful word //c. iii.// 

If ony man desirith abischop- 
ryche; he desirith a good 
werk/ therfore it bihoueth a bisch- 
op to be withoute repref the ho- 
sebonde of o wyf . sobre . prudent . 
chast . vertuous . holdinge hospita- 
lite . a techer’ . not 3ouun moche 
to wyn . not asmytere but temperat . 
not fill of chiding . not coueitous . 
wel rewlinge his hous . & haue 
sones suget with al chastite/ 
for if ony man kan not gouerne 
his hous; how schal he haue di- 
ligence of the chirche of god / not 
newe conuertid to the feith/ lest 
he be born vp into pride . & fal- 
le into dom of the deuel/ for it 
bihoueth hym to haue also good 
witnessing . of hem that ben withou- 
te forth; that he falle not into repref . 
& into the snar’ of the deuel If Al- 
so it bihoueth dekenes to be ch- 
ast . not double tungid . not 3ouun 
moche to wyn . not suynge fo- 
ul wynnyng that han the mysterie 

of feith in clene conscience/ but be 
thei preuyd first . & mynistren 
so; hauynge no cryme/ also it bi- 
houeth wymmen to be chast . not 
bacbytinge sobre . feithfiil in alle 
thingis/ dekenes be hosebondis of 
o wyf; whiche gouerne wel her 
sones & her houses/ for thei that 
mynistren wel; schulen gete a 
good degree to hem silf . & moche 
triste in the feith that is in crist ihesu/ 
sone tymothe; I wryte to thee 
thes thingis; hopinge that I schal co- 
me soone to thee/ but if I tarie; 
that thou wite how it bihoueth thee 
to lyue in the hous of god/ that is the 
chirche of lyuynge god; a piler 
& sadnesse of treuthe/ & opynly 
it is a greet sacrament of pitee/ 
that thing that was schewid in fleisch; 
it is iustified in spirit . it appe- 
ride to aungelis . it is prechid 
to hethen men . it is bileued in the wo- 
rld . it is takun vp in glorie //c. iiii.// 
Bvt the spirit seith openly/ 
that in the laste tymes . sum- 
men schulen departe fro 
the feith . 3yuynge tent to spiritis 
of errour . & to techingis of deue- 
lis . that speken leesyng in ipocri- 
sie . & haue her conscience corrupt . 
forbedinge to be weddid . to abstay- 
ne fro metis whiche god made . 
to take with doyng of thankingis 
to feithfiil men & hem that han kno- 
we the treuthe/ for ech creatur’ 
of god is good; & no thing is to 
be cast awey . which is takun with 
doyng of thankingis/ for it is ha- 
lewid bi the word of god & bi prei- 
er/ thou puttinge forth thes thingis 
to britheren; schal be a good mynis- 
tre of crist ihesu/ norischid with wor- 

dis of feith & of good doctryne; whi- 
che thou hast gete/ but eschewe thou 
vnconuenable fablis & elde wymm- 
ennes fablis; haunte thi silf to pi- 
tee/ for bodily exercitation ; is 
profitable to lytil thing/ but pitee 
is profitable to alle thingis; that hath 
a biheeste of lyf that now is & that 
is to come f A trewe word . 

&worthi al accepcioun/ & in this 
thing we trauelen . & ben cursid; 
for we hopen in lyuynge god that is 
sauyour of alle men . moost of 
feithful men/ comaunde thou this thing 
& teche/ no man dispise thi 3ongthe; 
but be thou ensaumple of feithful 
men in word . in lyuyng in charite . in 
feith in chastite/ til I come take 
tent to redinge . to exortacioun 
& teching/ nyle thou litel charge the 
grace which is in thee; that is 30- 
uun to thee bi profecie with putting 
on of* hondis of presthod thenke 
thou thes thingis . in these be thou; that 
thi profiting be schewid to alle men / 
take tent to doctryn; be bisy in 
hem/ for thou doynge thes thingis; 
schalt make bothe thi silf saf; & hem 
that heeren thee/ blame thou not an 
eldere man; but bisech as a fadir 
3onge men; as britheren/ elde wym- 
men; as modris/ 3onge wymmmen; 
as sistris in al chastite //c. v.// 

Honour thou widowis; that 
ben veri widowis/ but if 
ony widowe hath children 
of sones; lerne sche first to go- 
uerne hir hous . & quyte to fadir 
& modir/ for this thing is acceptid 
bifore god/ & she that is a widowe ver- 
ily & desolat; hope in god . & be 
bisy in bisechingis &preieris 
ny3t & day/ for she that is lyuyn- 

ge in delices; is deed/ & comaunde 
thou this thing/ that thei ben withouten 
repref/ for if ony man hath not 
cure of his owne . & moost of 
his houshold men; he hath denyed 
the feith . & is worse than an vnfeith- 
ful man/ A widowe be chosun not 
lesse than sixty 3 eer . that was wyf 
of oon hosebonde . & hath witnes- 
sing in good werkis/ if she noris- 
chide children . if she resseyuede 
pore men to herbore . if she hath 
waischun the feet of hooli men . if 
she mynystride to men that suffre- 
den tribilacioun . if she foiewide 
al good werk/ but eschewe thou 
3ongere widowis/ for whanne thei 
han don leccherie; thez wolen be 
weddid in crist/ hauynge dampna- 
cioun; for thei han maad voyde the 
firste feith/ also thei ydel lernen 
to go aboute housis . not oonly 
ydil but fill of wordis & curiou- 
se; spekinge thingis that bihoueth not/ 
therfore I wole that 3 onger’ widowis 
ben weddid . & brynge forth children . 
&ben hosewyues to 3yue noon 
occasioun to the aduersarie; bi cau- 
se of cursid thing/ for now summe 
ben turned abac aftir sathanas/ 
if ony feithful man hath widowis; 
mynistre he to hem/ that the chirche 
be not greuyd; that it suffice to 
hem that ben verrey widowis/ the 
prestis that ben wel gouernouris; 
ben they had worthi to dowble 
honour/ moost thei that trauelen 
in word & teching/ for scripture seith/ 
thou schalt not bridele the mouth of 
the oxe threischinge . & awerk 
man is worthi his hyre/ nyle 
thou resseyue accusing a3enus a 
preest; but vndir tweyne 

or thre witnessis/ but repreue 
thou men that synnen bifore alle 
men/ that also other’ haue drede/ 1 preie 
bifore god & ihesu crist & his chosun 
aungels; that thou kepe thes thingis 
withoute preiudice . & do no thing 
in bowynge into the othir syde/ put- 
te thou hondis to no man . nethir 
anoon comyne thou with othere men- 
nys synnes/ kepe thi silf chast/ 
nyle thou 3it drynke watir; but 
vse alytil wyn for thi stomak . 

& for thin ofte fallyng infirmite- 
es/ sum mennis synnes ben opyn 
bifore goyng to doom/ but of 
sum men thei comen aftir/ & also 
goode dedis ben opyn; & tho that 
han hem in othir maner mown 
not be hid //c. vi.// 

What euer seruauntis ben vn- 
dir 30k; deme thei her lor- 
dis worthi al honour . lest the na- 
me of the lord & the doctryn be 
blasfemyd/ & thei that han feithfiil 
lordis; dispise hem not for thei 
ben britheren/ but more serue 
thei; for thei ben feithfiil & loued . 
whiche ben parteneris of be- 
nefice/ teche thou thes thingis; 
&moneste thou thes thingis/ if ony 
man techith othir wyse . & acordith 
not to the holsum wordis of oure 
lord ihesu crist . & to that teching that is 
by pitee; he is proud & can no 
thing/ but langwischith aboute 
questiouns & stryuyng of wordis; 
of the whiche ben brou3t forth 
enuyes . stryues . blasfemyes . y- 
uele suspiciouns . fi3tingis of men 
that ben corrupt in soule/ & that ben 
pryued fro treuthe; that demen 
wynnyng to be pitee/ but a greet 
wynnyng is pitee; with sufficien- 

ce/ ffor we brou3ten in no thing into 
this world . & no doute . that we mown 
not here awey ony thing/ but we 
hauynge fodis & with what thingis 
we schulen be hilid; be we paied 
with thes thingis/ for thei that wolen 
be maad ryche; fallen into temp- 
tacioun . & into snare of the deuel/ 
&into manye vnprofitable desiris 
&noyous; whiche drenchen men 
into deeth & perdicioun/ for the roo- 
te of alle yuels; is coueitise/ w- 
hich sum men coueitinge; erriden fro 
the feith . & bisettiden hem with many 
sorwis/ but thou man of god flee 
thes thingis/ but suwe thou ri3twys- 
nesse pite feith charite pacience 
myldeness/ Stryue thou a good stryf 
of feith cacche euerlastinge lyf . into 
which thou art clepid; & hast know- 
lechid a good knowleching bifore 
many witnesses/ 1 comaunde to 
thee bifore god . that quykeneth alle 
thingis . &c bifore crist ihesu . that 3eldide 
awitnessing vndir pilat of poun- 
ce . a good confessioun; that thou ke- 
pe the comaundemet withoute 
wem withoute repref . into the 
comyng of our’ lord ihesu crist/ whom 
the blessid & aloone my3ty king 
of kyngis . &lord of lordis schal 
schewe in his tymes/ which al- 
oone hath vndeedlynesse; & dwel- 
lith in li3t to which no man may 
come/ whom no man say3; nethir may 
se/ to whom glorie & honour & em- 
pire be withouten ende amen/ 

Comaunde thou to the riche men of 
this world that thei vndirstonde 
not hi3ly . neithir that thei hope in vn- 
certeynte of richessis; but in the 
lyuynge god that 3yueth to us alle 
thingis plenteuously to vse/ to do 

wel . to be maad riche in good 
werkis . Iy3tly to 3yue . to co- 
myne . to tresour’ to hem silf 
a good foundement in to tyme 
to comynge; that thei cacche 
euerlastinge lyf/ thou tymothe 
kepe the the thing bitakun to thee . 
eschewynge cursid noueltees 
of voices . &opynyouns of false 
name of kunnyng/ which summen 
bihetynge; aboute the feith . 
fellen doun/ the grace of god be 
with the amen //Here endith the 
firste pistle to tymothe; & bigyn- 
neth the prolog on the secunde pistle to// 
He writith also //tymothe// 
to tymothe of exortacioun 
to martirdom . & of eueri reu- 
le of treuthe; &what schal co- 
me in the laste tymes . & of his 
owne passioun/ writinge to him 
fro the citee of rome //Ierom 
in his prolog on this pistle seith this// 
Poul apostle //c. p.// 
of ihesu crist bi the wil- 
le of god . bi the biheeste 
of lyf . that is in crist ihesu; 
to tymothe his mooste der’wor- 
the sone/ grace mercy & pees; of 
god the fadir; & of ihesu crist our’ lord/ 

I do thankingis to my god . to whom 
I serue fro my progenytouris in 
clene conscience; that with outen cees- 
sing I haue mynde of thee in my 
preieris ny3t & day desyringe 
to se thee/ hauynge mynde of thi 
teeris; that I be fillid with ioye/ & I 
bithenke of that feith that is in thee not 
feyned/ which also dwellide first 
in thin aunte loide; & in thi modir 
eunyce/ & I am certeyn; that also in 
thee/ for which cause I moneste 
thee that thou reyse a 3 en the grace of 

god; that is in thee by the setting on 
of myn hondis/ forwhi god 3af 
not to us the spirit of drede; but 
of vertu & of loue & of sobrenesse/ 
therfore nyle thou schame the witnes- 
sing of our’ lord ihesu crist; nethir me 
his prisoner/ but trauele thou to gidre 
in the gospel bi the vertu of god; 
that delyuerede us . & clepide with his 
hooly cleping/ not aftir our’ wer- 
kis but bi his purpos . & grace 
that is 3 ouun in crist ihesu bifore worldli 
tymes/ but now it is opyn by the 
li3tyng of our’ sauyour ihesu crist/ 
which distriede deeth; & li3tnede 
lyf &vncorupcioun bi the gospel 
in which I am sett a prechour & 
apostle; &maistir of hethen men/ 
for which cause also I suffr’ thes 
thingis; but I am not confoundid/ 
for I woot to whom I haue bileued 
&I am certeyn that he is my3ty 
to kepe that is take to my keping 
into that day/ haue thou the four- 
me of holsum wordis; whiche thou 
herdist of me in feith &loue in crist 
ihesu/ kepe thou the good takun to thi 
keping . bi the hooly gost that dwel- 
lith in us/ thou woost this that alle 
that ben in asie ben turned awey 
fro me; of whiche is figelus & er- 
mogenes/ the lord 3yue mercy to 
the hous of onesyforus; for ofte he 
refreischide me . & schamede not 
my chayne/ But whanne he cam 
to rome; he sou3te me bisyly & 
fond/ the lord 3yue to him to fynde 
mercy of god in that day/ & how gre- 
te thingis he mynistride to me at 
effesi; thou knowist beter’ //c. ii.// 
Therfore thou my sone be coum- 
fortid in grace that is in crist ihesu/ 

And what thingis thou hast 

herd of me by many witnessis; bi- 
take thou thes to feithful men . whiche 
schulen be able also to teche othere 
men/ trauele thou as a good kny3t 
of crist ihesu/ no man holdynge kny3~ 
thood to god; wlappith hym silf 
with worldly nedis/ that he plese to 
hym; to whom he hath preued hym 
silf/ for he that fi3tith in a batel; 
schal not be crowned . but he fi3~ 
te lawfully/ it bihoueth an erthe- 
tilier to ressyue first of the fr- 
uytis/ vndirstonde thou what thin- 
gis I seye/ for the lord schal 3yue 
to thee vndirstonding in alle thin- 
gis/ be thou myndeful . that the lord 
ihesu crist of the seed of dauith hath 
rise a3en fro deeth aftir my gos- 
pel/ in which I trauele til to boon- 
dis . as worchinge yuele; but the 
word of god is not boundun/ therfore 
I suffre alle thingis for the chose- 
ne; that also thei gete the heelthe that 
is in crist ihesu with heuenly glorie/ A 
trewe word/ that if we ben deed to 
gidre; * we schulen lyue to gidre/ 
if we suffren; we schulen regne 
to gidre/ if we denyen; he schal 
denye us/ if we bileuen not; he 
dwellith feithful . he may not de- 
nye hym silf/ teche thou thes thin- 
gis; witnessinge bifore god/ ny- 
le thou stryue in wordis/ for to 
no thing it is profitable; but to 
the subuertyng of men that heeren/ 
bisily kepe to 3yue thi silf a preued 
preisible werkman to god . withou- 
te schame . ri3tly tretynge the wo- 
rd of treuthe/ but eschew thou vn- 
hooly &veyn spechis/ for why 
tho profiten moche to vnfeithfulnes- 
se; & the word of hem crepith as 
a kankir/ of whiche filete is & 

ymeneus; whiche felden doun fro 
the treuthe . seiynge/ that the risyng 
a3en is now don . & thei subuertiden 
the feith of sum men/ but the sad foun- 
dament of god stondith; hauynge 
this marke/ the lord knowith whi- 
che ben hise/ & ech man that nameth 
the name of the lord; departith fro 
wickidnesse/ but in a greet hous 
ben not oonly vessels of gold & of 
siluer; but also of tree & of erthe/ 

& so sum men ben into honour . & 
summe into dispit/ therfore if ony man 
clensith him silf fro these; he schal 
be a vessel halewid into honour . 

& profitable to the lord redy to al good 
werk/ & fie thou desiris of 3outhe/ 
but sue thou ri3twysnesse . feith 
charite . pees with hem that inwardly 
clepen the lord of a clene herte/ & 
eschewe thou foltische questiouns 
& withoute kunnyng; witinge that tho 
gendren chidingis/ but it bihoueth 
the seruaunt of the lord to chide not; 
but to be mylde to alle men . able 
to teche . pacient . with temperaun- 
ce repreuynge hem that a3enstonden 
the treuthe/ that sum tyme god 3yue 
to hem forthinking; that thei knowen the 
treuthe/ & that thei ryse a3en fro the 
snaris of the deuel; of whom thei 
ben holdun prisoneris at his wille //c. iii .// 
But wite thou this thing; that 
in the laste dayes perelou- 
se tymes schulen nei3e/ & 
men schulen be louynge hem silf . co- 
ueitouse . hi3 of beryng . proude . 
blasfemeris . not obedient to fa- 
dir & modir . vnkynde . cursid . 
withouten affeccioun . withoute pees . 
false blameris . vncontynent . vn- 
mylde . withoute benygnete . tray- 
tours . ouerthwert . bollun with prou- 

de thou3tis . blynde loueris of lus- 
tis . more than of god . hauynge 
the liknesse of pite; but deny- 
ynge the vertu of it/ & eschewe 
thou thes men/ of these thei ben that 
peersen housis . & leden wymmen 
caytifs chargid with synnes . 
whiche ben led with dyuerse de- 
syris/ euermore lernynge; & neuere 
parfytly comynge to the science 
of treuthe/ & as Iamnes & mam- 
bres a3enstonden moyses; so thes 
a 3 enstonden treuthe/ men corupt 
in vndirstonding repreued a- 
boute the feith; but ferther’ thei 
schulen not profit e/ for the vnwys- 
dom of hem schal be knowun to 
alle men; as hern was/ but thou 
hast getun my teching . ordynaun- 
ce purposing . feith long abyding . lo- 
ue . pacience . persecuciouns . pas- 
siouns . whiche weren maad to me 
at antioche . at ycony . at listris . 
what maner persecuciouns I 
suffride; &the lord hath delyuered 
me of all e/ & alle men that wolen ly- 
ue feithfiilly in crist ihesu; schulen 
suffre persecucioun/ but yuele 
men & disseyueris; schulen encre- 
se into worse . erringe & sendinge 
into errour/ but dwelle thou in 
thes thingis that thou hast lernd; & 
that ben bitakun to thee/ witinge 
of whom thou hast lernd . for thou 
hast knowun hooly lettris fro thi 
3outhe; whiche mown lerne thee 
to heelthe bi feith that is in crist ihesu/ 
for al scripture inspirid of god; 
is profitable to teche . to repre- 
ue . to chastise . to leme in ri3tw- 
ysnesse/ that the man of god be 
parfyt; lernd to all good we 
werk//c. iiii.// 

I witnesse bifore god & crist 
ihesu . that schal deme the quike 
&the deede . &by the comyng 
of him . & the kingdom of him; preche 
the word . be thou bisy couenably 
withouten reste/ repreue thou . bise- 
che thou . blame thou in al pacien- 
ce & doctryn/ for tyme schal be 
whanne men schulen not suffre 
hoolsum teching; but at her dessiris 
thei schulen gadre to gidre to hem 
silf maistris 3icchinge to the ee- 
ris/ & treuly thei schulen turne 
awey the heering fro treuthe; but 
to fablis thei schulen turne/ but 
wake thou . in alle thingis trauele 
thou/ do the werk of an euange- 
liste/ fulfille thi seruyse . be thou 
sobre/ for I am sacrifised now . 

& the tyme of my departing is 
ny3 / 1 haue stryuun a good stryf . 

I haue endid the cours . I haue 
kept the feith/ in thetothir tyme a 
crowne of ri3twysnesse is kept 
to me; which the lord aiust domes- 
man schal 3elde to me in that day/ & 
not oonly to me; but also to those 
that louen his comyng/ hi3e thou to co- 
me to me soone/ for demas louyn- 
ge this world hath forsakun me/ & 
wente to tessalonyk/ Cressens 
into galathie . tite into damacie; 
luc aloone is with me/ take thou 
mark; & bringe with thee/ for he 
is profitable to me into seruise/ 
forsothe I sente titicus to effeci / 
the cloth which I lefte at troade 
at carpe; whanne thou comest brin- 
ge with thee . & the bookis but mo- 
ost parchemyn/ alesaundre the tre- 
serer; schewide to me moche 
yuel / the lord schal 3elde to hym 
aftir his werkis whom also thou 

eschewe/ for he a3enstood fol gre- 
tly our’ wordis/ In my firste de- 
fence . no man helpide me; but al- 
le forsoken me/ be it not arettid 
to hem/ but the lord helpide me 
& coumfortide me; that the preching be 
fillid by me/ & that alle folkis heere 
that I am delyuered fro the mouth of 
the lyoun/ & the lord delyueride me fro 
al yuel werk; & schal make me 
saaf into his heuenly kingdom to 
whom be glorie into worldis of 
worldis amen/ Greete wel pris- 
ca & aquila . & the hous of onose- 
foris/ erastus lefte at corinthi/ & 

I lefte trofymus syk at mylete/ 
hi3e thou to come bifore wyntir/ 

Eubolus &prudente &lynus & 
claudia & alle britheren greeten thee 
wel/ our’ lord ihesu crist be with thi spi- 
ryt/ the grace of god be with 30 U 
amen //Here endith the secunde pis- 
de to tymothe; & bigynneth the pro- 
log on the pisde to tit e// 

He warneth tite & enformeth 
hym of the ordynaunce of prest- 
hood; & of spiritual conuersacioun/ 

&of eretikis to ben eschewid; 
that bileuen in the lewis writingis/ 
writinge to hym fro mycopolis/ 

//Ierom in his prolog on this pistle seith this// 

Poul the seruaunt //c. p.// 

of god & apostle of ihesu 

crist; bi the feith of the cho- 

sene of god/ & bi the kno- 

wyng of the treuthe; which is 

aftir pitee . into the hope of euer- 

lastinge lyf/ which lyf god that 

lyeth not bihi3te; bifore tymes 

of the world/ but he hath schewid 

in hise tymes his word in preching; 

that is bitakun to me bi the comaun- 

dement of our’ sauyour god/ to 

tite moo st dereworthe sone bi the 
comyng feith; grace &pees of god 
the fadir . &of crist ihesu oure sauy- 
our/ for cause of this thing; I lefte 
thee at Crete; that thou amende tho thin- 
gis that faylen/and ordeyne pres- 
tis bi citees; as also I disposi- 
de to thee/ if ony man is withoute 
cryme; an hosebonde of o wyf/ 

& hath feithfiil sones; not in accu- 
sacioun of leccherie . or not suget/ 
for it bihoueth abischop to be with 
oute cryme; a dispendour of 
god . not proud . not wrathful . 
not drunkelewe . not smytere . 
not coueitous of foul wynnyng; 
but holdinge hospitalite . benyg- 
ne . prudent . sobre . iust . hooly . 
contynent . takinge that trewe word . 
that is aftir doctryn/ that he be my3ti 
to amoneste in holsum teching; & 
to repreue hem that a3en seyen/ 
for ther ben manye vnobedient 
&veyn spekeris . & disseyueris . 
moost thei that ben of circumcisi- 
oun; whiche it bihoueth to be re- 
proued/ whiche subuerten alle 
houses; techinge whiche thingis it 
bihoueth not/ for the loue of foul 
wynnyng/ & oon of hem her propre 
profete; seide/ men of Crete ben 
euermore lyeris . yuele beestis of 
slowe wombe/ this witnessing is 
trewe/ for what cause blame hem 
sore; that thei be hool in feith/ not 
3yuynge tent to fablis of lewis . 

&to maundementis of men; that tur- 
nen awey hem fro treuthe/ & 
alle thingis ben clene to clene men/ 
but to vnclene men . & to vnfeith- 
ful; no thing is clene . for the soule 
& conscience of hem ben maad vn- 
clene/ thei knowlechen . that thei kno- 






page 108r column 2 



Wydiffite Ma 



England, 1400-1450. BRIDWELL LIBRARY 



Octavo 



wen god; but bi dedis thei deny- 
en/ whanne thei ben abhomyna- 
ble & vnbileueful; & reproua- 
ble to all good werk //c. ii.// 

Bvt speke thou tho thingis; 
that bisemen holsum te- 
ching/ that elde men be soubre . 
chast . prudent . hool in feith in lo- 
ue &pacience/ also olde wymmen 
in hooly habite . not sclaundre- 
ris/ nor seruynge moche to wyn/ 
wel techinge; that thei teche pru- 
dence/ moneste thou 3onge wym- 
men; that thei loue here hosebondis . 
that thei loue her children . & that thei 
be prudent . chast . sobre . hauyn- 
ge cure of the hous . benyngne . su- 
get to her hosebondis; that the word 
of god be not blasfemyd If Also 
moneste thou 3onge men; that thei be 
sobre/ in alle thingis 3yue thi silf 
ensaumple of good werkis; in te- 
ching . in hoolinesse . in sadnesse . 
an hoolsum word & vnrepro- 
uable/ that he that is of the contra- 
rie syde be a schamed; hauynge 
noon yuel thing to seie of 3011/ mo- 
neste thou seruauntis . to be suget 
to her lordis in al thingis; plesynge 
not a3enseyinge . not defraudinge/ 
but in alle thingis schewinge good 
feith; that thei honoure in alle thingis 
the doctryn of god our’ sauyour/ 
ffor the grace of god oure sauy- 
our hath apperid to alle men; & tau3~ 
te us/ that we forsake wickidnesse 
& worldly desiris; lyue sobrely 
& iustly & piteuously in this wo- 
rld/ abidinge the blessid hope & the 
comyng of the glorie of the grete 
god; & of oure sauyour ihesu crist/ 
that 3af him silf for us; to a3enbie 
us fro al wickidnesse . & make 

clene to him silf a peple accept- 
ble & suwere of good werkis/ 
speke thou thes thingis & mones- 
te thou; & repreue thou with al 
comaundement/ no man dispise thee/ 
Amoneste hem; to //c. iii.// 
be sugetis to princes & 
to poweris/ to obeische 
to that that is seid . & to be redy to 
al good werk . to blasfeme no 
man/ to be not fill of chiding; but 
temporat schewynge al myldenes- 
se to alle men/ for we weren sum 
tyme vnwyse . vnbileefful . er- 
ringe & seruynge to desiris & to dy- 
uerse lustis . doynge in malice & en- 
uye worthi to be hatid . hatinge 
ech othir/ but whanne the benyg- 
nyte & the manheed of our’ sa- 
uyour god apperide; not of wer- 
kis of rigtwisnesse that we diden . 
but by his mercy he made us 
saaf/ bi waisching of a 3 en bige- 
ting & a3en newyng of the hooly 
gost; whom he schedde into us plen- 
teuously bi ihesu crist oure sauiour/ 
that we iustified by his grace; ben 
eyris bi hope of euerlastinge lyf/ 
a trewe word is/ & of thes thingis 
I wole that thou conferme othere/ that 
thei that bileuen to god; be bisy to 
be aboue othere in goode werkis/ 
thes thingis ben goode; & profitable 
to men/ & eschewe thou foltische 
questiouns & genelogies & stry- 
ues/ & fi3tingis of the lawe; for 
tho ben vnprofitable &veyn/ es- 
chewe thou aman eretyk . aftir 
oon & the secunde correccioun/ wi- 
tinge that he that is such amaner man ; 
is subuertid / & trespassith; & is 
dampned bi his owne dom/ whan- 
ne I sende to thee arteman or ti- 

ticus; hi3e thou to come to me 
to nycopolis/ for I haue proposid; 
to dwelle in wyntir there/ bisily 
bifore sende 3enam a wise man 
of lawe & apollo; that no thing fade 
to hem/ thei that ben of ouris; lerne 
to be gouernouris in goode wer- 
kis/ to necessarie vsis; that thei be 
not withoute fruyt/ alle men that 
ben with me; greeten thee wel/ gr- 
eete thou wel hem; that louen vs in 
feith/ the grace of god be with 30U 
alle amen //Here endith the pis- 
de to tite; &bigynneth the prolog 
on the pistle to ffilemon// 

He makith famyliar or ho- 
mely lettris to ffilemon . 
for honesimus his seruaunt; wr- 
ytinge to him fro the cite of rome 
out of prisoun bi the forseid onesy- 
mus //Ierom in his 
prolog on this pistle; seith this c. p.// 
Poul the boundun of crist 
ihesu . & tymothe brothir; 
to ffilemon biloued & 
oure helper . & to ap- 
pia moost der’ sister . & to archip 
our’ euene kny3t . & to the chir- 
che that is in thin hous/ grace be 
to 30U & pees of god our’ fadir; 

&of the lord ihesu crist/ I do thankin- 
gis to my god euermore; makinge 
mynde of thee in my preieris/ hee- 
ringe thi charite & feith that thou 
hast in the lord ihesu; & to alle hoo- 
ly men/ that the comynyng of thi 
feith be maad opyn; in knowing 
of al good thing in crist ihesu/ & I had- 
de greet ioye & coumfort in thi cha- 
rite; for the entrailis of hooly 
men restiden by thee brothir f ffor 
which thing I hauynge moche tr- 
ust in crist ihesu to comaunde to thee . 

that that perteyneth to profyt; but I bi- 
seche more for charite/ Sithen 
thou art such as the elde poul; & 
now the boundun of ihesu crist/ 1 bise- 
che thee for my sone onesyme . 
whom I in boondis bigat; wh- 
ich sum tyme was vnprofita- 
ble to thee/ but now profitable 
bothe to thee & to me; whom I sente 
a3en to thee/ & resseyue thou him; 
as myne entrails/ whom I wolde 
wythholde with me; that he schulde 
serue to me for thee in boondis 
of the gospel/ But withoute thi 
counceil I wolde not do ony thing; 
that thi good schulde not be as of 
nede . but wilful/ for perauentur’ 
therfore he departide fro thee for 
a tyme; that thou schuldist ressey- 
ue him withouten ende/ Now not 
as a seruaunt; but for a seruaunt . 
a moost dere brothir . moost to me/ 

& how moche more to thee; bothe 
in fleisch & in the lord? therfore if thou 
hast me a felowe; resseyue hym 
as me/ for if he hath ony thing a- 
noyed thee . ethir owith . arette thou 
this thing to me/ I poul wroot with 
myn hond/ I schal 3elde . that I seye not 
to thee; that also thou owist to me 
thi silf/ So brothir I schal vse thee in 
the lord; fille thou myn entrails in 
crist/ I tristenynge of thin obedien- 
ce; wroot to thee/ witinge that thou 
schalt do; ouer that that I schal s eye/ 
also make thou redy to me an hous 
to dwelle ynne/ for I hope that bi 3our’ 
preieris I schal be 30mm to 3011/ 

Epafras prisoner with me in crist 
ihesu greetith thee wel/ and mark . 
aristark . demas . lucas . myn hel- 
peris/ the grace of our’ lord 
ihesu crist; be with 3 oure spirit . 

Amen //Here endith the pistle to 
ffilemo; & bigynneth the prolog on 
the pistle to Ebrews// 

First it is to seye . whi poul 
apostle in this epistle . in writinge 
kepith not his vsage; discriuyn- 
ge his name or the dignite of his 
ordre/ this is the cause that he wri- 
tynge to hem that weren of circumci- 
sioun; bileueden . wroot as the apost- 
le of hethene men & not of iewis/ 
and he knowynge her pride . & sche- 
winge her owne humelnesse; nol- 
de not putte bifore the dissert of 
his office/ & in lyk maner also Iohn 
the apostle for humelnesse in his 
epistil . for the same skile sette 
not his name to fore/ As it seid 
the apostle sente this epistle to 
the ebrews writun in Ebrew tun- 
ge . & aftir the deeth of poul the a- 
postle; luk the euangeliste made 
it in greek speche . holdynge the 
vndirstonding & the ordre of it/ 

//Ierom in his prolog on this pistle seith this// 

god that spak //c. p.// 

sum tyme by profetis . in 

many maneres to our’ 

fadris; at the laste in 

thes dayes he hath spoke to us bi 

the sone/ whom he hath ordeyned 

eir of alle thingis; & by whom he 

made the worldis/ which whanne 

also he is the bri3tnesse of glorie . 

&figur’ of his substance . &berith 
alle thingis bi word of his vertu . 
he makith purgacioun of synnes 
& sittith on the ri3thalf of the ma- 
geste in heuenes/ & so moche is 
maad betere than aungelis; bi how 
moche he hath en eritid amore dy- 
uers name bifore hem/ for 
to whiche of the aungels 

seide god ony tyme; thou art my sone . 

I haue gendrid thee to day? & eft 
soone I schal be to hym into a fadir; 

& he schal be to me into a sone/ & 
whanne eftsoone he bryngith yn the 
firste bigetun sone . into the world; 
he seith/ & alle the aungels of god wor- 
schipe hym/ but he seith to aungelis/ 
he that makith his aungels spiritis; 

& hise mynistris flawme of fier/ 

But to the sone he seith/ god thi tro- 
ne is into the world of world; a3erd 
of equyte is the 3erd of thi rew- 
me/ thou hast loued ri3twysnes- 
se . & hatidest wickidnesse; therfor 
the god thi god . anoyntide thee 
with oyle of ioye . more than thi fe- 
lowis/ & thou lord in the bigynnyng 
foundedist the erthe; & heuenes 
ben werkis of thin hondis/ thei 
schulen perische; but thou sch- 
alt parfytly dwelle . & alle schu- 
len wexe elde as a cloth/ & thou scha- 
lt chaunge hem as a cloth; & thei schu- 
len be chaungid/ but thou art the 
same thi silf; & thi 3eeris schulen 
not fayle/ but to which of the aun- 
gels seide god at ony tyme; sitte 
on my ri3thalf . til I putte thin 
enemyes astool of thi feet? whe- 
thir thei alle ben not seruynge spiri- 
tis . sent to seruen; for hem that 
taken the eritage of heelthe? 

Therfore more //c. ii.// 
plenteuously it bihoueth 
us to kepe tho thingis that we 
han herd; lest perauentur’ we 
ffleten awey/ for if the ilke 
word that was seid bi aungels . was 
maad sad . & ech breking of the 
lawe . & ech violence took iust re- 
tribucioun of meede; how schu- 
len we ascape . if we dispisen 

so greet an heelthe; which whanne 
it hadde takun bigynnyng to be teld 
out bi the lord . of hem that herden; is 
confermyd into us/ for god witnes- 
side to gidre by myraclis &won- 
dris &greete maruels &dyuerse ver- 
tues; & departingis of the hooly go- 
ost bi his wille/ but not to aungels . 
god sugetide the world that is to co- 
mynge; of which we speken/ but 
sum man witnesside in a place; & sei- 
de/ what thing is man . that thou art myn- 
defiil of him . or mannis sone . for thou 
visitist him? thou hast maad him a litil 
lesse than aungels; thou hast crowned 
him with glorie & honour . & thou hast or- 
deyned hym on the werkis of thin hon- 
dis/ thou hast maad alle thingis suget 
vndir his feet / & in that . that he suge- 
tide alle thingis to him; he lefte no thing 
vnsuget to him/ but now we seen 
not 3it alle thingis suget to hym/ 
but we seen him . that was maad alitil 
lesse than aungels . ihesu for the passi- 
oun of deeth . crowned with glorie & 
honour; that he thur 3 grace of god 
schulde taaste deeth for alle men/ for it 
bisemede him for whom alle thingis . & by 
whom alle thingis weren maad which 
hadde brou3t many sones into glo- 
rie; &was auctour of the heelthe of 
hem . that he hadde an ende by passioun/ 
for he that halewith . &thei that ben hale- 
wid; ben alle of oon/ for which cau- 
se he is not schamed to clepe hem 
britheren seyinge/ 1 schal telle thi na- 
me to my britheren; in the mydel of 
the chirche . I schal herie thee/ & eft 
soone/ I schal be tristnynge into him/ 

& eftsoone/ lo I & my children; wh- 
iche god 3af to me/ therfore for chil- 
dren comyneden to fleisch & blood; 

& he also took part of the same/ 

that by deeth he schulde destrye hym 
that hadd lordschip of deeth ; that is to 
seye the deuel/ & that he schulde dely- 
uer’ hem . that bi drede of deth bi al lyf; 
weren boundun to seruage/ & he 
took neuere aungelis; but he took 
the seed of abraham/ wherfore he 
ou3te to be likned to britheren by 
alle thingis; that he schulde be maad 
merciful & a feithful bischop to god / 
that he schulde be merciful to the 
trespassis of the peple/ for in that 
thing in which he suffride & was 
temptid; he is my3ty to helpe al- 
so hem that ben temptid //c. iii.// 
Therfore hooly britheren . & 
parceneris of heuenly cle- 
pyng; biholde 3e the apos- 
tle & the bischop of our’ confes- 
sioun ihesu/ which is trewe to him 
that made him; as also moyses in 
al the hous of him/ but this bischop 
is had worthi of more glorie than 
moyses; by as moche as he hath 
more honour of the hous that made 
the hous/ for ech hous is maad of 
sum man/ he that made alle thingis of 
nou3t; is god / & moyses was tre- 
we in alle his hous . as a seruaunt 
into witnessing of tho thinges that 
weren to be seid/ but crist as a sone 
in his hous/ which hows we ben; 
if we holden sad trist & glorie 
of hope into the ende/ wherfore 
as the hooly goost seith . to day if 
3e han herd his vois; nyle 3e hard- 
ne 3oure hertis . as in wraththing . 
lyk the day of temptacioun in desert/ 
wher’ 3our’ fadris temptiden me . 

& preueden & sy3en my werkis 
fourty 3eeris/ wherfore I was 
wroth to this generacioun; & I seide 
euermore thei erren in herte/ for 

thei knewen not my weyes . to whi- 
che I swoor in my wraththe . thei 
schulen not entr’ into my reste/ 
britheren se 3e . lest perauntur’ in ony 
of 30U be an yuel herte of vnbi- 
leue; to departe fro the lyuynge 
god/ but moneste 30U silf bi all 
dayes . the while to day is named; 
that noon of 30U be hardned bi falla- 
ce of synne/ for we ben maad par- 
ceneris of crist; if netheles we hol- 
den the bigynnyng of his substaun- 
ce sad into the ende/ while it is seid . 
to day . if 3e han herd the vois of 
him; nyle 3e hardne 3our’ herds . as 
in that wraththing/ for sum men heeringe 
wraththiden; but not alle thei that 
wenten out of egipt by moyses/ 
but to whiche was he wraththid 
fourty 3eeris? whethir not to hem 
that synneden; whos careyns weren 
cast down in desert? & to whiche 
swoor he; that thei schulden not entr’ 
into the reste of hym . no but to hem 
that weren vnbileefful? & we seen . 
that thei my3ten not entr’ into the res- 
te of him for vnbileue //c. iiii.// 

Therfore drede we lest per- 
auentur’ . while the bihees- 
te of entryng into his 
reste is left; that ony of us be ges- 
sid to be a w eye/ for it is teeld al- 
so to us; as to hem/ & the word that 
was herd profitide not to hem; not 
meynd to feith . of tho thingis that 
thei herden/ for we that han bileued . 
schulen entre into reste; as he 
seide/ as I swoor in my wraththe; 
thei schulen not entre into my res- 
te/ & whanne the werkis weren 
maad parfyt at the ordynaunce of 
the world; he seide thus in a place 
of the seuenthe day/ & god restide 

in the seuenthe day . from alle his wer- 
kis/ & in this place eftsoone/ thei 
schulen not entr’ into my reste/ 
therfore for it suweth . that sum men 
schulen entre into it . & thei to whi- 
che it was teeld to bifore entriden 
not for her vnbileeue; eftsoone 
he termyneth sum day & seith . in da- 
uith to day aftir so moche tyme 
of tyme; as it is biforseid/ to day 
if 3e han herd his vois; nyle 3e hard- 
ne 3oure herds/ for if ihesus hade 3 ouun 
reste to hem; he schulde neuere speke 
of othere aftir this day/ therfore the sa- 
bot is left to the peple of god/ for 
he that is entrid into his reste; 
restide of his werkis as also god 
of hise/ therfore haaste we to entre 
into that reste; that no man falle into 
the same ensaumple of vnbileue/ for 
the word of god is quyk & spedy in 
worching . & more able to perse than 
any tweyne eggid swerd . & strec- 
chith forth to the departyng of the 
soule & of spirit/ & of the ioyntu- 
ris &merewis &demer’ of thou3~ 
tis & of ententis & herds/ and no 
creatur’ is vnuisible in the si3t of 
god/ for alle thingis ben nakid & o- 
pyn to his y3en . to whom aword to 
us/ therfore we that han a greet bisch- 
op that perside heuenes ihesu the sone 
of god; holde we the knowleching 
of our’ hope/ for we han not a bi- 
schop that may not haue compassioun 
on oure infirmytees; but was 
temptid bi alle thingis . bi liknesse 
with oute synne/ therfore go we out 
to the trone of his grace; that we 
gete mercy . & fynde grace in amena- 
ble help //c. v.// 

For ech bischop takun of 
men; is ordeyned for men . 

fre 3iftis & sacrificis for synnes/ 
which may to gidre sorwe with hem 
that beth vnkunnynge & erren/ for al- 
so he is enuyrowned with infirmyte/ 

& therfore he owith . as for the peple; 
so also for him silf to offre for synnes/ 
nethir ony man takith to him honour; but 
he that is clepid of god as aaron was/ 
so crist clarifiede not him silf . that he 
wer’ bischop; but he that spak to 
him . thou art my sone . to day I gen- 
dride thee/ as in anothir place he seith/ 
thou art a preest withouten ende af- 
tir the ordre of melchisedech/ whi- 
ch in the dayes of his fleisch offri- 
de with greet cry & teeris . preie- 
ris &bisechingis to hym that my3t ma- 
ke hym saf fro deeth . &was herd 
for his reuerence/ and whanne he was 
goddis sone; he lernyde obedien- 
ce of thes thingis that he suffride/ & 
he brou3t to the ende; is maad cau- 
se of euerlasting heelthe to alle that 
obeischen to him/ & is clepid of god 
a bischop/ by the ordre of melchi- 
sedek/ of whom ther is to us a greet 

word . for to seye *; for 3e ben maad * & able to be 

feeble to heere/ for whanne 3e ou3ten expouned 

to be maistris for tyme; eftsoo- 
ne 3e neden that 3e be tau3t . whiche 
ben the lettris of the bigynnyng 
of goddis wordis / and 3e ben maad 
thilke to whiche is nede of mylk . & 
not sad mete/ for ech that is par- 
cener of mylk; is withoute part 
of the word of ri3twysnesse/ for 
he is a lytil child/ but of parfyt 
men is sad mete; of hem that for custom 
han wittis exercisid . to descrecioun 
of good & of yuel //c. vi.// 

Wherfore we bryngynge 
in a word of the bigynnyng 

of crist; be we born to the perfecci- 
oun of him/ not eftsoone leggyn- 
ge the foundamet of penaunce fro 
deede werkis & of the feith to god . 

&of teching . ofbaptyme . &of 
leyingis on of hondis & of risyng 
a3en of deede men . & of the euerlastin- 
ge dom/ & this thing we schulen do; 
if god schal suffre/ but it is ym- 
possible that thei that ben oonys ly3tned . 
& han taastid also an heuenly 3ifte . 
&ben maad parceners of the hooly 
goost . & nethles han taastid the good 
word of god . & the vertues of the 
world to comynge . & ben slidun 
fer awey; that thei ben renewid eft- 
soone to penaunce/ whiche eftsoo- 
nes crucifien to hem silf the sone of 
god; & han to scorn/ for the erthe that 
drynkith reyn ofte comynge on it 
&bryngith forth couenable erbe 
to hem of whiche it is tilid; takith 
blessing of god / But that that is brin- 
gynge forth thornes & breeds; is 
repreuable . & next to curs . whos 
ending schal be into brennyng/ but 
3e moost dereworthe . we tristen 
of 3ou bettr’ thingis . & neer to heel- 
the; thou3 we speken so/ for god 
is not vniust; that he for3ete 3our’ 
werk &loue which 3e han schewid 
in his name . for 3e han mynys- 
trid to seyntis . & mynistren/ and 
we coueiten that ech of 30U schewe 
the same bisynesse to the fillyng 
of hope; into the ende/ that 3e be 
not maad slowe; but also suwe- 
ris of hem whiche bi feith & paci- 
ence schulen enherite the bihees- 
tis/ fo r god byhccs t is / for god 
biheetynge to abraham . for he 
hadde noon gretter by whom he sch- 
ulde sweer’ ; swoor by him silf & 

seide/ 1 blessinge schal blesse thee; & 

I multipliynge schal multiplie 
thee/ & so he longe abidinge; had- 
de the biheeste/ for men sweren bi 
a gretter than hem self; & the 
ende of al her pie . is an ooth to con- 
fermacioun/ in which thing god wil- 
linge to schewe plenteuouslyer 
to the eyris of his beheeste . the 
sadnesse of his counceil; puttide 
bitwyxe an ooth/ that by twey thingis * 
by whiche it is ympossible that god 
lye; we haue strengeste solace . 
that fleen to gidre . to holde the hope 
that is put forth to us/ which hope 
as an ankir we han siker to the 
soule & sad & goynge yn to the 
ynner thingis of hyding/ wher’ the 
bifore goere ihesus this is maad bis- 
schop withouten ende . by the ordre 
of melchisedech; enteride for us/ 

And this melchise- //c. vii.// 
dech king of salem; & preest 
of the hi3este god/ which met- 
te abraham . as he turnede a- 
3 en fro the sleyng of kingis . &bles- 
side him/ to whom; also abraham 
departide tithis of alle thingis/ first 
he is seid king of ri3twisnesse; & 
aftirward king of salem that is to 
seye king of pees/ withoute fadir 
withoute modir . withoute genelogie; 
nethir hauynge bigynnyng of dayes 
nethir ende of lyf/ &he is likned to 
the sone of god; & dwellith preest 
withouten ende/ but biholde 3e hou 
greet is this; to whom Abraham 
the patriark 3af tithis of the beste 
thingis/ thingis/ for men of the sones 
of leeuy takinge presthod; han maun- 
dement to take tithis of the peple 
bi the law e/ that is to seye of her bri- 
theren; thou3 also thei wenten out 

of the leendis of Abraham/ But 
he whos generacioun is not noumbrid 
in hem; took tithis of Abraham/ & 
he blesside this Abraham which 
hadde repromyssiouns/ withouten 
any a3enseying/ that that is lesse . is 
blessid of the bettre/ & here deedly 
men taken tithes; but ther’ he be- 
rith witnessing that he lyueth/ & that 
it be seid so; bi Abraham . also le- 
uy that took tithis was tithid/ 

& 3it he was in his fadris leendis; 
whanne melchisedech mette with hym/ 
therfore if perfeccioun was bi the prest- 
hod of leuy . for vndir him the po- 
ple took the lawe; what 3it was 
it nedeful . anothir preest to ryse bi 
the ordre of melchisedech . & not to 
be seid bi the ordre of aaron/ forwhi 
whanne the presthod is translatid; it is 
nede . that also translacioun of lawe be 
maad/ but he in whom thes thingis 
ben seid; is of anothir lynage . of 
which no man was preest to the 
auter/ for it is opyn . that our’ lord 
is born of Iuda; in which lyna- 
ge moises spak no thing of prestis/ 

& more 3it it is knowun/ If bi the or- 
dre of melchisedech . an othir preest 
is risun up; which is not maad bi the 
lawe of fleischly maundement . but 
but by vertu of lyf that may not 
be vndon/ for he witnessith . that thou 
art a preest withouten ende; bi the 
ordre of melchisedech/ that repreuyng 
of the maundement biforegoyinge 
is maad; for the vnsadnesse &vn- 
profit of it/ for whi the lawe brou3- 
te no thing to perfeccioun/ but ther is a 
bringyng yn of a bettr’ hope . by 
which we nei 3 en to god / and how 
greet it is; not withoute swering; 
but the othere ben maad prestis with- 

outen an ooth; but this preest with 
an ooth by him that seide to him/ the lord 
swoor . & it schal not rewe him; thou 
art a prest withouten ende . bi the or- 
dre of melchisedech/ in so moche 
ihesus is maad biheeter’ of the bet- 
tre testament/ & the othere weren ma- 
ad manye prestis therfore for thei we- 
ren forbedun bi deeth to dwelle stille/ 
but this . for he dwellith with outen 
ende; hath an euerlastinge presthod/ 
wherfore also he may saue with 
outen ende; comynge ny 3 by hym 
self to god & euermore lyuith to preie 
for us/ for it bisemyde that such a 
man were a bischop to us . hooly 
innocent . vndefoulid . clene depar- 
tide fro synfiil men; & maad hi 3 er’ 
than heuenes/ which hath not nede . 
ech day as prestis * for his owne 
giltis to offre sacrifices; & aftir 
ward for the peple/ for he dide 
this thing in offringe him silf oonys/ 

& the lawe ordeynede men preestis . 
hauynge syknesse/ but the word of 
swering which is aftir the lawe; 
ordeynede the sone parfyt withouten 
eende llz. viii .// 

Bvt a capitle on tho thingis 
that ben seid / we han such 
abischop . that sat in the ri3thalf of 
the seete . of greetnesse in heuenes; 
the mynystre of seyntis & of the 
very tabernacle that god made 
& not man/ for ech bischop is ordey- 
ned to offre 3iftis & sacrificis/ wher- 
fore it is nede that also this bischop 
haue sum thing; that he schal offre/ ther- 
for if he were on erthe; he wer’ 
no preest/ whanne ther weren that 
schulden offre 3rftis bi the lawe; 
whiche seruen to the saumpler & 
schadowe of heuenly thingis/ as 

it was answerid to moyses . 
whanne he schulde ende the taber- 
nacle/ se he seide . make thou alle 
thingis; bi the saumpler that is sche- 
wid to thee in the mount/ but now 
he hath getun a bettr’ mynisterie; 
bi so moche as he is a mediatour 
of a bettre testament . * with bettr’ 
biheestis/ for if the ilke firste had- 
de lackid blame; the place of the 
secunde schulde not haue be sou3t/ 
for he repreuynge hem; seith/ lo 
dayes comen seith the lord; & I 
schal make parfyt a newe tes- 
tament on the hous of israel . & on 
the hous of Iuda / not lyk the testa- 
ment that I made to her fadris in the 
day in which I cau3te her hond; that 
I schulde lede hem out of the lond 
of egipt/ for thei dwelliden not par- 
fytly in my testament; & I haue dis- 
pisid hem seith the lord/ but this is the 
testament . which I schal dispose 
to the hous of israel . aftir tho dayes 
seith the lord; in 3yuynge my lawis 
into the soulis of hem . &into the 
hertis of hem . I schal aboue write 
hem/ & I schal be to hem into a god; 
&thei schulen be to me into a peple/ 
&ech man schal not teche his nei3~ 
ebore; & ech man his brothir . seiynge/ 
* knowe me . fro the lesse to the mo- 
re of hem/ for I schal be merciful 
to the wickidnesse of hem; &now 
I schal not bithenke on the synnes 
of hem/ but in seyinge a newe; the 
former wexide eeld/ & that that is 
of many dayes &wexith eeld; is 
ny3 the deeth //c. ix.// 

And the former testament 

hadde iustifiyngis of wor- 

schip & hooly thing duringe for a ty- 

me/ for the tabernacle was maad 

first . in which weren candelstickis . 
&boord & settyng forth of looues 
which is seid hooly/ & the veil; the 
secunde tabernacle . that is seid sanc- 
ta sanctorum; that is hooly of hooly thingis/ 
hauynge a goldun censer; &the arke 
of the testament . keuerid aboute 
on ech syde with gold/ in which 
was a pott of gold . hauynge man- 
na; & the 3erd of aaron that florischi- 
de . & the tablis of the testament/ on 
whiche thingis weren cherubyns 
of glorie ouer schadewynge the propi- 
ciatorie; of whiche thingis it is not 
now to seye by all e/ but whanne 
thes weren maad thus to gidre; pre- 
stis entriden euermore in the former’ 
tabernacle . doynge the offices of 
sacrifices/ but in the secunde taber- 
nacle the bischop entride oonys 
in the 3 eer not with oute blood; 
which he offride for his ignoraun- 
ce & the peplis/ for the hooly gost 
singnyfiede this thing that not 3it the 
weye of seyntis was openyd . whi- 
le the former’ tabernacle hadde 
staat/ which parable is of this pre- 
sent tyme; bi which also 3iftis 
& sacrifices ben offrid/ whiche 
mown not make aman seruynge 
parfyt by conscience; oonly in me- 
tis & drynkis & dyuerse waischingis . 
&ri3twysnessis of fleisch . that weren 
set to the tyme of correccioun/ 
f But crist beynge a bischop of goo- 
dis to comynge; entride bi alarge- 
r’ & parfitere tabernacle not maad 
by hond . that is to sey not of this ma- 
king/ nethir bi blood of goot buckis 
or of calues . but by his owne blo- 
od entride oonys into hooly thingis 
that were founden bi an euerlastinge re- 
dempcioun/ for if the blood of goot buc- 

calf spreynd . halewith vnclene 
men to the clensing of fleisch; how 
moche more the blood of crist . which 
bi the hooly goost offride him silf vn- 
wemmyd to god . schal dense oure 
conscience fro deede werkis to ser- 
ue god that lyueth/ and therfore he is 
a mediatour of the newe testament . 
that bi deeth fallinge bitwixe into re- 
dempcioun of tho trespassingis that weren 
vndir the former’ testament; thei 
that ben clepid . take the biheeste 
of euerlasting eritage/ for wher’ 
a testament is; it is nede . that the deeth 
of the testament maker’ come by- 
twixe/ for a testament is confer- 
med in deede men/ ellis it is not 
worth; while he lyueth . that made 
the testament/ wherfore nethir the 
firste testment was halewid with- 
oute blood/ for whanne ech maunde- 
ment of the lawe was rad of mo- 
yses to al the peple; he took the blo- 
od of calues . &of buckis of geet . 
with watir & reed wolle & Isope 
&bispreynde bothe thilke book & al 
the peple & seide/ this is the blood of 
the testament; that god comaundide 
to 3011/ also he spreynde with blood 
the tabernacle & alle the vessels of 
the seruyce in lyk maner/ & al mest 
alle thingis ben clensid in blood bi 
the lawe; &withoute scheding of 
blood . remissioun of svnnes is not 
maad/ therfore it is nede that the saum- 

pleris of heuenly thingis * with bet- * be clensid with thes thingis; but thil- 

tre sacrifices than these/ for ihesus ke heuenly thingis . 

entride not into hooly thingis ma- 
ad bi hondis . that ben saumpleris 
of verry thingis; but into he- 
uene it silf that he appere now 
to the cheer of god for us/ nethir 

that he offre him silf ofte; as the bisc- 
hop entride into hooly thingis . bi 
alle 3eeris in alien blood/ ellis 
it bihofte hym to suffre ofte; fro 
the bigynnyng of the world/ but 
now oonys . in the endyng of 
worldis . to destruccioun of syn- 
ne . bi his sacrifice he apperide/ 

& as it is ordeyned to men oonys 

to dye/ but aftir this is the dom; 

so & crist was offrid oonys . to auoi- 

de the synnes of many men/ the secun- 

de tvme he schal apper’ withoute 

synne; to men that abiden him into heelthe/ 

For the lawe hauynge //c. x.// 
a schadowe of good thingis that ben to 
come . not the ilke ymage of thingis; 
may neuer make men nei3inge parfite bi the ilke 
same sacrifices . whiche thei offren 
withoute ceessing by alle 3eeris/ el- 
lis thei schulden haue ceessid to be 
offrid; for as moche as the wor- 
schiperis clensid onys . hadden not 
ferthermore conscience of synne/ 
but in hem mynde of synnes is 
maad by alle 3eeris/ for it is ym- 
possible; that synnes be doon awey 
by blood of bolis & of buckis of ge- 
et / therfore he entringe into the world; 
seith/ thou woldist not sacrifice & 
offryng; but thou hast schapun a 
body to me/ brent sacrifices also 
for synne; pleside not to thee/ thanne 
I seide/ Lo I come/ in the bigynnyng 
of the book; it is writun of me; that 
I do thi wille god/ he seyinge bifore 
that thou woldist not sacrifices & 
offringis &brend sacrifices for syn- 
ne . ne tho thingis ben pleasaunt to thee 
whiche ben offrid bi the lawe; than- 
ne I seide/ lo I come; that I do thi 
wille god/ he doth awey the firste . 
that he make stidefast the secunde/ 






Wydiffite Ma 



England, 1400-1450. BRIDWELL LIBRARY 



Octavo 



page 113r column 2 



in which wille we ben halewid; 
bi the offring of the body of crist ihesu 
oonys/ & ech preest is redy . mynis- 
strynge the same sacrifices . whi- 
che mown neuere do awey synnes/ 
but this man offringe o sacrifice 
for synnes . for euermore; sittith in 
the ri3thalf of god the fadir/ fro 
thennys forth abidynge; til his ene- 
myes be putt a stool of his feet/ 
for by oon offring he made parfyt 
fro euere halewid men/ & the hooly 
gost witnessith to us/ for aftir that 
he seide/ this is the testament . whi- 
ch I witnesse schal to hem aftir 
tho dayes . the lord seith/ in 3yuynge 
my lawis in the hertis of hem . & 
in the soulis of hem I schal no mo- 
re thenke on the synnes &wickid- 
nessis of hem/ &wher’ remys- 
sioun of thes is; now is ther noon 
offryng for synne/ therfore britheren 
hauynge trist into the entring of 
hooly thingis in the blood of crist . 
which halewide to us a newe 
w eye/ &lyuynge bi the hiling that 
is to seye his fleisch . &we hauyn- 
ge the greet preest on the hous 
of god; nei3e we with verry her- 
te in the plente of feith/ and be 
our’ hertis spreynd fro an yuel 
conscience . & our’ bodies waischun 
with clene watir; & holde we the 
confusioun of our’ hope bowynge to 
no syde/ for he is trewe; that hath ma- 
ad the biheest/ & biholde we to gi- 
dre in the stiring of charite & of 
goode werkis; not forsakynge 
our’ gadering to gidre . as it is of 
custom to sum men/ But coumfortin- 
ge . & bi so moche the more; bi how 
moche 3e seen the day nei3ynge/ 

forwhi now a sacrifice for synnes 
is not left to us that synnen wd- 
fuly; aftir that we han take the 
knowing of treuthe/ for whi sum 
abyding of dom is dredeful . & 
the suyng of fier; which schal 
waste aduersariess/ who that bre- 
kith moyses lawe; dieth withou- 
ten ony mercy by tweyne or thre 
witnessis/ hou moche gessen 3e 
that he disserueth worse turmen- 
tis; which defouleth the sone of 
god? & holdith the blood of the tes- 
tament polut . in which he is ha- 
lewid; & doth dispit to the spirit 
of grace? for we knowen hym 
that seide/ to me veniaunce; &I schal 
3elde/ & eft/ for the lord schal deme 
his peple/ it is ferdful to falle in 
to the hondis of god lyuynge/ & haue 
3e mynde on the formere dayes . in 
which 3e weren li3tned & suffriden 
greet stryf of passiouns/ & in the 
tothir 3e weren maad a spectacle bi schen- 
schipis & tribulaciouns; in anothir 
3e weren maad felowis of men ly- 
uynge so/ for also to boundun men 3e 
hadden compassioun . & 3e resseyue- 
den with ioye; the robbyng of 3our’ 
goodis; knowinge that 3e han a bettr’ 

& a dwelling substaunce/ therfore nyle 
3e leese 3 our’ trist . which hath gre- 
et rewardyng for pacience is ne- 
deful to 3ou; that 3e doen the wille of 
god . & bryngen a 3 en the biheest/ 
for 3it alytel & he that is to comynge 
schal come; & he schal not tarie/ 
for my iust man lyueth of feith/ that 
if he withdrawith him sdf; he schal 
not plese to my soule/ but we 
ben not the sones of withdrawing 
awey into perdicioun; but of feith 
into getyng of soule //c. xi.// 

Bvt feith is the substaunce of 
thingis that ben to be hopid; 

& an argument of thingis not 
apperinge/ and in this feith; elde men 
han getun witnessing/ bi feith we 
vndirstoden that the worldis weren ma- 
ad bi godis word; that visible thingis 
weren maad of vnuisible thingis/ by 
feith; abel offride a moche more sa- 
crifice than caym to god/ bi which 
he gat witnessing to be iust; for 
god bar witnessyng to hise 3iftis/ 

&by that feith; he deed spekith 3k/ 
bi feith ennok was translatid; that he 
schulde not se deeth/ & he was not 
foundun; for the lord translatide him/ for 
bifore tribulacioun . he hadde witnes- 
sing; that he pleside god/ & it is ym- 
possible; to plese god withoute feith/ 
for it bihoueth that aman comynge to 
god bileue . that he is; & that he is rewar- 
der’ to men that seken him/ By feith 
Noe dredde thur3 answer takun . of 
thes thingis that 3k weren not seyn . & 
schapide aschip . into the heelthe of 
his hous/ by which he dampnede the 
world; & is ordeyned eir of ri3twis- 
nesse which is bi feith/ bi feith . he 
that is clepid abraham; obeiede to 
go out into a place . which he schul- 
de take into eritage/ & he wente 
out; not witinge whidur he schul- 
de go/ bi feith he dwelte in the lond 
of biheeste as an alien lond : dwel- 
linge in lytel housis with Isaac & 

Iacob euene eyris of the same bi- 
heeste/ for he abood a citee hauyn- 
ge foundementis; whos crafty man 
& maker’ is god/ bi feith also the ilke 
sara bareyn; took vertu in conse- 
uyng of seed . 3he a3eyn of the tyme 
of age . for she bileuede him trewe 
that hadde bihi3t/ for which thing of 

oon &3it ny3 deed ther ben born as ster- 
ris of heuene in multitude . & as 
grauel that is at the see syde out of 
noumbre/ bi feith alle these ben deed; 
whanne the biheestis weren not ta- 
kun/ but thei beheelden hem afer . & 
greetinge hem wel; & knowlechide 
that thei weren pilgrims & herborid 
men on the erthe/ & thei that sy3en thes 
thingis; singnifien that thei sechen acun- 
tree/ if thei hadden had mynde of 
the ilke of which thei wenten out; thei 
hadden tyme of tumynge a3en/ but 
now thei desyren abettr’; that is to 
seye heuenly/ therfor god is not con- 
foundid; to be clepid the god of hem/ 
for he made redy to hem a citee/ bi 
feith Abraham offride Isaac; whanne 
he was temptid/ & he offride the oon 
bigetun; which hadde take the by- 
heestis/ To whom it was seid . for 
in Isaac the seed schal be clepid to 
thee/ for he demyde that god is my3- 
ty to reyse hym; 3he fro deeth/ wher- 
fore he took hym also into a para- 
ble/ By feith also of thingis to co- 
mynge . Isaac blesside * Iacob dyinge . 
blesside alle the sones of Ioseph; 
&onourede the hi3nesse of his 3erd/ 
bi feith Joseph diynge; hadde myn- 
de of the passing forth of the children 
of israel & comaundide of his boo- 
nes/ bi feith moyses born was hid 
thre monethis of his fadir &mo- 
dir . for that thei sy3en the 3ong child 
fayr; & thei dreden not the maunde- 
ment of the king/ bi feith . moyses 
was maad greet; & denyede that 
he was the sone of faraos dou3~ 
tir/ and chees more to be tur- 
mentid with the peple of god; than 
to haue myrthe of temporal synne/ 
demynge the reprof of crist . more 



* Iacob 8c esau/ bi feith 

richessis; than the tresouris of 
egipcians/ for he biheeld into 
the rewarding/ bi feith he forsook 
egipt; & dredde not the hardnes- 
se of the king/ for he abood as see- 
ynge him that was vnuysible/ bi feith 
he halewide pask & the scheding out 
of blood/ that he that distryede the firs- 
te thingis of egipcians : schulde not 
touche hem/ bi feith thei passiden the 
reed see as by drye lond; which 
thing egipcians asayinge weren 
deuourid/ bi feith . the walhs of Ie- 
rico felden doun; bi cumpassinge of seue- 
ne dayes/ bi feith raab hoore ressey- 
uede the aspieris with pees . & per- 
ischide not with vnbilefful men/ 

& what 3 k schal I seie/ for tyme 
schal fayle to me tellinge of Iede- 
on . barak . sampson . Iepte. dauith 
& samuel & of othere profetis; whi- 
che bi feith ouercamen rewmes wrou3- 
ten ri3twysnesse gaten repro- 
missiouns/ thei stoppiden the mouthis 
of lyouns . thei quenchiden the fers- 
nesse of fier . thei dryneden awey 
the egge of swerd . thei koueriden 
of siknesse thei weren maad strong 
in batel/ thei turneden the oostis 
of aliens; wymmen resseyueden 
her deede children fro deeth to lyf/ 
but othere weren holdun forth not ta- 
kinge redempcioun; that thei schulden 
fynde a bettre a3enrysyng/ & othere 
asayeden scomyngis & betingis; mo- 
re ouer &bondis &prisouns/ thei weren 
stonyd . thei weren sawid . thei we- 
ren temptid . thei weren deed in sleyng 
of swerd/ thei wenten aboute in 
broc skynnis; & in skynnes of geet / ne- 
dy . angwischid . turmentid; to whi- 
che the world was not worthi/ thei 
erriden in wildirnesses . in mounteins 

&dennis &caues of the erthe/ &alle 
these preuyd by witnessing of feith; 
token not repromyssioun/ for god 
purueyede sum bettre thing for us; 
that thei schulden not be maad par- 
fyt withouten us //c. xii.// 

Therfore we that han so 
greet a clowde of witnes- 
sis putt to; do we awei al 
charge & synne stondinge a- 
boute us/ & bi pacience renne 
we to the bated proposid to us; bi- 
holdinge into the maker’ of feith 
& the parfyt ender’ ihesu/ which 
whanne ioye was proposid to him . 
he suffride the cross . & dispisede 
confiicioun/ and sittith on the ri3t- 
half of the seete of god/ and bi- 
thenke 3e on him that suffride such 
a3en seying of synful men a3enus 
hym silf; that 3e be not maad weery . 
faylinge in 3our’ soulis/ for 3e a3en 
stooden not 3k til to blood; fi3tinge 
a3enus synne/ & 3e han for3ete the 
coumfort that spekith to 30 U as to so- 
nes & seith/ my sone nyle thou dispise 
the teching of the lord; nethir be thou maad 
wery . the while thou art chastisid 
of him/ for the lord chastisith him that 
he loueth/ he betith euery sone; that 
he resseyueth/ abide 3e stille in ch- 
astising; god proferith him to 30 U 
as to sones/ for what sone is it; 
whom the fadk chastisith not? that 
if 3e ben out of chastising . whos 
parteneris be 3e alle maad? thanne 
3e ben auowtreris & not sones/ 

& aftirward . we hadden fadris of 
our’ fleisch techeris; & we with re- 
uerence dredden hem/ whethir not moche 
more we schulen obeische to the fa- 
dris of spirits; &we schulen lyue? 

& thei in tyme of fewe dayes; tau3~ 

ten vs bi her wille/ but this fadir 
techith to that thing that is profitable; 
in resseyuynge the halewyng of hym/ 

& ech chastising in present tyme; se- 
meth to be not of ioye but of sor- 
we/ but aftirward it schal 3elde 
fruyt of ri3twysnesse moost pee- 
sible; to men exercisid bi it/ for wh- 
ich thing reise 3e slowe hondis . & 
knees vnboundun; & make 3e re- 
fill steppis to 3 our’ feet; that no man 
haltinge erre . but more be heelid/ 
suwe 3e pees with alle men &hoo- 
lynesse; withoute which no man 
schal se god / biholde 3e that no man 
fayle to the grace of god . that no roo- 
te of bitternesse . buriownynge 
vpward lett; & manye be defou- 
lid bi hit/ that no man be lecchour ethir 
vnhooly as esau; which for o mete 
selde his firste thingis/ for wite 3e . 
that aftirward . he coueitinge . to en- 
erite blessing; was repreuyd/ for 
he fond not place of penaunce; thou3 
he sou3te it with teeris/ but 3e han 
not come to * & to the whirlewynd 
& myst & tempest & sown of trum- 
pe . &vois of wordis/ which thei 
that herden excuseden hem; that the word 
schulde not be maad to hem/ for thei 
baaren not; that that was seid/ & if 
a beest touchide the hil; it was stoo- 
ned/ & so dredefiil it was; that was 
seyn/ that moyses seyde/ 1 am aferd . 

& fill of tremblyng/ but 3e han co- 
mun ny3 to the hil syon . & to the citee 
of god lyuynge . the heuenly ierusalem . 
&to the multitude of many thousand 
aungels . & to the chirche of the fir- 
ste men; whiche ben writun in heue- 
nes/ & to god domesman of alle . & 
to the spirit of iust parfit men; & to 
ihesu mediatour of the newe testa- 



> be touchid & able to 

ment . &to the sprengyng of blood . 
betere spekinge than abel/ Se 3e that 
3e forsake not the speker’/ for if 
thei that forsaken hym that spak on the er- 
the ascapide not; moche more we 
that turnen awey fro hym that spekith 
to * fro heuenes/ whos voys than- 
ne mouede the erthe . but now he 
a3enbihetith & seith/ 3ft onys & I 
schal moue not oonly erthe; but 
also heuene/ & that he seith 3k oonys’ 
he declarith the translacioun of moua- 
ble thingis as of maad thingis/ that tho thin- 
gis dwelle; that ben vnmouable/ therfor 
we resseyuynge the kingdom vnmo- 
uable haue we grace; bi which 
serue we plesinge to god with drede 
&reuerence/ for our’ * is fier that wastith/ 
The charite of //c. xiii.// 
britherhed dwelle in 30U; & 
nyle 3e for3ete hospitalite/ 
for bi this; sum men plesiden to aunge- 
lis that weren resseyued to herborew/ 
thenke 3e on boundun men; as 3e we- 
ren to gidre boundun/ & of trauelinge 
men; as 3e silf dwellynge in the bo- 
dy/ weddingis in alle thingis honourable; 
&bed vnwemmyd/ for god schal de- 
me fornycatouris & auouteris/ 
be 3oure maneres withoute coue- 
tyse; apayed with present thingis/ 
for he seide/ 1 schal not leeue thee . 
nethir forsake; so that we seye tris- 
tily the lord is an helper’ to me; 

I schal not drede . what aman schal 
do to me/ haue 3e mynde of 3oure 
souereyns that han spokun to 30U the 
word of god/ of whiche biholden 3e 
the goyng out of lyuyng . & suwe 
3e the feith of hem ihesu crist 3istirday 
&to day; he is also into worldis/ ny- 
le 3e be led awei . with dyuerse techin- 
gis & straunge/ for it is best to sta- 

ble the herte with grace not with 
metis; whiche profiteden not to 
men wandringe in hem/ we han an 
auter of which thei that seruen to the 
tabernacle . han not power to 
ete/ for of whiche beestis the blood 
is born yn for synne into hooly thingis 
bi the bischop; the bodies of hem ben 
brent withoute the castels/ for whi- 
ch thing . ihesu that he schulde halewe 
the peple bi his blood; suffride with- 
oute the 3ate/ therfore go we out to 
him withoute the castels; beringe his 
repref/ for we han not here a ci- 
tee dwellinge; but we seken a citee 
to comynge/ therfore bi him offre we 
a sacrifice of heriyng eueremore 
to god; that is to seye . the fruyt of 
lippis knowleching to his name/ 

& nyle 3e for3ete wel doyng & co- 

mynyng/ for bi suche sacrifices 

god is disseruyd/ obeye 3e to 3our’ 

suffreyns . & be 3e suget to hem; 

for thei parfytly waken . as to 3el- 

dinge resoun for 3oure soulis/ that thei do 

this thing with ioye; & not sorwinge/ 

for this thing spedith not to 30U / pre- 

ie 3e for us/ and we triste . that we 

han good conscience in alle thingis 

willinge to lyue wel/ more ouer 

I biseche 30U to do; that I be resto- 

rid the summer’ to 3011/ & god of pees 

that ledde out fro deeth the greet sch- 

eparde of scheep in the blood of euer- 

lastinge testament oure lord ihesu crist; 

schape 30U in al good thing; that 3e do 

the wille of him/ & he do in 30U that thing 

that schal plese bifore hym; bi ihesu crist . 

to whom be glorie into worldis of worldis amen/ 

And britheren I preye 3ou; that 3e suf- 

fre aword of solace/ for bi fill fe- 

we thingis I haue writun to 3011 / kno- 

we 3e oure brother tymothe that is 






Source Transcriptic 



Wydiffite Ma 



England, 1400-1450. BRIDWELL LIBRARY 



Octavo 



page 115v column 1 



send & forth; with whom if he 
schal come more hastily . I schal 
se 30U / greete 3e wel alle 3our’ so- 
uereyns; & alle hooly men/ the britheren 
of ytalye; greeten 30U wel/ the 
grace of god be with 30U alle amen/ 

//Here endith the pistle to Ebr- 
wis; & bigynneth the prolog on 
the dedis of aposdis// 

Lvk of antioche . of the nacioun 
of syrie whos preising is teeld 
in the gospel; at antioche he was a 
worthi man of leche craft . & aftir- 
ward a disciple of cristis apostlis 
& suwede poul the apostle/ he seruy- 
de god in maydenhod withoute blame; 

& whanne he was four’ scoure 3eer 
old & four’ . he dyede in bythynye fill 
of the hooly gost/ & he thur3 stiring of 
the hooly gost in the coostis of acaye 
wroot the gospel to feithful greekis; 

& schewid the incarnacioun of the lord 
by a trewe telling . & schewide also that he 
was come of the kynrede of dauith/ 
to him not withoute desert was 30mm po- 
wer; to write the doyngis of the apos- 
tlis in her mynistrie; that god beinge fill in 
god/ whanne the sone of perdicioun was 
deed . & the apostlis hadden maad her prei- 
er thur3 lot of the lordis eleccioun; the 
noumbre of the apostlis wer’ fiilfillid/ 

& also that poul schulde eenden the doyngis 
of the apostlis whom the lord hadde cho- 
sun; that long tyme wynside a3en the pric- 
ke/ and to hem that rede & sechen god 
he wolde schewe it; bi schort telling 
rather than schewe forth ony thing mo- 
re lenger to hem that wlateth longe 
thingis/ knowynge that it bihoueth the ti- 
lyer that worchith; to ete of his owne 
fruytis/ and he foond so moche gra- 
ce of god . that not oonly his medicy- 
ne profitede to bodies; but also the 

soulis //Ierom in his prologe; 
on this book seith this// 

Theofle first //c. p.// 

I made a sermoun of 
alle thingis that ihesu by- 
gan to do & to teche into the day 
of his assencioun & which he comaun- 
dide; bi the hooly gost/ to hise apos- 
tlis whiche he hadde chosun to whi- 
che he schewide hym silf a lyue/ af- 
tir his passioun by many argu- 
mentis; apperinge to hem fourty 
dayes/ & spekinge of the rewme of 
god/ and he eet with hem & comaundi- 
de that thei schulden not departe fro ie- 
rusalem/ but abyden the biheeste of the 
fadir; which 3e herden he seide bi 
my mouth/ for Iohn baptiside in 
watir; but 3e schulen be bapti- 
sed in the hooly goost . aftir thes fe- 
we dayes/ therfore thei that we- 
ren comun to gidre; axiden hym & 
seyde/ lord whethir in this tyme 
thou schalt restore the kingdom of 
israel? & he seide to hem/ it is not 
3 our’ to knowe the tymes ethir 
momentis; which the fadir hath 
put in his power/ but 3e schulen 
take the vertu of the hooly gost 
comynge fro aboue into 3ou; & 

3e schulen be my witnessis in ie- 
rusalem . & in al Iudee & samarie . & 
to the vtmoste of the erthe/ & whan- 
ne he hadde seid thes thingis . in 
her si3t . he was lyft up . & a clow- 
de resseyuede him fro ther y 3 en/ 
&whanne thei bihelden him goynge 
into heuene; lo twey men stooden 
bisydis hem in whit clothing . & seiden/ 
men of galile; what stonden 3e 
biholdinge into heuene? this ihesu 
which is takun up fro 30 U into 
heuene; schal come . as 3e sayen 

him goynge into heuene/ thanne thei 
turneden a3en into ierusalem fro the 
hil that is clepid of olyuete; which 
is bisydis ierusalem an halydayes 
Iurney/ & whanne thei weren interd 
into the hous wher’ thei dwelliden; 
thei wenten vp into the soler/ petr’ 

& Iohn . lames & andrew . philip 
& thomas . bartilmew & matheu . 
lames of alphei & symound zelotes . 

& Iudas of lames/ alle thes weren 
lastingly conteynynge with o wille 
in preier . with wymmen & marie 
the modir of ihesu . &with his brither- 
en/ in tho dayes petre roos vp 
in the myddel of* britheren; & seide/ & 
ther was a cumpany of men to gidre 
al meest an hundrid & twenty/ 
britheren it bihoueth that the scriptu- 
re be fillid; which the hooly gost 
bifore seide bi the mouth of dauith . 
of Iudas that was ledere of hem 
that token ihesu/ &was noumbrid a- 
mong us; &gat a part of this 
seruyse/ & this Iudas hadde a fe- 
eld of the hyre of wickidnesse/ 

& he was hangid . & to barst the 
myddel; & alle his entrails we- 
ren sched a brood/ &it was maad 
knowun to alle men that dwelten 
in ierusalem; so that the ilke feld was 
clepid achildemak in the langa- 
ge of hem . that is the feeld of blood/ 

& it is writun in the book of sal- 
mes/ the habitacioun of hem be 
maad desert; & be ther noon that 
dwelle in it/ & anothir take his 
bischopriche/ therfor it bihoueth 
of thes men that ben gade- 
rid to gidre with us in 
al tyme . in which the lord 
ihesu entride &wente out am- 
ong vs . & bigan fro the bap- 

tym of Iohn til into the day wh- 
ich he was takun vp fro us . that 
oon of these be maad a witnes- 
se of his resureccioun with vs/ & 
thei ordeyneden tweyne/ Ioseph 
that was clepid barsabas . that was 
named iust; & mathi/ & thei prei- 
eden ; & seyden/ thou lord that knowist 
the hertis of alle men; schewe whom 
thou hast chosun of thes tweyne . 
that oon take the place of this seruy- 
se & apostilhed . of which Iudas 
trespasside; that he schulde go into 
his place; & thei 3 auen lottis to 
hem; & the lott felde on mathi/ & he 
was noumbrid with enleuen apostlis/ 
And whanne the //c. ii.// 
dayes of pentecost we- 
ren fillid; alle the disciplis 
weren to gidre in the same place/ 

& sudenly ther was maad a sown 
fro heuene; as of a greet wynd 
comynge/ & it fillide al the hous; 
where thei saten/ & dyuerse tun- 
gis as fyer apperiden to hem . & it 
sat on ech of hem/ & alle weren 
fillid with the hooly gost; & thei by- 
gunnen to speke dyuerse langa- 
gis . as the hooly gost 3af to hem 
for to speke/ & ther weren in ierusalem 
dwellinge iewis religiouse men; 
of ech nacioun that is vndir heuene/ & 
whanne this vois was maad; the mul- 
titude cam to gidre/ & thei weren 
a stonyed in thou3t; for ech man 
herden hem spekinge . in his langage/ 
&alle weren astonyed; &wondriden 
& seiden to gidre/ whethir not alle thes 
that speken ben men of galile; and 
how herden we ech man his langa- 
ge in which we ben born? par- 
thi & medy & elamyte & thei that 
dwellen at mesopotamy Iudee 

&capadosie & ponte &asie . fri- 
gie &pamfilie . egipt . &the par- 
ties of libie . that is aboue sirenen . 

& comelingis romayns/ & lewis 
&proselitis men of Crete & of 
arabie/ we han herd hem spekinge 
in our’ langagis the grete thin- 
gis of god/ & alle weren a stony- 
ed; & wondriden & seiden to gidre/ 
what wole this thing be? & othere 
scorneden & seiden; for thes men ben 
fill of must/ but petr’ stood with 
the enleuene; & reiside vp his 
vois & spak to hem/ 3e lewis & al- 
le that dwellen at ierusalem; be this 
knowun to 30U . &with eeris per- 
seyue 3e my wordis/ for not as 
3e wenen thes ben drunkun; whan- 
ne it is the thridde our of the day/ 
but this it is; that was seid bi the 
profete Io/el/ & it schal be in the las- 
te dayes the lord seith I schal heel- 
de out my spirit on ech fleisch; 

& 3our’ sones & 3our’ dou3tirs sch- 
ulen profecie/ & 3our’ 3onge * schulen 
se visiouns; & 3our’ eldris schulen 
dreme sweuenes/ & on myn ser- 
uauntis . & on myn handmaydens . 
in tho dayes I schal schede out of 
my spirit; & thei schulen profecie/ 

& I schal 3yue grete wondris 
in heuene aboue & signes in er- 
the binethe; blood & fyer & heete 
of smoke/ the sunne schal be tur- 
ned into derknesse . & the mone 
into blood; bifore that the greet & 
the opyn day of the lord come/ 

& it schal be/ ech man which euere 
schal clepe to help the name of 
the lord; schal be saaf f 3e men of 
israel heer’ 3e thes wordis/ ihesu of 
nasareth a man preuyd of god 
bifore 30U bi vertues & wondris 

& tokenes . which god dide bi him 
in the myddel of 30U as 3 e witen/ 

3e turmentiden & killeden him bi the 
hondis of wickid men; bi counseil 
determyned . & bitakun bi the for kno- 
wyng of god/ whom god reiside; 
whanne sorwis of helle weren vn- 
boundun/ bi that that it was impossible 
that he wer’ holdun of it/ for dauith 
seith of him/ 1 sai3 afer the lord bi- 
fore me euermore; for he is on 
my ri3thalf that I be not moued/ 
for this thing myn herte ioyede & my 
tunge made fulout ioye . &more 
ouer my fleisch schal reste in hope/ 
for thou schalt not leue my soule 
in helle; nethir thou schalt 3yue thin 
hooly to se corupcioun/ thou hast 
maad knowun to me the weyes 
of lyf; thou schalt fille me in myr- 
the with thi face/ britheren be it leef- 
ful boldly to seie to 30U of the pa- 
triark; for he is deed & biried & 
his sepulcr’ is among us into this 
daye/ therfore whanne he was a pro- 
fete . & wiste that with a greet ooth 
god haddde sworn to him that of the fru- 
it of his leende . schulde oon sitte on 
his seete; he seynge afer spak of 
the resurexioun of crist/ for nethir he 
was left in helle; nethir his fleisch 
si3 corrupcioun/ god reiside this 
ihesu; to whom we alle ben witnessis/ 
therfore he was enhaunsid bi the ri3t- 
hond of god . & thur3 the biheeste 
of the hooly gost that he took of the fa- 
dir; he schedde out this spirit that 
3e seen &heeren/ for dauith sti3ede 
not into heuene/ but he seith/ the 
lord seide to my lord; sitte 
thou on my ri3thalf/ til I 
putte thin enemyes; the stool of 
thi feet/ therfore moost certeynly 

wite al the hous of israel; that god ma- 
de him bothe lord & crist . this ihesu whom 
3e crucifieden/ whanne thei herden thes 
thingis; thei weren compunct in herte/ 
&thei seiden to petr’ . &to othere a- 
postlis/ britheren; what schulen 
we do? & petre seide to hem/ do 
3 e penaunce & ech of 30U be bap- 
tisid in the name of ihesu crist . into 
remyssioun of 3our’ synnes; & 3e 
schulen take the 3ifte of the hooly 
gost/ for the biheest is to 30U & 
to 3oure sones & to alle that ben fer; 
which euere our’ lord god hath cle- 
pid/ also with othere wordis fill ma- 
nye he witnesside to hem; & mo- 
nestide to hem & seide/ be 3e sa- 
ued fro this schrewid generaci- 
oun/ thanne thei that resseyueden his 
word; weren baptisid/ & in that day 
soulis weren encreessid; aboute 
thre thousande/ & weren lastinge sta- 
bly in the teching of the apostlis . & 
in the comynyng of the breking of 
breed & in preyereis/ & drede was 
maad to ech man/ & many won- 
dris & signes . weren don bi the 
apostlis in ierusalem; & greet drede 
was in alle/ & alle that bileueden 
weren to gidre; & hadden alle thin- 
gis comyne/ thei seelden possessiouns 
& castel; & departiden tho thingis to 
alle men . as it was nede to ech / 

&eche day thei dwelhden 
stably with o wille in the 
temple . & braken breed aboute 
houses; & token mete with fill- 
out ioye & symplenesse of herte . 

& heriden to gidre god; & hadde gra- 
ce to al the flok/ & the lord encrees- 
side hem; that weren maad saaf e- 
che day into the same thing/ 

And petr’ & Iohn //c. iii.// 

wente vp into the temple; at the 
nynthe our of preiyng/ & aman 
that was lame fro the wombe of 
his modir; was born/ &was leid 
ech day at the 3ate of the temple that 
is seid fayr; to axe almes of men 
that entriden into the temple/ this 
whanne he say3 petr’ & Iohn bigyn- 
nynge for to entre into the temple; 
preiede that he schulde take almes/ 
&petre with Iohn biheeld on hym; 

& seide/ biholde thou into us/ & he bi- 
heeld into hem; &hopide that he sch- 
ulde take sum what of hem/ but 
petr’ seide/ 1 haue nethir siluer 
ne gold but that that I haue I 3yue 
to thee/ in the name of ihesu crist 
of nasareth; ryse thou vp &go/ 

& he took him bi the ri3thond & he- 
uyde him vp/ & anoon his leggis & 
his feet weren soudid to gidre/ & 
he leppide & stood &wandride/ & 
he entride with hem into the temple; 

& wandride & leppide & heriede 
god/ & al the peple sy3 him walkin- 
ge & heriynge god/ & thei knewen 
him; that he it was that sat at almes 
at the fair 3ate of the temple/ & thei 
weren fillid with wondring & sto- 
nying; in that thing that bifelde to 
him/ but whanne thei sy3en petr’ 

& Iohn; al the peple ran to hem 
at the porche that was clepid of Sa- 
lomon . &wondriden greet- 
ly/ & petre sy3; & answeride to 
the peple/ men of israel; what 
wondren 3e in this thing ethir 
what biholden 3e us . as bi our’ 
vertu ethir power . we maaden this 
man for to walke? god of abra- 
ham &god of Isaac &god of Iacob . 
god of our’ fadris; hath glorified 
his sone ihesu/ whom 3e bitrayeden . 

&denyeden bifore the face of pilat; 
whanne he demyde him to be dely- 
uerid/ but 3e denyeden the hooly 
& the ri3tful; & axiden amansleer’ 
to be 3ouun to 3ou/ & 3e slowen the 
maker’ of lyf; whom god rey- 
side fro deeth of whom we ben wit- 
nessis/ & the feith of his name; 
he hath confermyd this man whom 
3e seen & knowen/ the name of 
him & that is by him; 3af to this man 
fill heelthe in the si3t of alle 3011/ 

& now britheren I woot; that bi vnwi- 
tyng 3e diden as also 3our’ princes/ 
but god that bifore tolde bi the mo- 
uth of alle profetis . that his crist 
schulde suffre; hath fillid so/ ther- 
fore be 3e repentaunt & be 3e con- 
uertid; that 3our’ synnes be don a 
way . that whanne the tymes of re- 
freisching schulen come fro the 
si3t of the lord/ & he schal sende 
thilke ihesu crist that is now prechid 
to 3011/ whom it bihoueth heuene 
to resseyue; into the tymes of 
restitucioun of alle thingis . whi- 
ch the lord spak bi the mouth of 
his hooly profetis fro the world/ 
for moyses seide/ for the lord sou- 
re god schal reise me to 30U 
a profete of 3oure britheren; as 
me 3e schulen heer’ hym by alle thin- 
gis . what euer he schal speke to 
3011/ & it schal be that euery 
man that schal not heer’ the ilke pro- 
fete; schal be destryed fro the pe- 
ple/ & alle profetis fro Sam- 
uel & aftir* that spaken; teelden 
thes dayes/ but 3e ben the sones 
of profetis . & of the testament . that 
god ordeynede to our’ fadris; & 
seide to abraham/ in thi seed; alle 
the meynees of erthe schulen be 

blessid/ god reiside his sone first 
to 30U . & sente him blessinge 3011; 
that ech man conuerte him . fro his wic- 
kidnesse //c. iiii.// 

And while thei spake to 
the peple . the prestis & ma- 
gestratis of the temple & the saduce- 
es camen vp on hem & sorweden 
that thei tau3ten the peple; & telden 
in ihesu the a3enrisyng fro deeth/ 

&thei leyden hondis on hem . &putti- 
den hem into warde into the morwe/ 
for it was thanne euentyd/ but 
many of hem that hadden herd the 
word; bileueden/ & the noumbre of 
men was maad fyue thousandis/ 

& a morwe it was don . that the prin- 
cis of hem & the eldre men & scribis 
weren gedrid in ierusalem & annas prin- 
ce of prestis & cayfas & Iohn & 
alisaundre; &how many euere we- 
ren of the kynde of prestis/ & thei 
settiden hem in the myddel; & axiden/ 
in what vertu ethir in what name; 
han 3e doon this thing? thanne pe- 
tre was fillid with the hooly go- 
ost; & seide to hem/ 3e princis of the 
peple and 3e eldre men; heere 
3e/ if we to day be demyd in the 
good dede of a syk man . in whom 
this man is maad saaf; be it kno- 
wun to 30 U alle . & to al the peple 
of israel/ that in the name of ihesu 
crist of nazareth . whom 
3e crucifiede . whom god 
reiside fro deeth; in this . this man 
stondith hool . bifore 3011 / this is 
the stoon; which was repreuyd 
of 30 U bildinge/ which is maad 
into the heed of the corner; and 
heelthe is not in ony othir/ for 
nethir othir name vndir heuene 
is 3ouun to men; in which it biho- 

ueth vs to be maad saaf/ & thei S13- 
en the stidefastnesse of petre & 
of iohn . for it was founden that 
thei weren men vnlettrid & lewid 
men . & thei wondriden & knewen 
hem that thei weren with ihesu/ & thei 
sy3en the man that was heelid ston- 
dinge with hem; & thei my3ten no 
thing a3enseye/ but thei comaundi- 
den hem to go forth withoute the 
counceil; & thei spaken togidre . 

& seiden/ what schulen we do to 
thes men/ for the signe is maad 
knowun bi hem; to alle men that dwel- 
len at ierusalem/ it is opyn; &we 
mown not denye/ but that it be 
no more pupplischid into the pe- 
ple; manase we to hem . that thei spe- 
ke no more in this name to ony 
men/ & thei clepiden hem; & denounce- 
den to hem . that on no maner thei schul- 
den speke . nethir teche in the name 
of ihesu/ but petre & Iohn answe- 
riden; & seiden to hem/ if it be 
ri3tful in the si3t of god to heer’ 

3ou rathir . than god; deme 3 e/ for 
we moten nedis speke tho thingis; 
that we han seyn & herd/ & thei 
manasiden hem & leften hem; & foun- 
den not how thei schulden pony- 
sche hem . for the peple/ for alle men 
clarifiden that thing that was don in 
that that was bifall e/ for the man 
was more than of fourty 3eer; 
in which this signe of heelthe was 
maad/ &whanne thei weren delyuer- 
ed thei camen to her felowis 
& teelden to hem . how grete thingis 
the princes of prestis & the eldre 
men hadden seid to hem/ &whanne 
thei herden . with oon herte thei rei- 
seden vois to the lord . & seiden/ lord 
thou that madist heuene & erthe 

se & alle thingis that ben in hem; wh- 
ich seidist bi the hooly gost in the 
mouth of oure fadir dauith thi ch- 
ild/ whi heethen men gnastiden with 
teeth to gidre; & the peplis thou3- 
ten veyn thingis/ kingis of the erthe 
stooden ny3 . & princes comen to gidre 
in oon a3ens t he lord the lord . & a- 
3ens his crist/ for verily eroude 
& pounce pilat with hethen men 
& peplis of israel camen to gidre 
in this citee a3ens thin hooly child 
ihesu whom thou anoyntidest; to do 
the thingis that thin hond 8c thi councel 
demeden to be don/ & now lord bi- 
hold into the thretenyngis of hem 
&graunte to thi seruauntis to spe- 
ke thi word with al trist in that thing 
that thou holde forth thin hond that heel- 
this & signes & wondris be ma- 
ad . bi the name of thin hooly sone 
ihesu/ & whanne thei hadden preied; 
the place was moued . in which 
thei weren gaderid/ & alle weren 
fillid with the hooly goost; & spa- 
ken the word of god with trist/ & 
of the multitude of men bileuynge; 
was oon herte & oon wille/ nethir 
ony man seide ony thingis of tho 
thingis . that he weeldide to be his 
owne; but alle thingis weren co- 
myne to hem/ & with greet vertu 
the apostlis 3eldiden witnessing 
of the a3enrysing of ihesu crist our’ 
lord; & greet grace was in alle 
hem/ for nethir ony nedy man 
was among hem/ for how many 
euer weren possessouris of 
feeldis ethir of housis; thei sel- 
den & brou3ten the pris of tho thin- 
gis that thei selden &leiden bifore 
the feet of the apostlis/ & it 
was departid to ech; as it 

was nede to ech / forsothe Ioseph 
that was named barsabas of apost- 
bs that is to seye the sone of coumfort 
of the lynage of leeuy aman of ci- 
pre; whanne he hadde a feeld solde 
it & brou3te the pris; & leide it bi- 
fore the feet of apostlis //c. v.// 

Bvt aman anany bi name 
with safira his wyf; sol- 
de a feeld/ & defraudide of 
the priis of the feeld & his wyf was 
witinge/ & he brou3te a part & lei- 
de bifore the feet of the apostlis/ 

& petre seide to him/ Anany whi 
hath sathanas temptid thin herte that 
thou lye to the hooly goost; & to de- 
fraude of the priis of the feeld? 
whethir it vnseeld was not thin . & 
whanne it was seeld it was in thi po- 
wer? whi hast thou putt this thing 
in thin herte; thou hast not lyed to 
men; but to god/ anany herde thes 
wordis; & felde down & was deed/ 

& greet drede was maad on alle that 
herden / & 3onge men risen & moue- 
den him awey; & baren him out & biri- 
eden/ & there was maad as a space 
of thre ouris; & his wyf knewe 
not that thing that was don . & entride/ 
& petre answeride to hir/ womman 
seie to me; whethir 3e selden the fe- 
eld for so moche? & she seide 3he 
for so moche/ & petre seide to hir/ 
what bifel to 3ou; to tempte the spi- 
rit of the lord? lo the feet of hem 
that han biried thin hosobonde ben 
at the dore; & thei schulen here thee 
out/ anon she felde doun at his 
feet; & diede/ & the 3onge men en- 
triden & founden hir deed & thei ba- 
ren hir out & birieden to hir hose- 
bonde/ and greet drede was ma- 
ad in al the chirche; & into 

alle that herden thes thingis/ & bi the 
hoondis of the apostlis; signes 
& many wondris weren maad in 
the peple/ & alle weren of oon acord 
in the porche of Salomon/ but no 
man of othir durfte ioyne him silf 
with hem; but the peple magnyfiede 
hem/ & the multitude of men &of wym- 
men bileuynge in the lord; was 
more encreesid/ so that thei bro- 
u 3 ten out syke men into streetis; 

&leiden in litil beddis & couchis/ that 
whanne petre cam namely the scha- 
dowe of him schulde schadowe ech 
of hem/ & thei schulden be delyuered 
fro her syknessis/ and the multi- 
tude of citees ny3 to ierusalem ran; 
bryngynge syk men & that weren tra- 
uelid of vnclene spiritis . whiche 
alle weren heelid/ but the prince of 
prestis roos vp . & alle that weren 
with him . that is the eresie of saduce- 
is; & weren fillid with enuye/ & lei- 
den hondis on the apostlis . &put- 
tiden hem in the comyn ward e/ but the 
aungel of the lord openyde by ny 3 ~ 
te the 3atis of the prisoun; & ledde hem 
out & seide/ go 3e & stonde 3e & spe- 
ke in the temple to the peple; alle 
the wordis of this lyf/ whom whanne 
thei hadden herd thei entriden eerly 
into the temple & tau 3 ten/ & the prin- 
ce of prestis cam & thei that weren 
with him; & clepiden to gidre the coun- 
ceil . & alle the eldre men of the chil- 
dren of israel/ & senten to the pri- 
soun; that thei schulden be brou3t forth/ 
& whanne the mynistres camen . foun- 
den hem not . & for the prisoun was 
openyd; thei turneden a 3 en/ & tel- 
den & seiden/ we founden the prisoun 
schitt with al diligence &the kepe- 
ris stoundinge at the 3atis/ but we 

openyden . & founden no man ther ynne/ 
& as the maiestratis of the temple . 

& the princes of prestis herden thes wor- 
dis; thei douteden of hem what was 
don/ but aman cam & telde to hem/ 
for lo tho men whiche 3e han putt in 
to prisoun; ben in the temple & stonden 
& techen the peple/ thanne the maies- 
trat wente with the mynistris; 

&brou3te hem withoute violence/ 
for thei dredden the peple; lest thei sch- 
ulden be stooned/ & whanne thei had- 
den brou3t hem; thei settiden hem in the 
counceil/ & the princes of prestis; axi- 
den hem/ & seiden/ in comaundement we 
comaunden 30U; that 3e schulden not 
teche in this name/ &lo 3e han fil- 
lid ierusalem with 3our’ teching; & 3e 
wolen brynge on vs the blood of 
this man/ & petre answeride & the a- 
postlis & seiden/ it bihoueth to obeie 
to god; more than to men/ god of ou- 
re fadris reiside ihesu whom 3e slo- 
wen; hangynge in a tre/ god en- 
hauncide with his ri3thond this prin- 
ce & sauyour; that penaunce wer’ 30- 
uun to israel & remyssisoun of synnes/ 
&we ben witnesses of thes wordis . 

& the hooly goost whom god 3af to al- 
le obeischinge to him/ whanne thei her- 
den thes thingis; thei weren turmen- 
tid . & thou3ten to sle hem/ but a man 
rocs in the counceil . a farise gama- 
liel bi name; adoctour of the lawe . 
a worschipful man to al the peple; & 
comaundide the men to be putt with 
oute forth for a while/ & he seide 
to hem/ 3e men of israel take tent 
to 30U silf on thes men; what 3e sch- 
ulen do/ for bifore thes dayes Teo- 
das that seide him silf to be sum man; 
to whom anoumbre of men consenti- 
de . aboute four’ hundrid/ which was 






page 119r column 1 



Wydiffite Ma 



England, 1400-1450. BRIDWELL LIBRARY 



Octavo 



page 119r column 2 



slayn; & alle that beleueden to him . weren 
disparpelid & brou3t to nou3t/ af- 
tir this Iudas of galile was in the 
dayes of profescioun; & turnede awey 
the peple aftir him/ & alle how many 
euere consentiden to him; weren scaterid 
& he perischide/ & now therfore I seie 
to 3ou; departe 3e fro thes men . & 
suffre 3e hem / for if this counceil ethir 
werk is of men; it schal be vndon/ 
but if it is of god; 3e mown not vn- 
do hem . lest perauentur’ 3e be foundun 
to repugne god/ & thei consentiden 
to him . & thei clepiden to gidre the apost- 
lis/ & denounceden to hem that weren be- 
tun; that thei schulden no more speke in 
the name of ihesu . & thei leeten hem go/ 
&thei wenten ioyinge fro the si3t of 
the counceil; that thei weren had worthi 
to suffre dispising for the name 
of ihesu/ but ech day thei ceessiden 
not in the temple & aboute houses; 
to teche & to preche ihesu crist //c. vi.// 
Bvt in tho dayes . whanne the 
noumbre of disciplis encre- 
side; the grekis grucchiden 
a3en the ebrews . for that her widowis 
weren dispisid in euery dayes my- 
nystringe/ & the twelue clepiden 
to gidre the multitude of disciplis 
& seiden/ it is not ri3tful that we le- 
ue the word of god; & mynystren 
to bordis/ therfore britheren biholde 3e 
men of 30U . of good fame seuene fill of 
the hooly gost & of wysdom; whi- 
che we schulen ordeyne on this 
werk . for we schulen be bisy to 
preier & preche the word of god/ 

& the word pleside bifore alle the 
multitude/ & thei chesiden steuene 
aman fill of feith & of the hooly gost . 

& philip & procore &nycanor . & 
tymon & parmanam & nicol a 

comelyng aman of antioche/ thei or- 
deyneden these bifore the si3t of apost- 
lis; & thei preieden . &leyden hoondis 
on hem/ & the word of the lord wex- 
ide; &the noumbre of* disciplis in ier- 
salem was moche multiplied/ also 
moche cumpany of prestis; obey- 
ede to the feith/ & steuen fill of 
grace & of strengthe; made wondris 
&greete signes in the peple/ but 
summe risen of the synagoge that 
was clepid * libertyns . & cirenen- 
sis . & of men of alisaundre . & of hem 
that weren of cilice & of asie . & dispu- 
tiden with steuene/ & thei my3ten not 
withstonde the wysdom & the spirit 
that spak/ thanne thei priuely senten men 
that schulden seye that thei herden him sei- 
ynge wordis of blasfemye a3ens 
moyses & god/ & so thei moneden 
to gidre the peple & the eldre men 
&the scribis/ & thei rannen to gidre 
& tooken him; & brou3ten into the coun- 
ceil/ & thei ordeyneden false witnes- 
sis . that seiden / this man ceessith not to 
speke wordis a3ens the hooly pla- 
ce & the law e/ for we herden hym 
saiynge/ that this ihesus of nasareth 
schal distruye this place; & schal 
chaunge the tradiciouns . whiche mo- 
yses bytook to vs/ & alle men that 
saaten in the counceil bihelden hym . & 
say 3 en his face . as the face of an 
aungel//c. vii.// 

And the prince of prestis sei- 
de to steuene/ whethir thes 
thingis han hem so? which seide/ bri- 
theren & fadris heer’ 3e/ god of glorie 
apperide to our’ fadir abraham . whan- 
ne he was in mesopotamye . bifore 
that he dwelte in carram . & seide to him/ 
go out of thi lond . & of thi kynrede; 

& come into the lond which I schal 

schewe to thee/ thanne he wente out 
of the lond of caldeis; & dwelte in 
carsam/ & fro thennis aftir that his 
fadir was deed; he translatide him 
into this lond . in which 3e dwellen 
now/ & he 3af not him . eritage 
in it . nethir a paas of a foot; but he 
bihi3te to 3yue him it into possessioun . 
& to his seed aftir him . whanne he had- 
de not a sone/ &god spak to him/ that 
his seed schal be comeling in an alien 
lond . & thei schulen make hem suget 
to seruage . & schulen yuel treete 
hem foure hundrid 3eeris & thritti/ 

& I schal luge the folc; to whiche 
thei schulen serue seith the lord/ & 
aftir thes thingis thei schulen gon out; 
&thei schulen serue to me in this 
place/ & he 3af to hym the testament 
of circumsicioun/ & so he gendride 
Isaac; & circumsidide him in the ei3tthe 
day/ & Isaac gendride Iacob; & la- 
cob gendride the twelue patriar- 
kis/ & the patriarkis hadden enuye 
to Ioseph; & seelden him into egipt/ 

& god was with him . & delyuerede him 
of alle his tribulaciouns; & 3af to 
him grace &wysdom in the si3t of 
farao king of egipt/ & he ordeyne- 
de him souereyn on egipt; & on al his 
hows/ & hungre cam into al egipt 
& canaan . & greet tribulacioun; & 
our’ fadris founden not mete/ but 
whanne Iacob hadde herd that whee- 
te was in egipt; he sente our’ 
fadris first/ & in the secunde tyme 
Ioseph was knowun of his britheren; 

& his kyn was maad knowun to 
farao/ and Ioseph sente & clepide 
Iacob his fadir . & al his kynre- 
de seuenty & fyue men/ & Iacob 
cam down into egipt &was deed; 
he & our’ fadris/ & thei weren 

translatid into sichen &weren leid 
in the sepulcr’ that abraham bou3te bi 
priis of siluer of the sones of E- 
mor . the sone of sichen/ &whanne 
the tyme of biheeste cam ny3 . wh- 
ich god had knowlechid to abra- 
ham . the peple wexide & multipli- 
ede in egipt/ til anothir king roos in 
Egipt; which knew not Ioseph/ 
this bigylide otrr & turmentide ou- 
re fadris; that thei schulden putte 
awey her 3ong children . for thei 
schulden not lyue/ in the same ty- 
me moyses was born; &he was 
loued of god/ & he was norischid 
thre monethis; in the hous of his fa- 
dir/ &whanne he was put out in 
the flood; the dou3tir of faroo to- 
ok hym vp & norischide him into hir 
sone/ & moyses was lerned in al the 
wysdom of egipcians; &he was my3ty 
in his wordis &werkis/ but wh- 
anne the tyme of fourty 3eer was 
fillid to him; it roos vp into his 
herte . that he schulde visite his bri- 
theren the sones of israel/ &whanne he 
sai3 aman suffringe wrong; he 
vengide him . & dide veniaunce for 
him that suffride the wrong; & he 
killide the egipcian/ for he gessi- 
de that his britheren schulden vndirston- 
de that god schulde 3yue to hem hel- 
the bi the hond of him/ but thei vn- 
dirstooden not/for in the day su- 
ynge; he apperide to hem chidinge . 

& he acordide hem in pees & seide/ 
men 3e ben britheren/ whi noyen 3e ech 
othir? but he that dide the wrong 
to his nei3ebore; puttide him awei 
& seide/ who ordeynede thee prince 
& domysman on vs? wher thou wolt 
sle me; as 3istirday thou killidest 
the egipcian? and in this word 

moyses flei3; &was maad a co- 
meling in the lond of madian whe- 
re he bigaat twey sones/ &whanne 
he hadde fillid fourty 3 eer; an aun- 
gel apperide to him in fier of flaw- 
me of a boisch in desert of the mount 
of syna/ & moyses sy3; &wondri- 
de on the si3t/ &whanne he nei3ede 
to biholde; the vois of the lord was 
maad to him & seide/ 1 am god of 30 U- 
r’ fadris . god of abraham . god of 
Iacob . god of Isaac/ moyses was 
maad tremblinge; & durfte not bi- 
holde/ but god seide to him/ do of the 
schoon of thi feet/ for the place in 
which thou stondist; is hooly erthe/ 

I seeynge sy3 the turmentyng of my 
peple that is in egipt; & I herde the 
morenyng of hem . and I cam down 
to delyuere hem/ & now come thou; 

&I schal sende thee into Egipt/ 
this moyses whom thei denyeden 
seiynge who ordeynede thee 
prince & domesman on vs; god 
sende this prince & a3enbiere . with 
the hond of the aungel . that apperide 
to him in the boisch . this moyses lad- 
de hem out; & dide wondris & sig- 
nes in the lond of egipt/ & in the 
reed see & in desert fourty 3eeris/ 
this is moyses that seide to the sones 
of israel/ god schal reise to 30 U a 
profete of 3 our’ britheren; as me 3e 
schulen heer’ hym/ this it is that was 
in the chirche in wildirness with 
the aungel that spak to him in the mount 
syna & with our’ fadris; which 
took wordis of lyf to 3yue to us/ 
to whom our’ fadris wolden not 
obeye; but puttiden him awey . & 
weren turned awey in hertis in 
to egipt . seiynge to aaron/ ma- 
ke thou to us goddis that schulen go 

bifore vs/ for to this moyses that 
ledde vs out of the lond of egipt; 
we witen not what is don to him/ 

& thei maden a calf in tho dayes; & 
offriden a sacrifice to the maw- 
met . & thei weren glad in the wer- 
kis of her hondis/ & god turne- 
de & bitook hem to serue to the 
kny3thod of heuene; as it is wri- 
tun in the book of profetis/ whethir 
3e hous of israel offriden to me . 
slayn sacrifices ethir sacrifices 
fourty 3 eer in desert? & 3e han 
take the tabernacle of moloc & 
the sterr’ of 3 our’ god renfam; 
figuris that 3e han maad to worschi- 
pe hem/ & I schal translate 30 U into 
babiloyne/ the tabernacle of wit- 
nessing was with our’ fadris in 
desert; as god disposide to hem & 
spak to moyses/ that he schulde ma- 
ke aftir the fourme that he sai3/ 
which also our’ fadris token with 
ihesu & brou3ten in to the possessioun 
of hethen men; which god putti- 
de awey fro the face of our’ fa- 
dris . til in the dayes of dauith . 
that foond grace anentis god/ & ax- 
ide that he schulde fynde a tabernacle 
to god of Iacob/ but salamon bildide 
the hous to him/ but the hi 3 god dwel- 
lith not in thingis maad bi hond; as 
he seith bi the profete/ heuene is 
a seete to me . & the erthe is the stool 
of my feet / what hous schulen 3e 
bylde to me seith the lord; ethir what 
place is of my restyng? whethir 
myn hond made not alle thes thin- 
gis? with hard & nol vncircumsi- 
did herds & eeris 3e withstoden euer- 
more the hooly goost/ & as 3 our’ fa- 
dris so 3e/ whom of the profetis han not 
3 our’ fadris pursued; & han slayn 

hem that bifor teelden of the comyng 
of the ri3tful man? whos traitours 
& mansleeris 3e weren now/ whi- 
che tooken the lawe . in ordynaunce 
of aungels; & han not kept it/ & 
thei herden these thingis & weren dyuers- 
ly turmentid in her hertis . & gren- 
neden with teeth on him/ but whanne ste- 
uene was fill of the hooly goost; he 
biheeld into heuene & sy3 the glori- 
e of god . & ihesu stondinge on the ri3t- 
half of the vertu of god/ & he seide/ 
lo I se heuenes openyd; & mannys 
sone stondinge on the ri3thalf of the 
vertu of god/ & thei cryeden with a gre- 
et voys; & stoppiden her eeris . & 
maaden with o wille an asau3t 
into him/ and thei brou 3 ten him out of 
the citee; & stooneden/ & the witnes- 
sis diden of her clothis . bisydis the 
feet of a3ong man; that was clepid 
saule/ and thei stoonyden steuene; 
that clepide god to helpe seiynge/ 
lord ihesu resseyue my spirit/ & he 
knelide & criede with a gret vois & 
seide/ lord sette not to hem this synne/ 

& whanne he hadde seid this thing . he diede/ 

But saul was con- //c. viii.// 

sentinge to his deeth/ & greet 

persecusioun was maad that 

day in the chirche that was in ierusalem/ 

& alle men weren scaterid bi the cun- 
treis of Iudee &samarie; outta- 
kun the apostlis/ but good men bi- 
rieden steuene; & maden greet mor- 
nyng on hym/ but saul greedy dis- 
tryede the chirche & entride bi hou- 
sis; &drowe men &wymmen . &bi- 
took hem into prisoun/ & thei that weren 
scaterid; passiden forth . prechinge 
the word of god f And ffilip cam 
down into a citee of samarie; 

& prechide to hem crist/ & the pe- 

pie 3af tent to thes thingis that weren 
seid of ffilip; with o wille heerin- 
ge & seynge the singnes that he dide/ 
for manye of hem that hadden vncle- 
ne spiritis; cryeden with a greet 
voys &wenten out/ &many syke 
in the palesye & crokid weren hee- 
lid/ therfore greet ioye was maad 
in that citee f But ther was aman 
in that citee whos name was symo- 
und a wycche that hadde disseyued * 
seiynge that him silf was sum greet 
man/ whom alle herkeneden fro the 
leeste to the mooste; & seiden/ this 
is the vertu of god; which is cle- 
pid greet/ & thei leueden hym/ for 
long tyme he hadde maddid hem 
with his wicchecraftis/ but whan- 
ne thei hadden bileeuyd to filip that 
prechid of the kingdom of god; men 
&wymmen weren baptisid in the na- 
me of ihesu crist/ & thanne also symound 
him silf beleuede/ & whanne he was 
baptisid; he drou3 to filip/ & he sai3 
also signes & greet vertues weren 
don; he was a stonyed &wondri- 
de/ but whanne the apostlis that weren 
at ierusalem hadden herd that samarie 
hadde resseyued the word of god; 
thei senten to hem petre & ioon/ & 
whanne thei camen . thei preiden for 
hem that thei schulden resseyue the hooly 
gost/ for he cam not 3k into ony 
of hem; but thei weren baptisid oon- 
ly in the name of the lord ihesu/ than- 
ne thei leiden hondis on hem; & thei 
resseyueden the hooly goost/ & whan- 
ne symound hadde seyn . that the hoo- 
ly goost was 3ouun by leying on 
of hondis of the apostlis; & he pro- 
feride to hem money & seyde/ 3y- 
ue 3e also to me this power that 
whom euer I schal leye on my hon- 

dis; that he resseyue the hooly gost/ 
but petre seide to him/ thi money be 
with thee into perdicioun; for thou 
gessidest the 3ifte of god schulde be 
had for money/ ther is no part ne so- 
ort to thee; in this word/ for thin her- 
te is not rigtful bifore god/ therfore 
do thou penaunce for this wickidnes- 
se of thee . & preie god; if perauenture 
this thou3t of thin herte be for3ouun 
to thee/ for I se that thou ert in the galle 
of bitternesse . & in the bond of wic- 
kidnesse/ & symount answeride & 
seide/ preie 3e for me to the lord/ that 
no thing of thes thingis that 3e han seid 
come on me/ & thei witnessiden & spa- 
ken the word of the lord; & 3 eden a 3 en 
to ierusalem &prechiden to many cuntrees 
of Samaritans/ & an aungel of the 
lord; spak to filyp & seide/ rise thou 
&go a3ens the south . to the weye 
that goth doun fro ierusalem into gas a . 
this is desert/ &he roos &wente forth/ 
&lo aman of ethiopie . a my3ti man 
seruaunt a geldyng of candace the 
queene of ethiopeans . which was 
on alle hir richessis; cam to worschi- 
pe in ierusalem . & he turnede a 3 en sittinge 
in his chare; & redinge Isaye the 
profete/ & the spirit seide to filip/ 
nei3e thou . & ioyne thee to this chare/ 

& ffilip ran to & herde him redinge 
Isaye the profete/ & he seide/ gessist 
thou . wher thou vndirstondist . what 
thingis thou redist? & he seyde/ how 
may I if no man schewe to me? & 
he preide filip; that he schulde come 
vp . & sitte with him/ & the place of the 
scripture that he redde; was this/ 
as a scheep he was ledd to sleyng/ 

& as a lomb bifore aman that scherith 
him . is doumb withoute vois; so he o- 
penyde not his mouth/ in mekenesse 

his doom was takun vp/ who schal 
telle out the generacioun of him? for 
his lyf schal be takun awey fro the 
erthe/ and the gelding anweride to 
filip; & seide/ 1 biseche thee; of what 
profete seith he this thing/ of him self; 
ethir of ony othir? & filip openide 
his mouth . & bigan at this scripture; 

& prechide to him ihesu/ & the while thei 
wenten bi the weye; thei camen to a 
watir/ & the gelding seide/ lo watir/ 
who forbedith me to be baptisid? & 
filip seide/ if thou bileuest of al the 
herte; it is leefful/ &he answeride 
& seide/ 1 bileue that ihesu crist is the so- 
ne of god / & he comaundide the cha- 
re to stonde stille/ & thei wenten 
doun bothe into the watir . filip &the 
gelding; & filip baptiside him/ &whan- 
ne thei weren come vp of the watir; 
the spirit of the lord rauyschide fi- 
lip . & the gelding sy3 hym no more/ 

& filip was foundun in azotus/ & 
he passide forth . & prechide to alle ci- 
tees; til he cam to cesarie //c. ix.// 

Bvt saul 3k ablower of 
manasis &ofbetingis a- 
3ens the disciplis of the lo- 
rd; cam to the prince of prestis . & ax- 
ide of him lettris into damask to the 
synagogis/ that if he fond ony men 
&wymmen of this lyf; he schulde le- 
de hem boundun to ierusalem/ and whanne 
he made his Iourney; it bifelde 
that he cam ny3 to damask/ & suden- 
ly a li3t fro heuene schoon abou- 
te him; & he fallide to the erthe . & her- 
de a vois seiynge to him/ saul saul 
what pursuest thou me? & he seide/ 
who art thou lord? & he seide/ 1 am 
ihesu of nazareth; whom thou pursuest/ 
it is hard to thee . to kike a3ens the 
pricke/ & he tremblide &wondride; 

& seide/ lordwhat wolt thou that I 
do/ & the lord seide to him/ rise vp & en- 
tre into the citee; & it schal be seid 
to thee . what it bihoueth thee to do/ 

& tho men that wenten with him; stooden 
astonyed/ for thei herden a vois; but 
thei si3en no man/ & saul roos fro the 
erthe . & whanne his l3en weren ope- 
nyd; he sai3 no thing/ & thei drowen 
him bi the hondis; &ledden him into da- 
mask/ & he was thre days not seynge; 

& he eet not nethir drank/ & a dis- 
ciple anany bi name; was at 
damask/ & the lord seide to him in a 
visioun/ ananye/ & he seide/ lo I lord/ 

& the lord seide to him/ ryse thou & go 
into a strete that is clepid rectus; 

& seke in the hous of Iudas sau- 
le bi name of tharse/ for lo he prei- 
eth/ & he sy3 aman anany bi name 
entringe & leyinge on him hondis/ that 
he resseyue si3t/ & anany answe- 
ride/ lord I haue herd of manye 
of this man . how grete yuels he 
dide to thi seyntis in ierusalem/ & this hath 
power of the princes of preestis 
to bynde alle men that clepen thi na- 
me to help/ & the lord seide to him/ 
go thou for this is to me a vessel of 
chesing; that he here my name bifor 
hethen men & kingis & tofore the so- 
nes of israel/ for I schal schewe 
to him; how grete thingis it biho- 
ueth him to suffre for my name/ 

& anany wente & entride into the 
hous/ & leyde on him his hondis & 
seide/ saul brothir the lord ihesu sente 
me that aperide to thee in the weye 
in which thou comest/ that thou se; & be 
fulfillid with the hooly gost/ & a- 
noon as the scabs felden fro his y3en; 
he resseyuede si3t/ and he roos; & 
was baptisid/ & whanne he hadde ta- 

kun mete; he was coumfortid/ & he 
was bi sum dayes with the disciplis 
that weren at damask/ & anoon he en- 
tride into the synagogis; & prechi- 
de the lord ihesu . for this is the sone 
of god / & alle men that herden hym 
wondriden; & seyden/ where this is 
not he that impugnede in ierusalem . hem 
that clepiden to help this name? & hidur 
he cam for this thing; that he schulde 
lede hem boundun to the princes of 
prestis/ but saul moche the more 
wexide strong/ & counfoundide the 
lewis that dwellide at damask . & af- 
fermyde that this is crist/ & whanne ma- 
ny dayes weren fillid; lewis ma- 
den a counceil that thei schulden sle hym/ 
&the aspies of hem . weren maad kno- 
wun to saul/ & thei kepten the 3atis 
day & ny3t; that thei schulden sle him/ but 
his disciplis tooken hym bi ny3t; 

& delyuereden him & leeten hym down . in a 
leep bi the wal / & whanne he cam in 
to ierusalem . he asayde to ioyne him to 
the disciplis; & alle dredden . &leue- 
den not that he was a disciple/ but 
barnabas took & ladde him to the 
apostlis; & teelde to hem/ how in 
the weye he hadde seyn the lord; 

& that he spak to him/ & how in dam- 
ask he dide tristily . in the name of 
ihesu/ & he was with hem & entride & 3e- 
de out in ierusalem; & dide tristristily in 
the name of ihesu/ & he spak with he- 
then men; & disputide with grekis/ 

& thei sou3ten to sle him/ which thing 
whanne the britheren hadden knowe; thei 
ledden him by ny3te to cesarie . &leten 
him go to tarsis/ & the chirche bi al 
Iudee & galile & samarie hadde pe- 
es/ &was edyfied &walkide in the 
drede of the lord; & was fillid with 
coumfort of the hooly gost/ & it by- 

felde . that petre . the while he passide 
aboute alle; cam to the hooly men 
that dwelliden at lidde/ and he foond 
aman eneas by name that fro ei3te 
3 eer he hadde leye in bed; & he was 
syk in palsye & petre seide to him/ 

Eneas the lord ihesu crist heele thee/ 
ryse thou & araye thee/ & anoon he ro- 
os/ & alle men that dwelliden at lidde 
& at sarone sy3en him; whiche weren 
counuertid to the lord/ & in Ioppe was 
a disciplesse whos name was tabi- 
ta; that is to seie dorcas/ this was fill 
of good werkis & almesdedis that 
she dide/ & it bifel in tho dayes; that 
she was syk &diede/ & whanne thei 
hadden waischun hir thei leiden hir 
in a soler/ & for lidda was ny3 Ioppe 
the disciplis herden that petr’ was ther 
ynne/ and senten twey men to hym & 
preieden that thou tarie not to come 
to us/ & petre roos vp; & cam with 
hem/ & whanne he was comun; thei led- 
den him into the soler & alle wido- 
wis stooden aboute hym; wepinge & 
schewinge cootis & clothis . whiche 
dorcas made to hem/ & whanne alle men 
weren putt withouteforth; petre 
knelide &prei zdel &he turnede to 
the bodie; & seide/ tabita ryse thou/ 

& she openyde hir y 3 en; & whanne 
she sy3 petre she saat vp a 3 en & 
he took hir bi the hond; & reiside 
hir/ & whanne he hadde clepid the hoo- 
ly men &widowis; he assignede hir 
alyue/ & it was maad knowun bi al 
Ioppe & manye bileueden in the lord/ 

& it was maad that many dayes he dw- 
ellide in Ioppe . at oon symound a coriour/ 
Aman was in ce- //c. x.// 
sarie cornelie by name; 
a centurien of the cumpanye 
of kny3tis that is seid of ytalie/ a 

religious man; & dredinge the lord 
with al his meyne/ doynge many 
almessis to the peple; & preiynge 
the lord euermore/ this say3 in a 
visioun openly as in the nynthe our 
of the day . an aungel of god entrin- 
ge into hym; & seyinge to him/ corne- 
1 ye/ & he biheeld him & was adrad 
& seide/ who art thou lord/ & he sei- 
de to him/ thi preieris & thyn almes- 
dedis; han sti3ed vp into mynde 
in the si3t of the lord/ & now sen- 
de thou men into Ioppe; & clepe 
oon Symount . that is named petr’/ 
this is herborid at aman symount 
coriour; whos hous is bisydis 
the see/ this schal seye to thee; what 
it bihoueth thee to do / & whanne the 
aungel that spak to him . was gon a- 
wey; he clepide twey men of his 
hous . & a kny3t that dredde the lord . 
whiche weren at his bidding; & 
whanne he hadde toold hem alle the 
thingis; he sente hem into Ioppe/ & 
on the day suynge while thei ma- 
den Iourney . & nei 3 eden to the ci- 
te; petre wente vp in the hi3este 
place of the hous to preie abou- 
te the sixte our/ & whanne he was 
hungrid; he wolde haue ete/ but 
while thei maden redy; a rauy- 
sching of spirit felde on him/ & he 
sy3 heuene oponyd; & a uessel 
comynge doun as a greet scheete 
with four’ corneris to be lette 
down fro heuene into erthe/ in wh- 
ich weren alle four’ footid beestis . 
&crepinge of the erthe; &volatils 
of heuene/ & a vois was maad 
to him/ ryse thou petre & sle & ete/ and 
petre seide/ lord forbede; for I ne- 
uer eet ony comyn thing &vncle- 
ne/ & eft the secunde tyme the vois 

was maad to hym/ that thing that god 
hath clensid; seie thou not vncle- 
ne/& this thing was don bi thries/ 

& anoon the vessel was resseyued 
a 3 en/ & while that petre doutide with- 
ynne him silf what the visioun was 
that he sy3; lo the men that weren sent 
fro comely . sou3ten the hous of sy- 
mount & stooden at the 3ate/ & whanne 
thei hadden clepid; thei axiden if sy- 
mount that is named petre . hadde 
ther’ herbore/ & while petre thou3te 
on the visioun; the spirit seide to him/ 
lo thre men seken thee/ therfore rise thou 
& go doun & go with hem & doute thou 
no thing for I sende hem/ and petre 
cam doun to the men . & seide/ lo 
I am whom 3e seken/ what is the 
cause; for which 3e ben come? 
and thei seiden/ cornelie the centurien 
a iust man & dredinge god & 
hath good witnessing of alle 
the folk of lewis; took answer of 
an hooly aungel to clepe the thee into 
his hous & to heer’ wordis of thee/ 
therfore he ledde hem ynne; & resseyue- 
de in herbore/ & that ny3t thei dwelliden 
with him/ & in the day suynge he roos 
& wente forth with hem/ & summe of 
the britheren folewiden him fro Ioppe . 
that thei be witnessis to petr’/ & the 
othir day he entride into cesarie/ 

& cornelie abood hem; with his co- 
syns & necessarie frendes that 
weren clepid to gidre/ & it was 
don whanne petre was comen yn; 
cornelye cam metynge him/ & fell 
doun at his feet; &worschipide him/ 
but petr’ reiside him; & seide/ a- 
ryse thou; also I my silf am a man 
as thou/ & he spak with him & wente 
ynne & fond manye that weren comun 
to gidre/ & he seide to hem/ 3e witen 

how abhomynable it is to a lew; 
to be ioyned . ethir to come to an ahen/ 
but god schewide to me that no 
man seie aman comun ethir vncle- 
ne; for which thing I cam whanne 
I was clepid . with oute doutyng/ 
therfore I axe 3ou; for what cause 
han 3e clepid me? & comelye seide/ 
to day four’ dayes into this our I 
was preiynge & fastinge in the nyn- 
the our in my hous/ lo a man stood 
bifore me in a whit clooth; & seide/ 
cornelie thi preier is herd; & thin 
almesdedis ben in mynde in the si3t 
of god/ therfore sende thou into Ioppe; 
& clepe symound that is named petir/ 
that is herborid in the hous of symount 
coriour . bisydis the see/ this whan- 
ne he schal come; schal speke to 
thee/ therfore anoon I sente to thee; & 
thou didist wel in comynge to us/ 
therfore now we alle ben present 
in thi si3t to heer’ the wordis what 
euer ben comaundid to thee of the lo- 
rd/ and petr’ openyde his mouth . 

& seide/ in treuthe I haue foundun; 
that god is not acceptour of persoons/ 
but in ech folk he that dredith god & 
worchith ri3twysnesse; is accept 
to him/ god sente a word to the chil- 
dren of israel; schewynge pees by 
ihesu crist/ this is lord of alle thingis/ 

3e witen the word . that is maad thur 3 
al Iudee . &bigan at galile . aftir 
the baptym that Iohn prechide; ihesus 
of nazareth/ how god anoyntide 
him with the hooly gost & vertu/ wh- 
ich passide forth in doynge wel . & 
heelinge alle men oppressid of the 
deuel; for god was with him/ & we 
ben witnessis of alle thingis; wh- 
iche he dide in the cuntreye of lewis 
&of ierusalem . whom thei slowen han- 

gygne in a tre/ and god reiside 
this in the thridde day; &3af hym 
to be maad knowun/ not to alle 
peple; but to witnessis bifore 
ordeyned of god/ to us that eeten 
& drunken with him; aftir that he roos 
a 3 en fro deeth/ & he comaundide to 
us to preche to the peple & to wit- 
nesse that he it is that is ordeyned of 
god domesman of the quyke & of 
deede/ to this alle profetis beren wit- 
nessing . that all men that bileuen 
in him/ schulen resseyue remyssioun 
of synnes by his name/ & 3it whi- 
le that petre spak thes wordis; 
the hooly gost fell on alle that her- 
den the word/ & the feithful men 
of circumcisioun that camen with petr’ 
wondriden that also into naciouns 
the grace of the hooly gost is sched 
out/ for thei herden hem spekinge in 
langagis; & magnyfyinge god/ 
thanne petre answerid/ whethir 
ony man may forbede watir . 
that these be not baptisid; that han * 
name of the lord ihesu crist/ thanne 
thei preieden him; that he schulde dwel- 
le with hem summe dayes //c. xi.// 

And the apostlis & the bri- 
theren that weren in Iudee her- 
den that also hethen men res- 
seyueden the word of god; & thei glo- 
rifieden god/ but whanne petre cam 
to ierusalem; thei that weren of circum- 
cioun disputide a3ens him; & seiden/ 
whi entridest thou to men that hauen 
prepucie; & hast ete with hem/ &petr’ 
bigan & expownede to hem by or- 
dre; & seyde/ 1 was in the cite of 
Ioppe & preiede . & I sy3 in rauysch- 
yng of my mynde a visioun . that 
a vessel cam doun as a greet schee- 
te with four cordis . & was sent 

doun fro heuene; & it cam to me/ in 
to which I lokinge biheeld . & sy3 
four’ footide beestis of the erthe & 
beestis . & crepynge beestis & vo- 
latils of heuene/ &I herde also 
a vois that seide to me/ petre ry- 
se thou & sle & ete/ but I seide/ 
nay lord; for comyn thing ethir 
vnclene; entride neuere into my 
mouth/ & the vois answeride the 
secunde tyme fro heuene/ that thing 
that god hath clensid; seye thou not vn- 
clene/ & this was don by thries; 

& alle thingis weren resseyued a 
3en into heuene/ &lo thre men anoon 
stooden in the hous in which I was; 
&thei weren sent fro cesarie to 
me/ & the spirit seide to me; that I 
schulde go with hem & doute no thing/ 
3he & thes sixe britheren camen with 
me; &we entriden into the hous of 
the man/ &he teelde to us how he 
say3 an aungel in his hous; ston- 
dinge & seyinge to him/ sende into thou 
ioppe & clepe symount; that is na- 
med petir/ which schal speke to 
thee wordis . in whiche thou schalt be 
saaf & al thin hous/ & whanne I 
hadde bigunne to speke; the hooly 
goost fel on hem as into us in the bi- 
gynnyng/ & I bithou3te on the 
word of the lord; as he seide/ for 
Iohn baptiside in watir; but 3e 
schulen be baptisid in the hooly gost/ 
therfore if god 3af to hem the same 
grace as to us that bileueden in the 
lord ihesu crist; who was I that my3te 
forbede the lord that he 3yue not the 
hooly gost to hem that bileueden in 
the name of ihesu crist/ whanne thes 
thingis weren herd; thei heelden pe- 
ees . &glorifiden god & seiden/ therfor 
also to hethen men . god hath 30mm 

penaunce to lyf/ & thei that weren sca- 
terid of the tribulacioun that was 
maad vndir steuene; walkiden 
forth to fenyse & to cipre & to anti- 
oche . & spaken the word to no man . 
but to lewis aloone/ but summe of 
hem weren men of cipre & of cire- 
nen/ whiche whanne thei hadden entrid 
into antioche; thei spaken to the 
greekis & prechiden the lord ihesu/ & 
the hond of the lord was with hem/ & 
moche noumbre of men bileuynge was 
conuertid to the lord/ & the word cam 
to the eeris of the chirche that was 
at ierusalem on thes thingis; & thei senten 
barnabas to antioche/ & whanne he 
was come & sy3 the grace of the 
lord; he ioyede & monestide alle 
men . to dwelle in the lord in purpos 
of herte/ for he was a good man; 

& fill of the hooly gost & of feith/ & 
moche peple . was encresid to the 
lord/ & he wente forth to tharsis; 
to seke saul/ & whanne he hadde foun- 
dun him; he ledde to antioche/ & a 3 eer 
thei lyueden ther’ in the chirche; & tau- 
ten moche peple/ so that the disciplis 
weren named first at antioche cris- 
ten men/ & in thes dayes; profetis 
camen ouer fro ierusalem to antioche/ 
and oon of hem roos vp agabus 
bi name; & sigrcefiede bi the spirit . 
agreet hungur to comynge in al 
the world which hungir was ma- 
ad vndir claudius/ & alle the 
disciplis proposiden aftir that ech had- 
de; for to sende into mynisterie . to 
britheren that dwelliden in Iudee/ wh- 
ich thing also thei diden . & senten it to 
the eldre men; bi the hondis of bar- 
nabas & saul //c. xii.// 

And in the same tyme E- 
roude the king sent power 

to turmente sum men of the chirche/ 

& he slow3 by swerd; lames the 
brothir of Iohn/ & he S13 that it plesi- 
de to lewis; & kaste to take also 
petre/ and the dayes of therf loo- 
ues weren/ & whanne he hadde ca- 
u3t petr’; he sente him into prisoun/ 
&bitook to four’ quaternyouns of 
kny3tis to kepe him; &wolde aftir 
pask brynge him forth to the peple/ 

& petre was kept in prisoun/ but 
preier was maad of the chirche with- 
oute ceessing; to god for him/ but 
whanne eroude schulde brynge 
him forth; in that ny3t petr’ was 
slepinge by twixe twey kny3~ 
tis/ & was boundun with twe chey- 
nes; & the keperis bifore the dore 
kepten the prisoun/ & lo an aungel of 
the lord stood ny3; & li3t schoon 
in the prisoun hous/ & whanne he had- 
de smyte the syde of petre; he 
reyside him & seide/ ryse thou swift- 
ly/ and anoon the chaynes felden 
doun fro his hondis/ & the aungel sei- 
de to hym/ girde thee; & do on thin 
hosis/ & he dide so/ & he seide to him/ 
do aboute thee thi clothis; & sue me/ 

& he 3ede out & suwede him; & he wis- 
te not that it was soth that was don 
by the aungel/ for he gesside him silf 
to haue seye avisioun/ and thei 
passiden the firste & the secunde war- 
de & camen to the iren 3ate that ledith 
to the citee which anoon was ope- 
nyd to hem/ & thei 3eden out/ & camen 
into 00 street; & anoon the aungel 
passide awey fro him/ &petr’ tur- 
nede a3en to him silf; & seide/ now 
I woot verily that the lord sente his 
aungel; & delyueride me fro the hond 
of eroude; & fro al the abyding of 
the peple of lewis/ &he biheld 

& cam to the hous of marie mo- 
dir of Iohn . that is named markus; 
wher’ manye weren gedrid to gi- 
dre &preynge/ & whanne he knocki- 
de at the dore of the 3ate; a damy- 
sel rode bi name . com forth to se/ 
and whanne she knew the vois of 
petr’; for ioye she openyde not 
the 3ate . but ran ynne & telde that 
petr’ stood at the 3ate/ & thei sei- 
den to hir/ thou maddist/ but 
she affermyde that it was so/ & 
thei seiden it is his aungel/ but pe- 
tre abood stille & knockide/ and 
whanne thei hadden openyd the dore 
thei say3en him . &wondriden/ &he 
bekenyde to hem with his hond to 
be stille; & telde how the lord had- 
de led him out of the prisoun/ & he sei- 
de/ telle 3e to lames & to the bri- 
theren thes thingis/ & he 3ede out/ and 
wente into anothir place/ & whanne 
the day was come; ther was not ly- 
til troubling among the kny3tis . 
what was don of petr’/ & whanne 
eroude hadde sou3t him & fond not; 
aftir that he hadde maad enquering 
of the keperis . he comaundide hem 
to be brou3t to him/ and he cam doun 
fro Iudee into cesarie; & dwellide 
ther’/ & he was wroth to men of ti- 
re & of sidon/ & thei of oon acoord 
camen to him whanne thei hadden coun- 
celid with bastus that was the kingis 
chaumbirlayn thei axiden pees . for 
as moche that her kuntreis weren 
vitailid of him/ & in a day that was 
ordeyned . Eroude was clothid 
with kingis clothing; & satt for do- 
mesman & spak to hem / & the peple 
cryede the voisis of god; & not 
of man/ and anoon an aungel of 
the lord smoot him; for he hadde 

not 3oue honour to god/ &he was 
wastid of wormes & diede & the 
word of the lord waxide; & was 
multiplied/ and barnabas & sa- 
ul turneden a3en fro ierusalem . whan- 
ne the mynisterie was fillid; & 
token iohn that was named markus/ 
And profetis //c. xiii.// 

&doctours weren in the 
chirche that was at an- 
tioche; in whiche barnabas & 

Symound that was clepid blac . & 
lucius cironense & manaen that 
was the souking feer’ of Eroude 
tetrarke & saul weren/ & whanne 
thei mynistriden to the lord & fas- 
tiden; the hooly gost seide to hem/ 
departe 3e to me barnabas & 
saul into the werk to which I 
haue takun hem/ thanne thei fastiden 
&preieden &leyden hondis on hem 
&leten hem go/ but thei weren sent 
of the hooly gost; & wenten forth 
to seleucia/ & fro thennis thei wenten 
bi boot to Cypre/ & whanne thei ca- 
men to salamyne; thei prechiden the 
word of god in the synagogis of 
iewis/ & thei hadden also iohn in my- 
nysterie/ & whanne thei hadden walkid 
bi al the yle to pafum; thei foun- 
den a man a wicche a fals profete 
a iew to whom the name was bari- 
esu . that was with the proconsul sergi- 
us paul a prudent man/ this clepi- 
de barnabas &poule; &desiride 
to heere the word of god/ but ely- 
mas wicche withstood hem for his 
name is expowned so; & he sou3- 
te to turne awey the proconsul fro 
bileue . but saul which is seid al- 
so paul was fillid with the hooly 
gost; & biheeld into him & seide/ a 
thou fill of gyle & al falsnesse thou 

sone of the deuel . thou enemy of al 
ri 3 twysnesse; thou leeuest not to 
turne vpsodoun the refill weies 
of the lord/ and now lo the hond of 
the lord is on thee; & thou schalt be 
blynd & not seynge the sunne into 
a tyme/ & anoon myst & derknesse 
felden doun on him/ & he 3 ede aboute 
& sou 3 te hym that schulde 3 yue hond 
to him/ thanne the proconsul . whanne he 
hadde seyn the dede; bileuyde wondringe on 
the teching of the lord/ & whanne fro 
pafum poul hadde go by a boot . 

& thei that weren wcrcn with him; thei ca- 
men to pergen of pamfilie/ but iohn 
departide fro hem; & turnede a 3 en 
to ierusalem/ & thei 3 eden to pergen; & 
thei entriden into the synagoge in 
the day of sabotis; & saten/ & aftir 
the redying of the lawe & of the pro- 
fetis the princes of the synagoge 
senten to hem & seiden/ britheren if 
ony word of exortacioun to the pe- 
ple is in 3 ou; seye 3 e/ &poul roos 
&with hond haad silence; & seide/ 
men of ysrael & 3 e that dreden god; 
heer’ 3 e/ god of the peple of ysra- 
el chees our’ fadris . & enhaunci- 
de the peple; whanne thei weren 
comelingis in the lond of egipt . 

& in an hi 3 arme he ledde hem out 
of it/ & by the tyme of fourty 
3 eeris . he suffride her maneris 
in desert/ &he destryede seuene 
folkis in the lond of canaan; & 
bi sort departide to hem her lo- 
ond as aftir four’ hundrid & fyf- 
ty 3 eeris/ & aftir thes thingis he 
3 af domesmen to samuel the pro- 
fete/ & fro that tyme thei axiden 
a king/ &god 3 af to hem saul the so- 
ne of cis; a man of the lynage of 

beniamyn . by fourty 3eeris . &whan- 
ne he was don awey; he reiside to 
hem dauith kyng . to whom he ba- 
ar witnessing & seyde/ 1 haue foun- 
de dauith the sone of Iesse . aman 
aftir myn herte; which schal do al- 
le my willis/ of whos seed bi the 
biheest god hath led out to israel 
a sauyour ihesu; whanne Iohn prechi- 
de bifore the face of his comyng the 
baptym of penaunce to al the pe- 
ple of israel/ but whanne Iohn fillide 
his cours; he seyde/ whom 3e demen 
me to be; I am not he/ but lo he co- 
meth aftir me . & I am not worthi 
to don of the schoon of his feet/ bri- 
theren & sones of the kynde of abraham . 
&whiche that in 30U dreden god; to 30U 
the word of heelthe is sent/ for thei 
that dwelliden at ierusalem & princis of it . 
that knewen not this ihesu & the voi- 
ces of profetis . that bi euery sabot 
ben red; demyden & filliden/ & thei 
founden in him no cause of deeth; & axi- 
den of pilat . that thei schulden sle hym/ 

& whanne thei hadden endid alle thingis 
that weren writun of him . thei token him 
doun of the tre . & leyden hym in a gra- 
ue/ &god reiside him fro deeth in the 
thridde day; which was seyn by ma- 
ny dayes . to hem that wenten vp to gi- 
dre with hym from gable into ierusalem 
whiche ben til now his witnessis 
to the peple/ & we schewen to 30U 
the biheest that was maad to oure 
fadris/ for god hath fulfillid this 
to her sones . & a3enreyside ihesu . 
as in the secunde salm it is writun/ 
thou art my sone to day I bigat thee/ 

& he a3enreyside him fro deeth . that 
he schulde not turne a3en into 
corrupcioun . seide thus/ for I schal 
3 yue to 30U the hooly trewe thingis 

of dauith/ and therfore & on anothir 
stide he seith/ thou schalt not 3yue thin 
hooly to se corupcioun/ but dauith 
in his generacioun/ whanne he hadde 
mynystrid to the wille of god; 
diede/ & was leyd with his fadris; 

& sy3 corrupcioun/ but he whom 
god reyside fro deeth; sai3 not cor- 
rupcioun/ therfore britheren be it kno- 
wun to 30U . that by him remmyssioun of 
synnes is teeld to 30U . fro alle syn- 
nes . of whiche 3e my3ten not be 
iustified in the lawe of moyses/ 
in this ech man that bileueth; is iustifi- 
ed/ therfore se 3e that it come not to 
3ou that is bifore seid in the profetis/ 

3e dispiseris se 3e &wondre 3e & 

be 3 e scaterid abrood; for I worche 

a werk in 3our’ dayes/ a werk that 3e schulen not 

bileue; if ony man schal telle it to 

3011/ & whanne thei 3eden out; thei 

preieden that in the sabat suynge thei 

schulden speke to hem thes wordis/ & 

whanne the synagoge was left; 

many of lewis &of comelingis 

worschipinge god suweden poul 

&barnabas/ that spaken & counce- 

liden hem; that thei schulden dwelle in 

the grace of god/ & in the sabot su- 

wynge . almeest al the citee cam 

to gidir; to heere the word of god/ 

& lewis sy3en the peple . & weren 
fillid with enuye; & a3enseiden thes 
thingis that weren seid of poul . & blas- 
femyden/ thanne poul & barnabas 
stidefastly seiden/ to 30U it bihofte 
first to speke the word of god/ but 
for 3e putten it awey . & han demed 
3ou vnworthi to euerlastinge lyf; 
lo we turnen to hethen men/ for so the 
lord comaundide vs/ 1 haue sett 
thee in the li3t to hethen men; that 

thou be into heelthe to the vtmeste 
of erthe/ & hethen men herden; & ioye- 
den & glorifieden the word of the lord/ 
&bileueden as manye as weren 
bifore ordeyned to euerlastinge lyf/ 

& the word of the lord was sowun 
bi al the cuntrey/ but the lewis sti- 
riden religious wymmen & onest . 

& the worthieste men of the citee; & 
stiriden prosecucioun a3ens poul & 
barnabas & dryuen hem out of her 
kuntreis/ & thei schoken awey into 
hem the dust of her feet; & camen 
to Iconye/ & the disciplis weren 
fillid with ioye in the hooly gost/ 

Bvt it bifel //c. xiiii.// 
at Iconye . that thei entri- 
den to gidre . into the synago- 
ge of lewis & spaken; so that fill gr- 
eet multitude of lewis & grekis 
bileueden/ but the lewis that weren 
vnbileeffiil . reisiden persecucioun & 
stiriden to wraththe the soulis of he- 
then men a3ens the britheren/ but the 
lord 3af soone pees/ therfore thei 
dwelliden moche tyme & diden tris- 
tily in the lord . beringe witnessing 
to the word of his grace . 3yuynge 
singnes &wondris to be maad bi 
the hondis of hem/ but the multitu- 
de of the citee was departid; & 
summe weren with the iewis . & sum- 
me with the apostlis/ but whanne 
ther was maad an asaut of the 
hethen men & the lewis with her 
princes to turmenten & to stoonen 
hem; thei vndirstoden & fledden to gi- 
dre to the citees of lycaonye & 
listris & derben & into al the cuntr’ 
aboute . & thei prechiden there the 
gospel; & al the multitude was 
moued to gidre in the teching of 
hem/ poul & barnabas dwelten 

at listris/ & aman at listris was 
syk in the feet; & hadde sete crokid 
fro his modris wombe which ne- 
uer hadde gon/ this herde poul 
spekinge/ &poul biheeld him & sy3 
that he hadde feith that he schulde be 
maad saaf; & seide with a greet 
vois/ ryse thou vp ri3t on thi feet / 

& he lippede & walkide/ & the peple 
whanne thei hadden seyn that that poul 
dide; reriden her vois in lycaon tun- 
ge & seiden/ goddis maad lyk to men 
ben comun doun to us/ & thei clep- 
den barnabas Iubiter &poul mer- 
cury; for he was ledere of the word/ 
&the preest of Iubiter that was bifore 
the citee; brou3te bolis & crownes 
bifore the 3atis with peplis . &wol- 
de haue maad sacrifice/ and whanne 
the apostlis barnabas & poul her- 
den this; thei to renten her cootis/ 

&thei skipten out among the peple 
& cryden & seyden/ men what don 3e 
this this thing? &we ben deedly men 
lyk 30U; & schewen to 3011/ that 3 e be 
conuertid fro these veyn thingis . 
to the lyuynge god; that made heue- 
ne & erthe & the see & alle thingis that 
ben in hem/ which in generaciouns pas- 
sid; suffride alle folkis to go into 
her owne weyes/ & 3it he lefte 
not him silf withoute witnessing 
in wel doyng . for he 3af reyns 
fro heuene & tymes beringe fru- 
yt; & fulfillide 3our’ hertis with 
mete & gladnesse/ & thei seiynge 
thes thingis; vnnethis swagiden the 
peple . that thei offriden not to hem/ but 
sum lewis camen ouer fro antioche 
& Iconye & counceileden the peple 
& stonyeden poul & drowen out of 
the citee; &gessiden that he was deed/ 
but whanne disciplis weren comun 

aboute him; he roos &wente into 
the citee/ and in the day suynge; 
he wente forth with bamabas in 
to derben/ & whanne thei hadden pre- 
chid to the ilke citee & tau3t ma- 
ny; thei turneden a 3 en to listris 
& Iconye & to antioche/ confer- 
mynge the soulis of disciplis & 
monestinge; that thei schulden dwel- 
le in feith . & seiden that by many tri- 
bulaciouns; it bihoueth us to en- 
tre into the kingdom of heuenes/ 

& whanne thei hadden ordeyned pres- 
tis to hem bi alle citees . & had- 
den preied with fastingis; thei by- 
token hem to the lord in whom thei 
bileueden/ and thei passiden persidie . 
& camen to pamfilie/ and thei spa- 
ken the word of the lord in pergen; 

& camen doun into Italie/ & fro then- 
nis thei wenten by boot to antio- 
che; fro whennis thei weren takun 
to the grace of god into the werk 
that thei filleden/ & whanne thei weren 
comun & hadden gadrid the chirche; 
thei telden how grete thingis god di- 
de with hem & that he hadde openyd 
to hethen men the dore of feith/ & thei 
dwelliden not a lytil tyme with the 
disciplis //c.xv.// 

And summe camen down 
fro Iudee; & tau3ten bri- 
theren/ that but 3e be circumsidid aftir 
the lawe of moyses; 3e mown not 
be maad saaf/ therfore whanne ther 
was maad not alitil dissencioun 
to poul &barnabas a3ens hem; thei 
ordeyneden that poul &barnabas . 

& summe othire of hem schulden go vp 
to the apostlis &prestis in ieru- 
salem on this question/ & so thei we- 
ren led forth of the chirche; & passi- 
den bi fenyce & samarie/ & thei 

teelden the conuersacioun of hethen 
men; & thei maden greet ioye to al- 
le the britheren/ &whanne thei camen 
to ierusalem; thei weren resseyued 
of the chirche & of the apostlis & 
of the eldre men . & teelden how gre- 
te thingis god dide with hem/ but sum- 
me of the eresie of farisees that 
bileueden; risen vp & seiden . that it 
bihoueth hem to be circumsidid; & to 
comaunde to kepe also the lawe of 
moyses/ & the apostlis & eldre men 
camen to gidre; to se of this word/ 
&whanne ther was maad a greet se- 
king herof/ petre roos & seide to 
hem britheren 3e witen . that of elde day- 
es in 30U; god chees by my mouth 
hethen to he ere the word of the gos- 
pel & to bileue/ & god that knewe 
of hertis baar witnessing; & 3af 
to hem the hooly gost as also to us/ 

&no thing dyuerside bitwixe us 
& hem; & clensid the hertis of hem 
bi feith/ now thanne what tempten 
3e god . to putte a3ok on the nec- 
ke of the disciplis; which nethir 
we nethir oure fadris my3ten her’; 
but bi the grace of our’ lord ihesu 
crist . we bileuen to be saued; as al- 
so thei/ & al the multitude heeld pe- 
es; & herden barnaban & poul . 
tellinge how grete signes & won- 
dris god dide bi hem in hethen men/ 

& aftir that thei helden pees; lames 
answeride & seide/ britheren heere 
3e me/ symount telde how god 
visitide first to take of hethene 
men a peple to his name; &the 
wordis of profetis acorden to hym/ 
as it is writun/ aftir this I schal 
turne a3en . & bilde the taberna- 
le of dauith that felde doun; & I schal 
bilde a3en the cast doun thingis of it/ 

and I schal reyse it . that othir men 
seke the lord; & alle folkis on whi- 
che my name is clepid to helpe . 
the lord doynge this thing seith/ fro 
the world the werk of the lord is 
knowun to the lord/ for which thing 
I deme hem that of hethen men ben con- 
uertid to god to be not disesid/ 
but to write to men/ that thei abstey- 
ne hem fro defoulingis of mawme- 
tis . & fro fornycacioun . & strang- 
lid thingis & blood/ for moyses of 
elde tymes hath in alle citees . hem 
that prechen him in synagogis; wher’ 
by ech sabot he is red/ thanne it 
pleside to the apostlis & to the el- 
dre men with alle the chirche; to 
chese men of hem / & sende to antio- 
che with poul & barnabas/ Iudas 
that was named barsabas . & silas 
the firste men among britheren &wro- 
ten bi the hondis of hem/ apostlis 
& eldre britheren to hem that ben at an- 
tioche & sirie & silice . britheren of 
hethen men; greetinge/ for we her- 
den that summe wenten out fro us . 

& troubleden 30U with wordis & tur- 
neden vpsodoon 3our’ soulis to 
whiche men we comaundiden not; 
it pleside to us gaderid into oon . 
to chese men & sende to 30U with 
oure moost dereworthe barna- 
bas &poul/ men that 3auen her ly- 
ues; for the name of our’ lord 
ihesu crist/ therfore we senten Iudas 
& silas . & thei schulen telle the same 
thingis to 30U by wordis/ for it is 
seyn to the hooly goost & to us to 
putte to 30U no thing more of char- 
ge than thes nedeful thingis; that 3e 
absteyne 30U fro the offrid . thin- 
gis of mawmetis . & blood stran- 
glid & fornycacioun/ fro whiche 

3e kepinge 3ou; schulen do wel/ fare 
3e wel/ therfore thei weren let go & 
camen down to antioche; &whanne 
the multitude was gederid; thei to- 
ken the epistle . which which whanne 
thei hadden red; thei ioyeden on the 
coumfort/ & Iudas & silas . & thei/ 
for thei weren profetis; coumfortiden 
britheren & confermyden with fill 
many wordis/ but aftir that thei 
hadden be there a litil while; thei 
weren let go of britheren with pees 
to hem that hadden sent hem/ but 
it was seyn to silas; to dwelle 
ther’/ & Iudas went aloone to 
ierusalem/ & poul & barnabas dwel- 
ten at antioche . techinge & prechinge 
the word of the lord . with othere ma- 
n ye/ but aftir summe dayes; poul 
seide to barnabas/ turne we a 3 en 
&visyte britheren by alle citees in 
whiche we han prechid the word 
of the lord; hou thei han hem/ & bama- 
bas wolde take with him iohn; that 
was named markus/ but poul 
preiede him . that he that departide fro 
hem fro pamfilie . & wente not with 
hem into the werk; schulde not be 
resseyued/ & dissencioun was maad . 
so that thei departiden atwynny/ & 
barnabas took mark & cam by 
boot to cypre/ and poul chees 
sylas & wente forth fro the brither- 
en . &was bitakun to the grace of 
god . & he wente by sirie & cilice 
& confermyde the chirche; comaun - 
dinge to kepe the heestis of apos- 
dis & eldre men //c. xvi.// 

And he cam into derben & lis- 

tram/ & lo a disciple was 

ther’ bi name thymothe 

the sone of a jewesse cristen &of 

the fadir hethen/ & britheren that weren 

in listris & Iconye; 3eldiden good wit- 
nessing to him/ & poul woulde that this 
man schulde go forth with him; & he 
took & circumsidide him . for lewis 
that weren in the placis/ for alle wis- 
ten/ that his fadir was hethen/ whanne 
thei passiden by citees; thei bitoken 
to hem to kepe the teching that 
weren demed of apostlis & eldre 
men . that weren at ierusalem/ & the chir- 
chis weren confermyd in feith & en- 
cresiden in noumbre ech da ye/ & thei 
passiden frigie & the cuntree of ga- 
lathie; & weren forbedun of the hoo- 
ly gost to speke the word of god in 
asie/ & whanne thei camen into mysie; 
thei asaieden to go into bithynye . 

&the spirit of ihesu suffride not 
hem/ but whanne thei hadden passid 
by mysie; thei camen doun to troa- 
de; & a visioun by ny 3 t was sche- 
wid to poul/ but aman of macido- 
nye that stood . preiede him & seide/ go 
thou into macidonye & help us/ & 
as he hadde seyn the visioun; anoon 
we sou3ten to go forth into macido- 
nye/ & weren maad certeyn that 
god hadde clepid vs to preche to 
hem/ and we 3eden bi schip fro tro- 
ade & camen to samatrachia with 
street cours; & the day suynge to 
neapolis/ & fro thennis to filippis . 
that is the firste part of macedonye . 
the citee colonye/ & * weren in this ci- 
tee summe dayes; & spaken to gidre/ 

& in the day of sabotis . we wen ten 
forth withoute the 3 ate bisydis the 
flood wher’ preier semede to be; 

&we saten & spaken to wymmen that 
camen to gidre/ & awomman lidda 
by name a purpuresse of the citee of 
tiatirens; worschipinge god her- 
de/ whos herte the lord openyde; 

to 3yue tent to thes thingis . that weren 
seid of poul/ &whanne she was bap- 
tisid 8 c hir hous; she preide 8 c seide/ 
if 3e han demyd that I am feithful 
to the lord; entre 3e into myn hous 
&dwelle/ &she constreynede us/ 

& it was don whanne we 3eden to prei- 
er; that adamysel that hadde a spirit 
of dyuynacioun mette us; which 
3af greet wynnyng to hir lordis 
in dyuynyng/ this suwede poul &vs; 

& cryede & seide/ thes men ben ser- 
uauntis of the hi3 god; that tellen to 
3ou the weye of helthe/ & this she 
dide in many dayes/ 8 c poul sorwi- 
de & turnede; & seide to the spirit/ 

I comaunde thee in the name of ihesu 
crist that thou go out of hir/ & he wen- 
te out in the same our/ 8 c the lordis 
of hir sy3en that the hope of her 
wynnyng wente aweye; 8 c thei 
tooken poul & silas &ledden into 
the doom place to the princis/ & thei 
brou3ten hem to the maiestratis . 

& seyden/ thes men distrublen our’ 
citee . for thei ben lewis . & schewen 
a custom which it is not leefful 
to us to resseuye nethir do; sithen 
we ben romayns/ & the peple & 
maiestratis runnen a3ens hem; 

& whanne thei hadden to rent the coo- 
tis of hem . thei comaundiden hem to 
be betun with 3erdis/ 8 c whanne thei 
haden 30mm to hem many woundis; 
thei senten hem into prisoun/ 8 c comaun- 
diden to the keper’ ; that he schulde 
kepe hem diligently/ and whanne 
he hadde take such a precept . he 
putte hem into the ynner prisoun . 8 c strei- 
nede the feet of hem in a tree/ and 
at mydny3t poul 8 c silas worschi- 
peden 8 c herieden god; 8 c thei that weren 
in keping . herden hem/ & sudenly a 

greet erthe mouyng was maad; 
so that the foundamentis of the prisoun 
weren moued/ & anoon alle the do- 
ris weren openyd; & the boondis 
of alle weren losid/ & the kepere 
of the prisoun was awakid . & si3 
the 3atis of the prisoun openyd; & 
with a swerd drawun out he wolde 
haue sla 3 un him silf . &gesside that 
the men that weren boundun hadden 
fled/ but poul criede with a gre- 
et vois & seyde/ do thou no harm 
to thi silf; for alle we ben heer’/ 

& he axide li3t & entride; & trem- 
blide & fel doun to poul & to silas 
at her feet / & he brou3te hem with 
outeforth; & seide/ lordis what bi- 
houeth me to do; that I be maad sa- 
af? & thei seiden/ bileue thou in the 
lord ihesu; & thou schalt be saaf & 
thin hous/ & thei spaken to him the 
word of the lord; with alle that we- 
ren in his hous/ & he took hem in 
the ilke our of the ny3t; &way- 
schide her woundis/ & he was bap- 
tisid; & al his hous anoon/ &whanne 
he hadde led hem into his hous; he 
settide to hem aboord / & he was 
glad withal his hous; &bileuede 
to god/ &whanne day was come; 
the magistratis senten cacchepol- 
lis & seiden/ delyuer’ thou tho men/ 
&the kepere of the prisoun telde thes 
wordis to poul; that the maiestra- 
tis han sent that 3e be delyuered/ 
now therfore go 3e out; &go 3e in 
pees/ &poul seide to hem/ thei sen- 
ten vs men of rome into prisoun that 
weren betun openly &vndampned/ 

& now priuely thei bryngen us out? 
not so but come thei; hem silf & 
delyuere us out/ & the cacchepol- 
lis telden thes wordis to the ma- 

iestratis/ & thei dredden; for thei her- 
den that thei weren romayns/ & thei ca- 
men & bisecheden hem & thei brou3ten hem 
out . & preieden that thei schulden go out 
of the citee/ & thei 3eden out of the 
prisoun; & entride to lidie/ & whanne 
thei sy3en britheren; thei coumfortiden 
hem & 3eden forth //c. xvii.// 

And whanne thei hadde pas- 
sid by amfipolis & appolo- 
nye; thei camen to thesolo- 
nyk . wher’ was a synagoge of 
lewis/ &bi custom poul entride to 
hem; &by thre sabotis he declaride 
to hem of scripturis/ & openyde 
& schewide that it bihofte crist to suf- 
fre; & ryse a3en fro deeth; & that this 
is ihesu crist; whom I telle to 3011/ & 
summe of hem bileueden; & weren 
Ioyned to poul & to silas/ & agre- 
et multitude of hethen men worschi- 
pede god; & noble wymmen not a 
few e/ but the lewis hadden enuye 
& token of the comyn peple summe 
yuel men/ & whanne thei hadden maad 
a cumpany thei moueden the citee/ 

& thei camen to Iasons hous . & sou 3 ~ 
ten hem to bringe forth among the pe- 
ple/ & whanne thei founden hem not . 
thei drowen Iason & summe britheren 
to the princes of the citee & cryeden 
that these it ben that mouen the world . 

& hidur thei camen; whiche Iason res- 
seyuede/ & these alle doen a 3 ens the 
maundementis of the emperour; & seien 
that ihesu is anothir kyng/ &thei moue- 
den the peple & the princes of the ci- 
tee heeringe thes thingis/ & whanne 
satisfaccioun was takun of Iason; 

&of there thei leten poul & silas go/ 
and anoon bi ny3t britheren leeten 
silas go into beroan/ & whanne this 
camen thidur thei entriden into the si- 

nagoge of the lewis/ but these we- 
ren the worthier’ of hem that ben at 
thesolonyk/ whiche resseyueden 
the word withal desir’; eche day se- 
kinge scripturis . yf thes thingis had- 
den hem so/ and many of hem bile- 
ueden . & of hethen wymmen onest & men 
not a fewe/ but whanne the iewis in 
tessalonyk hadden knowe that also at 
hero . the word of god was prechid 
of poul; thei camen thidur mouynge 
& disturblinge the multitude/ & tho 
anoon britheren deliuerede poul; that he 
schulde go to the see/ but silas & thi- 
mothe dwelten there/ & thei that ledden 
forth poul; ledden him to atenys/ and 
whanne thei hadden take a maundement 
of him to silas &to thymothe . that 
fill higyngly thei schulden come to 
him; thei wenten forth/ & while poul 
abood hem at atenes; his spirit was 
moued in him . for he sai3 the citee 30- 
uun to ydolatrie/ therfore he disputi- 
de in the synagoge with the lewis & 
with men that worschipiden god &in 
the dom place bi alle dayes to hem 
that herden/ & summe epecureis & stoi- 
sens & filosofris disputiden with hym 
& summe seiden/ what wole this sowe- 
re of wordis seie/ & othere seiden/ he se- 
meth to be a tellere of newe fendis; 
for he teelde to hem ihesu & the a3enry- 
sing/ & thei token & ledden him to areo- 
page & seiden/ mown we wite what 
is this newe doctryn that is seid of 
thee? for thou bringest yn summe newe 
thingis to our’ eeris/ therfore we wolen 
wite; what thes thingis wolen be/ 
for alle men of atenys & comlingis 
herborid 3auen tent to noon othir 
thing; but ethir to seie ethir to heer’ sum 
newe thing/ &poul stood in the myd- 
del of areopage & seide/ men of ate- 

nis by alle thingis I se 30U as veyne 
worschiperis/ for I passide & S13 3oure 
mawmetis; & foond an auter in whi- 
ch was writun to the vnknowun god/ 
therfor which thing 3e vnknowinge 
worschipen; this thing I schewe to 30U / 
god that made the world & alle thingis that 
ben in it; this for he is lord of heue- 
ne & erthe . dwellith not in templis maad 
with hoond/ nethir is worschipid bi man- 
nes hoondis nethir hath nede of ony 
thing; for he 3yueth lyf to alle men . & 
brething & alle thingis/ & maade of oon 
al the kynde of men to enhabite on al 
the face of the erthe . determynynge ty- 
mes ordeyned . & teermes of the dw- 
elling of hem to seke god/ if perauen- 
ture thei feelen him ethir fynden; thou3 
he be not fer fro ech of 30U / for in him 
we lyuen & mouen & ben/ as also sum- 
me of 3our’poetis seiden/ &we ben 
also the kynde of him/ therfore sith we 
ben of the kynde of god; we schulen 
not deme that godly thing is lyk gold 
& siluer ethir stoon . ethir to grauyng 
of craft * of man/ for god dispisith the 
tymes of this vnkunnyng; & now 
schewith to men . that alle euerywhere 
don penaunce/ for that he hath ordey- 
ned aday . in whiche he schal deme 
the world in equyte . in aman in which 
he ordeynede & 3af feith to alle men; 
&reiside him fro deeth/ &whanne thei 
hadden herd the a3enrising of deed 
men/ summe scorneden . & summe seiden/ 
we schulen heer’ thee eft of this thing/ 
so poul wente out of the myddil of 
hem/ but summe drowen to him; & bileue- 
den . among which denyis areopagite 
was/ & awomman bi name damaris . 

& othere men with hem //c. xviii.// 

Aftir thes thingis poul 3ede out 
of atenes; & cam to corinthie 

& he foond aman a lew aquyla by name of 
ponte bi kynde . that late cam fro yta- 
lye . &prissille his wyf; for that Clau- 
dius comaundide alle iewis to de- 
parte fro rome/ & he cam to hem/ 

&for he was of the same craft; he 
dwellide with hem & wrou3te/ & thei 
weren of roop makeris craft/ & 
he disputide in the synagoge by 
ech sabot puttinge among the na- 
me of the lord ihesu/ & he councelide 
iewis &greekis/ & whanne silas & 
tymothe camen fro macedonye; 
poul 3af bisynesse to the word/ & 
witnesside to the lewis; that ihesu is 
crist/ but whanne thei a 3 enseiden & 
blasfemyden; he schook awey his 
clothis & seide to hem/ 3 our’ blood 
be on 3 our’ heed; I schal be clene 
fro hennys forth & schal go to hethen 
men/ and he passide fro thennes; & 
entride into the hous of a iust man 
tite by name that worschipide god 
whos hous was Ioyned to the sy- 
nagoge/ and crispe prince of the sy- 
nagoge; bileuede to the lord with 
al his hous/ & manye of the corin- 
thies herden & bileueden; & weren cris- 
tenyd & the lord seide bi ny3t to po- 
ul bi avisioun/ nyle thou drede; but 
speke &be not stille/ for I am with 
thee & no man schal be putt to thee 
to noye thee; for moche peple is 
to me in this citee/ &he dwellide 
there a 3 eer & sixe monethis techin- 
ge a mong hem the word of god/ but 
whanne gallion was proconsul of achaie . 
lewis risen up with oo wille a3ens 
poul; & ledden hym to the doom & sei- 
den/ a3enus the lawe; this councelith men 
to worschipe god/ & whanne poul 
bigan to opyne his mouth; gal- 
leon seide to the lewis/ if ther wer’ 

ony wickid thing ethir yuel trespas 
3e lewis . ri3tly I schulde suffre 
3ou . but if questiouns ben of the 
word & of names of 3our’ lawe 
bise 30U silf / 1 wole not be doms 
man of thes thingis; & he droof hem 
fro the doom place/ and alle tooken 
sostenes prince of the synagoge 
& smoten him bifore the doom place 
&no thing of thes was to charge 
to gallion/ & whanne poul hadde a- 
bidun many dayes; he seide far- 
wel to britheren &by boot cam to 
sirie/ and prissille & aquyla camen 
with him whiche hadden clippid his 
heed in tencris/ for he hadde auow/ 

&he cam to effecie & there he lefte 
hem/ & he 3ede yn to the synagoge 
& disputide with lewis/ and whanne 
thei preieden that he schulde dwell more 
tyme; he consentide not/ but he 
made farwel & seide/ eft I schal 
turne a3en to 30U if god wole . & 
he wente forth fro effeci/ & he cam 
doun to cesarie; &he 3ede vp &gre- 
ette the chirche & cam doun to an- 
tioche/ & whanne he hadde dwellid 
there sumwhat of tyme; he wente 
forth walkinge by rewe thur3 the 
cuntrey of galathie . & frigie . & 
confermyd alle the disciplis/ but 
a iew appollo bi name aman of 
alisaundre of kynde a man eloquent 
cam to effecie; & he was my3ty in 
scripturis/ this man was tau3t the 
weye of the lord; &was feruent 
in spirit & spak/ & tau3te diligent- 
ly tho thingis that weren of ihesu; & knew 
oonly the baptym of Iohn/ & this 
man bigan to do tristily in the syna- 
goge/ whom whanne priscille & aquyla 
herden; thei tooken him & more diligent- 
ly expowneden to him the weye of 

the lord/ & whanne he wolde go to a- 
caye; britheren exitiden &wroten 
to the disciplis . that thei schulden ressey- 
ue him/ which whanne he cam; 3af 
moche to hem that bileueden/ for he 
greetly ouercam iewis; & schewi- 
de openly by scripturis that ihesu is crist/ 
And it bifelle //c. xix.// 
whanne apollo was at co- 
rinthe; that poul whanne he had- 
de go the hi 3 er’ coostis he cam to 
effecie . & foond summe of disciplis . 

& he seide to hem/ whethir 3e that bilu- 
uen han resseyued the hooly gost? 

& thei seiden to him/ but nethir we han 
herd; if the hooly gost is/ &he sei- 
de/ therfore in what thing ben 3e bap- 
tisid/ & thei seiden/ in the baptym of 
Iohn/ and poul seide/ Iohn bapti- 
side the peple in baptym of pe- 
naunce . & tau3te that thei schulden 
bileue in him that was to comynge aftir 
him; that is in ihesu/ whanne thei herden 
thes thingis; thei weren baptisid in 
the name of the lord ihesu/ & whanne 
poul hadde leid on hem his hondis . 
the hooly gost cam in hem; & thei spa- 
ken with langagis & profecieden/ and 
alle weren al mest twelue men/ & 
he 3ede into the synagoge & spak 
with trist thre monethis disputin- 
ge . & tretinge of the kingdom of god/ 
but whanne summe weren hardid & 
bileueden not & cursiden the weye 
of the lord bifore the multitude; he 
3ede awey fro hem & departide the 
disciplis/ & disputide in the scole of 
a my3ti man ech day/ this was don 
by twey 3eeris/ so alle that dwelliden 
in asie herden the word of the lord . ie- 
wis &hethen men/ &god dide vertues 
not smale bi the hond of poul; so 
that on syk men the sudaries weren 

born fro his bodie/ and syknessis 
departiden fro hem; &wickid sp iri- 
tis wenten out/ but also summe 
of the iewis exorsistis 3eden aboute 
& asayeden to clepe the name of the lord 
ihesu crist on hem that hadden yuel spi- 
ritis & seiden/ I coniure 30U bi ihesu 
whom poul prechith/ & there weren 
seuene sones of a lew stene a prince 
of prestis; that diden this thing/ but the 
yuel spirit answeride; & seide to 
hem/ 1 knowe ihesu & I knowe poul; 
but who ben 3e? & the man in which 
was the worste deuel . lippide on hem . 
&hadde victorie of bothe &was strong 
a3ens hem; that thei nakid &woundid fled- 
den awey fro that hous/ & this thing 
was maad knowun to alle iewis & 
to hethen men; that dwellen at effeci/ 
and drede fel doun on hem alle; & thei 
magnyfieden the name of the lord 
ihesu/ & many men bileueden & camen 
knowlechinge & tellinge her deedis/ 
and many of hem that suweden 
curious thingis; brou3ten to gidre 
bookis & brenneden hem bifore alle 
men/ & whanne the prisis of tho weren 
acountyd; thei founden money of 
fyfty thousand penis/ so strongly 
the word of god wexide &was con- 
fermyd/ and whanne thes thingis weren 
fillid; poul proposide in spirit . aftir 
that macedonye was passid & acaye 
to go to ierusalem & seide/ for aftir that 
I schal be ther’; it bihoueth me also 
to se rome/ & he sente into mace- 
donye tweyn men that mynystriden 
to hym tymothe & eraste; & he dwel- 
lide for a tyme in asye/ & agreet trou- 
blyng was maad in that daye; of 
the weye of the lord/ for aman deme- 
trie by name a worcher’ in siluer 
makide siluerne housis to dyane 

& 3af to crafty men moche wynnyng/ 
which he clepide to gidre hem that we- 
ren suche maner werkmen; & seide/ 
men 3e witen; that of this craft wyn- 
nyng is to vs/ & 3e seen &heeren 
that this poul councelith & turneth 
awey moche peple not oonly of 
effesie . but almest of al asye . & seith/ 
that thei ben not goddis that ben maad 
with hondis/ & not oonly this part 
schal be in perel to us to come in 
to repreef; but also the temple of 
the greet dyan schal be acountid into 
nou3t/ 3he &the maieste of hir 
schal bigynne to be distried; whom 
al asye & the world worschipith/ 
whanne thes thingis weren herd; thei 
weren fillid with ire & cryeden & sei- 
den/ greet is the dyan of effecians; 

& the citee was fillid with confiici- 
oun/ & thei maden an asaut with oon 
wille into the teaatre & tooken gay- 
us & aristark men of macedonye 
felaws of poul/ & whanne poul wolde 
haue entrid into the peple the disci- 
plis suffriden not/ & also summe of 
the princes of asie that weren his fren- 
dis; senten to him & preieden that he sch- 
ulde not 3yue him silf into the tea- 
tre/ & othere men cryden othir thing/ for 
the chirche was confusid; & many 
wisten not for what cause thei we- 
ren come to gidre/ but of the peple 
thei drowen awey oon alisaundre whi- 
le iewis puttiden him forth/ & alisaundre 
axide with his hond cilence; & wolde 
3elde a resoun to the peple/ and as 
thei knewen that he was a iew; oo 
vois of alle men was maad criyn- 
ge as by tweyne ouris/ greet 
dyan of effecians/ & whanne the scri- 
be hadd ceessid the peple; he seide/ 
men of effecie what man is he that 

knowith not that the citee of effesians 
is the worschiper of greet dyan & 
of the child of Iubiter/ therfore whanne 
it may not be a3enseid to thes thin- 
gis; it bihoueth 3011 to be ceessid & 
to do no thing folily/ for 3e han brou3 
thes men nethir sacrilegeris . nethir 
blasfemynge 3our’ goodrtesse/ that if 
demetrie & the werkmen that ben with 
him . han cause a3ens ony man . ther ben 
courtis of domes & Iugis; accuse 
thei ech othir/ if 3e seken ou3t of 
ony othir thing; it may be asoylid in 
the lawful chirche/ forwhy we ben 
in perel to be repreuyd of this 
dayes dissencioun; sithen no man is 
gilty of whom we mowen 3elde re- 
soun of this rennyng to gidre/ & whan- 
ne he hadde seid this thing he leet the 
peple go //c. xx.// 

And aftir the noise ceeside; 
poul clepide the disciplis & 
monestide hem . & seide farwel/ & he 
wente forth to go into macedonye/ 

& whanne he hadde walkid bi the coos- 
tis & hadde monestid hem by many 
wordis . he cam to greece/ wher’ 
whanne he hadde be thre monethis 
the iewis leyden aspies for him that 
was to sayle into sirie/ & he had- 
de counceil to turne a3en by mace- 
donye/ and sosipater of pirry bo- 
roence foiewide him of thesolonycen- 
cis astirak & secundus &gayus der- 
beus & tymothe/ & asians . titicus 
& trofymus/ thes for thei wenten bi- 
fore; abooden us at troade/ for we 
schippiden aftir the dayes of therf loo- 
ues fro filippis & camen to hem at 
troade in fyue dayes; where we 
dwelten seuene dayes/ & in the fir- 
ste day of the woke whanne we ca- 
men to breke breed; poul disputide 

with hem & schulde go forth in the 
morwe/ & he drou 3 along the ser- 
moun til into mydny 3 t/ & many 
laumpis weren in the soler; wher’ 
we weren gedrid to gidre/ & a 3 ong 
man euticus bi name; saat on the 
wyndowe/ whanne he was fallun 
into an heuy sleep . while poul dis- 
putide longe . al slepynge he fel 
down fro the thrid stage/ & he was 
takun vp; &was brou 3 t deed/ to 
whom whanne poul cam doun; he 
lay on him &biclippide & seide/ nyle 
3 e be troublid/ for his soule is in him/ 

& he wente vp & brak breed & eet / 
and spak ynow3 vnto the day . & 
so he wente forth/ & thei brou3ten 
the child alyue; & thei weren coumfor- 
tid greedy/ and we wenten vp in 
to a schip; & schippiden into asson . 
to take poul fro thennis/ for so he 
hadde disposid to make iurney 
by lond/ & whanne he foond us in 
asson; we tooken him & camen to mu- 
tilene/ & fro thennis we schippeden 
in the day suwynge; &we camen 
a3enus chyum/ and anothir day we ha- 
ueden at samum; & in the day suyn- 
ge we camen to mylete/ &poul pro- 
poside to schippe ouer to effesi; lest 
ony tariyng wer’ maad to him in 
asye/ for he hi3ede . if it wer’ pos- 
sible to him; that he schulde be in the day 
of pentecoste at ierusalem/ fro myle- 
te he sente to effesi; & clepide the 
gretteste men of birthe of the ch- 
irche/ & whanne thei camen to him & we- 
ren to gidre; he seide to hem/ 3e witen 
fro the firste day in which I cam 
into asye; how with 30U by ech 
tyme I was seruynge to the lord 
with al mekenesse & myldenesse 
& teeris & temptaciouns that felden 

to me . of aspiyngis of iewis/ how 
I withdrou3 not of profitable thin- 
gis to 3011; that I teelde not to 30U & 
tau 3 te 30U openly & by housis/ & 

I witnesside to iewis & to hethen 
men penaunce into god; & feith in 
to our’ lord ihesu crist/ and now lo 
I am boundun in spirit &go into 
ierusalem/ & I knowe not what thin- 
gis schulen come to me in it; but 
that the hooly gost bi alle citees wit- 
nessith to me . & seith/ that boondis & 
tribulaciouns at ierusalem abiden me/ 
but I drede no thing of these . nethir 
I make my lyf preciouser’ than my 
silf/ so that I ende my cours & the 
mynisterie of the word . which 
I resseyuede of the lord ihesu; to wit- 
nesse the gospel of the grace of god / 
and now lo I woot that 3e schulen 
no more se my face . alle 3e by wh- 
ich I passide prechinge the kingdom 
of god/ wherfore I witnesse to 30U 
this day; that I am clene of the blo- 
od of alle men/ for I flei3 not awey 
that I teelde not to 30U al the counceil 
of god/ take 3 e tent to 30U & to al 
the floe in which the hooly goost hath 
sett 30U bischops to reule the chir- 
che of god; which he purchaside 
with his blood/ I woot that aftir my 
departyng raueynynge wolues 
schullen entre into 30U . & spare not 
the floe/ & men spekinge schrewid 
thingis . schulen ryse of 30U silf; that 
thei leden awey disciplis aftir hem/ 
for which thing wake 3e holdinge 
in mynde; that bi thre 3eer . ny3t & day 
I ceesside not with teeris mones- 
tinge ech of 3011/ & now I bitake 
3ou to god . & to the word of his 
grace; that is my3ti to edifie & 3yue 
eritage in alle that ben maad hoo- 

ly / and of no man I couetide siluer 
& gold ethir cloth as 30U silf witen/ 
for to tho thingis that weren nedeful to 
me & to these that ben with me; thes 
hondis mynistriden/ alle thes thin- 
gis I schewide to 3011; for so it bi- 
houeth men trauelinge to ressey- 
ue syk men/ & to haue mynde of 
the word of the lord ihesu; for he sei- 
de/ it is more blissful to 3yue than 
to resseyue/ & whanne he hadde seid 
thes thingis; he knelide & he preiede 
with alle hem / and greet weping 
of alle men was maad/ & thei fel- 
den on the necke of poul; & kisse- 
den him/ and sorwiden moost in the 
word that he seide; for thei schulen 
no more se his face/ & thei ledden 
hym to the schippe lie. xxi .// 

And whanne it was don that 
we schulden saile & weren 
passid awey fro hem; with street 
cours we camen to choum . & the day 
suynge to rodis . & fro thennys to 
patiram . & fro thennis to myram/ 
and whanne we founden a schip pas- 
singe ouer to ffenyce we wenten 
vp into it; & sailede forth/ and 
whanne we apperiden to Cypre; 
we leften it at the lefthalf & say- 
leden into ffirye & camen to Tyre/ 
for ther’ the schip schulde be vneh- 
argid / and whanne we founden disci- 
plis; we dwelliden ther’ seuene day- 
es / whiche seiden bi spirit to po- 
ul; that he schulde not go vp to ier- 
usalem/ and whanne the dayes we- 
ren fillid; we 3 eden forth/ & alle men 
with wyues & children ledden forth 
vs withoute the citee/ &we kne- 
leden in the see brynke &we prei- 
eden/ and whanne we hadden ma- 
ad farwel to gidre; wenten vp 

into the schip/ & thei turneden a3en 
into her owne placis/ & whanne 
the schip sailinge was fillid for 
tire; we camen doun to Tolomay- 
da / & whanne we hadden gret wel 
the britheren; we dwelliden o day at 
hem/ & anothir day we 3eden forth; 

& camen to cesarie/ and we entri- 
den into the hous of filip euangehst 
that was oon of the seuene; & dwelliden 
at him & to him weren four’ dou3tirs 
virgyns that profecieden/ & whanne we 
dwelliden there by sumdayes; apro- 
fete agabus by name cam ouer 
fro Iudee/ this whanne he cam to us; 
took the girdil of poul . &boond to 
gidre his feet &hoondis &seide/ the 
hooly gost seith these thingis/ thus iewis 
schulen bynde in ierusalem the man whos 
is this girdil; & thei schulen bitake 
into hethene mennis hoondis/ which 
thing whanne we herden; we preiden 
& thei that weren of that place that he 
schuldert not go vp to ierusalem/ than- 
ne poul answeride; & seide/ what 
doen 3e wepinge & tormentinge myn 
herte? for I am redy not oonly 
to be boundun; but also to die in ierusalem 
for the name of the lord ihesu/ & whan- 
ne we my 3 ten not councele him; we 
weren stille & seiden/ the wille of the 
lord be don/ & aftir thes dayes we 
weren maad redy &wenten vp to 
ierusalem/ & summe of the disciplis ca- 
men with us fro cesarie; & ledden 
with hem aman Iason of Cipre an 
eld disciple at whom we schulden 
be herborid/ & whanne we camen to 
ierusalem; britheren resseyueden vs wil- 
fully/ & in the day suynge poul en- 
tride with us to lames; & alle tho el- 
dre men weren gedrid/ whiche whan- 
ne he hadde grett; he teelde bi alle 

thingis . what god hadde don in hethen 
men bi the mynisterie of him/ & whan- 
ne thei herden; thei magnyfiden god 
& seiden to him/ brothir thou seest how 
many thousandis ben in lewis . 
that han bileued to god; & alle ben lo- 
ueris of the lawe? & thei herden of 
thee . that thou techist departyng fro mo- 
yses . of thilke iewis that ben by hethen 
men . that seyen/ that thei owen not to 
circumcide her sones; nethir owen to 
entre bi custom/ thefore what is? it 
bihoueth that the multitude come to gi- 
dre/ for thei schulen heer’ that thou art 
come/ therfore do thou this thing; that 
we seyen to thee/ ther ben to us fou- 
re . that hauen avow on hem/ 
take thou thes men; & halewe thee with 
hem/ honge on hem that the? schaue her 
heedis/ & that alle men wite; that the thingis 
that thei herden of thee ben fals/ but that 
thou walkist & thi silf kepist the 
law e/ but of these that bileueden of 
hethen men . we witen demynge; that 
thei abstene hem fro thing offrid 
to ydols &fro blood & also fro stran- 
glid thingis & fro fornicacioun/ thanne 
poul took the men & into the day 
suynge he was purified with hem; 

&entride into the temple/ & schewi- 
de the filling of dayes of purifiyng; 
til the offring was offrid for ech 
of hem/ and whanne seuene dayes we- 
ren eendid; the iewis that weren of a- 
sye . whanne thei si 3 en him in the tem- 
ple . stiriden al the peple . &leyden 
hoondis on him . & criden/ men of ierusalem 
helpe 3e vs/ this is the man that a3enus 
the peple & the lawe & this place te- 
chith euerywher’ alle men/more o- 
uer & hath led hethen men into the tem- 
ple & hath defoulid this hooly pla- 
ce/ for thei seien trofymus of effesi 

in the citee with him; whom thei gessiden 
that poul hadde brou3t into the tem- 
ple/ and al the citee was moued; 

& a rennynge to gidre of the peple 
was maad/ & thei tooken poul & dro- 
wen him out of the temple; & anoon 
the 3atis weren closid/ & whanne thei 
sou3ten to sle him; it was teeld to 
the tribune of the cumpany of kni3~ 
tis . that al ierusalem is confoundid/ which 
anoon took kny3tis & centuriens; 

&ran to hem/ & whanne thei hadden seen 
the tribune & the kny3tis . thei cees- 
siden to smyte poul/ thanne the tribune 
cam & cau3te him; & comaundide that 
he wer’ boundun with twey cheynes/ 

& axide who he was; & what he 
hadde don/ but othere crieden othir thing 
among the peple/ & whanne he my3te 
knowe no certeyn thing for the noy- 
se; he comaundide him to be led into 
the castels/ & whanne poul cam to 
the grees . it bifel that he was born 
of kny3tis for strengthe of the peple/ 
for the multitude of peple suede him; 

& cryde take him awey/ & whanne po- 
ul bigan to be lad into the castels; 
he seide to the tribune/ wher it is 
leeffiil to me; to speke ony thing to 
thee/ & he seide/ kanst thou greek? 
wher thou art not the egipcian . which 
bifore thes dayes monedist a noy- 
se; & leddist out into desert four’ 
thousend of men menslearis? &poul 
seide to him/ for I am a lew of tharse 
of cilice a citeseyn which cite is 
not vnknowun/ & I preie thee; suffr’ 
me to speke to the peple/ & whanne he 
sufffride; poul stood in the grees . & be- 
kenide with the hoond to the peple/ & whanne 
a greet silence was maad; he spak in 
ebrew tunge & seide //c. xxii.// 

Britheren & fadris; heer’ 3e 

what resoun I 3elde now to 3011/ & 
whanne summe herden that in ebrew tun- 
ge he spak to hem; thei 3auen the 
more silence/ & he seide/ I am 
aman a lew born at tharse of ci- 
lice norischid & in this citee bisy- 
dis the feet of gamaliel tau3t bi 
the treuthe of fadris lawe a louy- 
er’ of the lawe; as also 3e alle ben 
today/ and I pursuwede this weie 
til to the deeth; byndinge & bitakin- 
ge into holdis men &wymmen/ as 
the prince of prestis 3eldith witnes- 
sing to me . & alle the gretteste of 
birth of whom also I took pistils 
to britheren; &wente to damask/ 
to bringe fro thennys men boundun in 
to ierusalem; that thei schulden be peyned/ 
& it was don whyle I 3ede I nei3~ 
ede to damask; at mydday suden- 
ly fro heuene a greet plente of 
li3t schoon aboute me; & I felde 
doun to the erthe; & herde avois fro 
heuene seyinge to me/ saul saul 
what pursuwest thou me? it is 
hard to thee to keke a3ens the pric- 
ke/ & I answeride/ who art thou lord/ 

& he seide to me/ 1 am ihesu of na- 
zareth; whom thou pursuwest/ & thei 
that weren with me; si3en but the 
li3t / but thei herden not the vois 
of him; that spak with me & I seide/ 
lord what schal I do/ & the lord sei- 
de to me/ ryse thou &go to dama- 
sk; & ther’ it schal be seid to thee 
of alle thingis whiche it bihoueth 
thee to do/ & whanne I si3 not for 
the clerete of that li3t; I was 
led bi the hoond of felowis & I 
cam to damask/ & aman ananye 
that bi the lawe hadde witnessing 
of alle lewis dwellinge in damask; 
cam to me & stood ny3 . & seide 

to me/ saul brothir bihold/ & I in the same 

our biheeld into him/ & he seide/ god of oure fa- 

dris hath bifore ordeyned thee; that thou schuldist kno- 

we the will’ of him/ & schuldist se the refill 

man; &heer’ the vois of his mouth/ for thou sch- 

alt be his witnesse to alle men of tho thingis 

that thou hast seyn & herd/ & now what dwellist thou? 

ryse vp &be baptisid &waische awey 

thi synnes by the name of hym cle- 

pid to help/ and it was don to 

to me as I turnede a3en into ierusalem 

&preiede in the temple; that I was maad in 

rauysching of soule/ &I sy 3 him sei- 

ynge to me/ hi3e thou &go out fas- 

te of ierusalem; for thei schulen not res- 

seyue thi witnessing of me/ & I 

seide lord thei witen that I was clo- 

singe to gidre into prisoun . &betinge 

bi synagogis; hem that bileueden 

into thee/ & whanne the blood of ste- 

uene thi witnesse was sched out; 

I stood ny3 & consentide & kepte 
the clothis of men that slowen him/ & 
he seide to me/ go thou for I schal 
sende thee fer to naciouns/ & thei 
herden hym til this word; & thei reise- 
den her vois & seiden/ take awey 
fro the erthe such amaner man / for 
it is not leefful; that he lyue/ 

& whanne thei criden &kesten awey 
her clothis . & threwe dust into 
the eir; the tribune comaundide him 
to be led into castels . & to be betun 
with scourgis . & to be turmentid; 
that he wiste for what cause thei 
criden so to him/ and whanne thei had- 
den boundun him with cordis; poul 
seide to a centurien stondinge ny3 
to him/ whethir it is leefful to 30U 
to scourge a romayn &vndamp- 
ned? & whanne this thing was herd; 
the centurie wente to the tribune 
& telde to him & seide/ what art thou 

to doynge? for this man is a ci- 
teseyn of rome/ & the tribune 
cam ny 3 ; & seide to him/ seie thou 
to me wher thou art a romayn? 

& he seide/ 3he/ & the tribune an- 
sweride/ 1 with moche summe gat 
this fredom/ &poul seide/ &was 
born a citeseyn of rome/ therfor 
anoon thei that schulden haue tur- 
mentid him; departiden awey from him/ 

& the tribune dredde . aftir that he 
wiste that he was a citeseyn of ro- 
me; & for he hadde boundun him/ but 
in the day suynge . he wolde wi- 
te more diligently for what cause 
he were accusid of the iewis . & 
vnboond him/ & comaundide preestis 
& al the counceil; to come to gidir/ 
and he brou3te forth poul & sette 
him among hem //c. xxiii.// 

And poul biheeld into the 
counceil; & seide/ britheren . I 
with al good conscience haue 
lyued bifore god; til into this day/ 
and ananye prince of prestis; co- 
maundide to men that stooden ny3 
him that thei schulden smyte his mo- 
uth/ thanne poul seide to him/ thou whi- 
tid wal god smyte thee/ thou sittist 
& demest me bi the lawe; & a3ens 
the lawe thou comaundist me to 
be smytun/ & thei that stooden ny3; seiden/ 
cursist thou the hi3este preest of god? 
&poul seide/ britheren I wiste not; 
that he is prince of prestis/ for it is 
writun/ thou schalt not curse the prin- 
ce of thi peple/ but poul wiste that 
oo party was of saduces &theto- 
thir of farisees; & he cryede in the coun- 
ceil/ britheren I am a farise . the so- 
ne of farisees; I am demed of 
the hope & of a 3 enrysing of deed 
men/ &whanne he hadde seid this thing; 






Wydiffite Ma 



England, 1400-1450. BRIDWELL LIBRARY 



Octavo 



page 132r column 2 



dissencioun was maad bitwixe the 
farisees & the saducees & the multi- 
tude was departid/ for saduceis 
seien that no rysing a3en of deed men 
is . nethir aungel nethir spirit/ but 
farisees knowlechin euereythir/ & 
a greet cry was maad; & summe 
of farisees risen vp . & sou3ten 
seyinge/ we fynden no thing of y- 
uel in this man/ what if a spirit 
ethir an aungel spak to him? & whan- 
ne greet dissencioun was maad; 
the tribune dredde lest poul schul- 
de be to drawne of hem/ &he comaun - 
dide kny3tis to go down; & to ta- 
ke him fro the myddel of hem . & to le- 
de him into castels/ & in the ny3t su- 
ynge; the lord stood ny3 to hym 
& seide/ be thou stidefast/ for as thou 
hast witnessid of me in ierusalem; 
so it bihoueth thee to witnesse 
also at rome/ &whanne the day was 
come; summe of the iewis gadriden 
hem . & maden avow & seiden/ that thei sch- 
ulden nethir ete ne drynke; til thei 
slowen poul/ and ther weren mo 
than fourty men that maaden this swe- 
ryng to gidre/ & thei wenten to 
the princes of prestis & eldre men 
& seiden/ with deuocioun we han a- 
vowid that we schulen not taaste o- 
ny thing; til we sleen poul/ now 
therfore make 3e knowun to the tri- 
bune with the counceil; that he bringe 
him forth to 30U as if 3 e schulden 
knowe sum thing more certeynli of 
him/ & we ben redy to sle him; by 
fore that he come/ &whanne the sone 
of poulis sistir hadde herd the 
aspies; he cam & entride into the 
castels &teelde to poul/ &poul 
clepide to him oon of the centuriens 
& seide/ lede this 3ong man to the 






Wydiffite Ma 



England, 1400-1450. BRIDWELL LIBRARY 



Octavo 



page 132v column 1 



tribune; for he hath sum thing to sche- 
we to him/ and he took him & ledde 
to the tribune; & seide/ poul that is 
boundun preiede me; to lede to thee 
this 3ong man . that hath summe thin- 
gis to speke to thee/ & the tribune 
took his hoond; & wente with him 
a sydishalf & axide him/ what thing 
is it that thou hast to schewe to me? 

& he seide/ the lewis ben acordid 
to preie thee . that to morwe thou bryn- 
ge forth poul into the counceil; as 
if thei schulden enquer’ sum thing more 
certeynly of hym/ but bileue thou 
not to hem/ for mo than fourty men 
of hem aspien him; whiche han a- 
vowid that thei schulen not ete nethir 
drynke . til thei sleen him/ & now thei 
ben redy abydinge thi beheeste/ 
therfore the tribune lefte the 3ong 
man; & comaundide that he schulde spe- 
ke to no man . that he hadde maad 
thes thingis knowun to him/ * he clepi- 
de to gidre twey centuriens; & 
he seide to hem/ make 3e redy twey 
hundrid kny3tis; that thei go to cesa- 
rie/ & hors men seuenty & sper men 
twey hundrid; fro the thridde our 
of ny3t/ & make 3e redy an hors 
for poul to ryde on to lede him saaf 
to ffelix the president/ for the tribu- 
ne dredde lest the lewis wolden 
take him bi the weye & sle him; & af- 
tirward he my3te be chalengid as 
he hadde take money/ &wroot him 
a pistle; conteynynge thes thingis/ 
Claudius lisias to the beste felix 
president; heelthe/ this man that was 
take of the lewis & bigan to be 
slayn; I cam vpon hem with myn 
oost & deliuerede him fro hem whanne I 
knew that he was a romayn/ & I wol- 
de wite the cause . which thei put- 

tiden a3ens him; & I ledde him to the 
conseil of hem/ & I fond that he was 
accusid of questiouns of her law e/ 
but he hadde no cryme worthi the 
deeth ethir boondis/ & whanne it was 
teeld me of the asspies that thei aray- 
den for hym; I sente him to thee/ & I 
warnede also the accuseris; that 
thei seye at thee/ fare wel/ and so 
the kny3tis as thei weren comaun- 
did tooken poul; & ledden him by ny3t 
into antipatriden/ & in the day suyn- 
ge whanne the hors men weren left that 
schulden go with him; thei turneden 
a 3 en to the castels/ & whanne thei ca- 
men to cesarie . thei tooken the 
pistle to the president . & thei setten 
also poul bifore him/ & whanne he had- 
de rad & axide of what prouynce 
he was . & knew that he was of cili- 
cie; I schal heer’ thee he seyde . whan- 
ne thin accuseris comen/ & he comaun - 
dide him to be kept in the moot halle 
of eroude //c. xxiiii.// 

And aftir fyue dayes . a- 
nany prince of prestis cam 
down with summe eldre men . &Ter- 
culle a fair speker; whiche wen- 
ten to the president a3ens poul/ & 
whanne poul was somenyd; tercul- 
le bigan to accuse him & seide/ whan- 
ne in moche pees we doen by 
thee . & many thingis ben amendid 
by thi wysdom; euermore & euery 
wher’ thou best felix we han res- 
seyued with al doyng of thankingis/ 
but lest I tarie the lenger’; I 
preye thee schortly . heere us for 
thi mekenesse/ we han foundun this 
wickid man stiringe dissencioun to 
alle iewis in al the world; & auc- 
tour of dissencioun of the secte of 
nazarens/ & he also enforside to 

defoule the temple/ whom also we 
tooken &wolden deme aftir oure 
law e/ but licias the tribune cam 
with greet strengthe aboue; & de- 
liuerede him fro our’ hondis & comaun- 
dide his accuseris; to come to thee/ 
of whom thou demynge maist kno- 
we of alle thes thingis; of whiche we 
accusen him/ & lewis putten to & sei- 
den; that thes thingis hadden hem so/ &po- 
ul answeride; whanne the president 
grauntide hym to seye/ of many 
3eeris I knowe thee that thou art do- 
mesman to this folk; & I schal do 
ynow3 for me with good resoun/ for 
thou maist knowe . for to me ben 
not more than twelue dayes; si- 
then I cam vp to worschipe in ie- 
rusalem/ & nethir in the temple thei founden 
me disputinge with ony man nethir 
makinge concours of peple nethir 
in synagogis nethir in citee nethir 
thei moun preue to thee of the whi- 
che thingis thei now accusen me/ 
but I knowleche to thee this thing; 
that aftir the secte which thei seyn 
eresie; so I serue to god the fadir/ 

& I bileue to alle thingis that ben wri- 
tun in the lawe &profetis/ &I haue 
hope in god; whiche also thei hem 
silf abiden the a3enrysing to co- 
mynge of iust men &wickid/ in this 
thing I studie with oute hirtyng . 
to haue conscience to god & to men 
euermore/ but aftir many 3eeris 
I cam to do almes deedis to my 
folk & offringis & auowis; in which 
thei founden me purified in the tem- 
ple . not with cumpany nethir with 
noyse/ & thei cau3ten me &* cryden 
& seiden/ take awey our’ enemy/ & 
summe lewis of asie whiche it 
bihofte to be now present at thee . 

& accuse if thei hadden ony thing a- 
3ens me/ ethir these hem silf seie 
if thei founden in me ony thing of 
wickidnesse; sithen I stonde in 
the counceil/ but oonly of this vois; 
bi which I cryede stondinge among 
hem/ for of the a3enrysing of deed 
men; I am demyd this day of 3ou/ 
sothely felix dilayede hem; and 
knew moost certeynly of the 
weye & seide/ whanne lisias the tri- 
bune schal come down; I schal 
heer’ 3ou/ & he comaundide to a 
centurien to kepe him & that he had- 
de reste; nethir to forbede ony man 
to mynystre of his owne thingis 
to him/ & aftir summe dayes . felix 
cam with drussille his wyf that 
was a Iewesse; & clepide poul & 
herde of him the feith that is in crist ihesu/ 
& while he disputide of ri3twis- 
nesse & chastite & of dome to co- 
mynge; felix was maad tremblinge 
& answeride/ that perteyneth now go; 
but in tyme conuenable I schal 
clepe thee/ Also he hopide; that mo- 
ney schulde be 30mm to him of poul/ 
for which thing he clepide hym; & 
spak with him/ & whanne twey 3ee- 
ris weren fillid; felix took asuc- 
cessour porcius ffestus/ & ffelix 
wolde 3yue grace to lewis; & lefte 
poul boundun //c. xxv.// 

Therfore whanne ffestus cam 
into the prouynce aftir the 
thridde day; he wente vp to ieru- 
salem fro cesarie/ & the princes 
of preestis & the worthieste of the 
lewis wenten to hym a3ens poul; 

& preiden him & axiden grace a3ens 
him/ that he schulde comaunde him to be 
led to ierusalem . & thei settiden aspies 
to slee him in the weye/ but festus 

answeride; that poul schulde be ke- 
pt in cesarie/ sothely that he him silf 
schulde procede more auysily/ ther- 
fore he seide/ thei that in 30 U ben my3- 
ty; come doun to gidre/ & if ony 
cryme is in the man; accuse thei 
him/ & he dwellide among hem no more 
than ei3te ethir ten dayes; & cam 
doun to cesarie/ &the tothir day he 
sat for domesman; & comaundide 
poul to be brou3t/ and whanne 
he was brou3t forth; lewis stooden 
aboute hym whiche camen doun fro 
ierusalem * a3ens him many & greuouse 
causis; whiche thei my3ten not 
preue/ for poul 3eldide resoun in 
alle thingis that nethir a3ens the lawe 
of lewis nethir a3ens the temple . 
nethir a3ens the emperour I synnede 
ony thing/ but festus wolde do 
grace to the lewis; & answeri- 
de to poul . & seide/ wolt thou go up 
to ierusalem; & ther’ be demed of this 
thingis bifore me/ & poul seide/ 
at the doom place of the Emper- 
our I stonde; where it bihoueth 
me to be demyd/ 1 haue not noy- 
ed the lewis; as thou knowist 
wel / for If I haue noyed . ethir 
don ony thing worthi deeth; I forsa- 
ke not to dye/ but if no thing of 
tho is . that thei accusen me . no man 
may 3yue me to hem; I appele to 
the emperour/ thanne festus spak 
with the counceil; & answeride/ to 
the emperour thou hast appelid; to 
the emperour thou schalt go/ & whanne sum 
dayes weren passid; Agrippa 
king & beronyce camen down to 
cesarie to welcome festus/ & 
whanne thei dwelliden ther’ many 
dayes; ffestus schewide to the 
king of poul . & seyde/ a man is 

left boundun of felix . of which whan- 
ne I was at ierusalem; princes of pres- 
tis & the eldre men of lewis camen 
to me . & axiden dampnacioun a3enus 
hym/ to which I answeride/ that it is 
not custom to romayns to dampne 
ony man; bifore that he that is accusid 
haue his accuseris present . & 
take place of defending to putte 
awey the crymes that ben put a- 
3ens hym/ therfore whanne thei 
camen to gidre hidir; with outen 
ony dely in the day suynge . I sat 
for domesman . & comaundide the 
man to be brou3t/ & whanne his accu- 
seris stooden; thei seiden no cause of 
whiche thingis I hadde suspicioun 
of yuel/ but thei hadden a3ens hym 
sum questiouns of her veyn worschi- 
pyng; & of oon ihesu deed . whom poul 
affermyde to lyue/ & I doutide 
of such maner question; & seide/ 
whethir he wolde go to ierusalem . & there 
to be demyd of these thingis/ but 
for poul appelide that he schulde be 
kept to the knowyng of the emperour; 

I comaundide him to be kept . til I sen- 
de him to the emperour/ and agrz'ppa sei- 
de to festus/ 1 my silf wolde hee- 
re the man/ & he seide . to morwe thou 
schalt heere him/ & on thetothir day 
whanne agrippa & beronyce camen 
with greet desir/ and entriden in 
to the auditorie with tribunes & 
the principal men of the citee; whanne 
festus baad poul was brou3t/ 

& ffestus seide/ king agrippa & alle 
men that ben with vs; 3e seen this 
man of which al the multitude of 
lewis preiede me at ierusalem/ & axide 
& criede; that he schulde lyue no lenger/ 
but I foond that he hadde don no 
thing worthi of deeth/ & I deme to 

sende him to the emperour; for he appeli- 
de this thing/ of which man; I haue 
not certeyn . what thing I schal 
write to the lord/ for which thing 
I brou 3 te him to 30U . & moost to thee 
thou king agrippa; that whanne axing 
is maad . I haue what I schal wri- 
te/ for it is seyn to me withoute 
resoun; to sende aboundun man & 
not to signyfie the cause of hym/ 

And agrippa //c. xxvi.// 
seide to poul/ it is suffr- 
id to thee; to speke for thi 
silf/ thanne poul heeld forth the ho- 
ond; & bigan to 3elde resoun of al- 
le thingis in whiche I am accusid 
of the lewis/ thou king agrippa I 
gesse me blessid at thee; whanne I 
schal defende me this day/ moost 
for thou knowist alle thingis that 
ben among lewis; customs & ques- 
tiouns/ for which thing I biseche; 
heere me paciently/ for alle iewis 
that bifore knewen me fro the bi- 
gynnyng knowen my lyf fro 3ong- 
the . that fro the bigynnyng was in 
my folk in ierusalem . if thei wolen he- 
re witnessing; that by the moost 
certeyn secte of oure religioun . 

I lyuede afarisee/ & now for the 
hope of repromissioun that is maad 
to our’ fadris of god; I stonde 
suget in doom . in which hope 
oure twelue lynagis seruynge 
ny3t & day hopen to come/ of 
which hope . sir kyng I am ac- 
cusid of the lewis/ what vnbi- 
leefful thing is demyd at 3ou; 
if god reisith deed men? & sotheli 
I gesside that I ou3te do many con- 
trarie thingis a3ens the name of 
ihesu nazarene/ which thing also 
I dide in ierusalem/ and I encloside 

many of seyntis in prisoun; whanne 
I hadde take power of the princis 
of prestis/ & whanne thei weren slayn; 

I brou3te the sentence/ &by alle 
synagogis ofte I ponyschide hem; 
&constraynede to blasfeme/ & 
more I wax wood a3ens hem; & 
pursuwede into alyen citees/ in 
which the while I wente to damask 
with power & suffryng of princis 
of prestis; at mydday in the weye 
I sy3 sir’ kyng that fro heuene li3t 
schynede aboute me passinge the 
schynyng of sunne . & aboute hem that 
weren to gidre with me/ & whanne 
we alle hadden falle down into the 
erthe; I herde avois seyinge to me 
in ebrew tunge/ saul saul what 
pursuwest thou me? it is hard to thee; 
to kike a3ens the pricke/ & I seide/ 
who art thou lord/ & the lord seide/ 1 
am ihesus whom thou pursuwest/ but 
ryse vp & stond on thi feet / for 
why to this thing I apperide to thee; 
that I ordeyne thee mynystr’ &wit- 
nesse of tho thingis that thou hast 
seyn . & of tho in whoche I schal 
schewe to thee/ & I schal deliuere 
thee fro peplis & folkis to whiche 
now I sende thee to opyne the 
y 3 en of hem; that thei be conuertid fro 
derknesse to li3t / & fro power of 
sathanas to god; that thei take rem- 
myssioun of synnes &part among 
seyntis bi feith that is in me/ wher 
fore sir’ kyng agrippa I was 
not vnbileeffiil to the heuenly 
visioun/ but I tolde to hem that ben 
at damask first & at ierusalem & 
by al the cuntre of Iudee & to he- 
then men; that thei schulden do penaunce . 
& be conuertid to god . & do worthi 
werkis of penaunce/ for this cau- 

se lewis token me; whanne I was 
in the temple to sle me/ but I was 
holpun bi the help of god into this 
day; & stonde witnessinge to les- 
se & to more/ & I seye no thing ellis; 
than whiche thingis the profetis & 
moyses spaken that schulen come/ 
if crist is to suffre . if he is the 
firste of a3enrysing of deed men . 
that schal schewe li3t to the peple 
& to hethen men/ whanne he spak thes 
thingis . & 3eldide resoun; ffestus sei- 
de with greet voys/ poul thou mad- 
dist/ many lettris turnen thee to 
woodnesse/ and poul seide/ 1 mad- 
de not thou beste festus; but I 
speke out the wordis of treuthe 
&of sobrenesse/ for also the king 
to whom I speke stidefastly; wo- 
ot of thes thingis/ for I deme that no 
thing of these is hid fro him/ for nethir 
in a corner . was ou3t of thes thin- 
gis don/ bileuest thou king agrip- 
pa to profetis? I woot that thou bile- 
uest/ & agrippa seide to poul/ in 
lytil thing thou councelist me to be 
maad a cristen man/ &poul sei- 
de/ I desire anentis god bothe 
in litil & in greet . not oonly thee . 
but alle thes that heeren to day to 
be maad such as I am; out takun 
thes boondis/ and the king roos up . 

&the president &beronyce; &thei 
that saaten ny3 to hem/ & whanne thei wen- 
ten awey . thei spaken to gidre & 
seiden/ that this man hath not don ony 
thing worthi deeth; nethir boondis/ & a- 
grippa seide to ffestus/ this man 
my3te be delyuerid; if he hadde 
not appelid to the emperour/ 

Bvt as it was //c. xxvii.// 
demyd him to schippe into 
Italye; thei bitoken poul 

with othir’ keperis to a centurien 
by name Iulius of the cumpany of 
kny3tis of the emperour . & we wen- 
ten vp into the schip of adrymetis 
&bigunnen to sayle; &weren born 
aboute the placis of asye . while 
aristark of macidonye tessalo- 
nycence dwellide stille with us/ 

& in the day suwinge we camen to si- 
don/ and Iulius tretide curteisly 
poul; & suffride to go to frendis 
&do his nedis/ & whanne we remoue- 
den fro thennis; we vndirsayleden 
to cipre . for that wyndis wern con- 
trarie/ &we seileden in the see of 
silicie & panfilie; & camen to listris 
that is Yield and ther’ the centurien 
fond a schip of alisaundre seilinge 
into ytalie; & puttide us ouer into 
it/ & whanne in many dayes we sai- 
leden slowly . &vnnethe camen a3ens 
gwydun . for the wynd lettide us; 
we seileden to creete bisydis sal- 
mona/ &vnnethe we seileden bisydis 
& camen into aplace that is clepid good 
hauene . to whom the cite tessala 
was ny 3 / & whanne moche tyme was 
passid . & whanne seiling thanne was 
not sikir . for that fasting was pas- 
sid; poul coumfortide hem & seide to 
hem/ men I se that seilyng bigynneth to 
be with wrong & moche harm . 
not oonli of charge & of the schip; 
but also of oure lyues/ but the 
centurien bileuede more to the go- 
uernour . & to the lord of the schip; than 
to these thingis that weren seid of poul/ 
& whanne the hauene was not able 
to dwelle in wyntur; fill manye 
ordeyneden counceil . to seile fro 
thennis/ if on ony maner thei my3~ 
ten come to ffenyce; to dwelle 
in wyntur at the hauene of cre- 

te which biholdith to affrik & to cho- 
rum . & whanne the south blew; thei ges- 
siden hem to holde purpos/ and 
whanne thei hadden remoued fro 
asson; thei seileden to Crete/ & not 
aftir moche . the wynd tifonyk 
that is clepid northeest; was a3ens 
it/ & whanne the schip was rauy- 
schid . & my3te not enforse a3ens 
the wynd . whanne the schip was 
3ouun to the blowingis of the wynd/ 
we weren born with cours into 
an yle that is clepid canda; &vnne- 
the we my3te gete alitil boot/ 

& whanne this was takun up thei vsi- 
den helpis; girdinge to gidre the schip 
& dredden lest thei schulden falle in 
to sondi places/ & whanne the ves- 
sel was vndersett; so thei weren 
born/ & for we weren throwen with 
strong tempest; in the day suyn- 
ge thei maden casting out/ & the 
thridde day; with her hondis thei cas- 
tiden a3ey the instrumentis of the 
schip/ & whanne the sunne nethir the 
sterris weren seye by many day- 
es . & tempest not alitil nei3ede; 
now al the hope of oure heelthe 
was don awey/ & whanne moche 
fasting hadde be; thanne poul sto- 
od in the myddil of hem & seide/ a men 
it bihofte whanne 3e herden me not 
to haue take awey the schip fro 
crete; &gete this wrong Recasting 
out/ & now I counceile 30U to be of 
good coumfort/ for loss of no persoo- 
ne of 30U schal be out takun of 
the schip/ for an aungel of god . whos 
I am & to whom I serue; stood 
ny3 to me in this ny3t & seideide/ 
poul drede thou not; it bihoueth 
thee to stonde bifore the emperour/ 

&lo god hath 3ouun to thee . alle 

that ben in the schip with thee/ for which 
thing 3e men be 3e of good coumfort/ 
for I bileue to my god; that so it sc- 
hal be as it is seid to me/ & it bi- 
houeth us to come into sum yle/ 
but aftirward that in the fourten- 
the day the ny3t cam on vs seilin- 
ge in the stony see; aboute myd- 
ny3t the schipmen supposiden sum 
kuntre to appere to hem/ & thei cas- 
ten doun a plommet; & founden twen- 
ty pasis of depnesse/ & aftir ali- 
til thei weren departid fro thennis 
& founden fyftene pasis/ & thei dred- 
den lest we schulde haue fallun 
into scharp placis; & fro the laste 
party of the schip thei senten four’ 
ankres & desireden that the day hadde 
be come/ & whanne the schipmen 
sou3ten to fie fro the schip . whanne 
thei hadden sent a litel boot into 
the see vndir colour as thei schul- 
den bigynne to strecche forth the 
ankres fro the former’ part of 
the schip; poul seide to the centuri- 
en & to the kny3tis/ but thes dwel- 
len in the schip; 3e mown not be 
maad saaf/ thanne kny3tis kittiden 
awey the coordis of the litil boot; 

& suffriden it to falle awey/ & whan- 
ne the day was come . poul prei- 
ede alle men to take mete & seide/ 
the fourtenthe day this day 3e a- 
biden & dwellen fastinge . & taken 
no thing/ wherfore I preie 30U to 
take mete for 3our’ heelthe; for 
of noon of 30U the heer of the heed 
schal perische/ & whanne he hadde 
seid thes thingis; poul took breed 
& dide thankingis to god in the si3t 
of alle men/ & whanne he hadde bro- 
kun; he bigan to ete/ & alle weren 
maad of bettr’ coumfort; & thei too- 

ken mete/ &we weren alle men 
in the schip; two hundrid seuenti & 
sixe/ & thei weren fillid with mete; 

& dischargiden the schip & castiden 
wheete into the see/ & whanne the 
day was come; thei knewen no 
lond/ & thei biheelden an hauene that 
hadde a watir banke; into whi- 
ch thei thou3ten if thei my3ten to 
bringe vp the schip/ & whanne thei 
hadden take vp the ankris; thei 
bitooken hem to the see . & slakiden 
to gidre the ioyntouris of gouernai- 
lis/ & with alitil sell lift vp; bi blo- 
wyng of the wynd thei wenten to 
the bank/ & whanne we felden into a 
place of graauel gon al aboute . with 
the see; thei hirtliden the schip/ and 
whanne the former’ part was ficchid 
it dwelde vnmouable; & the laste 
part was brokun of strengthe of 
the see/ & counceil of the kny3tis was; 
to sle men that weren in ward e/ lest 
ony schulde ascape; whanne he 
hadde swymmed out/ but the centu- 
rien wolde kepe poul; & forbeed 
it to be don/ & he comaundide hem 
that my3te swymme; to go into the 
see & scape &go out to the lond/ & 
thei baren summe othere on boordis/ 
summe on tho thingis that weren of 
the schip/ & so it was don; that alle 
men ascapiden to the lond //c. xxviii.// 
And whanne we hadden asca- 
pid; thanne we knewen that 
the lie was clepid mylite- 
ne/ & the heethen men diden to us not 
litel curtesie/ & whanne a fyer was 
kyndelid; thei refreschiden us al- 
le for the reyn that cam & coold/ but 
whanne poul hadde gederid 
a quantite of kittingis ofvy- 
nes & leide on the fier; an 

eddir she cam forth fro the heete & 
took him bi the hond/ & whanne the he- 
then men of the yle sy 3 en the beest 
hangynge in his hond; thei seiden 
to gidre/ for this man is amanquel- 
lere/ & whanne he scapide fro the 
see; goddis veniaunce suffrith him 
not to lyue in erthe/ but he schook 
awey the beest into the fier; & 
hadde noon harm/ & thei gessiden 
that he schulde be turned into swel- 
lyng; & falle doun sudenly & dye/ 
but whanne thei abiden longe & sy3~ 
en that no thing of yuel was don in 
him; thei turneden hem to gidre & sei- 
den that he was god/ & in tho placis 
weren maneris of the prince of 
the yle . puplius bi name; which 
resseyued vs bi thre dayes benyn- 
gnely & foond vs/ & it bifel that the 
fadir of puplius lay trauelid 
with feueris and blody flux/ to 
whom poul entride . & whanne he 
hadde preied & leid his hondis on 
him; he heelide him/ & whanne this thing 
was don . alle that in the yle hadden 
syknessis; camen & weren heelid/ 
whiche also onouriden us with ma- 
ny worschipis; Stputtiden what 
thingis weren necessarie to us whan- 
ne we schippiden/ & aftir thre mo- 
nethis we schippiden in a schip of 
alisaundre . that hadde wyntrid in 
the yle . to which was an excellent 
signe of castorus/ & while we ca- 
men to siracusan; we dwelliden 
ther’ thre dayes/ fro thennis we sei- 
leden aboute; & camen to regyium/ 

& aftir o day while the south blew; 
in the secunde day we camen to pu- 
teolos/ wher’ whanne we founden 
britheren; we weren preyed to dw- 
elle ther’ anentis hem . seuene da- 

es/ & so we camen to rome/ and 
fro thennis whanne britheren hadden 
herd; thei camen to us to the chepin- 
ge of appius . & to the thre tauernes/ 

& whanne poul hadde seyn hem; he 
dide thankingis to god & took tr- 
ist/ & whanne we camen to rome; 
it was suffrid to poul to dwelle 
bi him silf . with a kny3t kepinge 
him/ & aftir the thridde day he cle- 
pide to gidre the worthieste of 
the iewis . & whanne thei camen; 
he seide to hem/ britheren I dide no- 
thing a3ens the peple ethir custom 
of fadris; & I was boundun at ie- 
rusalem &was bitakun into the 
hondis of romayns/ & whanne thei 
hadden axid of me; wolden haue 
delyuerid me . for that no cause of 
deeth was in me/ but for iewis 
a 3 enseyden; &was constreyned 
to appele to the emperour not as 
hauynge ony thing to accuse my 
peple/ therfore for this cause I prei- 
de to se 30 U & speke to 3011 / for . for 
the hope of israel; I am gird abou- 
re with this chayne/ & thei seiden to him/ 
nethir we han resseyued letteris 
of thee fro Iudee; nethir ony of bri- 
theren comynge schewide ethir spak 
ony yuel thing of thee/ but we prei- 
en to heer’ of thee; what thingis thou 
feelist/ for of this secte it is kno- 
wun to us; that euerywhere me a3en- 
seith it/ & whanne thei hadden ordey- 
ned a day to hym; many men 
camen to him into the yn / to which 
he expownede witnessinge the 
kingdom of god; & councelide hem 
of ihesu . of the lawe of moyses 
&profetis . fro the morwe til 
to euentyd/ & summe bileueden 
to thes thingis; that weren seid of 

poul . summe bileueden not/ & 
whanne thei weren not consentinge 
to gidre; thei departiden . &poul sei- 
de oo word/ for the hooly goost spak 
wel bi Isaye the profete to our’ 
fadris; & seide/ go thou to this pe- 
ple; & seye to hem/ with eere 3e sch- 
ulen heere; & 3e schulen not vn- 
dirstonde/ & 3e seynge schulen se; 

& 3e schulen not biholde/ for the her- 
te of this peple is greedy fattid . 

&with eeris thei herden heuyly . & 
thei closedyn to gidre her y3en; 
lest perauenture thei se with y3en 
&with eeris heer’ . &bi herte vn- 
dirstonde . & be conuertid . & I hee- 
le hem/ therfore be it knowun to 30U . 
that this heelthe of of god . is sent 
to hethen men; & thei schulen heer’/ 

& whanne he hadde seid thes thingis; 
lewis wen ten out fro him . & had- 
den moche questioun ethir musing 
among hem silf/ and he dwellide 
fiille twey 3eer . in his hyrid pla- 
ce; &he resseyuede . alle that entriden 
to him . & prechide the kingdom of god / 
& tau3te tho thingis that ben of the lord 
ihesu crist; with all trist withoute 
forbedyng amen //Here endith 
the dedis of aposdis; Scbigynneth 
a prolog on cristen feith . that ben se- 
uene in ordre/ that is I . lames . ii of 
petr’ . iii of Iohn . & I . of Iude .// 

The ordre of the seuene epist- 
lis whiche ben clepid cano- 
nysid; is n ot so among the 
greekis . that fully sauoren the feith 
& sewen the ri3t ordre of the epist- 
lis . as it is foundun in latyn bookis/ 
for . for as moche as petr’ is the 
firste in the ordre of aposdis; his 
epistlis ben the firste of hem in or- 
dre/ but as we not longe sithen corec- 

tiden the euangelistis to the lyf of tr- 
euthe; so we han sett thes thur3 the 
help of god in her owne ordre/ 
for the firste of hem is an epist- 
le of lames; two of petris . thre 
of Iohnes . & oon of Iudee/ the whi- 
che epistlis; if thei hadden be treuli 
turned of the translatouris into 
latyn speche . as thei weren maad 
of the apostlis/ they schulden haue 
maad no doute to the rederis; 
ne the variaunce of wordis schu- 
lde not haue impugned it silf/ Na- 
mely in that place in the firste epis- 
tle of Iohn; wher’ we reden of the 
oonhede of the trinite/ wher’ we 
fynden that ther hath be greet errour 
of vntrewe translatouris; fro the 
treuthe of the feith/ while thei setten 
in her translaciouns . oonly the names 
of thre thingis; that is of watir . of bl- 
od . & of the spirit/ &leeue^ the witnes- 
sing of the fadir; & of the sone . & of 
the spirit/ in whiche witnessing; 
of our’ comyn bileue is moost st- 
rengthid/ &it is preued that ther is 
oon substaunce of godhede of the 
fadir; & of the sone . & of the hooly 
spirit/ But in othere epistlis how 
moche our’ translacioun dyuersith fro 
otheris; I leue to the prudence of the 
rederis/ but thou goddis mayde 
Eustachium while thou enquerist bi- 
sily of me the treuthe of scripture; 
thou puttist out my elde to be gna- 
we of enuyous mennis teeth/ whi- 
che seyen that I am a peyrere of 
hooly scripturis; but I in such 
a werk drede not the enuye of 
of myn enemyes/ ne I schal not 
denyen to hem; that axen the treuthe 
of hooly scripture //Ierom in his 
prolog on thes epistlis & lames seith this// 

lames the ser- //c.p.// 
uaunt of god . & of oure 
lord ihesu crist . to the tw- 
elue kynredis that ben in 
scatering abrood; heelthe/ my bri- 
theren deme 3e al ioye; whanne 3e fal- 
len into dyuerse temptaciouns/ witin- 
ge that the preuyng of 3our’ feith; wor- 
chith pacience/ &pacience hath a 
parfyt werk; that 3e be parfyt & 
hoole & fayle in no thing/ & if ony 
of 30U nedith wysdom; axe he of 
god/ which 3yueth to alle men lar- 
gely &vpbreydith not; &it schal 
be 3ouun to him/ but axe he in feith; 

& doute no thing/ for he that doutith; 
is lyk to awawe of the see . which 
is moued & born aboute of wynd/ 
therfore gesse not the ilke man; that he 
schal take ony thing of the lord/ a 
man double in soule; is vnsta- 
ble in alle his weyes/ & a meke 
brothir; haue glorie in his enhaun- 
sing/ & aryche man in his lownesse/ 
for as the flour of gras he schal 
passe/ the sunne roos vp with heete; 

& driede the gras/ & the flour of it 
fel doun; & the fairnesse of his che- 
r’ perischide/ & so a ryche man we- 
lewith in his weyes/blessid is the man 
that suffrith temptacioun/ for whanne 
he schal be preuyd; he schal ressey- 
ue the crowne of lyf . which god 
bihi3te to men that louen him/ no man 
whanne he is temptid seye; that he is 
temptid of god/ forwhi god is not 
a temptere of yuele thingis/ for he 
temptith of no man/ but ech man is temp- 
tid drawun & stirid of his owne 
coueityng/ aftirward coueityng 
whanne it hath conseyued; bryn- 
gith forth synne/ but synne whanne 
it is fillid; gendrith deeth f therfore 

my mooste dereworthe britheren; nyle 
3e erre/ ech good 3ifte & ech parfyt 
3ifte is from aboue & cometh doun 
fro the fadir of li3tis; anentis w- 
hom is noon ouerschadowyng of re- 
ward/ for wilfulli he bigat vs 
bi the word of treuthe; that we be a 
bigynnyng of his creature/ wite 
3e my britheren moost loued/ be 
ech man swyft to heere . but slow 
to speke . & slow to wraththe/ for 
the wraththe of man; worchith not 
the ri3twysnesse of god/ for whi- 
ch thing caste 3e awei al vnclen- 
nesse &plente of malice; & in 
myldenesse resseyue 3e the word 
that is plauntid . that may saue 3our’ 
soulis/ but be 3e doeris of the w- 
ord . & not heereris oonly; dissey- 
uynge 30U silf/ for if ony man is an 
heerer of the word . & not a doer’; 
this schal be licned to aman that 
biholdith the chere of his birthe in 
a myrour/ for he biheeld him silf 
& wente awey; & anoon he for3at 
which he was/ but he that bihol- 
dith in the lawe of parfyt fredom . 

& dwellith in it . & is not maad a for- 
3etful heerer’ . but a doer’ of w- 
erk; this schal be blessid in his de- 
de/ & if ony man gessith him self to 
be religious & refreyneth not 
his tunge . but disseyueth his her- 
te; the religioun of him is veyn/ 
a clene religioun & an unwemmed; 
anentis god & the fadir is this/ 
to visite fadirles & modirles 
children . &widowis in her tribula- 
cioun; &to kepe him silf vndefou- 
lid fro this world //c. ii.// 

Mi britheren nyle 3e haue the 
feith of our’ lord ihesu crist 
of glorie in accepcioun of persoones/ 

for if aman that hath a goldun ring & 
in afair clothing cometh in 3our’ cum- 
pany & a pore man entrith in a foul 
clothing & if 3e biholden into him that 
is clothid with cleer clothing/ & if 
3e seye to him sitte thou her’ wel/ but 
to the pore man 3e seyen; stonde thou 
there ethir sitte vndir the stool of 
my feet/ whethir 3e demen not anen- 
tis 30U silf; &ben maad domes- 
men of wickid thou3tis? heer’ 3e 
my moost dereworthe britheren/ 
whethir god chees not pore men 
in this world? ryche in feith . & ey- 
ris of the kingdom that god bihi3te 
to men that louen him/ but 3e han dispi- 
sid the pore man/ whethir ryche men 
oppressen not 30U bi power? & thei 
drawen 30U to domes? whethir 
thei blasfemen not the good name 
that is clepid to help on 30U? nethe- 
les if 3e perfourmen the kingis la- 
we . by scripturis . thou schalt lo- 
ue thi nei3ebore as thi self; 3e 
doen wel/ but if 3e taken persoo- 
nes; 3e worchen synne . &ben repre- 
ued of the lawe . as trespasser^/ 

&who euere kepith al the lawe . but 
offendith in oon; he is maad gil- 
ti of all e/ for he that seide thou schalt 
do no leccherie; seide also thou sch- 
alt not sle/ that if thou doist not 
leccherie . but thou sleest; thou 
art maad trespassour of* fredom/ 
forwhy doom withoute mercy; 
is to him that doith no mercy/ but 
mercy aboue reisith dom/ my 
britheren what schal it profite . if 
ony man seie that he hath feith; but 
he hath not the werkis/ whethir 
feith schal mowe saue him? & 
if a brothir ethir sistir be nakid . 

& han nede of eche dayes lyflode/ 

the law e/ thus speke 3e &thus do 3e; 
as bigynnynge to be demyd by the 
lawe of 

and if ony of 30 U seye to him . go 3e 
in pees . be 3e maad hoot &be 3e fil- 
lid/ but if 3e 3yuen not to hem tho thin- 
gis that ben necessarie to body; 
what schal it profite? so also feith 
if it hath not werkis; is deed in 
it self/ but sum man schal seye/ thou 
hast feith; & I haue werkes/ sche- 
we thou to me thi feith withoute wer- 
kis; & I schal schewe to thee my 
feith of werkis/ thou bileuest that 
o god is; thou doist wel & deuelis 
bileuen; & tremblen/ but wolt thou 
wite thou veyn man; that feith with 
oute werkis is yuel? whethir 
Abraham oure fadir was not 
iustified of werkis; offringe 
Isaac his sone on the auter? ther- 
fore thou seest that feith wrou3te with 
his werkis; & his feith was fil- 
lid of werkis/ & the scripture 
was fillid; seiynge/ Abraham 
bileuede to god; & it was arettid 
to him to ri3twysnesse . & he was 
clepid the frend of god/ 3e seen 
that aman is iustified of werkis; & 
not of feith oonly in lyk maner/ 

& whethir also raab the hoore was 
not iustified of werkis . & res- 
seyuede the messangeris; & sen- 
te hem out bi anothir weye? 
for as the body withoute spirit 
is deed; so also feith withoute wer- 
kis is deed //c. iii.// 

MI britheren nyle 3e be maad 
many maistris; witinge 
that 3e taken the more dom/ for alle 
we offenden in many thingis/ if 
ony man offendith not in word; this 
is a parfyt man/ for also he may 
lede aboute al the body with abri- 
dil/ for if we putten bridils in 
to horsis mouthis . for to consente 

to us; &we leden aboute al the bo- 
dy of hem/ and lo schippis whanne thei 
ben grete . & ben dryuun of strange 
wyndis; 3k thei ben born aboute 
of alytel gouernail . wher’ the 
meuyng of the gouernour wole/ so 
also the tunge is but a litil membre; 

& reisith grete thingis/ lo how litil 
fyer brenneth a fill greet wode/ 

&oure tunge is fier; the vnyuersite 
of wickidnesse the tunge is ordey- 
ned in our’ membris which defoulith 
al the body/ & it is enflawmed of 
helle; & enflawmeth the wheel of 
our’ birthe/ and al the kynde of be- 
estis & of foulis & of serpentis 
&of othere is chastisid & tho ben maad 
tame of mannys kynde/ but no man 
may chastise the tunge/ for it is an 
vnpesible yuel & fill of deedly ve- 
nym/ in it we blessen god the fadk; 

& in it we cursen men . that ben maad 
to the lyknesse of god / of the same 
mouth passith forth blessing & cur- 
sing/ my britheren it bihoueth not 
that thes thingis be don so/ whethir a Wel- 
le of the same hole bringith forth swe- 
te & salt watir/ my britheren whe- 
thir a fyge tre may make gra- 
pis . ethir a vyne fygis? So nethk 
salt watir may make swete 
watir/ who is wyis & tau3te a 
mong 30U? schewe he of good 
lyuyng his worching in myldenes- 
se of his wyldom/ that if 3e han bit- 
tir enuye & stryuyngis ben in 3oure 
herds; nyle 3e haue glorie &be 
lyeris a3ens the treuthe/ for this 
wysdom is not fro aboue comyn- 
ge doun . but ertheli & beesdy & fend- 
ly / for wher’ is envye & stryf; there 
is vnstidefastnesse . & al schrewid 
werk/ but wysdom that is fro abo- 






Wydiffite Ma 



England, 1400-1450. BRIDWELL LIBRARY 



Octavo 



page 138r column 1 



ue . first it is chast . aftirward pesible . 
mylde . able to be councelid . consentin- 
ge to goode thingis . fill of mercy . & 
of goode fruytis . demynge withou- 
te feynyng/ & the fruytis of ri3twis- 
nesse is sowun in pees; to men that 
maken pees //c. iiii.// 

Wherof ben batels & cheestis 
a mong 30U? whethir not of 
3our’ couetises; that fi3ten in 3oure 
membris? 3e coueiten & 3e han not/ 

3e sleen & 3e han enuye; & 3e moun 
not get e/ 3e chiden & maken batel; 

& 3e han not for 3e axen not/ 3e 
axen yuele; as 3e schewen open- 
ly in 3our’ couetysis/ auowtreris 
witen not 3e . that the frenschip of this 
world is enemy to god/ therfore who 
euere wole be frend of this world; 
is maad the enemy of god/ whethir 
3e gessen that the scriptur’ seith veynli? 
the spirit that dwellith in 30U co- 
ueytith to enuye; but he 3yueth 
the more grace/ for which thing 
he seith/ god withstondith proude 
men; but to meke * he 3yueth grace/ 
therfore be 3e suget to god/ but withston- 
de Je the deuel; & he schal fie fro 3011/ 
nei3e 3e to god; & he schal nei3e to 
3011/ 3e synneris dense 3e the hondis; 

& 3e double in soule purge 3e the her- 
ds/ be 3e wrecchis &weyle 3e/ 3our’ 
lei3yng be turned into wepyng . 

&ioye into sorwe of herte/ be 3e 
mekid in the si3t of the lord; & he 
schal enhaunce 3011/ my britheren 
nyle 3e bacbyte ech othir/ he that 
bacbytith his brothir . ethir that demeth 
his brothir; bacbitith the lawe . & 
demeth the lawe/ & if thou demest 
the lawe; thou art not a doere of the 
lawe . but a domesman/ but oon 
is maker’ of the lawe & luge; that 

may leese & delyuer’ / & who art thou 
that demest thi nei3ebore? lo now 3e 
that seyen . to day ethir to morwe we 
schulen go into thilke citee; & there we 
schulen dwelle a3eer/ &we schulen 
make marchaundise/ &we schu- 
len make wynnyng; whiche witen 
not what is to 30U in the morwe/ 
for what is 3oure lyf/ as smoke 
apperinge at alitil; & aftirward 
it schal be wastid/ therfore that 3e seie/ 
if the lord wole . & if we lyuen; 
we schulen do this thing ethir that 
thing/ & now 3e maken fulout ioye 
in 3our’ pridis/ euery such ioying is 
wickid/ therfore it is synne to hym 
that kan do good; & doith not //c. v.// 
Doith now 3e riche men; 
wepith 3e 3ellinge in 3our’ 
wrecchidnesses that schulen 
come to 3011/ 3our’ richessis ben 
rotun; & 3oure clothis ben etun of 
mou3tis/ 3our’ gold & siluer hath 
rustid/ & the rust of hem schal be to 
3ou into wytnessing . & schal ete 
3our’ fleischis as fyer/ 3e han tre- 
sourid to 30U wraththe in the laste 
dayes/ lo the hyre of 3our’ werk 
men . that repiden 3oure feeldis . whi- 
ch is fraudid of 3ou; cryeth/ & the 
cry of hem hath entrid; into the ee- 
ris of the lord of oostis/ 3e han ete 
on the erthe; & in 3our’ leccheries 
3e han norischid 3our’ herds/ in 
the day of sleyng 3e brou3ten & 
slowen the iust man; & he a3en 
stood not 3011/ therfore britheren be 
3e pacient til to the comyng of the 
lord/ lo an erthe tiller . abidith pre- 
cious fruyt of the erthe; pacient- 
ly suffringe til he resseyue tide- 
ful &lateful fruyt/ &be 3e paci- 
ent & conferme 3e 3our’ herds; 

for the comyng of the lord schal nei3e/ 
britheren nyle 3e be sorwful ech to 
othir; that 3e be not demyd/ lo the lu- 
ge stondith ny 3 bifore the 3ate f 
Britheren take 3e ensaumple of y- 
uel goyng out & of long abiding 
& trauel & of pacience; the profe- 
tis that spaken to 30 U in the name 
of the lord/ lo we blessen hem that 
suffriden/ 3e herden the suffring 
ethir pacience of Ioob . and 3e sy- 
3 en the ende of the lord; for the lord 
is merciful & doynge mercy/ bi- 
fore alle thingis my britheren nyle 
3e swere . nethir by heuene nethir 
by erthe; nethir bi what euer othir 
ooth/ but be 3 our’ word 3he 3he . 
nay nay; that 3e falle not vndir 
dom/ & if ony of 30 U is sorewful; 
preie 3e with pacient soule . & seie 
he a psalm/ if ony of 30 U is syk; 
leede he yn prestis of the chirche/ 
&preye thei for him . & anoynte with 
oyle in the name of the lord; & the 
preier of feith schal saue the syk 
man/ & the lord schal make him li3t/ 
& if he be yn synnes; thei schulen 
be for3ouun to him/ therfore knowle- 
che 3e ech to othir 3 our’ synnes . 

& preie 3e ech for othir; that 3e be 
saued/ for the contynuel preier 
of a iust man; is moche worth/ E- 
lie was a deedly man lyk us . & 
in preier he preide that it schulde 
not reyne on the erthe/ & it rey- 
nede not thre 3eeris & sixe mo- 
nethis/ & eft soone he preiede; & 
heuene 3af reyn & the erthe 3af 
his fruyt/ And britheren if ony of 
3ou errith fro treuthe . & ony con- 
uertith him; he owith to wite/ that 
he that makith a synner to be tur- 
ned fro the errour of his weye; 

schal saue the soule of him fro deeth . 

& keuerith the multitude of synnes/ 
f //Here endith the pistle of lames; & 
bigynneth the first pistle of petr’// 

Petre apostle //c. p.// 
of ihesu crist . to the cho- 
sun men to the comelingis 
of scatering abrood . of 
ponte of galathie . of capadosie of 
asie & bitynye . bi the biforknowing 
of god the fadir . in halewing of spi- 
rit . bi obedience & sprengyng of 
the blood of ihesu crist; grace &pees 
be multiplied to 3011/ blessid be god 
& the fadir of our’ lord ihesu crist; 
which by his greete mercy bigat 
vs a3en into lyuynge hope by the a3en- 
rysing of ihesu crist fro deeth/ into eri- 
tage vncoruptible . & vndefoulid 
& that schal not fade that is kept in 
heuenes for 30U that in the vertue of god 
ben kept bi the feith; into heelthe & 
is redy to be schewid in the laste ty- 
me/ in which 3e schulen make ioye; 
thou3 it bihoueth now alytil . to be 
sory in dyuers temptacioun . that the pre- 
uyng of 3our’ feith be moche more 
precious than gold . that is preuyd 
bi fyer/ &be foundun into heriyng 
&glorie & honour; in the reuelaci- 
oun of ihesu crist/ whom whanne 3e 
han not seyn; 3e louen/ into whom 
also now 3e not seynge; bileuen/ 
but 3e that bileuen schulen haue 
ioye &gladnesse that may not be 
teeld out/ & 3e schulen be glorified 
&haue the ende of 3our’ feith . the 
heelthe of 3our’ feith . the heelthe of 
3oure soulis/ of which heelthe profe- 
tis sou3ten & enserchiden; that profecieden 
of the grace to comynge in 3011/ & SOU3- 
ten which euer what maner tyme the 
spirit of crist signyfiede in hem; & bi- 

fore teelde tho passiouns that ben in crist . 
& the latter’ glories/ to whiche it was 
schewid . for not to hem silf . but to 
3ou thei mynystriden tho thingis that 
now ben teld to 30U bi hem that prechi- 
den to 30U bi the hooly gost sent fro 
heuene into whom aungels desyren 
to biholde/ for which thing be 3e gi- 
rd the leendis of 3our’ soule . sobre 
parfyt . & hope 3e into the ilke grace 
that is profrid to 30U bi the schewyng 
of ihesu crist/ as sones of obedyence . 
not maad lyk to the former’ desy- 
ris of 3our’ vnkunnyngnesse/ but 
lyk him that hath clepid 30U hooly; 
that also 3e silf be hooly in al lyuyng/ 
for it is writun/ 3e schulen be holy; 
for I am hooly/ & if 3e inwardly clepen 
him fadir. which demeth withouten 
accepcioun of persoones by the werk 
of ech man; lyue 3e in drede in the ty- 
me of 3our’ pilgrymage/ witinge 
that not bi corruptible gold ethir 
siluer; 3e ben bou3t a3en of 3our’ 
veyn lyuyng of fadris tradicioun; 
but bi the precious blood as of the 
lomb/ vndefoulid &vnspottid crist 
ihesu/ that was knowun bifore the ma- 
king of the world; but he is sche- 
wid in the laste tymes for 30U 
that by him ben feithfiil in god/ that rei- 
side hym fro deeth . & 3af to him euer- 
lastinge glorie; that 3our’ feith & ho- 
pe were in god/ & make 3e chast 
3our’ soulis in obedience of cha- 
rite; in loue of britherhod . of sym- 
ple herte loue 3e to gidre more 
bisyly/ & be 3e borun a3en . not of 
coruptible seed bi the word of 
lyuynge god & dwellinge into with 
outen end e/ for ech fleisch is hey; 

& al the glorie of it is as a flour of 
hey/ the hey driede vp; & his flour fel- 
de doun/ but the word of the lord dwellith 

withouten ende/ & this is the word; that is prechid 
Therfore f to 30U //c. ii.// 
putte 3e awey al malice 
& al gyle & feynyngis & en- 
vies & alle bacbitingis as now 
borun 3onge children . resonable . 
withoute gile . coueite 3e mylk; 
that in it 3e wexe into heelthe/ if 
netheles 3e han taastid that the lord 
is swete/ & nei3e 3e to him that is a ly- 
uynge stoon & repreuyd of men; but 
chosun of god . & honourid/ & 3e silf 
as quyke stoonys be 3e aboue bil- 
did into spiritual housis & an hooly 
preesthod to offre spiritual sacrifi- 
cis acceptable to god by ihesu crist/ 
for which thing the scripture seith/ 
lo I schal sette in syon the hi3este 
corner stoon chosun & precious/ 

& he that schal bileue in him; schal 
not be confoundid/ therfore to 30U 
that bileuen/ but to men that bileuen 
not; the stoon whom the bilderis 
repreuyden . this is maad into the 
heed of the corner/ & the stoon of 
hirting & stoon of sclaundre; to hem 
that offenden to the word . nethir bile- 
uen it in which thei ben sett/ but 
3e ben a chosun kyn . akyndly 
presthod . hooly folk . a peple of 
purchasyng; that 3e telle the ver- 
tues of him that clepide 30U fro 
derknessis into his wondirfiil 
ly3t/ Whiche sum tyme weren 
not a peple of god; but now 
3e ben the peple of god/ which 
hadden not mercy; but now 3e 
han mercy/ moost dere I bisech’ 

3ou as comelyngis & pilgrymes 
to absteyne 30U fro fleischly de- 
siris that fi3ten a3ens the soule 
&haue 3e 3our’ conuersacioun good 
among hethene men/ that in that thing that 

thei bacbite of 30U as of mysdoeris; 
thei biholden 30U of good werkis 
&glorifien god in the day of visita- 
cioun/ be 3e suget to ech creatu- 
r’ for god/ ethir to the king as to 
him that is hi3ere in staat/ ethir to du- 
kis; as to thilke that ben sent of 
him/ to the veniaunce of mysdoe- 
ris &to the preising of good men/ 
for so is the wille of god; that 3e do 
wel & make the vnkunnyngnesse 
of vnprudent men to be doumb/ as 
fre men & not as hauynge lyuyng/ 
but as the seruauntis of god/ 
honoure 3e alle men . loue 3e brither- 
hood . drede 3e god . honowre 3e the 
kyng/ semauntis be 3e sugetis 
in al drede to lordis . not oonly to 
goode & to mylde but also to tri- 
uauntis for this is grace; if for con- 
science of god . ony man suffrith 
heuynesses & suffrith vniustly/ for 
what grace is it; if 3e synnen & 
ben buffatid & suffren/ but if 
3e doen wel & suffren paciendy; 
this is grace anentis god/ for to 
this thing 3e ben clepid/ for also crist 
suffride for us & lefte ensaumple 
to 3ou; that 3e folwe the steppis of 
him which dide not synne; nethir gyle 
was foundun in his mouth/ &whanne 
he was cursid . he curside not/ whan- 
ne he suffride; he manaside not/ 
but he bitook him silf to him that demy- 
de hym vniustly/ & he him silf baar 
oure synnes in his body on a tree 
that we be deed to synnes &lyue to 
ri3twysnesse . by whos wan wo- 
unde 3e ben helid/ for 3e weren as 
scheep erringe; but 3e ben now 
turned to the scheparde &bischop 
of 3our’ soulis //c. iii.// 

Also wymmen be thei suget 
to her hosebondis/ that if ony 

man bileue not to the word; bi the 
conuersacioun of wymmen . thei be w 
wonnun withoute word . & biholde 
3e in drede 3oure hooly conuersacioun/ 
of whiche ther be not withouteforth 
curious ournyng of heer . ethir 
doyng aboute of gold . ethir ournyng 
of clothis; but thilke that is the 
hid man of herte in vncorrupci- 
oun & of mylde spirit . which is 
riche in the si3t of god / for so sum 
tyme hooly wymmen hopinge in 
god ourneden hemsilf; & weren 
suget to her owne hosebondis/ as 
sare obeiede to Abraham; & clepi- 
de him lord/ of whom 3e ben dou3tris 
wel doynge; & dredynge ony pertur- 
bacioun/ also men dwelle to gidre & 
bi kunnyng 3yue 3e honour to the wom- 
mannis freelte as to the more feble 
& as to euene eiris of grace & of 
lyf; that 3 our’ preieris be not lettid/ 

& in feith al of oon wille . in preier 
be 3e ech suffringe with othir . loueris 
of britherhed . merciful . mylde meke/ 
not 3eldinge yuel for yuel . nethir 
cursing for cursing; but a3enwa- 
rd blessinge/ for in this thing 3e ben 
clepid that 3e welde blessing bi eri- 
tage/ for he that wole loue lyf & se 
good dayes; constreyne his tunge 
fro yuel . & hise lippis that thei speke 
not gile/ &bowe he fro yuel & 
do good; seke he pees & parfitly 
sue it/ for the y 3 en of the lord ben 
on iust men; & his eeris on the prei- 
eris of hem / but the cheer’ of the 
lord is on men that doen yuels/ &who 
is it that schal anoye 3ou; if 3e ben sueris 
& loueris of goodnesse/ but also 
if 3e suffren ony thing for ri3twis- 
nesse; 3e ben blessid/ but drede 3e 
not the drede of hem; that 3e be not 
disturblid/ but halwe 3e the lord 

crist in 3oure hertis . & euermore be 
3 e redi * to ech man axynge 30U re- 
soun of that feith & hope that is in 3011/ 
but with myldenesse & drede; ha- 
uynge good conscience/ that in that 
thing that thei bacbyten of 3ou; thei 
ben confoundid . whiche chalengen 
falsly 3our’ good conuersacioun 
in crist/ for it is bettr’ that 3e do 
wel & suffre if the wille of god 
wole; than doynge yuele/ for al 
so crist oonys diede for oure syn- 
nes . he iust for vniust . that he sch- 
ulde offre to god vs maad deed 
in fleisch . but maad quyk in spirit/ 
for which thing he cam in spirit & 
also to hem that weren closid to gidre 
in prisoun; prechide/ whiche weren sum 
tyme vnbileefful whanne thei abi- 
diden the pacience of god in the daies 
of noe/ whanne the schip was maad; 
in which a fewe that is to seie ei3te 
soulis weren maad saaf bi watir/ 

& so baptym of lyk fourme ma- 
kith vs saaf/ not the putting awey 
of the filthis of fleisch; but the ax- 
yng of a good conscience in god/ 
bi the a3en rysing of our’ lord ihesu 
crist that is in the ri3thalf of god . & 
swolewith deeth; that we schulden be 
maad eiris of euerlastinge lyf/ he 
3ede into heuene; & aungels &po- 
weris &vertues ben maad suget- 
tis to hym //c. iiii.// 

Therfore for crist suffride 
in fleisch; be 3 e also aar- 
med bi the same thenking/ for he 
that suffride in fleisch; ceesside fro 
synnes/ that that is leeft now in flei- 
sch; lyue not now to the desiris of 
men/ but to the wille of god/ for 
the tyme that is passid is y now to 
the wille of hethen men to be een- 

&lustis . in moche drynking of wyn . 
in vnmesurable eetyngis & drynkin- 
gis & vnleeffiil worschiping of 
mawmetis in whiche now thei 
ben astonyed/ in which thing thei 
wondren for 3e rennen not to gi- 
dre into the same confiisioun of lec- 
cherie &blasfemen/ &thei schulen 
3yue resoun to him; that is redy to de- 
me the quyke & the deede/ forwhi 
for this thing it is prechid also to 
deed men; that thei be demyd by men 
in fleisch & that thei lyue bi god in 
spirit/ for the ende of alle thingis 
schal nei3e/ therfore be 3e prudent; 

& wake 3e in preieris/ bifore alle 
thingis haue 3e charite ech to othir 
in 30U silf . algatis lastinge; for 
charite keuerith the multitude of 
synnes/ holde 3e ospitalite to gi- 
dre withoute grucching/ ech man 
as he hathe resseyued grace . my- 
nystringe it into ech othir; as goo- 
de dispenderis of the manyfold 
grace of god/ if ony man spekith; 
speke he as the wordis of god / 

if ony man mynistrith * that god be * as of the vertu which 

honowrid in alle thingis by ihesu mm istnth . 

crist our’ lord/ to whom is glorie 
&lordschip into worldis of worldis 
amen f Moost dere britheren nyle 3e 
go in pilgrimage in feruour that is maad 
to 30U to temptacioun; as if ony 
newe thing bifalle to 30U / but co- 
myne 3e with the passiouns of crist 
&haue 3e ioye; that also 3e be glad 
&haue 3e ioye in the reuelacioun 
of his glorie/ if 3e ben dispisid 
for the name of crist; 3e schulen 
be blessid/ for that that is of the ho- 
nour & of the glorie & of the ver- 
tu of god . & the spirit that is his; 

schal reste on 3011/ but no man of 
3ou suffre as a man sleer’ ethir a 
theef . ethir curser’ . ethir a desirer’ of 
othere mennis goodis/ but if as a cristen 
man; schame he not/ but glorifie 
he god in this name/ for tyme 
is that doom bigynne at goddis hous/ 

& if it bigynne first at vs; what 
ende schal be of hem that bileuen 
not to the gospel? &if a iust man 
vnnethe schal be saued; wher’ schu- 
len the vnfeithful man & the synner’ 
appere/ therfore & thei that suffren bi 
the wille of god; bitaken her sou- 
lis in good deedis . to the feithfiil 
maker of nou3t //c. v.// 

Therfore I an euene eldre 
man . & a witnesse of cristis 
passiouns/ which also am a co- 
myner of that glorie . that schal be 
schewid in tyme to comynge/ bise- 
che 3e the eldre men that ben among 
3ou / fede 3e the floe of god; that is a 
mong 3011/ &purueye 3e not as 
constreyned but wilfulli bi god/ 
not for loue of foul wynnyng; 
but wilfully/ nethir as hauynge lord- 
schip in the clergie; but that 3e be 
maad ensaumple of the floe of wil- 
le of soule/ and whanne the prince of 
schepherdis schal appere . 3e schu- 
len resseyue the crowne of glori- 
es that may neuere vade If Also 3e 3on- 
ge men be 3e suget to eldre men/ 

& alle schewe 3e to gidre meke- 
nesse/ for the lord withstondith prou- 
de men; but he 3yueth grace to me- 
ke men/ therfore be 3e mekid vn- 
dir the my3ty hond of god / that he rey- 
se 30U in the tyme of visitacioun/ & 
caste 3e al 3our’ bisynesse into him; 
for to hym is cure of 3011/ be 3e 
sobre & wake 3e . for 3oure aduer- 

sarie the deuel as a rorynge lyoun 
goith aboute . sechinge whom he schal 
deuour’/ whom a3enstonde 3e stran- 
ge in the feith; witinge that the same 
passioun is maad to thilke britherhod 
of 30U that is in the world/ &god of 
al grace that clepide 30U into his e- 
uerlastinge glorie 30U suffringe aly- 
til he schal parforme & schal confer- 
me & schal make sad/ to hym be glorie 
&lordschip into worldis of worldis 
amen f By siluan feithfiil brothir 
to 30U as I deme / 1 wroot schortly 
bisechinge &witnessinge that this is 
the very grace of god in which 3e 
stonden/ the chirche that is gederid 
in babylonye & markus my sone; 
gretith 30U wel/ greete 3 e wel to 
gidre in hooly cos/ grace be to 30U 
alle that ben in crist amen f //Here endith 
the firste pisde of petre & bigyn- 
neth the secunde c. p.// 

Symount petre seruaunt 
& apostle of ihesu crist; 
to hem that han take with 
us the euene feith in the ri3twysnes- 
se of our’ god & sauyour ihesu crist/ 
grace & pees be fillid to 3ou; bi 
the knowyng of our’ lord ihesu crist/ 
how alle thingis of his godlich ver- 
tu . that ben to lyf &pite ben 30mm 
to us by the knowyng of hym that 
clepide us fro his owne glorie 
& vertu; bi whom he 3af to us 
most precious biheestis/ that 
by thes thingis 3e schulen be maad 
felowis of goddis kynde; & fie 
the corrupcioun of that couetise 
that is in the world/ &brynge 3e yn 
al bisynesse; & mynystre 3e in sou- 
re feith . vertu & kunnyng/ in kunnyng 
abstinence . in abstynence pacien- 
ce/in pacience pite/ in pite loue 

of britherhed/ &in loue of britherhod 
charite/ for if these ben with 30U & 
ouercomen; thei schulen not make 
3ou voide . nethir withoute fruyt 
in the knowyng of oure lord ihesu 
crist/ but to whom thei ben not 
redy; he is blynd . & gropith with 
his hond . & for3etith the purgyng 
of his elde trespassis/ wherfore 
britheren be 3e more bisy; that by go- 
ode werkis 3e make 3our’ cleping 
& chesyng certeyn/ for 3e doynge 
thes thingis; schulen not do synne 
ony tyme/ for thus the entring in 
to euerlastinge kingdom of our’ lord 
& sauyour ihesu crist; schal be 
mynystrid to 30U plenteuousli/ 
for which thing I schal bigynne to 
moneste 30U euermore of thes thin- 
gis/ & I wole that 3e be kunnynge & 
confermyd in this present treuthe/ 
forsothe I deme iustly as longe 
as I am in this tabernacle to rei- 
se 30U in monesting/ & I am certeyn 
that the putting awey of my taber- 
nacle is swyft; bi this that our’ lord 
ihesu crist hath schewid to me/ but 
I schal 3yue bisynesse & ofte aftir 
my deeth 3e haue mynde of thes thin- 
gis/ for we not suynge vnwyse 
tails han maad knowun to 30U ther 
vertu & the bifore knowyng of 
our’ lord ihesu *; but we weren maad 
biholderis of his gretnesse/ for 
he took of god the fadir honour 
&glorie; by such maner vois sly- 
dun doun to hym fro the greet glorie/ 
this is my loued sone . in whom I 
haue plesid to me; heer’ 3e him/ & 
we herden this vois brou3t fro he- 
uene; whanne we weren with him 
in the hooly hil/ &we han a sadder’ 
word of profecie; to which 3e 3y- 

uynge tent don wel . as to alanter- 
ne that 3yueth li3t in a derk place . 
til the day bigynne to 3yue ly3t . 

& the day sterre sprynge in 3our’ 
hertis/ & first vndirstonde 3e this 
thing . that ech profecie of scripture; 
is not maad by propre interpretaci- 
oun/ for profecie was not brou3t 
ony tyme by mannys wille; but 
the hooly men of god inspirid with the 
hooly goost spaken //c. ii.// 

Bvt also false profetis weren 
in the peple as in 30U schu- 
len be maistir ly3eris . that 
schulen brynge yn sectis of perdi- 
cioun/ & thei denyen thilke lord that 
bou3te hem . & bryngen on hem silf 
hasty perdicioun/ & many schulen 
sue her leccheries; by whiche the 
weye of treuthe schal be blasfemed . 

& thei schulen make marchaundie 
of 30U in couetise by feyned wor- 
ths/ to which’ doom now awhile 
ago ceessith not; & the perdicioun of 
hem nappith not/ for if god sparide 
not aungels synnynge . but bitook 
hem to be turmentid & to be drawun 
dowun with boondis of helle into hel- 
le; to be kept into dom/ & sparide 
not the firste world . but kepte noe 
the ei3tthe man the bifore goer’ of 
ri3twysnesse; & brou3te yn the gr- 
eet flood to the world of vnfeithfiil 
men/ &he drof into poudre the citees 

of men of s & of men of gommor 

& dampnyde — turnyng vpsodoun . 
&putte hem the ensaumple of hem that 
weren to doynge yuele/ & delyuer- 
ede the iust loth oppressid of the wr- 
ong & of the leccherous conuersa- 
cioun of cursid men/ for in si3t & hee- 
ring he was iust/ & dwellide among 
hem that fro day into day turmentiden 

with wickid werkis a iust soule/ 
for the lord kan delyuere pitouse 
men fro temptacioun; & kepe wic- 
kid men into the day of doom to 
be turmentid/ but more hem that 
walken aftir the fleisch in couei- 
tinge of vnclennesse; & dispisen 
lordschiping/ & ben boold plesinge 
hem silf; & dreden not to bryn- 
ge yn sectis blasfemynge/ whe- 
re aungels whanne thei ben more in 
strengthe &vertu; beren not that 
was the execrable dom a3ens 
hem/ but thes ben as vnresona- 
ble beestis kyndely into takyng 
& into deeth; blasfemynge in thes 
thingis that thei knowen not/ & schu- 
len perische in her corrupcioun; 

& resseyue the hyre of vnri3twys- 
nesse/ and thei gessen delices of de- 
foulyng & of wemme; to be lykingis 
of day/ flowynge in her feestis 
with delicis doynge leccherie with 
3ou; & han y3en fill of auowtrie & 
vnceessinge trespas/ disseyuynge 
vnstidefast souhs . & han the her- 
te exercisid to couetyse/ the sones 
of cursyng that forsaken the ri3t 
wey; & erriden suynge the weye 
of balaam of bosor/ which louede 
the hyre of wickidnesse/ but he had- 
de repreuyng of his woodnesse/ 
a doumb beest vndir 30k that spak 
with vois of man that forbeed the 
vnwysdom of the profete f thes ben 
wellis withoute watir . & mystis 
dryuun with whirling wyndis; to 
whiche the thicke myst of derknes- 
sis is reserued/ & thei speken in pri- 
de of vanyte; & disseyuen in desy- 
ris of* leccherie . hem that scapen a- 
lytil/ whiche lyuen in errour & 
beheten fredom to hem; whanne 

thei ben seruauntis of corrupciuon/ for 
of whom ony man is ouercomun; 
of him also he is seruaunt/ for if men 
forsaken the vnclennessis . of the wo- 
rld . bi the knowyng of oure lord & 
sauyour ihesu crist . &eft soone ben 
wlappid in these & ben ouercomun; 
the lattere thingis ben maad to hem 
worse than the formere/ for it was 
bettere to hem to not knowe the weie 
of ri3twysnesse; than to turne 
a3en aftir the knowing . fro that hoo- 
ly maundement that was bitakun to 
hem/ for thilke very prouerbe bifel- 
de to hem . the hound turnede a 3 en 
to his castyng . and a sowe is wai- 
schun in walwyng in fenne //c. iii.// 
Lo 3e moost dereworthe 
britheren I write to 30 U this 
secunde epistle . in which 
I stire 3 our’ clere soule by mones- 
tyng to gidre; that 3e be myndeful 
of tho wordis that I bifore seide of 
the hooly profetis . & of the maunde- 
mentis of the hooly apostlis of the 
lord & sauyour/ first wite 3e this 
thing that in the laste dayes disseyue- 
ris schuleln come in disseit; goyn- 
ge aftir her owne coueitingis . sei- 
ynge wher’ is the biheeste or the 
comyng of him/ for sithen the fadris 
dieden; alle thingis lasten fro the 
bigyng of creator ’/ but it is hid 
fro hem willinge this thing; that heue- 
nes were bifore . & the erthe of 
watir . was stondinge by watir 
bi goddis word . bi which that ilke 
world clensid thanne bi wa t ir by 
watir perischide/ but the heuenes 
that now ben . & the erthe ben kept 
by the same word &ben reseruyd 
to fier into the day of dome &per- 
dicioun of wyckid men/ but 3e mo- 

ost dere this o thing be not hid to 3011/ 
that o day anentis god; is as a thou- 
send 3eeris/ & a thousend 3eeris ben 
as o day/ the lord tarieth not his by- 
heest as summe gessen; but he doith 
paciently for 3011/ & wole not that ony 
men perische . but that alle turne a3en 
to penaunce/ for the day of the lord 
schal come as a theef; in which 
heuenes with greet hire schulen 
passe . & elementis schulen be dissol- 
ued biheeste/ & the erthe & alle the wer- 
kis that ben in it; schulen be brent/ 
therfore whanne alle thes thingis schu- 
len be dissolued what maner men 
bihoueth it 30U to to be in hooly 
lyuyngis &pitees abidinge &hi3ynge 
into the comyng of the day of oure 
lord ihesu crist/ bi whom heuenes bren- 
nynge schulen be dissolued & elemen- 
tis schulen fayle by brenyng of fier/ 
also we abiden by hise biheestis ne- 
we heuenes & newe erthe; in whi- 
che ri3twysnesse dwellith/ for whi- 
ch thing 3e moost der’ abidinge thes 
thingis be 3e bisye; to be foundun to 
him in pees vnspottid V & deme 3e 
long abidyng of oure lord ihesu 
crist; 3our’ heelthe/ as also oure 
moost dere brother poul wroot 
to 3ou; by wysdom 3ouun to hym/ as 
and in alle epistlis he spekith in hem 
of thes thingis/ in whiche ben summe 
harde thingis to vndirstonde/ whi- 
che vnwyse &vnstable men depra- 
uen as also thei doen othere scriptu- 
ris to her owne perdicioun/ therfore 
3e britheren bifore witynge kepe 
3ou silf lest 3e be disseyued by 
errour of vnwyse men & falle awei 
fro 3our’ sadnesse/ but wexe 3e in 
the grace & the knowyng of oure 
lord ihesu crist & our’ sauyour/ to hym 

be glorie now & into the day of 
euerlastingnesse . amen //Here en- 
dith the secunde pisde of petre; 

& bigynneth the firste pistle ofiohn// 
That thing that //c. p.// 
was fro the bigynnyng 
which we herden wh- 
ich we sy3en with our’ 
l3en/ which we biheelden & our’ hon- 
dis touchiden of the word of lyf; 
and the lyf is schewid/ &we say 3 en 
& we witnessen . & tellen to 30 U 
the euerlastinge lyf; that was anentis 
the fadir & apperide to us/ therfore 
we tellen to 30 U that thing that we 
sy 3 en & herden; that also we haue 
felouschipe with us . & our’ felow- 
schip be with the fadir &with his so- 
ne ihesu crist/ & we writen this thing 
to 3ou; that 3e haue ioye . & that 3 our’ 
ioye be fill / & this is the telling that 
we herden of hym & tellen to 3ou; 
that god is ly3t . & ther ben no derknes- 
sis in hym/ if we seyen that we han 
felouschip with him . & we wandren 
in derknessis; we ben & doen not 
treuthe/ but if we walken in 
li3t . as also he is in li3t; we han 
felouschip to gidre/ & the blood 
of ihesu crist his sone; clensith us 
fro al synne/ if we seyen that we 
han no synne; we disseyuen us 
silf . & treuthe is not in us/ if we 
knowlechen our’ synnes; he is feith- 
ful & iust . that he for3yue to us our’ 
synnes . & dense us fro al wickid- 
nesse/ &if we seyen that we han not 
synned; we maken hym a Iyer’ & 
his word is not in us //c. ii.// 

Mi lytle sones I write to 
3ou thes thingis; that 3e synne 
not/ but if ony man syn- 
ne; we han an aduocat anen- 

tis the fadir ihesu crist . & he is the for- 
3yuenes for our’ synnes/ & not oon- 
ly for oure synnes; but also for the 
synnes of al the world/ & in this thing 
we witen that we knowen hym; if we 
kepen his comaundementis/ he that 
seith that he knowith god . & kepith 
not hise comaundementis; is a Iy- 
er’ & treuthe is not in him/ but the 
chari te of god is parfyt verily 
in hym; that kepith his word/ in this 
thing we witen that we ben in him; if 
we ben parfyt in hym/ he that seith 
that he dwellith in him; he owith for to 
walke as he walkide/ moost der’ 
britheren I write to 30U not anewe 
maundement; but the elde maunde- 
ment that 3e hadden fro the bigynnyng/ 
the elde maundement; is the word that 
3e herden f Eftsoone I write to 
3ou a newe maundement . that is tre- 
we bothe in hym & 3ou; for derknes- 
sis ben passid . & very li3t schy- 
neth now/ he that seith that he is in li3t . 
& hatith his brother; is in derknesse 
3it/ he that loueth his brother; dwellith 
in ly3t & sclaundre is not in hym/ 
but he that hatith his brother; is in derk- 
nessis/ &wandrith in derknessis 
&woot not whidur he goith; for 
derknessis han blyndid his y 3 en/ 
lytle sones I write to 3ou; that 3 our’ 
synnes ben for3ouun to 30U for his 
name/ fadris I write to 30U for 
3e han knowun hym that is fro the by- 
gynnyng f 3onge men I write to 
3ou; for 3e han ouercomun the wickid/ 

I write to 30U 3 onge children; for 
3e han knowe the fadir/ 1 write 
to 30U britheren; for 3 e han knowun 
him that is fro the bigynnnyng f I wri- 
te to 30U 3 onge men . for 3 e ben stran- 
ge/ & the word of god dwellith in 30U; 

& 3e han ouercomun the wickid/ ny- 
le 3e loue the world; ne tho thingis that 
ben in the world/ if ony man loueth 
the world; the charite of the fadir 
is not in hym/ for al thing that is in 
the world . is couetyse of fleisch . & 
couetyse of y3en & pride of lyf/ wh- 
ich is not of the fadir; but it is of 
the world/ &the world schal passe; & 
the couetyse of it/ but he that doith the 
wille of god; dwellith withouten 
ende/ my lytle sones the laste our 
is/ & as 3e han herd that anticrist co- 
meth; now many anticristis ben 
maad/ wherfore we witen; that it is 
the laste our/ thei wenten forth fro 
us; but thei weren not of us/ for if 
thei hadden be of us; thei hadden dw- 
elt with us/ but that thei be knowun; 
that thei ben not of us/ but 3e han an- 
oynting of the hooly goost; & kno- 
wen alle thingis/ I wroot not to 30U . 
as to men that knewen not treuthe; 
but as to men that knewen it/ & for 
ech leesyng is not of treuthe/ who 
is a lyere; but this that denyeth that ihesu 
is not crist/ this is anticrist; that denyeth 
the fadir & the sone/ so ech that denyeth 
the sone; hath not the fadir/ but he 
that knowlechith the sone; hath also the 
fadir/ that thing that 3e herden at the bi- 
gynnyng; dwelle it in 3ou/ for if that 
thing dwellith in 30U; which 3e herden 
at the bigynnyng; 3e schulen dwelle 
in the sone & in the fadir/ & this is 
the biheeste; that he bihi3te to us . 
euerlastinge lyf/ I wroot to 30U thes 
thingis of hem that disseyuen 3011/ &that 
the anoyntyng which 3e resseyueden 
of him; dwelle in 3ou/ & 3e han not 
nede that ony man teche 3ou; but as 
his anoynting techith 30U of alle 
thingis/ & it is trewe; & it is not 

leesyng/ & as he tau3te 3ou; dwel- 
le 3e in hym/ & now 3e lytle sones dw- 
elle 3e in hym; that whanne he schal ap- 
pere . we haue a trust & be not con- 
foundid of him in his comyng/ if 3e wi- 
ten that he is iust; wite 3e also that ech that 
doith ri3twysnesse is born of hym/ 

Se 3e what maner //c. iii.// 
charite the fadir 3af to us; 
that we be named the sones 
of god & be his sones/ for this thing 
the world knew not us; for it knew 
not him/ moost der’ britheren now we 
ben the sones of god; & 3k it apperi- 
de not what we schulen be/ we 
witen that whanne he schal apper’; we 
schulen be lyk hym . for we schu- 
len se him as he is/ & ech man that hath 
this hope in him; makith him silf ho- 
oly as he is hooly/ ech man that do- 
ith synne; doith also wickidnesse . & 
synne is wickidnesse/ & 3e witen 
that he apperide to do awey synnes; 

& synne is not in him/ ech man that dw- 
ellith in him; synneth not/ & ech that 
synneth; seeth not him . nethir knew 
him/ litil sones; no man disseyue 3011/ 
he that doith ri3twysnesse; is iust . as 
also he is iust/ he that doith synne; 
is of the deuel . for the deuel synneth 
fro the bigynnyng/ in this thing the 
sone of god apperide; that he vn- 
do the werkis of the deuel/ ech man 
that is born of god; doith not synne/ 
for the seed of god dwellith in him; 

& he may not do synne . for he is bo- 
run of god/ in this thing the sones of 
god ben knowun; & the sones of 
the fend/ ech man that is not iust . 
is not of god; & he that loueth not 
his brother/ for this is the telling that 
3e herden at the bigynnyng; that 3e lo- 
ue ech othir/ not as caym that was 

of the yuele; & slou3 his brother/ & 
for what thing slou3 he him? for his 
werkis weren yuele; & his brotheris 
iust f Britheren nyle 3e wondre; 
if the world hatith 30U / we witen 
that we ben translatid fro deeth to 
lyf . for we louen britheren/ for he that 
loueth not; dwellith in deeth/ ech 
man that hatith his brothir; is a 
mansleer’/ & 3e witen that ech man- 
sleer’ hath not euerlastinge lyif dwel- 
linge in him/ in this thing we han kno- 
wun the charite of god . for he put- 
tide his liif for us; &we owen 
to putte our’ lyues for our’ brither- 
en/ he that hath the catel of this world . 
& seeth that his brothir hath nede & clo- 
sith his entrayls fro hym; how dw- 
wellith the charite of god in him? f 
My litle sones . loue we not in wo- 
rd nethir in tunge; but in werk & 
treuthe/ in this thing we knowen . 
that * ben of treuthe . & in his si3t we 
monesten our’ herds/ for if our’ 
herte repreueth us; god is more 
than our’ herte & knowith alle 
thingis/ moost der’ britheren if our’ 
herte repreueth not us; we han 
trist to god/ & what euer we schu- 
len axe; we schulen resseyue 
of him/ for we kepen hise comaun - 
dementis; &we doen tho thingis that 
ben plesaunt bifore him/ & this is the 
comaundement of god; that we bile- 
ue in the name of his sone ihesu crist/ 

& that we loue ech othir; as he 3af 
heeste to us/ & he that kepith his co- 
maundementis dwellith in hym . & he 
in him/ & in this thing we witen that he 
dwellith in us; bi the spirit whom 
he 3af to us //c. iiii.// 

Moost dere britheren nyle 3e 
bileue to ech spirit; but 

preue 3e spiritis if thei ben of 
god/ for many false profetis; wen- 
ten out into the world/ in this thing 
the spirit of god is knowun/ ech 
spirit that knowlechith that ihesu crist 
hath come in fleisch; is of god / & 
ech spirit that fordoith ihesu; is not 
of god / & this is anticrist . of whom 
3e herden that he cometh/ & ri3t now 
he is in the world/ 3e lytle sones 
ben of god . & 3e han ouercomun 
him/ for he that is in 30 U is more; than 
he that is in the world/ thei ben of 
the world; therfore thei speke of the 
world . & the world heerith hem/ we 
ben of god/ he that knowith god; 
heerith us/ he that is not of god; hee- 
rith not us/ in this thing . we kno- 
wen the spirit of treuthe; & the 
spirit of errour f Moost der’ 
britheren loue 3e to gidre; for cha- 
rite is of god/ & ech that loueth his 
brothir; is born of god . & knowith 
god/ he that loueth not; knowith 
not god . for god is charite/ in 
this thing the charite of god app- 
eride in us . for god sente his 
oon bigetun sone into the world; 
that we lyue by him/ in this thing is 
charite . not as we hadden lo- 
ued god; but for he first loue- 
de us . & sente his sone for3yue- 
nesse for our’ synnes/ 3e moost 
der’ britheren if god louede us; 
we owen to loue ech othir/ no 
man say3 euere god / if we louen 
to gidre; god dwellith in us . & 
the charite of him is parfyt in 
us/ in this thing we knowen . that 
we dwellen in him & he in us; 
for of his spirit he 3af to us/ 

&we sy3en &witnessen; that the 
fadir sente his sone sauyour 

of the world/ who euere knowle- 
chith that ihesu is the sone of god; god 
dwellith in him & he in god/ & we ha 
han knowun; & bileuen to the cha- 
rite that god hath in us/ god is cha- 
rite/ & he that dwellith in charite; 
dwellith in god & god in him/ in this 
thing is the parfyt charite of god 
with vs; that we haue trist in the day 
of dom/ for as he is; also we ben 
in this world/ drede is not in charite; 
but parfyt charite puttith out 
drede/ for drede hath peyne/ but 
he that dredith; is not parfyt in cha- 
rite/ therfore loue we god; for he 
louede us bifore/ if ony man seith 
that I loue god . & hatith his brothir; 
he is a Iyer’/ for he that loueth 
not his brothir which he seeth; 
how may he loue god whom he 
seeth not? &we han this comaun - 
dement of god; that he that loueth god 
loue also his brothir //c. v.// 

Ech man that bileueth that ihesus is 
crist; is born of god/ & ech 
man that loueth him that gendride; lo- 
ueth him that is born of him/ in this thing 
we knowen . that we louen the children 
of god; whanne we louen god . & 
don his maundementis/ for this is 
the charite of god; that we kepe 
hise maundementis/ & his maun- 
dementis ben not heuy/ for al thing 
that is born of god; ouercometh the wo- 
rld/ and this is the victorie that ouer- 
cometh the world; our’ feith/ and 
who is he that ouercometh the world; 
but he that bileueth that ihesus is the sone 
of god/ this is ihesus crist that cam bi 
watir & blood/ * & the spirit is he 
that witnessith; that crist is treuthe/ 
for thre ben that 3yyuen witnessing in 
heuene/ the fadir the sone & the hoo- 

ly gost; & thes thre ben oon/ and thre 
ben that 3yuen witnessing in erthe/ 
the spirit; watir & blood; & thes thre 
ben oon/ if we resseyuen the witnes- 
sing of men; the witnessing of god 
is more/ for this is the witnessing 
of god . that is more; for he witnes- 
side of his sone/ he that bileueth in 
the sone of god; hath the witnessing 
of god in him/ he that bileueth not to the 
sone; makith him alyer ’/ for he bile- 
ueth not in the witnessing that god 
witnesside of his son e/ &this is the wit- 
nessing . for god 3af to 30U euerlastin- 
ge lyf . & this lyf is in his sone/ he 
that hath the sone of god; hath also lyf/ 
he that hath not the sone of god; hath 
not lyf If I write to 30U thes thin- 
gis; that 3e witen that 3e han euerlastinge 
lyf which bileuen in the name of 
goddis sone/ & this is the trist wh- 
ich we han to god . that what euer 
thing we axen aftir his wille he 
schal heere us/ and we witen that 
he heerith us; what euer thing we 
axen/ we witen that we han the ax- 
yngis; whiche we axen of hym/ 
he that woot that his brothir synneth . 
a synne not to deeth; axe he & 
lyf schal be 30mm to hym . that synneth 
not to deeth/ ther is a synne to deeth; 
not for it I seie that ony man preie/ 
ech wickidnesse is synne; & ther * synne to 
deeth/ we witen that ech man that is 
borun of god; synneth not/ but the 
generacioun of god kepith him; & the 
wickid touchith him not/ we witen 
that we ben of god; & al the world is 
sett in yuel/ & we witen that the sone 
of god cam in fleisch . & 3af to us 
witt; that we knowe verry god . & 
be in the verri sone of hym/ this is verri 
god; & euerlastinge lyf/ my lytle 

sones kepe 3 e 30U fro mawmetis/ 

//Here endith the firste pistle of iohn; 

& bigynneth the secunde// 

The eldre man to the //c. p.// 
chosun lady & to her 
children; whiche I 
loue in treuthe/ & not I aloone; but 
also alle men that knowen treuthe/ for 
the treuthe that dwellith in 30U; &with 
3ou schal be withouten ende/ grace 
be with 30U mercy & pees of god the 
fadir . & of ihesu crist the sone of the 
fadir in treuth & charite If I ioy- 
ede fill myche for I fond of thi so- 
nes goynge in treuthe; as we res- 
seyueden maundement of the fadir/ & 
now I preie thee lady . not as wri- 
tynge a newe maundement to thee; 
but that that we hadden fro the bigynnyng 
that we loue eche othir/ & this is cha- 
rite; that we wake aftir his maun- 
dementis/ for this is the comaunde- 
ment; that as 3e herden at the bigyn- 
nyng walke 3e in him/ for many dis- 
seyueris wenten out into the world; 
whiche knowlechen not that ihesu crist 
hath come in fleisch/ this is a dissey- 
uere & anticrist/ se 3e 30U silf; lest 
3e leesen the thingis that 3e han wrou3t; 
that 3e resseyue fill meede/ wytinge 
that ech man that goith bifore . & dwellith 
not in the teching of crist; hath not 
god/ he that dwellith in the teching; hath 
bothe the sone & the fadir/ if ony man 
cometh to 30U . & bryngith not this 
teching; nyle 3e resseyue him into 
hous . nethir seye to him heyl/ for he 
that seith to him heil; comyneth with 
his yuel werkis/ lo I bifore seide 
to 3ou; that * be not confoundid in the day 
of our’ lord ihesu crist/ I haue mo thin- 
gis to write to 30U . & I wolde 
not by parchemyn & enke/ for I 






page 144r column 2 



576 



Source Transcriptic 



Wydiffite Ma 



England, 1400-1450. BRIDWELL LIBRARY 



Octavo 



hope that I schal come to 3011 . & speke 
mouth to mouth; that 3our’ ioye be fill/ 
the sones of thi chosun sistir greeten 
thee wel/ the grace of god be with thee 
Amen //Her’ endith the secunde pi- 
stle ofiohn; Stbigynneth the thridde// 
The eldre man to //c. p.// 
gayus moost der’ bro- 
thir; whom I loue in treu- 
the/ moost der’ brothir of al- 
le thingis I make preier . that 
thou entre & fare welefuly; 
as thi soule doith welefuli/ I 
ioyede gretly . for britheren camen 
&baren witnessing to thi treuth; 
as thou walkist in treuthe/ 1 haue 
not more grace of these thingis; than 
that I heer’ my sones walken in treu- 
the/ moost dere brothir thou doist feith- 
fiily; what euer thou worchist in bri- 
theren/ and that into pilgryms; whi- 
che 3eldiden witnessing to thi chari- 
te in the si3t of the chirche/ whiche 
thou ledist forth . & doist wel worthi- 
ly to god / for thei wenten forth for 
his name; &tooken no thing of he- 
then men/ therfore we owen to ressey- 
ue siche/ that we be euene worche- 
ris of treuthe/ I hadde write per- 
auentur’ to the chirche; but this di- 
otrepes that loueth to her’ primacie 
in hem . resseyueth not us/ for this 
thing if I schal come; I schal mo- 
neste his werkis whiche he do- 
ith chidinge a3ens us with yuele 
wordis/ & as if thes thingis suffi- 
sen not to him; nethir he resseyueth 
britheren & forbedith hem that resseyuen . 
&puttith out of the chirche/ mo- 
ost dere brothir nyle thou suwe y- 
uel thing; but that that is good thing/ 
he that doith wel; is of god/ he that 
doith yuel/ seeth not god/ witnes- 

sing is 3oldun to demetrye of alle 
men; & of treuthe it silf/ but also 
we beren witnessing/ & thou knowist 
that our’ witnessing is trewe/ I had- 
de many thingis to write to thee; 
but I wolde not write to thee by 
enke & penne / for I hope soone to 
se thee; &we schulen speke mouth 
to mouth/ pees be to thee/ frendis 
greeten thee wel / greete thou wel fren- 
dis bi name //Here endith the thrid- 
de piste of Iohn; & bigynneth the 
pistle of Iudas c. p.// 

Iudas the seruaunt of 

ihesu crist . &brothir of lames 

to these that ben loued that 

ben in god the fadir . & to hem that ben cle- 

pid & kept of ihesu crist; mercy & pees 

& charite be fillid to 3011/ moost de- 

re britheren I doynge al bisynesse 

to write to 30U of 3our’ comyn 

heelthe; hadde nede to write to 30U . 

&preye to stryue strongly for 
the feith that is onys takun to seyntis/ 
for summe vnfeithfiil men priuely 
entriden . that sum tyme weren by- 
fore writun into this doom/ & ouer 
turnen the grace of our’ god into 
leccherie . & denyen hym that is oon- 
ly alord our’ lord ihesu crist/ but I wo- 
le monest 30U oonys that witen 
alle thingis/ that ihesus sauede his peple 
fro the lond of egipt; & the secun- 
de tyme loste hem that bileueden not/ 

& he reseruede vndir derknesse 
aungels that kepten not her prinshod . 
but forsoken her hous; into the doom 
of the greet god into euerlastinge bon- 
dis/ as sodom & gomorre & the ny3 
coostid citees that in lyk maner diden 
fornycacioun . & 3eden a wey aftir 
othir fleisch; &ben maad ensaumple . 
suffringe peyne of euerlastinge fyer; 

in lyk maner also these that defoulen the 
fleisch . & dispisen lordschip . &blas- 
femen mageste/ whanne my3hel ar- 
chaungel disputide with the deuel 
& stroof of moyses body; he was 
not hardy to brynge yn doom of 
blasfemye/ but seide; the lord coma- 
undide to thee/ but thes men blasfe- 
men; what euer thingis thei knowen 
not/ for what euer thingis thei knowen 
kyndely as doumbe beestis; in these 
thei ben corrupt //c. ii.// 

Wo to hem that wenten the weie 
of caym/ & that ben sched out 
by errour of balaam for mede/ & 
perischeden in the a3enseying of chore/ 
thes ben in her metis festinge to gidre to 
filthe withoute drede fedinge hem 
silf/ thes ben cloudis withoute wa- 
tir; that ben born aboute of the wyn- 
dis/ heruest trees withoute fru- 
yt; twies deed drawun up bi the 
roote/ wawis of the woode see fo- 
mynge out her confiisiouns/ erringe 
steeris; to whiche the tempest 
of derknessis is kept withouten 
ende/ but enoch the seuenthe fro a- 
dam profeciede of these; & seide/ lo 
the lord cometh with his hooly thou- 
sandis; to do doom a3ens alle men/ 

& to repreue alle vnfeithful men . 
of alle the werkis of the wickid- 
nesse of hem; bi which thei diden 
wickidly/ & of alle the harde wor- 
ths; that wickid synneris han spoke 
a3ens god/ thei ben gruccheris 
fill of pleyntis wandringe aftir 
her desiris; &the mouth of hem spe- 
kith pride/ worschipinge persones 
bi cause of wynnyng/ & 3e moost 
deer’ britheren be myndeful of the 
wordis whiche ben bifore seid 
of apostlis of our’ lord ihesu crist/ 

whiche seiden to 30U . that in the laste 
tymes ther schulen come gylours . 
wandringe aftir her owne desy- 
ris . not in pitee/ these ben whiche 
depararten hem silf; beestly men 
not hauynge spirit/ but 3e mooste 
der’ britheren . aboue bilde 30U silf . 
on 3oure moost hooly feith . &preie 
3e in the hooly gost . & kepe 30W silf 
in the loue of god . & abyde 3e the mer- 
cy of oure lord ihesu crist into lyf 
euerlastinge/ & repreue 3e thes men 
that ben demyd; but saue 3e hem . 

& take 3e hem fro the fyer/ & do 3e 
mercy to other men in the drede of 
god . & hate 3e also thilke defoulid 
coote . which is fleischly/ but to 
him that is my 3 ty . to kepe 30U withou- 
te synne . & to ordeyne bifore the 
si 3 t of his glorie 30U vnwemmyd 
in fulout ioye . in the comyng of ou- 
re lord ihesu crist . to god aloone our’ 
sauyour bi ihesu crist our’ lord; be 
glorie & magnyfiyng empire 
& power bifore alle worldis & now 
& into alle worldis of worldis amen/ 
//Here endith the pistle of Iudas; & 
bigynneth the prolog on apocalips// 
Alle men that wolen lyue meke- 
li in crist . as the apostle se- 
ith; suffren persecucioun aftir that/ 
thou sone that newest to the seruise 
of god; stonde thou in ri3twysnes . 

& in drede . & make redy thi soule 
to temptacioun/ for temptacioun is 
a mannis lyf; on the erthe/ but that 
feithful men fayle not in hem; the 
lord coumfortid hem & confermeth 
seiynge / 1 am with 30U vnto the 
ende of the world; & litil floe . ny- 
le 3e drede/ therfore god the fadir 
seynge the tribulaciouns . whiche 
hooly chirche was to suffren; 

that was foundid of the apostlis on 
crist the stoon / disposid with the so- 
ne & the hooly gost to schewen hem . 
that me drede hem the lasse/ & al the 
trinite schewide it crist in his man- 
hod; & crist to Iohn by an aungel . 

& iohn to hooly chirche . of which 
reuelacioun iohn made this book/ 
wherfore this book is seid apoca- 
lips; that is to seye reuelacioun/ for 
her’ it is conteyned that god sche- 
wide to Iohn; & ioon to holy chir- 
che/ how grete thingis hooly chir- 
che suffride in the firste tyme; & 
now suffreth & schal suffre in the 
laste tymes of anticrist/ whanne tri- 
bulacioun schal be so greet; that if it 
mowe be . thei that beth chosun . be mo- 
nyd/ and whiche meedis sche sch- 
al resseyue for thes tribulaciouns . 
now & tyme to come; that meedis 
that beth bihoote maken hem glad/ 
whom the tribulaciouns that ben 
teeld makith aferd / therfore this bo- 
ok among othere scripturis of the 
newe testament; is clepid bi the 
name of profecie/ & it is more ex- 
cellent than profetis/ for as the ne- 
we testament is worthier than the 
olde; & the gospel than the lawe/ so this 
profecie passith the profecies of the 
olde testament . for it schewith sa- 
cramentis that beth now aparty ful- 
fillid of crist & of hooly chirche/ or 
ellis for to othere is oon maner profe- 
cie; but to this is thre maner profecie 
3oue to gidre/ that is of that that is 
passid; & of that that is present . & 
of that that is to come/ & to confer - 
me the autorite of it . ther cometh 
the autorite of him that sendith . &of 
him that berith; & of him that resseyueth/ 
he that sendith is the trinyte; he that 



page 145v column 1 

□ 






Wydiffite Ma 



England, 1400-1450. BRIDWELL LIBRARY 



Octavo 




page 145v column 2 



berith the aungel . he that resseyueth ion/ 
but whanne thes thingis ben schewid 
to iohn in visioun/ & ther ben thre kyn- 
dis of visioun . it is to seen vndir 
which kynde this be contenyd/ for 
sum visioun is bodily; as whanne we 
seen ony thing with bodily l3en / 
sum is spiritual or Imaginarie; 
as whanne we seen slepinge or wa- 
kinge . we biholden the ymagis of thin- 
gis by whiche sum othir thing is sig- 
nyfied/ as farao slepinge sy3 ee- 
ris of corn; & moyses wakinge sy3 
the buysch brenne/ anothir visioun is 
of vndirstonding . as whanne thur3 
reuelacioun of the hooly gost; thur3 
vndirstonding of thou3t . we consey- 
uen the treuthe of mysteries/ as 
iohn sau3 tho thingis/ that beth contey- 
ned in this book/ for not oonly he 
sai3 in spirit the figuris; but also 
he vndirstood in thou3t . the thingis 
that weren signyfied bi hem/ Iohn sy3 
&wroot in the yle of pathmos; 
whanne he was exilid of domician 
the moost wicked prince/ & a cause 
compellide him to write/ for while he 
was holdun in outlawrye of domy- 
cian in the yle of pathmos; in the 
chirchis that he hadde gouerned ther 
were spronge many vices & di- 
uerse eresies/ ffor ther weren summe 
eretikis ther’ that seiden; that crist 
was not tofore marie/ for as mo- 
che as he was in tyme borun of 
hir; whiche eretiks iohn in the 
bigynnyng of his gospel; vndir- 
nymeth & seith/ in the bigynnyng was 
the sone; & in this book whanne he 
seith/ 1 am alpha & oo . that is the bi- 
gynnyng & the ende/ summe also sei- 
den that hooly chirche schulde ende; 
tofore the ende of the world for 

charge of tribulaciouns/ & that it schul- 
de not vndirfonge for her tra- 
ueyl; euerlastinge meede/ therfore ion 
willinge to distrie the erroures 
of these; scheweth that crist was bi- 
gynnyng & ende/ wherfore Isaye 
seith tofore me was no god four- 
med; & aftir me ther schal not be/ & 
that hooly chirche thur 3 exercyse of 
tribulaciouns; schal not be endid/ 
but schal profiten; & for hem res- 
seyuen an euerlastinge meede/ Iohn 
writith to the seuene chirchis of asye; 

&to her seuene bischopis of the forseid 
thingis/ enfourmynge & techinge bi hem al 
the general hooly chirche/ & so the mater 
of iohn in this werk is; specialy of the 
chirche of asye . & also of al hooly chir- 
che what she schal suffre in this pre- 
sent tyme & what she schal vndir 
fonge in tyme to come/ & his entent 
is to stir’ to pacience . which is to be 
kept/ for the traueil is schort; & the 
meede greet/ the maner of his tretyng 
is sich; first he sette bifore a prolog 
& a salutacioun/ wher’ he makith the hee- 
reris benyngne . & takinge wel tent; & 
whanne he hath sett it to fore . he cometh 
to the telling/ but to fore his telling he 
schewith; that crist is euere withoute bigynnyng 
&withouten ende/ rehersinge him that spekith; 
I am alpha & oo . bigynnyng & ende/ aftirw- 
ard he cometh to his telling; & departith 
it into seuene visiouns/ & whanne thei ben 
endid; this book is endid/ he settith to fore the 
prolog & seith; the apocalips of ihesu crist vn- 
dirstonde that this is as it is in other; the visioun 
of Isaye . & also the parablis of salamon/ 
//Ierom in his prolog on this apocalips 
seith al this c. p.// 

Apocalips of ihesu crist . wh- 
ich . god 3af to hym to ma- 
ke opyn to his seruaun- 

tis; whiche thingis it bihoueth to be 

maad soone/ &* signyfiede sendinge 

bi his aungel to his seruaunt iohn/ 

which bar witnessing to the word 

of god/ & witnessing of ihesu crist in 

thes thingis what euer thingis he sai3/ 

blessid is he that redith & he that heerith 

the wordis of this profecie; & kepith tho 

thingis that ben writun in it/ for the tyme 

is ny3/ Iohn to seuene chirchis that 

ben in asie; grace & pees to 30U . 

of him that is . & that was . & that is to comyn- 

ge/ & of the seuene spiritis/ that ben 

in the si3t of his trone/ & of ihesu crist . 

that is a feithfiil witnesse; the firste bi- 

getun of deed men . & prince of kingis 

of the erthe/ whiche louede us & wai- 

schide us fro our’ synnes in his blood; 

& made us a kingdom & prestis to 
god & to his fadir/to him be glorie 
& empire; into worldis of worl- 
dis amen lo he cometh with clow- 
dis . & ech y3e schal se him; & thei that 
prickiden hym/ & alle the kynredis of 
the erthe; schulen biweyle hem silf 
on him . 3he amen f I am alpha & 00 . 
the bigynnyng & the ende seith the lord 
god . that is & that was; & that is to comyn- 
ge almy3ty If Iohn 3our’ brothir 
&partener in tribulacioun & kingdom 
&pacience in crist ihesu . was in an yle 
that is clepid pathmos; for the word 
of god . & for the witnessing of ihesu . 

I was in spirit in the lordis day/ & 

I herde bihynde me a greet vois 
as of a trumpe seiynge to me/ write 
thou in abook that thing that thou seest . 

& senide to the seuene chirchis that ben 
in asie . to Efesus . to Smyrna . & to 
pergamus . & to Tiatyra . & to Sardis . 

&to Philadelfia . &to Laodicia / and 
I turnede that I schulde se the vois that 
spak with me/ & I turnede & I say3 

seuene candelstickis of gold . & in 
the myddel of the seuene candelstic- 
kis golden; oon lyk to the sone of 
man clothid with along garnement 
&gird at the teetis with a golden 
girdil/ and the heed of him & his hee- 
ds . weren whiit as whiit wolle; 

&as snow/ &the y 3 en of him as flaw- 
me of fyer; & his feet lyk to la- 
toun as in a brennynge chymenei/ 

&the vois of him; as the vois of 
many watris/ & he hadde in his 
n3thond seuene sterns; & a 
swerd scharp on euereithir side wen- 
te out of his mouth/ & his face; 
as the sunne schyneth in his vertu/ 
&whanne I hadde seyn him; I fel- 
de doun at his feet as deed / & he 
puttide his ri3thond on me; & 
seide/ nyle thou drede/ 1 am the fir- 
ste & the laste; & I am alyue & I 
was deed/ &lo I am lyuynge into 
worldis of worldis/ & I haue the 
keyes of deeth & of helle/ therfore 
write thou whiche thingis thou hast 
seyn; & whiche ben . & whiche it 
bihoueth to be don aftir thes thingis/ 
the sacrament of the seuene ster- 
ns . whiche thou sy3est in my ri 3 ~ 
thond; & the seuene goldun candil- 
stickis/ the seuene sterris; ben aun- 
gels of the seuene chirchis/&the 
seuene candilstickis; ben se- 
uene chirchis //c. ii.// 

And to the aungel of the 
chirche of efesus; wri- 
te thou/ thes thingis seith he that holdith 
the seuene sterris in his ri3thond; 
which walkith in the myddel of the 
seuene goldun candistickis/ 1 wo- 
ot thi werkis & trauel . & thi paci- 
ence; & that thou maist not suffre 
yuel men/ & thou hast asayd hem that 

seien that thei ben apostlis &ben 
not; & thou hast founde hem lieris/ 

& thou hast pacience; & thou hast suffrid 
for my name . & failedist not/ but 
I haue a3ens thee afewe thingis; 
that thou hast left thi firste charite/ 
therfore be thou myndeful fro whennus 
thou hast falle; & do penaunce . & do 
the firste werkis ethir ellis; I co- 
me to thee soone . & I schal moue 
thi candilsticke fro his place; 
but thou do penaunce/ but thou hast 
this good thing . that thou hatidest the de- 
dis of nycholaytis the whiche al- 
so I hate/ he that hath eeris heere he . 
what the spirit seith to the chirchis/ 
to hym that ouercometh I schal 3yue to 
ete of the tre of lyf; that is in the pa- 
radiis of my god f And to the aun- 
gel of the chirche of Smyrna wri- 
te thou/ thes thingis seith the firste & 
the laste; that was deed &lyueth/ 1 
woot thi tribulacioun . & thi pouert; 
but thou art ryche/ & thou art bla- 
sfemed of hem that seyen that thei ben 
iewis &ben not; but ben the sy- 
nagoge of sathanas/ drede thou 
no thing of thes thingis whiche thou 
schalt suffre/ lo the deuel schal sen- 
de summe of 30 U into prisoun; that 3e 
be temptid/ & 3e schulen haue tribu- 
lacioun; ten dayes/ be thou feithfiil 
to the deeth . & I schal 3yue to thee a 
crowne of liif/ he that hath eeris 
heer’ he; what the spirit seith to 
the chirchis/ he that ouercometh; schal 
not be hirt of the secunde deeth f And 
to the aungel of the chirche of per- 
gamus; write thou/ thes thingis seith 
he that hath the swerd scharp on 
ech syde/ 1 woot wher’ thou dwel- 
list; wher’ the seete of sathanas 
is/ & thou holdist my name & deny- 

edist not my feith/ & in tho daies 
was antifas my feithful witnes- 
se that was slayn at 3ou; wher’ sa- 
thanas dwellith/ but I haue a3ens 
thee a fewe thingis; for thou hast ther’ 
men holdinge the teching of balaam/ 
which tau3te balaac; for to sende 
sclaundre bifore the sones of israel/ 
to ete of sacrifices of Idolis . & 
to do fornycacioun/ so also thou hast 
men holdinge the teching of nycholai- 
tis/ also do thou penaunce/ if ony 
thing lesse I schal come soone to thee/ 

& I schal fi3te with hem; with the 
swerd of my mouth/ he that hath ee- 
ris heere he; what the spirit seith 
to the chirches/ to hym that ouercometh; 
I schal 3yue aungel mete hid/ & I 
schal 3yue to hym a whiit stoon; 

& in the stoon a newe name writun/ 
which no man knowith; but he that 
takith f And to the aungel of the chir- 
che of tyatira; write thou/ thes thin- 
gis seith the sone of god/ that hath y 3 en 
as flawme of fyer . & hise feet 
lyk latoun/ 1 knowe thi werkis & 
feith & charite & thi seruyse & thi 
pacience; & thi laste werkis mo 
than the former’/ but I haue a- 
3ens thee a fewe thingis/ for thou 
suffrist the womman Iesabel which 
seith that she is a profetesse; to te- 
che & disseyue my seruauntis/ to 
do leccherie; & to ete of thingis of- 
frid to Idols/ & I 3af to hir tyme 
that she schulde do penaunce; & she 
wolde not do penaunce of her for- 
nycacioun/ &lo I sende hir into 
abed/ & thei that doen leccherie with 
hir . schulen be in moost tribula- 
cioun; but thei do penaunce of 
her werkis/ & I schal sle her so- 
nes into deeth/ & alle chirchis sch- 

ulen wite; that I am serchinge rey- 
nes & hertis/ & I schal 3yue to 
ech man of 30U aftir his werkis/ 

& I seie to 30U & to othere that ben 
at tiatire . who euere han this te- 
ching . & that knewen not the hi3nesse 
of sathanas . how thei seyen I sch- 
al not sende on 30U anothir char- 
ge/ netheles holde 3e that that 3e han; 
til I come/ &to hym that schal ouercome . 
& that schal kepe til into the ende 

I schal 3yue power on folkis . & he 
schal gouerne hem in an yrun 3erd/ 

& thei schulen be brokun to gidre; 
as a vessel of a potter’/ as also 
I resseyuede of my fadir/ & I sch- 
al 3yue to hym a morwe sterr’/ he 
that hath eeris heer’ he; what the spi- 
rit seith to the chirchis //c. iii.// 

And to the aungel of the chir- 
che of sardis; wryte thou/ 
thes thingis seith he that hath 
the seuene spiritis of god; & the 
seuene sterris/ 1 woot thi werkis . 
for thou hast a name that thou lyuest; 

& thou art deed/ be thou wakinge; and 
conferme thou othere thingis that weren to 
diynge/ for I fynde not thi werkis 
fulle bifore my god/ therfore haue 
thou in mynde how thou resseyue- 
dest & herdest; & kepe & do penaun- 
ce/ therfore if thou wake not; I schal 
come as a ny3t theef to thee/ & thou 
schalt not wite in what our I sch- 
al come to thee/ but thou hast a fe- 
we names in sardis; whiche han 
not defoulid her clothis/ & thei schu- 
len walke with me in white clothis; 
for thei ben worthi/ he that ouercometh; 
schal be clothid thus with white clo- 
this/ & I schal not do awey his na- 
me fro the book of lyf; & I schal 

knowleche his name bifore my 
fadir . & bifore hise aungels/ he that 
hath eeris heer’ he; what the spi- 
rit seith to the chirchis f And to 
the aungel of the chirche of filadel- 
fie; wryte thou/ thes thingis seith the 
hooly & trewe . that hath the keye of 
dauith/ which openith; & no man 
closith/ he closith; & no man opyneth/ 

I woot thi werkis/ &lo I 3af bifore 
thee a dore opened; which no man 
may close/ for thou hast alitil ver- 
tu; &hast kept my word . &deny- 
est not my name/ lo I schal 3yue 
to thee of the synagoge of sathanas; 
whiche seien that thei ben iewis & ben 
not; but lyen/ lo I schal make hem; 
that thei come &worschipe bifore thi 
feet / & thei schulen wite . that I louede 
thee; for thou keprist the word of my 
pacience/ & I schal kepe thee fro 
the our of temptacioun . that is to comyn- 
ge into al the world to tempte men 
that dwellen in erthe/ lo I come soone/ 
holde thou that that thou hast; that no man 
take thi crowne/ & him that schal ouer- 
come; I schal make a piler in the 
temple of my god . & he schal no mo- 
re go out/ & I schal write on hym 
the name of my god . & the name of 
the citee of my god/ of the newe ie- 
rusalem that cometh doun fro heuene of 
my god . & my newe name/ he 
that hath eeris heer’ he .what the spi- 
rit seith to the chirchis f And to the 
aungel of the chirche of laodice; 
write thou/ these thingis seith amen . the 
feithful witnesse & trewe; which 
is bigynnyng of goddis creatur’/ 

I woot thi werkis . for nethir thou 
art coold nethir thou art hoot/ 1 wolde 
that thou were coold ethir hoot/ but 
for thou art lewe . & nethir coold ne- 

thir hoot; I schal bigynne to caste 
thee out of my mouth/ for thou seist 
that I am ryche & ful of goodis; & I 
haue nede of no thing/ & thou woot 
not that thou art awrecche . &wrec- 
cheful & pore & blynd & nakid/ 1 coun- 
cele thee to bye of me brend gold & 
preued; that thou be maad ryche/ & 
be clothid with white clothis; that the 
confiicioun of thi nakidnesse be not 
seene/ & anoynte thyn y 3 en with 
acollerie; that thou se/ 1 repreue & 
chastise; whom I loue f therfore 
suwe thou good men; & do penaunce/ 
lo I stonde at the dore; & knocke/ 
if ony man heerith my vois . & ope- 
neth the 3ate to me; I schal entre 
to him; & he with me/ I schal 3yue to 
him that schal ouercome; to sitte with me 
in my trone/ as also I ouercam; & 
saat with my fadir in his trone/ 
he that hath eeris heer’ he; what the 
spirit seith to the chirchis //c. iiii .// 

Aftir thes thingis I say3; & lo 
a dore was openyd in he- 
uene/ & the firste vois that 
I herde; was as of a trumpe spe- 
kinge with me . & seide/ sti3e thou 
vp . hidur; & I schal schewe to thee . 
whiche thingis it bihoueth to be don 
soone aftir thes thingis/ anoon I was 
in spirit/ &lo a seete was sett in 
heuene; &vpon the seete oon sit- 
tinge/ & he that saat . was lyk the si3t 
of astoon Iaspis & to sardyn/ & a 
reynbowe was in cumpas of the 
seete; lyk the si3t of smaragdyn/ 

&in the cumpas of the seete; weren 
xxiiii smale seeds/ & aboue the 
trones four’ & twenty eldre men 
sittinge . hilid aboute with white 
clothis; & in the heedis of hem gol- 
dun crownes/ &leitis &voyces & 

thundrynges camen out of the tro- 
ne/ & seuene laumpis brennynge bi- 
fore the trone; whiche ben the se- 
uene spiritis of god / & bifore the 

/ And in the myddil of the seete & in 
the cumpas of the seete; four’ bees- 
tis fill of y 3 en bifore & byhynde/ 

& the firste beest lyk a lyoun/ & the 
secunde beest; lyk a calf/ & the thrid- 
de beest; hauynge a face as of a 
man/ & the fourthe beest . lyk an e- 
gle fleynge/ and the four’ bees- 
tis haden euery of hem sixe wyn- 
gis & al aboute & with ynne thei 
weren fill of y3en/ & thei hadden 
not reste . day & ny3t seiynge . 
hooly hooli hooli the lord god al- 
my3ty/ that was & that is; & that is to 
comynge/ & whanne the four’ bees- 
tis 3 auen glorie & honour & bles- 
sing to him that saat on the trone . that 
lyueth into worldis of worldis; 
the four’ & twenty eldre men fel- 
den doun bifore him that saat on the 
trone . & worschipiden him that lyueth 
into * worldis/ & thei casten her crow- 
nes bifore the trone; & seiden/ thou 
lord oure god art worthi to take 
glorie & honour &vertu; for thou 
madist of nou3t alle thingis/ & for 
thi wille tho weren ; & ben maad of nou3t/ 

And I sai3 in the ri3t //c. v.// 
hond of the sittere on the 
trone; abook writun with 
ynne & withoute . & seelid with se- 
uene seelis/ & I say3 a strong aun- 
gel; prechinge with a greet voys/ 
who is worthi to opyne the book; 

& to vndo the seelis of it/ & noon in 

heuene . nethir in erthe nethir vndir erthe . my3te 

opyne the book; nethir biholde it/ 

& I wepte moche; for noon was 

founden worthi to opyne the book 
nethir to se it/ & oon of the eldre men 
seide to me/ wepe thou not/ lo a 
lyoun of the lynage of Iuda . the 
roote of dauith; hath ouercomun 
to opyne the book/ & to vndon the 
seuene sealis of it/ and I say3 
&lo in the myddel of the trone . & 
of the four’ beestis . & in the myd- 
dil of the eldre men a lomb ston- 
dinge as slayn . that hadde seuene 
homes & seuene y 3 en; whiche 
ben seuene spiritis of god . sent 
into al the erthe/ and he cam & 
took of the ri3thond of the sitter’ 
in the trone; the book/ &whanne he 
hadde openyd the book; the four’ 
beestis & the four’ & twenty eldre 
men . felden doun bifore the lomb/ & 
hadden ech of hem harpis . &goldun 
violis . fill of odours . whiche ben 
the preieris of seyntis/ & thei syn- 
gen a newe song . & seiden/ lord 
our’ god thou art worthi to take 
the book; & to opyne the seelis of 
it/ for thou were slayn . & a 3 en 
bou3tist us to god in thi blood; 
of ech lynage & tunge & peple 
&nacioun; &madist us a kingdom 
&prestis to our’ god . &we schu- 
len regne on erthe/ & I say3 & her- 
de the vois of many aungels al 
aboute the trone; & of the beestis 
& of the eldre men/ & the noumbre of 
hem was thousendis of thousendis; 
seiynge with a greet vois/ the 
lomb that was slayn is worthi to 
take vertu &godhede &wysdom 
& strength & honour & glorie 
& blessing; & ech creature that is 
in heuene . & that is on erthe & vndir 
erthe/ & the see; & whiche thingis ben 
in it/ 1 herde alle seyinge to hym 

that sat in the trone; &to the lomb/ 
blessing & honour &glorie & po- 
wer into worldis of worldis/ 

& the four’ beestis seiden amen/ 
and the four’ & twenty eldre 
men felden doun on her faces; & 
worschipiden him that lyueth into wor- 
ldis of worldis //c. vi.// 

And I sai3 that the lomb had- 
de openyd oon of the seue- 
ne seelis; & I herde oon of the fo- 
oure beestis seiynge as a vois 
of thundir/ come & se/ & I say3/ & 
lo a whit hors; & he that saat on him 
hade a bowe; & a crowne was 
3ouun to him/ & he wente out ouerco- 
mynge that he schulde ouercome If and 
whanne he hadde openyd the secun- 
de seel; I herde the secunde beest 
seiynge/ come thou & se/ & anothir re- 
ed hors wente out/ & it was 30- 
uun to him that saat on him; that he schul- 
de take pees fro the erthe . & that 
thei sle to gidre hem silf/ & a gre- 
et swerd was 3ouun to him f And 
whanne he hadde openyd the thrid- 
de seel; I herde the thridde beest 
seyinge/ come thou & se/ & lo ablac 
hors; & he that sat on him hadde a 
balaunce in his hond/ & I herde 
as a vois in the myddel of the fou- 
re beestis; seiynge/ a bilibre 
of wheete . for o peny; & thre bi- 
libris of barly for a peny/ &hir- 
te thou not wyn ne oyle f And 
whanne he hadde openyd the four- 
the seel; I herde a vois of the fou- 
re beestis . seiynge/ come thou 
& se/ & lo a paal hors; & the na- 
me was deeth to him that sat on him . 

& helle suede him/ and pouwer 
was 3 ouun to him on four’ par- 
tis of the erthe; for to sle with 

swerd &with hungir &with deeth 
&with beestis of the erthe f And 
whanne he hadde openyd the fyue- 
the seel; I say3 vndir the auter 
the soulis of men slayn for the 
word of god . & for the witnessing 
that thei hadden/ & thei cryden with a 
greet vois . & seyde/ how long 
thou lord that art hooly & trewe 
demest not; &vengist not our’ 
blood of thes that dwellen in the 
erthe? & white stoolis for ech sou- 
le a stoole weren 30mm to hem/ & it 
was seid to hem that thei schulden res- 
te . 3it alitil tyme; til to the noum- 
bre of her felowis & of her bri- 
theren be fulfillid/ that ben to be slayn 
as also thei f And I say3 whanne 
he hadde openyd the sixte seel; 

&lo a greet erthe mouyng was 
maad/ & the sunne was maad blac 
as a sak of heyre . & al the moone 
was maad as blood/ & the sterris 
of heuene felden doun on the erthe; 
as a fige tre sendith vnrype fi- 
gis . whanne it is mooued of a gre- 
et wynd/ & heuene wente awey 
as a book wlappid yn; & alle moun- 
teyns &ylis weren moued fro her 
placis/ & kingis of the erthe & prin- 
ces & tribunes & riche & stronge . 

& ech boond man & fre man hidden 
hem in dennes &stoones of hillis; 
&thei seien to hillis &to stoones/ 
falle 3e on us & hide 3e us fro the 
face of him that sittith on the trone; 

& fro the wrath the of the lomb . for 
the greet day of her wraththe co- 
meth; &who schal mowe stonde/ 

Aftir thes thin- //c. vii.// 
gis I sai 3 four’ aungels 
stondinge on the foure 
corneris of the erthe . holdinge fou- 

re wyndis of the erthe; that thei ble- 
wen not on the erthe . nethir on the 
see . nethir on ony tre/ & I say3 an 
othir aungel sti3ynge fro the risyng 
of the sunne; that hadde a signe of 
the lyuynge god/ & he criede with a 
greet vois to the four’ aungels . 
to whiche it was 3 ouun to noye 
the erthe & the see . & seide/ nyle 3e 
noye the erthe & see nethir trees; til 
we marken the seruauntis of our’ 
god in the forheedis of hem/ And 
I herde the nounbre of men that we- 
ren markid . an hundrid thousend 
& four’ & fourty thousand markid; 
of euery lynage of the sones of is- 
rael/ of the lynage of Iuda; tw- 
elue thousand markid/ of the ly- 
nage of ruben; twelue thousand 
markid/ of the lynage of gad; tw- 
elue thousand markid/ of the ly- 
nage of aser; twelue thousand 
markid/ of the lynage of nepta- 
lym; twelue thousand markid/ 
of the lynage of manasse; twel- 
ue thousand markid/ of the lyna- 
ge of symeon; twelf thousand 
markid/ of the lynage of leuy; 
twelue thousande markid/ of the 
lynage of Isachar; twelue thou- 
sand markid/ of the lynage of sa- 
bulon; twelue thousande mar- 
kid/ of the lynage of Ioseph; tw- 
elue thousand markid/ of the ly- 
nage of beniamyn; twelue thou- 
sande markid f Aftir thes thingis 
I sai3 a greet peple; whom no man 
my3te noumbre of alle folkis & 
lynagis &peplis &langagis 
stondinge bifore the trone . in the 
si3t of the lomb/ & thei weren clo- 
thid with white stoolis; &palmes 
weren in the hondis of hem/ & thei cri- 
eden with greet vois; & seiden/ heelthe to 
our’ god that sittith on the trone; & to 
the lomb/ & alle aungels stooden al a- 

boute the trone; & the eldre men & the 
four’ beestis/ & thei felden doun in the 
si 3 t of the trone on her facis; &worsc- 
hipiden god & seiden amen/ blessing & 
clernesse &wysdom &doyng of thankin- 
ges . & honour & vertu & strengthe; to ou- 
r god . into worldis of worldis amen/ & oon 
of the senyours answeride; and 
seide to me/ who ben these that ben 
clothid with white stoolis; & fro 
whennis camen thei? & I seide to him/ 
my lord thou woost/ & he seide to 
me/ these ben thei that camen fro gre- 
et tribulacioun; &waischiden her 
stoolis & maden hem white in the 
blood of the lomb/ therfore thei ben bi 
fore the trone of god; & semen to 
him day & ny 3 t in his temple/ & he 
that sittith in the trone; dwellith on 
hem/ thei schulen no more hungre ne 
thirste; nethir sunne schal falle on 
hem ne ony heete/ for the lomb that is 
in the myddel of the trone; schal 
gouerne hem . & schal lede forth hem 
to the wellis of watris of lyf/ & 
god schal wype a wey ech teer; 
fro the y3en of hem He. viii.// 

And whanne he hadde ope- 
nyd the seuenthe seel . a sy- 
lence was maad in heuene as 
half an our/ & I say 3 seuene aun- 
gels stondinge in the si 3 t of god; 

& seuene trumpis weren 30mm to 
hem/ & anothir aungel cam & stood 
bifore the auter; & hadde a goldun 
censer/ & many encensis weren 
3ouun to him; that he schulde 3yue of 
the preieris of alle seintis on the 
goldun auter . that is bifore the tro- 
ne of god / & the smoke of encensis 
of the preieris of the hooly men sti3~ 
ede up; fro the aungels hond bifore 
god/ & the aungel took the censer; 

& fillide it of the fier of the auter . 

&castide into erthe/ &thundris & voi- 
ces &leitingis weren maad; & a gre- 
te erthe mouyng/ & the seuene aun- 
gelis that hadden seuene trumpis; 
maden hem redy that thei schulden 
trumpe f & the firste aungel trumpi- 
de; & hail was maad/ & fier meynd 
to gidre in blood; & it was sent 
into erthe/ & the thridde part of 
the erthe was brent . & the thridde 
part of trees was brent; & al 
the grene gras was brent f And 
the secunde aungel trumpide; & as 
a greet hil brennynge with fyer was 
cast into the see/ & the thridde part 
of the see was mad blood; & the thrid- 
de part of creatur’ was deed . that 
hadden lyues in the see/ & the thrid- 
de part of schippis perischide f & 
the thridde aungel trumpide; & a gre- 
et sterre brennynge as a litil brand 
felde fro heuene/ & it felde into the 
thridde part of floodis; & into the 
wellis of watris/ & the name of 
the sterr’ is seid wermod/ & the thr- 
idde part of watris was maad 
into wermod/ & many men weren 
deed of the watris . for tho weren 
maad bittir f And the fourthe 
aungel trumpide; & the thridde part 
of the sunne was smytun/ & the thrid- 
de part of the moone; & the thridde 
part of sterris/ so that the thridde part 
of hem was derkid; & the thridde 
part of the day schynede not/ & al 
so of the ny3t f and I sai3 & herde 
the vois of an egle fleynge bi the 
myddil of heuene & seiynge with a greet 
vois/ wo wo wo to men that dwellen in 
erthe/ of the othere voices of thre aungels; 
that schulen trumpe aftir //c. ix.// 

And the fyfthe aungel trumpi- 
de/ & I say3 that a sterre hadde 

falle doun fro heuene into erthe; & 
the keye of the pitt of derknesse was 
3ouun to it/ & it openyde the pitt of 
depnesse; & a smoke of the pitt sti 3 - 
ede vp . as the smoke of a greet 
furneis/ & the sunne was derkid & the 
eyr of the smoke of the pitt/ & locus- 
tis wenten out of the smoke of the 
pitt into erthe; & power was 3ouun 
to hem . as scorpiouns of the erthe 
han power/ & it was comaundid 
to hem; that thei schulden not hirte the 
gras of the erthe . nethir ony gre- 
ne thing/ nethir ony tree/ but onely 
men; that han not the singne of god 
in her forhedis/ & it was 3ouun to 
hem . that thei schulden not sle hem; but 
that thei schulden be turmentid fyue 
monethis/ & the turmenting of hem . 
as the turmenting of a scorpioun; w 
whanne he smytith aman/ & in tho day- 
es men schulen seke deeth; & thei schu- 
len not fynde it/ & thei schulen 
desyre to dye; & deeth schal fie fro 
hem/ &the licnesse of locustis; ben 
lyk horsis maad redy into bated/ 

&on the heedis of hem as crownes 
lyk gold; & the facis of hem as the fa- 
cis of men/ & thei hadden heeris as 
heeris of wymmen; & the teeth of 
hem weren as teeth of lyouns/ & thei 
hadden haburiouns; as Iran habur- 
iouns/ &the voices of her whyngis 
as the vois of charis of many 
horsis rennynge into bated/ & thei ha- 
den taylis lyk scorpiouns; & pric- 
kis weren in the taylis of hem/ & the 
my 3 t of hem was to noye men 
fyue monethis/ & thei hadden on hem 
aking the aungel of depnesse . to 
whom the name bi ebrew . is laa- 
badon/ but bi greek apodioun . & 
bi latyn he hath a name extermi- 

nans that is distrier’/ O wo is pas- 
sid; &lo 3k comen twey woos f af- 
tir thes thingis also the sixte aungel 
trumpide/ and I herde a vois fro 
foure corneris of the goldun auter 
that is bifore the y3en of god/ Sc seyde 
to the sixte aungel that hadde a trum- 
pe/ vnbynde thou four’ aungels . 
that ben bounden in the greet flood 
eufrates/ & the four’ aungels weren 
vnboundun; whiche weren redy in 
to our & day & monethe & 3eer to 
slee the thridde part of men/ & the 
noumbre of the oost of horsmen was 
twenty thousand sithis ten thous- 
and/ I herde the noumbre of hem/ &so 
I sai3 horsis in visioun/ & thei that 
saaten on hem; hadden firy haburiouns 
&of iacynct & of brymstoon/ &the 
heedis of the horsis weren as hee- 
dis of lyouns; & fyer & smoke & 
brymstoon cometh forth of the mo- 
uth of hem/ of thes thre plagis; the 
thridde part of men was slayn . of 
the fier & of the smoke Sc of t he smo 
ke & of the brymston that camen out 
of the mouth of hem/ for the power 
of the horsis is in the mouth of hem; 
&in the taylis of hem/ for the taylis 
of hem ben lyk to serpentis . ha- 
uynge heedis; & in hem they noyen/ 

Sc thetothir men that weren not slayn 
in thes plagis/ nethir diden penaun- 
ce of the werkis of her hondis; that 
thei worschipiden not deuelis Sc sy- 
mylacris of gold & of siluer Sc of 
bras & of stoon & of tree/ whiche 
nethir moun se; nethir heer’ nethir wan- 
dre/ & diden not penaunce of her 
mansleyngis; nethir of her wicchecraf- 
tis . nethir of her fornycacioun . nethir 
of her theftis; weren slayn/ 

And I sai3 anothir llz. x.// 

strong aungel comynge doun fro 
heuene clothid with a clowde; & 
the reynbowe on his heed/ & the 
face of him was as the sunne ; & 
the feet of hym as a piler of fy- 
er/ & he hadde in his hond alitil 
book openyd/ & he sette his ri3t 
foot on the see; & the leftfoot on 
the erthe/ & he criede with a gre- 
et vois; as a lyoun whanne he ro- 
rith/ & whanne he hadde cried . the 
seuene thundris spaken her voices/ 

& whanne the seuene thundris hadden 
spoken her voices; I was to wri- 
tinge/ & I herde a voyce fro heue- 
ne; seyinge/ marke thou what thin- 
gis the seuene thundris spaken; 

& nyle thou wryte hem/ & the aungel 
whom I say3 stondinge aboue the 
see . & aboue the erthe; lifte vp his 
hond to heuene/ & swoor bi hym that 
lyueth into worldis of worldis; 
that made of nou3t heuene & tho 
thingis whiche ben in it/ & the erthe; 

& tho thingis that ben in it/ & the see; 

&tho thingis that ben in it/ that tyme 
schal no more be; but in the dayes of the vois 
of the seuenthe aungel . whanne he 
schal bigynne to trumpe; the mysterie 
of god schal be endid . as he prechi- 
de by his seruauntis profetis/ & I her- 
de a vois fro heuene . eftsoone 
spekinge with me & seiynge/ go thou 
&take the book that is openyd fro the 
hoond of the aungel that stondith abo- 
ue the see; & on the lond/ & I wente 
to the aungel & seide to him; that he sch- 
ulde 3yue me the book/ & he seide 
to me/ take the book & deuour’ it . 

& it schal make thi wombe to be 
bittir; but in thi mouth it schal be 
swete as hony/ &I took the book 
of the aungels hond & deuouride 

it; & it was in my mouth as swe- 
te hony/ &whanne I hadde deuourid 
it; my wombe was bittir/ & he 
seide to me/ it bihoueth thee eftsoo- 
ne to profecie to hethen men; & 
to peplis & langagis & to many kingis/ 
And a reed lyk a //c. xi.// 

3erd was 3ouun to me; & 
it was seid to me/ ryse thou 
&mete the temple of god & the auter; 
& men that worschipen in it/ but caste 
thou out the for3erd that is withoute the 
temple & mete not it; for it is 30- 
uun to hethen men/ & thei schulen de- 
foule the hooly citee; bi fourty 
monethis & tweyne/ & I schal 3y- 
ue to my twey witnessis; & thei 
schulen profecie a thousand dayes 
two hundrid & sixty . & schulen be 
clothid with sackis/ these ben twey- 
ne olyues; & twey candelstickis/ 

&thei stonden in the si3t of the lord 
of the erthe/ & if ony man wole a- 
noye hem; fier schal go out of the 
mouth of hem & schal deuour’ her 
enemyes/ & if ony wole hirte hem; 
thus it bihoueth hym to be slayn/ 
thes han power to close heuene; 
that it reyne not in the dayes of her 
profecie/ & thei han power on watirs 
to turne hem into blood/ & to smy- 
te the erthe with euery plage; 

& as ofte as thei wolen/ & whanne 
thei schulen ende her witnessing; 
the beest that sti3eth vp fro depnes- 
se . schal make batel a3ens hem/ 

& schal ouercome hem; & schal sle 
hem/ & the bodies of hem schulen 
ligge in the streetis of the greet 
citee that is clepid goostly sodom 
& egipt; wher’ the lord of hem was 
crucified/ &summe oflynagis & 
of peplis & of langagis & of he- 

thene men; schulen se the bodies of 
hem by thre dayes & an half/ & thei 
schulen not suffre the bodies of 
hem; to be putt in biriels/ & men en- 
habitinge the erthe schulen haue 
ioye on hem/ & thei schulen make my- 
rie . & schulen sende 3 iftis to gidre 
for thes twey profecies turmentiden 
hem that dwellen on the erthe/ & aftir 
thre dayes & anhalf; the spirit of 
lyf of god entride into hem/ & 
thei stooden on her feet; & greet 
drede felde on hem that sy 3 en hem; 

& thei herden a greet vois fro heue- 
ne; seyinge to hem/ come vp hidur/ 

& thei sti3eden into heuene in a clou- 
de; &the enemyes of hem sy3en hem/ 
& in that our a greet erthemouyng 
was maad; & the tenthe part of 
the citee felde doun/ & the names 
of men seuene thousand weren 
slayn in the erthe mouyng; & the 
tothir weren sent into drede . & 3a- 
uen glorie to god of heuene f the 
secunde wo is gon; &lo the thridde 
wo schal come soone/ & the seuenthe 
aungel trumpide; & grete voids 
weren maad in heuene & seiden/ the 
rewme of this world is maad our’ 
lord and of crist his sone/ & he sch- 
al regne into worldis of worldis 
amen/ & the four’ & twenti eldre 
men that saten in her seetis in the si3t 
of the lord; felden on her faces . 
&worschipiden god & seiden/ we don 
thankingis to thee lord god almy3ty . 
which art . & which were . & wh- 
ich art to comynge; whiche hast 
takun thi greete vertu . & hast 
regned/ & folkis ben wroth . & thi 
wraththe cam . & tyme of dede men 
to be demed . & to 3elde meede to 
thi seruauntis & profetis & halowis 

&dredinge thi name . to smale &to 
grete/ & to distrye hem that corrum- 
piden the erthe //c. xii.// 

And the temple of god in he- 
uene was openyd; & the 
arke of his testament was seyn 
in his temple/ & leitingis weren maad; 
& voices & thundris & erthe mouyng 
& greet hail/ & a greet signe appe- 
ride in heuene/ a womman clothid 
with the sunne . & the moone vndir 
hir feet . & in the heed of hir a cro- 
wne of twelf sterris/ & she had- 
de in wombe . & she crieth in tra- 
uelinge of childe . & is turmentid; 
that she her’ child/ & anothir signe was 
seyn in heuene/ &lo a greet reed 
dragun that hadde seuene heedis & 
ten homes; & in the heedis of him 
seuene diademes/ & the tail of 
him drou3 the thridde part of ster- 
ris of heuene; & sente hem into the 
erthe/ & the dragoun stood bifore the 
womman that was to beringe child; 
that whanne she hadde born child . he 
schulde deuour hir sone/ & she 
baar a knaue child . that was to 
reulinge alle folkis in an Iran 3e- 
rde/ & hir sone was rauyschid 
to god; & to his trone/ & the wom- 
man flei3 into wildirnesse . wher’ 
she hath a place maad redy of god; 
that he fede hir ther’ a thousynd day- 
es two hundrid & sixty/ & agre- 
et batel was maad in heuene; 

& my 3 /el & hise aungels fou 3 ten with 
the dragoun/ & the dragoun fau3te 
& hise aungels; & thei hadden not 
my3t . nethir the place of hem was 
foundun more in heuene/ & thilke 
dragoun was cast down . the greet 
olde serpent . that is clepid the deuel 
& sathanas that disseyueth al the 

world/ he was cast doun into the 
erthe; & hise aungels weren sent with 
him/ & I herde a greet vois in heuene; 
seiynge/ now is maad heelthe &ver- 
tu & kingdom of our’ god; & the po- 
wer of his crist/ for the accuser of 
our’ britheren . is cast doun; which 
accuside hem bifore the si 3 t of our’ 
god . day & ny 3 t/ & thei ouercam him 
for the blood of the lomb . & for the 
word of his witnessing; & thei lo- 
ueden not her lyues til to deeth/ 
therfore 3 e heuenes be 3 e glad; & 

3e that dwellen in hem/ wo to the erthe 
& to the see; for the fend is come 
doun to 30U / & hath greet wraththe; 
witynge that he hath lytil tyme/ & 
aftir that the dragoun si3 that he was 
cast doun to * erthe; he pursuwe- 
de the womman that bar the knaue 
child/ & twey wengis of a gre- 
et egle weren 30mm to the wom- 
man; that she schulde fie into desert 
into hir place/ wher’ sche is fed . 
bityme & tymes & half a tyme 
fro the face of the serpent/ & the ser- 
pent sente out of his mouth aftir 
the womman . watir as a flood; that 
he schulde make hir to be drawun 
of the flood/ & the erthe helpide the 
womman/ & the erth’ openyde his 
mouth; & soop vp the flood that 
the dragoun sente of his mouth/ 
the dragoun was wrooth a3ens 
the womman; & he wente to ma- 
ke batel with othere of hir seed/ that 
kepen the maundementis of god . 
&han the witnessing of ihesu crist; 

& he stood on the grauel of the see/ 
And I sai 3 a be- //c. xiii.// 
est sti 3 ynge vp of the see; 
hauynge seuene heedis . 
ten homes/ & on his homes ten 



* the 

diademys; & on his heedis the na- 
mes of blasfemye/ & the beest whom 
I say3; was lyk a parde/ & his feet 
as the feet of abere; & his mouth 
as the mouth of alyoun/ & the dragoun 
3af his vertu & greet power to him/ 

&I sai3 oon of his heedis; as slayn 
into deeth/ & the wounde of his deeth 
was curid; & al erthe wondride 
aftir the beest/ & thei worschipiden 
the dragoun; that 3af power to * the be- 
est; &who schal mowe fi3te with 
it/ & amouth spekinge greets thingis 
&blasfemyes ws 3 ouun to it/ & 
power was 3ouun to it; to do two 
& fourty monethis/ & it openy- 
de his mouth into blasfemyes to 
god; to blasfeme his name . & his 
tabernacle . & hem that dwellen 
in heuene/ & it was 3 ouun to him; in 
to ech lynage &peple &langa- 
ge & folk/ & alle men worschipiden 
it . that dwellen in erthe; whos na- 
mes ben not writun in the book of 
lyf of the lomb . that was slayn fro 
the bigynnynge of the world/ if o- 
ny man hath eeris; heer’ he/ he 
that ledith into caytifte; schal 
go into caytifte/ he that sleeth with 
swerd; it bihoueth hym to be sl- 
ayn with swerd/ this is the pa- 
cience & the feith of seyntis/ & I 
sai3 anothir beest sti3ynge vp fro 
the erthe/ & it hadde two homes 
lyk the lomb; & it spak as the dra- 
goun/ & dide al the power of the former 
beest; in his si3t/ & it made the er- 
the . & men dwellinge in it; to worschi- 
pe the firste beest . whos wounde 
of deeth was curid/ & it dide gre- 
te signes; that also it made fier to 
come doun fro heuene into erthe . 
in the si3t of alle men/ & it dissey- 




the beest/ & thei 
worschipiden the 
beest; 8c seiden/ 

ueth men that dwellen in erthe; for sig- 
nes whoche ben 30mm to it to do in 
the si3t of the beest/ seiynge to men 
dwellinge in erthe; that thei make 
an ymage of the beest that hath the 
wounde of swerd . &lyuede/ &it 
was 3ouun to him; that he schulde 3yue 
spirit to the Image of the beest 
& that the Image of the beest speke/ 

& he schal make that who euere honou- 
ren not the ymage of the beest; 
be slayn/ & he schal make alle 
smale &greete . & riche &pore . 

& fre men & bond men; to haue a 
carecter’ in her ri3thond . ethir in her 
forheedis/ that no man may bye ethir selle; 
but thei han the carecter ethir the na- 
me of the beest . ethir the noumbre of 
his name/ heer’ he wysdom/ he 
that hath vndirstonding/ acounte the 
noumbre of the beest/ for it is the 
noumbre of man; & his noumbre is . 
sixe hundrid sixti & sixe //c. xiiii.// 

And I sai 3 ; &lo a lomb stood 
on the mount of syon/ and 
with him an hundrid thousen- 
de & four & fourty thousand ha- 
uynge his name; & the name of 
his fadir . writun in her forhedis/ 

&I herde avois fro heuene . as the 
the vois of many watris; & as 
the vois of a greet thundir/ & the vois 
which is herd; was as of many 
harperis harpinge in her harpis 
& thei sungen as a newe song . bifore 
the seete of god; & bifore the four’ 
beestis & senyours/ & no man my3~ 
te seie the song; but thei anhundrid 
thousend & four’ & fourty thousand 
that ben bou3t fro the erthe/ these 
it ben; that ben not defoulid with 
wymmen/ for thei ben virgyns/ thes 
suwen the lomb; whidur euer 

men the firste fruytis to god & to 
the lomb; & in the mouth of hem lee- 
sing is not foundun/ for thei ben with 
oute wem; bifore the trone of 
god f And I sy3 anothir aungel fle- 
ynge by the myddil of heuene . 
hauynge an euerlastinge gospel; that 
he schulde preche to men sittinge 
on erthe/ &on ech folc &lynage 
& langage & peple; & seide with a 
greet vois/ drede 3e the lord; & 3y- 
ue 3e to him honour for the our of 
his doom cometh/ &worschipe 3e 
him that made heuene & erthe; the see 
& alle thingis that ben in hem . & the 
wellis of watris/ & anothir aungel 
suwede seiynge/ thilke greet ba- 
biloyne fel doun fel doun; which 
3af drynke to alle folkis of the 
wyn of wraththe of her fornyca- 
cioun/ & the thridde aungel suwede 
hem; & seide with a greet vois/ if o- 
ny man worschipe the beest . & the I- 
mage of it . & takith the carecter 
in his forheed ethir in his hoond; this 
schal drynke of the wyn of goddis 
wraththe/ that is meynd with clere 
wyn in the cuppe of his wraththe/ 

& schal be turmentid with fyer & 
brymston in the si3t of hooly aunge- 
lis; & bifore the si3t of the lomb/ & 
the smoke of her turmentis; schal 
sti3e vp into the * worldis/ nethir 
thei han reste day & ny3t; which 
worschipiden the beest & his yma- 
ge . & if ony man take the carecter 
of his name/ her’ is the pacience 
of seyntis; whiche kepen the ma- 
undementis of god & the feith of ihesu/ 
f And I herde a vois fro heuene; 
seiynge to me/ write thou . blessid 
ben deed men; that dyen in the lord/ 


* worldis of 

seith; that thei reste of her trauels/ 
for the werkis of hem suwen hem/ 
and I say3 & lo a whit cloude; 

& aboue the cloude a sittere liik 
the sone of man/ hauynge in his heed 
a goldun crowne; & in his hond 
a scharp sikil/ and anothir aungel 
wente out of the temple; & crye- 
de with greet vois to him that sat on 
the cloude/ sende thi sikil & repe; 
for the our cometh that it be ropun . 
for the corn of the erthe is rype/ 

& he that sat on the cloude; sente his 
sikil into the erthe . & raap the er- 
the f And anothir aungel went out 
of the temple that is in heuene; & he 
also hadde a scharp sykil/ And 
anothir aungel wente out fro 
the auter; & hadde power on fier 
&watir/ &he criede with agre- 
et vois . to him that hadde the scharp 
sikil; & seide/ sende thi scharp sy- 
kel; & kitte awey the clustris 
of the vyn3erd of the erthe . for 
the grapis of it ben rype/ & the 

aungel sente his sikil into the erthe . * * &gadride gra- 

the; & sente into the * lake of god- P ls of the v y ne ~ 

dis wraththe/ & the lake was trodun 
withoute the citee; & the blood wen- 
te out of the lake til to the bride- 
lis of horsis . bi furlongis a thou- 
sand & sixe hundrid //c. xv.// 

And I si3 anothir signe in 
heuene greet & wonder- 
ful; seuene aungelis ha- 
uynge the laste veniaunces/ for the 
wraththe of god is endid in hem/ 

& I sai3 as a glasun see meynd 
with fier; & hem that ouercam the 
beest & his ymage & the noumbre 
of his name/ stondinge aboue the 
glasun see . hauynge the harpis 

of god & singynge the song of mo- 
yses the seruaunt of god . & the so- 
ng of the lomb & seiden/ grete & 
wondirful ben thi werkis . lord 
god almy3ty; thi weyes ben iust 
& trewe lord king of worldis/ lo- 
rd who schal not drede thee; & ma- 
gnyfie thi name? for thou aloo- 
ne art merciful/ for alle folkis 
schulen come & worschipe in thi 
si3t/ for thi domes ben opyne 
f And aftir thes thingis I sai3 ; & 
lo the temple of the tabernacle of 
witnessing was openyd in heue- 
ne/ & seuene aungels hauynge 
seuene plagis; wente out of 
the temple/ & weren clothid with a- 
stoon clene &whyt; & weren bi- 
fore gird with goldun girdils a- 
boute the brestis/ & oon of the fou- 
re beestis . 3af to the seuene aun- 
gels; seuene goldun violis fill 
of the wraththe of god . that lyueth 
into worldis of worldis/ & the 
temple was fill of smoke of the 
mageste of god; & of the vertu of 
him/ & no man my3te entre into the 
temple; til the seuene plagis of 
seuene aungels weren endid/ 

And I herde //c. xvi.// 
a greet vois fro heue- 
ne; seiynge to the seuene 
aungels/ go 3e & schede out the se- 
uene violis of goddis wraththe; 
into the erthe/ & the firste aungel 
wente & schedde out his viol into 
the erthe/ &awounde feers & worst 
was maad on alle that hadden the ca- 
recter of the beest; & on hem that worschi- 
piden the beest & his ymage f And 
the secunde aungel schedde out his 
viol into the see/ & the blood was 
maad as of a deed thing/ & ech man 

lyuynge; was deed in the see f And 
the thridde aungel schedde out his vi- 
ol on the floodis & on the wellis of 
watris; & seide/ iust art thou lord 
that art & that wer’ hooly; that demest thes 
thingis/ for thei schedden out the blood 
of halewis & profetis; & thou hast 30- 
uun to hem blood to drynke/ for thei 
ben worthi/ & I herde anothir seiynge/ 

3he lord god almy3ti; trewe & iust 
ben thi domes f And the fourthe aun- 
gel schedde out his viol into the sun- 
ne; & it was 3ouun to hym to turmen- 
te men with heete & fier/ & men swali- 
den with greet hete/ & blasfemi- 
den the name of god hauynge po- 
wer on thes plagis/ nethir thei diden 
penaunce; that thei schulden 3yue glo- 
rie to him f And the fyfthe aungel 
schedde his vyol; on the seete of 
the beest/ & his kingdom was maad 
derk/ & thei eten to gidre her tun- 
gis for sorwe/ & thei blasfemyden 
god of heuene for sorwis of her 
woundis . & thei diden not penaunce 
of her werkis 51 And the sixte 
aungle schedde out his viol . in that 
ilke greet flood eufrates . & drie- 
de the watir of it; that weye were 
maad redy to kingis fro the sunne 
risyng/ & I say3 the vnclene spi- 
ritis bi the maner of froggis 
go out of the mouth of the dragoun . 

& of the mouth of the beest . & of the 
mouth of the fals profete/ for thei ben 
spiritis of deuelis; makinge sing- 
nes/ & thei goon forth to kingis of 
al erthe; to gadre hem into al ba- 
tel to the greet day of almy3ti god/ 
lo I come as a ny3t theef/ blessid 
is he that wakith & kepith his clothis; 
that he wandre not nakid . & that 
thei se not the filthhede of him/ & he 

schal gadre hem into a place; that is 
clepid in ebrew hermagedon f & 
the seuenthe aungel schedde out his 
viol into the eir; & a greet vois 
wente out of heuene fro the tro- 
ne. & seide/ it is don/ &leityngis we- 
ren maad & voices &thundris/ & a 
greet erthe mouyng was maad; 
which maner neuere was sithen men 
weren on erthe . such erthe mouyng 
so greet/ * citee was maad into thre 
parties; & the citees of hethen men 
felden doun/ & greet babiloyn cam 
into mynde bifore god; to 3yue 
to it the cuppe of indignacioun of 
his wraththe/ & ech yle fley awey; 

& hillis ben not foundun/ & greet 
hail as a talent; cam doun fro he- 
uene into men/ & men blasfemy- 
den god for the plage of hail; for 
it was maad fill greet/ 

And oone of the //c. xvii.// 
seuene aungels cam . that 
hadde seuene viols; & spak with 
me & seide/ come thou . I schal sche- 
we to thee the dampnacioun of the 
greet hoore . that sittith on many 
watris . with which . kyngis of er- 
the diden fornycacioun/ & thei that 
dwellen in the erthe ben maad drun- 
kun of the wyn of hir leccherie/ 

& he took me into desert in spi- 
rit/ 8c I si3 a womman sittinge on 
a reed beest fill of names of blasfe- 
mye; hauynge seuene heedis 
& ten homes/ & the womman was 
enuyround with purpur & reed . & ouer 
gild with gold . & precious stoon 
&peerlis . hauynge a goldun cup- 
pe in hir hond fill of abhomy- 
naciouns . &vnclennesse of her 
fornycacioun/ & a name writun 
in the forheed of hir; mysterie/ 

babiloyn the greet modir of for- 
nycaciouns; & of abhomynaciouns 
of erthe/ & I say3 a womman drunke 
of the blood of seyntis; & of the 
blood of martris of ihesu/ &whanne 
I sai3 hir; I wondride with gre- 
et wondring/ & the aungel seide to 
me/ why wondrist thou/ I schal seie 
to thee the sacrament of the womman . 
& of the beest that berith hir; that hath 
seuene heedis & ten homes/ the 
beest which thou si3est; was & 
is not/ & sche schal sti3e fro dep- 
nesse; & sche schal go into perisch- 
yng/ & men dwellinge in erthe 
schulen wondre; whos names 
ben not writun in the book of lyf . 
fro the makyng of the world/ se- 
ynge the beest that was . & is not/ 

& this is is the witt; who that hath wys- 
dom/ the seuene heedis ben seuene 
hillis; on whiche the womman sit- 
tith/ & kingis seuene ben/ fyue han 
feld doun; oon is . & anothir cometh 
not 3it/ &whanne he schal come . 
it bihoueth him to dwell a schort 
tyme/ & the beest that was & is not . 

& she is the ei3the . & is of the se- 
uene . & schal go into perisching/ 

& the ten homes . whiche thou hast 
seyn; ben ten kingis . that 3it han 
not take kyngdom/ but thei schu- 
len take power as kingis; oon 
our aftir the beest/ these han a 
counceil; & schulen bitake her ver- 
tu & power to the beest/ thes schu- 
len fi3te with the lomb; & the lomb 
schal ouercome hem . for he is lord 
of lordis . & king of kingis/ & thei that 
ben with him; ben clepid chosun & fe- 
ithful/ & he seide to me/ the watris 
whiche thou hast seyn . where 
the hoore sittith; ben peplis & fol- 

kis & langagis/ & the ten homes 
that thou hast seyn in the beest; thes 
schulen make hir desolat & nakid/ 

& schulen ete the fleischis of hir; 

& schulen brenne to gidre hir with 
fier/ for god 3 af into the hertis 
of hem; that thei do that that is plesaunt 
to him/ that thei 3 yue her kyngdom to 
the beest; til the wordis of god ben 
endid/ & the womman whom thou 
hast seyn; is the greet cite that 
hath kingdom on kingis of the erthe/ 
And aftir thes //c. xviii.// 
thingis I si 3 anothir aungel 
comynge doun fro heuene 
hauynge greet power . & the erthe 
was li 3 tned of his glorie/ & he 
criede with strong vois; & seide/ 
greet babiloyn felde doun felde doun; 

& is maad the habitacioun of deue- 
lis/ & the kepyng of ech vnclene 
spirit . & the keping of ech vncle- 
ne foul/ & hateful; for alle folkis 
drunken of the wraththe of fornyca- 
cioun of hir/ & kingis of the erthe & 
marchauntis of the erthe; diden for- 
nycacioun with hir/ & thei ben maad 
ryche of the vertu of delicis of 
hir/ & I herde anothir vois of heue- 
ne; seyinge/ my peple go 3e out 
of it . & be 3e not parceneris of 
the trespassis of it; & 3e schulen 
not resseyue of the woundis of 
it/ for the synnes of it camen til 
to heuene; & the lord hadde mynde 
of the wickidnesse of hit/ 3elde 3e 
to it . as she 3eldide to 3ou; & dou- 
ble 3e double thingis . aftir her wer- 
kis/ in the drynke that she medlide 
to 3011/ meynge 3e double to hir/ 
as moche as sche glorifiede hir 
silf &was in delicis; so moche 
turment 3yue to hir &weylyng/ 

for in hir herte she seith/ I sitte a 
queene &I am not a widowe; & 

I schal not se weylyng/ & therfore 
in o day hir woundis schulen come . 
deeth & mornyng & hungir; & she sch- 
al be brent in fyer/ for god is str- 
ong; that schal deme hir/ & the kingis 
of the erthe schulen by wepe & bi- 
weyle hem silf on hir . whiche di- 
den fornycacioun with hir & lyue- 
den in delyces; whanne thei schulen 
se the smoke of the brennyng of 
it/ stondinge fer for drede of the 
turmentis of it; & seyinge wo . wo . 
wo . thilke greet citee babiloyn . 

& thilke strange citee; for in oon 
our thi doom cometh/ & marchaun- 
tis of the erthe schulen wepe on 
it & morne; for no man schal bie 
more the marchaundise of hem/ 
the marchandies of gold & of sil- 
uer & of precious stoon . & of pe- 
erl & of hies & of purpur & of silk . 

& cotyn/ & ech tre thymus . & alle 
vessels of yuer & alle vesels of 
precious stoon . & of bras &ofirun 
& of marbil/ & canel & amonye 
&of swete smellinge thingis & 
oynementis & encense & of wyn 
& of oyle & of flour & of wheete 
&of werkbeestis &of scheep 
&of horsis & of cartis & of ser- 
uauntis & othir lyues of men/ & 
thin applis of the desyr of thi lyf 
wenten awey fro thee; & alle fatte 
thingis & fill clere perischeden fro 
thee/ & marchaundis of thes thingis 
schulen no more fynde tho thingis/ 
thei that ben maad ryche of it; 
schulen stonde fer for drede of tur- 
mentis of it . wepynge &mor- 
nynge & seiynge/ wo wo thilke 
greet citee . that was clothid with 

biis &purpur &reed scarlet . &was 
ouer gild with gold & precious sto- 
on & margaritis; for in oon our 
so many richessis ben destitute/ 

&ech gouernour & alle that sailen by 
schip * & marmeris & that worchen 
in the see; stooden fer & criden/ seyn- 
ge the place of the brennyng of it; 
seiynge/ what is lyk this greet 
citee/ & thei casten poudir on her 
heedis; & crieden wepinge & mor- 
nynge & seyinge/ wo wo thilke 
greet citee in which alle that han 
schippis in the see ben maad ry- 
che of prises of it; for in oon our 
it is desolat/ heuene & hooly apos- 
tlis & prophetis . make 3e fill out 
ioye on it; for god hath demyd 30U- 
re dom of it/ and o strong aungel 
took vp a stoon as a greet myl- 
ne stoon; & keste into the see . & sei- 
de/ in this hire thilke greet citee 
babiloyn schal be sent; & now it 
schal no more be foundun/ & the vo- 
ys of harpis . & of men of musyk . 

& singynge with pipe &trumpe; 
schal no more be * foundun in it/ & 
the vois of mylne stoon schal no 
more be herd in thee; & the ly3t 
of lanterne schal no more schi- 
ne to thee/ & the vois of the hose- 
bonde & of the wyf schal no mo- 
re 3it be herd in thee . for thi mar- 
chauntis weren princis of the erthe/ 
for in thi wicchecraftis . alle folkis 
erriden; & the blood of profetis & 
seyntis is foundun in it . & of alle 
men that ben slayn in erthe //c. xix.// 
Aftir thes thingis I herde . as 
a greet vois of many trum- 
pis in heuene; seyinge alle- 
luya / heriinge &glorie &vertu is 



herd in it/ Sc ech crafti man 8c ech 
craft, schal no more be 

to our’ god . for trewe & iust ben 
the domes of him/ which demyde of 
the greet hoore that defoulide the 
erthe in hir leccherie/ & vengide 
the blood of his seruauntis; of the 
hoondis of hir/ &eft thei seiden al- 
leluya/ & the smoke of if sti 3 eth 
vp; into the worldis of worldis/ 

& the foure & twenty senyours . 

&four’ beestis felden doun . &wor- 
schipiden god sittinge on the trone . 

& seiden amen . alleluya / & a vois wen- 
te out of the trone; & seide/ alle the 
seruauntis of our’ god seye 3e he- 
ryingis to our’ god/ & 3e that dreden 
god . smale & grete/ &c I herde a 
vois of a greet trumpe; as the vois 
of many watris . & as the vois 
of grete thundris seiynge aleluya; 
for our’ lord god almy3ty hath reg- 
ned/ Ioye we & make we myrthe; 

& 3yue glorie to him/ for the weddin- 
gis of the lomb camen; & the wyf 
of him made redy hir silf/ & it is 
3ouun to hir; that she keuer’ hir 
with whyt bissyn schynynge/ for 
whi bissyn is iustifiyngis of 
seyntis/ & he seide to me/ write thou . 
blessid ben thei that ben clepid to the 
soper of weddingis of the lomb/ 

& he seide to me/ thes wordis of 
god ben trewe/ & I felde doun bi 
fore his feet; to worschipe hym/ 

& he seide to me/ se thou that thou do 
not/ 1 am a seruaunt with thee & 
of the britheren; hauynge the witnes- 
sing of ihesu/ worschipe thou god/ 
for the witnessing of ihesu; is spirit 
of profecie/ and I say3 heuene ope- 
nyd / &lo a whyt hors/ &he that sat 
on him was clepid feithfiil & sothfast . 
&with ri3twysnessis he demeth & 

fi3tith/ & the y3en of him weren as fla- 
wme of fyer; & in his heed ma- 
ny diademes/ & he hadde a name 
writun . which no man knew; but 
he/ & he was clothid in a cloth sp- 
reynt with blood; & the name of 
him was clepid the sone of god / & 
the oostis that ben in heuene; sueden 
hym on whyte horsis . clothid with 
bissyn whyt & clene/ & a swerd 
scharp on ech syde cam forth of 
his mouth; that with it he smyte 
folkis/ & he schal reule hem with 
an yrun 3erd/ & he tredith the pressour 
of wyn of strong veniaunce of the 
wraththe of almy3ti god / & he hath 
writun in his cloth & in the hemme; 
king of kyngis &lord of lordis/ 
f And I say3 an aungel stondinge in 
the sunne; & he criede with greet vois/ 

& seide to alle briddis that flowen by 
the myddel of heuene/ come 3e & 
be 3e gaderid to the greet soper 
of god; that 3e ete the fleisch of kingis . 

& fleisch of tribunes . & fleisch of 
stronge men & fleisch of horsis & 
of tho that sittith on hem/ & the fleisch 
of alle fre men & bonde men; & of 
smale & of grete/ & I sai3 the be- 
est & the kyngis of erthe . & the oostis 
of hem gaderid; to make batel with 
him that saat on the hors &with his oost/ 
&the beest was cau3t; &with hir 
the fals profete . that made singnes by- 
fore hir/ in whiche he disseyuede 
hem that tooken the carect of the beest; 

& that worschipiden the ymage of it/ 
thes tweyne weren sent quyke 
into the pool of fyer brennynge 
with brymstoon / & the othere weren 
slayn with the swerd of hym that 
saat on the hors that cometh forth 

of the mouth of hym . & alle briddis 
weren fillid with the fleisch of hem / 
And I say3 an //c. xx.// 
aungel comynge doun fro 
heuene . hauynge the keye 
of depnesse; & a greet chayne in his 
hond/ and he cau3te the dragoun the 
elde serpent . that is the deuel & satha- 
nas; & and he boond him bi a thousend 
3eeris/ and he sente him into dep- 
nesse & closide on him; that he disseyue 
no more the folkis . til a thousend 3e- 
eris be fillid/ aftir thes thingis it bi- 
houeth hym to be vnboundun a litil 
tyme/ f And I sai3 seetis . & thei 
saten on hem; & doom was 3ouun 
to hem/ & the soulis of men biheedid 
for the witnessing of ihesu; & for the 
word of god/ & hem that worschipiden 
not the beest . nethir the Image of 
it; nethir tooken the carect of it in 
her forheedis nethir in her hondis/ 

& thei lyueden; & regneden with crist a 
thousend 3eeris/ othere of deed men 
lyueden not; til a thousend 3eeris 
ben endid/ this is the firste a 3 enry- 
sing/ blessid & hooly is he that hath pa- 
rt in the first a 3 en rysing/ in thes 
men; the secunde deeth hath not power 
but thei schulen be proftis of god & 
of crist; & thei schulen regne with 
him a thousynd 3eeris/ &whanne a 
thousend 3eeris schulen be endid; 
sathanas schal be vnboundun of 
his prisoun/ & he schal gon out & 
schal disseyue folkis . that ben on 
four’ corneris of the erthe; gog 
&magog/ and he schal gadre hem 
into batel; whos noumbre is as 
the grauel of the see/ & thei sti 3 eden 
vp . on the broodnesse of erthe; & 
enuyrownede the castels of seyn- 

tis & the loued citee/ & fier cam doun 
of god fro heuene; & deuouride hem/ 

& the deuel that disseyuede hem; was 
sent into the pool of fier & of brym- 
stoon/ wher’ bothe the beest & false 
profetis schulen be turmentid day 
& ny3t; into worldis of worldis 
amen f And I sai3 a great whit 
trone . & oon sittinge on it; fro wh- 
os si3t erthe fledde & heuene & the 
place is not foundun of hem/ and I 
sy3 deede men grete & smale ston- 
dinge in the si3t of the trone . &boo- 
kis weren openyd; & deede men we- 
ren demyd of thes thingis that weren 
writun in the bookis aftir the wer- 
kis of hem/ &the se 3af hise deede 
men; that weren in it/ & deeth & helle 
3auen her deede men; that weren 
in hem/ & it was demyd of ech; af- 
tir the werkis of hem/ & helle & deeth 
weren sent into the pool of fier/ 
this is the secunde deeth/ & he that was 
not foundun writun in the book of 
lyf; was sent into the pool of fier/ 

And I sai3 ne- //c. xxi.// 
we heuene & newe erthe/ 
for the firste heuene & the 
firste erthe wente awey; & the see 
is not now/ & I Iohn sai3 the hooli 
citee ierusalem newe . comynge doun 
fro heuene maad redy of god . 
as awyf ourned to hir hosebon- 
de f And I herde a greet vois 
fro the trone; seyinge/ lo the ta- 
bernacle of god is with men/ & 
he schal dwelle with hem/ & thei 
schulen be his peple; & he god 
with hem schal be her god/ & god 
schal wype awey ech teer fro the 
y3en of hem/ & deeth schal no more 
be . nethir momyng nethir criynge; 

nethir sorwe schal be ouer; whiche 
firste thingis wenten away/ & he 
seide that sat in the trone/ lo I ma- 
ke alle thingis newe/ & he seide to 
me/ write thou for thes wordis ben 
moost feithfiil & trewe/ & he sei- 
de to me/ it is don/ 1 am alpha 
& oo . the bigynnyng & ende/ I schal 
3yue frely of the welle of quyke 
watir; to him that thirstith/ he that 
schal ouercome; schal welde thes 
thingis/ & I schal be god to him; & he 
schal be sone to me/ but to ferd- 
ful men & vnbileuefiil & cursid 
& manquelleris & fornycatours . 

& to wicchis & worschipers of y- 
dols & to alle lyeris; the part of 
hem schal be in the pool brennynge 
with fier & brymstoon/ that is the se- 
cunde deeth f And oon cam of the 
seuene aungels hauynge violis 
fiille of the laste seuene veniaun- 
ces/ & he spak with me & seide/ co- 
me thou & I schal schewe to thee 
the spousesse the wyf of the lomb/ 

& he took me vp in spirit; into 
a greet hil & hi3/ & he schewide to 
me the hooly citee ierusalem comynge 
doun fro heuene of god; hauynge 
the clerete of god/ & the li3t of it 
lyk a precious stoon; as the stoon Ias- 
pis . as cristal/ & it hadde a walle 
greet & hi3; hauynge twelue 3atis/ 
&in the 3atis of it twelue aungels; 

& names of twelue lynagis of the 
sones of israel/ fro the eest thre sa- 
tis . & fro the north thre 3atis . & fro 
the south thre 3atis . & fro the west 
thre 3atis/ & the walle of the citee 
hadde twelue fiindamentis; & in hem 
the twelue names of twelue a- 
postlis & of the lomb/ & he that spak 

with me hadde a goldun mesur’ of 
a rehed; that he schulde mete the 
citee & the 3atis of it & the wal/ 

& the citee was sett in a squar’/ 
and the lengthe of it is so moche . 
as moche as is the brede/ &he 
that maat the citee with the rehed 
bi furlongis twelue thousyndis/ 
&the hi3the &the lengthe & brede 
of it; ben euene/ & he maat the 
wallis of it of an hundrid fou- 
re & fourty cubits; bi mesure 
of man that is of an aungel/ and the 
bilding of the wal therof was of 
the stoon Iaspis/ & the citee it silf 
was clene gold lyk clene glas/ 

& the fundementis of the wal of the 
citee; weren ourned with al pre- 
cious stoon/ the firste foundement; 
Iaspis/ the secunde; safyris/ the 
thridde calsedonyus/ the fourthe; 
smaragdus/ the fyuethe; sardo- 
ny/ the sixte; sardius/ the seuen- 
the; crisolitus/ the ei3the berillus/ 
the nynthe; topasius/ the tenthe cri- 
sopassus/ the enleuenthe; Iacynctus/ 
the twelfthe; amatistus/ and twel- 
ue 3atis ben twelue margari- 
tis . by ech / & ech 3ate was of ech 
margarite If And the stretis of 
the cite weren clene gold; as of 
glas fill schynynge/ & I say3 no 
temple in it/ for the lord god almy3- 
ty & the lombe; is temple of it/ 

& the citee hath no nede of sunne 
nethir moone; that thei schyne in it/ 
for the clerete of god schal li3t- 
ne it . & the lomb is the lanterne 
of it/ and folkis schulen walke 
in li3t of it; & the kingis of erthe . 
schulen bringe her glorie & honour 
into it/ & the 3atis of it schulen 

not be closid bi day/ & ny3t schal 
not be there/ & thei schulen bringe 
the glorie & honour of folkis into 
it/ nethir ony man defoulid in doyn- 
ge abhomynacioun &leesyng; sc- 
hal entre into it/ but thei that ben 
writun; in the book of lyf & of the 
lomb //c. xxii.// 

And he schewide to me 
a flood of quyke watir 
schynynge as cristal; comynge fo- 
rth of the seete of god & of the lomb/ 
in the myddil of the street of it/ 

&on ech side of the flood/ the tree 
of lyf bryngynge forth twelue fr- 
uytis; 3eldinge his fruyt by ech 
monethe/ & the leeuys of the tree; 
ben to hfelthe of folkis/ & ech cur- 
sid thing schal no more be; but the 
seeds of god & of the lomb schulen 
be in it/ & the seruauntis of him/ sch- 
ulen serue to him/ & thei schulen se 
his face & his name in her forhe- 
dis/ & ny3t schal no more be . & thei 
schulen not haue nede to the li3t 
of lanterne; nethir to ly3t of sunne/ 
for the lord god schal li3tne hem/ & thei 
schulen regne into worldis of wor- 
ldis/ & he seide to me/ thes wordis 
ben most feithful & trewe/ & the lord 
god of spiritis of profetis . sente his 
aungel; to schewe his seruauntis . 
what thingis it bihoueth to be don 
soone/ and lo I come swyfdy/ bles- 
sid is he; that kepith the wordis of pro- 
fecie of his book/ & I am Iohn; that 
herde & sy3 thes thingis/ and aftir- 
ward that I hadde herd & seyn . I fel- 
de doun; to worschipe bifore the feet 
of the aungel that schewide to me thes 
thingis/ &he seide to me; se thou that 
thou do not/ for I am seruaunt with thee 

& of thi britheren profetis . & of hem that 
kepen the wordis of profecie of this 
book/ worschipe thou god / and he sei- 
de to me/ signe ethir seele thou not 
the wordis of profecie of this book/ 
for the tyme is ny^/ he that noyeth; 
noye he 3it / and he that is in filthis; 
were foul 3it / & a iust man; be ius- 
tified 3it/ & the hooly be halewid 
3it/ lo I come soone . & my meede 
with me; to 3elde to ech man aftir 
his werkis/ 1 am alpha and oo; the 
firste & the laste . bigynnyng & ende/ 
blessid be thei that waischen her sto- 
olis; that the power of hem be in the 
tree of lyf . & entr’ bi the 3atis in 
to the citee/ for withoute forth . houn- 
dis &wicchis &vnchast men&man- 
quelleris . & seruynge to Idols . & 
ech that loueth & makith leesing/ 1 ihesus 
sente myn aungel to witnesse to 30 U 
thes thingis in chirchis/ I am the roo- 
te & kyn of dauith; & the schynynge 
morwe sterr’ / & the spirit & the spou- 
sesse; seyen . come thou/ and he that 
heerith; seye come thou/ & he that 
thirstith come/ & he that wole; take 
he freely the watir of lyf/ & I wit- 
nesse to ech man; heeringe the wordis 
of profecie of this book/ if ony man 
schal putte to thes thingis; god sch- 
al putte on hym . the veniauncis wri- 
tun in this book/ & if ony man do a- 
wey of the wordis of the book of pious 
profecie; god schal take a wey the 
part of him fro the book of lyf/ & fro 
the hooly citee; & fro thes thingis that ben 
writun in this book/ he seith that berith wit- 
nessing of thes thingis; 3he amen/ 1 co- 
me soone amen/ come thou lord ihesu/ the 
grace of our’ lord ihesu crist; be with 30 U 
alle amen f //Her’ endith apocalips 
of iohn the ende of the newe testament// 

